
ΑΪΝΟΥΛΙΝΤΑΛË
Η Μουσική των Άινουρ
Ο Ερού, ο Ένας, που στην Άρντα ονομάζεται Ιλούβαταρ, πρώτα δημιούργησε τους Άινουρ, τους ιερούς, που ήταν παιδιά της σκέψης του, κι αυτοί ήταν μαζί του πριν γίνει οτιδήποτε άλλο. Και τους μίλησε προτείνοντάς τους θέματα μουσικά: κι αυτοί έψαλλαν ενώπιόν του κι αυτός χαιρόταν. Για πολύ καιρό όμως ο καθένας έψαλλε μόνος, ή λίγοι μαζί, ενώ οι υπόλοιποι άκουγαν - γιατί ο καθένας αντιλαμβανόταν μόνο εκείνο το μέρος του νοός του Ιλούβαταρ απ' το οποίο προερχόταν, και στην κατανόηση των αδελφών τους προχωρούσαν πολύ αργά. Όμως ακούγοντας έφταναν σε βαθύτερη κατανόηση και αύξαναν σε ομόνοια και αρμονία.
Και ήρθε καιρός που ο Ιλούβαταρ κάλεσε όλους τους Άινουρ μαζί και τους φανέρωσε ένα θέμα όλο δύναμη, αποκαλύπτοντάς τους πράγματα μεγαλύτερα και ωραιότερα από ό,τι τους είχε ως τώρα αποκαλύψει· και η δόξα της αρχής του και το μεγαλείο του τέλους του άφησε έκπληκτους τους Άινουρ, έτσι ώστε υποκλίθηκαν μπροστά στον Ιλούβαταρ και σιώπησαν.
Τότε ο Ιλούβαταρ τους είπε: «Από το θέμα που σας φανέρωσα, επιθυμώ τώρα εσείς να κάνετε όλοι μαζί αρμονικά μια Μεγάλη Μουσική. Κι επειδή σας έχω δώσει ζωή με την Άφθαρτη Φλόγα, θα δείξετε τις ικανότητές σας διανθίζοντας αυτό το θέμα, ο καθένας ελεύθερα με τις δικές του σκέψεις και επινοήσεις. Εγώ όμως θα καθίσω και θα ακούω και θα χαίρομαι, που εσείς έχετε αφυπνίσει κι έχετε κάνει τραγούδι μια τόσο μεγάλη ομορφιά».
Τότε οι φωνές των Άινουρ, σαν άρπες και λαγούτα, φλογέρες και τρομπέτες, βιόλες και αρμόνια και σαν αμέτρητες χορωδίες που ψάλλουν με λόγια, άρχισαν να διαμορφώνουν το θέμα του Ιλούβαταρ σε μεγαλειώδη μουσική κι ο ήχος της υψώθηκε σε ατελείωτες εναλλασσόμενες μελωδίες πλεγμένες αρμονικά, που πέρασαν κι απλώθηκαν σε ύψη και σε βάθη που ήχος δεν είχε ξαναπάει, κι οι τόποι που κατοικούσε ο Ιλούβαταρ γέμισαν και ξεχείλισαν και έτσι η μουσική κι ο αντίλαλός της απλώθηκαν ως το Κενό, που δεν ήταν άδειο πια. Ποτέ ξανά οι Άινουρ δεν έφτιαξαν μουσική σαν κι αυτήν, αν και λέγεται ότι θα γίνει ακόμη καλύτερη μπροστά στον Ιλούβαταρ από τις χορωδίες των Άινουρ και των Παιδιών του Ιλούβαταρ μετά το τέλος των ημερών. Τότε τα θέματα του Ιλούβαταρ θα παιχτούν σωστά και θα αποκτήσουν Οντότητα τη στιγμή που θα προφερθούν, γιατί τότε όλοι θα καταλάβουν απόλυτα τον σκοπό του Ιλούβαταρ για τον ρόλο τους και ο καθένας θα κατανοήσει τον άλλον και ο Ιλούβαταρ θα δώσει στις σκέψεις τους τη μυστική φωτιά, επειδή θα είναι πολύ ευχαριστημένος.
Τώρα όμως, ο Ιλούβαταρ καθόταν και άκουγε, και για πολύ καιρό του φαινόταν ότι στη μουσική δεν υπήρχαν ελαττώματα. Αλλά καθώς το θέμα εξελισσόταν, γεννήθηκε στην καρδιά του Μέλκορ η επιθυμία να συμπεριλάβει θέματα της δικής του φαντασίας, που δεν εναρμονίζονταν με το θέμα του Ιλούβαταρ, γιατί επιζήτησε μέσα από αυτά να αυξήσει τη δύναμη και τη δόξα του ρόλου που του είχε ανατεθεί. Στον Μέλκορ, από όλους τους Άινουρ, είχαν δοθεί τα μεγαλύτερα χαρίσματα δύναμης και γνώσης και είχε μερίδιο και σε όλα τα χαρίσματα των αδελφών του. Είχε πάει συχνά μονάχος στους κενούς τόπους αναζητώντας την Άφθαρτη Φλόγα, γιατί μέσα του έκαιγε η επιθυμία να δώσει Ύπαρξη σε δικά του πράγματα· και του φαινόταν πως ο Ιλούβαταρ δεν είχε καθόλου λάβει υπόψη του το Κενό, κι αυτός δεν είχε υπομονή να το βλέπει άδειο. Δε βρήκε, όμως, τη Φωτιά, γιατί αυτή βρίσκεται με τον Ιλούβαταρ. Και επειδή καθόταν μόνος του, είχε αρχίσει να έχει δικές του σκέψεις, διαφορετικές από αυτές των αδελφών του.
Μερικές από αυτές τις σκέψεις τις περιέλαβε τώρα στη μουσική του και αμέσως δημιουργήθηκε κακοφωνία γύρω του και πολλοί από αυτούς που έψαλλαν κοντά του απελπίστηκαν και η σκέψη τους ταράχτηκε και η μουσική τους κόμπιασε· μερικοί όμως άρχισαν να εναρμονίζουν τη μουσική τους με τη δική του αντί με τη σκέψη που είχαν αρχικά. Τότε η κακοφωνία του Μέλκορ απλώθηκε ακόμα περισσότερο κι οι μελωδίες που είχαν ακουστεί πριν βούλιαξαν σε μια θάλασσα από ταραγμένους ήχους. Ο Ιλούβαταρ όμως καθόταν κι άκουγε ώσπου λες και σηκώθηκε ολόγυρα στο θρόνο του και λυσσομανούσε θύελλα, μαύρα κύματα που πολεμούσαν το ένα το άλλο μ’ ατέλειωτο θυμό που δεν έλεγε να καταλαγιάσει.
Τότε ο Ιλούβαταρ σηκώθηκε και οι Άινουρ είδαν πως χαμογελούσε· και σήκωσε ψηλά το αριστερό του χέρι κι ένα καινούριο θέμα ξεκίνησε μες στη θύελλα, όμοιο και όμως ταυτόχρονα ανόμοιο με το προηγούμενο, και δυνάμωσε και πήρε νέα ομορφιά. Αλλά η κακοφωνία του Μέλκορ ξεσηκώθηκε αγριεμένα να αντιπαλέψει μαζί του κι έγινε πάλι πόλεμος των ήχων πιο βίαιος από πριν, ώσπου πολλοί από τους Άινουρ τρόμαξαν και δεν ύψαλλαν πια και κυριάρχησε ο Μέλκορ. Τότε σηκώθηκε πάλι ο Ιλούβαταρ και οι Άινουρ είδαν ότι η όψη του ήταν αυστηρή· και σήκωσε ψηλά το δεξί του χέρι, και να! ένα τρίτο θέμα γεννήθηκε μέσα στη σύγχυση, και δεν έμοιαζε με τα άλλα. Γιατί στην αρχή φάνηκε απαλό και γλυκό, ένα κυματάκι ήχων απαλών με γλυκιές μελωδίες· όμως ήταν αδύνατο να καταπνιγεί και απέκτησε από μόνο του δύναμη και βάθος. Και φαινόταν, τέλος, πως υπήρχαν δύο μουσικές που εξελίσσονταν ταυτόχρονα μπροστά στο θρόνο του Ιλούβαταρ, εντελώς αντίθετες. Η μία ήταν βαθιά, πλατιά και όμορφη, αργή όμως και δεμένη με μια αμέτρητη λύπη, απ’ όπου κυρίως προερχόταν και η ομορφιά της. Η άλλη είχε τώρα αποκτήσει μια δική της συμφωνία· ήταν όμως δυνατή και μάταιη και επαναλαμβανόταν ασταμάτητα. Είχε λίγη αρμονία, αλλά μάλλον μια κραυγαλέα συμφωνία, λες και πολλές τρομπέτες σάλπιζαν στριγκά τις ίδιες λίγες νότες. Και προσπαθούσε να πνίξει την άλλη μουσική με τη βία της φωνής της, όμως φαινόταν ότι τις πιο θριαμβικές νότες της τις έπ
αιρνε η άλλη και τις ύφαινε στο δικό της μεγαλόπρεπο σχέδιο.
Και στη μέση αυτής της διαμάχης, που τα ανάκτορα του Ιλούβαταρ τραντάζονταν κι ένα τρεμούλιασμα έφτανε ως τους τόπους που η ησυχία δεν είχε ποτέ ως τότε ταραχτεί, ο Ιλούβαταρ σηκώθηκε για τρίτη φορά και η όψη του ήταν τρομερή. Μετά σήκωσε και τα δυο του χέρια ψηλά και με μια συγχορδία, βαθύτερη κι από την Άβυσσο, ψηλότερη κι από τον Ουρανό, διαπεραστική σαν το φως της ματιάς του Ιλούβαταρ, η Μουσική έπαψε.
Τότε ο Ιλούβαταρ μίλησε και είπε: «Μεγάλοι είναι οι Άινουρ και μεγαλύτερος ανάμεσά τους είναι ο Μέλκορ· αλλά για να γνωρίζει αυτός, όπως κι όλοι οι Άινουρ, ότι εγώ είμαι ο Ιλούβαταρ, όσα έχετε ψάλει θα σας τα φανερώσω για να δείτε τι έχετε φτιάξει. Κι εσύ, Μέλκορ, θα δεις ότι κανένα θέμα δεν μπορεί να παιχτεί αν δεν έχει την αρχική πηγή του σε μένα, ούτε κανείς μπορεί ν' αλλάξει τη μουσική παρά τη θέλησή μου. Γιατί αυτός που θα το προσπαθήσει θα αποδειχτεί δικό μου όργανο για να επινοηθούν πράγματα ακόμα πιο υπέροχα, τα οποία αυτός δεν είχε ούτε καν φανταστεί».
Τότε οι Άινουρ φοβήθηκαν και δεν καταλάβαιναν ακόμα τα λόγια που τους έλεγε· και ο Μέλκορ γέμισε ντροπή, από την οποία προήλθε κρυφός θυμός. Αλλά ο Ιλούβαταρ σηκώθηκε μεγαλόπρεπα και άφησε τους ωραίους τόπους που είχε φτιάξει για τους Άινουρ· και οι Άινουρ τον ακολούθησαν.
Όταν όμως έφτασαν στο Κενό, ο Ιλούβαταρ τους είπε: «Δείτε τη Μουσική σας!» και τους έδειξε ένα όραμα, δίνοντάς τους ταυτόχρονα όραση εκεί που πριν είχαν μόνο ακοή· και είδαν έναν νέο Κόσμο που εμφανίστηκε μπροστά τους, και ήταν σφαιρικός μέσα στο Κενό, κι εκεί μέσα στηριζόταν αλλά δεν ήταν σαν κι αυτό. Κι όπως κοιτούσαν και θαύμαζαν, ο Κόσμος αυτός άρχισε να ξεδιπλώνει την ιστορία του και τους φάνηκε πως ζούσε και μεγάλωνε. Και αφού οι Άινουρ κοίταξαν για αρκετή ώρα σιωπηλοί, ο Ιλούβαταρ είπε ξανά: «Δείτε τη Μουσική σας! Αυτό είναι το αποτέλεσμα της μουσικής σας τέχνης· και ο καθένας σας θα δει να συμπεριλαμβάνονται εκεί μέσα, ανάμεσα στο σχέδιο που σας έδωσα, όλα εκείνα που μπορεί να φαίνεται ότι ο καθένας σας μόνος του επινόησε ή πρόσθεσε. Κι εσύ, Μέλκορ, θα ανακαλύψεις όλες τις πιο κρυφές σκέψεις του νου σου και θα διακρίνεις ότι δεν αποτελούν παρά μέρος του όλου και συνεισφορά στη δόξα του».
Και για άλλα πολλά μίλησε ο Ιλούβαταρ στους Άινουρ τότε και, επειδή θυμόνταν τα λόγια του και γνώριζαν τη μουσική που ο καθένας είχε φτιάξει, οι Άινουρ γνωρίζουν πολλά από αυτά που ήταν, και είναι, και πρόκειται να έρθουν, και λίγα είναι αυτά που δεν βλέπουν. Όμως υπάρχουν και μερικά πράγματα που δεν μπορούν να δουν, ούτε μόνοι ούτε μαζί, γιατί σε κανέναν έξω από τον εαυτό του δεν έχει αποκαλύψει όλα όσα έχει στο νου του ο Ιλούβαταρ. Και σε κάθε εποχή εμφανίζονται πράγματα καινούρια που δεν τα έχει προβλέψει κανείς, γιατί δεν προέρχονται από το παρελθόν. Κι έτσι, καθώς αυτό το όραμα του Κόσμου ξετυλιγόταν μπροστά τους, οι Άινουρ είδαν ότι περιείχε πράγματα που δεν τα είχαν σκεφτεί. Και είδαν έκπληκτοι τον ερχομό των Παιδιών του Ιλούβαταρ και τον τόπο διαμονής που είχε ετοιμαστεί γι’ αυτά· και διέκριναν ότι κι αυτοί οι ίδιοι με τη μουσική τους είχαν ασχοληθεί με την προετοιμασία αυτού του τόπου, χωρίς να γνωρίζουν πως η μουσική αυτή είχε πέρα από την ομορφιά της και κάποιον άλλον σκοπό. Γιατί τα Παιδιά του Ιλούβαταρ ήταν αποκλειστικά δική του επινόηση· και ήρθαν με το τρίτο θέμα και δεν υπήρχαν στο θέμα που τους είχε προτείνει στην αρχή ο Ιλούβαταρ και κανείς από τους Άινουρ δεν συμμετείχε στη δημιουργία τους. Γι’ αυτό, μόλις τα είδαν, τα αγάπησαν ακόμα περισσότερο, γιατί ήταν όντα διαφορετικά από αυτούς, παράξενα κι ελεύθερα. Και σ’ αυτό ξαναείδαν το νου του Ιλούβαταρ να αντικατοπτρίζεται και γνώρισαν λίγο περισσότερο τη σοφία του, που διαφορετικά θα είχε παραμείνει κρυφή ακόμα κι από τους Άινουρ.
Λοιπόν, τα Παιδιά του Ιλούβαταρ είναι τα Ξωτικά και οι Άνθρωποι, οι Πρωτογέννητοι και οι Επόμενοι. Κι ανάμεσα σε όλα τα θαυμάσια του Κόσμου, τις τεράστιες αίθουσες και τους χώρους του και τις περιστρεφόμενες φωτιές του, ο Ιλούβαταρ διάλεξε έναν τόπο για κατοικία τους στα Βάθη του Χρόνου κι ανάμεσα στα αμέτρητα αστέρια. Κι αυτός ο τόπος μπορεί να φανεί σαν κάτι πολύ μικρό για όποιον υπολογίζει μόνο το μεγαλείο των Άινουρ κι όχι την τρομερή τους οξύτητα· σαν κι αυτόν που θα πάρει όλον το χώρο της Άρντα για να θεμελιώσει μια κολόνα κι εκεί να την υψώσει ώσπου ο κώνος της κορυφής της να γίνει πιο μυτερός κι από βελόνα· ή σαν αυτόν που μόνο θα μετρήσει την ατέλειωτη απεραντοσύνη του Κόσμου, τον οποίο ακόμα φτιάχνουν οι Άινουρ, και όχι τη λεπτομερή ακρίβεια με την οποία δίνουν σχήμα σε όλα τα πράγματα εκεί μέσα. Αλλά όταν οι Άινουρ είδαν αυτόν τον τόπο κατοικίας σε όραμα και είδαν τα Παιδιά του Ιλούβαταρ να εγείρονται από κει, τότε πολλοί από τους πιο μεγάλους έστρεψαν τη σκέψη και την επιθυμία τους προς εκείνον τον τόπο. Κι από αυτούς κυριότερος ήταν ο Μέλκορ, όπως και στην αρχή ήταν ο πιο μεγάλος από τους Άινουρ που έλαβαν μέρος στη Μουσική. Και υποκρινόταν, ακόμα και στον εαυτό του στην αρχή, πως επιθυμούσε να πάει εκεί και να τα τακτοποιήσει όλα για το καλό των Παιδιών του Ιλούβαταρ, ελέγχοντας την αναστάτωση από τη ζέστη και το κρύο που τον διαπερνούσαν. Όμως αυτός μάλλον επιθυμούσε να υποτάξει στη θέλησή του και τα Ξωτικά και τους Ανθρώπους, επειδή ζήλευε τα δώρα με τα οποία ο Ιλούβαταρ υποσχέθηκε να τους προικίσει· και ακόμη επιθυμούσε κι αυτός να έχει υπηκόους και υπηρέτες και να τον αποκαλούν Αφέντη και να εξουσιάζει τη θέληση των άλλων.
Αλλά οι άλλοι Άινουρ κοίταξαν τον τόπο εκείνο που βρισκόταν στους αχανείς χώρους του Κόσμου και που τα Ξωτικά ονομάζουν Άρντα, Γη, και οι καρδιές τους αναγάλλιασαν στο φως και τα μάτια τους, βλέποντας τόσα χρώματα, γέμισαν χαρά· αλλά εξαιτίας της βουής της θάλασσας ένιωσαν μεγάλη ανησυχία. Και παρατήρησαν
τους ανέμους και τον αέρα και τα υλικά από τα οποία ήταν φτιαγμένη η Άρντα, το σίδερο και την πέτρα, το ασήμι και το χρυσάφι και πολλά άλλα· αλλά από όλα αυτά πιο πολύ παίνεσαν το νερό. Και λένε οι Έλνταρ ότι στο νερό έχει ακόμα ο απόηχος της Μουσικής των Άινουρ περισσότερο παρά οπουδήποτε αλλού σ’ αυτήν τη Γη. Και πολλά από τα Παιδιά του Ιλούβαταρ ακούνε ακόμα αχόρταγα τις φωνές της Θάλασσας, κι όμως δεν ξέρουν για ποιο πράγμα ακούνε.
Τότε ο Άινουρ, που τα Ξωτικά ονομάζουν Ούλμο, έστρεψε τη σκέψη του στο νερό, και από όλους αυτός ήταν που είχε βαθύτερα διδαχτεί τη μουσική από τον Ιλούβαταρ. Για τον αέρα όμως και τους ανέμους είχε ασχοληθεί περισσότερο ο Μάνγουε, ο ευγενέστερος από τους Άινουρ. Την υφή της Γης την είχε μελετήσει ο Άουλε, στον οποίο ο Ιλούβαταρ είχε δώσει δεξιοσύνη και γνώση ελάχιστα μικρότερη από του Μέλκορ. Η απόλαυση όμως και η υπερηφάνεια του Άουλε βρίσκεται στη διαδικασία της κατασκευής και στο κατασκεύασμα και όχι στην ιδιοποίηση ή στη δική του εξουσία· γι’ αυτό δίνει και δεν αποθηκεύει και είναι ελεύθερος από έγνοιες.
Και ο Ιλούβαταρ μίλησε στον Ούλμο και είπε: «Δεν βλέπεις πως εδώ σ’ αυτό το μικρό βασίλειο στα Βάθη του Χρόνου ο Μέλκορ κάνει πόλεμο στη δική σου επικράτεια; Έχει επινοήσει φοβερό κρύο κι άμετρο κι όμως δεν έχει καταφέρει να καταστρέψει την ομορφιά των πηγών σου, ούτε τις καθάριες λίμνες σου. Κοίταξε το χιόνι και την περίτεχνη δουλειά του παγετού! Ο Μέλκορ έχει επινοήσει θερμοκρασίες και φωτιές χωρίς μέτρο και δεν έχει καταφέρει να στεγνώσει τον πόθο σου ούτε έχει τελείως υποτάξει τη μουσική της θάλασσας. Εσύ κοίταξε μάλλον το ύψος και τη δόξα των συννέφων και τις πάντα διαφορετικές ομίχλες· και άκουσε τη βροχή να πέφτει στη Γη! Και μέσα απ’ αυτά τα σύννεφα πηγαίνεις πιο κοντά στον Μάνγουε, το φίλο σου, που τον αγαπάς».
Τότε ο Ούλμο αποκρίθηκε: «Πραγματικά, το Νερό τώρα έχει γίνει ωραιότερο απ’ ό,τι το φαντάστηκε η καρδιά μου, γιατί ούτε η μυστική μου σκέψη είχε συλλάβει τη χιονοστιβάδα, ούτε πουθενά σ’ όλη μου τη μουσική δεν είχα περιλάβει τη βροχή που πέφτει. Θα πάω να βρω τον Μάνγουε για να φτιάχνουμε πάντα μαζί μελωδίες για τη δική σου απόλαυση!»
Και ο Μάνγουε και ο Ούλμο από την αρχή είναι σύμμαχοι και σε όλα έχουν πιστά υπηρετήσει το σκοπό του Ιλούβαταρ. Αλλά ενώ μιλούσε ακόμα ο Ούλμο και, ενώ ακόμα οι Άινουρ κοιτούσαν το όραμα, αυτό απομακρύνθηκε και χάθηκε από τα μάτια τους· και τους φάνηκε ότι εκείνη τη στιγμή διέκριναν ένα καινούριο πράγμα, τη Σκοτεινιά, που δεν τη γνώριζαν πριν παρά μόνο νοερά. Είχαν όμως γοητευτεί από την ομορφιά του οράματος και είχαν απορροφηθεί στο ξεδίπλωμα του Κόσμου που γεννήθηκε εκεί και ο νους τους γέμισε απ’ αυτό· γιατί η ιστορία δεν ήταν ολοκληρωμένη και τα γυρίσματα του χρόνου δεν ήταν τελειωμένα όταν το όραμα απομακρύνθηκε. Και μερικοί έχουν πει ότι το όραμα διακόπηκε πριν την ολοκλήρωση της Κυριαρχίας των Ανθρώπων και πριν να σβήσουν οι Πρωτογέννητοι: γιατί, αν και η Μουσική βρίσκεται παντού σε όλα, οι Βάλαρ δεν έχουν δει τις Μετέπειτα Εποχές ή το τέλος του Κόσμου.
Τότε δημιουργήθηκε ανησυχία ανάμεσα στους Άινουρ· ο Ιλούβαταρ όμως τους κάλεσε και είπε: «Γνωρίζω την επιθυμία του νου σας να υπάρξει πραγματικά αυτό που είδατε όχι μόνο στη σκέψη σας αλλά όπως υπάρχετε εσείς οι ίδιοι, και όμως διαφορετικά. Γι’ αυτό λέγω: Εζ! Γεννηθήτωσαν αυτά τα πράγματα! Και θα στείλω στο Κενό την Άκατάλυτη Φλόγα, και αυτή θα βρίσκεται στην καρδιά του Κόσμου, και ο Κόσμος θα Γεννηθεί· και όσοι από σας το επιθυμήσουν, μπορούν να κατεβούν σ’ αυτόν».
Και ξαφνικά οι Άινουρ είδαν πολύ μακριά ένα φως, που έμοιαζε σαν σύννεφο, με μια ζωντανή φλόγα για καρδιά· και κατάλαβαν πως αυτό δεν ήταν μόνο όραμα, αλλά πως ο Ιλούβαταρ είχε φτιάξει ένα νέο δημιούργημα: την Έα, τον Κόσμο που Είναι.
Κι έτσι έγινε ώστε μερικοί από τους Άινουρ να κατοικούν ακόμα με τον Ιλούβαταρ πέρα από τα όρια του Κόσμου· ενώ άλλοι, κι ανάμεσά τους πολλοί από τους μεγαλύτερους και καλύτερους, πήραν την άδεια του Ιλούβαταρ και κατέβηκαν σ’ αυτόν. Ο Ιλούβαταρ όμως έθεσε αυτή την προϋπόθεση, ότι η δύναμή τους από τότε και στο εξής θα περιέχεται και θα είναι δεμένη στον Κόσμο, θα είναι μέσα του για πάντα ώσπου να ολοκληρωθεί, έτσι ώστε αυτοί να είναι η ζωή του και αυτός η δική τους - αυτή είναι η αναγκαιότητα της αγάπης τους. Και από τότε ονομάστηκαν Βάλαρ, οι Δυνάμεις του Κόσμου.
Αλλά όταν οι Βάλαρ μπήκαν στην Έα, έμειναν στην αρχή κατάπληκτοι και τα έχασαν, γιατί τα πάντα ήταν λες και τίποτα δεν είχε γίνει ακόμα από όσα είχαν δει στο όραμα και όλα βρίσκονταν στην αρχή τους και δεν είχαν ακόμη σχηματιστεί, και ήταν σκοτάδι. Γιατί η Μεγάλη Μουσική δεν ήταν παρά το μεγάλωμα και το λουλούδιασμα της σκέψης στα Άχρονα Παλάτια και το Όραμα ήταν μόνο μια προόραση· τώρα όμως οι Βάλαρ είχαν εισέλθει στην αρχή του Χρόνου και είδαν ότι ο Κόσμος δεν είχε παρά προσκιαγραφηθεί και προτραγουδηθεί και αυτοί έπρεπε να τον φτιάξουν. Έτσι άρχισαν τα μεγάλα και επίπονα έργα τους σε ερημιές αχαρτογράφητες και ανεξερεύνητες και σε εποχές αχρονολόγητες και ξεχασμένες, ώσπου στα Βάθη του Χρόνου και καταμεσής στα αχανή δώματα της Έα παρουσιάστηκε εκείνη η ώρα και εκείνος ο χώρος, όπου δημιουργήθηκε ο τόπος της κατοικίας των Παιδιών του Ιλούβαταρ.
Και σ’ αυτό το έργο τον κύριο ρόλο έπαιξαν ο Μάνγουε, ο Άουλε και ο Ούλμο· ήταν όμως κι ο Μέλκορ εκεί από την αρχή και ανακατευόταν σε όλα όσα γίνονταν και τα ’φερνε, αν μπορούσε, σύμφωνα με τις δικές του επιθυμίες και σκοπούς· και άναψε μεγάλες φωτιές. Όταν, λοιπόν, η Γη ήταν ακόμα νέα και γεμάτη φλόγα, ο Μέλκορ τη διεκδίκησε και είπε στους άλλους Βάλαρ: «Αυτό θα είναι το δικό μου βασίλειο και το παίρνω στο όνομά μου!»
Ο Μάνγουε όμως ήταν ο αδελφός του Μέλκορ στο νου του Ιλούβαταρ και ήταν το κύριο όργανο στο δεύτερο θέμα που είχε ξεκινήσει ο Ιλούβατα
ρ ενάντια στην κακοφωνία του Μέλκορ· και κάλεσε κοντά του πολλά πνεύματα ανώτερα και κατώτερα, που κατέβηκαν στα πεδία της Άρντα και βοήθησαν τον Μάνγουε μην τυχόν και ο Μέλκορ εμποδίσει την ολοκλήρωση των μόχθων τους για πάντα, και μαραθεί η Γη πριν ανθίσει. Και ο Μάνγουε είπε στον Μέλκορ: «Δε θα οικειοποιηθείς αυτό το βασίλειο άδικα, γιατί πολλοί άλλοι έχουν κοπιάσει εδώ όχι λιγότερο από σένα».
Και διαφώνησαν σοβαρά ο Μέλκορ και οι άλλοι Βάλαρ· και προσωρινά ο Μέλκορ αποτραβήχτηκε και έφυγε σε άλλες περιοχές κι έκανε εκεί ό,τι μπορούσε· αλλά απ’ την καρδιά του δεν έβγαζε τον πόθο για το Βασίλειο της Άρντα.
Τώρα οι Βάλαρ πήραν σχήμα και μορφή· και επειδή η αγάπη τους για τα Παιδιά του Ιλούβαταρ που περίμεναν μ’ ελπίδα, τους είχε προσελκύσει στον Κόσμο, πήραν σχήμα σύμφωνα με όσα είχαν δει στο Όραμα του Ιλούβαταρ, εκτός από το μεγαλείο και τη λάμψη. Το σχήμα τους επί πλέον προέρχεται από τη γνώση που έχουν του ορατού Κόσμου, παρά από τον ίδιο τον Κόσμο· και δεν το χρειάζονται παρά μόνο όπως χρησιμοποιούμε εμείς τα ρούχα, που μπορεί και να είμαστε γυμνοί χωρίς να χάνουμε την οντότητά μας. Έτσι και οι Βάλαρ μπορούν να κινούνται γυμνοί αν θέλουν, και τότε ούτε οι Έλνταρ δεν μπορούν να τους διακρίνουν ακόμα κι αν είναι παρόντες. Όταν όμως οι Βάλαρ θελήσουν να ντυθούν, παίρνουν μορφές άλλοι ανδρικές και άλλοι γυναικείες· γιατί από την αρχή τους είχαν αυτήν τη διαφορά διάθεσης και αυτήν απλά την ενσαρκώνει ο κάθε Βάλαρ στην επιλογή του· αυτός όμως που δημιουργείται από αυτήν την επιλογή· όπως και σε μας το αρσενικό και το θηλυκό μπορεί να φαίνεται από τα ρούχα αλλά δεν δημιουργείται από αυτά. Αλλά τα σχήματα, με τα οποία ντύνονται οι Μεγάλοι, δεν είναι πάντα σαν τα σχήματα των βασιλιάδων και των βασιλισσών των Παιδιών του Ιλούβαταρ· γιατί άλλες φορές μπορεί να ντύνονται με τη σκέψη τους και να γίνονται ορατοί με μορφές μεγαλείου και τρόμου.
Και οι Βάλαρ πήραν με το μέρος τους πολλούς συντρόφους, άλλους μικρότερους και άλλους σχεδόν τόσο μεγάλους όσο αυτοί, και δούλευαν κοπιαστικά όλοι μαζί για να βάλουν τάξη στη Γη και να τιθασεύσουν τις ταραχές της. Τότε ο Μέλκορ είδε τι γινόταν και ότι οι Βάλαρ περπατούσαν στη Γη σαν ορατές δυνάμεις, ντυμένοι με τα ρούχα του κόσμου, και ήταν όμορφοι και ένδοξοι να τους βλέπει κανείς και ευτυχισμένοι. Και είδε ότι η Γη γινόταν κήπος για να τη χαίρονται, γιατί οι ταραχές της είχαν τεθεί υπό έλεγχο. Ο φθόνος του τότε μεγάλωσε ακόμα περισσότερο· και πήρε κι αυτός ορατή μορφή, αλλά εξαιτίας της διάθεσής του και της κακίας που έκαιγε μέσα του, αυτή η μορφή ήταν σκοτεινή και φοβερή. Και κατέβηκε στην Άρντα με δύναμη και μεγαλείο μεγαλύτερο από κάθε άλλον Βάλαρ, σαν βουνό που περπατά στη θάλασσα κι έχει το κεφάλι του ψηλότερα από τα σύννεφα και είναι τυλιγμένο σε πάγο κι έχει κορόνα καπνό και φωτιά· και το φως των ματιών του Μέλκορ ήταν σαν φλόγα που ξεραίνει με τη θερμότητα και διαπερνά με μια θανατερή παγωνιά τα πάντα.
Έτσι άρχισε η πρώτη μάχη των Βάλαρ με τον Μέλκορ για την κυριαρχία της Άρντα· και για κείνες τις αναταραχές τα Ξωτικά γνωρίζουν ελάχιστα. Γιατί ό,τι έχει γραφτεί εδώ προέρχεται από τους ίδιους τους Βάλαρ, με τους οποίους τα Ξωτικά μίλησαν στη γη του Βάλινορ, και από τους οποίους διδάχτηκαν· αλλά οι Βάλαρ έλεγαν λίγα για τους πολέμους πριν τον ερχομό των Ξωτικών. Όμως λέγεται ανάμεσα στους Έλνταρ ότι οι Βάλαρ πάντοτε προσπαθούσαν, σε πείσμα του Μέλκορ, να κυβερνήσουν τη Γη και να την προετοιμάσουν για τον ερχομό των Πρωτογέννητων. Κι έφτιαχναν στεριές κι ο Μέλκορ τις χαλούσε· έσκαβαν κοιλάδες κι ο Μέλκορ τις σήκωνε ψηλά· σμίλευαν βουνά κι ο Μέλκορ τα καταβαράθρωνε· κοίλωναν θάλασσες κι ο Μέλκορ τις άδειαζε· και τίποτα δεν μπορούσε να ειρηνέψει ούτε να ολοκληρωθεί, γιατί μόλις οι Βάλαρ άρχιζαν ένα έργο, αμέσως ο Μέλκορ θα το χαλούσε ή θα το διέφθειρε. Όμως οι κόποι τους δεν πήγαιναν όλοι χαμένοι· και, αν και πουθενά και σε κανένα έργο η θέληση και ο σκοπός τους δεν ολοκληρώνονταν τελείως και όλα τα πράγματα είχαν σχήμα και χρώμα διαφορετικό από εκείνο που αρχικά οι Βάλαρ σκόπευαν, όμως, παρ’ όλα αυτά, σιγά σιγά η Γη σχηματίστηκε και σταθεροποιήθηκε. Κι έτσι, τέλος, ο τόπος κατοικίας των Παιδιών του Ιλούβαταρ ιδρύθηκε στα Βάθη του Χρόνου και ανάμεσα στα αμέτρητα αστέρια.



ΒΑΛΑΚΟΥΕΝΤΑ
Η ιστορία των Βάλαρ και των Μάιαρ σύμφωνα με τις παραδόσεις των Έλνταρ.
Στην αρχή, ο Έρου, ο Ένας, ο οποίος στη γλώσσα των Ξωτικών ονομάζεται Ιλούβαταρ, έφτιαξε με το λογισμό του τους Άινουρ και αυτοί δημιούργησαν μια μεγάλη Μουσική ενώπιόν του. Μέσα από αυτή τη Μουσική άρχισε ο Κόσμος: γιατί ο Ιλούβαταρ έκανε ορατό το τραγούδι των Άινουρ και το είδαν σαν ένα φως στο σκοτάδι. Και πολλοί απ’ αυτούς αγάπησαν την ομορφιά του και την ιστορία του, που την είδαν να αρχίζει και να ξεδιπλώνεται σε όραμα. Και τότε ο Ιλούβαταρ έδωσε στο όραμα τους υπόσταση και το τοποθέτησε στο Κενό και έστειλε τη Μυστική Φωτιά να καίει στην καρδιά του Κόσμου, που ονομάστηκε Έα.
Οι Βάλαρ
Τους Μεγάλους ανάμεσα σ’ αυτά τα πνεύματα τα Ξωτικά τους ονομάζουν Βάλαρ, Δυνάμεις της Άρντα και οι Άνθρωποι συχνά τους έχουν ονομάσει θεούς. Οι άρχοντες των Βάλαρ είναι επτά και επτά επίσης είναι οι Βάλιερ, οι βασίλισσες των Βάλαρ. Αυτά ήταν τα ονόματά τους στη γλώσσα των Ξωτικών όπως τη μιλούσαν στο Βάλινορ, αν κι έχουν κι άλλα ονόματα στη γλώσσα των Ξωτικών στη Μέση-γη και τα ονόματά τους ανάμεσα στους Ανθρώπους είναι πάμπολλα. Τα ονόματα των αρχόντων κατά τάξη είναι: Μάνγουε, Ούλμο, Άουλε, Όρομε, Μάντος, Λόριεν και Τούλκας· και τα ονόματα των βασιλισσών είναι: Βάρντα, Γιαβάννα, Νιέννα, Έστε, Βάιρε, Βάνα και Νέσσα. Ο Μέλκορ δεν υπολογίζεται πια ανάμεσα στους Βάλαρ και το όνομά του δεν προφέρεται στη Γη.
Ο Μάνγουε και ο Μέλκορ ήταν αδέλφια στη σκέψη του Ιλούβαταρ. Ο πιο μεγάλος από εκείνους τους Άινουρ που ήρθαν στον Κόσμο ήταν στην αρχή του ο Μέλκορ· ο Μάνγουε όμως είναι ο πιο αγαπητός του Ιλούβαταρ και καταλαβαίνει καλύτερα τους σκοπούς του. Είχε οριστεί να γίνει, στον κατάλληλο χρόνο, ο πρώτος βασιλιάς: άρχοντας του βασιλείου της Άρντα και κυβερνήτης όλων όσοι κατοικούσαν εκεί. Στην Άρντα η μεγαλύτερή του απόλαυση είναι οι άνεμοι και τα σύννεφα, από τα ύψη ως τα βάθη, από τα όρια του Πέπλου της Άρντα ως τις αύρες που φυσούν στο γρασίδι. Σούλιμο τον επονομάζουν, Άρχοντα της Πνοής της Άρντα. Αγαπά όλα τα γοργόφτερα πουλιά με τις δυνατές φτερούγες κι αυτά έρχονται και φεύγουν στο κάλεσμά του.
Στο πλευρό του Μάνγουε βρίσκεται η Βάρντα, η Κυρά των Αστεριών, που γνωρίζει όλες τις περιοχές της Έα. Είναι τόσο μεγάλη η ομορφιά της που δεν μπορεί να περιγραφεί με τα λόγια των Ανθρώπων ή των Ξωτικών· γιατί το φως του Ιλούβαταρ εξακολουθεί να ζει στο πρόσωπό της. Η δύναμη και η χαρά της βρίσκονται στο φως. Από τα βάθη της Έα ήρθε βοηθός στον Μάνγουε· γιατί είχε καταλάβει τον Μέλκορ πριν γίνει η Μουσική και τον είχε απορρίψει, κι αυτός τη μισούσε και τη φοβόταν περισσότερο από όλους τους άλλους που είχε δημιουργήσει ο Έρου. Ο Μάνγουε και η Βάρντα σπάνια χωρίζουν και μένουν στο Βάλινορ. Τα δώματά τους βρίσκονται πάνω από το αιώνιο χιόνι, πάνω στον Οϊολόσσε, τον ψηλότερο πύργο του Τανίκουετιλ, του ψηλότερου από όλα τα βουνά της Γης. Όταν ο Μάνγουε ανεβαίνει εκεί στο θρόνο του και κοιτάζει μακριά, αν η Βάρντα βρίσκεται στο πλευρό του, βλέπει μακρύτερα από κάθε άλλο μάτι μέσα από ομίχλη και μέσα από σκοτάδι και πάνω από τις λεύγες της θάλασσας. Και αν ο Μάνγουε είναι μαζί της, η Βάρντα ακούει πιο καθαρά από κάθε άλλο αφτί τις φωνές που φωνάζουν σ’ ανατολή και δύση, απ’ τους λόφους και τις κοιλάδες και από τους σκοτεινούς τόπους που έχει κάνει ο Μέλκορ στη Γη. Από όλους τους Μεγάλους που κατοικούν στον κόσμο αυτό τα Ξωτικά περισσότερο σέβονται και αγαπούν τη Βάρντα. Έλμπερεθ την ονομάζουν και επικαλούνται το όνομά της μέσα από τις σκιές της Μέσης-γης και το ανυψώνουν με ύμνους την ώρα που βγαίνουν τ’ αστέρια.
Ο Ούλμο είναι ο Άρχοντας των Υδάτων. Είναι μόνος. Δεν μένει πουθενά για πολύ καιρό, αλλά κινείται όπως θέλει σε όλα τα βαθιά νερά της Γης ή κάτω από αυτήν. Στη δύναμη είναι δεύτερος μετά τον Μάνγουε και, πριν γίνει το Βάλινορ, ήταν ο πιο στενός του φίλος· αλλά από κει κι ύστερα πήγαινε σπάνια στα συμβούλια των Βάλαρ, εκτός κι εάν επρόκειτο να συζητηθούν σπουδαίες υποθέσεις. Επειδή είχε όλη την Άρντα στη σκέψη του, δεν είχε ανάγκη από κάποιο τόπο για να αναπαύεται. Επιπλέον, δεν αγαπά να περπατά στη στεριά και σπάνια ντύνεται με σώμα όπως οι όμοιοί του. Αν τα Παιδιά του Έρου τον αντίκριζαν, γέμιζαν μεγάλο φόβο· γιατί η ανάδυση του Βασιλιά της Θάλασσας ήταν τρομερή, σαν ένα τεράστιο κύμα που δρασκελίζει τη στεριά, με σκοτεινό κράνος αφροστολισμένο κι αστραφτερή πανοπλία ασημένια, που κατέληγε σε πράσινες σκιές. Είναι δυνατές οι σάλπιγγες του Μάνγουε, αλλά η φωνή του Ούλμο είναι βαθιά σαν τα βάθη του ωκεανού, που μόνο αυτός έχει δει.
Παρ’ όλα αυτά, ο Ούλμο αγαπά και τα Ξωτικά και τους Ανθρώπους και ποτέ δεν τους εγκατέλειψε ούτε ακόμα και τότε που οι Βάλαρ ήταν οργισμένοι μαζί τους. Μερικές φορές έρχεται απρόσμενα στις ακτές της Μέσης-γης, ή μπαίνει μέσα βαθιά στο εσωτερικό από τα θαλασσινά στόμια των ποταμών κι εκεί παίζει μουσική με τα μεγάλα του βούκινα, τα Ουλουμούρι, που είναι φτιαγμένα από άσπρο κοχύλι· και σ’ εκείνους που φτάνει αυτή η μουσική, την ακούνε πάντα μέσα στην καρδιά τους και ο πόθος της θάλασσας δεν τους αφήνει ποτέ πια. Όμως ο Ούλμο κυρίως μιλάει σ’ εκείνους που κατοικούν στη Μέση-γη με φωνές που ακούγονται μόνο σαν τη μουσική του νερού. Γιατί όλες οι θάλασσες, οι λίμνες, οι ποταμοί, τα κεφαλάρια και οι πηγές βρίσκονται κάτω από την εξουσία του ώστε τα Ξωτικά να λένε πως το πνεύμα του Ούλμο κυλά σε όλες τις φλέβες του κόσμου. Έτσι τα νέα έρχονται στον Ούλμο, ακόμα και στα βάθη, για όλες τις ανάγκες και τις λύπες της Άρντα, που αλλιώς θα έμεναν κρυμμένες από τον Μάνγουε.
Ο Άουλε έχει λίγο μικρότερη δύναμη από τον Ούλμο. Εξουσιάζει όλες τις ουσίες απ’ τις οποίες αποτελείται η Άρντα. Στην αρχή έφτιαξε πολλά σε συνεργασία με τον Μάνγουε και τον Ούλμο: και όλες οι στεριές είναι δικό του δημιούργημα. Είναι μεταλλουργός και κατέχει όλες τις τέχνες και χαίρεται να φτιάχνει έργα που χρειάζονται τέχνη, όσο μικρά κι αν είναι, το ίδιο όσο και τις πανίσχυρες κατασκευές του παλιού καιρού. Δικά του είναι τόσο τα πετράδια που βρίσκονται στα βάθη της Γης και το χρυσάφι που είναι όμορφο στο χέρι, όσο και τα τείχη των βουνών και ο πυθμένας της θάλασσας. Οι Νόλντορ πήραν τις περισσότερες γνώσεις τους απ’ αυτόν και υπήρξε πάντοτε φίλος τους. Ο Μέλκορ τον ζήλευε, γιατί ο Άουλε του έμοιαζε και στη σκέψη και στις δυνάμεις· και υπήρχε μεγάλος ανταγωνισμός μεταξύ τους, όπου ο Μέλκορ πάντοτε ψεγάδιαζε ή χαλούσε τα έργα του Άουλε και ο Άουλε κουραζόταν να διορθώνει τις ταραχές και αταξίες του Μέλκορ. Και οι δυο τους επίσης επιθυμούσαν να φτιάχνουν πράγματα δικά τους που να είναι καινούρια και ασύλληπτα από άλλους, και χαίρονταν όταν τους επαινούσαν για τη δεξιοσύνη τους. Ο Άουλε όμως έμεινε πιστός στον Έρου και όλα όσα έκανε ήταν υποταγμένα στη θέλησή του· και δε φθονούσε τα έργα των άλλων, αλλά και ζητούσε και έδινε συμβουλές. Ενώ ο Μέλκορ έφθειρε το πνεύμα του στο φθόνο και το μίσος, ώσπου στο τέλος δεν μπορούσε να κάνει τίποτα εκτός από κακέκτυπα της σκέψης των άλλων και, αν μπορούσε, κατέστρεφε όλα τους τα έργα.
Γυναίκα του Άουλε ήταν η Γιαβάννα, η Δότρια των Καρπών. Αγαπά όλα όσα φυτρώνουν στη γη και έχει στο μυαλό της όλες τις αμέτρητες μορφές τους, από τα σαν πύργους δέντρα στα παλιά τα δάση ως τα βρύα στις πέτρες ή τα μικρά και κρυφά πράγματα στη μούχλα. Μετά τη Βάρντα, δεύτερη από τις βασίλισσες των Βάλαρ, τιμούν τη Γιαβάννα. Είναι ψηλή, με μορφή γυναίκας, ντυμένη στα πράσινα: μερικές φορές όμως παίρνει άλλες μορφές. Υπάρχουν κάποιοι που την έχουν δει να στέκεται σαν δέντρο κάτω από τον ουρανό, στεφανωμένη με τον Ήλιο: κι απ’ όλα τα κλαδιά να ξεχύνεται μια χρυσή δροσιά πάνω στη στείρα γη κι αυτή να πρασινίζει γεμάτη καλαμπόκια· όμως οι ρίζες του δέντρου ήταν στα νερά του Ούλμο και οι άνεμοι του Μάνγουε μιλούσαν στις φυλλωσιές του. Κεμεντάρι, Βασίλισσα της Γης, τη λένε στη γλώσσα των Έλνταρ.
Οι Φεαντούρι, οι κύριοι των πνευμάτων, είναι αδέλφια και πιο συχνά ονομάζονται Μάντος και Λόριεν. Όμως στην πραγματικότητα αυτά είναι τα ονόματα του τόπου της διαμονής τους και τα αληθινά τους ονόματα είναι Νάμο και Ίρμο. Ο Νάμο είναι ο μεγαλύτερος και κατοικεί στο Μάντος, που βρίσκεται δυτικά του Βάλινορ. Είναι ο οικονόμος των Οίκων των Νεκρών και ο κλητευτής των πνευμάτων των σκοτωμένων. Δεν ξεχνά τίποτα και γνωρίζει όλα όσα πρόκειται να συμβούν, εκτός μόνο από εκείνα που βρίσκονται ακόμα στην ελεύθερη θέληση του Ιλούβαταρ. Είναι ο Νομοθέτης των Βάλαρ: εξαγγέλλει όμως τους νόμους και τις κρίσεις του μόνο ύστερα από εντολή του Μάνγουε. Γυναίκα του είναι η Βάιρε η Υφάντρα, που υφαίνει όλα όσα έχουν γίνει μέσα στο Χρόνο στα ιστορημένα υφαντά της, και τα δώματα του Μάντος, που συνεχώς πλαταίνουν καθώς περνούν οι αιώνες, ντύνονται μ’ αυτά.
Ο Ίρμο ο νεότερος είναι ο κύριος των οραμάτων και των ονείρων. Οι κήποι του βρίσκονται στο Λόριεν στη γη των Βάλαρ και είναι οι ωραιότεροι τόποι από όλους τους τόπους του κόσμου, γεμάτοι με πολλά πνεύματα. Γυναίκα του είναι η ευγενική Έστε, που γιατρεύει τις πληγές και την κούραση. Γκρίζα είναι η περιβολή της και ανάπαυση είναι το δώρο της. Δεν περπατά τη μέρα αλλά κοιμάται σ’ ένα νησί στη δεντροσκιασμένη λίμνη του Λόρελλιν. Από τις πηγές του Ίρμο και της Έστε, όλοι όσοι ζουν στο Βάλινορ παίρνουν αναψυχή· και συχνά οι ίδιοι οι Βάλαρ έρχονται στο Λόριεν κι εκεί βρίσκουν ανάπαυση και ανακούφιση από το βάρος της Άρντα.
Πιο ισχυρή από την Έστε είναι η Νιέννα, η αδελφή των Φεαντούρι· αυτή ζει μόνη. Έχει γνωρίσει τον πόνο και πενθεί για κάθε πληγή που έχει υποστεί η Άρντα από τις καταστροφές του Μέλκορ. Τόσο μεγάλη ήταν η λύπη της, καθώς ξεδιπλωνόταν η Μουσική, ώστε το τραγούδι της έγινε θρήνος πολύ πριν τελειώσει και ο ήχος του πένθους εισχώρησε στα θέματα του Κόσμου πριν την αρχή του. Όμως αυτή δεν κλαίει για τον εαυτό της· κι εκείνοι που την ακούν μαθαίνουν τον οίκτο και την υπομονή με ελπίδα. Τα δώματά της βρίσκονται πέρα από τη Δύση στις άκριες του κόσμου· και σπάνια έρχεται στην πόλη του Βάλιμαρ όπου όλα είναι χαρούμενα. Προτιμά να πηγαίνει στα παλάτια του Μάντος, που βρίσκονται κοντά στα δικά της· και όλοι εκείνοι που περιμένουν στο Μάντος τη φωνάζουν, γιατί τους φέρνει δύναμη στο πνεύμα και μετατρέπει τη λύπη σε σοφία. Τα παράθυρα του σπιτιού της βλέπουν έξω από τα τείχη του κόσμου.
Ο μεγαλύτερος σε δύναμη και σε έργα αντρειοσύνης είναι ο Τούλκας, που τον λένε Αστάλντο ο Γενναίος. Ήρθε τελευταίος στην Άρντα για να βοηθήσει τους Βάλαρ στις πρώτες μάχες με τον Μέλκορ. Χαίρεται να παλεύει και να παραβγαίνει στη δύναμη. Δε χρειάζεται άτι γιατί μπορεί να ξεπεράσει στο τρέξιμο όλα όσα έχουν πόδια και είναι ακούραστος. Τα μαλλιά και η γενειάδα του είναι χρυσά και η επιδερμίδα του κόκκινη· όπλα του είναι τα χέρια του. Λίγο τον νοιάζει το παρελθόν ή το μέλλον και δεν κάνει για σύμβουλος, είναι όμως φίλος πιστός. Γυναίκα του είναι η Νέσσα, η αδελφή του Όρομε, που είναι κι αυτή ευλύγιστη και γοργοπόδαρη. Αγαπάει τα ελάφια κι αυτά ακολουθούν τη συνοδεία της όποτε βγαίνει στα δάση. Η Νέσσα όμως τα ξεπερνάει στο τρέξιμο, γρήγορη σαν σαΐτα με τον άνεμο στα μαλλιά. Χαίρεται να χορεύει και χορεύει στο Βάλιμαρ σε λιβάδια που είναι πάντα καταπράσινα.
Ο Όρομε είναι πανίσχυρος άρχοντας. Παρ’ ότι είναι λιγότερο δυνατός από τον Τούλκας, όταν θυμώνει είναι φοβερός· ενώ ο Τούλκας πάντα γελά, είτε αθλείται είτε πολεμά: γελούσε ακόμα και στον Μέλκορ στις μάχες που γίνονταν πριν γεννηθούν τα Ξωτικά. Ο Όρομε αγαπούσε τη Μέση-γη και έτσι την άφησε απρόθυμα και ήρθε τελευταίος στο Βάλινορ· και παλιότερα γύρναγε συχνά πίσω, ανατολικά, πάνω από τα βουνά, και τριγυρνούσε με την ακολουθία του στους λόφους και τις πεδιάδες. Είναι κυνηγός τεράτων κι άγριων ζώων και αγαπά τα άλογα και τα κυνηγόσκυλα: αγαπά όλα τα δέντρα και γι’ αυτόν το λόγο τον αποκαλούν Άλνταρον και οι Σίνταρ Τάουρον, Άρχοντα των Δασών. Το όνομα του αλόγου του είναι Νάχαρ, κατάλευκο στον ήλιο κι αστραφτερό ασήμι τη νύχτα. Το μεγάλο του βούκινο το λένε Βαλαρόμα, που ο ήχος του μοιάζει με την κόκκινη ανατολή του Ήλιου ή την αστραπή που σκίζει τα σύννεφα. Πάνω απ’ όλα τα βούκινα της ακολουθίας του, αυτό ακουγόταν στα δάση που η Γιαβάννα έκανε να φυτρώσουν στο Βάλινορ· γιατί εκεί ο Όρομε εκπαίδευε τους δικούς του και τα ζώα του για την καταδίωξη των κακοποιών πλασμάτων του Μέλκορ. Γυναίκα του Όρομε είναι η Βάνα, η Πάντα-νέα· αυτή είναι η νεότερη αδελφή της Γιαβάννα. Όλα τα λουλούδια ζωηρεύουν όταν περνά, κι ανοίγουν μόλις τους ρίξει μια ματιά· κι όλα τα πουλιά τραγουδούν στο πέρασμά της.
Αυτά είναι τα ονόματα των Βάλαρ και των Βάλιερ κι εδώ εξιστορείται σύντομα η όψη τους, όπως τους έβλεπαν οι Έλνταρ στο Αμαν. Παρόλο που ήταν ωραίες κι ευγενικές οι μορφές με τις οποίες εμφανίζονταν στα Παιδιά του Ιλούβαταρ, δεν ήταν παρά ένα πέπλο πάνω στην ομορφιά και τη δύναμή τους. Κι αν εδώ λέγονται μερικά από όλα όσα ήξεραν κάποτε οι Έλνταρ, δεν είναι τίποτα αν συγκριθούν με την αληθινή τους υπόσταση, η οποία πηγαίνει πίσω σε τόπους κι εποχές πέρα από τη σκέψη μας, ανάμεσα τους εννέα ήταν οι πρώτοι σε δύναμη και σεβασμιότητα· αλλά ένας απ’ αυτούς έχει διαγραφεί και μένουν οκτώ, οι Αραταρ, οι ψηλοί της Άρντα· ο Μάνγουε και η Βάρντα, ο Ούλμο, η Γιαβάννα και ο Άουλε, ο Μάντος, η Νιέννα και ο Όρομε. Ο Μάνγουε είναι ο βασιλιάς τους και έχει την υποταγή τους στο όνομα του Έρου, αλλά στο μεγαλείο είναι ίσοι και ξεπερνούν σε σύγκριση όλους τους άλλους, και από τους Βάλαρ και από τους Μάιαρ ή από οποιαδήποτε άλλη τάξη που ο Ιλούβαταρ έχει στείλει στην Έα.
Οι Μάιαρ
Μαζί με τους Βάλαρ ήρθαν κι άλλα πνεύματα, που κι αυτά προϋπήρχαν απ’ τον Κόσμο, της ίδιας τάξης όπως οι Βάλαρ, αλλά μικρότερου βαθμού. Αυτοί είναι οι Μάιαρ, ο λαός των Βάλαρ, οι υπηρέτες τους και οι βοηθοί τους. Ο αριθμός τους δεν είναι γνωστός στα Ξωτικά κι ελάχιστοι έχουν ονόματα στις γλώσσες των Παιδιών του Ιλούβαταρ· γιατί, αν και είναι διαφορετικοί στο Αμαν, στη Μέση-γη οι Μάιαρ σπάνια εμφανίζονται σε μορφή ορατή στα Ξωτικά και τους Ανθρώπους.
Σπουδαιότεροι ανάμεσα στους Μάιαρ του Βάλινορ, που τα ονόματά τους μνημονεύονται στις ιστορίες των Έλνταρ, είναι η Ίλμαρε, η προσωπική υπηρέτρια της Βάρντα, και ο Έονγουε, ο σημαιοφόρος και αγγελιαφόρος του Μάνγουε, που τη δύναμή του στα όπλα δεν την ξεπερνούσε κανένας στην Άρντα. Από όλους όμως τους Μάιαρ ο Όσσε και η Ούινεν είναι περισσότερο γνωστοί στα Παιδιά του Ιλούβαταρ.
Ο Όσσε είναι υποτακτικός του Ούλμο και είναι ο κύριος των Θαλασσών που περιβρέχουν τις παραλίες της Μέσης-γης. Δεν πηγαίνει στα βαθιά, αλλά αγαπά τις ακτές και τα νησιά και χαίρεται τους ανέμους του Μάνγουε. Η θύελλα είναι η απόλαυσή του και γελά μέσα στ’ αφρισμένα κύματα. Γυναίκα του είναι η Ούινεν, η Κυρά των Θαλασσών, που τα μαλλιά της απλώνονται σ’ όλα τα νερά κάτω από τον ουρανό. Αγαπά όλα τα πλάσματα που ζουν στ’ αλμυρά ρεύματα και όλα τα φυτά που φυτρώνουν εκεί. Αυτήν επικαλούνται οι ναυτικοί, γιατί μπορεί να ηρεμήσει τα κύματα, τιθασεύοντας την ορμή του Όσσε. Οι Νουμενόριαν έζησαν πολύ κάτω από την προστασία της και τη σέβονταν όσο και τους Βάλαρ.
Ο Μέλκορ μισούσε τη θάλασσα γιατί δεν μπορούσε να την υποτάξει. Λέγεται ότι κατά τη δημιουργία της Άρντα προσπάθησε να πάρει τον Όσσε με το μέρος του. Του υποσχέθηκε όλη την επικράτεια και τη δύναμη του Ούλμο, αν τον υπηρετούσε. Κι έτσι πολύ παλιά ξεσηκώθηκαν φοβερές αναταραχές στη θάλασσα που προξενούσαν καταστροφές στις στεριές. Η Ούινεν, όμως, μετά από παράκληση του Άουλε, συγκράτησε τον Όσσε και τον έφερε μπροστά στον Ούλμο, όπου εκεί πήρε συγχώρεση και ξαναδήλωσε υποταγή σ’ αυτόν. Κι από τότε έχει μείνει πιστός, όσο είναι δυνατόν, γιατί η ροπή του προς τη βία δεν τον έχει εγκαταλείψει τελείως και μερικές φορές λυσσομανά πεισματικά χωρίς εντολή από τον κύριό του τον Ούλμο. Γι’ αυτό, όσοι ζουν κοντά στη θάλασσα ή ταξιδεύουν μπορεί να τον αγαπούν αλλά δεν τον εμπιστεύονται.
Μέλιαν ήταν το όνομα της Μάια που υπηρετούσε και τη Βάνα και την Έστε: έζησε για πολύ καιρό στο Λόριεν, φροντίζοντας τα δέντρα που λουλουδιάζουν στους κήπους του Ίρμο, πριν έρθει στη Μέση-γη. Αηδόνια κελαηδούσαν ολόγυρά της όπου πήγαινε.
Ο πιο σοφός από τους Μάιαρ ήταν ο Όλοριν. Κι αυτός επίσης ζούσε στο Λόριεν, αλλά ο δρόμος του συχνά τον έφερνε στο σπίτι της Νιέννα κι απ’ αυτήν έμαθε τον οίκτο και την υπομονή. Για τη Μέλιαν πολλά λέγονται στην ιστορία των Σίλμαριλ. Αλλά εκείνη η ιστορία δεν μιλά για τον Όλοριν· γιατί, μ’ όλο που αγαπούσε τα Ξωτικά, κυκλοφορούσε ανάμεσά τους αόρατος ή με τη μορφή κάποιου δικού τους, κι αυτά δεν ήξεραν από πού προέρχονταν τα ωραία οράματα ή οι σοφές παροτρύνσεις που έβαζε στις καρδιές τους. Στις μετέπειτα μέρες ήταν ο φίλος όλων των Παιδιών του Ιλούβαταρ και λυπόταν για τα βάσανά τους· και όσοι τον άκουγαν, έβγαιναν από την απελπισία και έδιωχναν τις φαντασίες της σκοτεινιάς.
Οι Εχθροί
Τελευταίο απ’ όλα έρχεται το όνομα του Μέλκορ, Αυτού που Ψώνεται με Δύναμη. Όμως αυτό το όνομα έπαψε να το δικαιούται, και οι Νόλντορ, που απ’ όλα τα Ξωτικά υπέφεραν τα πιο πολλά από την κακία του, δεν το ξεστομίζουν και τον ονομάζουν Μόργκοθ, το Σκοτεινό Εχθρό του Κόσμου. Ο Ιλούβαταρ του είχε δώσει μεγάλη δύναμη και ήταν σύγχρονος του Μάνγουε. Συμμετείχε στη δύναμη και τη γνώση όλων των άλλων Βάλαρ, αλλά τις έτρεψε σε πονηρούς σκοπούς και σπαταλούσε τη δύναμή του στη βία και την τυραννία. Γιατί ποθούσε για τον εαυτό του την Άρντα και όλα όσα υπήρχαν σ’ αυτήν, επιθυμώντας τη βασιλική ιδιότητα του Μάνγουε και την κυριαρχία πάνω στα βασίλεια των ίσων με αυτόν.
Από μεγαλείο, εξαιτίας της αλαζονείας του, περιφρονούσε τα πάντα εκτός του εαυτού του ένα πνεύμα φθοροποιό και ανελέητο. Την κατανόηση τη μετέτρεψε σε πανουργία, διαστρέφοντας στη δική του θέληση όλα όσα μπορούσε να εκμεταλλευτεί, ώσπου έγινε ξεδιάντροπος ψεύτης. Ξεκίνησε με την επιθυμία για το φως, αλλά όταν δεν μπόρεσε να το αποκτήσει για τον εαυτό του μόνο, κατάντησε μέσα από φωτιά και οργή να φλέγεται κάτω στα βάθη της Σκοτεινιάς. Και το σκοτάδι το χρησιμοποιούσε κυρίως στα πονηρά του έργα στην Άρντα και το γέμισε με φόβο για όλα τα ζωντανά πλάσματα.
Ήταν τόσο μεγάλη όμως η δύναμη της επανάστασής του, ώστε σε λησμονημένες εποχές πολέμησε εναντίον του Μάνγουε και όλων των Βάλαρ και για αμέτρητα χρόνια στην Άρντα κυριαρχούσε πάνω στις περισσότερες περιοχές της γης. Δεν ήταν όμως μόνος του. Γιατί πολλοί από τους Μάιαρ προσελκύστηκαν από τη λαμπρότητά του στις μέρες του μεγαλείου του και του έμειναν πιστοί και στα βάθη της σκοτεινιάς του και αργότερα διέφθειρε κι άλλους και τους πήρε στην υπηρεσία του με ψέματα και προδοτικά δώρα. Φοβεροί ανάμεσα σ’ εκείνα τα πνεύματα ήταν οι Βαλαράουκαρ, τα μαστίγια της φωτιάς, που στη Μέση-γη ονομάζονταν Μπάλρονγκ, δαίμονες του τρόμου.
Ανάμεσα σ’ εκείνους από τους υπηρέτες του που είχαν ονόματα, ο μεγαλύτερος ήταν το πνεύμα που οι Έλνταρ έλεγαν Σάουρον (Σόρον), ή Γκορθάουρ ο Σκληρός. Στην αρχή ήταν ένας από τους Μάιαρ του Άουλε και παρέμεινε μεγάλος στις παραδόσεις τους. Σε όλες τις πράξεις του Μέλκορ, του Μόργκοθ στην Άρντα, στα τεράστια έργα του και στις πανούργες απάτες του, ο Σάουρον είχε λάβει μέρος και στο μόνο που ήταν λιγότερο κακός από τον κύριό του ήταν στο ότι για πολύ καιρό υπηρετούσε κάποιον άλλο κι όχι τον εαυτό του. Αλλά στα μετέπειτα χρόνια υψώθηκε σαν σκιά του Μόργκοθ και σαν φάντασμα της κακίας του και βάδιζε πίσω του στο ίδιο μονοπάτι της καταστροφής που καταλήγει στο Κενό.



ΚΟΥΕΝΤΑ ΣΙΛΜΑΡΙΛΛΙΟΝ
Η Ιστορία των Σίλμαριλ
ΚΕΦΑΛΑΙΟ 1: Η Αρχή των Ημερών
Λέγεται ανάμεσα στους σοφούς ότι ο Πρώτος Πόλεμος ξεκίνησε πριν ολοκληρωθεί ο σχηματισμός της Άρντα και πριν ακόμα φυτρώσει ή περπατήσει οτιδήποτε πάνω στη Γη, και για πολύ καιρό ο Μέλκορ υπερίσχυε. Αλλά στη μέση του πολέμου, ένα πνεύμα μεγάλης δύναμης και αντοχής στις κακουχίες ήρθε να βοηθήσει τους Βάλαρ, όταν άκουσε ψηλά στον ουρανό ότι γινόταν μάχη στο Μικρό Βασίλειο· και η Άρντα γέμισε από το γέλιο του. Έτσι έφτασε ο Τούλκας ο Δυνατός, που ο θυμός του είναι σαν δυνατός άνεμος που στο πέρασμά του σκορπίζει τα σύννεφα και τη σκοτεινιά. Ο Μέλκορ τράπηκε σε φυγή μπροστά στο θυμό και το γέλιο του και εγκατέλειψε την Άρντα, κι έτσι υπήρξε ειρήνη για μεγάλο χρονικό διάστημα. Και ο Τούλκας έμεινε και έγινε ένας από τους Βάλαρ του Βασιλείου της Άρντα· ο Μέλκορ όμως κρυφομελετούσε στο εξώτερο σκοτάδι και μίσησε τον Τούλκας για πάντα.
Εκείνη την εποχή οι Βάλαρ έβαλαν τάξη στις θάλασσες και στις στεριές και τα βουνά, και η Γιαβάννα φύτεψε επιτέλους τους σπόρους που είχε από καιρό επινοήσει. Κι επειδή, όταν υποτάχθηκαν οι φωτιές ή θάφτηκαν κάτω από τους πρωταρχικούς λόφους, τους έλειπε το φως, ο Άουλε, ύστερα από παράκληση της Γιαβάννα, κατασκεύασε δύο πανίσχυρες λάμπες για το φωτισμό της Μέσης-γης, που την είχε φτιάξει καταμεσής στη θάλασσα. Ύστερα η Βάρντα γέμισε τις λάμπες και ο Μάνγουε τις καθαγίασε και οι Βάλαρ τις τοποθέτησαν σε ψηλές στήλες, πιο ψηλές κι από τα βουνά των μετέπειτα ημερών. Τη μια λάμπα την ύψωσαν κατά το βορρά της Μέσης-γης και την ονόμασαν Ίλλουιν· και την άλλη την ύψωσαν στο νοτιά και την ονόμασαν Όρμαλ· και το φως από τις λάμπες των Βάλαρ απλωνόταν πάνω στη Γη, έτσι ώστε όλα ήταν φωτισμένα λες και βρίσκονταν σε μια διαρκή μέρα.
Τότε οι σπόροι που είχε σπείρει η Γιαβάννα άρχισαν να φυτρώνουν γρήγορα και να μπουμπουκιάζουν και άρχισαν να μεγαλώνουν ένα σωρό φυτά, μεγάλα και μικρά, βρύα και χόρτα και μεγάλες φτέρες και δέντρα, που οι κορυφές τους ήταν στεφανωμένες με σύννεφα, σαν ζωντανά βουνά, τα πόδια τους όμως ήταν τυλιγμένα σε πράσινο λυκόφως. Και εμφανίστηκαν ζώα κι εγκαταστάθηκαν στις πράσινες πεδιάδες, ή στα ποτάμια και τις λίμνες, ή περπατούσαν στις σκιές των δασών. Μέχρι τότε κανένα λουλούδι δεν είχε ανθίσει ούτε πουλί είχε τιτιβίσει· αυτά περίμεναν ακόμα την ώρα τους στον κόρφο της Γιαβάννα· αλλά η φαντασία της ήταν πλούσια και ακόμα πιο πλούσια στα μεσαία μέρη της Γης, που το φως από τις δύο λάμπες αντάμωνε και ανακατευόταν. Εκεί πάνω στο νησί Αλμάρεν, στη Μεγάλη Λίμνη, βρισκόταν η πρώτη κατοικία των Βάλαρ, όταν όλα ήταν νέα και το φρέσκο πράσινο ήταν ακόμα θαύμα στα μάτια αυτών που το έφτιαξαν· και για πολύ καιρό ήταν ικανοποιημένοι.
Τότε, εκεί που οι Βάλαρ ξεκουράζονταν από τους μόχθους τους και έβλεπαν να φανερώνονται και να πληθύνονται όσα είχαν επινοήσει, ο Μάνγουε όρισε μια μεγάλη γιορτή· και οι Βάλαρ και όλοι οι ακόλουθοί τους ήρθαν στο κάλεσμά του. Ο Άουλε όμως και ο Τούλκας ήταν κουρασμένοι· γιατί η τέχνη του Άουλε και η δύναμη του Τούλκας βρίσκονταν αδιάκοπα στην υπηρεσία όλων στις μέρες των έργων τους. Και ο Μέλκορ ήξερε όλα όσα είχαν γίνει, γιατί ακόμα και τότε είχε κρυφούς φίλους και κατασκόπους ανάμεσα στους Μάιαρ, που τους είχε πάρει με το μέρος του· και μακριά, μέσα στα σκοτάδια, ήταν γεμάτος θυμό, επειδή ζήλευε τα έργα των ομοίων του, που επιθυμούσε να τους υποτάξει. Έτσι, συγκέντρωσε τα πνεύματα από τα δώματα της Έα, που είχε διαστρέψει στην υπηρεσία του, και θεώρησε τον εαυτό του ισχυρό. Και, βλέποντας τώρα την ώρα του, πλησίασε πάλι την Άρντα και την κοίταξε από ψηλά και η ομορφιά της Γης στην άνοιξή της τον γέμισε με περισσότερο μίσος.
Τώρα, λοιπόν, οι Βάλαρ ήταν συγκεντρωμένοι στο Αλμάρεν χωρίς να φοβούνται κακό και, από το φως του Ίλλουιν, δεν αντιλήφθηκαν τη σκιά στο βορρά που έριχνε από μακριά ο Μέλκορ· γιατί είχε γίνει σκοτεινός σαν τη Νύχτα στο Κενό. Τα τραγούδια λένε ότι στη γιορτή της Άρντα, ο Τούλκας παντρεύτηκε τη Νέσσα, την αδελφή του Όρομε, κι αυτή χόρεψε μπροστά στους Βάλαρ πάνω στο πράσινο γρασίδι του Αλμάρεν. Ύστερα ο Τούλκας κοιμήθηκε, γιατί ήταν κουρασμένος και ικανοποιημένος, και ο Μέλκορ έκρινε πως ήρθε η ώρα του. Έτσι πέρασε πάνω από τα Τείχη της Νύχτας με το στρατό του και ήρθε στη Μέση-γη, μακριά στο βοριά· και οι Βάλαρ δεν τον αντιλήφθηκαν.
Ο Μέλκορ τώρα άρχισε να σκάβει και να χτίζει ένα τεράστιο οχυρό, βαθιά μέσα στη Γη, κάτω από σκοτεινά βουνά, όπου οι ακτίνες του Ίλλουιν έφταναν παγωμένες και αδύναμες. Εκείνο το οχυρό ονομάστηκε Ουτούμνο. Και, μ’ όλο που οι Βάλαρ δεν ήξεραν ακόμη τίποτα γι’ αυτό, η κακία του Μέλκορ και το μαράζι του μίσους του ξεχύθηκαν από κει και η Άνοιξη της Άρντα δεν άντεξε. Οι πρασινάδες αρρώστησαν και σάπισαν και τα ποτάμια πνίγηκαν στα αγριόχορτα και τη γλίτσα και σχηματίστηκαν βάλτοι, βρώμικοι και δηλητηριασμένοι, τόποι για να πολλαπλασιάζονται οι μύγες· και τα δάση σκοτείνιασαν κι έγιναν επικίνδυνα άντρα φόβων· και τα ζώα έγιναν τέρατα με κέρατα και χαυλιόδοντες που έβαφαν τη γη με αίμα. Τότε οι Βάλαρ κατάλαβαν καλά ότι ο Μέλκορ δούλευε πάλι και τον αναζήτησαν στο κρησφύγετό του. Ο Μέλκορ όμως, έχοντας εμπιστοσύνη στη δύναμη του Ουτούμνο και των υπηρετών του, βγήκε ξαφνικά στον πόλεμο κι έδωσε το πρώτο χτύπημα πριν προλάβουν να ετοιμαστούν οι Βάλαρ. Έκανε επίθεση στα φώτα του Ί
λλουιν και του Όρμαλ, έριξε κάτω τις στήλες τους κι έσπασε τις λάμπες τους. Όταν έπεσαν οι πανίσχυρες κολόνες, οι στεριές κομματιάστηκαν και οι θάλασσες αντάριασαν. Κι όταν οι λάμπες χύθηκαν, καταστροφική φλόγα έλουσε τη Γη. Και το σχήμα της Άρντα και η συμμετρία της στεριάς και της θάλασσάς της χάλασε τότε, τόσο που τα πρώτα σχέδια των Βάλαρ δεν ξανάγιναν ποτέ πια τα ίδια.
Στη σύγχυση και το σκοτάδι ο Μέλκορ ξέφυγε, αν και τον κυρίεψε φόβος· γιατί πάνω από το βουητό της θάλασσας άκουσε τη φωνή του Μάνγουε σαν πανίσχυρο άνεμο και η γη σείστηκε κάτω από τα πόδια του Τούλκας. Αλλά έφτασε στο Ουτούμνο πριν τον προλάβει ο Τούλκας· κι εκεί κρύφτηκε. Οι Βάλαρ δεν μπόρεσαν τότε να τον νικήσουν, γιατί το μεγαλύτερο μέρος της δύναμής τους χρειάστηκε για να συγκρατήσουν τις αναταραχές της Γης και να σώσουν από την καταστροφή ό,τι μπορούσε να διασωθεί από τους μόχθους τους· και ύστερα φοβήθηκαν να σκίσουν τη Γη ξανά, ώσπου να μάθουν πού έμεναν τα Παιδιά του Ιλούβαταρ που δεν είχαν έρθει ακόμα και η ώρα του ερχομού τους ήταν κρυμμένη από τους Βάλαρ.
Έτσι τελείωσε η Άνοιξη της Άρντα. Η κατοικία των Βάλαρ στο Αλμάρεν καταστράφηκε τελείως και δεν είχαν τόπο να μείνουν στο πρόσωπο της Γης. Γι’ αυτό έφυγαν από τη Μέση-γη και πήγαν στη Χώρα του Αμαν, που βρίσκεται δυτικότερα από όλες τις στεριές, στην άκρη του κόσμου· γιατί οι δυτικές του ακτές έβλεπαν την Εξώτερη Θάλασσα, που τα Ξωτικά ονομάζουν Εκκάια και που περιβάλλει το βασίλειο της Άρντα. Πόσο πλατιά είναι εκείνη η θάλασσα κανείς εκτός από τους Βάλαρ δεν ξέρει· και πέρα από αυτήν βρίσκονται τα Τείχη της Νύχτας. Αλλά οι ανατολικές ακτές του Αμαν ήταν το όριο της Μπελέγκαερ, της Μεγάλης Θάλασσας της Δύσης· και από τότε που ο Μέλκορ ξαναγύρισε στη Μέση-γη και δεν μπορούσαν ακόμη να τον νικήσουν, οι Βάλαρ οχύρωσαν την κατοικία τους, και στις ακτές της θάλασσας ύψωσαν τα Πελόρι, τα Βουνά του Αμαν, τα ψηλότερα της Γης. Και πάνω απ’ όλες τις κορυφές των Πελόρι βρισκόταν η κορυφή εκείνη, που έβαλε το θρόνο του ο Μάνγουε. Αυτό το ιερό βουνό τα Ξωτικά το ονομάζουν Τανίκουετιλ και Οϊολόσσε, Αιώνια Λευκότητα και Ελερρίνα, Αστροστεφανωμένο, και πολλά άλλα ονόματα ακόμα· αλλά οι Σίνταρ μιλούσαν γι’ αυτό στη μετέπειτα γλώσσα τους ονομάζοντάς το Αμον Ούιλος. Από τα δώματά τους πάνω στο Τανίκουετιλ ο Μάνγουε και η Βάρντα μπορούσαν να δουν ολόκληρη τη Γη ακόμα κι ως τα πέρατα της Ανατολής.
Πίσω από τα τείχη των Πελόρι οι Βάλαρ εγκατέστησαν την επικράτειά τους σ’ εκείνη την περιοχή που ονομάζεται Βάλινορ· και εκεί ήταν τα σπίτια τους, οι κήποι και οι πύργοι τους. Σ’ εκείνη τη φυλαγμένη χώρα οι Βάλαρ συγκέντρωσαν μεγάλα αποθέματα φωτός και όλα όσα από τα υπέροχα πράγματα διασώθηκαν από την καταστροφή· και έφτιαξαν πολλά άλλα καινούρια, ακόμα ωραιότερα, και το Βάλινορ έγινε ακόμα πιο ωραίο κι από τη Μέση-γη, τότε που είχε την Άνοιξη της Άρντα· και ήταν ευλογημένο, γιατί εκεί κατοικούσαν οι Αθάνατοι και τίποτα δεν ξεθώριαζε ούτε μαραινόταν, ούτε υπήρχε ψεγάδι σε λουλούδι ή φύλλο σ’ εκείνη τη γη, ούτε φθορά ή αρρώστια σε οτιδήποτε ζούσε· γιατί ακόμα και οι πέτρες και τα νερά ήταν ευλογημένα.
Και όταν το Βάλινορ ολοκληρώθηκε και τα μέγαρα των Βάλαρ τακτοποιήθηκαν, καταμεσής στην πεδιάδα πίσω απ’ τα βουνά έχτισαν την πόλη τους, τη Βάλμαρ, με τις πολλές καμπάνες. Μπροστά στη δυτική της πύλη υπήρχε ένα πράσινο λοφάκι, το Γέλλοχαρ, που λέγεται επίσης και Κορολλάιρε· και η Γιαβάννα το καθαγίασε και κάθισε πολύ εκεί πάνω στο πράσινο χορτάρι και έψαλλε ένα τραγούδι δύναμης, που μέσα του υπήρχε όλη η έγνοια της για όσα φυτρώνουν στη Γη. Η Νιέννα όμως συλλογίστηκε σιωπηλά και πότισε το χώμα με δάκρυα. Εκείνο τον καιρό οι Βάλαρ είχαν συγκεντρωθεί για να ακούσουν το τραγούδι της Γιαβάννα και κάθονταν σιωπηλοί στους θρόνους των συμβουλίων τους στο Μαχανάξαρ, τον Κύκλο της Κρίσεως, κοντά στις χρυσές πύλες της Βάλμαρ· και η Γιαβάννα Κεμεντάρι έψαλλε μπροστά τους κι αυτοί παρακολουθούσαν.
Εκεί όπως παρακολουθούσαν, ξεπετάχτηκαν πάνω στο λοφάκι δυο λεπτά βλασταράκια και δεν ακουγόταν κανένας άλλος ήχος εκτός από τον ύμνο της Γιαβάννα. Και κάτω από την επήρεια του τραγουδιού της τα δυο βλαστάρια μεγάλωσαν, ψήλωσαν κι ομόρφυναν κι έβγαλαν λουλούδια. Έτσι ξύπνησαν στον κόσμο τα Δυο Δέντρα του Βάλινορ. Κι απ’ όλα όσα έφτιαξε η Γιαβάννα, αυτά είναι τα πιο ξακουστά, και με τη μοίρα τους είναι πλεγμένες όλες οι ιστορίες των Παλαιών Ημερών.
Το ένα είχε σκούρα πράσινα φύλλα που από κάτω γυάλιζαν σαν ασήμι κι απ’ το καθένα απ’ τα αμέτρητα λουλούδια του έπεφταν συνέχεια δροσοσταλίδες ασημένιο φως και η γη από κάτω ήταν ποικιλμένη με τους ίσκιους των φύλλων που πάλλονταν. Το άλλο είχε ανοιχτοπράσινα φύλλα σαν φρεσκοανοιγμένη οξιά, που οι άκρες τους γυάλιζαν χρυσαφιές. Λουλούδια κουνιόνταν πάνω στα κλαδιά της σε μπουκέτα κίτρινης φλόγας. Το καθένα είχε σχήμα λαμπερού χωνιού που ξέχυνε χρυσή βροχή στη γη· και από τα άνθη εκείνου του δέντρου έβγαινε ζεστασιά και πλούσιο φως. Τελπέριον ονόμαζαν το πρώτο στο Βάλινορ και Σίλπιον και Νινκουελότε και με πολλά άλλα ονόματα. Το άλλο ήταν η Λαουρέλιν και η Μαλινάλντα και η Κουλούριεν και με πολλά άλλα ονόματα στα τραγούδια.
Μέσα σε επτά ώρες η δόξα του κάθε δέντρου έφτανε στο απόγειό της και έσβηνε πάλι στο τίποτα· και το καθένα αναζωντάνευε μια ώρα πριν πάψει το άλλο να λάμπει. Έτσι, στο Βάλινορ, δυο φορές τη μέρα ερχόταν μια ήσ
υχη ώρα με απαλότερο φως όταν και τα δύο δέντρα ήταν χαμηλόφωτα και οι χρυσές κι ασημένιες ακτίνες τους ενώνονταν. Ο Τελπέριον ήταν ο μεγαλύτερος από τα δέντρα και πρώτος έφτασε σε όλο του το ύψος και άνθισε· κι εκείνη η πρώτη ώρα που έλαμψε, το λευκό θαμποφώτισμα ασημένιας αυγής, οι Βάλαρ δεν την υπολόγισαν στην ιστορία των ωρών, αλλά την ονόμασαν Εναρκτήρια Ώρα, και από αυτήν μετρούσαν τους αιώνες της βασιλείας τους στο Βάλινορ. Επομένως, την έκτη ώρα της πρώτης ημέρας, και όλες τις χαρούμενες μέρες από εκεί και ύστερα, ως το Σκοτείνιασμα του Βάλινορ, ο Τελπέριον σταματούσε την ανθοφορία του· και τη δωδέκατη ώρα σταματούσε ν’ ανθίζει η Λαουρέλιν. Και η κάθε μέρα των Βάλαρ στο Αμαν περιείχε δώδεκα ώρες και τελείωνε με το δεύτερο σμίξιμο των φώτων, όταν η Λαουρέλιν έσβηνε ενώ ο Τελπέριον γέμιζε. Αλλά το φως που ξεχυνόταν από τα δέντρα διαρκούσε πολύ πριν το πάρει ο αέρας ή το απορροφήσει η γη· και τις δροσοσταλίδες του Τελπέριον και τη βροχή που έπεφτε από τη Λαουρέλιν, η Βάρντα τις μάζευε σε μεγάλα δοχεία σαν λαμπερές λίμνες, που ήταν για όλη τη χώρα των Βάλαρ κάτι σαν πηγές για νερό και φως. Έτσι άρχισαν οι Μέρες της Μακαριότητας του Βάλινορ· έτσι επίσης άρχισε το Μέτρημα του Χρόνου.
Καθώς οι αιώνες πλησίαζαν στην ώρα που είχε ορίσει ο Ιλούβαταρ για τον ερχομό των Πρωτογέννητων, η Μέση-γη βρισκόταν σε ένα λυκόφως κάτω από τ’ αστέρια που είχε φτιάξει η Βάρντα, σε εποχές ξεχασμένες όταν μοχθούσε για την Έα. Ο Μέλκορ ζούσε στο σκοτάδι και συχνά έβγαινε έξω με διάφορες μορφές δύναμης και χρησιμοποιούσε το κρύο και τη φωτιά, τις κορυφές των βουνών και τα βαθιά καμίνια που βρίσκονται στα έγκατα τους· και οτιδήποτε ήταν σκληρό, βίαιο ή θανάσιμο εκείνες τις μέρες, οφειλόταν σ’ αυτόν.
Οι Βάλαρ σπάνια περνούσαν τα βουνά για να πάνε από την ομορφιά και μακαριότητα του Βάλινορ στη Μέση-γη, αλλά έστρεφαν τη φροντίδα και την αγάπη τους στη γη πέρα από τα Πελόρι. Στη μέση του Ευλογημένου Βασιλείου βρίσκονταν τα ανάκτορα του Άουλε, κι εκεί μόχθησε αυτός για πολύ καιρό. Γιατί είχε τον πρώτο ρόλο στην κατασκευή όλων πάνω σ’ εκείνη τη γη και έφτιαξε εκεί πολλά όμορφα και καλαίσθητα πράγματα, και φανερά και κρυφά. Από αυτόν προέρχονται οι παραδόσεις και η γνώση της Γης και όλων όσα περιέχει· είτε γνώση αυτών που δεν κατασκευάζουν αλλά μόνο αναζητούν να κατανοήσουν ό,τι υπάρχει, είτε η γνώση όλων των τεχνιτών: του υφαντή, του ξυλογλύπτη και του μεταλλουργού· καθώς επίσης του ζευγά και του καλλιεργητή, αν κι αυτοί οι τελευταίοι και όλοι όσοι ασχολούνται με πράγματα που φυτρώνουν και καρποφορούν πρέπει να προσβλέπουν και στη γυναίκα του Άουλε, τη Γιαβάννα Κεμεντάρι. Ο Άουλε είναι αυτός που ονομάζεται Φίλος των Νόλντορ, γιατί απ’ αυτόν έμαθαν πολλά στις μετέπειτα μέρες και είναι οι πιο δεξιοτέχνες από τα Ξωτικά· και με τον τρόπο τους, σύμφωνα με τα δώρα που τους προίκισε ο Ιλούβαταρ, πρόσθεσαν πολλά σ’ αυτά που τους δίδαξε, γιατί χαίρονταν να ασχολούνται με γλώσσες και γραφές και με τα σχέδια των κεντημάτων, τη ζωγραφική και τη γλυπτική. Οι Νόλντορ ήταν επίσης εκείνοι που πρώτοι κατάφεραν να φτιάξουν πετράδια· και τα ομορφότερα απ’ όλα τα πετράδια ήταν τα Σίλμαριλ, που έχουν χαθεί.
Ο Μάνγουε Σούλιμο, ο υψηλότερος και ιερότερος των Βάλαρ, καθόταν στα όρια του Αμαν χωρίς να σταματήσει να σκέπτεται τις Εξώτερες Περιοχές. Γιατί ο θρόνος του ήταν μεγαλοπρεπά στημένος στην κορυφή του Τανίκουετιλ, του πιο ψηλού από τα βουνά του κόσμου, που υψωνόταν στην άκρη της θάλασσας. Πνεύματα με τη μορφή γερακιών και αετών πηγαινοέρχονταν πετώντας ασταμάτητα στα ανάκτορά του· και τα μάτια τους μπορούσαν να δουν ως τα βάθη της θάλασσας και να διαπεράσουν τις απόκρυφες σπηλιές στα έγκατα του κόσμου. Έτσι τον πληροφορούσαν σχεδόν για όλα όσα γίνονταν στην Άρντα· όμως μερικά πράγματα έμεναν κρυμμένα ακόμα κι από τα μάτια του Μάνγουε και των υπηρετών του Μάνγουε, γιατί όπου καθόταν ο Μέλκορ με τη σκοτεινή του σκέψη, απλώνονταν αδιαπέραστα σκοτάδια.
Ο Μάνγουε δε δίνει σημασία στις τιμές που του οφείλονται ούτε περιφρουρεί ζηλότυπα τη δύναμή του, αλλά κυβερνά τα πάντα με στόχο την ειρήνη. Περισσότερο από όλα τα Ξωτικά αγαπούσε τους Βάνυαρ και απ’ αυτόν παρέλαβαν το τραγούδι και την ποίηση· γιατί η ποίηση είναι η απόλαυση του Μάνγουε και το τραγούδι των λέξεων είναι η μουσική του. Τα ρούχα του είναι γαλάζια και γαλάζια είναι η φωτιά των ματιών του. Και το σκήπτρο του, που το έφτιαξαν οι Νόλντορ, είναι από ζαφείρι· και είχε οριστεί να είναι αντιβασιλιάς του Ιλούβαταρ, βασιλιάς του κόσμου των Βάλαρ, των Ξωτικών και των ανθρώπων, και ο κύριος υπερασπιστής ενάντια στο κακό του Μέλκορ. Με τον Μάνγουε ζούσε η Βάρντα, η πιο ωραία, αυτή που στη γλώσσα των Σίνταρ ονομάζεται Έλμπερεθ, βασίλισσα των Βάλαρ, δημιουργός των άστρων· και μαζί τους ήταν ένα μεγάλο πλήθος ευλογημένων πνευμάτων.
Ο Ούλμο όμως ήταν μοναχός και δεν κατοικούσε στο Βάλινορ, ούτε ποτέ ερχόταν εκεί εκτός κι αν υπήρχε ανάγκη μεγάλου συμβουλίου. Κατοικούσε από την αρχή της Άρντα στον Εξώτερο Ωκεανό κι εκεί μένει ακόμα. Από εκεί κυβερνά τη ροή και την άμπωτη όλων των υδάτων και τη διαδρομή όλων των ποταμών και την ανανέωση των πηγών και την υγροποίηση της δροσιάς και της βροχής σε κάθε τόπο κάτω από τον ουρανό. Μέσα στα βάθη δημιουργεί με τη σκέψη του μουσική μεγαλειώδη και φοβερή· και η ηχώ αυτής της μουσικής διατρέχει όλες τις φλέβες του κόσμου με λύπη και χαρά· γιατί κι αν είναι χαρούμενη η πηγή που αναβλύζει στον ήλιο, το ξεκίνημά της βρίσκεται σε πηγάδια λύπης ανεξιχνίαστα, στα θεμέλια της Γης. Οι Τελέρι έμαθαν πολλά από τον Ούλμο και γι’ αυτό
ν το λόγο η μουσική τους έχει λύπη και γοητεία. Ο Σάλμαρ ήρθε μαζί του στην Άρντα, αυτός που έφτιαξε τα βούκινα του Ούλμο, που κανείς ποτέ δεν τα ξεχνά αν τ’ ακούσει μια φορά· και ο Όσσε και η Ούινεν επίσης, στους οποίους έδωσε να εξουσιάζουν τα ρεύματα και τις κινήσεις των Εσωτερικών Θαλασσών, και πολλά άλλα πνεύματα ακόμη. Έτσι ήταν με τη δύναμη του Ούλμο που ακόμα και κάτω από τα σκοτάδια του Μέλκορ η ζωή εξακολουθούσε να κυλάει μέσα από πολλά κρυφά περάσματα και δεν πέθανε· και σε όλους που χάθηκαν στη σκοτεινιά ή πλανήθηκαν μακριά από το φως των Βάλαρ το αφτί του Ούλμο ήταν πάντα ανοιχτό· ούτε έχει ποτέ εγκαταλείψει τη Μέση-γη, και οτιδήποτε έχει συμβεί, είτε καταστροφή είτε αλλαγή, αυτός δεν έχει πάψει να τη σκέπτεται και ούτε θα πάψει ως το τέλος των ημερών.
Σε εκείνη την εποχή της σκοτεινιάς και η Γιαβάννα ήταν επίσης απρόθυμη να εγκαταλείψει τελείως τις Εξώτερες Περιοχές· γιατί όλα όσα φυτρώνουν εκεί της είναι αγαπητά και πένθησε για τα έργα που είχε αρχίσει στη Μέση-γη, που όμως τα είχε χαλάσει ο Μέλκορ. Γι’ αυτό άφηνε το σπίτι του Άουλε και τ’ ανθισμένα λιβάδια του Βάλινορ κι ερχόταν μερικές φορές και γιάτρευε τις πληγές του Μέλκορ· κι όταν γύριζε, παρακινούσε συνεχώς τους Βάλαρ να κάνουν πόλεμο ενάντια στη μοχθηρή του κυριαρχία, έναν πόλεμο που οπωσδήποτε πρέπει να κάνουν πριν τον ερχομό των Πρωτογέννητων. Και ο Όρομε που εξημέρωνε τα ζώα, πήγαινε κι αυτός μερικές φορές στα σκοτάδια των αφώτιστων δασών· σαν πανίσχυρος κυνηγός ερχόταν με κοντάρι και τόξο, κυνηγώντας μέχρι θανάτου τα τέρατα και τα άγρια πλάσματα του βασιλείου του Μέλκορ, και το λευκό του άλογο, ο Νάχαρ, έλαμπε σαν ασήμι στις σκιές. Τότε η κοιμισμένη γη έτρεμε στον καλπασμό των χρυσών οπλών του και στο λυκόφως του κόσμου ο Όρομε φυσούσε το μεγάλο του βούκινο, το Βαλαρόμα, στις πεδιάδες της Άρντα· και τα βουνά αντιλαλούσαν και οι σκιές του κακού το έβαζαν στα πόδια και ο ίδιος ο Μέλκορ λιποψυχούσε μες στο Ουτούμνο βλέποντας την οργή που ερχόταν. Αλλά αμέσως μόλις ο Όρομε περνούσε, οι υπηρέτες του Μέλκορ μαζεύονταν πάλι· και οι τόποι γέμιζαν σκιές και απάτη.
Τώρα όλα έχουν ειπωθεί σχετικά με το πώς ήταν η Γη και οι κυβερνήτες της στην αρχή των ημερών και πριν γίνει ο κόσμος έτσι όπως τον έχουν γνωρίσει τα Παιδιά του Ιλούβαταρ. Γιατί τα Ξωτικά και οι Άνθρωποι είναι τα Παιδιά του Ιλούβαταρ· και επειδή δεν καταλάβαιναν απόλυτα εκείνο το θέμα με το οποίο τα Παιδιά μπήκαν στη Μουσική, κανένας από τους Άινουρ δεν τόλμησε να προσθέσει τίποτα στη δημιουργία τους. Γι’ αυτόν το λόγο οι Βάλαρ είναι για τα Παιδιά του Ιλούβαταρ κάτι σαν μεγαλύτεροι τους και αρχηγοί τους παρά κύριοί τους· και όσες φορές, στις δοσοληψίες τους με τα Ξωτικά και τους ανθρώπους, οι Άινουρ προσπάθησαν να τους καθοδηγήσουν παρά τη θέλησή τους, αυτό σπάνια βγήκε σε καλό, όσο καλές κι αν ήταν οι προθέσεις τους. Οι δοσοληψίες, βέβαια, των Άινουρ ήταν κυρίως με τα Ξωτικά, γιατί ο Ιλούβαταρ έκανε τη φύση τους να μοιάζει περισσότερο με τη φύση των Άινουρ, αν και ήταν μικρότεροι σε δύναμη και μέγεθος· ενώ στους Ανθρώπους έδωσε παράξενα δώρα.
Γιατί λέγεται ότι μετά την αναχώρηση των Βάλαρ έγινε σιωπή και για έναν αιώνα ο Ιλούβαταρ καθόταν μονάχος, βυθισμένος σε σκέψεις. Ύστερα μίλησε και είπε:
«Αγαπώ τη Γη, η οποία θα είναι παλάτι για τους Κουέντι και τους Ατάνι! Αλλά οι Κουέντι θα είναι οι ωραιότεροι από όλα τα πλάσματα της Γης και θα έχουν, θα επινοήσουν και θα δημιουργήσουν περισσότερη ομορφιά από όλα μου τα παιδιά· και θα έχουν τη μεγαλύτερη ευδαιμονία στον κόσμο αυτό. Στους Ατάνι όμως θα δώσω ένα καινούριο δώρο».
Κι έτσι έκανε τις καρδιές των Ανθρώπων να ψάχνουν πέρα από τον κόσμο και να μη βρίσκουν ανάπαυση εντός του να έχουν όμως τη δυνατότητα να δίνουν σχήμα στη ζωή τους, ανάμεσα στις δυνάμεις και τις ευκαιρίες του κόσμου, πέρα από τη Μουσική των Άινουρ, που αποτελεί τη μοίρα όλων των άλλων πραγμάτων. Κι από τη δράση τους θα ολοκληρωθούν τα πάντα, σε μορφή και έργο, και ο κόσμος θα συντελεστεί ως το τελευταίο και το μικρότερο.
Ο Ιλούβαταρ όμως γνώριζε ότι οι Άνθρωποι, επειδή θα βρεθούν μέσα στην αναστάτωση των δυνάμεων του κόσμου, θα παραστρατούν συχνά και δε θα χρησιμοποιήσουν τα δώρα τους με αρμονία· και είπε:
«Κι αυτοί επίσης με τον καιρό θα ανακαλύψουν πως ό,τι κάνουν, στο τέλος επιστρέφει στη δόξα του έργου μου μόνο».
Όμως τα Ξωτικά πιστεύουν ότι οι Άνθρωποι συχνά πικραίνουν τον Μάνγουε, που ξέρει τα περισσότερα απ’ όσα έχει στο μυαλό του ο Ιλούβαταρ· γιατί φαίνεται στα Ξωτικά ότι οι Άνθρωποι μοιάζουν στον Μέλκορ περισσότερο από όλους τους Άινουρ, μ’ όλο που αυτός τους φοβόταν και τους μισούσε πάντοτε, ακόμα κι εκείνους που τον υπηρετούσαν.
Μαζί μ’ αυτό το δώρο της ελευθερίας είναι και το ότι οι καρδιές των Ανθρώπων ζουν μόνο ένα μικρό διάστημα στον κόσμο και δεν είναι δεμένα μ’ αυτόν και γρήγορα φεύγουν· τα Ξωτικά δεν ξέρουν για πού, Ενώ τα Ξωτικά μένουν ως το τέλος των ημερών και επομένως η αγάπη τους για τη Γη και όλο τον κόσμο είναι πιο απόλυτη και πιο οδυνηρή και, όσο τα χρόνια μακραίνουν, ακόμα πιο γεμάτη με λύπη. Γιατί τα Ξωτικά δεν πεθαίνουν ώσπου να πεθάνει ο κόσμος, εκτός κι αν τα σκοτώσουν ή σβήσουν από λύπη (και υπόκεινται και στους δύο αυτούς φαινομενικούς θανάτους) ούτε οι αιώνες καταβάλλουν τη δύναμή τους, εκτός κι αν κάποιο κουραστεί από δέκα χιλιάδες αιώνες· και όταν πεθάνουν, συγκεντρώνονται στα δώματα του Μάντος στο Βάλινορ, από όπου μπορούν να επιστρέψουν αργότερα. Οι ψυχές των Ανθρώπων όμως πεθαίνουν στ’ αλήθεια κι αφήνουν τον κόσμο· γι’ αυτόν το λόγο ονομάζονται Φιλοξενούμενοι ή Ξένοι. Μοίρα τους είναι ο θάνατος, το δώρο του Ιλούβαταρ, που, καθώς ο Χρόνος φθίνει, ακόμα και οι Δυνάμεις θα ζηλέψουν. Ο Μέλκορ όμως έχει ρίξει τη σκιά του επάνω του και το έχει μπερδέψει με το σκοτάδι κι έχει βγάλει κακό από το καλό και φόβο από την ελπίδα. Όμως από παλιά οι Βάλαρ δήλωσαν στα Ξωτικά στο Βάλινορ ότι οι Άνθρωποι θα συμμετέχουν στη Δεύτερη Μουσική των Άινουρ· ενώ ο Ιλούβαταρ δεν έχει αποκαλύψει το σκοπό του για τα Ξωτικά μετά το τέλος του Κόσμου και ο Μέλκορ δεν το έχει ανακαλύψει.
ΚΕΦΑΛΑΙΟ 2
Ο Άουλε και η Γιαβάννα
Λέγεται ότι στην αρχή τους οι Νάνοι δημιουργήθηκαν από τον Άουλε στο σκοτάδι της Μέσης-γης. Γιατί τόσο πολύ επιθυμούσε ο Άουλε τον ερχομό των Παιδιών, για να έχει μαθητές να τους διδάξει τη γνώση και τις τέχνες του, που ήταν απρόθυμος να περιμένει να ολοκληρωθούν τα σχέδια του Ιλούβαταρ. Και ο Άουλε έφτιαξε τους Νάνους όπως είναι ακόμα, γιατί τα σχήματα των Παιδιών που επρόκειτο να έρθουν δεν ήταν ξεκάθαρα στο νου του και γιατί η δύναμη του Μέλκορ κυριαρχούσε ακόμα στη Γη. Γι’ αυτό ήθελε να είναι δυνατοί κι ανυποχώρητοι. Επειδή όμως φοβόταν πως οι άλλοι Βάλαρ μπορεί να κατηγορούσαν το έργο του, το έκανε κρυφά και έφτιαξε τους πρώτους Επτά Πατέρες των Νάνων σε μια αίθουσα κάτω από τα βουνά στη Μέση-γη.
Λοιπόν, ο Ιλούβαταρ γνώριζε τι είχε γίνει και την ώρα ακριβώς που το έργο του Άουλε ολοκληρώθηκε και αυτός ήταν ευχαριστημένος κι άρχισε να διδάσκει στους Νάνους τη γλώσσα που είχε επινοήσει γι’ αυτούς, ο Ιλούβαταρ του μίλησε και ο Άουλε άκουσε τη φωνή του και σώπασε. Και η φωνή του Ιλούβαταρ του είπε:
«Γιατί το έκανες αυτό; Γιατί επιχειρείς να κάνεις κάτι, το οποίο γνωρίζεις ότι είναι πέρα από τη δύναμή σου και την εξουσία σου; Διότι εσύ έχεις από μένα ως δώρο μόνο την ύπαρξή σου και τίποτε περισσότερο· και επομένως τα πλάσματα των χεριών και του νου σου ζουν μόνο από εκείνη την ύπαρξη και κινούνται όταν εσύ σκέπτεσαι να τα κινήσεις και, όταν η σκέψη σου βρίσκεται αλλού, στέκονται αδρανή. Αυτή είναι η επιθυμία σου;»
Τότε ο Άουλε απάντησε:
«Δεν επιθύμησα τέτοια εξουσία. Επιθύμησα όντα διαφορετικά από μένα, για να τα αγαπήσω και να τα διδάξω, για να δουν κι αυτά την ομορφιά της Έα, που εσύ δημιούργησες. Γιατί μου φάνηκε πως υπάρχει πολύς χώρος στην Άρντα για να τη χαίρονται πολλά πράγματα, κι όμως αυτή είναι ακόμη κατά το μεγαλύτερο μέρος άδεια και βουβή. Και από την ανυπομονησία μου έπεσα σε απερισκεψία. Όμως το να φτιάχνω πράγματα βρίσκεται μέσα στην καρδιά μου από τότε που με δημιούργησες· και το παιδί που καταλαβαίνει λίγο, κάνει παιχνίδι τα έργα του πατέρα του και μπορεί να το κάνει χωρίς πρόθεση να κοροϊδέψει αλλά επειδή είναι γιος του πατέρα του. Τώρα όμως τι να κάνω για να μην είσαι για πάντα θυμωμένος μαζί μου; Σαν παιδί στον πατέρα του, σου προσφέρω αυτά τα έργα των χεριών μου, που εσύ έφτιαξες. Κάνε τα ό,τι θέλεις. Αλλά μήπως θα έπρεπε να καταστρέψω το έργο που αποτόλμησα;»
Τότε ο Άουλε πήρε ένα μεγάλο σφυρί να χτυπήσει τους Νάνους και έκλαψε. Ο Ιλούβαταρ όμως λυπήθηκε τον Άουλε και την επιθυμία του εξαιτίας της ταπείνωσης που έδειξε· και οι Νάνοι αποτραβήχτηκαν από το σφυρί φοβισμένοι κι έσκυψαν τα κεφάλια τους και ζήτησαν έλεος. Και η φωνή του Ιλούβαταρ είπε στον Άουλε:
«Δέχομαι την προσφορά σου όπως την έκανες. Ας βλέπεις ότι αυτά τα πλάσματα έχουν τώρα δική τους ζωή και μιλούν με τις δικές τους φωνές. Διαφορετικά δε θα είχαν αποτραβηχτεί από το χτύπημά σου ούτε από κάποια δική σου εντολή». Τότε ο Άουλε πέταξε όλος χαρά το σφυρί του και ευχαρίστησε τον Ιλούβαταρ λέγοντας:
«Είθε ο Έρου να ευλογήσει το έργο μου και να το τελειοποιήσει!»
Ο Ιλούβαταρ όμως μίλησε και είπε:
«Όπως έδωσα ύπαρξη στις σκέψεις των Άινουρ στην αρχή του Κόσμου, έτσι τώρα πήρα την επιθυμία σου και της έδωσα μία θέση εκεί μέσα· αλλά με κανέναν άλλο τρόπο δε θα τελειοποιήσω το έργο σου και, όπως το έκανες, έτσι θα μείνει. Όμως θα το δεχτώ αυτό: αυτοί θα προηγηθούν του σχεδίου μου για τους Πρωτογέννητους ούτε θα αμειφθεί η ανυπομονησία σου. Θα κοιμηθούν τώρα στο σκοτάδι κάτω από την πέτρα και δε θα βγουν μέχρι να ξυπνήσουν στη Γη οι Πρωτογέννητοι και ως τότε θα περιμένετε κι εσύ κι αυτοί, αν και φαίνεται πολύς ο καιρός. Όταν όμως έρθει η ώρα, εγώ θα τους ξυπνήσω και θα τους έχεις σαν παιδιά σου· και συχνά θα υπάρξουν διαμάχες ανάμεσα στους δικούς μου και τους δικούς σου, ανάμεσα στα υιοθετημένα μου παιδιά και τα διαλεγμένα μου παιδιά».
Τότε ο Άουλε πήρε τους Επτά Προπάτορες των Νάνων και τους έβαλε να αναπαυθούν σε διάφορες περιοχές και αυτός επέστρεψε στο Βάλινορ και περίμενε ενώ τα χρόνια περνούσαν.
Επειδή θα έφταναν οι μέρες της δύναμης του Μέλκορ, ο Άουλε έδωσε στους Νάνους μεγάλη δύναμη αντοχής. Γι’ αυτό είναι σκληροί σαν την πέτρα, πεισματάρηδες, σταθεροί στη φιλία και το μίσος και υπομένουν κόπο και πείνα και σωματικό πόνο με μεγαλύτερη αντοχή από όλους τους άλλους λαούς με ομιλία και ζουν πολύ, περισσότερο από τους ανθρώπους, όχι όμως για πάντα. Από παλιά επικρατούσε η γνώμη ανάμεσα στα Ξωτικά στη Μέση-γη ότι οι Νάνοι πεθαίνοντας γύριζαν πίσω στη γη και την πέτρα από όπου ήταν φτιαγμένοι. Όμως αυτό δεν είναι η δική τους πίστη. Γιατί λένε ότι ο Άουλε ο Δημιουργός, που τον ονομάζουν Μάχαλ, ενδιαφέρεται γι’ αυτούς και τους συγκεντρώνει στο Μάντος σε ξεχωριστά δώματα· και ότι έχει δηλώσει στους Προπάτορές τους ότι ο Ιλούβαταρ θα τους αγιάσει και θα τους δώσει μια θέση ανάμεσα στα Παιδιά στο Τέλος. Τότε ο ρόλος τους θα είναι να υπηρετούν τον Άουλε και να τον βοηθήσουν να ξαναφτιάξει την Άρντα μετά την Τελευταία Μάχη. Λένε επίσης ότι οι Επτά Πατέρες των Νάνων θα γυρίσουν για να ζήσουν ξανά με τους δικούς τους και να πάρουν για άλλη μια φορά τα πανάρχαια ονόματά τους: από αυτούς ο Ντούριν ήταν ο πιο ξακουστός στις μετέπειτα εποχές, πατέρας εκείνης της γενιάς της πιο φιλικής απέναντι στα Ξωτικά, που τα παλάτια τους βρίσκονταν στο Καζάντ-ντουμ.
Όταν, λοιπόν, ο Άουλε μοχθούσε για να δημιουργήσει τους Νάνους, το κρατούσε κρυφό από τους άλλους Βάλαρ. Τέλος, όμως, φανέρωσε τη σκέψη του στη Γιαβάννα και της είπε όλα όσα είχαν συμβεί. Τότε η Γιαβάννα του είπε:
«Ο Έρου είναι σπλαχνικός. Τώρα βλέπω ότι η καρδιά σου χαίρεται, κι έτσι πρέπει· γιατί δεν έχεις πάρει μόνο συγχώρεση, αλλά και δώρο. Όμως επειδή έκρυβες αυτήν τη σκέψη από μένα ως την ολοκλήρωσή της, τα παιδιά σου λίγο θα αγαπούν τα πράγματα που αγαπ
ώ. Πρώτα θα αγαπούν ό,τι φτιάχνουν με τα χέρια τους, όπως ο πατέρας τους. Θα σκάβουν τη γη και δε θα δίνουν σημασία στα πράγματα που ζουν και μεγαλώνουν πάνω σ’ αυτήν. Πολλά δέντρα θα νιώσουν το δάγκωμα των χωρίς οίκτο σιδερικών τους».
Ο Άουλε όμως απάντησε:
«Αυτό θα ισχύσει επίσης και για τα Παιδιά του Ιλούβαταρ· γιατί θα τρώνε και θα χτίζουν. Και αν και τα πράγματα της επικράτειάς σου έχουν αξία και θα έχουν ακόμα κι αν δεν έρχονταν τα Παιδιά, όμως ο Έρου θα τους δώσει εξουσία και θα χρησιμοποιήσουν όλα όσα βρουν στην Άρντα: αν και όχι, σύμφωνα με το σκοπό του Έρου, χωρίς σεβασμό ή χωρίς ευγνωμοσύνη».
«Εκτός κι αν ο Μέλκορ σκοτεινιάσει τις καρδιές τους», είπε η Γιαβάννα. Και δεν ικανοποιήθηκε αλλά θλιβόταν η καρδιά της, επειδή φοβόταν για το τι μπορεί να συμβεί στη Μέση-γη τις μελλοντικές μέρες. Γι’ αυτό παρουσιάστηκε στον Μάνγουε, χωρίς να προδώσει τη σκέψη του Άουλε, και είπε:
«Βασιλιά της Άρντα, είναι αλήθεια, όπως μου είπε ο Άουλε, ότι τα Παιδιά, όταν θα έρθουν, θα έχουν εξουσία πάνω σ’ όλα τα πράγματα για τα οποία μόχθησα, να κάνουν ό,τι θέλουν;»
«Αλήθεια είναι», είπε ο Μάνγουε. «Αλλά γιατί ρωτάς, δε σου φτάνουν τα λόγια του Άουλε;»
Τότε η Γιαβάννα έμεινε σιωπηλή και κοίταξε βαθιά τη σκέψη της. Και απάντησε:
«Γιατί η καρδιά μου είναι ανήσυχη στη σκέψη των ημερών που έρχονται. Αγαπώ όλα μου τα έργα. Δεν αρκεί που ο Μέλκορ έχει χαλάσει τόσα πολλά; Τίποτε από όσα έχω επινοήσει δε θα είναι ελεύθερο από την κυριαρχία των άλλων;»
«Αν περνούσε από το χέρι σου τι θα ξεχώριζες;» είπε ο Μάνγουε. «Από όλη σου την επικράτεια τι αγαπάς περισσότερο;»
«Όλα έχουν την αξία τους», είπε η Γιαβάννα, «και το καθένα συνεισφέρει στην αξία των άλλων. Αλλά τα κέλβαρ μπορούν να τρέξουν και να φύγουν ή να υπερασπιστούν τον εαυτό τους, ενώ τα όλβαρ που φυτρώνουν δεν μπορούν. Κι ανάμεσα σ’ αυτά, τα δέντρα μου είναι πολύ αγαπητά. Χρειάζονται πολύ χρόνο για να μεγαλώσουν, γρήγορα όμως σωριάζονται καταγής. Κι αν δεν πληρώνουν φόρο με φρούτα στα κλαδιά, ελάχιστο θα είναι το πένθος για το χαμό τους. Έτσι βλέπω μέσα στη σκέψη μου. Μακάρι τα δέντρα να μπορούσαν να μιλήσουν εκ μέρους όλων όσα έχουν ρίζα και να τιμωρούσαν όσους τα αδικούν!»
«Παράξενη αυτή η σκέψη», είπε ο Μάνγουε.
«Όμως ήταν στο Τραγούδι», είπε η Γιαβάννα. «Γιατί όταν εσύ ήσουν στους ουρανούς και με τον Ούλμο έφτιαχνες τα σύννεφα και ξέχυνες τις βροχές, εγώ σήκωσα ψηλά τα κλαδιά των μεγάλων δέντρων να τις δεχτούν και μερικά έψαλλαν στον Ιλούβαταρ μες στη βροχή και τον άνεμο».
Τότε ο Μάνγουε κάθισε σιωπηλός και η σκέψη που είχε βάλει η Γιαβάννα στην καρδιά του μεγάλωσε και απλώθηκε και την είδε ο Ιλούβαταρ. Τότε φάνηκε στον Μάνγουε ότι το Τραγούδι για άλλη μια φορά ξεχύθηκε γύρω του και τώρα πρόσεξε πολλά σ’ αυτό που, αν και τα είχε ακούσει, δεν τους είχε δώσει προσοχή πριν. Και, τέλος, το Όραμα ανανεώθηκε, αλλά τώρα δεν ήταν απόμακρο, γιατί αυτός ο ίδιος βρισκόταν μέσα του· κι ακόμα είδε πως όλα τα κρατούσε το χέρι του Ιλούβαταρ· και το χέρι μπήκε στο Όραμα κι από μέσα του ξεπήδησαν πολλά θαυμάστα, που μέχρι τότε ήταν κρυμμένα απ’ αυτόν στις καρδιές των Άινουρ.
Τότε ο Μάνγουε ξύπνησε και κατέβηκε στη Γιαβάννα στο Έζελλοχαρ και κάθισε πλάι της κάτω από τα Δύο Δέντρα. Και είπε ο Μάνγουε:
«Ω, Κεμεντάρι, ο Έρου έχει μιλήσει, λέγοντας: ‘Λοιπόν, νομίζει κάποιος από τους Βάλαρ ότι δεν άκουσα όλο το Τραγούδι, ακόμη και τον πιο μικρό ήχο από την πιο αδύναμη φωνή; Δείτε! Όταν τα Παιδιά ξυπνήσουν, τότε θα ξυπνήσει και η σκέψη της Γιαβάννα και θα καλέσει πνεύματα από μακριά, κι αυτά θα πάνε ανάμεσα στα κέλβαρ και τα όλβαρ και μερικά θα εγκατασταθούν εκεί και θα τα τιμούν και ο δίκαιος θυμός τους θα προκαλεί φόβο. Για αρκετό καιρό: για όσο οι Πρωτογέννητοι θα έχουν δύναμη, και για όσο οι Δευτερογέννητοι θα είναι νέοι’. Αλλά δε θυμάσαι τώρα, Κεμεντάρι, πως η σκέψη σου δεν τραγουδούσε πάντα μόνη; Η σκέψη σου κι η σκέψη μου δε συναντήθηκαν, έτσι που πετάξαμε μαζί σαν μεγάλα πουλιά που υψώνονται πάνω από τα σύννεφα; Κι αυτό, επίσης, θα γίνει με τη φροντίδα του Ιλούβαταρ, και, πριν ξυπνήσουν τα Παιδιά, θα βγουν με φτερούγες σαν τον άνεμο οι αετοί των Αρχόντων της Δύσης».
Τότε η Γιαβάννα χάρηκε και σηκώθηκε όρθια απλώνοντας τα χέρια στα ουράνια και είπε:
«Ψηλά θ’ ανεβούν τα δέντρα της Κεμεντάρι για να μπορούν οι Αετοί του Βασιλιά να φωλιάζουν εκεί!»
Όμως ο Μάνγουε σηκώθηκε κι αυτός και φάνηκε πως βρισκόταν τόσο ψηλά, που η φωνή του κατέβηκε στη Γιαβάννα λες κι ερχόταν από τα μονοπάτια των ανέμων.
«Όχι», είπε, «μόνο τα δέντρα του Άουλε θα είναι αρκετά ψηλά. Στα βουνά θα φωλιάζουν οι Αετοί και θ’ ακούν τις φωνές αυτών που μας επικαλούνται. Στα δάση όμως θα περπατούν οι Βοσκοί των Δέντρων».
Τότε ο Μάνγουε και η Γιαβάννα χώρισαν για εκείνη τη φορά και η Γιαβάννα επέστρεψε στον Άουλε και αυτός ήταν στο μεταλλουργείο του και έχυνε λιωμένο μέταλλο σ’ ένα καλούπι.
«Ο Έρου είναι γενναιόδωρος», είπε. «Τώρα ας προσέχουν τα παιδιά σου! Γιατί θα περπατά στα δάση μια δύναμη που το θυμό της θα είναι επικίνδυνο γι’ αυτά να τον ανάβουν».
«Όμως θα χρειάζονται ξυλεία», είπε ο Άουλε και συνέχισε τη δουλειά του.
ΚΕΦΑΛΑΙΟ 3
Ο ερχομός των Ξωτικών και η αιχμαλωσία του Μέλκορ
Στη διάρκεια μακρών χρόνων οι Βάλαρ ζούσαν μακάρια στο φως των Δέντρων πέρα από τα Βουνά του Αμάν, αλλά ολόκληρη η Μέση-γη βρισκόταν σε ένα λυκόφως κάτω από τ’ αστέρια. Όσο έφεγγαν οι λάμπες, είχε αρχίσει να αναπτύσσεται εκεί βλάστηση, που τώρα σταμάτησε γιατί όλα έγιναν πάλι σκοτεινά. Αλλά είχαν ξυπνήσει κιόλας οι αρχαιότερες ζωντανές υπάρξεις· στις θάλασσες τα μεγάλα φύκια και στη γη η σκιά των μεγάλων δέντρων· και στις κοιλάδες των νυχτοντυμένων λόφων υπήρχαν σκοτεινά πλάσματα, γέρικα και δυνατά. Σε αυτές τις περιοχές και τα δάση οι Βάλαρ σπάνια έρχονταν, εκτός μόνο από τη Γιαβάννα και τον Όρομε. Η Γιαβάννα περπατούσε εκεί στις σκιές και πενθούσε γιατί η ανάπτυξη και η υπόσχεση της Άνοιξης της Άρντα είχαν σταματήσει. Γι’ αυτό κοίμισε πολλά από όσα είχαν ξυπνήσει την Άνοιξη για να μη γεράσουν, αλλά να περιμένουν την ώρα που θα ξυπνήσουν, ώρα που δεν είχε έρθει ακόμα.
Στο βορρά όμως ο Μέλκορ αύξανε τη δύναμή του και δεν κοιμόταν, αλλά παρακολουθούσε και δούλευε· και τα κακοποιά πλάσματα που είχε διαφθείρει περπατούσαν έξω και τα σκοτεινά, κοιμισμένα δάση ήταν γεμάτα τέρατα και τρομερές μορφές. Και στο Ουτούμνο συγκέντρωνε τους δαίμονές του ολόγυρά του, τα πνεύματα εκείνα που πρώτα είχαν προσχωρήσει σ’ αυτόν τις μέρες του μεγαλείου του και έγιναν σαν κι αυτόν διεφθαρμένα: οι καρδιές τους φλέγονταν, αλλά ήταν τυλιγμένα στο σκοτάδι και μπροστά τους τρόμος προπορευόταν· είχαν φλόγινα μαστίγια. Τους έλεγαν Μπάλρονγκ στη Μέση-γη σε μεταγενέστερες μέρες. Κι εκείνον τον σκοτεινό καιρό ο Μέλκορ ανάθρεψε πολλά άλλα τέρατα κάθε μορφής και είδους, που ταλαιπώρησαν για πολύ τον κόσμο· και η επικράτειά του τώρα απλωνόταν όλο και πιο νότια πάνω στη Μέση-γη.
Ο Μέλκορ έφτιαξε επίσης ένα φρούριο και ένα οπλοστάσιο, όχι μακριά από τις βορειοδυτικές ακτές της θάλασσας, για να αντιστέκεται σε οποιαδήποτε επίθεση που θα μπορούσε να έρθει από το Αμάν. Εκείνο το οχυρό βρισκόταν κάτω από τις διαταγές του Σάουρον, του υπαρχηγού του Μέλκορ· και το έλεγαν Άνγκμπαντ.
Και τότε οι Βάλαρ έκαναν συμβούλιο, γιατί ανησύχησαν από τα νέα που τους έφερναν η Γιαβάννα και ο Όρομε από τις Εξώτερες Περιοχές· και η Γιαβάννα μίλησε μπροστά στους Βάλαρ, λέγοντας:
«Ισχυροί της Άρντα, το όραμα του Ιλούβαταρ ήταν σύντομο και γρήγορα χάθηκε, έτσι που ίσως εμείς να μην μπορούμε να μαντέψουμε σε έναν περιορισμένο αριθμό ημερών την ορισμένη ώρα. Όμως να είσαστε βέβαιοι γι’ αυτό: η ώρα πλησιάζει και σ’ αυτήν εδώ την εποχή η ελπίδα μας θα αποκαλυφθεί και τα Παιδιά θα ξυπνήσουν. Θα αφήσουμε, λοιπόν, τις περιοχές που θα εγκατασταθούν ρημαγμένες και γεμάτες κακό; Θα τα αφήσουμε να περπατούν στο σκοτάδι ενώ εμείς έχουμε φως; Θα τα αφήσουμε να ονομάζουν τον Μέλκορ αφέντη ενώ ο Μάνγουε θα κάθεται στο Τανίκουετιλ;»
Και ο Τούλκας φώναξε:
«Όχι! Να πολεμήσουμε γρήγορα! Δεν έχουμε ξεκουραστεί και με το παραπάνω από τους αγώνες μας; Δεν έχει ανανεωθεί η δύναμή μας; Θα αφήνουμε έναν μόνο του να μας αντιμάχεται για πάντα;»
Αλλά με εντολή του Μάνγουε πήρε το λόγο ο Μάντος και είπε:
«Τα Παιδιά του Ιλούβαταρ πράγματι θα έλθουν αυτή την εποχή, όχι όμως ακόμη. Επιπλέον, είναι γραφτό οι Πρωτογέννητοι να έλθουν στο σκοτάδι και να κοιτάξουν πρώτα τ’ αστέρια. Μεγάλο φως θα απλωθεί πριν την παρακμή τους. Πάντα τη Βάρντα θα επικαλούνται στην ανάγκη τους».
Τότε η Βάρντα έφυγε από το συμβούλιο και, από το ύψος του Τανίκουετιλ, κοίταξε πέρα και διέκρινε το σκοτάδι της Μέσης-γης κάτω από τα αμέτρητα αμυδρά και μακρινά αστέρια. Τότε ξεκίνησε να κάνει ένα μεγάλο έργο, το μεγαλύτερο από όλα τα έργα των Βάλαρ από τότε που ήρθαν στην Άρντα. Πήρε ασημένιες δροσοσταλίδες από τα πιθάρια του Τελπέριον και μ’ αυτές έκανε καινούρια αστέρια και πιο φωτεινά για τον ερχομό των Πρωτογέννητων· κι έτσι, αυτή που το όνομά της από τα βάθη των αιώνων και τα έργα της Έα ήταν Τιντάλλε, η Ανάφτρα, ονομάστηκε από τα Ξωτικά αργότερα Ελεντάρι, Βασίλισσα των Άστρων. Εκείνο τον καιρό έφτιαξε τα αστέρια: Κάρνιλ και Λούινιλ, Νέναρ και Λούμπαρ, Αλκαρίνκου και Ελεμμίρε. Και πολλά άλλα από τα αρχαία άστρα τα συγκέντρωσε μαζί και τα έβαλε σημάδια στους ουρανούς της Άρντα: Γουιλγουάριν, Τελουμεντίλ, Σορονουμέ και Αναρρίμα· και τον αστερισμό του Μενελμάκαρ με τη λαμπερή του ζώνη που προοιωνίζει την Τελευταία Μάχη, η οποία θα γίνει στο τέλος των ημερών. Και ψηλά στο βορρά, σαν πρόκληση στον Μέλκορ, έβαλε μια κορόνα από επτά μεγάλα αστέρια να αιωρείται, τη Βαλακίρκα, το Δρεπάνι των Βάλαρ και σημείο κρίσεως.
Λέγεται ότι τότε που η Βάρντα τελείωσε τα μακρόχρονα έργα της, τότε που πρωτοταξίδεψε στον ουρανό ο Μενελκάμαρ και η γαλάζια φωτιά του Χέλλουιν τρεμόπαιξε στις ομίχλες πάνω από τα σύνορα του κόσμου, τότε, την ώρα εκείνη, τα Παιδιά της Γης ξύπνησαν, οι Πρωτογέννητοι του Ιλούβαταρ. Πλάι στην αστροφώτιστη λίμνη Κουιβιένεν, στο Νερό της Αφύπνισης, σηκώθηκαν από τον ύπνο του Ιλούβαταρ· και ενώ ζούσαν σιωπηλά ακόμα πλάι στην Κουιβιένεν, τα μάτια τους πρώτα απ’ όλα αντίκρισαν τα άστρα του ουρανού. Γι’ αυτό πάντοτε αγαπούν το φως των αστεριών και τιμούν τη Βάρντα Ελεντάρι περισσότερο απ’ όλους τους Βάλαρ.
Στις αλλαγές του κόσμου το σχήμα των ηπείρων και των θαλασσών έχει γίνει και ξαναγίνει· τα ποτάμια δεν έχουν μείνει στις κοίτες τους, ούτε τα βουνά έχουν μείνει σταθερά· και δε θα ξαναγυρίσει πίσω η Κουιβιένεν. Αλλά τα Ξωτικά λένε πως η λίμνη βρισκόταν μακριά
στα βορειοανατολικά της Μέσης-γης, και αποτελούσε έναν κόλπο της Εσωτερικής Θάλασσας Χέλκαρ· και εκείνη η θάλασσα βρισκόταν εκεί που ήταν οι ρίζες του βουνού Ίλλουιν πριν το καταγκρεμίσει ο Μέλκορ. Πολλά νερά κυλούσαν εκεί κάτω από τα ανατολικά υψώματα και ο πρώτος ήχος που άκουσαν τα Ξωτικά ήταν ο ήχος του νερού που κυλά και ο ήχος του νερού που πέφτει πάνω στις πέτρες.
Για πολύ καιρό έζησαν στην πρώτη τους πατρίδα πλάι στο νερό, κάτω από τ’ αστέρια, και περπατούσαν στη Γη με θαυμασμό· και άρχισαν να δημιουργούν ομιλία και να δίνουν ονόματα σε όλα τα πράγματα που έβλεπαν. Τους εαυτούς τους ονόμασαν Κουέντι, δηλώνοντας εκείνους που μιλούν με φωνές· γιατί δεν είχαν συναντήσει ακόμη άλλα ζωντανά πλάσματα να μιλούν ή να τραγουδούν.
Μια φορά έτυχε ο Όρομε να καλπάζει στα μέρη της ανατολής κυνηγώντας και να στραφεί προς τα βόρεια στις ακτές της Χέλκαρ, και να περάσει κάτω από τον ίσκιο των Οροκάρνι, των Βουνών της ανατολής. Τότε ξαφνικά ο Νάχαρ χλιμίντρισε δυνατά και στάθηκε ακίνητος. Κι ο Όρομε απόρησε και κάθισε σιωπηλός και του φάνηκε πως μες στη σιγαλιά της γης, κάτω από τ’ αστέρια, άκουσε μακριά πολλές φωνές να τραγουδούν.
Έτσι έγινε λοιπόν και οι Βάλαρ βρήκαν επιτέλους, τυχαία λες, εκείνους που περίμεναν τόσο καιρό. Και ο Όρομε, αντικρίζοντας τα Ξωτικά, γέμισε με θαυμασμό, σαν να ήταν όντα ξαφνικά, θαυμαστά και απρόσμενα· γιατί έτσι θα συμβαίνει πάντα με τους Βάλαρ. Παρόλο που όλα μπορεί να έχουν προμελετηθεί μέσα από τη μουσική ή να έχουν δείξει προηγουμένως σαν όραμα, αυτά που πράγματι εισέρχονται από τον έξω Κόσμο στην Έα, το καθένα στον καιρό του, θα εντοπίζονται απρόσμενα σαν κάτι καινούριο και απρόβλεπτο.
Στην αρχή τα Αρχαιότερα Παιδιά του Ιλούβαταρ είχαν μεγαλύτερη δύναμη και μεγαλείο από ό,τι έχουν σήμερα· όχι όμως λιγότερη ομορφιά, γιατί παρόλο που η ομορφιά των Κουέντι στα νιάτα τους ήταν πέρα από κάθε άλλη ομορφιά που είχε δημιουργήσει ο Ιλούβαταρ, αυτή εδώ δεν έχει χαθεί, αλλά ζει στη Δύση και η λύπη και η σοφία την έχουν κάνει ακόμα καλύτερη. Κι ο Όρομε αγάπησε τους Κουέντι και τους ονόμασε στη γλώσσα τους Έλνταρ, ο λαός των άστρων· το όνομα αυτό όμως το κράτησαν αργότερα μόνο εκείνοι που τον ακολούθησαν στο δρόμο για τη Δύση.
Όμως πολλοί από τους Κουέντι γέμισαν φόβο με τον ερχομό του· κι αυτό ήταν έργο του Μέλκορ. Γιατί από ύστερη γνώση οι σοφοί δηλώνουν ότι ο Μέλκορ, πάντα άγρυπνος, πήρε πρώτος είδηση το ξύπνημα των Κουέντι κι έστειλε ίσκιους και πονηρά πνεύματα να τους κατασκοπεύουν και να τους στήνουν ενέδρες. Έτσι τύχαινε, μερικά χρόνια πριν τον ερχομό του Όρομε, αν κάποια Ξωτικά ξεστράτιζαν πολύ μακριά, μόνα τους ή λίγα μαζί, να εξαφανίζονται και ποτέ να μην επιστρέφουν· και οι Κουέντι έλεγαν ότι τους είχε πιάσει ο Κυνηγός και φοβόντουσαν. Και πράγματι, τα αρχαιότερα τραγούδια των Ξωτικών, των οποίων απόηχοι διατηρούνται ακόμα στη Δύση, μιλούν για σκιές-μορφές που τριγυρνούσαν στους λόφους πάνω από την Κουιβιένεν, ή περνούσαν ξαφνικά μπροστά απ’ τ’ αστέρια· και για το μαύρο Καβαλάρη πάνω στο άγριο άτι του που καταδίωκε εκείνους που πλανιόνταν για να τους πιάσει και να τους καταβροχθίσει. Ο Μέλκορ, λοιπόν, πολύ μισούσε και φοβόταν την άφιξη του Όρομε και είτε έστελνε στ’ αλήθεια τους σκοτεινούς υπηρέτες του σαν καβαλάρηδες ή έσπερνε ψεύτικους ψιθύρους με το σκοπό να αποφεύγουν τον Όρομε οι Κουέντι, αν ποτέ τον συναντούσαν.
Έτσι, όταν χλιμίντρισε ο Νάχαρ κι ο Όρομε βρέθηκε στ’ αλήθεια ανάμεσά τους, μερικοί από τους Κουέντι κρύφτηκαν και μερικοί το έβαλαν στα πόδια και χάθηκαν. Εκείνοι όμως που είχαν θάρρος και έμειναν, κατάλαβαν σύντομα πως ο Μεγάλος Καβαλάρης δεν ήταν μορφή της σκοτεινιάς· γιατί το φως του Αμάν ήταν στο πρόσωπό του και όλα τα ευγενέστερα Ξωτικά ένιωσαν να έλκονται απ’ αυτό.
Αλλά για εκείνους τους δύστυχους που παγίδεψε ο Μέλκορ, λίγα είναι γνωστά με βεβαιότητα. Γιατί ποιος από τους ζωντανούς έχει κατεβεί στα μπουντρούμια του Ουτούμνο ή έχει εξερευνήσει τα σκοτάδια και τους απόκρυφους λογισμούς του Μέλκορ; Όμως θεωρείται γεγονός από τους σοφούς της Ερέσσεα ότι όλοι εκείνοι οι Κουέντι που έπεσαν στα χέρια του Μέλκορ, πριν καταστραφεί το Ουτούμνο, φυλακίστηκαν και με θηριωδίες που κράτησαν για καιρό τους διέφθειραν και τους υπέταξαν· κι έτσι ο Μέλκορ δημιούργησε την απαίσια ράτσα των Όρκ από ζήλια και για εμπαιγμό των Ξωτικών, των οποίων έγιναν αργότερα οι χειρότεροι εχθροί. Γιατί οι Όρκ είχαν ζωή και πολλαπλασιάζονταν όπως τα Παιδιά του Ιλούβαταρ· όμως τίποτα που να είχε δική του ζωή, ούτε καν να μοιάζει με ζωή, δεν μπόρεσε ποτέ ο Μέλκορ να δημιουργήσει από τότε που επαναστάτησε στην Αϊνουλιντάλη πριν από την Αρχή· έτσι λένε οι σοφοί. Και βαθιά μέσα στις σκοτεινές καρδιές τους οι Όρκ σιχαίνονταν τον Αφέντη που υπηρετούσαν με φόβο, το δημιουργό μόνο της δυστυχίας τους. Αυτό μπορεί να ήταν το πιο πρόστυχο έργο του Μέλκορ και το πιο μισητό στον Ιλούβαταρ.
Ο Όρομε έμεινε αρκετά κοντά στους Κουέντι και ύστερα κάλπασε γρήγορα πίσω, πάνω από στεριές και θάλασσες, στο Βάλινορ, και έφερε τα νέα στους Βάλαρ· και μίλησε για τις σκιές που ταλαιπωρούσαν την Κουιβιένεν. Τότε οι Βάλαρ χάρηκαν, όμως η χαρά τους σκιαζόταν από την αμφιβολία· και συσκέφθηκαν πολύ τι απόφαση θα ήταν καλύτερη να πάρουν για να προστατέψουν τους Κουέντι από τη σκιά του Μέλκορ. Ο Όρομε όμως ξαναγύρισε αμέσως στη Μέση-γη και έμεινε μαζί με τα Ξωτικά.
Ο Μάνγουε κάθισε και συλλογίστηκε πολύ πάνω στο Τανίκουετιλ και ζήτησε τη συμβουλή του Ιλούβαταρ. Και, κατεβαίνοντας στη Βάλμαρ, κάλεσε τους Βάλαρ στον Κύκλο της Κρίσεως και εκεί ήρθε ακόμη κι ο Ούλμο από την Εξώτερη Θάλασσα.
Τότε ο Μάνγουε είπε στους Βάλαρ:
«Αυτή τη συμβουλή έδωσε ο Ιλούβαταρ στην καρδιά μου: πρέπει να πάρουμε ξανά την κυριαρχία της Άρντα, ό,τι κι αν μας στοιχίσει, και να λυτρώσουμε τους Κουέντι από τη σκιά του Μέλκορ».
Τότε ο Τούλκας χάρηκε· ο Άουλε όμως λυπήθηκε γιατί προαισθάνθηκε τις πληγές του κόσμου που θα προξενούσε εκείνη η διαμάχη. Πάντως οι Βάλαρ ετοιμάστηκαν και βγήκαν από το Αμάν με πολεμική δύναμη, αποφασισμένοι να επιτεθούν στα φρούρια του Μέλκορ και να τελειώνουν. Ο Μέλκορ ποτέ δεν ξέχασε ότι αυτός ο πόλεμος έγινε για χάρη των Ξωτικών κι ότι αυτά ήταν η αιτία της πτώσης του. Κι όμως τα Ξωτικά δεν έλαβαν μέρος στις μάχες εκείνες και λίγα γνωρίζουν για την εξόρμηση της δύναμης της Δύσης εναντίον του Βορρά στην αρχή των ημερών τους.
Ο Μέλκορ αντιμετώπισε την επίθεση των Βάλαρ στα βορειοδυτικά της Μέσης-γης και όλη αυτή η περιοχή αφανίστηκε. Αλλά η πρώτη γρήγορη νίκη των δυνάμεων της Δύσης ανάγκασε τους υπηρέτες του Μέλκορ, μπροστά στην ορμή τους, να υποχωρήσουν στο Ουτούμνο. Τότε οι Βάλαρ διέσχισαν τη Μέση-γη κι έβαλαν φρουρά γύρω στην Κουιβιένεν· και μετά απ’ αυτό οι Κουέντι δεν κατάλαβαν τίποτα για τη Μεγάλη Μάχη των Δυνάμεων, εκτός από το ότι η Γη έτρεμε και βογκούσε κάτω από τα πόδια τους και τα νερά ταράζονταν και στο βορρά φάνηκαν φώτα σαν από μεγάλες φωτιές. Μακρόχρονη και οδυνηρή ήταν η πολιορκία του Ουτούμνο και πολλές μάχες έγιναν μπροστά στις πύλες του, για τις οποίες τα Ξωτικά έχουν ακούσει μόνο κάτι φήμες. Εκείνη την εποχή το σχήμα της Μέσης-γης άλλαξε και η Μεγάλη Θάλασσα που τη χώριζε από το Αμάν έγινε πιο μεγάλη και βαθιά· και έπεσε πάνω στις ακτές και σχημάτισε έναν βαθύ κόλπο προς τα νότια. Πολλοί μικρότεροι κόλποι σχηματίστηκαν ανάμεσα στο Μεγάλο Κόλπο και το πέρασμα Χελκαράξι μακριά στο βοριά, εκεί που η Μέση-γη και το Αμάν πλησίαζαν η μία το άλλο. Από αυτούς κυριότερος ήταν ο Κόλπος του Μπάλαρ και σ’ αυτόν κατέληγε ο μεγάλος ποταμός Σίριον που κατέβαινε από τα καινούρια βορινά υψώματα· το Ντορθόνιον και τα βουνά γύρω από το Χίθλουμ. Οι περιοχές στο μακρινό βορρά ερημώθηκαν εκείνες τις μέρες· γιατί εκεί το Ουτούμνο ήταν σκαμμένο πάρα πολύ βαθιά και τα υπόγειά του ήταν γεμάτα φωτιές και μεγάλα πλήθη από τους υπηρέτες του Μέλκορ.
Αλλά στο τέλος οι πύλες του Ουτούμνο έπεσαν και οι αίθουσές του ξεσκεπάστηκαν και ο Μέλκορ αναζήτησε καταφύγιο στο πιο βαθύ υπόγειο. Τότε ο Τούλκας βγήκε μπροστά εκπροσωπώντας τους Βάλαρ και πάλεψε μαζί του και τον έριξε με το πρόσωπο καταγής· τον έδεσαν με την αλυσίδα Ανγκάινορ που είχε κατασκευάσει ο Άουλε και τον πήραν αιχμάλωτο· και ο κόσμος είχε ειρήνη για πολύ καιρό.
Παρ’ όλα αυτά, οι Βάλαρ δεν ανακάλυψαν όλες τις σπουδαίες κρύπτες και σπηλιές που ήταν καμουφλαρισμένες κάτω από τα φρούρια της Άνγκμπαντ και του Ουτούμνο. Πολλά πονηρά όντα έμειναν ακόμα εκεί και άλλα σκόρπισαν και τράπηκαν σε φυγή στο σκοτάδι και πλανιόντουσαν στις ερημιές του κόσμου περιμένοντας πιο κακιά ώρα· και τον Σάουρον δεν τον βρήκαν.
Όταν όμως η μάχη τέλειωσε κι απ’ τα ερείπια του Βορρά σηκώθηκαν τεράστια σύννεφα και έκρυψαν τ’ αστέρια, οι Βάλαρ έσυραν τον Μέλκορ πίσω στο Βάλινορ, δεμένο χειροπόδαρα και με τα μάτια σκεπασμένα· και τον έφεραν στον Κύκλο της Κρίσεως. Εκεί έπεσε με το πρόσωπο καταγής μπροστά στα πόδια του Μάνγουε και ζήτησε συγνώμη· όμως η παράκλησή του δεν εισακούστηκε και τον έκλεισαν στη φυλακή στο φρούριο του Μάντος, απ’ όπου κανείς δεν μπορεί να δραπετεύσει, ούτε Βάλα, ούτε Ξωτικό, ούτε θνητός Άνθρωπος. Τα δώματα αυτά είναι τεράστια και ισχυρά και ήταν κατασκευασμένα στα δυτικά της γης του Αμάν. Εκεί καταδικάστηκε να κλειστεί ο Μέλκορ για τρεις αιώνες πριν δικαστεί ξανά ή του επιτραπεί να ζητήσει χάρη ξανά.
Τότε οι Βάλαρ συγκεντρώθηκαν πάλι σε συμβούλιο και διχάστηκαν οι γνώμες τους. Γιατί μερικοί, και απ’ αυτούς κυριότερος ήταν ο Ούλμο, ισχυρίζονταν ότι πρέπει να αφήσουν ελεύθερους τους Κουέντι να πορεύονται όπως θέλουν στη Μέση-γη και με τα χαρίσματα της δεξιοσύνης τους να βάλουν τάξη στις στεριές και να επουλώσουν τα τραύματά τους. Οι περισσότεροι όμως ανησυχούσαν για τους Κουέντι στον επικίνδυνο κόσμο ανάμεσα στις απάτες της αστροφεγγιάς· κι ακόμα αγαπούσαν την ομορφιά των Ξωτικών και επιθυμούσαν τη συναναστροφή τους. Στο τέλος, λοιπόν, οι Βάλαρ κάλεσαν τους Κουέντι στο Βάλινορ να συγκεντρωθούν εκεί γύρω από τα γόνατα των Δυνάμεων στο φως των Δέντρων για πάντα· και ο Μάντος έσπασε τη σιωπή του λέγοντας: «Έτσι είναι γραφτό». Από αυτό το κάλεσμα αργότερα προήλθαν πολλά κακά.
Τα Ξωτικά όμως στην αρχή ήταν απρόθυμα να ακούσουν το κάλεσμα, γιατί ως τότε είχαν δει τους Βάλαρ μόνο θυμωμένους να πηγαίνουν στον πόλεμο, εκτός από τον Όρομε· και ήταν γεμάτα φόβο. Τότε έστειλαν πάλι τον Όρομε κοντά τους κι αυτός διάλεξε πρεσβευτές ανάμεσά τους που θα πήγαιναν στο Βάλινορ και θα μιλούσαν εκ μέρους του λαού τους· και αυτοί ήταν ο Ίνγκουε, ο Φίνγουε και ο Έλγουε, που αργότερα έγιναν βασιλιάδες. Και όταν πήγαν, γέμισαν με δέος από τη δόξα και το μεγαλείο των Βάλαρ και πολύ πόθησαν το φως και τη λαμπρότητα των Δέντρων. Ύστερα ο Όρομε τους έφερε πίσω στην Κουιβιένεν και αυτοί μίλησαν στο λαό τους και τους συμβούλεψαν να ακούσουν το κάλεσμα των Βάλαρ και να μεταναστεύσουν στη Δύση.
Τότε έγινε ο πρώτος χωρισμός των Ξωτικών. Γιατί η γενιά του Ίνγκουε και οι περισσότεροι απ’ τη γενιά του Φίνγουε και του Έλγουε επηρεάστηκαν από τα λόγια των αρχόντων τους και ήταν πρόθυμοι να φύγουν και να
ακολουθήσουν τον Όρομε· κι αυτοί από τότε κι ύστερα έμειναν γνωστοί ως οι Έλνταρ, από το όνομα που έδωσε ο Όρομε στα Ξωτικά στην αρχή, στη δική τους γλώσσα. Πολλοί όμως αρνήθηκαν το κάλεσμα, προτιμώντας την αστροφεγγιά και τους άγριους τόπους της Μέσης-γης από τις φήμες για τα Δέντρα· και αυτοί είναι οι Αβάρι, οι απρόθυμοι, κι εκείνη την εποχή χωρίστηκαν από τους Έλνταρ και δεν ξανασυναντήθηκαν πριν περάσουν πολλές εποχές.
Οι Έλνταρ τώρα ετοιμάστηκαν για μια μεγάλη πορεία, από την πρώτη τους κατοικία στην ανατολή· και οργανώθηκαν σε τρεις μεγάλες ομάδες. Η μικρότερη ομάδα, η πρώτη που ξεκίνησε, είχε επικεφαλής τον Ίνγκουε, τον υψηλότερο άρχοντα της φυλής των Ξωτικών. Αυτός ήρθε στο Βάλινορ και κάθεται στα πόδια των Δυνάμεων και όλα τα Ξωτικά τιμούν το όνομά του· ποτέ όμως δε γύρισε πίσω ούτε ξανάδε τη Μέση-γη. Λαός του ήταν οι Βάνυαρ, τα Ξανθά Ξωτικά, τα αγαπημένα του Μάνγουε και της Βάρντα, που ελάχιστοι από τους Ανθρώπους έχουν ποτέ μιλήσει μαζί τους.
Ύστερα ήρθαν οι Νόλντορ, που το όνομά τους δηλώνει σοφία, ο λαός του Φίνγουε. Αυτοί είναι οι Τεχνίτες Ξωτικά, οι φίλοι του Άουλε· και είναι ξακουστοί στα τραγούδια, γιατί πολέμησαν και κοπίασαν πολύ και με πόνο στις βόρειες περιοχές παλιά.
Η μεγαλύτερη ομάδα ήρθε τελευταία και ονομάζονται Τελέρι, γιατί καθυστέρησαν στο δρόμο και δεν πολυήθελαν να περάσουν από το λυκόφως στο φως του Βάλινορ. Το νερό ήταν η μεγαλύτερή τους απόλαυση κι εκείνοι που έφτασαν τελευταίοι στις δυτικές ακτές αγάπησαν τη θάλασσα. Έγιναν, επομένως, τα Ξωτικά της Θάλασσας στη χώρα του Αμάν, οι Φαλμάρι, γιατί έφτιαχναν μουσική πλάι στα κύματα που πάφλαζαν. Είχαν δύο άρχοντες γιατί ήταν πολυάριθμα· τον Έλγουε Σινγκόλλο (που σημαίνει Γκριζοντυμένος) και τον Όλγουε τον αδελφό του.
Αυτά ήταν τα τρία γένη των Ελντάλιε (Έλνταρ) που, μπαίνοντας τέλος στην απώτατη Δύση τις μέρες των Δέντρων, ονομάζονται Καλακουέντι, τα Ξωτικά του Φωτός. Υπήρχαν όμως κι άλλοι από τους Έλνταρ, που ξεκίνησαν το ταξίδι δυτικά, αλλά χάθηκαν στο δρόμο ή άλλαξαν δρόμο ή καθυστέρησαν στις ακτές της Μέσης-γης· κι αυτοί ήταν κυρίως της γενιάς των Τελέρι, όπως λέγεται. Εκείνα τα Ξωτικά οι Καλακουέντι τα ονομάζουν Ουμάνυαρ, επειδή ποτέ δεν έφτασαν στη χώρα του Αμάν και στο Ευλογημένο Βασίλειο· αλλά τους Ουμάνυαρ και τους Αβάρι μαζί τους λένε Μορικουέντι, Ξωτικά της Σκοτεινιάς, γιατί ποτέ δεν είδαν το Φως που υπήρχε πριν τον Ήλιο και το Φεγγάρι.
Λέγεται ότι όταν τα πλήθη των Ελντάλιε αναχώρησαν από την Κουιβιένεν, ο Όρομε πήγαινε επικεφαλής, καβάλα στον Νάχαρ, τ’ άσπρο του άτι με τα χρυσά πέταλα· και, περνώντας βορινά, γύρω από τη Θάλασσα Χέλκαρ, στράφηκαν δυτικά. Μπροστά τους μεγάλα μαύρα σύννεφα εξακολουθούσαν να απλώνονται στο βορρά, πάνω από τα ερείπια του πολέμου, και τ’ αστέρια σ’ εκείνη την περιοχή ήταν κρυμμένα. Τότε δεν ήταν λίγοι αυτοί που φοβήθηκαν και μετάνιωσαν, και γύρισαν πίσω, και ξεχάστηκαν.
Μακρόχρονη και αργή ήταν η πορεία των Έλνταρ προς τη Δύση, γιατί οι λεύγες της Μέσης-γης ήταν αμέτρητες, κουραστικές και δίχως μονοπάτια. Ούτε οι Έλνταρ επιθυμούσαν να βιαστούν, γιατί ήταν γεμάτοι θαυμασμό για όλα όσα έβλεπαν και ήθελαν να μείνουν σε πολλούς τόπους και ποτάμια· και μ’ όλο που όλοι ήταν ακόμη πρόθυμοι να πλανιώνται, πολλοί ήταν αυτοί που, αντί να περιμένουν το τέλος του ταξιδιού, το φοβόνταν. Και γι’ αυτό, όποτε ο Όρομε έφευγε, επειδή κατά καιρούς είχε ν’ ασχοληθεί με άλλες υποθέσεις, σταματούσαν και δεν προχωρούσαν, ώσπου να γυρίσει και να τους οδηγήσει. Και συνέβη, ύστερα από πολλά χρόνια ταξίδι μ’ αυτόν τον τρόπο, οι Έλνταρ να διασχίζουν ένα δάσος και να φτάνουν σ’ ένα μεγάλο ποταμό, πιο πλατύ από όσους είχαν ως τότε δει· και πέρα είχε βουνά, που οι κοφτερές τους μύτες έμοιαζαν να τρυπούν το βασίλειο των άστρων. Αυτός ο ποταμός, λέγεται, ήταν από τότε το ποτάμι που αργότερα ονομάστηκε Άντουιν ο Μέγας, και υπήρξε πάντα το σύνορο των δυτικών περιοχών της Μέσης-γης. Τα βουνά όμως ήταν τα Χιθάεγκλιρ, οι Πύργοι της Ομίχλης στα σύνορα του Ερίαντορ· ήταν όμως ψηλότερα και τρομερότερα τις μέρες εκείνες και τα είχε υψώσει ο Μέλκορ για να εμποδίσει το πέρασμα του Όρομε. Οι Τελέρι, λοιπόν, έμειναν πολύ στην ανατολική όχθη του ποταμού και θέλησαν να μείνουν εκεί· οι Βάνυαρ όμως και οι Νόλντορ τον πέρασαν και ο Όρομε τους οδήγησε στα περάσματα των βουνών. Και όταν ο Όρομε έφυγε, οι Τελέρι κοίταξαν τα σκιερά ύψη και φοβήθηκαν.
Τότε σηκώθηκε ένας από την ομάδα του Όλγουε, που έμεναν πάντοτε τελευταίοι στο δρόμο: Λένγγουε τον έλεγαν. Αυτός εγκατέλειψε την πορεία προς τη δύση και μπήκε επικεφαλής πολλών και τους οδήγησε νότια κατεβαίνοντας το μεγάλο ποταμό και πέρασαν πέρα από τη γνώση των δικών τους για πάρα πολλά χρόνια. Αυτοί ήταν οι Νάντορ· κι έγιναν ένας λαός ξεχωριστός, διαφορετικός από τους ομοίους τους, με εξαίρεση την αγάπη τους για το νερό, και εγκαταστάθηκαν κυρίως πλάι από καταρράκτες και τρεχούμενα νερά. Είχαν περισσότερες γνώσεις για τα πράγματα που ζούσαν, δέντρα και φυτά, πουλιά και ζώα, από όλα τ’ άλλα Ξωτικά. Στα μετέπειτα χρόνια, ο Ντένεθορ, ο γιος του Λένγγουε, στο τέλος στράφηκε ξανά στη δύση και οδήγησε ένα μέρος εκείνου του λαού πάνω από τα βουνά στο Μπελέριαντ πριν ανατείλει το Φεγγάρι.
Τέλος, οι Βάνυαρ και οι Νόλντορ ήρθαν πάνω από τα Έρεντ Λούιν, τα Γαλάζια Βουνά, ανάμεσα στο Ερίαντορ και στην πιο δυτική περιοχή της Μέσης-γης, που αργότερα τα Ξωτικά ονόμασαν Μπελέριαντ· και οι πιο προωθημένες ομάδες πέρασαν την Κοιλάδα του Σ
ίριον και κατέβηκαν στις ακτές της Μεγάλης Θάλασσας ανάμεσα στο Ντρένγκιστ και στον κόλπο του Μπάλαρ. Όταν όμως την αντίκρισαν, τους κυρίεψε μεγάλος φόβος και πολλοί αποτραβήχτηκαν στα δάση και τα υψώματα του Μπελέριαντ. Τότε ο Όρομε έφυγε και τους άφησε και γύρισε στο Βάλινορ να ζητήσει τη συμβουλή του Μάνγουε.
Και η ομάδα των Τελέρι πέρασε τα Βουνά της Ομίχλης και διέσχισε τις πεδιάδες του Ερίαντορ, με την προτροπή του Έλγουε Σινγκόλλο, που βιαζόταν να γυρίσει στο Βάλινορ και στο Φως που είχε δει· και δεν ήθελε να χωριστεί από τους Νόλντορ γιατί είχε μεγάλη φιλία με τον Φίνγουε τον αρχηγό τους. Έτσι, ύστερα από πολλά χρόνια, πέρασαν τέλος και οι Τελέρι τα Έρεντ Λούιν, και βγήκαν στις ανατολικές περιοχές του Μπελέριαντ. Εκεί σταμάτησαν και έμειναν για αρκετό καιρό πέρα από τον ποταμό Γκέλιον.
ΚΕΦΑΛΑΙΟ 4
Θίνγκολ και Μέλιαν
Η Μέλιαν ήταν Μάια, της φυλής των Βάλαρ. Κατοικούσε στους κήπους του Λόριεν, και απ’ όλο το λαό του δεν υπήρχε πιο ωραία από τη Μέλιαν ούτε πιο σοφή και έμπειρη σε τραγούδια μαγευτικά. Λέγεται ότι οι Βάλαρ άφηναν τα έργα τους, τα πουλιά του Βάλινορ τις χαρές τους, οι καμπάνες της Βάλμαρ σιωπούσαν και τα συντριβάνια σταματούσαν να τρέχουν όταν, την ώρα που τα φώτα φώτιζαν όλα μαζί, τραγουδούσε η Μέλιαν στο Λόριεν. Τα αηδόνια πήγαιναν πάντα μαζί της και αυτή τα έμαθε να τραγουδούν κι αγαπούσε τις βαθιές σκιές των μεγάλων δέντρων. Και πριν γίνει ο κόσμος, αυτή ήταν από τη γενιά της ίδιας της Γιαβάννα’ και την εποχή που οι Κουέντι ξύπνησαν πλάι στα νερά της Κουιβιένεν, η Μέλιαν έφυγε από το Βάλινορ και ήρθε στις Εξώτερες Χώρες (Μέση-γη) κι εκεί γέμισε με τη φωνή της και τις φωνές των πουλιών της τη σιωπή της Μέσης-γης πριν την αυγή.
Όταν, λοιπόν, το ταξίδι τους πλησίαζε στο τέλος του, καθώς λέγεται, ο λαός των Τελέρι ξεκουραζόταν για καιρό στο Ανατολικό Μπελέριαντ, πέρα από τον ποταμό Γκέλιον’ και τότε, πολλοί από τους Νόλντορ βρίσκονταν ακόμα δυτικά, σ’ εκείνα τα μεγάλα δάση που ονομάστηκαν αργότερα Νέλντορεθ και Ρέγκιον. Ο Έλγουε, ο άρχοντας των Τελέρι, συχνά διέσχιζε τα μεγάλα δάση για να βρει τον Φίνγουε το φίλο του εκεί που έμεναν οι Νόλντορ’ κι έτυχε μια φορά που μπήκε μονάχος στο αστροφώτιστο δάσος του Ναν Έλμοθ, να ακούσει ξαφνικά τραγούδι αηδονιών. Τότε μαγεύτηκε και έμεινε ακίνητος’ κι από μακριά, πέρα από τις φωνές των πουλιών, άκουσε τη φωνή της Μέλιαν και γέμισε η καρδιά του από θαυμασμό και λαχτάρα.
Ξέχασε τελείως όλους τους δικούς του και όλους τους σκοπούς που είχε, και, ακολουθώντας τα πουλιά κάτω από τη σκιά των δέντρων, μπήκε βαθιά στο Ναν Έλμοθ και χάθηκε. Τέλος, έφτασε σ’ ένα ξέφωτο ανοιχτό στ’ άστρα, κι εκεί στεκόταν η Μέλιαν’ και μέσα από το σκοτάδι την κοίταξε και το φως του Αμάν φώτιζε το πρόσωπό της.
Εκείνη δεν είπε λέξη αλλά ο Έλγουε όλος αγάπη την πλησίασε και της έπιασε το χέρι και αμέσως μαγεύτηκε, έτσι ώστε απόμειναν εκεί, ενώ τ’ αστέρια που γύριζαν μέτρησαν πολλούς χρόνους από πάνω τους’ και τα δέντρα του Ναν Έλμοθ ψήλωσαν κι έγιναν βαθιά πράσινα πριν εκείνοι ν’ ανταλλάξουν λέξη.
Έτσι, ο λαός του Έλγουε που τον αναζήτησε δεν τον βρήκε, και ο Όλγουε ανέλαβε τη βασιλεία των Τελέρι και έφυγαν, όπως εξιστορείται παρακάτω. Ο Έλγουε Σινγκόλλο δεν πέρασε ποτέ ξανά στη ζωή του τη θάλασσα για να πάει στο Βάλινορ και ούτε η Μέλιαν γύρισε εκεί για όσον καιρό κράτησε το βασίλειό τους μαζί’ αυτή ήταν όμως που μετέδωσε και στα Ξωτικά και στους Ανθρώπους το αίμα της γενιάς των Αΐνουρ που ήταν με τον Ιλούβαταρ πριν την Έα. Στις μετέπειτα μέρες ο Έλγουε έγινε ξακουστός βασιλιάς και ο λαός του ήταν όλοι οι Έλνταρ του Μπελέριαντ, που ονομάστηκαν Σίνταρ, τα Γκρίζα Ξωτικά, τα Ξωτικά του Λυκόφωτος’ κι αυτός ήταν ο Βασιλιάς με τον Γκρίζο Μανδύα, ο Έλου Θίνγκολ στη γλώσσα εκείνου του τόπου. Και η Μέλιαν ήταν η βασίλισσά του, πιο σοφή από κάθε παιδί της Μέσης-γης’ και το κρυμμένο τους παλάτι βρισκόταν στο Μένεγκροθβ, τις Χίλιες Σπηλιές, στο Ντόριαθ. Μεγάλη δύναμη έδωσε η Μέλιαν στον Θίνγκολ, που ήταν ήδη μεγάλος ανάμεσα στους Έλνταρ’ γιατί αυτός μόνος από όλους τους Σίνταρ είχε δει με τα μάτια του τα Δέντρα τον καιρό που άνθιζαν και, μ’ όλο που ήταν βασιλιάς των Ουμάνυαρ, δεν τον υπολόγιζαν με τους Μορικουέντι αλλά με τα Ξωτικά του Φωτός, μέγας στη Μέση-γη. Και από την αγάπη του Θίνγκολ και της Μέλιαν ήρθε στον κόσμο το ωραιότερο από όλα τα Παιδιά του Ιλούβαταρ που υπήρξε ή που θα υπάρξει ποτέ.
ΚΕΦΑΛΑΙΟ 5
Στο Έλνταμαρ και οι Πρίγκιπες των Ελντάλιε
Με τον καιρό τα πλήθη των Βάνυαρ και των Νόλντορ έφτασαν στις έσχατες δυτικές ακτές των Εξώτερων Χωρών. Βόρεια, στις αρχαίες μέρες μετά τη Μάχη των Δυνάμεων, οι ακτές αυτές πήγαιναν συνέχεια δυτικά, ώσπου, στα πιο βορινά σημεία της Άρντα, μόνο μια στενή θάλασσα χώριζε το Αμαν, με το Βάλινορ χτισμένο πάνω του, από τις Εξώτερες Χώρες. Αυτή όμως η στενή θάλασσα ήταν γεμάτη από πάγους που στριφογυρνούσαν κι έτριζαν εξαιτίας της έντασης που είχαν οι παγωνιές του Μέλκορ. Γι' αυτό, ο Όρομε δεν οδήγησε τα πλήθη των Ελντάλιε στο μακρινό βορρά, αλλά τους έφερε στους όμορφους τόπους ολόγυρα από τον ποταμό Σίριον, που αργότερα πήραν το όνομα Μπελέριαντ. Από εκείνες τις ακτές, όπου οι Έλνταρ είδαν με φόβο και θαυμασμό τη θάλασσα, ξεκινούσε ένας ωκεανός μεγάλος, μαύρος και βαθύς, ανάμεσα σ' αυτούς και τα Βουνά του Αμαν.
Τώρα ο Ούλμο, με τη συμβουλή των Βάλαρ, ήρθε στις ακτές της Μέσης γης και μίλησε με τους Έλνταρ που περίμεναν εκεί κοιτάζοντας τα μαύρα κύματα, και από τα λόγια του και από τη μουσική που τους έπαιξε με τα κοχυλένια βουκίνά του, ο φόβος τους για τη θάλασσα άλλαξε κι έγινε επιθυμία. Τότε ο Ούλμο ξερίζωσε ένα νησί που για πολύ καιρό στεκόταν ολομόναχο καταμεσής στη θάλασσα, μακριά κι από τις δύο ακτές, από τότε που αναταράχτηκαν τα νερά από την πτώση του Ίλλουιν. Με τη βοήθεια των υπηρέτων του το μετακίνησε λες και ήταν ένα μεγάλο καράβι, και το αγκυροβόλησε στον κόλπο του Μπάλαρ, όπου έχυνε τα νερά του ο Σίριον. Τότε οι Βάνυαρ και οι Νόλντορ επιβιβάστηκαν πάνω σ' εκείνο το νησί και τους έσυραν πάνω στη θάλασσα κι έφτασαν, τέλος, στις μακρόστενες ακτές κάτω από τα Βουνά του Αμαν. Μπήκαν στο Βάλινορ και έγιναν καλοδεχούμενοι στη μακαριότητά του. Αλλά το ανατολικό ακρωτήρι του νησιού που ήταν βαθιά ριζωμένο στους κρυφούς κινδύνους των εκβολών του Σίριον, κόπηκε κι έμεινε πίσω. Εκείνο, λέγεται, ήταν το Νησί του Μπάλαρ, στο οποίο αργότερα ερχόταν συχνά ο Όσσε.
Οι Τελέρι όμως παρέμειναν ακόμα στη Μέση-γη, γιατί κατοικούσαν στο Ανατολικό Μπελέριαντ, μακριά από τη θάλασσα, και δεν άκουσαν το κάλεσμα του Ούλμο παρά όταν ήταν πολύ αργά. Πολλοί έψαχναν ακόμα για τον Έλγουε τον άρχοντά τους και ήταν απρόθυμοι ν' αναχωρήσουν χωρίς αυτόν. Όταν έμαθαν ότι ο Ίνγκουε και ο Φίνγουε με το λαό τους είχαν φύγει, τότε πολλοί από τους Τελέρι συγκεντρώθηκαν στις ακτές του Μπελέριαντ κι εγκαταστάθηκαν κοντά στα Στόμια του Σίριον, επειδή τους έλειπαν οι φίλοι τους που είχαν φύγει. Βασιλιά τους έκαναν τον Όλγουε, τον αδελφό του Έλγουε. Έμειναν πολύ καιρό στις ακτές της δυτικής θάλασσας και ο Όσσε και η Ούινεν ήρθαν κι έπιασαν φιλία μαζί τους. Ο Όσσε τους δίδασκε καθισμένος σ' ένα βράχο άκρη-άκρη στη στεριά κι από αυτόν έμαθαν όλων των ειδών τις θαλασσινές γνώσεις και θαλασσινή μουσική. Έτσι, λοιπόν, οι Τελέρι, που από την αρχή αγαπούσαν το νερό και ήταν οι καλύτεροι τραγουδιστές από όλα τα Ξωτικά, αγάπησαν για πάντα τις θάλασσες, και τα τραγούδια τους ήταν γεμάτα από τον παφλασμό των κυμάτων στην ακτή.
Μετά από πολλά χρόνια ο Ούλμο άκουσε τις παρακλήσεις των Νόλντορ και του Φίνγουε του βασιλιά τους, ο οποίος θλιβόταν για τον πολύχρονο χωρισμό τους από τους Τελέρι. Τον παρακαλούσαν να τους φέρει στο Αμαν, αν ήθελαν να έρθουν. Οι περισσότεροι από αυτούς αποδείχτηκαν τώρα πολύ πρόθυμοι. Ο Όσσε όμως λυπήθηκε πολύ όταν ο Ούλμο ξαναγύρισε στις ακτές του Μπελέριαντ για να πάρει τους Τελέρι στο Βάλινορ. Αυτός νοιαζόταν για τις θάλασσες της Μέσης-γης και τις παραλίες των Εξώ Χωρών και δεν του άρεσε καθόλου να μην ακούγονται πια οι φωνές των Τελέρι στην επικράτειά του. Μερικούς τους έπεισε να μείνουν κι αυτοί ήταν οι Φαλάθριμ, τα Ξωτικά του Φάλας, που αργότερα εγκαταστάθηκαν στα λιμάνια του Μπριθόμπαρ και του Έγκλαρεστ, οι πρώτοι ναυτικοί στη Μέση-γη και οι πρώτοι κατασκευαστές πλοίων. Ο Κίρνταν (Σίρνταν) ο Ναυπηγός ήταν ο άρχοντάς τους.
Οι συγγενείς και οι φίλοι του Έλγουε Σινγκόλλο έμειναν επίσης στις Εξώ Χώρες, γιατί τον αναζητούσαν ακόμα, αν κι ευχαρίστως θα έφευγαν για το Βάλινορ και το φως των Δέντρων, εφόσον ο Ούλμο και ο Όλγουε είχαν τη διάθεση να περιμένουν κι άλλο. Αλλά ο Όλγουε ήθελε να φύγει, κι έτσι ο κύριος όγκος των Τελέρι επιβιβάστηκε στο νησί, και ο Ούλμο τους τράβηξε μακριά. Τότε οι φίλοι του Έλγουε έμειναν πίσω και ονόμασαν τους εαυτούς τους Έγκλαθ, ο Εγκαταλειμμένος Λαός. Ζούσαν στα δάση και τους λόφους του Μπελέριαντ, κι όχι κοντά στη θάλασσα, που τους γέμιζε θλίψη, αλλά ο πόθος τους για το Αμαν ήταν πάντα στις καρδιές τους.
Όταν όμως ο Έλγουε ξύπνησε από τη μακρόχρονη έκστασή του, βγήκε με τη Μέλιαν από το Ναν Έλμοθ και έμειναν από τότε στα δάση στη μέση της περιοχής. Αν και πολύ επιθυμούσε να δει ξανά το φως των Δέντρων, στο πρόσωπο της Μέλιαν έβλεπε το φως του Αμαν σαν σε ασυννέφιαστο καθρέφτη κι έμενε ευχαριστημένος μ' αυτό. Ο λαός του συγκεντρώθηκε ολόγυρά του με χαρά και θαύμαζε γιατί, όμορφος και ευγενής καθώς ήταν από παλιά, τώρα έμοιαζε με άρχοντα των Μάιαρ, με μαλλιά σαν γκρίζο ασήμι, ψηλότερος από όλα τα Παιδιά του Ιλούβαταρ. Μεγάλη συμφορά τον περίμενε.
Ο Όσσε τώρα ακολουθούσε τη στρατιά του Όλγουε, και όταν αυτοί έφτασαν στον κόλπο του Έλνταμαρ (που είναι το Σπίτι των Ξωτικών) τους φώναξε. Εκείνοι γνώρισαν τη φωνή
του και παρακάλεσαν τον Ούλμο να σταματήσει το ταξίδι τους. Ο Ούλμο τους έκανε τη χάρη που του ζήτησαν και με εντολή του Όσσε ακινητοποίησε το νησί και το ρίζωσε στα θεμέλια της θάλασσας. Ο Ούλμο το έκανε αυτό πολύ πρόθυμα γιατί καταλάβαινε τις καρδιές των Τελέρι και στο συμβούλιο των Βάλαρ είχε αντιταχθεί στο κάλεσμα, γιατί νόμιζε ότι θα ήταν καλύτερο οι Κουέντι να μείνουν στη Μέση-γη. Οι Βάλαρ δε χάρηκαν όταν έμαθαν τι είχε κάνει και ο Φίνγουε λυπήθηκε βαθιά όταν οι Τελέρι δεν ήρθαν και, ακόμη περισσότερο, όταν έμαθε ότι είχαν εγκαταλείψει τον Έλγουε και ήξερε πως δε θα τον έβλεπε ξανά, εκτός ίσως στα δώματα του Μάντος. Το νησί όμως δε μετακινήθηκε πια και στεκόταν εκεί μονάχο στον κόλπο του Έλνταμαρ. Το ονόμασαν Τολ Ερέσσεα, το Μοναχικό Νησί. Εκεί έζησαν οι Τελέρι όπως επιθυμούσαν κάτω από τ' αστέρια του ουρανού. Έβλεπαν όμως το Αμαν και τις αιώνιες ακτές, και εξαιτίας εκείνης της μακρόχρονης εγκατάστασης και απομόνωσής τους στο Μοναχικό Νησί, προήλθε η διαφοροποίηση της γλώσσας τους από τη γλώσσα που μιλούσαν οι Βάνυαρ και οι Νόλντορ.
Σ' αυτούς οι Βάλαρ είχαν δώσει μια περιοχή να εγκατασταθούν. Όμως, ακόμη κι ανάμεσα στ' ακτινοβόλα λουλούδια των δεντροφωτισμένων κήπων του Βάλινορ, εξακολουθούσαν μερικές φορές να επιθυμούν να δουν τ' αστέρια. Γι' αυτό δημιουργήθηκε ένα άνοιγμα στα τεράστια τείχη των Πελόρι κι εκεί, σε μια βαθιά κοιλάδα που κατέβαινε ως τη θάλασσα, οι Έλνταρ σήκωσαν έναν ψηλό πράσινο λόφο. Τούνα τον έλεγαν. Από τη δύση έπεφτε επάνω του το φως των Δέντρων και αυτό έριχνε τη σκιά του πάντα ανατολικά, και από την ανατολική πλευρά πάντα φαινόταν ο κόλπος του Σπιτιού των Ξωτικών και το Μοναχικό Νησί και οι Θάλασσες με τις Σκιές. Τότε, μέσα από την Καλασίρυα, το Φωτεινό Πέρασμα, η ακτινοβολία του Ευλογημένου Βασιλείου ξεχυνόταν προς τα έξω, ανάβοντας τα σκοτεινά κύματα ασημένια και χρυσά και άγγιζε το Μοναχικό Νησί, κι έτσι η δυτική του πλευρά πρασίνισε κι ομόρφυνε. Για πρώτη φορά άνθισαν λουλούδια εκεί ανατολικά από τα Βουνά του Αμαν.
Και πάνω στην κορυφή του Τούνα χτίστηκε η πόλη των Ξωτικών, τα λευκά τείχη και οι πεζούλες του Τίριον. Ο ψηλότερος από τους πύργους αυτής της πόλης ήταν ο Πύργος του Ίνγκουε, ο Μίντον Έλνταλιέβα, που ο ασημένιος φανός του φώτιζε ως πέρα μακριά τις ομίχλες της θάλασσας. Ελάχιστα είναι τα πλοία των θνητών Ανθρώπων που έχουν δει τη λεπτή του ακτίνα. Στο Τίριον πάνω στον Τούνα, οι Βάνυαρ και οι Νόλντορ έζησαν καιρό συντροφικά. Και επειδή περισσότερο από όλα τα πράγματα στο Βάλινορ αγαπούσαν το Λευκό Δέντρο, η Γιαβάννα έφτιαξε γι' αυτούς ένα μικρότερο δέντρο, όμοιο με το Τελπέριον, που όμως δεν έδινε φως από μόνο του. Στη γλώσσα Σίνταριν ονομάστηκε Γκαλαθίλιον. Αυτό το δέντρο το φύτεψαν στις αυλές κάτω από το Μίντον κι εκεί φούντωσε και υπήρχαν πολλά φυντανάκια του στο Έλνταμαρ. Ένα από αυτά φυτεύτηκε αργότερα στο Τολ Ερέσσεα κι εκεί ευδοκίμησε και το ονόμασαν Κέλεμπορν, κι από κει προήλθε, όταν ήρθε η ώρα όπως εξιστορείται αλλού, το Νίμλοθ, το Λευκό Δέντρο του Νούμενορ.
Ο Μάνγουε και η Βάρντα αγαπούσαν περισσότερο τους Βάνυαρ, τα Ξανθά Ξωτικά, αλλά οι Νόλντορ ήταν οι αγαπημένοι του Αουλε και αυτός και οι δικοί του συχνά έρχονταν ανάμεσά τους. Απέκτησαν μεγάλη γνώση και δεξιοσύνη, όμως η δίψα τους για περισσότερη γνώση ήταν τόσο μεγάλη, που γρήγορα ξεπέρασαν τους δασκάλους τους. Ήταν γλωσσοπλάστες, γιατί αγαπούσαν πολύ τις λέξεις και συνεχώς γύρευαν να βρουν ονόματα πιο ταιριαστά για όλα τα πράγματα που ήξεραν ή φαντάζονταν. Και ήρθε καιρός που οι οικοδόμοι του οίκου του Φίνγουε, εκεί που λατομούσαν στους λόφους (γιατί τους άρεσε πολύ να χτίζουν ψηλούς πύργους), πρωτοανακάλυψαν τα πετράδια της γης και έβγαλαν μυριάδες από αυτά. Επινόησαν εργαλεία για να κόβουν και να δίνουν σχήμα στα πετράδια και τα σκάλιζαν σε διάφορα σχήματα. Τα πετράδια αυτά δεν τα φύλαγαν αλλά τα έδιναν απλόχερα, και με τους κόπους τους στολίστηκε όλο το Βάλινορ.
Αργότερα οι Νόλντορ γύρισαν πίσω στη Μέση-γη και αυτή εδώ η ιστορία μιλάει κυρίως για τα έργα τους. Επομένως, τα ονόματα και οι γενεαλογίες των αρχόντων τους μπορούν να δοθούν εδώ στη μορφή που πήραν τα ονόματα αργότερα, στη γλώσσα των Ξωτικών του Μπελέριαντ. Ο Φίνγουε ήταν ο βασιλιάς των Νόλντορ. Οι γιοι του Φίνγουε ήταν ο Φέανορ, ο Φινγκόλφιν και ο Φινάρφιν. Μητέρα του Φέανορ ήταν η Μίριελ Σερίντε, ενώ μητέρα του Φινγκόλφιν και του Φινάρφιν ήταν η Ίντις των Βάνυαρ.
Ο Φέανορ ήταν ο πιο επιδέξιος στο λόγο και τις τέχνες, πιο πολυμαθής από τα αδέλφια του. Το πνεύμα του ήταν σαν φλόγα που φλέγεται. Ο Φινγκόλφιν ήταν ο πιο δυνατός, ο πιο σταθερός και ο πιο γενναίος. Ο Φινάρφιν ήταν ο ωραιότερος και ο πιο σοφός στην καρδιά, και αργότερα έγινε φίλος των γιων του Όλγουε, του άρχοντα των Τελέρι, και πήρε γυναίκα την Εάργουεν, την κόρη των κύκνων του Αλκουαλόντε, κόρη του Όλγουε.
Οι επτά γιοι του Φέανορ ήταν οι: Μαέδρος ο υψηλός, Μάγλορ ο μεγάλος τραγουδιστής που η φωνή του ακουγόταν πολύ μακριά σε θάλασσα και σε στεριά, Κέλεγκορμ ο ξανθός και Καράνθιρ ο μελαψός, Κουρούφιν ο δεξιοτέχνης, που κληρονόμησε την επιδεξιότητα των χεριών του πατέρα του. Οι μικρότεροι Αμροντ και Αμρας, που ήταν δίδυμοι και έμοιαζαν στην όψη και το χαρακτήρα. Στις μετέπειτα μέρες έγιναν μεγάλοι κυνηγοί στα δάση της Μέσης-γης. Κυνηγός ήταν επίσης και ο Κέλεγκορ που στο Βάλινορ ήταν φίλος του Όρομε και συχνά ακολουθούσε το κυνηγετικό κέρας του Βάλα.
Γιοι του Φινγκόλφιν ήταν ο Φίνγκον, που έγινε αργότερα βασιλιάς των Νόλντορ στα βόρεια του κόσμου, και ο Τούργκον, ο άρχοντας της Γκοντόλιν. Αδελφή τους ήταν η Αρέδελ η Λευκή. Ήταν νεότερη στα χρόνια των Έλνταρ από τους αδελφούς της και, όταν ολοκλήρωσε την ανάπτυξή της και την ομορφιά της, ήταν ψηλή και δυνατή και αγαπούσε να ιππεύει και να κυνηγά στα δάση. Εκεί συχνά έκανε παρέα με τους γιους του Φέανορ, που ήταν συγγενείς της, αλλά σε κανέναν δεν είχε δώσει την αγάπη της καρδιάς της. Την έλεγαν Αρ-Φέινιελ, Λευκή Κυρά των Νόλντορ, γιατί ήταν λευκή, αν και τα μαλλιά της ήταν μαύρα και ποτέ δεν φορούσε τίποτ' άλλο εκτός από άσπρα κι ασημένια.
Οι γιοι του Φινάρφιν ήταν ο Φίνροντ ο πιστός (που αργότερα ονομάστηκε Φέλαγκουντ, Άρχοντας των Σπηλαίων), ο Ορόντρεθ, ο Άνγκροντ και ο Αέγκνορ. Αυτοί οι τέσσερις είχαν στενή φιλία με τους γιους του Φινγκόλφιν λες και ήταν όλοι αδέλφια. Είχαν μία αδελφή, την Γκαλάντριελ, την πιο όμορφη από όλες στον οίκο του Φίνγουε. Τα μαλλιά της έλαμπαν χρυσά λες και είχαν κλείσει σε δίχτυ την ακτινοβολία της Λαουρέλιν.
Εδώ πρέπει να πούμε πως τελικά οι Τελέρι ήρθαν στη γη του Αμαν. Για πολλά χρόνια έζησαν στο Τολ Ερέσσεα, αλλά σιγά σιγά οι καρδιές τους άλλαξαν και ένιωσαν να τους τραβάει το φως που ξεχυνόταν πάνω από τη θάλασσα ως το Μοναχικό Νησί. Ταλαντεύονταν ανάμεσα στην αγάπη τους για τη μουσική των κυμάτων πάνω στις ακτές και την επιθυμία τους να ξαναδούν τους δικούς τους και να αντικρίσουν το μεγαλείο του Βάλινορ. Στο τέλος όμως η επιθυμία για το φως αποδείχτηκε δυνατότερη. Έτσι ο Ούλμο, υπακούοντας στη θέληση των Βάλαρ, τους έστειλε τον Όσσε, το φίλο τους, κι αυτός με θλίψη τους δίδαξε πώς να ναυπηγούν καράβια. Όταν ήταν έτοιμα τα πλοία, τους έφερε σαν αποχαιρετιστήριο δώρο πολλούς κύκνους με δυνατά φτερά. Τότε οι κύκνοι έσυραν τα άσπρα καράβια των Τελέρι πάνω στην ακύμαντη θάλασσα. Έτσι, τέλος, και οι τελευταίοι έφτασαν στο Αμαν και στις ακτές του Έλνταμαρ.
Εκεί εγκαταστάθηκαν και αν επιθυμούσαν μπορούσαν να δουν το φως των Δέντρων και να βαδίζουν στους χρυσαφένιους δρόμους της Βάλμαρ και στις κρυστάλλινες σκάλες του Τίριον στον Τούνα, τον πράσινο λόφο. Αλλά περισσότερο ταξίδευαν με τα γρήγορα καράβια τους στα νερά του κόλπου του Σπιτιού των Ξωτικών ή βάδιζαν στα κύματα στην παραλία με τα μαλλιά τους να γυαλίζουν στο φως πέρα από το λόφο. Οι Νόλντορ τους έδωσαν πολλά πετράδια, οπάλια και διαμάντια και χλωμά κρύσταλλα, που τα έσπειραν στις ακτές και τα σκόρπισαν σαν στις λιμνούλες. Θαυμαστές ήταν οι ακτές του Έλνταμαρ εκείνες τις μέρες. Από μόνοι τους κέρδισαν πολλά μαργαριτάρια από τη θάλασσα και τα παλάτια τους ήταν μαργαριταρένια, όπως μαργαριταρένια ήταν και τα παλάτια του Όλγουε στο Αλκουαλόντε, το Λιμάνι των Κύκνων, που το φώτιζαν πολλές λάμπες. Γιατί εκείνη ήταν η πόλη τους και το λιμάνι των καραβιών τους, και τα καράβια τα έφτιαχναν να μοιάζουν με κύκνους, με χρυσαφένια ράμφη και μάτια από χρυσό και γαγάτη. Η είσοδος του λιμανιού ήταν μια καμάρα από ζωντανό βράχο θαλασσοσμιλεμένο. Το λιμάνι βρισκόταν στα όρια του Έλνταμαρ, βόρεια της Καλασίρυα, όπου το φως των αστεριών ήταν ζωηρό και καθαρό.
Καθώς περνούσαν οι αιώνες, οι Βάνυαρ αγάπησαν τη γη των Βάλαρ και το γεμάτο φως των Δέντρων κι εγκατέλειψαν την πόλη του Τίριον πάνω στον Τούνα και εγκαταστάθηκαν από τότε κι ύστερα στο βουνό του Μάνγουε ή γύρω στις πεδιάδες και τα δάση του Βάλινορ και χωρίστηκαν από τους Νόλντορ. Η ανάμνηση όμως της Μέσης-γης κάτω απ' τ' αστέρια έμεινε στις καρδιές των Νόλντορ αν και εξακολουθούσαν να ζουν στην Καλασίρυα, στους λόφους και τις ακτές σε απόσταση ακοής από τη δυτική θάλασσα. Αν και πολλοί απ' αυτούς πήγαιναν συχνά στην περιοχή των Βάλαρ κι έκαναν μακρινά ταξίδια αναζητώντας τα μυστικά της γης, του νερού και όλων των ζωντανών πραγμάτων, όμως οι λαοί του Τούνα και του Αλκουαλόντε παρέμεναν στενά δεμένοι μεταξύ τους εκείνες τις μέρες. Ο Φίνγουε ήταν ο βασιλιάς στο Τίριον και ο Όλγουε στο Αλκουαλόντε, αλλά ο Ίνγκουε πάντοτε θεωρούνταν ο Υψηλός Βασιλεύς όλων των Ξωτικών. Ζούσε από τότε και στο εξής στα πόδια του Μάνγουε, στο Τανίκουετιλ.
Ο Φέανορ και οι γιοι του σπάνια έμεναν σε ένα μέρος για πολύ καιρό, αλλά ταξίδευαν σε όλα τα μήκη και τα πλάτη του Βάλινορ, φτάνοντας ακόμα και ως τα όρια της Σκοτεινιάς και τα παγωμένα ακρογιάλια της Εξώτερης Θάλασσας, αναζητώντας το άγνωστο. Ήταν συχνά φιλοξενούμενοι στα παλάτια του Αουλε. Ο Κέλεγκορμ όμως προτιμούσε το σπίτι του Όρομε κι εκεί απέκτησε μεγάλη γνώση γύρω από τα πουλιά και τα ζώα και έμαθε όλες τις γλώσσες τους. Γιατί όλα τα ζωντανά πλάσματα που είναι ή ήταν στο Βασίλειο της Άρντα, εκτός από τα άγρια και κακοποιά πλάσματα του Μέλκορ, ζούσαν τότε στη γη του Αμαν. Υπήρχαν επίσης πολλά άλλα πλάσματα που η Μέση-γη δεν τα ξέρει και ίσως τώρα, αφότου το σχήμα του κόσμου άλλαξε, να μην τα μάθει ποτέ.
ΚΕΦΑΛΑΙΟ 6
Ο Φέανορ και η απελευθέρωση του Μέλκορ από τις αλυσίδες
Τα Τρία Έθνη, λοιπόν, των Έλνταρ ήταν εντέλει συγκεντρωμένα στο Βάλινορ και ο Μέλκορ βρισκόταν αλυσοδεμένος. Αυτή ήταν η Μεσημβρία του Ευλογημένου Βασιλείου, η πληρότητα της δόξας και της ευδαιμονίας του, μακρόχρονη στην εξιστόρηση των χρόνων αλλά πολύ σύντομη στη μνήμη. Εκείνες τις μέρες οι Έλνταρ ολοκληρώθηκαν σωματικά και νοητικά και οι Νόλντορ συνεχώς προόδευαν σε δεξιοσύνη και γνώση, και οι χρόνοι γέμιζαν με τους χαρούμενους κόπους τους και πολλά καινούρια πράγματα ωραία και θαυμαστά επινοήθηκαν. Τότε ήταν που οι Νόλντορ πρωτοείχαν την ιδέα για τα γράμματα. Ρούμιλ του Τίριον ήταν το όνομα του σοφού που πρώτος επινόησε σύμβολα για την καταγραφή της ομιλίας και των τραγουδιών, κάποια για να τα χαράσσουν σε μέταλλο ή πέτρα και άλλα για να σχεδιάζονται με πινέλο ή πένα.
Εκείνο τον καιρό, γεννήθηκε στο Ελνταμαρ, στο παλάτι του βασιλιά, στο Τίριον, πάνω στην κορυφή του Τούνα, ο πρώτος από τους γιους του Φίνγουε και ο πιο αγαπημένος. Το όνομά του ήταν Κουρουφίνγουε, η μητέρα του όμως τον έλεγε Φέανορ, "Πνεύμα της Φωτιάς" και έτσι τον θυμούνται σε όλες τις ιστορίες των Νόλντορ.
Μίριελ ήταν το όνομα της μητέρας του, που την ονόμαζαν Σερίντε, εξαιτίας της αξεπέραστης δεξιοσύνης της στον αργαλειό και τη βελόνα, γιατί τα χέρια της ήταν τα πιο επιδέξια από τα χέρια οποιουδήποτε στο να φτιάχνουν υπέροχα εργόχειρα. Εργοχειρίστρια.
Η αγάπη του Φίνγουε και της Μίριελ ήταν μεγάλη και χαρούμενη, γιατί είχε την αρχή της στο Ευλογημένο Βασίλειο τις Μέρες της Ευδαιμονίας. Αλλά με τη γέννηση του γιου της, η Μίριελ αναλώθηκε πνευματικά και σωματικά, και μετά τη γέννησή του πόθησε να απελευθερωθεί από τους μόχθους της ζωής. Και όταν του έδωσε όνομα, είπε στον Φίνγουε:
«Δε θα γεννήσω παιδί ποτέ ξανά, γιατί η δύναμη που θα μπορούσε να θρέψει τη ζωή πολλών πέρασε στον Φέανορ».
Τότε ο Φίνγουε λυπήθηκε, γιατί οι Νόλντορ βρίσκονταν ακόμα στη νεότητα των ημερών τους και επιθυμούσαν να φέρουν πολλά παιδιά στην ευδαιμονία του Άμαν και είπε:
«Σίγουρα δεν υπάρχει γιατρειά στο Άμαν; Εδώ κάθε κούραση μπορεί να βρει ανάπαυση».
Αλλά, καθώς η Μίριελ εξακολουθούσε να μαραίνεται, ο Φίνγουε ζήτησε τη συμβουλή του Μάνγουε και ο Μάνγουε την παρέδωσε στη φροντίδα του Ίρμο στο Λόριεν. Την ώρα του αποχωρισμού τους (για λίγο όπως νόμιζε), ο Φίνγουε ήταν λυπημένος, γιατί του φαινόταν ατυχία η μητέρα να φεύγει και να χάνει την αρχή τουλάχιστον των παιδικών ημερών του γιου της.
«Είναι πραγματικά δυσάρεστο», είπε η Μίριελ, «και θα έκλαιγα, αν δεν ήμουν τόσο κουρασμένη. Αλλά να με θεωρείς αθώα γι’ αυτό και για όσα μπορεί να ακολουθήσουν».
Πήγε τότε στους κήπους του Λόριεν και έπεσε σε ύπνο, αλλά όλο που έμοιαζε να κοιμάται, στην πραγματικότητα το πνεύμα της έφυγε από το σώμα της και σιωπηλά πέρασε στα δώματα του Μάντος. Οι θεραπαινίδες της Έστε φρόντιζαν το σώμα της Μίριελ κι έμενε αμάραντο, αλλά αυτή δεν γύρισε. Και ο Φίνγουε ζούσε μες στη λύπη και πήγαινε συχνά στους κήπους του Λόριεν και καθισμένος κάτω από τις ασημένιες θηλιές πλάι στο σώμα της γυναίκας του, φώναζε με τα ονόματά της. Αλλά ήταν ανώφελο και μόνος αυτός σε όλο το Ευλογημένο Βασίλειο ήταν δίχως χαρά. Ύστερα από καιρό έπαψε πια να πηγαίνει στο Λόριεν. Από τότε όλη του την αγάπη την έδωσε στο γιο του, και ο Φέανορ μεγάλωνε γρήγορα, λες και μια μυστική φλόγα έκαιγε μέσα του. Ήταν ψηλός, με όμορφη όψη, ηγετικός, με μάτια λαμπερά και διαπεραστικά και μαλλιά μαύρα κορακίσια. Στην επιδίωξη όλων των στόχων του ήταν θερμός και σταθερός. Ελάχιστοι ποτέ άλλαξαν την πορεία του με συμβουλές, κανείς με τη βία. Έγινε από όλους τους Νόλντορ, τότε ή μετά, ο πιο οξυδερκής στο νου και ο πιο επιδέξιος στα χέρια. Όταν ήταν νέος, ξεπερνώντας το έργο του Ρούμιλ, επινόησε το αλφάβητο που έχει το όνομά του και που οι Έλνταρ χρησιμοποίησαν από τότε και στο εξής, και ήταν αυτός που, πρώτος από τους Νόλντορ, ανακάλυψε πώς πετράδια μεγαλύτερα και λαμπρότερα από αυτά της Γης μπορούν να γίνουν με τέχνη. Τα πρώτα πετράδια που έφτιαξε ο Φέανορ ήταν λευκά και άχρωμα, αλλά κάτω από το φως των αστεριών λαμπάδιαζαν με γαλάζιες και ασημένιες φωτιές, πιο λαμπερά κι από το Χέλλουιν, κι έφτιαξε επίσης κι άλλα κρύσταλλα, όπου μέσα τους μπορούσαν να φανούν πράγματα μακρινά, μικρά αλλά καθαρά, όπως με τα μάτια των αετών του Μάνγουε. Σπάνια αναπαύονταν τα χέρια και ο νους του Φέανορ.
Ενώ ακόμη ήταν πολύ νέος, παντρεύτηκε τη Νέρντανελ, την κόρη ενός μεγάλου μεταλλουργού, του Μάχταν, που από όλους τους Νόλντορ ήταν ο πιο αγαπημένος του Άουλε, και από τον Μάχταν έμαθε πολλά για την κατασκευή πραγμάτων από μέταλλο και πέτρα. Η Νέρντανελ είχε κι αυτή σταθερή θέληση, αλλά είχε περισσότερη υπομονή από τον Φέανορ, επιθυμώντας μάλλον να κατανοήσει τις σκέψεις των άλλων παρά να κυριαρχήσει σ’ αυτές, και στην αρχή τον συγκρατούσε όταν η φλόγα της καρδιάς του άναβε πολύ, αλλά οι μετέπειτα πράξεις του την πίκραναν κι αποξενώθηκαν. Επτά γιους γέννησε στον Φέανορ, και ως ένα σημείο κληροδότησε το χαρακτήρα της σε μερικούς απ’ αυτούς, όχι όμως σε όλους.
Τώρα ήρθε η ώρα που ο Φίνγουε πήρε για δεύτερη γυναίκα του την Ίντις την Ωραία. Αυτή ήταν Βάνυα, στενή συγγενής του Ίνγκουε, του Ύψηλού Βασιλιά, ξανθομάλλα και ψηλή και εντελώς διαφορετική από τη Μίριελ. Ο Φίνγουε την αγάπησε πολύ και ήταν πάλι χαρούμενος. Η σκιά όμως της Μίριελ δεν έφυγε από το σπίτι του Φίνγουε, ούτε από την καρδιά του και από όλους όσους αγάπησε, ο
Φέανορ είχε πάντα το μεγαλύτερο μερίδιο στην καρδιά του. Ο γάμος του πατέρα του δεν ευχαρίστησε τον Φέανορ, και δεν αγαπούσε ιδιαίτερα την Ίντις, ούτε τον Φινγκόλφιν και τον Φινάρφιν, τους γιους της. Ζούσε χώρια απ’ αυτούς, εξερευνώντας τη χώρα του Άμαν, ή απασχολούμενος με τη γνώση και τις τέχνες που του άρεσαν. Στα θλιβερά γεγονότα που συνέβησαν αργότερα και στα οποία αρχηγός ήταν ο Φέανορ, πολλοί είδαν την επίδραση αυτής της ψυχρότητας στον οίκο του Φίνγουε και κρίνουν ότι, αν ο Φίνγουε άντεχε την απώλειά του και έμενε ικανοποιημένος να είναι πατέρας του πανίσχυρου γιου του, η πορεία του Φέανορ θα ήταν διαφορετική και μπορεί να είχε αποφευχθεί μεγάλο κακό, γιατί η λύπη και η διαμάχη στον οίκο του Φίνγουε είναι ανεξίτηλα χαραγμένες στη μνήμη των Ξωτικών Νόλντορ. Τα παιδιά όμως της Ίντις ήταν μεγάλα κι ένδοξα και ακόμη, τα παιδιά τους αν δεν είχαν ζήσει, η ιστορία των Έλνταρ θα ήταν λιγότερο ένδοξη.
Κι ενώ, λοιπόν, ο Φέανορ και οι τεχνίτες των Νόλντορ δούλευαν ακόμα με χαρά, μην προβλέποντας τέλος στους κόπους τους, κι ενώ οι γιοι της Ίντις μεγάλωναν κι αντρειώνονταν, η Μεσημβρία του Βάλινορ πλησίαζε στο τέλος της. Γιατί ήρθε ο καιρός που ο Μέλκορ, όπως είχαν ορίσει οι Βάλαρ, ολοκλήρωσε το χρόνο της φυλάκισής του, ζώντας για τρεις αιώνες στη φυλακή του Μάντος μοναχός. Τέλος όμως, όπως είχε υποσχεθεί ο Μάνγουε, μεταφέρθηκε ξανά μπροστά στους θρόνους των Βάλαρ. Τότε είδε τη δόξα και την ευδαιμονία τους και η καρδιά του γέμισε φθόνο, είδε τα παιδιά του Ιλούβαταρ που κάθονταν στα πόδια των ισχυρών και γέμισε μίσος, είδε τον πλούτο των λαμπερών πετραδιών και τα πόθησε, έκρυψε όμως τις σκέψεις του και ανέβαλε την εκδίκησή του.
Μπροστά στις πύλες της Βάλμαρ ο Μέλκορ έπεσε στα πόδια του Μάνγουε και ζήτησε συγχώρεση, κι ορκιζόταν πως, αν τον άφηναν να είναι ο πιο μικρός ανάμεσα στους ελεύθερους λαούς του Βάλινορ, αυτός θα βοηθούσε τους Βάλαρ σε όλα τους τα έργα και πιο πολύ στην αποκατάσταση όλων των κακών που είχε κάνει στον κόσμο. Και η Νιέννα συνηγορούσε στην παράκλησή του, ο Μάντος όμως έμενε σιωπηλός.
Τότε ο Μάνγουε του έδωσε συγχώρεση, οι Βάλαρ όμως δεν ήθελαν ακόμη να τον αφήσουν να απομακρυνθεί από το άγρυπνο βλέμμα τους και τον περιόρισαν να ζει μέσα από τις πύλες της Βάλμαρ. Αλλά όλα τα λόγια του και τα έργα του Μέλκορ έδειχναν όμορφα εκείνο τον καιρό, και οι Βάλαρ και οι Έλνταρ μαζί, είχαν όφελος από τις συμβουλές και τη βοήθειά του, αν τη ζητούσαν, και γι’ αυτό, σε λίγο του έδωσαν την άδεια να κυκλοφορεί ελεύθερα παντού στη χώρα και φάνηκε στον Μάνγουε πως η κακία του Μέλκορ είχε θεραπευτεί. Κι αυτό γιατί ο Μάνγουε δεν είχε κακία μέσα του και δεν μπορούσε να την καταλάβει, και γιατί ήξερε ότι στην αρχή, στη σκέψη του Ιλούβαταρ, ο Μέλκορ ήταν όμοιος με αυτόν και δεν είδε τα βάθη της καρδιάς του Μέλκορ ούτε μπόρεσε να διακρίνει πως κάθε ίχνος αγάπης είχε για πάντα φύγει από μέσα του. Ο Ούλμο όμως δεν ξεγελάστηκε και ο Τούλκας έσφιγγε τις γροθιές του κάθε φορά που έβλεπε τον εχθρό του τον Μέλκορ να περνά, γιατί αν ο Τούλκας αργεί να θυμώσει, αργεί και να ξεχάσει. Όμως υπάκουσαν στην απόφαση του Μάνγουε, γιατί, όσοι θέλουν να υπερασπίζονται την εξουσία ενάντια στην επανάσταση, δεν πρέπει οι ίδιοι να επαναστατούν.
Στην καρδιά του τώρα ο Μέλκορ πιο πολύ μισούσε τους Έλνταρ, και γιατί ήταν όμορφοι και χαρούμενοι και γιατί σ’ αυτούς έβλεπε την αιτία της ανόδου των Βάλαρ και της δικής του πτώσης. Γι’ αυτό, όλο και πιο πολύ υποκρινόταν αγάπη γι’ αυτούς και επιζητούσε τη φιλία τους και πρόσφερε τις γνώσεις και τους κόπους του στην υπηρεσία τους, σε οτιδήποτε σημαντικό ήθελαν να καταπιαστούν. Οι Βάνυαρ όμως τον υποψιάζονταν γιατί ζούσαν στο φως των Δέντρων και ήταν ευχαριστημένοι, και στους Τελέρι έδινε λίγη σημασία γιατί θεωρούσε ότι δεν άξιζαν τον κόπο κι ήταν όργανα πολύ αδύναμα για τα σχέδιά του. Οι Νόλντορ όμως ένιωθαν μεγάλη απόλαυση από τις απόκρυφες γνώσεις που μπορούσε να τους αποκαλύπτει και μερικοί άκουγαν τα λόγια του, που καλύτερα γι’ αυτούς θα ήταν να μην τα είχαν ακούσει ποτέ. Πράγματι ο Μέλκορ δήλωσε αργότερα ότι ο Φέανορ είχε μάθει πολλές τέχνες κρυφά απ’ αυτόν κι ότι αυτός τον είχε διδάξει στην κατασκευή του μεγαλύτερου απ’ όλα τα έργα του, αλλά έλεγε ψέματα από επιθυμία και φθόνο, γιατί κανένας από όλους τους Έλνταρ ποτέ δε μίσησε τον Μέλκορ περισσότερο από τον Φέανορ το γιο του Φίνγουε, που πρώτος τον ονόμασε Μόργκοθ, και μ’ όλο που ήταν παγιδευμένος στους ιστούς της κακίας του Μέλκορ εναντίον των Βάλαρ, δεν είχε καμιά σχέση μαζί του ούτε έπαιρνε συμβουλές απ’ αυτόν. Γιατί τον Φέανορ τον οιστρηλατούσε μόνο η φωτιά της καρδιάς του και δούλευε πάντα γρήγορα και μοναχός, και δε ζητούσε βοήθεια ούτε γύρευε συμβουλές από κανέναν από όσους ζούσαν στο Άμαν, μεγάλο ή μικρό, εκτός μόνο για λίγο από τη Νέρντανελ τη συνετή, τη γυναίκα του.
KΕΦΑΛΑΙΟ 7
Τα Σίλμαριλ και η αναταραχή των Νόλντορ
Εκείνη την εποχή κατασκευάστηκαν όλα όσα έγιναν αργότερα τα πιο ξακουστά από όλα τα έργα των Ξωτικών. Γιατί ο Φέανορ, έχοντας φτάσει στο απόγειο της δύναμής του, κυριεύτηκε από μια καινούρια σκέψη ή μπορεί και να ήταν κάποιο προαίσθημα που είχε για το μοιραίο που πλησίαζε, και συλλογιζόταν πώς το φως των Δέντρων, η δόξα του Ευλογημένου Βασιλείου, θα μπορούσε να διατηρηθεί άφθαρτο. Τότε ξεκίνησε έναν μακρόχρονο και κρυφό άθλο κι επιστράτευσε όλη του τη γνώση και τη δύναμη και τη λεπτή του δεξιοσύνη, και στο τέλος όλων αυτών έφτιαξε τα Σίλμαριλ.
Στο σχήμα έμοιαζαν με τρία μεγάλα πετράδια. Αλλά, αν δεν έρθει το Τέλος, όταν ο Φέανορ θα επιστρέψει, που χάθηκε πριν γίνει ο Ήλιος και τώρα κάθεται στις Αίθουσες της Αναμονής, και δεν έρχεται πια στους δικούς του, αν δε χαθεί ο Ήλιος και δεν πέσει το Φεγγάρι, δε θα μαθευτεί από τι υλικό ήταν κατασκευασμένα. Έμοιαζε σαν το κρύσταλλο των διαμαντιών κι όμως ήταν πιο ανθεκτικό από διαμάντι, έτσι ώστε καμιά δύναμη στο Βασίλειο της Άρντα δεν μπορούσε να το χαλάσει ή να το σπάσει. Όμως εκείνο το κρύσταλλο ήταν για τα Σίλμαριλ ό,τι είναι το σώμα για τα Παιδιά του Ιλούβαταρ: το σπίτι της εσωτερικής φωτιάς, που βρίσκεται έξω απ’ το σώμα και σε όλα τα μέρη του και είναι η ζωή του. Και την εσωτερική φλόγα των Σίλμαριλ ο Φέανορ την έφτιαξε από το ανάμεικτο φως των Δέντρων του Βάλινορ, το οποίο ζει ακόμα σ’ αυτά, αν και τα ίδια έχουν από καιρό μαραθεί και δε λάμπουν πια. Γι’ αυτό και στα σκοτάδια, στο πιο βαθύ θησαυροφυλάκιο, τα Σίλμαριλ έλαμπαν σαν τ’ αστέρια της Βάρντα από τη δική τους ακτινοβολία, και όμως, λες και ήταν πραγματικά ζωντανά, χαίρονταν στο φως, το δέχονταν και το αντανακλούσαν σε αποχρώσεις πιο μαγευτικές από πριν.
Και όλοι όσοι κατοικούσαν στο Αμαν πλημμύρισαν θαυμασμό και απολάμβαναν το έργο του Φέανορ. Και η Βάρντα καθαγίασε τα Σίλμαριλ, έτσι ώστε από τότε ούτε σάρκα θνητή ούτε χέρια ακάθαρτα ούτε κάτι κακοποιό να μπορεί να τα αγγίξει χωρίς να καρβουνιάσει και να ξεραθεί. Και ο Μάντος προφήτεψε ότι η μοίρα της Άρντα, γη, ουρανός και θάλασσα, ήταν κλεισμένη μέσα τους. Η καρδιά του Φέανορ ήταν άρρηκτα δεμένη με αυτά που ο ίδιος είχε φτιάξει.
Τότε ο Μέλκορ πόθησε τα Σίλμαριλ και η θύμηση και μόνο της λάμψης τους έγινε φωτιά που κατάτρωγε την ψυχή του. Από τότε, φλεγόμενος από την επιθυμία του, έψαχνε ακόμη επίμονα να βρει τρόπο να καταστρέψει τον Φέανορ και να σταματήσει τη φιλία των Βάλαρ και των Ξωτικών, έκρυβε όμως το σκοπό του με μεγάλη πονηριά και τίποτα από την κακία του δεν διαφαινόταν ακόμη στο προσωπείο που φορούσε. Για πολλά χρόνια δούλευε, και το αποτέλεσμα των κόπων του αργούσε να φανεί. Αλλά αυτός που σπέρνει ψέματα, στο τέλος θα δρέψει τους καρπούς και πολύ γρήγορα θα σταματήσει να κοπιάζει, και άλλοι θα θερίζουν και θα σπέρνουν στο πόδι του. Πάντα ο Μέλκορ έβρισκε κάποια αφτιά πρόθυμα να τον ακούσουν και κάποιες γλώσσες να μεγαλοποιήσουν ό,τι είχαν ακούσει, και τα ψέματά του περνούσαν από φίλο σε φίλο, σαν μυστικά που η γνώση τους αναδεικνύει σοφό αυτόν που τα λέει. Πολύ πικρά πλήρωσαν οι Νόλντορ την ανοησία των ανοιχτών τους αφτιών στις μέρες που ακολούθησαν.
Όταν είδε ότι πολλοί επηρεάζονταν απ’ αυτόν, πήγαινε συχνά μαζί τους κι ανάμεσα στα όμορφα λόγια του έπλεκε κι άλλα τόσο ύπουλα που πολλοί απ’ αυτούς που τα άκουγαν πίστευαν, όταν τα ξανάφερναν στο νου τους, ότι ήταν δικές τους σκέψεις. Στις καρδιές τους εμφάνιζε οράματα πανίσχυρων βασιλείων που θα τα κυβερνούσαν από μόνοι τους, με δύναμη και ελευθερία στην Ανατολή, και ύστερα κυκλοφορούσαν ψίθυροι ότι οι Βάλαρ είχαν φέρει τους Έλνταρ στο Αμαν από ζήλεια, γιατί φοβόντουσαν ότι η ομορφιά των Κουέντι και η δύναμή τους στις κατασκευές, που τους τα είχε κληροδοτήσει ο Ιλούβαταρ, θα μεγάλωνε τόσο που οι Βάλαρ δε θα μπορούσαν να την ελέγξουν, καθώς τα Ξωτικά θα αυξάνονταν και θα απλώνονταν παντού στις απέραντες εκτάσεις του κόσμου.
Κι εκείνες τις μέρες οι Βάλαρ πράγματι γνώριζαν για το μελλοντικό ερχομό των Ανθρώπων, αλλά τα Ξωτικά δεν ήξεραν ακόμη τίποτε γι’ αυτό, γιατί ο Μάνγουε δεν τους το είχε φανερώσει. Ο Μέλκορ όμως τους μίλησε στα κρυφά για τους Θνητούς Ανθρώπους, βλέποντας πως η σιωπή των Βάλαρ μπορούσε να διαστραφεί στο κακό. Ελάχιστα γνώριζε ακόμη ό,τι αφορούσε τους Ανθρώπους, γιατί απορροφημένος καθώς ήταν στις δικές του σκέψεις, στη Μουσική, είχε δώσει ελάχιστη προσοχή στο Τρίτο Θέμα του Ιλούβαταρ. Τώρα όμως ψιθυριζόταν ανάμεσα στα Ξωτικά ότι ο Μάνγουε τους κρατούσε αιχμάλωτους για να έρθουν οι Άνθρωποι να τους υποκαταστήσουν στα βασίλεια της Μέσης Γης, επειδή οι Βάλαρ έβλεπαν ότι θα μπορούσαν ευκολότερα να ελέγχουν τη βραχύβια και πιο αδύναμη φυλή και με δόλο να στερήσουν τα Ξωτικά από την κληρονομιά του Ιλούβαταρ. Ελάχιστη αλήθεια υπήρχε σ’ αυτό κι ελάχιστα μπόρεσαν οι Βάλαρ να επηρεάσουν τη θέληση των Ανθρώπων. Όμως πολλοί από τους Νόλντορ πίστεψαν ή μισοπίστεψαν τα κακόβουλα λόγια.
Κι έτσι, πριν το πάρουν είδηση οι Βάλαρ, η ειρήνη του Βάλινορ δηλητηριάστηκε. Οι Νόλντορ άρχισαν να μουρμουρίζουν εναντίον τους και πολλοί περηφανεύονταν λησμονώντας πόσα, από όσα είχαν και γνώριζαν, ήταν δώρα των Βάλαρ. Η καινούρια φλόγα της επιθυμίας για ελευθερία και πλατύτερα βασίλεια έκαιγε πιο δυνατά στην ενθουσιώδη καρδιά του Φέανορ, κι ο Μέλκορ γελούσε κρυφά, γιατί αυτόν το στόχο είχαν τα ψέματά του, καθώς μισούσε τον Φέανορ πάνω από όλους, ποθ
ώντας πάντοτε τα Σίλμαριλ. Αυτά όμως δεν τον άφηναν να τα πλησιάσει, γιατί σε μεγάλες γιορτές ο Φέανορ τα φορούσε, αστραφτερά στο μέτωπό του, αλλά τις άλλες ώρες τα είχε καλά φυλαγμένα, κλειδωμένα σε βαθιά υπόγεια, στο θησαυροφυλάκιό του στο Τίριον. Ο Φέανορ είχε αρχίσει να τρέφει μια άπληστη αγάπη για τα Σίλμαριλ και δεν ήθελε να τα βλέπει κανείς άλλος εκτός από τον πατέρα του και τους επτά γιους του. Θυμόταν τώρα πως το φως που έκλειναν μέσα τους δεν ήταν οικό του.
Ο Φέανορ και ο Φινγκόλφιν, οι μεγαλύτεροι γιοι του Φίνγουε, ήταν υψηλοί πρίγκιπες και όλοι τους τιμούσαν στο Αμαν. Τώρα όμως περηφανεύονταν και ζήλευαν ο ένας τον άλλον για τα δικαιώματά τους και τα πράγματά τους. Τότε ο Μέλκορ διέδωσε καινούρια ψέματα στο Ελνταμάρ και στ’ αφτιά του Φέανορ έφτασαν ψίθυροι ότι ο Φινγκόλφιν και οι γιοι του δολοπλοκούσαν για να σφετεριστούν την αρχηγία του Φίνγουε και τα πρωτοτόκια του Φέανορ και να πάρουν τη θέση τους με την άδεια των Βάλαρ, γιατί οι Βάλαρ ήταν δυσαρεστημένοι που τα Σίλμαριλ βρίσκονταν στο Τίριον και δεν είχαν παραδοθεί στη φύλαξή τους. Αλλά στον Φινγκόλφιν και τον Φινάρφιν έλεγαν:
«Προσέχετε! Ελάχιστη είναι η αγάπη που έχει ο περήφανος γιος της Μίριελ για τα παιδιά της Ίντις. Τώρα έχει γίνει δυνατός κι έχει του χεριού του τον πατέρα του. Δε θ’ αργήσει να σας διώξει από τον Τούνα!»
Και όταν ο Μέλκορ είδε ότι εκείνα τα ψέματα σιγόκαιγαν και ότι η υπερηφάνεια και ο θυμός είχαν αφυπνιστεί στους Νόλντορ, τους μίλησε για όπλα και τότε οι Νόλντορ άρχισαν να κατασκευάζουν σπαθιά, τσεκούρια και λόγχες. Έφτιαχναν ακόμη ασπίδες που ήταν διακοσμημένες με τα σύμβολα πολλών οίκων και οικογενειών που παράβγαιναν μεταξύ τους, και μόνον αυτές φορούσαν φανερά, και για τα άλλα όπλα δεν μιλούσαν, γιατί ο καθένας τους πίστευε πως μόνον αυτός είχε λάβει την προειδοποίηση. Και ο Φέανορ έστησε ένα κρυφό σιδηρουργείο, που ούτε κι ο Μέλκορ το είχε πάρει είδηση, κι εκεί δούλεψε φοβερά σπαθιά για τον εαυτό του και για τους γιους του κι έφτιαξε ψηλά κράνη με κόκκινα λοφία. Ο Μάχταν μετάνιωσε πικρά που δίδαξε τον άντρα της Νέρντανελ όλη την τέχνη της κατεργασίας των μετάλλων που είχε μάθει από τον Άουλε.
Έτσι, με ψέματα και κακόβουλους ψιθύρους και ψεύτικες συμβουλές ο Μέλκορ άναψε τις καρδιές των Νόλντορ για διαμάχη, και οι φιλονικίες τους έφεραν σιγά σιγά το τέλος των μεγάλων ημερών του Βάλινορ και το σούρουπο της αρχαίας του δόξας. Γιατί ο Φέανορ άρχισε τώρα να μιλάει ανοιχτά για επανάσταση κατά των Βάλαρ και να διακηρύσσει ότι θα έφευγε από το Βάλινορ να πάει πίσω στον έξω κόσμο και θα έσωζε τους Νόλντορ από την αιχμαλωσία, αν τον ακολουθούσαν.
Τότε μεγάλη ταραχή σηκώθηκε στο Τίριον και ο Φίνγουε ανησύχησε και κάλεσε όλους τους άρχοντές του σε συμβούλιο. Ο Φινγκόλφιν όμως ήρθε βιαστικά στο παλάτι του και στάθηκε μπροστά του λέγοντας:
«Βασιλιά και πατέρα, δεν θα περιορίσεις την έπαρση του αδελφού μας του Κουρουφίνγουε, που ονομάζεται, και πολύ συνετά, Πνεύμα της Φωτιάς; Με τι δικαίωμα μιλάει εξ ονόματος όλου του λαού μας, λες κι είναι βασιλιάς; Εσύ ήσουν που πολύ παλιά μίλησες μπροστά στους Κουέντι και τους παρότρυνες να δεχτούν το κάλεσμα των Βάλαρ στο Αμαν. Εσύ ήσουν που οδήγησες τους Νόλντορ στη μεγάλη πορεία μέσα από τους κινδύνους της Μέσης Γης στο φως του Ελνταμάρ. Εάν τώρα το μετανιώνεις γι’ αυτό, έχεις δυο γιους τουλάχιστον για να τιμήσουν τα λόγια σου».
Αλλά ενώ ακόμη ο Φινγκόλφιν μιλούσε, ο Φέανορ μπήκε στην αίθουσα αρματωμένος μέχρι τα δόντια, με το ψηλό του κράνος στο κεφάλι και στο πλευρό του πανίσχυρο σπαθί.
«Ώστε έτσι είναι, ακριβώς όπως το υποψιαζόμουν», είπε. «Ο ετεροθαλής αδελφός μου με πρόλαβε στον πατέρα μου σ’ αυτό, όπως και σ’ όλα τ’ άλλα». Ύστερα στράφηκε προς τον Φινγκόλφιν, τράβηξε το σπαθί του και φώναξε: «Φύγε και πάρε τη θέση που σου αρμόζει!»
Ο Φινγκόλφιν υποκλίθηκε μπροστά στον Φίνγουε και χωρίς λόγο ή βλέμμα στον Φέανορ έφυγε από την αίθουσα. Ο Φέανορ όμως τον ακολούθησε και στην είσοδο του βασιλικού σπιτιού τον σταμάτησε κι ακούμπησε τη μύτη του αστραφτερού του σπαθιού στο στήθος του Φινγκόλφιν.
«Κοίτα, αδελφέ μου!» είπε. «Αυτό είναι πιο κοφτερό από τη γλώσσα σου. Αν προσπαθήσεις έστω και για μια φορά ακόμα να σφετεριστείς τη θέση μου και την αγάπη του πατέρα μου, ίσως αυτό να απαλλάξει τους Νόλντορ από κάποιον που θέλει να είναι αρχηγός σκλάβων».
Αυτά τα λόγια τα άκουσαν πολλοί, γιατί το παλάτι του Φίνγουε βρισκόταν στη μεγάλη πλατεία κάτω από το Μίντον. Πάλι όμως ο Φινγκόλφιν δεν απάντησε και, διασχίζοντας το πλήθος σιωπηλός, πήγε να βρει τον Φινάρφιν τον αδελφό του.
Ο αναβρασμός των Νόλντορ δεν ήταν βέβαια κρυφός από τους Βάλαρ, αλλά ο σπόρος του είχε σπαρθεί στα σκοτεινά και γι’ αυτό, επειδή ο Φέανορ πρώτος μίλησε ανοιχτά εναντίον τους, έκριναν ότι αυτός ήταν ο υποκινητής της δυσαρέσκειας, γιατί ξεχώριζε για το πείσμα και την αλαζονεία του, αν και όλοι οι Νόλντορ είχαν γίνει υπερήφανοι. Και ο Μάνγους λυπήθηκε, αλλά παρακολουθούσε και δεν έλεγε λέξη. Οι Βάλαρ είχαν φέρει τους Νόλντορ στη χώρα τους και τους είχαν αφήσει ελεύθερους να εγκατασταθούν ή να φύγουν, και παρόλο που μπορεί να έκριναν ότι η αναχώρηση θα ήταν αφροσύνη, δε θα τους εμπόδιζαν. Αλλά τώρα οι Βάλαρ δεν μπορούσαν να αγνοήσουν τις πράξεις του Φέανορ και είχαν θυμώσει και ανησυχήσει και τον κάλεσαν να παρουσιαστεί ενώπιόν τους στις πύλες της Βάλμαρ και να λογοδοτήσει για όλα του τα λόγια και τα έργα. Εκεί επίσης κλήθηκαν όλοι οι άλλοι που είχαν οποιαδήποτε συμμετοχή σ’ αυτή την υπόθεση ή γνώριζαν κάτι γι’ αυτήν, και ο Φέανορ στάθηκε μπροστά στον Μάντος στον Κύκλο της Κρίσης και πήρε εντολή να απαντήσει σε όλα όσα τον ρωτούσαν.
Τότε επιτέλους απογυμνώθηκε η ρίζα του κακού και η κακία του Μέλκορ ξεσκεπάστηκε, και αμέσως ο Τούλκας άφησε το συμβούλιο για να τον πιάσει και να τον φέρει πάλι να δικαστεί. Όμως ο Φέανορ δε θεωρήθηκε αθώος, γιατί ήταν αυτός που έσπασε την ειρήνη του Βάλινορ και τράβηξε σπαθί εναντίον του συγγενή του. Και ο Μάντος του είπε:
«Εσύ μιλάς για σκλαβιά. Αν είναι στ’ αλήθεια σκλαβιά, εσύ δεν μπορείς να ξεφύγεις, διότι ο Μάνγους είναι βασιλιάς της Άρντα και όχι μόνο του Αμαν. Κι αυτή η πράξη ήταν παράνομη είτε μέσα στο Αμαν είτε έξω απ’ το Αμαν. Επομένως αυτή είναι τώρα η ποινή σου: για δώδεκα χρόνια θα φύγεις από το Τίριον όπου ξεστόμισες αυτή την απειλή. Σ’ αυτό το χρονικό διάστημα να αναλογιστείς και να θυμηθείς ποιος και τι είσαι. Αλλά ύστερα από αυτό το χρονικό διάστημα η υπόθεση θα λήξει ειρηνικά και θα θεωρηθεί ότι έχεις δικαιωθεί, αν οι άλλοι σε απαλλάξουν».
Τότε ο Φινγκόλφιν είπε:
«Εγώ θα απαλλάξω τον αδελφό μου».
Ο Φέανορ όμως δεν έβγαλε λέξη γι’ απάντηση καθώς στεκόταν σιωπηλός μπροστά στους Βάλαρ. Ύστερα γύρισε και έφυγε από το συμβούλιο και αναχώρησε από τη Βάλμαρ.
Μαζί του στην εξορία πήγαν οι επτά γιοι του, και, βορινά από το Βάλινορ, έφτιαξαν ένα οχυρό με θησαυροφυλάκιο στους λόφους, κι εκεί στο Φόρμενος αποθήκευσε πλήθος πετραδιών και όπλων. Και τα Σίλμαριλ τα έκλεισε σ’ ένα σιδερένιο δωμάτιο. Μαζί του επίσης πήγε και ο Φίνγουε ο βασιλιάς εξαιτίας της αγάπης που είχε στον Φέανορ, και ο Φινγκόλφιν κυβερνούσε τους Νόλντορ στο Τίριον. Έτσι τα ψέματα του Μέλκορ φάνηκαν για αλήθεια, αν κι ο Φέανορ προκάλεσε τα γεγονότα με τα έργα του, και η πίκρα που έσπειρε ο Μέλκορ διατηρήθηκε αργότερα κι έζησε για πολύ ανάμεσα στους γιους του Φινγκόλφιν και του Φέανορ.
Ο Μέλκορ, τώρα, γνωρίζοντας ότι τα τεχνάσματά του είχαν αποκαλυφθεί, κρύφτηκε και περνούσε από τόπο σε τόπο σαν σύννεφο στους λόφους, και ο Τούλκας τον αναζητούσε μάταια. Τότε φάνηκε στον κόσμο του Βάλινορ ότι το φως των Δέντρων λιγόστεψε και ότι εκείνο τον καιρό οι σκιές όλων των όρθιων πραγμάτων έγιναν μακρύτερες και σκοτεινότερες.
Λέγεται ότι για ένα διάστημα ο Μέλκορ δεν ξαναφάνηκε στο Βάλινορ ούτε ακουγόταν τίποτα γι’ αυτόν, ώσπου ξαφνικά ήρθε στο Φόρμενος και μίλησε στον Φέανορ μπροστά στις πύλες του. Υποκρίθηκε φιλία με δόλια επιχειρήματα, παρωθώντας τον στην προηγούμενή του σκέψη της φυγής από τα δεσμά των Βάλαρ, και είπε:
«Βλέπεις την αλήθεια όλων που έχω πει και πως έχεις εξοριστεί άδικα. Αν όμως η καρδιά του Φέανορ είναι ακόμη ελεύθερη και τολμηρή όπως ήταν τα λόγια του στο Τίριον, τότε θα τον βοηθήσω και θα τον φέρω μακριά από αυτήν τη στενή γη. Μήπως δεν είμαι κι εγώ Βάλα; Ναι, και μάλιστα περισσότερο από αυτούς που κάθονται περήφανα στη Βάλιμαρ. Κι εγώ ήμουν πάντα φίλος των Νόλντορ, που είναι οι πιο δεξιοτέχνες και οι πιο γενναίοι από τους λαούς της Άρντα».
Η καρδιά του Φέανορ, λοιπόν, ήταν ακόμα πικραμένη από την ταπείνωσή του μπροστά στον Μάντος και κοίταξε τον Μέλκορ σιωπηλά και συλλογιζόταν αν πραγματικά θα μπορούσε ακόμη να τον εμπιστευτεί τόσο όσο να τον βοηθήσει στη φυγή του. Και ο Μέλκορ, βλέποντας τον Φέανορ να αμφιταλαντεύεται και γνωρίζοντας ότι τα Σίλμαριλ είχαν σκλαβώσει την καρδιά του, του είπε στο τέλος:
«Εδώ ο τόπος είναι οχυρός και καλοφυλαγμένος, αλλά μη νομίσεις ότι τα Σίλμαριλ θα είναι ασφαλισμένα σε οποιοδήποτε θησαυροφυλάκιο μέσα στην επικράτεια των Βάλαρ!»
Η πονηριά του όμως ξεπέρασε τον στόχο του. Τα λόγια του άγγιξαν πολύ βαθιά και άναψαν μια φωτιά πιο άγρια από ό,τι σχεδίαζε. Και ο Φέανορ κοίταξε τον Μέλκορ με μάτια που έκαψαν την όμορφη εξωτερική του εμφάνιση και διατρύπησαν τους μανδύες του νου του και εκεί διέκρινε τον καυτό του πόθο για τα Σίλμαριλ. Τότε το μίσος ξεπέρασε το φόβο του Φέανορ και αναθεμάτισε τον Μέλκορ και του είπε να φύγει λέγοντας:
«Φύγε από την πύλη μου, κοράκι της φυλακής του Μάντος!»
Κι έκλεισε τις πόρτες του σπιτιού του κατά πρόσωπο του πιο δυνατού από όλους τους κατοίκους της Έα.
Τότε ο Μέλκορ έφυγε ντροπιασμένος, γιατί κινδύνευε κι ο ίδιος και είδε πως δεν ήταν ακόμη η ώρα του για εκδίκηση. Η καρδιά του όμως ήταν κατάμαυρη από θυμό. Και ο Φίνγουε φοβήθηκε πολύ και βιαστικά έστειλε αγγελιαφόρους στον Μάνγουε στη Βάλμαρ.
Οι Βάλαρ ήταν τώρα καθισμένοι σε συμβούλιο μπροστά στις πύλες τους, φοβισμένοι για τις σκιές που μάκραιναν, όταν έφτασαν οι αγγελιαφόροι απ’ το Φόρμενος. Αμέσως ο Όρομε κι ο Τούλκας πετάχτηκαν όρθιοι, αλλά ενώ ακόμα ετοιμάζονταν για καταδίωξη, ήρθαν αγγελιαφόροι από το Ελνταμάρ, που είπαν ότι ο Μέλκορ διέφυγε από την Καλασίρυα, και από το λόφο του Τούνα τα Ξωτικά τον είχαν δει να περνά θυμωμένος σαν σύννεφο καταιγίδας. Και είπαν ότι από κει είχε στραφεί βόρεια, γιατί οι Τελέρι στο Αλκουαλόντε είχαν δει τη σκιά του να περνά από το λιμάνι τους με κατεύθυνση το Άραμαν.
Έτσι ο Μέλκορ έφυγε από το Βάλινορ και για λίγο τα Δύο Δέντρα έλαμψαν πάλι ασκίαστα και ο τόπος γέμισε φως. Αλλά οι Βάλαρ άδικα γύρευαν νέα για τον εχθρό τους και όπως ένα σύννεφο μακρινό, που όλο ψηλώνει στα φτερά ενός αργού παγωμένου ανέμου, μια αμφιβολία τώρα χαλούσε τη χαρά όλων των κατοίκων του Αμαν, που φοβόντουσαν χωρίς να ξέρουν τι κακό μπορούσε ακόμα να έρθει.

Το Βάλινορ σκοτεινιάζει
Όταν ο Μάνγουε πληροφορήθηκε τους δρόμους που είχε πάρει ο Μέλκορ, του φάνηκε καθαρά ότι σκοπός του ήταν να διαφύγει στα παλιά του λημέρια, στα βόρεια της Μέσης Γης. Ο Όρομε και ο Τούλκας έφυγαν όσο πιο γρήγορα μπορούσαν για το βορρά, ζητώντας, αν κατάφερναν, να τον προλάβουν, αλλά δεν βρήκαν ούτε ίχνος ούτε φήμες γι’ αυτόν πέρα από τις ακτές των Τελέρι στις ακατοίκητες ερημιές που πλησίαζαν τον Πάγο. Από τότε η επαγρύπνηση διπλασιάστηκε στα βόρεια σύνορα του Αμαν, μάταια όμως, γιατί, πριν καν αρχίσει η καταδίωξη, ο Μέλκορ είχε γυρίσει πίσω και με απόλυτη μυστικότητα είχε διαφύγει στο νότο. Επειδή ήταν ακόμα όπως οι άλλοι Βάλαρ, μπορούσε να αλλάζει μορφή ή να κυκλοφορεί χωρίς ρούχα όπως οι αδελφοί του, αν και αυτήν τη δύναμη γρήγορα θα την έχανε για πάντα.
Έτσι αόρατος έφτασε, τέλος, στη σκοτεινή περιοχή του Αβάθαρ. Αυτός ο στενός τόπος βρισκόταν στα νότια του κόλπου του Ελνταμάρ κάτω από τους ανατολικούς πρόποδες των Πελόρι, και οι μακρόστενες πένθιμες ακτές του απλώνονταν ως το νότο, σκοτεινές κι ανεξερεύνητες. Εκεί, κάτω απ’ τα απόκρημνα βράχια των βουνών και της μαύρης παγωμένης θάλασσας, οι σκιές είναι οι πιο βαθιές και οι πιο πηχτές στον κόσμο, κι εκεί στο Αβάθαρ, μυστικά και αφανέρωτα, είχε εγκατασταθεί η Ουνγκόλιαντ. Οι Έλνταρ δεν ήξεραν από πού είχε έρθει, μερικοί όμως λένε ότι τα πολύ παλιά χρόνια είχε κατεβεί μέσα απ’ το σκοτάδι που περιβάλλει την Άρντα, τότε που ο Μέλκορ πρωτοκοίταξε με φθόνο το βασίλειο του Μάνγουε, και πως στην αρχή ήταν από εκείνους που διέφθειρε στην υπηρεσία του. Όμως είχε αποκηρύξει τον αφέντη της, επιθυμώντας να είναι αφέντρα των ορέξεών της, κατατρώγοντας τα πάντα για να χορτάσει το κενό της, και είχε διαφύγει στο νότο, ξεφεύγοντας τις επιθέσεις των Βάλαρ και τους κυνηγούς του Όρομε, γιατί αυτοί φύλαγαν περισσότερο το βορρά κι ο νότος υπήρξε για πολύ καιρό αφύλακτος. Από κει είχε συρθεί προς το φως του Ευλογημένου Βασιλείου, γιατί και πεινούσε για φως και το μισούσε.
Ζούσε σ’ ένα φαράγγι και πήρε τη μορφή αράχνης με τερατώδεις διαστάσεις, υφαίνοντας τους μαύρους ιστούς της σε μια σχισμή των βουνών. Εκεί ρουφούσε όλο το φως που μπορούσε να βρει και ύστερα το ύφαινε σε μαύρα δίχτυα πνιγερού σκοταδιού, ώσπου κανένα φως πια δεν μπορούσε να φτάσει στο άντρο της και πέθαινε της πείνας.
Ο Μέλκορ, λοιπόν, ήρθε στο Αβάθαρ και την αναζήτησε και φόρεσε πάλι τη μορφή που φορούσε σαν τύραννος του Ουτούμνο: ένας άρχοντας σκοτεινός, ψηλός και φοβερός. Και με αυτήν τη μορφή έμεινε από δω και πέρα. Εκεί, στα μαύρα σκοτάδια, πέρα από το βλέμμα και του Μάντος ακόμα στα ψηλά του παλάτια, ο Μέλκορ με την Ουνγκόλιαντ σχεδίασαν την εκδίκησή του. Όταν όμως η Ουνγκόλιαντ κατάλαβε το σκοπό του Μέλκορ, διχάστηκε ανάμεσα στην επιθυμία και το μεγάλο φόβο: γιατί δεν ήθελε καθόλου να αποτολμήσει να αναμετρηθεί με τους κινδύνους του Αμαν και τη δύναμη των φοβερών αρχόντων και δεν ήθελε να ξεμυτίσει από την κρυψώνα της. Τότε ο Μέλκορ είπε:
«Κάνε όπως σου λέω, κι αν πεινάς ακόμα όταν όλα θα έχουν τελειώσει, εγώ θα σου δώσω ό,τι η όρεξή σου απαιτήσει. Ναι, και με τα δυο μου χέρια».
Επιπόλαια έδωσε αυτόν τον όρκο, όπως το έκανε πάντα, και γελούσε στα φυλλοκάρδια του. Γιατί έτσι έστηνε τα δολώματά του για τους μικρότερους ο μεγάλος κλέφτης.
Ένας μανδύας σκοταδιού υφάνθηκε ολόγυρά τους όταν ο Μέλκορ κι η Ουνγκόλιαντ ξεκίνησαν: ένα Μη-φως, μέσα στο οποίο τα πράγματα έμοιαζαν να μην υπάρχουν και τα μάτια δεν μπορούσαν να το διαπεράσουν γιατί ήταν κενό. Ύστερα αργά, η Ουνγκόλιαντ έπλεξε τα δίχτυα της, σκοινί σκοινί από σχισμή σε σχισμή, από προεξοχή του βράχου σε κορυφή, συνεχώς ανεβαίνοντας, σέρνοντας και σκαρφαλώνοντας, ώσπου στο τέλος έφτασε στην πιο ψηλή κορφή του Χυαρμέντιρ, του ψηλότερου βουνού σ’ εκείνη την περιοχή του κόσμου, μακριά απ’ το Τανίκουετιλ στο νότο. Εκεί οι Βάλαρ δεν επαγρυπνούσαν, γιατί δυτικά των Πελόρι υπάρχει μια ερημιά στο μισόφωτο και κατά την ανατολή τα βουνά βλέπουν προς τα έξω, με εξαίρεση το λησμονημένο Αβάθαρ, πάνω μόνο στα θαμπά νερά της αδιαπέραστης θάλασσας.
Τώρα όμως στη βουνοκορφή βρισκόταν η Ουνγκόλιαντ κι έκανε μια σκάλα με πλεγμένα σκοινιά και την έριξε κάτω κι ο Μέλκορ ανέβηκε κι έφτασε σ’ εκείνο το ψηλό μέρος και στάθηκε πλάι της, κοιτάζοντας κάτω στο Φυλαγμένο Βασίλειο. Στα πόδια τους απλώνονταν τα δάση του Όρομε και στα δυτικά λαμπύριζαν τα χωράφια και τα λιβάδια της Γιαβάννα, χρυσά, με το ψηλό στάρι των θεών. Ο Μέλκορ όμως κοίταξε κατά το βορά και είδε μακριά την αστραφτερή πεδιάδα και τους ασημένιους τρούλους της Βάλμαρ να γυαλίζουν στο φως του Τελπέριον και της Λαουρέλιν. Τότε γέλασε δυνατά και κατέβηκε γοργά πηδώντας τις δυτικές πλαγιές, και η Ουνγκόλιαντ βρισκόταν στο πλευρό του και το σκοτάδι της τους σκέπαζε.
Λοιπόν, ήταν καιρός γιορτής, όπως γνώριζε καλά ο Μέλκορ. Γιατί, μ’ όλο που όλοι οι καιροί και οι εποχές βρίσκονταν στην εξουσία των Βάλαρ και στο Βάλινορ δεν υπήρχε χειμώνας θανάτου, ζούσαν τότε στο Βασίλειο της Άρντα, που δεν ήταν παρά μια μικρή επικράτεια στα δώματα της Έα, της οποίας ζωή είναι ο Χρόνος που κυλάει αδιάκοπα από την πρώτη νότα ως την τελευταία συγχορδία του Έρου. Και όπως τότε ήταν η απόλαυση των Βάλαρ (όπως λέγεται στο Αινουλιντάλε) να ντύνονται τις μορφές των Παιδιών του Ιλούβαταρ, έτσι επίσης έτρωγαν και έπιναν και μάζευαν από τη Γη τους καρπούς της Γιαβάννα που είχαν φτιάξει κάτω από το βλέμμα του Έρου.
Γι’ αυτό η Γιαβάννα είχε ορίσει εποχές για την ανθοφορία και την ωρίμανση όλων όσα φύτρωναν στο Βάλινορ, και κάθε φορά που πρωτομάζευαν τους καρπούς, ο Μάνγους έκανε μια μεγάλη γιορτή για να τιμήσει τον Έρου, όπου όλος ο κόσμος του Βάλινορ ξέχυνε τη χαρά του με μουσική και τραγούδια στο Τανίκουετιλ. Αυτή η ώρα είχε έρθει τώρα και ο Μάνγους είχε οργανώσει μια γιορτή πιο μεγαλόπρεπη από κάθε άλλη που είχε γίνει από τότε που οι Έλνταρ ήρθαν στο Αμαν. Γιατί, αν και η απόδραση του Μέλκορ προοιώνιζε βάσανα και λύπες για το μέλλον και δεν μπορούσε κανείς πραγματικά να πει τι χειρότερα κακά θα έβρισκαν την Άρντα πριν τον υποτάξουν πάλι, αυτήν τη φορά ο Μάνγουε σχεδίαζε να επουλώσει το κακό που είχε εμφανιστεί ανάμεσα στους Νόλντορ, και όλοι ήταν καλεσμένοι να έρθουν στα παλάτια του Τανίκουετιλ κι εκεί ν’ αφήσουν κατά μέρος τις έχθρες που υπήρχαν ανάμεσα στους άρχοντές τους και να ξεχάσουν εντελώς τα ψέματα του Εχθρού τους.
Και να, ήρθαν οι Βάνυαρ και ήρθαν και οι Νόλντορ του Τίριον και οι Μάιαρ συγκεντρώθηκαν μαζί, και οι Βάλαρ στολισμένοι στην ομορφιά και το μεγαλείο τους κι έψαλαν μπροστά στον Μάνγουε και τη Βάρντα στα ψηλά τους παλάτια και χόρεψαν στις πράσινες πλαγιές του βουνού που έβλεπαν δυτικά κατά τα Δέντρα. Εκείνη την ημέρα οι δρόμοι της Βάλμαρ ήταν άδειοι και οι σκάλες του Τίριον σιωπηλές και όλη η περιοχή κοιμόταν ειρηνικά. Μόνο οι Τελέρι πέρα απ’ τα βουνά τραγουδούσαν ακόμα στις ακρογιαλιές, γιατί λίγο υπολόγιζαν τις εποχές ή τους καιρούς και δεν τους απασχολούσαν οι φροντίδες αυτών που κυβερνούσαν την Άρντα ή η σκιά που είχε πέσει στο Βάλινορ, γιατί δεν τους είχε αγγίξει ακόμα.
Ένα μόνο πράγμα χαλούσε το σχέδιο του Μάνγουε. Ο Φέανορ ήρθε πράγματι, γιατί μόνον αυτόν είχε διατάξει ο Μάνγουε να έρθει. Ο Φίνγουε όμως δεν ήρθε ούτε κανείς άλλος από τους Νόλντορ του Φόρμενος. Γιατί ο Φίνγουε είπε:
«Όσο είναι απαγορευμένο στο γιο μου να πηγαίνει στο Τίριον, εγώ δε θεωρώ τον εαυτό μου βασιλιά και δεν θέλω να συναντήσω το λαό μου».
Κι ο Φέανορ δεν ήρθε ντυμένος με ρούχα γιορτινά και δεν φορούσε στολίδι ούτε ασημένιο ούτε χρυσό ούτε κανένα πετράδι και στέρησε τους Βάλαρ και τους Έλνταρ από τη θέα των Σίλμαριλ και τα άφησε κλειδωμένα στο Φόρμενος στο σιδερένιο τους θησαυροφυλάκιο. Όμως συναντήθηκε με τον Φινγκόλφιν μπροστά στο θρόνο του Μάνγουε και συμφιλιώθηκε με τα λόγια και ο Φινγκόλφιν αψήφησε το τράβηγμα του σπαθιού από το θηκάρι. Γιατί ο Φινγκόλφιν άπλωσε το χέρι του λέγοντας:
«Τώρα κάνω όπως υποσχέθηκα. Σε συγχωρώ και τα ξεχνώ όλα».
Τότε ο Φέανορ πήρε το χέρι του σιωπηλά, αλλά ο Φινγκόλφιν είπε:
«Μπορεί να είμαι μισός αδελφός εξ αίματος, αλλά θα γίνω ολόκληρος στην καρδιά. Εσύ θα οδηγείς κι εγώ θ’ ακολουθώ. Μακάρι να μη μας ξαναχωρίσει άλλη λύπη».
«Το ακούω», είπε ο Φέανορ. «Ας γίνει έτσι». Δεν ήξεραν όμως το νόημα που θα αποκτούσαν τα λόγια τους στο μέλλον.
Λέγεται ότι την ώρα που ο Φέανορ και ο Φινγκόλφιν στέκονταν μπροστά στον Μάνγουε, τα φώτα ανακατεύτηκαν τη στιγμή που έλαμπαν και τα δύο Δέντρα, και η σιωπηλή πόλη της Βάλμαρ γέμισε με μια ακτινοβολία ασημένια και χρυσή. Κι εκείνη ακριβώς την ώρα ο Μέλκορ και η Ουνγκόλιαντ ήρθαν βιαστικοί πάνω απ’ τους αγρούς του Βάλινορ, σαν τον ίσκιο ενός μαύρου σύννεφου απ’ τον άνεμο που τρέχει πάνω σε ηλιόλουστη γη, κι έφτασαν μπροστά στο πράσινο λοφάκι του Έζελλοχαρ. Τότε το Μη-φως της Ουνγκόλιαντ έφτασε ακόμα και ως τις ρίζες των Δέντρων κι ο Μέλκορ πήδησε πάνω στο λόφο και με το μαύρο του κοντάρι χτύπησε το κάθε Δέντρο στην καρδιά. Τα πλήγωσε βαθιά και ο χυμός τους πετάχτηκε λες κι ήταν το αίμα τους και χύθηκε στη γη. Η Ουνγκόλιαντ όμως το ρούφηξε και ύστερα, πηγαίνοντας από Δέντρο σε Δέντρο, έβαλε το μαύρο της κεντρί στις πληγές τους, ώσπου τα στράγγισε, και το δηλητήριο του Θανάτου που βρισκόταν μέσα της, πέρασε στους ιστούς των Δέντρων και τα ξέρανε, ρίζες, κλαδιά και φύλλα, και πέθαναν. Κι εξακολούθησε να διψά και, πηγαίνοντας στα Πηγάδια της Βάρντα, τα ήπιε ως το τέλος. Η Ουνγκόλιαντ όμως έβγαζε μαύρους ατμούς καθώς έπινε και φούσκωσε κι έγινε τόσο τεράστια και απαίσια, που κι ο Μέλκορ φοβήθηκε.
Έτσι απλώθηκε η μεγάλη σκοτεινιά στο Βάλινορ. Για το τι έγινε εκείνη την ημέρα πολλά λέγονται στο Αινουλιντάλε, που συνέθεσε ο Ελεμμίρε των Βάνυαρ και είναι γνωστό σ’ όλους τους Έλνταρ. Όμως κανένα τραγούδι ή ιστορία δεν μπόρεσε να χωρέσει όλη τη λύπη και τον τρόμο που έπεσε τότε. Το Φως τελείωσε, αλλά το Σκοτάδι που ακολούθησε ήταν κάτι χειρότερο από την απώλεια του φωτός. Εκείνη την ώρα βασίλεψε ένα Σκοτάδι που δεν έμοιαζε με έλλειψη, αλλά ήταν κάτι με δική του οντότητα, γιατί ήταν στ’ αλήθεια φτιαγμένο με μεγάλη κακία από το Φως και είχε τη δύναμη να τρυπάει το μάτι και να μπαίνει σε καρδιά και νου και να στραγγαλίζει την ίδια τη θέληση.
Η Βάρντα κοίταξε κάτω απ’ το Τανίκουετιλ και είδε τη Σκιά να σηκώνεται και να σχηματίζει ξαφνικά πύργους σκοτεινιάς. Η Βάλμαρ βούλιαξε σε μια βαθιά νυχτοθάλασσα. Σε λίγο το Ιερό Βουνό υψωνόταν μοναχό, ένα τελευταίο νησί σ’ έναν κόσμο που είχε πνιγεί. Όλα τα τραγούδια σώπασαν. Κι έπεσε σιωπή στο Βάλινορ και δεν ακουγόταν ο παραμικρός ήχος παρά μόνο από μακριά, με τον άνεμο, ερχόταν μέσα από το πέρασμα των βουνών ο θρήνος των Τελέρι σαν το παγωμένο κρώξιμο των γλάρων. Γιατί φυσούσε παγωνιά από την Ανατολή την ώρα εκείνη και οι τεράστιες σκιές της θάλασσας μαζεύτηκαν στα τείχη της ακτής.
Ο Μάνγουε όμως κοίταξε από τον ψηλό θρόνο του και η ματιά του διατρύπησε τη νύχτα, ώσπου είδε μια Σκοτεινιά πέρα απ’ το σκοτάδι που δεν μπορούσε να τη διαπεράσει, τεράστια αλλά μακρινή, που τώρα κατευθυνόταν προς το βορρά με μεγάλη ταχύτητα, και κατάλαβε πως ο Μέλκορ είχε έρθει και είχε φύγει. Τότε άρχισε η καταδίωξη, και η γη έτρεμε κάτω απ’ τ’ άλογα του λόχου του Όρομε και η φωτιά που έβγαινε απ’ τα πέταλα του Νάχαρ ήταν το πρώτο φως που γύρισε στο Βάλινορ. Αλλά μόλις έφταναν το Σύννεφο της Ουνγκόλιαντ οι καβαλάρηδες των Βάλαρ τυφλώνονταν και απελπίζονταν και σκόρπιζαν και δεν ήξεραν ούτε κι αυτοί πού πήγαιναν, και το σάλπισμα του Βαλαρόμα κόμπιαζε και χανόταν. Κι ο Τούλκας ήταν σαν να είχε παγιδευτεί σ’ ένα μαύρο δίχτυ τη νύχτα κι έμεινε αδύναμος και χτυπούσε τον αέρα μάταια. Όταν όμως πέρασε η Σκοτεινιά, ήταν πολύ αργά: ο Μέλκορ είχε φύγει όπου ήθελε και η εκδίκησή του είχε ολοκληρωθεί.
ΚΕΦΑΛΑΙΟ 9
Οι Νόλντορ φεύγουν
Έπειτα από ώρα ένα μεγάλο πλήθος συγκεντρώθηκε στον Κύκλο της Κρίσεως και οι Βάλαρ κάθονταν στις σκιές, γιατί ήταν νύχτα. Τα αστέρια όμως της Βάρντα τώρα τρεμόπαιζαν ψηλά και η ατμόσφαιρα ήταν καθαρή, γιατί οι άνεμοι του Μάνγουε είχαν διώξει τις αναθυμιάσεις του θανάτου και είχαν σπρώξει πίσω τους ίσκιους της θάλασσας.
Τότε η Γιαβάννα σηκώθηκε και στάθηκε πάνω στον Έζελλοχαρ, τον Πράσινο Λοφίσκο, που τώρα ήταν γυμνός και μαύρος και έβαλε τα χέρια της πάνω στα Δέντρα. Αυτά όμως ήταν νεκρά και μαυρισμένα και κάθε κλαδί που άγγιζε έσπαζε και έπεφτε άψυχο στα πόδια της. Τότε πολλές φωνές υψώθηκαν θρηνώντας και φαινόταν σ’ εκείνους που πενθούσαν ότι είχαν πιει ως τα κατακάθια το κύπελλο του πόνου που τους είχε γεμίσει ο Μέλκορ. Όμως δεν ήταν έτσι.
Η Γιαβάννα μίλησε μπροστά στους Βάλαρ λέγοντας:
«Το Φως των Δέντρων πάει πια και ζει μόνο στα Σίλμαριλ του Φέανορ. Αυτός είχε προόραση! Ακόμα και αυτοί που είναι πανίσχυροι κάτω απ’ τον Ιλούβαταρ μπορούν να κάνουν κάποιο έργο μια φορά και μόνο μία. Εγώ δημιούργησα το Φως των Δέντρων και, εδώ στην Έα, δεν μπορώ ποτέ να το επαναλάβω. Όμως, αν είχα λίγο από αυτό το φως, θα μπορούσα να επαναφέρω τη ζωή στα Δέντρα πριν σαπίσουν οι ρίζες τους και τότε η πληγή μας θα επουλωνόταν και η κακία του Μέλκορ θα πήγαινε χαμένη».
Τότε μίλησε ο Μάνγουε και είπε:
«Άκουσες, Φέανορ, γιε του Φίνγουε, τα λόγια της Γιαβάννα; Της παραχωρείς αυτό που ζητά;»
Σιωπή βασίλευε, αλλά ο Φέανορ δεν έλεγε λέξη. Τότε ο Τούλκας φώναξε:
«Μίλησε, ω Νόλντο, ναι ή όχι! Ποιος, όμως, θ’ αρνηθεί στη Γιαβάννα; Και μήπως το φως των Σίλμαριλ δεν προέρχεται από το αρχικό της έργο;»
Αλλά ο Αούλε ο Ποιητής είπε:
«Μη βιάζεσαι! Ζητούμε κάτι πολύ μεγαλύτερο απ’ ό,τι γνωρίζεις. Άφησέ τον ήσυχο για λίγο ακόμα».
Ο Φέανορ όμως τότε μίλησε και φώναξε πικρά:
«Και ο μικρότερος και ο μεγαλύτερος μπορεί να φτιάξει κάποιο έργο μόνο μία φορά και σ’ αυτό το έργο αναπαύεται η καρδιά του. Ίσως να μπορέσω να ξεκλειδώσω τα πετράδια μου, όμως ποτέ δε θα ξαναφτιάξω τα όμοιά τους και αν πρέπει να τα κομματιάσω, θα κομματιάσω την καρδιά μου και θα σκοτωθώ ο πρώτος απ’ όλους τους Έλνταρ στο Άμαν».
«Όχι ο πρώτος», είπε ο Μάντος, αλλά δεν κατάλαβαν το λόγο του και πάλι έγινε σιωπή, ενώ ο Φέανορ συλλογιζόταν στο σκοτάδι. Του φαινόταν πως τον περικύκλωναν εχθροί και τα λόγια του Μέλκορ, που είχε πει ότι τα Σίλμαριλ δεν ήταν ασφαλισμένα από τους Βάλαρ αν ήθελαν να τα αποκτήσουν, ξαναγύρισαν στο νου του. «Και δεν είναι Βάλα αυτός όπως κι εκείνοι», είπε η σκέψη του, «και δεν καταλαβαίνει τις καρδιές τους; Ναι, ο κλέφτης θα ξεσκεπάσει τους κλέφτες!». Τότε φώναξε δυνατά:
«Αυτό το πράγμα θα το κάνω ελεύθερα με τη θέλησή μου. Αν όμως οι Βάλαρ με αναγκάσουν, τότε θα ξέρω πραγματικά πως ο Μέλκορ είναι της γενιάς τους».
Τότε ο Μάντος είπε: «Εσύ μίλησες».
Και η Νιέννα σηκώθηκε και ανέβηκε στο Έζελλοχαρ κι έριξε πίσω την γκρίζα κουκούλα της και με τα δάκρυά της ξέπλυνε ό,τι είχε μολύνει η Ουνγκόλιαντ κι έψαλε πενθώντας για την πίκρα του κόσμου και την αμαύρωση της Άρντα. Την ώρα όμως που πενθούσε η Νιέννα, ήρθαν αγγελιαφόροι από το Φόρμενος και ήταν Νόλντορ κι έφεραν καινούρια άσχημα μαντάτα. Γιατί είπαν πως μια τυφλή Σκοτεινιά ήρθε στο βορρά και μέσα της υπήρχε κάποια δύναμη χωρίς όνομα, που από τα σωθικά της έβγαινε Σκοτάδι. Ήταν όμως κι ο Μέλκορ εκεί και ήρθε στο σπίτι του Φέανορ κι εκεί σκότωσε τον Φίνγουε, το βασιλιά των Νόλντορ, μπροστά στις πύλες του, κι έχυσε το πρώτο αίμα στο Ευλογημένο Βασίλειο γιατί μόνο ο Φίνγουε δεν είχε τραπεί σε φυγή από τον τρόμο του Σκοταδιού. Και είπαν πως ο Μέλκορ είχε παραβιάσει το οχυρό του Φόρμενος και είχε πάρει όλα τα πετράδια των Νόλντορ που ήταν φυλαγμένα εκεί και τα Σίλμαριλ είχαν χαθεί.
Τότε ο Φέανορ σηκώθηκε και, σηκώνοντας το χέρι του μπροστά στον Μάνγουε, καταράστηκε τον Μέλκορ, ονομάζοντάς τον Μόργκοθ, Μαύρο Εχθρό του Κόσμου και από τότε, μόνο με αυτό το όνομα ήταν γνωστός στους Έλνταρ. Και αναθεμάτισε επίσης το κάλεσμα του Μάνγουε και την ώρα που ήρθε στο Τανίκουετιλ, νομίζοντας μέσα στην τρέλα της οργής και της μεγάλης λύπης του πως, αν ήταν στο Φόρμενος, η δύναμή του θα χρησίμευε κάτι παραπάνω απ’ το να σκοτωθεί κι αυτός, όπως σκόπευε ο Μέλκορ. Ύστερα, ο Φέανορ έφυγε τρέχοντας από τον Κύκλο της Κρίσεως και χάθηκε στη νύχτα γιατί αγαπούσε τον πατέρα του περισσότερο από το Φως του Βάλινορ ή τα ασύγκριτα έργα των χεριών του και ποιος ανάμεσα στους γιους των Ξωτικών και των Ανθρώπων είχε υψώσει και τιμήσει τόσο τον πατέρα τους.
Πολλοί από εκείνους που βρίσκονταν εκεί λυπήθηκαν για τον πόνο της ψυχής του Φέανορ, αλλά ο χαμός του δεν αφορούσε αποκλειστικά αυτόν και η Γιαβάννα έκλαιγε στο λοφάκι γιατί φοβόταν ότι η Σκοτεινιά θα κατάπινε για πάντα και τις τελευταίες ακτίνες από το Φως του Βάλινορ. Γιατί, αν και οι Βάλαρ δεν καταλάβαιναν ακόμη τελείως τι είχε συμβεί, αντιλήφθηκαν ότι ο Μέλκορ είχε χρησιμοποιήσει κάποια βοήθεια που προερχόταν έξω από την Άρντα. Τα Σίλμαριλ είχαν χαθεί και μπορεί να φαινόταν αδιάφορο είτε ο Φέανορ είχε πει ναι είτε όχι στη Γιαβάννα όμως, αν είχε πει ναι στην αρχή, πριν έρθουν τα νέα απ’ το Φόρμενος, ίσως αυτά που έγιναν μετά να ήταν διαφορετικά από ό,τι έγιναν. Τώρα όμως η μοίρα των Νόλντορ πλησίαζε.
Στο μεταξύ ο Μόργκοθ, ξεφεύγοντας από την καταδίωξη των Βάλαρ, έφτα
σε στις ερημιές του Αραμαν. Αυτός ο τόπος βρισκόταν βόρεια ανάμεσα στα βουνά Πελόρι και τη Μεγάλη Θάλασσα, όπως το Αβάθαρ στο νότο. Το Αραμαν όμως ήταν μεγαλύτερος τόπος και ανάμεσα στις ακτές και τα βουνά απλώνονταν άγονες πεδιάδες, όλο και πιο παγωμένες καθώς ο Πάγος πλησίαζε. Ο Μόργκοθ και η Ουνγκόλιαντ διέσχισαν βιαστικά αυτή την περιοχή κι έφτασαν, τέλος, διασχίζοντας τις πυκνές ομίχλες του Οϊομούρε, στο Χελκαράξε, το στενό ανάμεσα στο Αραμαν και τη Μέση-γη που ήταν γεμάτο με πάγους που έτριζαν και πέρασε απέναντι και, τέλος, γύρισε πίσω στα βόρεια των Εξώτερων Περιοχών. Μαζί συνέχιζαν, γιατί ο Μόργκοθ δεν μπορούσε να ξεφύγει από την Ουνγκόλιαντ και το σύννεφό της τον τύλιγε ακόμα, και όλα της τα μάτια ήταν στραμμένα απάνω του κι έφτασαν στις περιοχές εκείνες που βρίσκονται βόρεια του φιόρδ του Ντρένγκιστ. Ο Μόργκοθ τώρα πλησίαζε στα ερείπια της Άνγκμπαντ, που παλιά ήταν το μεγάλο του οχυρό στη δύση και η Ουνγκόλιαντ αντιλήφθηκε την ελπίδα του και ήξερε ότι εδώ θα προσπαθούσε να της ξεφύγει και τον σταμάτησε ζητώντας του να εκπληρώσει την υπόσχεσή του.
«Μαυρόκαρδε!», είπε. «Έκανα ό,τι μου ζήτησες. Πεινώ όμως ακόμα».
«Τι άλλο θέλεις;», είπε ο Μόργκοθ. «Θέλεις όλο τον κόσμο για την κοιλιά σου; Δεν σου υποσχέθηκα κάτι τέτοιο. Εγώ είμαι ο Κύριός του».
«Όχι τόσα πολλά», είπε η Ουνγκόλιαντ, «Εσύ όμως πήρες μεγάλο θησαυρό απ’ το Φόρμενος; θα τον πάρω όλο. Ναι, θα τον δώσεις με τα δυο σου χέρια».
Τότε, αναγκαστικά, με μεγάλη απροθυμία ο Μόργκοθ της έδωσε τα πετράδια που είχε μαζί του ένα ένα κι εκείνη τα καταβρόχθισε και η ομορφιά τους χάθηκε από τον κόσμο. Πιο τεράστια και μαύρη έγινε τώρα η Ουνγκόλιαντ, η πείνα της όμως δε χόρτασε.
«Αίνεις με το ένα χέρι», είπε, «μόνο με τ’ αριστερό. Άνοιξε το δεξί σου χέρι».
Στο δεξί του χέρι ο Μόργκοθ κρατούσε σφιχτά τα Σίλμαριλ και μ’ όλο που ήταν κλεισμένα σε κρυστάλλινη κασετίνα, είχαν αρχίσει να τον καίνε και το χέρι του ήταν σφιγμένο από τον πόνο αλλά δεν το άνοιγε.
«Όχι!», είπε. «Την αμοιβή σου την πήρες. Γιατί με τη δύναμη που σου έδωσα, μπόρεσες να εκπληρώσεις το έργο σου. Δε σε χρειάζομαι πια. Αυτά δε θα τα πάρεις ούτε θα τα δεις. Τα παίρνω δικά μου για πάντα».
Η Ουνγκόλιαντ όμως είχε μεγαλώσει ενώ αυτός είχε μικρύνει με τη δύναμη που είχε φύγει από πάνω του και σηκώθηκε εναντίον του και το σύννεφό της τον τύλιξε και τον έμπλεξε σε δίχτυ από λουριά που κολλούσαν για να τον πνίξει. Τότε ο Μόργκοθ έβγαλε μια τρομερή κραυγή, που αντήχησε στα βουνά. Από τότε η περιοχή ονομάστηκε Λάμμοθ γιατί οι απόηχοι της φωνής του έμειναν εκεί για πάντα, έτσι που όποιος φώναζε δυνατά σ’ εκείνο τον τόπο τους ξυπνούσε και όλη η ερημιά ανάμεσα στους λόφους και τη θάλασσα γέμισε με μια χλαλοή από φωνές αγωνίας. Η κραυγή του Μόργκοθ εκείνη την ώρα ήταν δυνατότερη και φοβερότερη που είχε ποτέ ακουστεί στο χτισμένο κόσμο, τα βουνά αναταράχτηκαν, η γη σείστηκε και οι ράχες σκίστηκαν στα δύο. Η κραυγή ακούστηκε μακριά σε ξεχασμένους τόπους. Βαθιά κάτω απ’ τα ερειπωμένα τείχη της Άνγκμπαντ, σε υπόγειες κρύπτες που οι Βάλαρ δεν είχαν κατέβει στη βιασύνη της επίθεσής τους, οι Μπάλρογκ ήταν ακόμα κρυμμένοι, περιμένοντας πάντα την επιστροφή του αφέντη τους και τώρα σηκώθηκαν γρήγορα και διασχίζοντας το Χίθλουμ έφτασαν στο Λάμμοθ σαν θύελλα φωτιάς. Με τα φλεγόμενα μαστίγιά τους έσκισαν τα δίχτυα της Ουνγκόλιαντ κι αυτή φοβήθηκε και το ’βαλε στα πόδια, ξερνώντας μαύρους ατμούς για να καλυφθεί. Και φεύγοντας από το βορρά κατέβηκε στο Μπελέριαντ κι εγκαταστάθηκε κάτω από τα Έρεντ Γκόργκοροθ, στη σκοτεινή κοιλάδα που αργότερα ονομάστηκε Ναν Ντουνγκόρθ, η Κοιλάδα του Τρομερού Θανάτου, εξαιτίας του τρόμου που γέννησε εκεί. Γιατί, από τις μέρες που έσκαβαν την Άνγκμπαντ, ζούσαν εκεί άλλα βρωμερά πλάσματα, αραχνόμορφα και αυτή ζευγάρωσε μαζί τους και τα κατασπάραξε. Κι έτσι, ακόμα και όταν η ίδια η Ουγκόλιαντ είχε φύγει και πήγαινε όπου ήθελε στον ξεχασμένο νότο του κόσμου, οι απόγονοί της ήταν εκεί και ύφαιναν τα απαίσια δίχτυα τους. Καμιά ιστορία δεν μιλά για την τύχη της Ουνγκόλιαντ. Όμως κάποιοι λένε ότι τελείωσε πολύ παλιά, όταν από τη μεγάλη της πείνα καταβρόχθισε τελικά τον ίδιο της τον εαυτό.
Κι έτσι ο φόβος της Γιαβάννα ότι τα Σίλμαριλ θα τα κατάπινε και θα έπεφταν στην ανυπαρξία δεν πραγματοποιήθηκε. Έμειναν όμως στην εξουσία του Μόργκοθ. Και αυτός, έχοντας την ελευθερία του, συγκέντρωσε πάλι όσους από τους υπηρέτες του μπόρεσε να βρει και ήρθε στα ερείπια της Άνγκμπαντ. Εκεί έσκαψε ξανά τα τεράστια υπόγεια και τα μπουντρούμια του και πάνω από τις πύλες τους ύψωσε τις τριπλές κορυφές των Θανγκορόντριμ που ήταν πάντα στεφανωμένα με μαύρο καπνό και πυκνές αναθυμιάσεις. Εκεί έγιναν αμέτρητα τα τάγματα των ζώων και των δαιμόνων του και η ράτσα των Ορκ, που τους είχε εκθρέψει από πολύ παλιά, αυξήθηκε και πλήθυνε στα έγκατα της γης. Τώρα μαύρη σκιά πλάκωσε το Μπελέριαντ, όπως θα πούμε παρακάτω, αλλά στην Άνγκμπαντ ο Μόργκοθ έφτιαξε για τον εαυτό του μια μεγάλη σιδερένια κορόνα και ονόμασε τον εαυτό του Βασιλιά του Κόσμου. Και για να το αποδείξει αυτό έβαλε τα Σίλμαριλ στην κορόνα του. Τα χέρια του κάηκαν και μαύρισαν από το άγγιγμα αυτών των ιερών κοσμημάτων κι έμειναν για πάντα μαύρα. Ούτε ποτέ μπόρεσε να απαλλαγεί από τον πόνο του καψίματος και το θυμό από τον πόνο. Την κορόνα εκείνη δεν την έβγαλε ποτέ απ’ τὸ κεφάλι του, μ᾽ ὅλο ποὺ τὸ βάρος τῆς τοῦ ἔγινε θανατερός κόπος. Ποτέ, ἐκτός ἀπὸ μιὰ φορά, γιὰ λίγο κρυφά, δεν ἔφυγε ἀπὸ τὴν ἐπικράτειά του στο Βορρά: καὶ στ᾽ ἀλήθεια, σπάνια ἄφηνε τὰ ἔγκατα τοῦ φρουρίου του, ἀλλὰ κυβερνοῦσε τὶς στρατιὲς του ἀπὸ τὸ βορινὸ του θρόνο. Καὶ ἐπίσης, μόνο μιὰ φορά χρησιμοποίησε ὁ ἴδιος ὅπλο, σὲ ὅλη τὴ διάρκεια τῆς βασιλείας του.
Γιατί τώρα, περισσότερο ἀπὸ τὶς μέρες τοῦ Οὐτούμνο, πρὶν ταπεινωθεῖ ἡ ὑπερηφάνειά του, τὸ μίσος του τὸν κατέτρωγε καὶ ἀνάλωνε τὸ πνεῦμά του γιὰ νὰ κυριαρχεῖ στους ὑπηρέτες του καὶ νὰ τοὺς ἐμπνέει μὲ πόθο γιὰ τὸ κακό. Παρ᾿ ὅλα αὐτά, τὸ μεγαλείο του σὰν Βάλαρ διατηρήθηκε γιὰ πολύ, ἂν καὶ μετατράπηκε σὲ τρόμο καὶ μπροστά του ὅλοι, ἐκτὸς ἀπὸ τοὺς πιὸ ἰσχυρούς, ἔνιωθαν ἕνα βαθύ φόβο.
Ὅταν λοιπόν μαθεύτηκε ὅτι ὁ Μόργκοθ ξέφυγε ἀπὸ τὴ Βάλινορ καὶ ἡ καταδίωξη ἦταν μάταιη, οἱ Βάλαρ ἔμειναν γιὰ πολύ καιρό καθισμένοι στὰ σκοτεινὰ στὸν Κύκλο τῆς Κρίσεως καὶ οἱ Μάιαρ καὶ οἱ Βάνυαρ στέκονταν στὸ πλευρὸ τους καὶ ἔκλαιγαν· ἀλλὰ περισσότεροι Νόλντορ γύρισαν στὸ Τίριον καὶ πενθοῦσαν γιὰ τὸ σκοτείνιασμα τῆς ὡραίας τους πόλης. Μὲσα ἀπὸ τὸ θαμπὸ φαράγγι τῆς Καλασίρυα ἦρθαν ὀμίχλες ἀπὸ τὶς σκιερὲς θάλασσες καὶ τύλιξαν τοὺς πύργους του καὶ ἡ λάμπα τοῦ Μίντον ἔκαιγε χλωμὴ στὴ θλιβερὴ ἀτμόσφαιρα.
Τότε, ξαφνικά, ὁ Φέανορ παρουσιάστηκε στὴν πόλη καὶ κάλεσε ὅλους νὰ ἔρθουν στὴν ὑψηλὴ αὐλὴ τοῦ βασιλιᾶ, στὴν κορυφὴ τοῦ Τούνα· ἀλλὰ ἡ ποινὴ τῆς ἐξορίας ποὺ τοῦ εἶχε ἐπιβληθεῖ δὲν εἶχε ἀκόμα λήξει κι αὐτὸς ἐπαναστάτησε ἐναντίον τῶν Βάλαρ. Γρήγορα συγκεντρώθηκε, λοιπόν, ἕνα μεγάλο πλήθος ν᾿ ἀκούσουν τὶ θὰ πει· καὶ ὁ λόφος καὶ ὅλες οἱ σκάλες καὶ οἱ δρόμοι ποὺ τὸν ἀνέβαιναν ἦταν κατάφωτα ἀπὸ τὸ φῶς πολλῶν αὐλῶν ποὺ κρατοῦσε καθένας στὸ χέρι του. Ὁ Φέανορ ἦταν σπουδαῖος ρήτορας καὶ ἡ γλῶσσα του ἀσκοῦσε μεγάλη δύναμη στὶς καρδιές, ὅταν ἤθελε νὰ τὴ χρησιμοποιήσει κι ἐκείνη τὴ νύχτα ἔβγαλε ἕνα λόγο μπροστά στους Νόλντορ ποὺ δὲν τὸν ξέχασαν ποτέ. Σκληρὰ καὶ ἄγρια ἦταν τὰ λόγια του, γεμάτα θυμὸ καὶ ὑπερηφάνεια· καὶ ἀκούγοντάς τον οἱ Νόλντορ ἔνιωσαν τὸ αἷμα τους νὰ βράζει μὲχρι τρέλας. Ὁ θυμὸς καὶ τὸ μίσος του στρέφονταν κυρίως ἐναντίον τοῦ Μόργκοθ, ὅμως σχεδὸν ὅλα ὅσα εἶπε ὁ Φέανορ προέρχονταν ἀπὸ τὰ ἴδια τὰ ψέματα τοῦ Μόργκοθ· ἀλλὰ ἦταν ἐκτὸς ἑαυτοῦ ἀπὸ τὴ λύπη γιὰ τὸ θάνατο τοῦ πατέρα του καὶ πλημμυρισμένος ἀπὸ ψυχικὴ ὀδύνη γιὰ τὴν ἁρπαγὴ τῶν Σίλμαριλ. Ἰσχυρίστηκε τώρα πὼς ἦταν βασιλιὰς ὅλων τῶν Νόλντορ, ἀφοῦ ὁ Φίνγουε ἦταν νεκρός, καὶ περιφρόνησε τὶς ἀποφάσεις τῶν Βάλαρ.
«Γιατί, ὦ λαὲ τῶν Νόλντορ», φώναξε, «γιατί θὰ πρέπει νὰ ὑπηρετοῦμε ἀκόμα τοὺς ζηλότυπους Βάλαρ, ποὺ δὲν μποροῦνε νὰ μᾶς προφυλάξουν, οὔτε καὶ στὸ ἴδιο τους τὸ βασίλειο, ἀπὸ τὸν ἐχθρὸ τους; Καὶ, ἀν καὶ τώρα εἶναι ἐχθρὸς τους, δὲν εἶναι ἐκεῖνοι κι αὐτὸς τῆς ἴδιας γενιᾶς; Ἡ ἐκδίκησῃ μὲ καλεί νὰ φύγω ἀπὸ δῶ, ἀλλὰ, ἀκόμα κι ἀλλιῶς νὰ ἦταν, ἐγὼ δὲ θὰ ἔμενα πιὰ στὸν ἴδιο τόπο μὲ τὴ γενιὰ τοῦ δολοφόνου τοῦ πατέρα μου καὶ κλέφτη τοῦ θησαυροῦ μου. Ὅμως δὲν εἶμαι ὁ μοναδικὸς γενναῖος ἀπ᾿ αὐτὸν τὸ γενναῖο λαό. Δὲν ἔχετε ὅλοι χάσει τὸ βασιλιά σας; Δὲν ἔχετε χάσει κι ἄλλα, κλεισμένοι ἐδῶ, σὲ μιὰ στενὴ περιοχή, ἀνάμεσα στὴ θάλασσα καὶ τὰ βουνά;
Ἐδῶ κάποτε ὑπῆρχε φῶς, ποὺ οἱ Βάλαρ τσιγκουνεύτηκαν νὰ δώσουν στὴ Μέση-γη, τῶρα ὅμως τὸ σκοτάδι τὰ ἰσοπεδώνει ὅλα. Θὰ μείνουμε ἐδῶ ἄπρακτοι γιὰ πάντα νὰ πενθοῦμε, ἕνας λαὸς-σκιά ποὺ θὰ στοιχειώνει τὶς ὀμίχλες, χύνοντας μάταια δάκρυα στὴν ἀχάριστη θάλασσα; Ἢ θὰ γυρίσουμε πίσω στὴ
ν πατρίδα μας; Στὴν Κουιβιένεν κυλοῦσαν γλυκὰ τὰ νερὰ κάτω ἀπὸ ἄστρα ἀσυννέφιαστα, καὶ ἀτέλειωτες ἐκτάσεις ἀπλώνονταν ὀλόγυρα, ὅπου ἕνας ἐλεύθερος λαὸς θὰ μποροῦσε νὰ ζήσει. Ἐκεῖ βρίσκονται ὅλα ἀκόμα καὶ μᾶς περιμένουν, ἐμᾶς ποὺ ἡ ἀνοησία μας τὰ ἐγκατέλειψε. Πάμε νὰ φύγουμε! Ἀφήστε τοὺς δειλοὺς νὰ κρατήσουν αὐτὴν τὴν πόλη!»
Μίλησε πολλὴ ὥρα καὶ συνεχῶς προέτρεπε τοὺς Νόλντορ νὰ τὸν ἀκολουθήσουν καὶ μὲ τὴ δική τους παλικαριά νὰ κερδίσουν ἐλευθερία καὶ μεγάλα βασίλεια στὴν ἀνατολή πρὶν εἶναι πολὺ ἀργά· γιατί ἐπαναλάμβανε τὰ ψέματα τοῦ Μέλκορ, ὅτι, δηλαδή, οἱ Βάλαρ τοὺς εἶχαν ἐξαπατήσει καὶ τοὺς κρατοῦσαν αἰχμαλώτους ὥστε οἱ Ἄνθρωποι νὰ κυβερνοῦν τὴ Μέση-γη. Πολλοὶ ἀπὸ τοὺς Ἕλνταρ ἄκουσαν τότε γιὰ πρώτη φορά γιὰ τοὺς Δευτεροαφιχθέντες.
«Θὰ εἶναι καλὸ τὸ τέλος», φώναξε, «ἂν καὶ θὰ εἶναι μακρὺς καὶ δύσκολος ὁ δρόμος! Ἀποχαιρετήστε τὴ δουλεία! Ἀποχαιρετήστε ὅμως καὶ τὴν εὐκολία! Ἀποχαιρετήστε τοὺς ἀδύναμους! Ἀποχαιρετήστε τοὺς θησαυρούς σας! Θὰ κάνουμε ἄλλους περισσότερους. Ἑτοιμαστεῖτε νὰ ταξιδέψετε χωρίς πολλές ἀποσκευές· πάρτε ὅμως μαζί σας τὰ σπαθιά σας! Γιατί θὰ πάμε πιὸ μακριὰ ἀπ᾿ τὸν Ὀρομε καὶ θ᾽ ἀντέξουμε πιὸ πολὺ ἀπ᾿ τὸν Τούλκας: ποτέ δὲν θὰ σταματήσουμε τὴν καταδίωξη. Πίσω ἀπὸ τὸν Μόργκοθ ὡς τὴν ἄκρη τῆς Γῆς! Πόλεμο θὰ ἔχει καὶ μίσος ἀθάνατο. Ὅταν ὅμως θὰ ἔχουμε νικήσει καὶ θὰ ᾽χουμε πάρει πίσω τὰ Σίλμαριλ, τότε ἐμεῖς καὶ μόνο ἐμεῖς θὰ εἶμαστε οἱ κύριοι τοῦ ἀκηλίδωτου Φωτὸς καὶ ἀφέντες τῆς εὐδαιμονίας καὶ ὀμορφιάς τῆς Ἄρντα. Κανένας ἄλλος λαὸς δὲ θὰ μπορεῖ νὰ μᾶς ἀφαιρέσει τὴν ἐξουσία!»
Τότε ὁ Φέανορ ἔδωσε ἕνα φοβερὸ ὅρκο. Οἱ ἑπτὰ γιοὶ τοῦ πήδησαν ἀμέσως στὸ πλευρό του κι ἔδωσαν μαζί του τὸν ἴδιο ὅρκο καὶ τὰ γυμνωμένα σπαθιά τους γυάλισαν κόκκινα σαν αἷμα στὸ ἀγριωπὸ φῶς τῶν δαυλῶν. Ἔδωσαν ἕναν ὅρκο ποὺ κανένας δὲν θὰ παρέβαινε καὶ ποὺ κανένας τους δὲν ἔπρεπε νὰ εἶχε πάρει, στὸ ὄνομα τοῦ ἴδιου τοῦ Ἰλούβαταρ, ἐπικαλούμενοι τὸ Αἰώνιο Σκοτάδι ἂν δὲν τὸν τηροῦσαν· καὶ γιὰ μάρτυρες ἐπικαλέστηκαν τὸν Μάνγουε καὶ τὴ Βάρντα καὶ τὸ ἱερὸ βουνὸ τοῦ Τανίκουετιλ· καὶ ὀρκίστηκαν νὰ καταδιώξουν μὲ ἐκδίκηση καὶ μίσος ὡς τὴν ἄκρη τοῦ κόσμου κάθε Βάλα, Δαίμονα, Ξωτικὸ ἢ Ἄνθρωπο ἀγέννητο ἢ οποιοδήποτε πλάσμα, μεγάλο ἢ μικρό, καλὸ ἢ κακό, τὸ ὁποῖο θὰ παρουσιάσει ὁ χρόνος ὡς τὸ τέλος τῶν ἡμερών, ποὺ θὰ κρατήσει ἢ θὰ πάρει ἢ θὰ παρεμποδίσει κάποιο Σίλμαριλ ἀπὸ τὴν κατοχή τους.
Ἔτσι μίλησαν ὁ Μαέδρος καὶ ὁ Μάγκλορ, ὁ Κέλεγκορμ καὶ ὁ Κουρούφιν, ὁ Καράνθιρ, ὁ Ἄμροντ καὶ ὁ Ἄμρας, πρίγκιπες τῶν Νόλντορ· καὶ πολλοὶ μαζεύτηκαν ἀπὸ φόβο ἀκούγοντας τὰ φοβερὰ λόγια. Γιατί ἕνας ὅρκος σαν κι αὐτόν, καλὸς ἢ κακός, δὲν μπορεῖ νὰ πατηθεῖ καὶ καταδιώκει ὡς τὴν ἄκρη τοῦ κόσμου καὶ αὐτὸν ποὺ τὸν δίνει καὶ αὐτὸν ποὺ τὸν πατάει. Ὁ Φινγκόλφιν, λοιπόν, καὶ ὁ Τούργκον ὁ γιὸς του, μίλησαν ἐναντίον τοῦ Φέανορ καὶ εἰπώθηκαν ἄγρια λόγια, ἔτσι ὥστε γι᾽ ἄλλη μιὰ φορά ὁ θυμὸς πλησίασε τὴν κόψη τῶν σπαθιῶν. Ὁ Φινάρφιν ὅμως μίλησε μαλακά, ὅπως τὸ συνήθιζε, καὶ γύρεψε νὰ ἡρεμήσει τοὺς Νόλντορ, πείθοντάς τους νὰ σταματήσουν καὶ νὰ σκεφτοῦν πρὶν γίνουν πράγματα ποὺ δὲ θὰ μποροῦσαν νὰ ξεγίνουν· καὶ ὁ Ὄροντρεθ, μόνος ἀπὸ τοὺς γιούς του, μίλησε μὲ τὸν ἴδιο τρόπο. Ὁ Φίνροντ ἦταν μὲ τὸν Τούργκον, τὸ φίλο του· ἡ Γκαλάντριελ ὅμως, ἡ μόνη γυναῖκα ἀπὸ τοὺς Νόλντορ ποὺ μποροῦσε νὰ σταθεῖ ἐκεῖνη τὴν ἡμέρα ψηλὴ καὶ θαρραλέα ἀνάμεσα στοὺς ἀντιμαχόμενους πρίγκιπες, ἦταν πρόθυμη νὰ φύγει. Δὲν ἔδωσε κανέναν ὅρκο, τὰ λόγια ὅμως τοῦ Φέανορ γιὰ τὴ Μέση-γη εἶχαν μιλήσει στην καρδιά της, γιατί ποθούσε νὰ δει τις ἀπέραντες ἀφύλακτες ἐκτάσεις καὶ ἐκεῖ νὰ κυβερνήσει ἕνα βασίλειο σύμφωνο μὲ τὴ θέλησή της. Τὴν ἴδια γνῶμη μὲ τὴν Γκαλάντριελ εἶχε ὁ Φίνγκον, ὁ γιος τοῦ Φινγκόλφιν, ποὺ τὸν συγκίνησαν κι αὐτόν τὰ λόγια τοῦ Φέανορ, ἂν καὶ ἐλάχιστα τὸν ἀγαπούσε· καὶ μὲ τὸν Φίνγκον στάθηκαν, ὅπως πάντα, ὁ ᾿Ανγκροντ καὶ ὁ Αέγκνορ, οἱ γιοὶ τοῦ Φινάρφιν. Ἀλλὰ αὐτοὶ κάθισαν ἥσυχοι καὶ δὲ μίλησαν ἐναντίον τῶν πατεράδων τους.
Τέλος, ὕστερα ἀπὸ πολύωρη συζήτηση, ὁ Φέανορ ἐπικράτησε καὶ κατάφερε νὰ ἀνάψει τὴν ἐπιθυμία γιὰ καινούργια πράγματα καὶ ξένες χώρες στους περισσότερους ἀπὸ τοὺς Νόλντορ ποὺ ἦταν συγκεντρωμένοι ἐκεῖ. Γι᾽ αὐτό, ὅταν ὁ Φινάρφιν μίλησε ξανά γιὰ προσοχή καὶ καθυστέρηση, ὑψώθηκαν φωνές: «Ὅχι, πάμε νὰ φύγουμε!» Κι ἀμέσως ὁ Φέανορ καὶ οἱ γιοὶ του ἄρχισαν νὰ προετοιμάζουν τὴν πορεία.
Πολύ λίγα μπορούσαν νὰ προβλεφθοῦν ἀπὸ ἐκείνους ποὺ τολμοῦσαν νὰ πάρουν τὸ σκοτεινό δρόμο. Καὶ ὅλα ἔγιναν μὲ ὑπερβολική βιασύνη· γιατί ὁ Φέανορ τοὺς πίεζε, ἐπειδὴ φοβόταν μήπως ἀτονήσουν τὰ λόγια του ὅταν θὰ κρύωνε ἡ διάθεσή τους, καὶ ἐπικρατοῦσαν ἄλλες συμβουλές· γιατί, παρ᾽ ὅλα τὰ ὑπερήφανα λόγια του, δὲν ξεχνοῦσε τὴ δύναμη τῶν Βάλαρ. Ἀλλὰ κανένα μήνυμα δὲν ἦρθε ἀπὸ τὸ Βάλμαρ, καὶ ὁ Μάνγουε ἕμενε σιωπηλός. Δὲν ἤθελε ἀκόμα οὔτε νὰ ἀπαγορεύσει οὔτε νὰ ἐμποδίσει τὸ σκοπό τοῦ Φέανορ· γιατί οἱ Βάλαρ ἦταν πικραμένοι ποὺ κατηγορήθηκαν γιὰ πονηροὺς σκοποὺς κατὰ τῶν Ἔλνταρ ἢ ὅτι κάποιοι ἦταν αἰχμάλωτοί τους παρὰ τὴ θέλησή τους. Τώρα, λοιπόν, παρακολουθοῦσαν καὶ περίμεναν, γιατί δὲν πίστευαν ἀκόμα ὅτι ὁ Φέανορ μποροῦσε νὰ κρατήσει τὰ πλήθη τῶν Νόλντορ κάτω ἀπὸ τὴ θέλησή του.
Καὶ πραγματικά, ὅταν ὁ Φέανορ ἄρχισε νὰ συγκεντρώνει τοὺς Νόλντορ γιὰ νὰ ξεκινήσουν, τότε ἀμέσως δημιουργήθηκε διαφωνία. Γιατί, ἀν εἶχε καταφέρει νὰ ἀποφασίσει ἡ συνέλευση νὰ φύγουν, δὲν εἶχαν ὅλοι τὴ διάθεση νὰ ἔχουν τὸν Φέανορ βασιλιά τους. Εἶχαν μεγαλύτερη ἀγάπη γιὰ τὸν Φινγκόλφιν καὶ τοὺς γιοὺς του καὶ ὅλο του τὸ σπιτικό, καὶ οἱ περισσότεροι ἀπὸ τοὺς κατοίκους τοῦ Τίριον ἀρνήθηκαν νὰ τὸν ἀποκηρύξουν ἀν πήγαιναν μαζί τους· κι ἔτσι, στο τέλος, οἱ Νόλντορ ξεκίνησαν τὸν πικρό τους δρόμο χωρισμένοι στὰ δύο. Ὁ Φέανορ καὶ αὐτοὶ ποὺ τὸν ἀκολουθοῦσαν ἦταν στὴν ἐμπροσθοφυλακή, ἀλλὰ οἱ περισσότεροι ἔρχονταν πίσω μὲ ἀρχηγὸ τὸν Φινγκόλφιν, ποὺ πήγαινε παρά τὴ θέλησή του, γιατί τὸν πίεζε ὁ γιος του ὁ Φίνγκον καὶ γιατί δὲν ἤθελε νὰ χωριστεῖ ἀπὸ τὸ λαό του ποὺ ἤθελε νὰ φύγει, οὔτε νὰ τοὺς ἀφήσει στὶς βιαστικὲς συμβουλὲς τοῦ Φέανορ. Καὶ δὲν εἶχε ξεχάσει τὰ λόγια του μπροστὰ στὸ θρόνο τοῦ Μάνγουε. Μὲ τὸν Φινγκόλφιν πήγε κι ὁ Φινάρφιν γιὰ τοὺς ἴδιους λόγους, ἂν καὶ δὲν ἤθελε καθόλου νὰ φύγει. Καὶ ἀπὸ ὅλους τοὺς Νόλντορ στὸ Βάλινορ, ποὺ τώρα εἶχαν γίνει ἕνας μεγάλος λαός, μόνο ἕνα δέκατο ἀρνήθηκαν νὰ πάρουν τὸ δρόμο: μερικοὶ ἀπὸ ἀγάπη ποὺ εἶχαν γιὰ τοὺς Βάλαρ (καὶ γιὰ τὸν ᾿Αούλε ξεχωριστά) καὶ μερικοὶ ἀπὸ ἀγάπη γιὰ τὸ Τίριον καὶ τὰ πολλὰ πράγματα ποὺ εἶχαν φτιάξει ἐκεῖ· κανένας ἀπὸ τὸ φόβο τῶν κινδύνων στὸ δρόμο.
Ἀλλὰ τὴν ὥρα ποὺ ἡ τρομπέτα σάλπιζε καὶ ὁ Φέανορ ἔβγαινε ἀπὸ τὶς πύλες τοῦ Τίριον, ἦρθε, τέλος, ἕνας ἀγγελιαφόρος ἀπὸ τὸν Μάνγουε καὶ εἶπε:
«Ἀπέναντι στὴν ἀνοησία τοῦ Φέανορ ἐγὼ θὰ ἀντιτάξω μόνο τὴ συμβουλή μου. Μὴ φύγετε! Γιατί ἡ ὥρα εἶναι κακὴ καὶ ὁ δρόμος σᾶς ὁδηγεῖ σὲ λύπες ποὺ ἐσεῖς δὲν μπορεῖτε νὰ προβλέψετε. Οἱ Βάλαρ δὲ θὰ σᾶς δώσουν βοήθεια σ᾿ αὐτὴ τὴν ἀναζήτηση ἀλλὰ οὔτε θὰ σᾶς ἐμποδίσουν· καὶ μάθετε αὐτό: ὅπως ἤρθατε ἐδῶ ἐλεύθερα, ἐλεύθερα καὶ θὰ φύγετε. Ἐσύ, ὅμως, Φέανορ, γιε τοῦ Φίνγουε, εἶσαι ἐξόριστος
ἀπὸ τὸν ὅρκο σου. Τὰ ψέματα τοῦ Μέλκορ πικρὰ θὰ τὰ ξεμάθεις. Λες πὼς εἶναι Βάλαρ· ποτέ ἄδικα ὅρκισες, γιατί κανέναν ἀπὸ τοὺς Βάλαρ δὲν μπορεῖς νὰ νικήσεις τώρα ἢ ποτέ μέσα στὰ ὅρια τῆς ᾿Εα, οὔτε ἀκόμα κι ἂν ὁ Ἔρου, ποὺ τὸν ἐπικαλέστηκες, σὲ εἶχε κάνει τρεῖς φορὲς πιὸ μεγάλο ἀπ᾿ ὅ,τι εἶσαι».
Ὁ Φέανορ ὅμως γέλασε καὶ δὲν μίλησε στὸν ἀγγελιαφόρο, ἀλλὰ τοὺς Νόλντορ λέγοντας:
«Λοιπόν! Θὰ στείλει αὐτὸς ὁ γενναῖος λαὸς τὸν κληρονόμο τοῦ βασιλιά τους μοναχὸ στὴν ἐξορία μὲ τοὺς γιοὺς του μόνο καὶ θὰ ἐπιστρέψει στὴ σκλαβιά; ἂν ὅμως ἔρθετε μαζί μου, ἐγὼ σᾶς λέω: Προβλέπεται γιὰ σᾶς λύπη; ᾿Ὅμως στὸν ᾿Αμαν τὴν εἴδαμε. Στὸν ᾿Αμαν περάσαμε ἀπὸ τὴν εὐδαιμονία στὸ θρῆνο. Τώρα θὰ δοκιμάσουμε τὸ ἄλλο: ἀπὸ τὴ λύπη νὰ βροῦμε τὴ χαρά, ἢ, τουλάχιστον, τὴν ἐλευθερία». ᾿Ύστερα στράφηκε στὸν ἀγγελιαφόρο καὶ φώναξε: «Νὰ πεῖς αὐτὸ στὸν Μάνγουε Σούλιμο, τὸν Ὑψηλό Βασιλέα τῆς Ἄρντα: ἂν ὁ Φέανορ δὲν μπορεῖ νὰ ἀνατρέψει τὸν Μόργκοθ, τουλάχιστον δὲν καθυστερεῖ νὰ τοῦ ἐπιτεθεῖ καὶ δὲν κάθεται ἄπρακτος στὴ λύπη. Καὶ μπορεῖ ὁ Ἔρου νὰ ἔχει βάλει μέσα μου μεγαλύτερη φωτιὰ ἀπὸ ὅ,τι γνωρίζεις. Τέτοιες πληγὲς τοῦλάχιστον θὰ δώσω ἐγὼ στὸν Ἐχθρὸ τῶν Βάλαρ, ποὺ ἀκόμα καὶ οἱ ἰσχυροὶ στὸν Κύκλο τῆς Κρίσεως θὰ θαυμάσουν στὸ ἄκουσμά τους. Ναι, στὸ τέλος θὰ μᾶς ἀκολουθήσουν. Ἀποχαιρετῶ!»
Ἐκεῖνη τὴν ὥρα ἡ φωνὴ τοῦ Φέανορ ἔγινε τόσο δυνατὴ καὶ ἰσχυρή, ποὺ ἀκόμη καὶ ὁ ἀγγελιαφόρος τῶν Βάλαρ ὑποκλίθηκε μπροστά του, λες καὶ εἶχε πάρει ὁλοκληρωμένη ἀπάντηση, καὶ ἔφυγε καὶ οἱ Νόλντορ παρασύρθηκαν. Κι ἔτσι συνέχισαν τὴν πορεία τους· καὶ ὁ Οἶκος τοῦ Φέανορ προπορευόταν βιαστικὰ ἀκολουθώντας τὶς ἀκτὲς τοῦ Ἐλέντε: οὔτε μιὰ φορὰ δὲ γύρισαν τὰ μάτια τους νὰ δοῦν τὸ Τίριον στὸν πράσινο λόφο τοῦ Τούνα. Πιο ἀργὰ καὶ μὲ λιγότερη προθυμία τοὺς ἀκολουθοῦσε ἡ ὁμάδα τοῦ Φινγκόλφιν. Ἀπ᾿ αὐτοὺς πρῶτος πήγαινε ὁ Φίνγκον ἀλλὰ στο τέλος πήγαιναν ὁ Φινάρφιν κι ὁ Φίνροντ καὶ πολλοὶ ἀπὸ τοὺς πιο εὐγενεῖς καὶ σοφοὺς ἀπὸ τοὺς Νόλντορ· καὶ συχνὰ κοιτοῦσαν πίσω τους γιὰ νὰ δοῦν τὴν ὄμορφη πόλη τους, ὥσπου ἡ λάμπα στὸ Μίντον Ἑλνταλιέβα χάθηκε στὴ νύχτα. Περισσότερο ἀπὸ ὅλους τοὺς ἄλλους Ἐξόριστους αὐτοὶ μετέφεραν ἀπὸ ἐκεῖ τὶς μνήμες τῆς εὐδαιμονίας ποὺ εἶχαν ἐγκαταλείψει, καὶ μερικὰ ἀκόμα ἀπὸ τὰ πράγματα ποὺ εἶχαν κατασκευάσει ἐκεῖ· τα πήραν μαζί τους παρηγοριὰ καὶ φορτίο στὸ δρόμο.
Ὁ Φέανορ τώρα ὁδήγησε τοὺς Νόλντορ βόρεια, γιατί ὁ πρῶτος του στόχος ἦταν ν᾿ ἀκολουθήσει τὸν Μόργκοθ. Καὶ ἀκόμα ὁ Τούνα, κάτω ἀπὸ τὸ Τανίκουετιλ, βρισκόταν κοντὰ στὰ ὅρια τῆς Ἄρντα κι ἐκεῖ ἡ Μεγάλη Θάλασσα ἦταν ἄμετρα πλατιά, ἐνῷ προς τὰ βόρεια οἱ διαχωριστικὲς θάλασσες στένευαν, καθὼς οἱ ἔρημοι τοῦ ᾿Αραμαν καὶ οἱ ἀκτὲς τῆς Μέσης-γῆς προσέγγιζαν. Ἀλλὰ καθὼς ὁ θυμὸς τοῦ Φέανορ κρύωσε καὶ ἄρχισε νὰ σκέπτεται νηφάλια, κατάλαβε, πολύ ἀργά, ὅτι ὅλο ἐκεῖνο τὸ πλήθος δὲν θὰ μποροῦσε ποτέ νὰ ξεπεράσει τὶς ἀτέλειωτες λεύγες στὸ βορρά, οὔτε νὰ διασχίσει τὶς θάλασσες στο τέλος, χωρὶς τὴ βοήθεια πλοίων· θὰ χρειαζόταν ὀμῶς πολύς χρόνος καὶ κόπος γιὰ νὰ φτιάξουν τόσο μεγάλο στόλο, ἀκόμα κι ἂν ὑπῆρχαν ἀνάμεσα στοὺς Νόλντορ εἰδικοὶ σ᾿ αὐτὴ τὴν τέχνη. Ἀποφάσισε, λοιπόν, τώρα νὰ πείσει τοὺς Τελέρι, ποὺ ἦταν πάντα φίλοι τῶν Νόλντορ, νὰ πάνε μαζί τους· καὶ μέσα στὴν ἐπαναστατικὴ του διάθεση νόμισε πὼς ἕτσι θὰ μποροῦσε νὰ ἐλαττωθεῖ περισσότερο ἡ εὐδαιμονία τοῦ Βάλινορ καὶ νὰ αὐξηθεῖ ἡ δική του πολεμικὴ δύναμη ἐναντίον τοῦ Μόργκοθ. Πῆγε, λοιπόν, βιαστικὰ στὸ Ἀλκουαλόντε καὶ μίλησε στοὺς Τελέρι ὅπως εἶχε μιλήσει προηγουμένως στὸ Τίριον.
Οἱ Τελέρι ὅμως ἔμειναν ἀσυγκίνητοι ἀπὸ ὅ,τι κι ἀν τοὺς εἶπε. Λυπήθηκαν πολύ ποὺ θὰ ἔφευγαν οἱ συγγενεῖς καὶ οἱ παλιοὶ τοὺς φίλοι, ἀλλὰ περισσότερο προσπαθοῦσαν νὰ τοὺς κάνουν ν᾿ ἀλλάξουν γνώμη παρὰ νὰ τοὺς βοηθήσουν· καὶ δὲν τοὺς δάνειζαν οὔτε ἕνα πλοίο οὔτε τοὺς βοηθοῦσαν νὰ ναυπηγήσουν, ἐνάντια στὸ θέλημα τῶν Βάλαρ. Κι ὅσο γιὰ τοὺς ἑαυτούς τους, δὲν ἐπιθυμοῦσαν τώρα ἄλλη πατρίδα πέρα ἀπὸ τὶς ἀκτὲς τοῦ Πάλμαρ, οὔτε ἄλλον ἀρχηγὸ ἐκτὸς ἀπὸ τὸν Ὄλγουε, τὸν πρίγκιπα τοῦ Ἀλκουαλόντε. Κι αὐτὸς ποτέ δὲν εἶχε ἀκούσει τὰ λόγια τοῦ Μόργκοθ, οὔτε τὸν εἶχε δεχτεῖ στὴ χώρα του· καὶ ἐξακολουθοῦσε νὰ πιστεύει ὅτι ὁ Οὔλμο καὶ οἱ ἄλλοι μεγάλοι ἀνάμεσα στοὺς Βάλαρ θὰ ἐπανόρθωναν τὰ κακὰ τοῦ Μόργκοθ καὶ ἡ νύχτα θὰ ἔδινε τὴ θέση της σὲ μιὰ καινούργια αὐγή.
Τότε ὁ Φέανορ θύμωσε γιατί ἐξακολουθοῦσε νὰ φοβᾶται τὴν καθυστέρηση· καὶ μίλησε θυμωμένα στὸν Ὄλγουε:
«Ἀπαρνιέστε τὴ φιλία σας στὴν ὥρα τῆς ἀνάγκης μας», εἶπε. «Ὅμως πολύ σας ἄρεσε ἡ βοήθειά μας ὅταν φτάσατε ἐπιτέλους σὲ αὐτὲς τὶς ἀκτές, δειλοὶ χασομέρηδες, ποὺ ἤρθατε μ᾿ ἀδειὰ χέρια σχεδόν. Θὰ μένατε ἀκόμα σὲ καλύβια στὶς ἀκρογιαλιές ἂν οἱ Νόλντορ δὲν σᾶς εἶχαν φτιάξει τὸ λιμάνι σας καὶ δὲν εἶχαν μοχθήσει γιὰ τὰ τείχη σας».
Ὁ Ὄλγουε ὅμως ἀπάντησε:
«Δὲν ἀπαρνιόμαστε καμιὰ φιλία, ἀλλὰ μπορεῖ ὁ ρόλος τοῦ φίλου νὰ τὸν κάνει νὰ ἐπιπλήττει τὴν ἀνοησία τοῦ φίλου του. Καὶ ὅταν οἱ Νόλντορ μᾶς καλωσόρισαν καὶ μᾶς ἔδωσαν βοήθεια, τότε μιλοῦσατε διαφορετικά: στὴ χώρα τοῦ ᾿Αμαν θὰ ζοῦσαμε παντοτινά, σὰν ἀδέλφια ποὺ τὰ σπίτια τους στέκονται πλάι πλάι. Κι ὅσο γιὰ τ᾽ ἄσπρα καράβια μας, αὐτὰ δὲ μᾶς τὰ δώσατε. Αὐτὴν τὴν τέχνη δὲν τὴ μάθαμε ἀπὸ τοὺς Νόλντορ ἀλλὰ ἀπὸ τοὺς ἄρχοντες τῆς Θάλασσας· καὶ τὰ ἄσπρα καραβόξυλα τὰ δουλέψαμε μὲ τὰ χέρια μας καὶ τὰ λευκὰ πανιὰ τὰ ὕφαναν οἱ γυναῖκες καὶ οἱ κόρες μας. Γι᾽ αὐτό, οὔτε τὰ δίνουμε οὔτε τὰ πουλᾶμε γιὰ καμιὰ συμφωνία ἢ φιλία. Γιατί σοῦ λέω, Φέανορ, γιε τοῦ Φίνγουε, ὅτι τὰ καράβια γιὰ μᾶς εἶναι ὅ,τι τὰ πετράδια γιὰ τοὺς Νόλντορ: τὸ ἔργο τῆς καρδιᾶς μας, ποὺ ὄμοιά τους δὲ θὰ κάνουμε ξανά».
Τότε ὁ Φέανορ τὸν ἄφησε καὶ κάθισε βυθισμένος σὲ σκοτεινοὺς συλλογισμούς πέρα ἀπὸ τὰ τείχη τοῦ Ἀλκουαλόντε, ὥσπου συγκεντρώθηκαν οἱ δυνάμεις του. Ὅταν ἔκρινε ὅτι ἡ δύναμή του ἦταν ἀρκετή, πήγε στὸ Λιμάνι τῶν Κύκνων καὶ ἄρχισε νὰ ἐπανδρώνει τὰ πλοῖα ποὺ ἦταν ἀγκυροβολημένα ἐκεῖ καὶ νὰ τὰ παίρνει μὲ τὴ βία. Οἱ Τελέρι ὅμως τοῦ ἀντιστάθηκαν κι ἔριξαν πολλούς ἀπὸ τοὺς Νόλντορ στὴ θάλασσα. Τότε τράβηξαν σπαθιὰ καὶ ξέσπασε ἄγρια μάχη στὰ καράβια καὶ τὶς φωτισμένες μὲ λάμπες προκυμαίες καὶ μώλους τοῦ Λιμανιοῦ, ἀκόμη καὶ ὡς τὴ μεγάλη κάμαρα τῆς πύλης του. Τρεῖς φορὲς οἱ ὀπαδοὶ τοῦ Φέανορ ἀναγκάστηκαν νὰ ὑποχωρήσουν καὶ πολλοὶ σκοτώθηκαν καὶ ἀπὸ τὶς δύο πλευρές· ἀλλὰ ἡ ἐμπροσθοφυλακή τῶν Νόλντορ πήρε ἐνισχύσεις ἀπὸ τὸν Φίνγκον μὲ τοὺς πρῶτους τοῦ στρατοῦ τοῦ Φινγκόλφιν, ποὺ, φτάνοντας, βρέθηκαν μπροστὰ σὲ μάχη, μὲ τοὺς δικούς τους νὰ πέφτουν, καὶ ὅρμησαν πρὶν καλά πληροφορηθοῦν τὴν αἰτία τῆς διαμάχης· μερικοὶ μάλιστα νόμισαν πὼς οἱ Τελέρι προσπάθησαν νὰ στήσουν ἐνέδρα στὴν πορεία τῶν Νόλντορ κατὰ διαταγὴν τῶν Βάλαρ.
Ἔτσι, τέλος, οἱ Τελέρι νικήθηκαν καὶ πολλοὶ ἀπὸ τοὺς ναυτικοὺς τους ποὺ ζοῦσαν στὸ Ἀλκουαλόντε κατακρεουργήθηκαν. Γιατί οἱ Νόλντορ ἦταν ἄγριοι κι ἀπελπισμένοι καὶ οἱ Τελέρι εἶχαν λιγότερη δύναμη καὶ ἦταν κυρίως ὁπλισμένοι μόνo μὲ ἐλαφρὰ τόξα. Τότε οἱ Νόλντορ τοὺς πήραν τὰ ἄσπρα καράβια τους καὶ ἐπάνδρωσαν τὰ κουπιὰ τους ὅσο πιο καλά μποροῦσαν καὶ ἄρχισαν νὰ παραπλέουν τὴν
ἀκτή μὲ κατεύθυνση πρὸς τὰ βόρεια. Καὶ ὁ Ὄλγουε ζήτησε τὴ βοήθεια τοῦ Ὅσσε, ἀλλὰ αὐτὸς δὲν ἦρθε, γιατί οἱ Βάλαρ εἶχαν ἀπαγορεύσει νὰ ἐμποδίσει κανείς τὴ φυγὴ τῶν Νόλντορ μὲ τὴ βία. Ἡ Οὔινεν ὅμως θρήνησε γιὰ τοὺς ναυτικοὺς τῶν Τελέρι· καὶ ἡ θάλασσα σηκώθηκε ἀγριεμένη ἐναντίον τῶν σφαγέων, κι ἔτσι πολλὰ ἀπὸ τὰ πλοῖα ναυάγησαν καὶ πνίγηκαν ὅσοι ἦταν μέσα. Γιὰ τὴν Ἀδελφοκτονία στὸ Ἀλκουαλόντε λέγονται περισσότερα σ᾿ ἐκεῖνον τὸ θρῆνο ποὺ ὀνομάζεται Νοίαλιντε, ἡ Πτῶση τῶν Νόλντορ, ποὺ συνέθεσε ὁ Μάγκλορ πρὶν χαθεῖ. Παρ᾽ ὅλα αὐτά, τὸ μεγαλύτερο μέρος τῶν Νόλντορ γλίτωσε, καὶ ὅταν πέρασε ἡ τρικυμία, συνέχισαν τὴν πορεία τους, μερικοὶ μὲ τὰ πλοῖα καὶ μερικοὶ διὰ ξηρᾶς· ἀλλὰ ὁ δρόμος ἦταν μακρὺς καὶ ὅλο καὶ χειροτέρευε ὅσο προχωροῦσαν. Καὶ ἀφοῦ εἶχαν προχωρήσει γιὰ πολὺν καιρό στὴν ἀμέτρητη νύχτα, ἔφτασαν τέλος στὰ βόρεια ὅρια τοῦ Φυλαγμένου Βασιλείου, στὰ σύννεφα τῆς παγείας ἐρημιᾶς τοῦ ᾿Αραμαν ποὺ ἦταν ὅλο βουνὰ καὶ κρύο. Κι ἐκεῖ εἶδαν ξαφνικὰ μία σκοτεινὴ μορφὴ νὰ στέκεται ψηλά, πάνω ἀπὸ ἕνα βράχο ποὺ ἔβλεπε κάτω στὴν παραλία. Μερικοὶ λένε πὼς ἦταν ὁ Μάντος ὁ ἴδιος καὶ ὄχι κάποιος μικρότερος ἀγγελιαφόρος τοῦ Μάνγουε. Κι ἄκουσαν μιὰ δυνατὴ φωνή, σοβαρὴ καὶ φοβερή, ποὺ τοὺς παρήγγειλε νὰ σταθοῦν καὶ νὰ ἀκούσουν. Τότε ὅλοι σταμάτησαν καὶ ἔμειναν ἀκίνητοι κι ἀπ᾿ ἄκρη ὡς ἄκρη στὰ πλήθη τῶν Νόλντορ ἡ φωνὴ ἀκούστηκε νὰ προφέρει τὴν κατάρα καὶ προφητεία, ποὺ ὀνομάζεται Προφητεία τοῦ Βορρᾶ, καὶ Μοίρα τῶν Νόλντορ. Πολλὰ προείπε μὲ λόγια σκοτεινά, ποὺ οἱ Νόλντορ δὲν τὰ κατάλαβαν παρά ἀφοῦ τοὺς εἶχε βρεῖ τὸ κακό· ἀλλὰ ὅλοι ἄκουσαν τὴν κατάρα ποὺ εἶπε γιὰ ἐκείνους ποὺ δὲν θὰ ἔμεναν καὶ δὲν θὰ ζητοῦσαν τὴν κρίση καὶ τὴ συγχώρεση τῶν Βάλαρ.
«Δάκρυα ἀμέτρητα θὰ χύσετε· καὶ οἱ Βάλαρ θὰ περιφράξουν τὸ Βάλινορ καὶ θὰ σᾶς κλείσουν ἀπ᾿ ἔξω, ἔτσι ποὺ οὔτε ὁ ἀπόηχος τῶν θρήνων σας νὰ μὴν περνᾶ πάνω ἀπὸ τὰ βουνά. Στὸν Οἶκο τοῦ Φέανορ ἡ ὀργὴ τῶν Βάλαρ πέφτει ἀπὸ τὴ Δύση ὡς τὴν ἄκρη τῆς Ἀνατολῆς, τὸ ἴδιο καὶ σὲ ὅλους ὅσοι τὸν ἀκολουθοῦν. Ὁ ὅρκος τους θὰ τοὺς σπρώχνει καὶ θὰ τοὺς προδώσει καὶ θὰ τοὺς πάρει ἀκόμα καὶ αὐτοὺς τοὺς θησαυροὺς ποὺ ἔχουν ὀρκιστεῖ νὰ καταδιώξουν. Ὅλα ὅσα θὰ τὰ ξεκινήσουν καλά θὰ ἔχουν κακὸ τέλος καὶ αὐτὸ θὰ γίνει μὲ προδοσία ἀδελφοῦ σε ἀδελφό καὶ ἀπὸ τὸ φόβο τῆς προδοσίας. Αὐτοὶ θὰ εἶναι γιὰ πάντα οἱ Ἀπόκληροι.
»Ἔχετε χύσει τὸ αἷμα τῶν ὁμοφύλων σας ἄδικα καὶ ἔχετε μολύνει τὴ γῆ τοῦ ᾿Αμαν. Γιατί τὸ αἷμα θὰ φέρει αἷμα καὶ ἔξω ἀπὸ τὸν ᾿Αμαν θὰ ζεῖτε στὴ σκιά τοῦ Θανάτου. Γιατί, ἀν καὶ ὁ Ἔρου ὅρισε νὰ μὴν πεθάνετε στὴν ᾿Εα καὶ καμιὰ ἀρρώστια νὰ μὴν σᾶς πιάνει, ὅμως μπορεῖ νὰ σκοτωθεῖτε καὶ θὰ σκοτωθεῖτε: ἀπὸ ὅπλο καὶ ἀπὸ βασανιστήρια καὶ ἀπὸ ἀβάσταχτο πόνο· καὶ τὰ ἄστεγα πνεύματά σας θὰ ἔρθουν τότε στὸν Μάντος. Κι ἐκεῖ θὰ μείνετε πολύ καὶ θὰ ἐπιθυμεῖτε τὰ σώματά σας καὶ λίγο ἔλεος θὰ βρεῖτε ἀκόμα κι ἀν ὅλοι ὅσους ἔχετε σκοτώσει παρακαλοῦν γιὰ σᾶς. Κι ἐκεῖνοι ἀπὸ ἐσᾶς ποὺ θὰ μείνουν στὴ Μέση-γη καὶ δὲ θὰ ἔρθουν στὸν Μάντος θὰ κουραστοῦν καὶ θὰ καταντήσουν σὰν περίλυπες σκιὲς μπροστὰ στὴ νεότερη φυλὴ ποὺ θ᾽ ἀκολουθήσει. Οἱ Βάλαρ μίλησαν».
Τότε πολλοὶ πτοήθηκαν· ἀλλὰ ὁ Φέανορ σκλήρυνε τὴν καρδιὰ του καὶ εἶπε: «Ἔχουμε δώσει ὅρκο, ὄχι ἐπιπόλαια. Αὐτὸν τὸν ὅρκο θὰ τὸν τηρήσουμε. Μᾶς ἀπειλοῦν πολλὰ κακὰ καὶ προδοσία ὄχι λιγότερο· ἀλλὰ ἕνα πράγμα δὲν ἔχει εἰπωθεῖ: ὅτι θὰ ὑποφέρουμε ἀπὸ δειλία, ἀπὸ δειλο
ὺς ἢ ἀπὸ τὸ φόβο τῶν δειλῶν. Γι᾽ αὐτὸ ἐγὼ λέω ὅτι θὰ συνεχίσουμε καὶ θὰ προσθέσω καὶ αὐτὸν τὸ λόγο: τὰ κατορθώματά μας θὰ γίνουν τραγούδια ποὺ θὰ λέγονται ὡς τὶς τελευταῖες μέρες τῆς ᾿Αρντα».
Ἀλλὰ ἐκεῖνη τὴν ὥρα ὁ Φινάρφιν ἐγκατέλειψε τὴν πορεία καὶ γύρισε πίσω, γεμάτος λύπη καὶ πίκρα κατὰ τοῦ Οἴκου τοῦ Φέανορ, ξαιτίας τῆς συγγένειάς του μὲ τὸν Ὄλγουε τοῦ Ἀλκουαλόντε: καὶ πολλοὶ ἀπὸ τὸ λαὸ του τὸν ἀκολούθησαν, ἐπιστρέφοντας λυπημένοι, ὥσπου εἶδαν γι᾽ ἄλλη μιὰ φορὰ τὴ μακρινὴ ἀκτίνα τοῦ Μίντον πάνω στὸν Τούνα νὰ ἐξακολουθεῖ νὰ λάμπει στὴ νύχτα κι ἔτσι ἔφτασαν, τέλος, στὸ Βάλινορ. Κι ἐκεῖ πήραν τὴ συγχώρεση τῶν Βάλαρ καὶ ὁ Φινάρφιν ἀνέλαβε νὰ κυβερνᾷ τοὺς ὑπόλοιπους Νόλντορ στὸ Εὐλογημένο Βασίλειο. Οἱ γιοὶ του ὅμως δὲν ἦταν μαζί του, γιατί δὲν ἤθελαν ν᾿ ἐγκαταλείψουν τοὺς γιοὺς τοῦ Φινγκόλφιν· καὶ ὅλοι ἀπὸ τὸ λαὸ τοῦ Φινγκόλφιν συνέχισαν τὴν πορεία τους, νιώθοντας τὰ δεσμὰ τῆς συγγένειας τους καὶ τὴ θέληση τοῦ Φέανορ καὶ φοβούμενοι ν᾿ ἀντιμετωπίσουν τὴν κρίση τῶν Βάλαρ, ἀφοῦ δὲν ἦταν ὅλοι ἀθῷοι στὴν Ἀδελφοκτονία στὸ Ἀλκουαλόντε. Ἐπιπλέον, ὁ Φίνγκον καὶ ὁ Τούργκον ἦταν τολμηροὶ καὶ μὲ πύρινη καρδιὰ καὶ δὲν ἤθελαν ν᾿ ἐγκαταλείψουν κάποιο ἔργο, στὸ ὁποῖο εἶχαν λάβει μέρος, ὡς τὸ πικρὸ τέλος, ἂν χρειαστεῖ νὰ εἶναι πικρό. Ἔτσι, ὁ κύριος ὄγκος τῶν Νόλντορ δὲ διαλύθηκε καὶ, πολύ γρήγορα, τὸ κακὸ ποὺ εἶχε προβλεφθεῖ ἄρχισε νὰ ἐπαληθεύεται.
Οἱ Νόλντορ ἔφτασαν, τέλος, βαθιὰ στὸ βορρᾶ τῆς Ἄρντα· καὶ εἶδαν τὰ πρῶτα δόντια τοῦ πάγου ποὺ ἐπέπλεαν στὴ θάλασσα καὶ κατάλαβαν ὅτι πλησίαζαν στὸ Χελκαράξε. Γιατί ἀνάμεσα στὴ γῆ τοῦ ᾿Αμαν, ποὺ ἔκανε μία καμπύλη στὰ βόρεια πρὸς τὰ ἀνατολικὰ καὶ τὶς ἀνατολικὲς ἀκτὲς τῆς Ἔντορ (ποὺ εἶναι ἡ Μέση-γῆ) ποὺ ἔβγαιναν δυτικά, ὑπῆρχε ἕνας στενὸς πορθμός, μέσα ἀπὸ τὸν ὁποῖο τὰ παγωμένα νερὰ τῆς Εξώτερης Θάλασσας καὶ τὰ ρεύματα τῆς Μπελέγκαερ ἐνώνονταν· κι ἐκεῖ ἔπεφταν πυκνὲς ὁμίχλες καὶ θανατεροὶ παγετοὶ καὶ τὰ θαλάσσια ρεύματα ἦταν γεμάτα ἀπὸ συγκρουόμενα βουνὰ πάγου καὶ ἀπὸ τὰ τριξίματα τῶν ὑφάλων τους. Ἔτσι ἦταν τὸ Χελκαράξε καὶ κανένας ὡς τότε δὲν εἶχε τολμήσει νὰ τὸ πατήσει ἐκτὸς ἀπὸ τοὺς Βάλαρ καὶ τὴν Ὀυγγόλιαντ.
Γι᾿ αὐτό, ὁ Φέανορ σταμάτησε καὶ οἱ Νόλντορ συζήτησαν δημόσια ποιὰ πορεία ν᾿ ἀκολουθήσουν τώρα. ᾿Ἄρχισαν ὅμως νὰ ὑποφέρουν ἀπὸ ψυχικὴ ἀγωνία λόγω τοῦ κρύου καὶ τῆς πηχτῆς ὁμίχλης, ποὺ δὲν μποροῦσε νὰ τὴν τρυπήσει ἡ παραμικρὴ ἀκτίνα ἀπὸ τὰ ἄστρα. Καὶ πολλοὶ μετάνιωσαν γιὰ τὸ δρόμο ποὺ εἶχαν πάρει κι ἄρχισαν νὰ μουρμουρίζουν, ἰδιαίτερα ἐκεῖνοι ποὺ ἀκολουθοῦσαν τὸν Φινγκόλφιν, ἀναθεματίζοντας τὸν Φέανορ καὶ κατηγορώντας τον γιὰ πρόξενο ὄλων τῶν κακῶν ποὺ εἶχαν βρεῖ τοὺς Ἕλνταρ. Ὁ Φέανορ, ὅμως, γνωρίζοντας ὅλα ὅσα λέγονταν, συσκέφθηκε μὲ τοὺς γιοὺς του καὶ δύο δρόμοι μόνο ἔμεναν γιὰ νὰ ξεφύγουν ἀπ᾿ τὸ ᾿Αραμαν καὶ νὰ περάσουν στὴν Ἔντορ: ἢ ἀπὸ τὸν πορθμὸ ἢ μὲ πλοῖα. Θεώρησαν ὅμως ἀδιαπέραστο τὸ Χελκαράξε καὶ τὰ πλοῖα ἦταν πολύ λίγα. Εἶχαν χαθεῖ πολλὰ στὴ διάρκεια τοῦ μεγάλου ταξιδιοῦ καὶ τώρα δὲν ἔμεναν ἀρκετὰ γιὰ νὰ περάσει ἀπέναντι ὅλο τὸ μεγάλο πλῆθος ταυτόχρονα· ἀλλὰ κανένας δὲν ἦταν διατεθειμένος νὰ περιμένει στὴ δυτικὴ ἀκτὴ ἐνῷ οἱ ἄλλοι θὰ περνοῦσαν πρῶτοι· ὁ φόβος τῆς προδοσίας εἶχε κιόλας ξυπνήσει ἀνάμεσα στοὺς Νόλντορ. Ἐτὶ ἀυτὸ σκέφτηκαν ὁ Φέανορ καὶ οἱ γιοὶ του νὰ ἁρπάξουν κρυφὰ ὅλα τὰ καράβια καὶ νὰ φύγουν ξαφνικά· γιατί εἶχαν κρατήσει τὴν ἀρχηγία τοῦ στόλου μετὰ τὴ μάχη τοῦ Λιμανιοῦ καὶ ἦταν ἐπανδρωμένος μόνο μὲ ἐκείνους ποὺ εἶχαν πολεμήσει ἐκεῖ
καὶ ἦταν πιστοὶ στὸν Φέανορ. Καὶ, λὲς καὶ ἦρθε στὸ κάλεσμά του, σηκώθηκε ἕνας βορειοδυτικὸς ἄνεμος καὶ ὁ Φέανορ ξεγλίστρησε στὰ κρυφὰ μαζί μὲ ὅλους ὅσους θεωροῦσε πιστοὺς σ᾿ αὐτόν, ἐπιβιβάστηκε, ξανοίχτηκε στὸ πέλαγος καὶ ἐγκατέλειψε τὸν Φινγκόλφιν στὸ ᾿Αραμαν. Καὶ ἐπειδὴ ἡ θάλασσα ἐκεῖ ἦταν στενή, ταξιδεύοντας ἀνατολικὰ καὶ κάπως νότια, τὴ διέσχισε χωρίς ἀπώλειες καὶ πρῶτος ἀπ᾿ ὅλους τοὺς Νόλντορ πάτησε τὸ πόδι του γι᾿ ἄλλη μιὰ φορὰ στὶς ἀκτὲς τῆς Μέσης-γῆς· καὶ ἡ ἀποβίβαση τοῦ Φέανορ ἔγινε στὸ στόμιο τοῦ φιόρδ ποὺ λεγόταν Ντρέγκιστ καὶ κατέληγε στὸ Ντορ-λόμιν.
Ὅταν ὅμως βγήκαν στὴ στεριά, ὁ Μαέδρος, ὁ πρῶτος του γιος, ποὺ κάποτε ἦταν φίλος τοῦ Φίνγκον πρὶν μποῦν ἀνάμεσά τους τὰ ψέματα τοῦ Μόργκοθ, μίλησε στὸν Φέανορ καὶ εἶπε:
«Τώρα ποια πλοῖα καὶ κωπηλάτες θὰ διαθέσεις γιὰ νὰ γυρίσουν πίσω καὶ ποῖον θὰ μεταφέρουν πρῶτον ἐδῶ; Τὸ γενναῖο Φίνγκον;»
Τότε ὁ Φέανορ μίλησε σὰν ἀλλοπαρμένος καὶ φώναξε: «Κανέναν καὶ κανέναν! Ὅ,τι ἄφησα πίσω δὲν τὸ θεωρῶ ἀπώλεια γιατί ἀποδείχτηκαν ἄχρηστες ἀποσκευὲς στὸ δρόμο. Ἀφήστε αὐτοὺς ποὺ καταριοῦνται τὸ ὄνομά μου, νὰ τὸ καταριοῦνται καὶ νὰ γυρίσουν ψευτοκλαίγοντας στὰ κλουβιὰ τῶν Βάλαρ! Κάψτε τὰ πλοῖα!»
Τότε ὁ Μαέδρος μονάχος στάθηκε στὴν ἄκρη, ἀλλὰ ὁ Φέανορ ἔβαλε νὰ κάψουν τὰ πλοῖα τῶν Τελέρι. Ἔτσι, σ᾿ ἐκεῖνο τὸ σημείο ποὺ λεγόταν Λόσγκαρ, στὴν ἔξοδο τοῦ φιόρδ τοῦ Ντρέγκιστ, βρήκαν τὸ τέλος τους τὰ ὡραιότερα πλοῖα ποὺ ἔσκισαν ποτέ τὰ κύματα, σὲ μία μεγάλη πυρά, λαμπερὴ καὶ φοβερὴ. Καὶ ὁ Φινγκόλφιν καὶ ὁ λαὸς του εἶδαν τὸ φῶς ἀπὸ μακριά, κόκκινο κάτω ἀπὸ τὰ σύννεφα· καὶ κατάλαβαν πὼς τοὺς εἶχαν προδώσει. Αὐτὰ ἀποτέλεσαν τοὺς πρῶτους καρποὺς τῆς Ἀδελφοκτονίας καὶ τῆς Μοίρας τῶν Νόλντορ.
Τότε ὁ Φινγκόλφιν, βλέποντας ὅτι ὁ Φέανορ τὸν εἶχε ἐγκαταλείψει νὰ χαθεῖ στὸ ᾿Αραμαν ἢ νὰ γυρίσει ντροπιασμένος στὸ Βάλινορ, γέμισε πίκρα· ἀλλὰ τώρα ὅσο ποτέ ἐπιθυμοῦσε νὰ ἔρθει μὲ κάποιον τρόπο στὴ Μέση-γῆ καὶ νὰ συναντήσει πάλι τὸν Φέανορ. Αὐτός καὶ ὁ λαὸς του πλανήθηκαν πολύ, σὲ ἄθλια κατάσταση, ἀλλὰ ἡ γενναιότητά τους καὶ ἡ ἀντοχή τους αὐξήθηκαν μὲ τὶς κακουχίες· γιατί ἦταν μεγάλος λαός, τὰ μεγαλύτερα ἀθάνατα παιδιά τοῦ Ἔρου Ἰλούβαταρ, ποὺ μόλις εἶχαν ἔρθει ἀπὸ τὸ Εὐλογημένο Βασίλειο καὶ δὲν εἶχαν ἀκόμα κουραστεῖ μὲ τὴν κούραση τῆς Γῆς. Ἡ φωτιὰ στὶς καρδιὲς τους ἦταν νέα καὶ, μὲ ἀρχηγοὺς τὸν Φινγκόλφιν καὶ τοὺς γιοὺς του, τὸν Φίνροντ καὶ τὴν Γκαλάντριελ, τόλμησαν νὰ περάσουν στὸν πιὸ σκληρὸ βορρᾶ· κι ἐπειδὴ δὲ γινόταν ἀλλιῶς, στὸ τέλος ἀντέξαν τὸν τρόμο τοῦ Χελκαράξε καὶ τὰ ἄγρια βουνὰ τοῦ πάγου. Ἐλάχιστα ἀπὸ τὰ κατορθώματα τῶν Νόλντορ στὸ μέλλον ξεπέρασαν σὲ ἀντοχὴ ἢ πόνο ἐκεῖνη τὴν ἀπελπισμένη διάβαση. Ἐκεῖ χάθηκε ἡ Ἐλένγουεν, ἡ γυναῖκα τοῦ Τούργκον, καθώς καὶ πολλοὶ ἄλλοι· κι ἔτσι, λοιπόν, ὁ Φινγκόλφιν πάτησε τὸ πόδι του στὶς Εξώτερες Χώρες μὲ μειωμένες δυνάμεις. Ὅλοι ὅσοι βάδισαν, τέλος, πίσω του, ἔτρεφαν πολὺ λίγη ἀγάπη γιὰ τὸν Φέανορ καὶ τοὺς γιοὺς του, ὅταν σάλπισαν τὶς τρομπέτες τους στὴ Μέση-γῆ στὴν πρῶτη ἀνατολὴ τοῦ Φεγγαριοῦ.

Οι Σίνταρ
Τώρα, όπως έχουμε πει, η δύναμη του Έλγουε και της Μέλιαν αυξήθηκε στη Μέση-γη και όλα τα Ξωτικά του Μπελέριαντ, από τους ναυτικούς του Κίρνταν ως τους περιπλανώμενους κυνηγούς στα Γαλάζια Βουνά, πέρα από τον ποταμό Γκέλιον, αναγνώριζαν τον Έλγουε ως άρχοντά τους. Ονομάστηκε Έλου Θίνγκολ, ο βασιλιάς Φαιοχίτων στη γλώσσα του λαού του. Αυτός ο λαός ονομάζεται Σίνταρ, τα Γκρίζα Ξωτικά του αστερόφωτου Μπελέριαντ. Και παρόλο που ήταν Μορικουέντι, κάτω από τη διακυβέρνηση του Θίνγκολ και την καθοδήγηση της Μέλιαν, έγιναν τα ωραιότερα, τα πιο σοφά και τα πιο επιδέξια από όλα τα Ξωτικά της Μέσης-γης. Στο τέλος της πρώτης εποχής που ήταν αλυσοδεμένος ο Μέλκορ, όταν όλη η Γη είχε ειρήνη και η δόξα του Βάλινορ βρισκόταν στο απόγειό της, ήρθε στον κόσμο η Λούθιεν, το μοναδικό παιδί του Θίνγκολ και της Μέλιαν. Και παρόλο που η Μέση-γη κοιμόταν κατά το μεγαλύτερο μέρος της με την πνοή της Γιαβάννα, στο Μπελέριαντ, κάτω από τη δύναμη της Μέλιαν, υπήρχε ζωή και χαρά και τα λαμπερά αστέρια έλαμπαν σαν ασημένιες φωτιές. Εκεί, στο δάσος του Νέλντορεθ, γεννήθηκε η Λούθιεν και φύτρωσαν τα νίφρεντιλ, τα άσπρα λουλούδια, να την καλωσορίσουν σαν αστέρια.
Στη διάρκεια της δεύτερης εποχής της αιχμαλωσίας του Μέλκορ, οι Νάνοι διέσχισαν τα Γαλάζια Βουνά, Ερέντ Λούιν, και πέρασαν στο Μπελέριαντ. Ονόμαζαν τους εαυτούς τους Καζάντ, αλλά οι Σίνταρ τους έλεγαν Ναούγκριμ, ο Βραχύς Λαός, και Γκονχίρριμ, οι Μάστορες της Πέτρας. Μακριά στην ανατολή βρίσκονταν οι αρχαιότεροι οικισμοί των Ναούγκριμ, αλλά είχαν λαξεύσει μεγάλα δώματα και αρχοντικά σύμφωνα με το δικό τους τρόπο, και στις ανατολικές πλαγιές των Ερέντ Λούιν. Αυτές τις πόλεις τις έλεγαν στη γλώσσα τους Γκαλμπιγκαθόλ και Τουμουνζαχάρ. Στα βόρεια του ψηλού βουνού Ντόλμεντ βρισκόταν η Γκαλμπιγκαθόλ, που τα Ξωτικά την είπαν στη γλώσσα τους Μπέλεγκοστ, δηλαδή Μίκλμπουργκ. Και στα νότια έσκαψαν το Τουμουνζαχάρ, που τα Ξωτικά το είπαν Νόγκροντ, το Χόλλοουμπολντ. Μεγαλύτερος από τους οικισμούς των Νάνων ήταν το Καζάντ-ντουμ, το Ντάροουντελφ, Χάντχοντροντ στη γλώσσα των Ξωτικών, που αργότερα στις μέρες της σκοτεινιάς το έλεγαν Μόρια. Αλλά αυτό βρισκόταν μακριά στα Βουνά της Ομίχλης, πέρα από τις ατέλειωτες λεύγες του Ερίαντορ και έφτανε στους Έλνταρ απλώς σαν ένα όνομα, ένας ψίθυρος από τα λόγια των Νάνων, των Γαλάζιων Βουνών. Από το Νόγκροντ και το Μπέλεγκοστ οι Ναούγκριμ έφτασαν στο Μπελέριαντ και τα Ξωτικά απόρησαν, γιατί πίστευαν ότι αυτά ήταν τα μοναδικά ζωντανά πλάσματα στη Μέση-γη που μιλούσαν με λόγια και κατασκεύαζαν με τα χέρια και πως όλα τα άλλα δεν ήταν παρά πουλιά και ζώα. Αλλά δεν μπορούσαν να καταλάβουν ούτε λέξη από τη γλώσσα των Ναούγκριμ, που στα αυτιά τους ηχούσε βαριά και άσχημη και ελάχιστοι από τους Έλνταρ κατάφεραν να τη μάθουν καλά. Οι Νάνοι όμως μάθαιναν γρήγορα και στην πραγματικότητα ήταν πιο πρόθυμοι να μάθουν τη γλώσσα των Ξωτικών παρά να διδάξουν τη δική τους σε μια ξένη φυλή. Ελάχιστοι από τους Έλνταρ πήγαν ποτέ στο Νόγκροντ και το Μπέλεγκοστ, εκτός από τον Έολ του Ναν Έλμοθ και το γιο του τον Μαέγκλιν. Αντίθετα, οι Νάνοι κυκλοφορούσαν στο Μπελέριαντ και κατασκεύασαν ένα μεγάλο δρόμο που περνούσε κάτω από τις παρυφές του όρους Ντόλμεντ και ακολουθούσε τη διαδρομή του ποταμού Άσκαρ, περνώντας απέναντι τον Γκέλιον στο Σαρν Άθραντ, την Πέτρινη Διάβαση, όπου αργότερα έγινε μάχη. Η σχέση ανάμεσα στους Ναούγκριμ και τα Ξωτικά ήταν πάντοτε ψυχρή, αν και είχαν κέρδος και οι μεν και οι δε. Αλλά τότε δεν είχαν δημιουργηθεί ακόμα αυτά που μπήκαν ανάμεσά τους και ο βασιλιάς Θίνγκολ τους καλωσόρισε. Οι Ναούγκριμ όμως έδωσαν τη φιλία τους πιο εύκολα στους Νόλντορ στις μετέπειτα μέρες παρά σε όποια άλλα Ξωτικά και Ανθρώπους, εξαιτίας της αγάπης και του σεβασμού που είχαν για τον Άουλε και τα πετράδια των Νόλντορ τα έβαζαν πάνω από κάθε άλλο θησαυρό. Στο σκοτάδι της Άρντα οι Νάνοι είχαν ήδη κάνει μεγάλα έργα, γιατί από τις πρώτες κιόλας μέρες των Πατέρων τους είχαν μεγάλη δεξιοσύνη στο δούλεμα των μετάλλων και της πέτρας. Αλλά εκείνη την αρχαία εποχή αγαπούσαν να κατεργάζονται το σίδερο και το χαλκό περισσότερο από το ασήμι και το χρυσάφι.
Η Μέλιαν, τώρα, είχε μεγάλο προαίσθημα, όπως όλοι οι Μάιαρ, και όταν πέρασε η δεύτερη εποχή της αιχμαλωσίας του Μέλκορ, συμβούλεψε τον Θίνγκολ πως η Ειρήνη της Άρντα δε θα διαρκούσε για πάντα. Γι' αυτό κι αυτός κάθισε και σκέφτηκε πώς θα κατασκεύαζε για τον εαυτό του μια βασιλική κατοικία που θα ήταν ταυτόχρονα και οχυρό, για την περίπτωση που θα αφυπνιζόταν ξανά το κακό στη Μέση-γη και ζήτησε τη βοήθεια και τη γνώμη των Νάνων του Μπέλεγκοστ. Κι αυτοί πρόθυμα την έδωσαν, γιατί δεν είχαν ακόμα κουραστεί εκείνες τις μέρες και ήταν πρόθυμοι για νέα έργα. Κι ενώ οι Νάνοι πάντα ζητούσαν αμοιβή για όλα όσα έκαναν είτε με ευχαρίστηση είτε με κόπο, αυτή τη φορά θεώρησαν ότι πληρώθηκαν. Γιατί η Μέλιαν τους δίδαξε πολλά που ήθελαν πρόθυμα να μάθουν και ο Θίνγκολ τους αντάμειψε με πολλά πανέμορφα μαργαριτάρια. Αυτά του τα έδωσε ο Κίρνταν γιατί έβγαζαν πολλά στα ρηχά νερά γύρω από το Νησί του Μπάλαρ. Οι Ναούγκριμ όμως δεν είχαν ξαναδεί ομοιά τους και τα θεωρούσαν πολύτιμα. Ένα ήταν μεγάλο σαν αυγό περιστεριού και η γυαλάδα του έμοιαζε σαν το φως των αστεριών στον αφρό της θάλασσας. Το έλεγαν Νίμφελος και ο αρχηγός των Νάνων του Μπέλεγκοστ το είχε πιο πάνω κι από ένα βουνό θησαυρούς.
Γι' αυτό οι Ναούγκριμ εργάστηκαν για πολύ καιρό με ευχαρίστηση για τον Θίνγκολ και έφτιαξαν για αυτόν μέγαρα σύμφωνα με τον τρόπο του λαού τους, λαξεμένα βαθιά στη γη. Στο σημείο όπου ο Εσγκάλντουιν κατέβαινε και χώριζε τον Νέλντορεθ από τον Ρέγκιον, στη μέση του δάσους υψωνόταν ένας πέτρινος λόφος και το ποτάμι κυλούσε στα πόδια του. Εκεί κατασκεύασαν τις πύλες του ανακτόρου του Θίνγκολ κι έχτισαν μια λίθινη γέφυρα πάνω από το ποτάμι, που μόνο από αυτήν μπορούσες να περάσεις τις πύλες. Πίσω από τις πύλες ευρύχωροι δρόμοι οδηγούσαν σε ψηλές αίθουσες και διαμερίσματα, σκαμμένα βαθιά, που ήταν λαξεμένα στη ζωντανή πέτρα, τόσο πολλά και τόσο μεγάλα που η πόλη ονομάστηκε Μένεγκροθ, τα Χίλια Σπήλαια.
Όμως και τα Ξωτικά έλαβαν μέρος σε εκείνο το έργο και, συνεργατικά με τους Νάνους, ο καθένας με την τέχνη του, δημιούργησαν τα οράματα της Μέλιαν, εικόνες των θαυμάτων και της ομορφιάς του Βάλινορ πέρα από τη θάλασσα. Οι κολόνες του Μένεγκροθ ήταν σμιλεμένες να μοιάζουν με τις οξιές του δάσους, κορμός, κλαδιά και φύλλα, και φωτίζονταν με χρυσές λάμπες. Τα αηδόνια τραγουδούσαν εκεί όπως στους κήπους του Λόριεν, και υπήρχαν ασημένια σιντριβάνια και μαρμάρινες δεξαμενές και δάπεδα από πολύχρωμες πέτρες. Σκαλισμένες μορφές ζώων και πουλιών απλώνονταν στους τοίχους ή σκαρφάλωναν στις κολόνες ή κρυφοκοίταζαν ανάμεσα από τα κλαδιά, αγκαλιασμένα με πολλά λουλούδια. Και καθώς περνούσαν τα χρόνια, η Μέλιαν και οι θεραπαινίδες της γέμιζαν τους τοίχους με υφαντά, όπου ιστορούνταν τα κατορθώματα των Βάλαρ και πολλά γεγονότα που είχαν συμβεί στην Άρντα από την αρχή της δημιουργίας της και σκιές πραγμάτων που επρόκειτο να συμβούν. Το Μένεγκροθ ήταν η ωραιότερη κατοικία που έζησε ποτέ βασιλιάς ανατολικά της θάλασσας.
Και όταν ολοκληρώθηκε η κατασκευή του Μένεγκροθ και υπήρχε ειρήνη στο βασίλειο του Θίνγκολ και της Μέλιαν, οι Ναούγκριμ εξακολουθούσαν κατά καιρούς να έρχονται από τα βουνά και να κυκλοφορούν παντού. Μόνο στο Φάλας πήγαιναν σπάνια, γιατί μισούσαν τον ήχο της θάλασσας και φοβόντουσαν να την αντικρίσουν. Στο Μπελέριαντ δεν έρχονταν άλλες φήμες ή νέα από τον έξω κόσμο.
Όσο προχωρούσε η τρίτη εποχή της αιχμαλωσίας του Μέλκορ, οι Νάνοι άρχισαν να ανησυχούν και μίλησαν στον βασιλιά Θίνγκολ, λέγοντάς του ότι οι Βάλαρ δεν είχαν ξεριζώσει εντελώς το κακό στο βορρά και τώρα τα απομεινάρια είχαν καιρό πολλαπλασιαστεί στο σκοτάδι κι έβγαιναν ξανά και τριγύριζαν παντού. "Έχει άγρια ζώα", έλεγαν, "στην περιοχή ανατολικά από τα βουνά, και οι αρχαίοι ομόφυλοί σας που ζουν εκεί φεύγουν διωγμένοι από τις πεδιάδες στα βουνά".
Και πριν περάσει πολύς καιρός, τα πονηρά πλάσματα έφτασαν και ως το Μπελέριαντ, από τα περάσματα των βουνών ή ανεβαίνοντας από το νότο μέσα από τα σκοτεινά δάση. Ήταν λύκοι ή άλλα λυκόμορφα πλάσματα και άλλα άγρια όντα του σκοταδιού. Ανάμεσά τους ήταν οι Ορκ, που αργότερα αφάνισαν το Μπελέριαντ, αλλά ακόμα ήταν λίγοι και προσεκτικοί και απλώς ανίχνευαν την περιοχή περιμένοντας την επιστροφή του αφέντη τους. Από πού προέρχονταν τα Ξωτικά δεν ήξεραν τότε, νομίζοντας ότι ίσως ήταν Αβάρι που είχαν γίνει κακοί και άγριοι στις ερημιές. Σ' αυτή την υπόθεσή τους λέγεται ότι δεν έπεσαν και πολύ έξω.
Επομένως, ο Θίνγκολ άρχισε να σκέπτεται για όπλα, που ως τότε ο λαός του δεν τα είχε χρειαστεί. Αυτά στην αρχή τα έφτιαξαν οι Ναούγκριμ γιατί ήταν πολύ επιδέξιοι σε τέτοιου είδους δουλειά, αν και κανείς τους δεν ξεπερνούσε τους τεχνίτες του Νόγκροντ, από τους οποίους ο Τέλχαρ, ο μεταλλουργός, είχε τη μεγαλύτερη φήμη. Από παλιά όλοι οι Ναούγκριμ ήταν λαός πολεμικός και πολεμούσαν άγρια εναντίον όποιου τους αδικούσε, είτε ήταν υπηρέτες του Μέλκορ είτε Έλνταρ, Αβάρι ή άγρια ζώα, ή, όχι σπάνια, όμοιοί τους, Νάνοι από άλλους οικισμούς και αρχηγούς. Την τέχνη τους οι Σίνταρ την έμαθαν απ' αυτούς. Στην κατεργασία όμως αποκλειστικά του ατσαλιού, πέρα απ' όλες τις τέχνες, τους Νάνους δεν τους ξεπέρασε κανείς, ούτε και οι Νόλντορ, όπως και στην κατασκευή θωράκων από ενωμένους κρίκους που πρώτοι επινόησαν οι μεταλλουργοί του Μπέλεγκοστ. Η δουλειά τους ήταν ασυναγώνιστη.
Αυτή την εποχή, λοιπόν, οι Σίνταρ ήταν καλά εξοπλισμένοι και απέκρουσαν όλα τα κακοποιά πλάσματα και είχαν ειρήνη πάλι. Τα οπλοστάσια όμως του Θίνγκολ ήταν γεμάτα με πελέκια, κοντάρια και σπαθιά, ψηλά κράνη και μακριές γυαλιστερές πανοπλίες, γιατί οι αλυσιδωτοί θώρακες των Νάνων ήταν έτσι φτιαγμένοι ώστε να μη σκουριάζουν αλλά να αστράφτουν πάντα λες και ήταν φρεσκογυαλισμένοι. Αυτό αποδείχτηκε καλό για τον Θίνγκολ στους καιρούς που έρχονταν.
Λοιπόν, όπως έχουμε πει, κάποιος Λένγουε από την ομάδα του Όλγουε εγκατέλειψε την πορεία των Έλνταρ, τότε που οι Τέλερι είχαν σταματήσει στις ακτές του Μεγάλου Ποταμού στα όρια των δυτικών περιοχών της Μέσης-γης. Ελάχιστα είναι γνωστά από τις περιπλανήσεις των Νάντορ, που ο Λένγουε τους οδήγησε κάτω μακριά ακολουθώντας τον Άντουιν. Μερικοί, λέγεται, κατοίκησαν για πολύ καιρό στα δάση της Κοιλάδας του Μεγάλου Ποταμού και κάποιοι έφτασαν, τέλος, στις εκβολές. Εκεί εγκαταστάθηκαν κοντά στη θάλασσα, και κάποιοι άλλοι, περνώντας τα Ερέντ Νίμραϊς, τα Λευκά Βουνά, γύρισαν στο βορρά ξανά και μπήκαν στις ερημιές του Ερίαντορ ανάμεσα στα Ερέντ Λούιν και τα μακρινά Βουνά της Ομίχλης. Αυτοί, λοιπόν, ήταν λαός του δάσους και δεν είχαν ατσάλινα όπλα
και ο ερχομός των άγριων ζώων από το βορρά τους πλημμύρισε με μεγάλο φόβο, όπως πληροφόρησαν οι Ναούγκριμ τον βασιλιά Θίνγκολ στο Μένεγκροθ. Γι' αυτό, ο Ντένεθορ, ο γιος του Λένγουε, ακούγοντας τις φήμες για τη δύναμη του Θίνγκολ και το μεγαλείο του, και για την ειρήνη που επικρατούσε στην επικράτειά του, συγκέντρωσε όσους μπόρεσε από το σκορπισμένο λαό του και, διασχίζοντας τα βουνά, τους έφερε στο Μπελέριαντ. Εκεί τους καλωσόρισε ο Θίνγκολ σαν χαμένους συγγενείς που γύρισαν κι εγκαταστάθηκαν στο Οσσίριαντ, τη Χώρα των Επτά Ποταμών.
Λίγα είναι γνωστά για τα πολλά ειρηνικά χρόνια που ακολούθησαν μετά τον ερχομό του Ντένεθορ. Εκείνες τις μέρες, λέγεται, ο Ντάερον ο Ραψωδός, ο σπουδαιότερος σοφός δάσκαλος του βασιλείου του Θίνγκολ, επινόησε τα ρουνικά του. Οι Ναούγκριμ που ήρθαν στον Θίνγκολ τα έμαθαν και πολύ τους άρεσαν και εκτίμησαν αυτή την τέχνη του Ντάερον περισσότερο από τους Σίνταρ, τους ομόφυλούς του. Από τους Ναούγκριμ τα ρουνικά μεταφέρθηκαν ανατολικά, πέρα από τα βουνά, και πέρασαν στη γνώση πολλών λαών. Ελάχιστα όμως χρησιμοποιήθηκαν από τους Σίνταρ στην καταγραφή των αρχείων τους, ως τις μέρες του Πολέμου και, πολλά που ήταν διατηρημένα στη μνήμη, χάθηκαν στα ερείπια του Ντόριαθ. Αλλά για την ευδαιμονία και τη χαρούμενη ζωή λίγα μπορούν να λεχθούν πριν τον τελειωμό τους. Τα ωραία και θαυμαστά έργα, όσο υπάρχουν και τα βλέπουν ανθρώπου μάτια, είναι από μόνα τους ιστορία και μόνον όταν κινδυνεύσουν ή καταστραφούν για πάντα γίνονται τραγούδι.
Στο Μπελέριαντ εκείνες τις μέρες κυκλοφορούσαν τα Ξωτικά και τα ποτάμια κυλούσαν και τ' αστέρια έλαμπαν και τα νυχτολούλουδα ανάδιναν το άρωμά τους. Η ομορφιά της Μέλιαν ήταν σαν της σελήνης και η ομορφιά της Λούθιεν ήταν σαν την ανοιξιάτικη αυγή. Στο Μπελέριαντ ο βασιλιάς Θίνγκολ στο θρόνο του ήταν σαν τους άρχοντες των Μάιαρ, που η δύναμή τους αναπαύεται, που η χαρά τους είναι σαν τον αέρα που αναπνέουν όλες τις μέρες τους, που η σκέψη τους κυλά ορμητικά ανενόχλητη από τα ύψη ως τα βάθη. Στο Μπελέριαντ εξακολουθούσε πότε πότε να καλπάζει ο μεγάλος Όρομε, περνώντας σαν τον άνεμο πάνω απ' τα βουνά και η φωνή από το βούκινο του κατέβαινε τις λεύγες με το αστροφώς, και τα Ξωτικά τον φοβόντουσαν εξαιτίας της λαμπρότητας της όψης του και της χλαλοής του καλπασμού του Νάχαρ. Όταν όμως το Βαλαρόμα αντηχούσε στα βουνά, ήξεραν καλά πως όλα τα κακοποιά πλάσματα έφευγαν μακριά.
Κάποτε όμως έφτασε η ώρα που πλησίασε το τέλος της ευδαιμονίας και το μεσημέρι του Βάλινορ έφτασε στο σούρουπο. Γιατί, όπως έχει ειπωθεί και είναι γνωστό σε όλους, επειδή είναι γραμμένο στις παραδόσεις και τραγουδημένο σε πολλά τραγούδια, ο Μέλκορ αφάνισε τα Δέντρα των Βάλαρ με τη βοήθεια της Ουνγκόλιαντ και ξέφυγε και ξαναγύρισε στη Μέση-γη. Μακριά στα βορινά έγινε ο αγώνας του Μόργκοθ και της Ουνγκόλιαντ, αλλά η μεγάλη κραυγή του Μόργκοθ αντήχησε σ' ολόκληρο το Μπελέριαντ και όλοι που ζούσαν εκεί μαζεύτηκαν απ' το φόβο. Γιατί, αν και δεν ήξεραν τι προοιώνιζε, άκουσαν τότε τον άγγελο του θανάτου. Λίγο αργότερα, η Ουνγκόλιαντ έφυγε απ' το βορρά και ήρθε στην επικράτεια του βασιλιά Θίνγκολ τυλιγμένη στον τρόμο και το σκοτάδι. Αναχαιτίστηκε από τη δύναμη της Μέλιαν και δεν μπήκε στο Νέλντορεθ, εγκαταστάθηκε όμως για πολύ καιρό κάτω από τη σκιά των γκρεμών που κατέληγαν δυτικά στο Ντορθόνιον. Η περιοχή έγινε γνωστή σαν Έρεντ Γκόργκοροθ, τα Βουνά του Τρόμου, και κανείς δεν τολμούσε να πάει εκεί ή να περάσει από κοντά. Εκεί η ζωή και το φως πνίγηκαν και όλα τα νερά ήταν δηλητηριασμένα.
Ο Μόργκοθ όμως, όπως είπαμε προηγουμένως, ξαναγύρισε στην Άνγκμπαντ και την ξανάχτισε και πάνω από τις πύλες της ύψωσε τους πύργους με τις αναθυμιάσεις των Θανγκορόντριμ. Οι πύλες του Μόργκοθ δεν βρίσκονταν παρά μόνον εκατόν πενήντα λεύγες απόσταση από τη γέφυρα του Μένεγκροθ. Μακριά και όμως πολύ κοντά.
Οι Ορκ, τώρα, που πολλαπλασιάζονταν στο σκοτάδι της Γης, έγιναν δυνατοί και άγριοι και ο σκοτεινός αφέντης τους γέμισε με την επιθυμία της καταστροφής και του θανάτου. Ξεχύθηκαν από τις πύλες της Άνγκμπαντ κρυμμένοι στα σύννεφα που έφερε ο Μόργκοθ και πέρασαν αθόρυβα στα υψίπεδα του βορρά. Από κει, ξαφνικά, ένας μεγάλος στρατός εισέβαλε στο Μπελέριαντ και επιτέθηκε στον βασιλιά Θίνγκολ. Τώρα, στη μεγάλη του επικράτεια περιπλανιόνταν πολλά Ξωτικά ελεύθερα στις ερημιές ή ζούσαν ειρηνικά σε μικρές απομονωμένες κοινότητες. Μόνο γύρω από το Μένεγκροθ, στη μέση της περιοχής, και στις παραλίες του Φάλας, στην περιοχή των ναυτικών, υπήρχε πολύς κόσμος. Οι Ορκ όμως κατέβηκαν κι απ’ τις δύο πλευρές του Μένεγκροθ και από στρατόπεδα ανατολικά ανάμεσα στον Γκέλιον και τον Αρός και δυτικά στις πεδιάδες ανάμεσα στον Νάρογκ και τον Σιρίον, λεηλατούσαν παντού. Ο Θίνγκολ αποκόπηκε από τον Κίρνταν στο Εγκλαρεστ. Γι' αυτό ζήτησε τη βοήθεια του Ντένεθορ. Οι δυνάμεις των Ξωτικών ήρθαν από το Ρέγκιον πέρα από τον Αρός και από το Οσσίριαντ και έδωσαν την πρώτη μάχη των Πολέμων του Μπελέριαντ. Η ανατολική στρατιά των Ορκ βρέθηκε ανάμεσα στις δυνάμεις των Έλνταρ, βόρεια απ' το Άντραμ και στη μέση της απόστασης από τον Αρός στον Γκέλιον. Εκεί κατατροπώθηκαν εντελώς και όσοι ξέφυγαν βόρεια απ' τη μεγάλη σφαγή έπεσαν στην ενέδρα των τσεκουριών των Ναούγκριμ που ξεχύθηκαν απ' το όρος Ντόλμεντ. Ελάχιστοι γύρισαν πίσω στην Άνγκμπαντ.
Η νίκη των Ξωτικών εξαγοράστηκε ακριβά. Γιατί τα Ξωτικά από το Οσσίριαντ ήταν ελαφρά οπλισμένα και δεν μπορούσαν
να παραβληθούν με τους Ορκ, που φορούσαν σιδεροπάπουτσα και κρατούσαν σιδερένιες ασπίδες και μεγάλα δόρατα με πλατιές αιχμές. Ο Ντένεθορ αποκόπηκε και τον περικύκλωσαν στον λόφο του Άμον Έρεμπ. Εκεί έπεσε και μαζί του όλοι οι πιο στενοί συγγενείς του, πριν μπορέσουν οι δυνάμεις του Θίνγκολ να έρθουν σε βοήθειά του. Αν και σκληρά εκδικήθηκαν το θάνατό του, όταν ο Θίνγκολ έπεσε στα μετόπισθεν των Ορκ και τους έσφαξε σωρηδόν, ο λαός του τον πένθησε για πάντα και δεν ανακήρυξαν ξανά άλλο βασιλιά. Μετά τη μάχη μερικοί γύρισαν πίσω στο Οσσίριαντ και τα νέα τους γέμισαν με μεγάλο τρόμο τον υπόλοιπο λαό τους και γι' αυτό δεν ξαναβγήκαν ποτέ σε ανοιχτό πόλεμο, αλλά επιβίωναν προσέχοντας πολύ και ζώντας κρυφά. Ονομάστηκαν Λαϊκουέντι, τα Πράσινα Ξωτικά, γιατί τα ρούχα τους είχαν το χρώμα των φύλλων. Πολλά όμως πήγαν βόρεια και μπήκαν στο φυλαγμένο βασίλειο του Θίνγκολ και αφομοιώθηκαν με το λαό του.
Όταν ο Θίνγκολ ήρθε πάλι στο Μένεγκροθ, έμαθε ότι οι δυνάμεις των Ορκ στη δύση προχωρούσαν νικηφόρες και είχαν απωθήσει τον Κίρνταν στην άκρη της θάλασσας. Γι' αυτό συγκέντρωσε όσους από το λαό του μπορούσαν να φτάσουν στο κάλεσμά του, στο οχυρό του Νέλντορεθ και του Ρέγκιον, και η Μέλιαν με τη δύναμή της περικύκλωσε όλη αυτή την επικράτεια με έναν αόρατο τοίχο σκιάς και σύγχυσης: τη Ζώνη της Μέλιαν. Κανείς από τότε δεν μπορούσε να περάσει χωρίς τη θέλησή της ή τη θέληση του βασιλιά Θίνγκολ, εκτός κι αν ερχόταν με δύναμη μεγαλύτερη απ' αυτήν της Μέλιαν της Μάια. Αυτή η εσωτερική περιοχή, που για πολύ καιρό ονομαζόταν Εγκλάντορ, αργότερα ονομάστηκε Ντόριαθ, το φυλαγμένο βασίλειο. Απ' έξω βασίλευε κίνδυνος και μεγάλος φόβος και οι υπηρέτες του Μόργκοθ πήγαιναν όπου ήθελαν εκτός από τα οχυρωμένα λιμάνια του Φάλας.
Καινούρια όμως νέα έφταναν, που κανένας στη Μέση-γη δεν είχε προβλέψει, ούτε ο Μόργκοθ στα μπουντρούμια του ούτε η Μέλιαν στο Μένεγκροθ. Κανένα νέο δεν έβγαινε από το Άμαν, ούτε με αγγελιαφόρο, πνεύμα ή όραμα σε όνειρο, μετά το θάνατο των Δέντρων. Την ίδια εποχή ο Φέανορ ήρθε από τη θάλασσα με τα λευκά καράβια των Τέλερι και αποβιβάστηκε στο φιόρδ του Ντρένγκιστ κι εκεί έκαψε τα καράβια στο Λόσγκαρ.
Κεφάλαιο 11
Ο ήλιος, το φεγγάρι και το κρύψιμο του Βάλινορ
Δήγεται ότι μετά τη φυγή του Μέλκορ, οι Βάλαρ κάθισαν για πολύ καιρό ακίνητοι στους θρόνους τους στον Κύκλο της Κρίσεως. Έμειναν όμως αργοί, όπως είχε διακηρύξει ο Φέανορ μέσα στην ανυπακοή του. Γιατί οι Βάλαρ μπορούν να κάνουν πολλά πράγματα με τη σκέψη αντί με τα χέρια και χωρίς φωνή, σιωπηλά επικοινωνούν ο ένας με τον άλλον. Έτσι, αγρυπνούσαν στη νύχτα του Βάλινορ και η σκέψη τους ταξίδεψε πίσω, πριν την Εά, και μπροστά, ως το Τέλος, όμως ούτε δύναμη ούτε σοφία μπορούσαν να καταπραΰνουν τον πόνο τους και τη γνώση του κακού την ώρα της δημιουργίας του. Και δεν πενθούσαν περισσότερο για το θάνατο των Δέντρων απ' όσο για τη σπίλωση του Άρντα, το χειρότερο απ' όλα τα κακά που είχε κάνει ο Μέλκορ. Γιατί, από όλα τα Παιδιά του Ιλούβαταρ, ο Φέανορ είχε γίνει ο πιο ισχυρός σωματικά και πνευματικά σε γενναιότητα, αντοχή, ωραιότητα, κατανόηση, δεξιοσύνη και πνευματική ευστροφία και μέσα του έκαιγε φλόγα λαμπερή. Τα θαυμαστά έργα για τη δόξα της Άρντα που θα μπορούσε διαφορετικά να είχε φτιάξει, μόνο ο Μάνγουε θα ήταν ικανός ως ένα σημείο να αντιληφθεί. Και λέγεται από τους Βάνυαρ που αγρυπνούσαν μαζί με τους Βάλαρ, ότι όταν οι αγγελιαφόροι ανακοίνωσαν στον Μάνγουε τι απαντήσεις έδωσε ο Φέανορ στους κήρυκες του, ο Μάνγουε έσκυψε το κεφάλι και έκλαψε. Αλλά σε εκείνα τα τελευταία λόγια του Φέανορ, ότι δηλαδή οι Νόλντορ θα έκαναν κατορθώματα που τουλάχιστον θα ζούσαν για πάντα στα τραγούδια, σήκωσε το κεφάλι του, σαν κάποιος που ακούει μια φωνή μακρινή, και είπε:
«Ας γίνει έτσι! Ακριβοπληρωμένα θα θεωρηθούν αυτά τα τραγούδια, αλλά θα είναι καλά πληρωμένα. Γιατί δε θα μπορούσε να είναι διαφορετική η τιμή τους. Κι έτσι, όπως μας είπε ο Έρου, θα έρθει στην Εά ομορφιά που δεν είχε προηγουμένως επινοηθεί και το κακό θα βγει σε καλό».
Ο Μάντος όμως είπε:
«Αλλά δε θα πάψει να είναι κακό. Ο Φέανορ γρήγορα θα έρθει σε μένα».
Όταν όμως στο τέλος, οι Βάλαρ έμαθαν ότι οι Νόλντορ είχαν πραγματικά φύγει από το Άμαν και είχαν γυρίσει στη Μέση-γη, σηκώθηκαν και άρχισαν να πραγματοποιούν τις αποφάσεις που είχαν πάρει καθώς σκέφτονταν, για να επανορθώσουν τα κακά του Μέλκορ. Τότε ο Μάνγουε ζήτησε από τη Γιαβάννα και τη Νιέννα να ασκήσουν όλες τις δυνάμεις που είχαν για μεγάλωμα και θεραπεία, κι αυτές έβαλαν όλες τις δυνάμεις τους στα Δέντρα. Αλλά τα δάκρυα της Νιέννα δεν μπόρεσαν να θεραπεύσουν τις θανάσιμες πληγές τους και για πολύ καιρό η Γιαβάννα τραγουδούσε μόνη στις σκιές. Όμως την ώρα που η ελπίδα έσβηνε και το τραγούδι κόμπιασε, ο Τελπέριον έβγαλε, επιτέλους, πάνω σ' ένα γυμνό κλαδί ένα μεγάλο ασημένιο λουλούδι και η Λαουρέλιν έναν μοναδικό χρυσό καρπό.
Αυτά τα πήρε η Γιαβάννα και τότε τα Δέντρα πέθαναν και τα άψυχα κλαριά τους στέκονται ακόμα στο Βάλινορ, μνημείο της χαμένης χαράς. Αλλά το λουλούδι και τον καρπό τα έδωσε η Γιαβάννα στον Αούλε και ο Μάνγουε τα καθαγίασε και ο Αούλε και οι δικοί του έφτιαξαν δοχεία να τα βάλουν για να διατηρήσουν την ακτινοβολία τους, όπως λέγεται στο Ναρσίλιον, το Τραγούδι του Ήλιου και της Σελήνης. Αυτά τα δοχεία οι Βάλαρ τα έδωσαν στη Βάρντα, για να γίνουν λάμπες του ουρανού, πιο λαμπερές απ' τα αρχαία άστρα, επειδή ήταν πιο κοντά στην Άρντα και εκείνη τους έδωσε τη δύναμη να διασχίζουν τις χαμηλότερες περιοχές του Ίλμεν και τα έβαλε να ταξιδεύουν σε καθορισμένες τροχιές πάνω από τη ζώνη της Γης από τη δύση στην ανατολή και να ξαναγυρίζουν.

Οι Βάλαρ έκαναν αυτά τα πράγματα επειδή θυμήθηκαν στο λυκόφως τους τα σκοτάδια της Άρντα και αποφάσισαν τώρα να φωτίσουν τη Μέση-γη με φως για να εμποδίσουν τα έργα του Μέλκορ. Γιατί θυμήθηκαν τους Αβάρι που είχαν παραμείνει εκεί στα νερά που είχαν ξυπνήσει και δεν εγκατέλειψαν τελείως τους Νόλντορ στην εξορία και ο Μάνγουε γνώριζε επίσης ότι η ώρα του ερχομού των Ανθρώπων πλησίαζε. Και λέγεται μάλιστα ότι όπως οι Βάλαρ έκαναν πόλεμο εναντίον του Μέλκορ για χάρη των Κουέντι, έτσι κι εκείνο τον καιρό απέφευγαν τον πόλεμο για χάρη των Χίλντορ, των Δευτεροαφιχθέντων, των νεότερων Παιδιών του Ιλούβαταρ. Τόσο φοβερές ήταν οι πληγές της Μέσης-γης στον πόλεμο εναντίον του Ουτούμνο που οι Βάλαρ φοβήθηκαν μήπως και συμβεί τώρα τίποτα χειρότερο και μάλιστα, αφού οι Χίλντορ θα ήταν θνητοί και πιο αδύναμοι από τους Κουέντι να αντέξουν το φόβο και την αναταραχή. Και επιπλέον, δεν είχε αποκαλυφθεί στον Μάνγουε πού θα γινόταν η αρχή των Ανθρώπων, βόρεια, νότια ή ανατολικά. Για αυτό οι Βάλαρ έστειλαν μεν φως, αλλά οχύρωσαν τον τόπο της διαμονής τους.
Ἴσιλ η Γυαλιστερή, έτσι οι παλιοί Βάνυαρ ονόμασαν τη Σελήνη, το λουλούδι του Τελπέριον στο Βάλινορ και ΄Αναρ, η Χρυσή Φωτιά, ο καρπός της Λαουρέλιν, ονόμασαν τον Ήλιο. Αλλά οι Νόλντορ τους ονόμασαν επίσης Ράνα η Ιδιότροπη και Βάσα η Καρδιά της Φωτιάς, που ξυπνάει και κατατρώει, γιατί ο Ήλιος θεωρούνταν σημάδι της αφύπνισης των Ανθρώπων και της παρακμής των Ξωτικών, η Σελήνη όμως διατηρεί τη μνήμη τους.
Η κόρη που οι Βάλαρ διάλεξαν ανάμεσα στους Μάιαρ για να οδηγεί το όχημα του Ήλιου λεγόταν Άριεν και εκείνος που κυβερνούσε το νησί της Σελήνης ήταν ο Τίλιον. Τις μέρες που ζούσαν τα Δέντρα, η Άριεν περιποιόταν τα χρυσά λουλούδια στους κήπους της Βάνα και τα πότιζε με τις λαμπερές δροσοσταλίδες της Λαουρέλιν. Αλλά ο Τίλιον ήταν κυνηγός στη συντροφιά του Όρομε και είχε ένα ασημένιο τόξο. Αγαπούσε το ασήμι και όταν θέλησε να ξεκουραστεί, εγκατέλειψε τα δάση του Όρο
με και, πηγαίνοντας στο Λόριεν, ξάπλωσε και ονειρευόταν πλάι στις λίμνες της Έστε, στο φως των τρεμουλιαστών ακτίνων του Τελπέριον και παρακάλεσε να του αναθέσουν να περιποιείται για πάντα το τελευταίο Ασημένιο Λουλούδι. Η Άριεν ήταν ισχυρότερη από αυτόν και είχε επιλεγεί γιατί δεν φοβόταν τη θερμότητα της Λαουρέλιν ούτε επηρεαζόταν απ' αυτήν, κι αυτό γιατί από την αρχή ήταν πνεύμα φωτιάς, που ο Μέλκορ δεν το είχε εξαπατήσει ούτε είχε καταφέρει να το πάρει στην υπηρεσία του. Τόσο λαμπερά ήταν τα μάτια της Άριεν που ούτε και οι Έλνταρ δεν μπορούσαν να τα αντικρίσουν και, αφήνοντας το Βάλινορ, εγκατέλειψε τη μορφή και την ενδυμασία που, όπως οι Βάλαρ, φορούσε εκεί, κι έμεινε σαν γυμνή φλόγα, τρομερή στο πλήρες μεγαλείο της.
Η Ίσιλ φτιάχτηκε και ετοιμάστηκε πρώτη και πρώτη ανέβηκε στο βασίλειο των άστρων και ήταν η αρχαιότερη από τα δύο φώτα, όπως ο Τελπέριον από τα δύο Δέντρα. Τότε για λίγο ο κόσμος φωτίστηκε από το σεληνόφως και πολλά πράγματα, που περίμεναν πολύ στον ύπνο της Γιαβάννα, αναδεύτηκαν και ξύπνησαν. Οι υπηρέτες του Μέλκορ καταταράχτηκαν, αλλά τα Ξωτικά των Εξώτερων Περιοχών κοίταζαν ψηλά καταχαρούμενα. Την ώρα που ανέτειλε το Φεγγάρι πάνω απ' τα σκοτάδια στη δύση, ο Φινγκόλφιν σάλπισε τις ασημένιες τρομπέτες του και άρχισε την πορεία του στη Μέση-γη και οι σκιές της στρατιάς του πήγαιναν μαύρες και μακριές μπροστά τους.
Ο Τίλιον είχε διασχίσει τον ουρανό επτά φορές, κι έτσι βρισκόταν στην άκρη της ανατολής, όταν το όχημα της Άριεν ετοιμάστηκε. Τότε η Άναρ ανέτειλε με δόξα και η πρώτη ανατολή του Ήλιου έμοιαζε με μεγάλη πυρκαγιά στους πύργους των Πελόρι: τα σύννεφα της Μέσης-γης πήραν φωτιά και ακούστηκε ο θόρυβος από πολλούς καταρράκτες. Τότε, πραγματικά, ο Μέλκορ καταπτοήθηκε και κατέβηκε στα πιο βαθιά υπόγεια της Άνγκμπαντ και απέσυρε τους υπηρέτες του και με μεγάλες αναθυμιάσεις και μαύρα σύννεφα έκρυψε τη χώρα του από το φως του Άστρου της Ημέρας.
Η Βάρντα τώρα σκόπευε τα δύο οχήματα να ταξιδεύουν στο Ίλμεν και να βρίσκονται πάντα ψηλά, όχι όμως μαζί. Το καθένα να περνά από το Βάλινορ στην ανατολή και να επιστρέφει, το ένα να βγαίνει από τη δύση την ώρα που το άλλο γύριζε από την ανατολή. Έτσι οι πρώτες από τις καινούριες μέρες υπολογίζονταν όπως και με τα Δέντρα, από τη συνάντηση του φωτός τους όταν η Άριεν και ο Τίλιον συναντιούνταν κατά την πορεία τους, πάνω από τη μέση της Γης. Αλλά ο Τίλιον ήταν ιδιότροπος και η ταχύτητά του ασταθής και δεν τηρούσε την ορισμένη για αυτόν διαδρομή και γύρευε να πλησιάσει την Άριεν επειδή τον τραβούσε η λαμπρότητά της, μ' όλο που η φλόγα της Άναρ τον καψάλιζε και μαύριζε το νησί της Σελήνης.
Εξαιτίας, λοιπόν, της ιδιοτροπίας του Τίλιον κι ακόμα περισσότερο των παρακλήσεων του Λόριεν και της Έστε, που έλεγαν ότι ο ύπνος και η ανάπαυση είχαν εξοριστεί από τη Γη και τ' αστέρια είχαν κρυφτεί, η Βάρντα άλλαξε την απόφασή της και άφησε κάποιο χρονικό διάστημα ώστε ο κόσμος να έχει σκιά και ημίφως. Η Άναρ, λοιπόν, αναπαυόταν για λίγο στο Βάλινορ, ξαπλώνοντας στη δροσερή αγκαλιά της Εξώτερης Θάλασσας και το βράδυ, την ώρα που κατέβαινε κι αναπαυόταν ο Ήλιος, το φως και η χαρά ήταν περισσότερα στο Άμαν. Γρήγορα όμως οι υπηρέτες του Ούλμο τραβούσαν κάτω τον ήλιο, και εκείνος τότε πήγαινε βιαστικά κάτω από τη Γη και έτσι ξανάβγαινε χωρίς να τον βλέπουν στην ανατολή κι ανέβαινε στον ουρανό και πάλι μην τυχόν και παραμακρύνει η νύχτα και το κακό περπατήσει στο φως του Φεγγαριού. Αλλά η Άναρ έκανε τα νερά της Εξώτερης Θάλασσας να ζεματάνε και να φέγγουν με χρωματιστή φωτιά και το Βάλινορ φωτιζόταν για λίγο μετά το πέρασμα της Άριεν. Όμως, καθώς αυτή ταξίδευε κάτω από τη Γη και πλησίαζε στην ανατολή, η φεγγοβολιά έσβηνε και το Βάλινορ θάμπωνε και τότε οι Βάλαρ πενθούσαν περισσότερο για το θάνατο της Λαουρέλιν. Την αυγή οι σκιές των Βουνών της Άμυνας απλώνονταν βαριές στο Ευλογημένο Βασίλειο.
Η Βάρντα έδωσε εντολή στο Φεγγάρι να ταξιδεύει με παρόμοιο τρόπο, να περνά κάτω από τη Γη και να βγαίνει στην ανατολή, αλλά μόνο μετά τη δύση του Ήλιου από τον ουρανό. Αλλά ο Τίλιον πηγαίνει με αβέβαιο ρυθμό, και συνεχίζει να το κάνει, και εξακολουθεί να τον τραβά η Άριεν και πάντα έτσι γίνεται. Γι' αυτό συχνά φαίνονται πάνω από τη Γη μαζί, και μερικές φορές τυχαίνει ο Τίλιον να πηγαίνει τόσο κοντά, που η σκιά του κόβει τη λάμψη της Άριεν και σκοτεινιάζει στη μέση της μέρας.
Γι' αυτό από τότε οι Βάλαρ μετρούσαν τις μέρες με τον ερχομό και την αναχώρηση της Άναρ ως την Αλλαγή του Κόσμου. Γιατί ο Τίλιον σπάνια καθυστερούσε στο Βάλινορ. Τις περισσότερες φορές περνούσε γρήγορα πάνω από τις δυτικές περιοχές, πάνω από το Αβάθαρ ή το Αραμαν ή το Βάλινορ και βουτούσε στο χάσμα πέρα απ' την Εξώτερη Θάλασσα, ακολουθώντας μόνος του το δρόμο του ανάμεσα στα κοιλώματα και τα σπήλαια στις ρίζες της Άρντα. Εκεί συχνά πλανιόταν πολύ και αργούσε να γυρίσει.
Ακόμη, λοιπόν, μετά τη Μεγάλη Νύχτα, το φως του Βάλινορ ήταν περισσότερο και ωραιότερο απ' ό,τι στη Μέση-γη, γιατί ο Ήλιος αναπαυόταν εκεί και τα φώτα του ουρανού έρχονταν πιο κοντά στη Γη σ' εκείνη την περιοχή. Αλλά ούτε ο Ήλιος ούτε το Φεγγάρι μπορούσαν να ξαναφέρουν το φως που υπήρχε παλιά, το οποίο προερχόταν από τα Δέντρα πριν τα αγγίξει το δηλητήριο της Ουνγκόλιαντ. Αυτό το φως ζει τώρα μόνο στα Σίλμαριλ.
Ο Μέλκορ όμως μισούσε τα καινούρια φώτα και για λίγο βρέθηκε σε αμηχανία από το απρόσμενο χτύπημα των Βάλαρ. Έπειτα επιτέθηκε κατά του Τίλιον, στέλνοντας πνεύματα σκοτεινά εναντίον του και έγιναν συγκρούσεις στο Ίλμεν κάτω από τα
μονοπάτια των άστρων. Ο Τίλιον όμως ήταν νικητής. Και την Άριεν ο Μέλκορ τη φοβόταν με μεγάλο φόβο, αλλά δεν τολμούσε να την πλησιάσει, γιατί στ' αλήθεια πια δεν είχε τη δύναμη και αυτό γιατί όσο μεγάλωνε σε κακία και έβγαζε από μέσα του ό,τι κακό επινοούσε σε ψέματα και κακόβουλα πλάσματα, η δύναμή του περνούσε σ' αυτά και σκορπιζόταν, και αυτός ο ίδιος δενόταν όλο και περισσότερο με τη Γη και ήταν απρόθυμος να βγει από το σκοτεινό οχυρό του. Με ίσκιους έκρυβε τον εαυτό του και τους υπηρέτες του από την Άριεν, που το βλέμμα των ματιών της δεν μπορούσαν, ούτε αυτός ούτε εκείνοι, να το αντέξουν για πολύ, και οι τόποι γύρω από την κατοικία του ήταν τυλιγμένοι σε καπνούς και μεγάλα σύννεφα.
Βλέποντας όμως την επίθεση κατά του Τίλιον οι Βάλαρ βρέθηκαν σε αμφιβολία και φοβήθηκαν τι θα μπορούσε η κακία και η πονηριά του Μέλκορ να επινοήσει εναντίον τους. Και, επειδή δεν ήθελαν να πολεμήσουν εναντίον του στη Μέση-γη, αποφάσισαν να μην αφήσουν κάτι τέτοιο να συμβεί στο Βάλινορ. Για αυτό τότε οχύρωσαν ξανά τη γη τους και ύψωσαν τα βουνο-τείχη των Πελόρι σε κατακόρυφα και φοβερά ύψη από ανατολή, βορρά και νότο. Οι εξωτερικές τους πλευρές ήταν σκοτεινές και λείες, χωρίς πάτημα ή σκαλοπάτι και έπεφταν σε μεγάλους γκρεμούς με όψη σκληρή σαν γυαλί και ανέβαιναν ψηλά σε πύργους στεφανωμένους με άσπρο πάγο. Εκεί έβαλαν ακοίμητη φρουρά και κανένα πέρασμα δεν τα διαπερνούσε εκτός της Καλασίρυα. Αλλά εκείνο το πέρασμα δεν το έκλεισαν οι Βάλαρ για το χατίρι των Έλνταρ που ήταν πιστοί. Και στην πόλη του Τίριον πάνω στον πράσινο λόφο, ο Φινάρφιν εξακολουθούσε να κυβερνά τα υπολείμματα των Νόλντορ στο βαθύ φαράγγι των βουνών. Γιατί όλοι εκείνοι της φυλής των Ξωτικών, ακόμη και οι Βάνυαρ και ο Ίνγκουε ο άρχοντάς τους, έπρεπε να αναπνέουν πότε πότε την έξω ατμόσφαιρα και τον άνεμο που έρχεται από τη θάλασσα, από τους τόπους που γεννήθηκαν και οι Βάλαρ δεν ήθελαν να χωρίσουν τελείως τους Τελέρι από τους δικούς τους. Αλλά στην Καλασίρυα έχτισαν ισχυρούς πύργους με πολλούς φρουρούς και στην έξοδό της στις πεδιάδες της Βάλμαρ στρατοπέδευσε ένα πολυάριθμο τάγμα ώστε ούτε πουλί ούτε ζώο ούτε ξωτικό ούτε άνθρωπος ούτε οποιοδήποτε άλλο πλάσμα που ζούσε στη Μέση-γη, να μπορεί να περάσει εκείνο το στρατόπεδο.
Κι εκείνο τον καιρό επίσης, που τα τραγούδια τον ονομάζουν Ναγίαθριν Γκόθον, το Κρύψιμο του Βάλινορ, στήθηκαν και τα Μαγεμένα Νησιά και όλες οι θάλασσες ολόγυρά τους γέμισαν ίσκιους και σύγχυση. Εκείνα τα νησιά απλώθηκαν σαν δίχτυ στις Θάλασσες της Σκιάς από το βορρά ως το νότο και από το Τολ Ερέσσεα, το Μοναχικό Νησί, ώστε να μην μπορεί να το πλησιάσει κανείς πλέοντας δυτικά. Σχεδόν κανένα πλεούμενο δεν μπορεί να περάσει ανάμεσά τους γιατί στα επικίνδυνα περάσματα τα κύματα βογκούσαν αιώνια πάνω σε σκοτεινούς σκοπέλους τυλιγμένους στην καταχνιά. Και στο μισοσκόταδο μεγάλη κούραση κυρίευε τους ναυτικούς και μια απέχθεια για τη θάλασσα. Όλοι όσοι πάτησαν ποτέ το πόδι τους στα νησιά, παγιδεύτηκαν και κοιμούνται ως την Αλλαγή του Κόσμου. Κι έτσι έγινε όπως τους είχε προφητέψει ο Μάντος στο Άραμαν, ότι το Ευλογημένο Βασίλειο ήταν κλειστό για τους Νόλντορ. Από τους πολλούς αγγελιαφόρους που στις μετέπειτα μέρες ταξίδεψαν στη Δύση, κανείς ποτέ δεν ήρθε στο Βάλινορ, εκτός μόνο από έναν, τον μεγαλύτερο ναυτικό των τραγουδιών.
ΚΕΦΑΛΑΙΟ 2
Οι Άνθρωποι
Οι Βάλαρ κάθονταν τώρα ειρηνικά πίσω από τα βουνά τους. Αφού έδωσαν φως στη Μέση-γη, την άφησαν για πολύ καιρό χωρίς επίβλεψη και η δύναμη του Μόργκοθ δρούσε ανενόχλητα, με εξαίρεση τη γενναιότητα των Νόλντορ. Περισσότερο στο νου του είχε τους εξόριστους ο Ούλμο, που συγκέντρωνε τα νέα της Γης από όλα τα νερά.
Από αυτή την εποχή και ύστερα μετρούσαν τα Χρόνια του Ήλιου. Αυτά ήταν ταχύτερα και συντομότερα από τα αργόσυρτα Χρόνια των Δέντρων του Βάλινορ. Εκείνο τον καιρό η ατμόσφαιρα της Μέσης-γης βάρυνε από την ανάσα της ανάπτυξης και της θνητότητας και η αλλαγή και η γήρανση όλων των πραγμάτων επιταχύνθηκε υπερβολικά. Η ζωή έσφυζε στη Γη και στα νερά κατά τη διάρκεια της Δεύτερης Άνοιξης της Άρντα και οι Έλνταρ πλήθυναν και, κάτω από τον καινούριο Ήλιο, η Μπελέριαντ έγινε καταπράσινη και όμορφη.
Με την πρώτη ανατολή του Ήλιου ξύπνησαν τα Νεότερα Παιδιά του Ιλούβαταρ στη γη του Χιλντόριεν, στις ανατολικές περιοχές της Μέσης-γης. Ο πρώτος όμως Ήλιος ανέτειλε στη δύση και μόλις άνοιγαν τα μάτια τους οι Άνθρωποι, τα έστρεφαν προς αυτόν και τα πόδια τους, καθώς πλανιόνταν στη γη τους, πήγαιναν προς τα εκεί. Οι Έλνταρ τους ονόμασαν Ατάνι, ο Λεύτερος Λαός, αλλά τους αποκαλούσαν επίσης Χίλντορ, οι Ακόλουθοι, και πολλά άλλα ονόματα: Άπανόναρ, οι Ύστερο-γεννημένοι, Ένγκουαρ, οι Αρρωστιάρηδες και Φίριμαρ, οι Θνητοί. Τους ονόμασαν Σφετεριστές, Ξένους, Ανεξιχνίαστους, Αυτο-καταραμένους, Βαριόχειρους, Νυχτόφοβους, Παιδιά του Ήλιου. Για τους Ανθρώπους λίγα λέγονται σ' αυτές τις ιστορίες, που αναφέρονται στις Αρχαιότατες Μέρες πριν από την αύξηση των θνητών και τη μείωση των Ξωτικών, εκτός από τους πατριάρχες των ανθρώπων, τους Ατανατάρι, που τα πρώτα χρόνια του Ήλιου και της Σελήνης πλανήθηκαν στο Βορρά του Κόσμου. Κανένας Βάλα δεν ήρθε στο Χιλντόριεν να καθοδηγήσει τους ανθρώπους ή να τους καλέσει να εγκατασταθούν στο Βάλινορ. Οι Άνθρωποι φοβούνται τους Βάλαρ αντί να τους αγαπούν και δεν έχουν κατανοήσει τους σκοπούς των Δυνάμεων, επειδή βρίσκονται σε αντίθεση με αυτούς και σε σύγκρουση με τον κόσμο. Ο Ούλμο, όμως, τους σκέφτηκε και βοηθούσε τις αποφάσεις και τη θέληση του Μάνγουε και συχνά τα μηνύματά του έφταναν σ' αυτούς μέσα από τα ποτάμια και τις πλημμύρες. Αλλά οι Άνθρωποι δεν είναι επιδέξιοι σ' αυτά και ήταν ακόμα λιγότερο εκείνες τις μέρες πριν έρθουν σε επαφή με τα Ξωτικά. Κι έτσι αγαπούσαν τα νερά και οι καρδιές τους γέμιζαν συγκίνηση αλλά δεν καταλάβαιναν τα μηνύματα. Λέγεται όμως ότι πολύ γρήγορα συναντήθηκαν με τα Ξωτικά της Σκοτεινιάς σε πολλά μέρη και έγιναν φίλοι. Οι Άνθρωποι στη νεαρή τους ηλικία έγιναν σύντροφοι και μαθητές εκείνου του αρχαίου λαού, που ήταν οι περιπλανώμενοι της Ξωτικο-φυλής και που ποτέ τους δεν πήραν το δρόμο για το Βάλινορ και ήξεραν για τους Βάλαρ μόνο από φήμες και από κάποιο μακρινό όνομα.
Ο Μόργκοθ τότε για πολύ καιρό δεν είχε ξαναγυρίσει στη Μέση-γη και η δύναμή του δεν είχε εξαπλωθεί πολύ και επιπλέον είχε ανακοπεί από την ξαφνική άφιξη του μεγάλου φωτός. Ελάχιστοι κίνδυνοι υπήρχαν στις κοιλάδες και τους λόφους κι εκεί νέα πράγματα, που είχαν επινοηθεί αιώνες πριν στο νου της Γιαβάννα και είχαν φυτευτεί σαν σπόροι στο σκοτάδι, μπουμπούκιασαν επιτέλους και άνθησαν. Σε δύση, βορρά και νότο τα παιδιά των Ανθρώπων απλώθηκαν και πλανήθηκαν και χαρά τους ήταν η χαρά του πρωινού πριν στεγνώσει η δροσιά, όταν κάθε φύλλο είναι πράσινο.
Η αυγή όμως είναι σύντομη και η γεμάτη μέρα συχνά διαψεύδει την υπόσχεσή της. Και τώρα πλησίαζε ο καιρός για τους μεγάλους πολέμους των δυνάμεων του Βορρά, τότε που οι Νόλντορ και οι Σίνταρ και οι Άνθρωποι αγωνίστηκαν ενάντια στις δυνάμεις του Μόργκοθ Μπαούγκριλ και κατατροπώθηκαν. Αυτό οφειλόταν στα πονηρά ψέματα που από παλιά είχε σπείρει ο Μόργκοθ και που πάντα έσπερνε ξανά ανάμεσα στους εχθρούς του και στην κατάρα που προερχόταν από τη σφαγή στο Αλκουαλόντε και στον όρκο του Φέανορ. Μόνο ένα μέρος από τα γεγονότα εκείνων των ημερών εξιστορείται εδώ και τα πιο πολλά λέγονται για τους Νόλντορ και τα Σίλμαριλ και τους θνητούς που μπερδεύτηκαν στη μοίρα τους. Εκείνες τις μέρες Ξωτικά και Άνθρωποι είχαν το ίδιο ανάστημα και την ίδια σωματική δύναμη, τα Ξωτικά, όμως, είχαν μεγαλύτερη σοφία, δεξιοσύνη και ομορφιά κι εκείνα που είχαν ζήσει στο Βάλινορ και είχαν αντιληφθεί τις Δυνάμεις τόσο πολύ ξεπερνούσαν σ' αυτά τα Ξωτικά της Σκοτεινιάς όπως κι εκείνα με τη σειρά τους ξεπερνούσαν τους ανθρώπους της θνητής γενιάς. Μόνο στο βασίλειο του Ντόριαθ, που βασίλισσα ήταν η Μέλιαν από τη γενιά των Βάλαρ, οι Σίνταρ πλησίαζαν να εξισωθούν με τους Καλακουέντι του Ευλογημένου Βασιλείου.
Τα Ξωτικά ήταν αθάνατα και η σοφία τους μεγάλωνε από αιώνα σε αιώνα, και καμιά αρρώστια ή λοιμός δεν μπορούσε να τους φέρει θάνατο. Τα σώματά τους, βέβαια, ήταν απ' τα υλικά της Γης και μπορούσαν να καταστραφούν. Εκείνες τις μέρες έμοιαζαν περισσότερο με τα σώματα των Ανθρώπων γιατί δεν είχε ζήσει για πολύ μέσα τους η φωτιά του πνεύματός τους, που τα κατατρώει από μέσα στην πορεία του χρόνου. Οι Άνθρωποι όμως ήταν πιο ευπαθείς, έχαναν τη ζωή τους ευκολότερα από κάποιο όπλο ή ατύχημα και γιατρεύονταν λιγότερο εύκολα. Τους έπιαναν αρρώστιες και πολλά κακά και γερνούσαν και πέθαιναν. Τι γίνονται τα πνεύματά τους μετά το θάνατο ούτε τα Ξωτικά δεν το ξέρουν. Μερικοί λένε ότι κι αυτοί πηγαίνουν στα Δώματα του Μάντος, αλλά ο τόπος που τους περιμένει εκεί δεν είναι ο ίδιος με των Ξωτικών και μόνο ο Μάντος κάτω από την εξουσία του Ιλούβαταρ, εκτός από τον Μάνγουε, γνωρίζει πού πηγαίνουν
μετά την ώρα της ανάμνησης σ' εκείνα τα σιωπηλά δώματα πλάι στην Εξώτερη Θάλασσα. Κανείς δεν έχει ποτέ επιστρέψει από τα δώματα των νεκρών, εκτός από τον Μπέρεν, γιο του Μπαραχίρ, που το χέρι του είχε αγγίξει ένα Σίλμαριλ. Αλλά ποτέ δεν μίλησε ύστερα από αυτό σε Θνητούς ανθρώπους. 
Η μοίρα των Ανθρώπων μετά το θάνατο ίσως να μη βρίσκεται στα χέρια των Βάλαρ και ούτε είχαν προειπωθεί όλα στη Μουσική των Άινουρ. Στις μετέπειτα μέρες, όταν εξαιτίας του θριάμβου του Μόργκοθ τα Ξωτικά και οι Άνθρωποι αποξενώθηκαν, όπως αυτός πολύ το επιθυμούσε, όσοι από τη Γενιά των Ξωτικών εξακολούθησαν να ζουν στη Μέση-γη λιγόστεψαν και έσβησαν και οι Άνθρωποι σφετερίστηκαν το φως του Ήλιου. Τότε οι Κουέντι πλανήθηκαν στα όμορφα μέρη της στεριάς και των νησιών και προτιμούσαν το φεγγαρόφωτο και την αστροφεγγιά, τα δάση και τις σπηλιές και έγιναν σαν ίσκιοι και αναμνήσεις, εκτός από κείνους που κατά καιρούς άνοιγαν πανιά για τη Δύση και χάνονταν από τη Μέση-γη. Αλλά στην αυγή των καιρών τα Ξωτικά και οι Άνθρωποι ήταν σύμμαχοι και θεωρούσαν τους εαυτούς τους συγγενείς και υπήρχαν κάποιοι από τους Ανθρώπους που έμαθαν τη σοφία των Έλνταρ και έγιναν μεγάλοι και γενναίοι ανάμεσα στους καπεταναίους των Νόλντορ. Και στη δόξα και την ομορφιά των Ξωτικών και στη μοίρα τους, είχαν ολόκληρο μερίδιο οι απόγονοι ξωτικού και θνητού, ο Έαρέντιλ, η Έλγουινγκ και το παιδί τους ο Έλροντ.
ΚΕΦΑΛΑΙΟ 13
Η επιστροφή των Νόλντορ
Είπαμε ότι ο Φέανορ και οι γιοι του έφτασαν πρώτοι από τους εξόριστους στη Μέση-γη και αποβιβάστηκαν στην ερημιά του Λάμμοθ, της Μεγάλης Ηχούς, στις εξωτερικές ακτές του φιόρδ του Ντρένγκιστ. Και μόλις οι Νόλντορ πάτησαν το πόδι τους στην ακτή, οι φωνές τους ανέβηκαν ως τους λόφους και πολλαπλασιάστηκαν, έτσι που μεγάλος θόρυβος σαν από αμέτρητες ισχυρές φωνές απλώθηκε σε όλες τις ακτές του Βορρά. Ο θόρυβος από το κάψιμο των πλοίων στο Λόσγκαρ κατέβηκε με τους ανέμους της θάλασσας σαν ταραχή από μεγάλο θυμό και όσοι άκουσαν εκείνο τον θόρυβο γέμισαν δέος.
Οι φλόγες εκείνης της πυράς δεν ήταν ορατές μόνο από τον Φινγκόλφιν, που ο Φέανορ τον είχε εγκαταλείψει στο Άραμαν, αλλά και από τους Ορκ και τους σκοπούς του Μόργκοθ. Καμιά ιστορία δεν έχει πει τι ένιωσε ο Μόργκοθ μες στην καρδιά του όταν έμαθε τα νέα, ότι ο Φέανορ, ο πιο άσπονδος εχθρός του, είχε φέρει ολόκληρο στρατό από τη Δύση. Ίσως να μην τον φοβόταν και πολύ, γιατί δεν γνώριζε ακόμη τα σπαθιά των Νόλντορ και γρήγορα φάνηκε ότι σκόπευε να τους πετάξει πίσω στη θάλασσα.
Κάτω από τα παγωμένα αστέρια, πριν να βγει το φεγγάρι, ο στρατός του Φέανορ ανέβηκε το μακρύ φιόρδ του Ντρένγκιστ που διαπερνούσε τους Λόφους της Ηχούς των Έρεντ Λόμιν και πέρασε έτσι από τις ακτές στη μεγάλη περιοχή του Χίθλουμ και έφτασαν, τέλος, στη μακρουλή λίμνη Μίθριμ και στρατοπέδευσαν στη βόρεια παραλία της, στην περιοχή που είχε το ίδιο όνομα. Αλλά ο στρατός του Μόργκοθ, ξεσηκωμένος από το μεγάλο θόρυβο στο Λάμμοθ και το φως της πυράς στο Λόσγκαρ, ήρθε μέσα από τα περάσματα των Έρεντ Γουέθριν, των Βουνών της Σκιάς, και επιτέθηκε ξαφνικά στον Φέανορ, πριν στήσει καλά καλά το στρατόπεδό του και το οχυρώσει. Εκεί, στα γκρίζα λιβάδια της Μίθριμ, δόθηκε η Δεύτερη Μάχη των Πολέμων του Μπελέριαντ. Ντάγκορ-νούιν-Γκίλιαθ λέγεται, η Μάχη-κάτω-από-τα-Αστέρια, γιατί το φεγγάρι δεν είχε σηκωθεί ακόμη, και είναι χιλιοτραγουδισμένη. Οι Νόλντορ, μ' όλο που ήταν αριθμητικά λιγότεροι και απροετοίμαστοι, γρήγορα νίκησαν γιατί το Φως του Άμαν δεν είχε ξεθωριάσει στα μάτια τους και ήταν γρήγοροι και δυνατοί και θανατεροί στο θυμό τους, και τα σπαθιά τους ήταν μακριά και τρομερά. Οι Ορκ τράπηκαν σε φυγή μπροστά τους και εκδιώχθηκαν από τη Μίθριμ με μεγάλη σφαγή, τους κυνήγησαν δε στα Βουνά της Σκιάς ως τη μεγάλη πεδιάδα του Αρντ-γκάλεν που βρισκόταν βορινά του Ντορθόνιον. Εκεί οι δυνάμεις του Μόργκοθ, που είχαν κατεβεί νότια, στην κοιλάδα του Σίριον, και πολιορκούσαν τον Κίρνταν στα Λιμάνια του Φάλας, ανέβηκαν να τους βοηθήσουν και παρασύρθηκαν στην πανωλεθρία τους. Κι αυτό γιατί ο Κέλεγκορμ, ο γιος του Φέανορ, έχοντας πάρει πληροφορίες γι' αυτούς, τους έστησε ενέδρα μαζί με ένα μέρος των Ξωτικο-δυνάμεων και, πέφτοντας επάνω τους στους λόφους, κοντά στο Έιθελ Σίριον, τους έριξε στο βάλτο του Σέρεχ. Πολύ άσχημα ήταν, λοιπόν, τα νέα που έφτασαν στην Άνγκμπαντ και ο Μόργκοθ απελπίστηκε. Εκείνη η μάχη κράτησε δέκα μέρες και από αυτήν γύρισαν πίσω μια χούφτα φύλλα και φτερά από όλα τα τάγματα που είχε ετοιμάσει για την κατάκτηση του Μπελέριαντ.
Όμως είχε και λόγο να χαρεί πολύ αν και προς στιγμήν δε φάνηκε καθαρά κάτι τέτοιο σ' αυτόν. Γιατί ο Φέανορ, μέσα στην οργή του εναντίον του Εχθρού, δε σταματούσε, αλλά συνέχιζε την καταδίωξη όσων Ορκ είχαν απομείνει, νομίζοντας πως δε θα αργούσε να φτάσει στον ίδιο τον Μόργκοθ. Γελούσε δυνατά καθώς κράδαινε το σπαθί του και χαιρόταν που είχε αψηφήσει το θυμό των Βάλαρ και τις δυσκολίες του δρόμου και μπορούσε να δει την ώρα της εκδίκησής του. Δε γνώριζε τίποτα για την Άνγκμπαντ ούτε για τη μεγάλη αμυντική δύναμη που ο Μόργκοθ είχε τόσο γρήγορα ετοιμάσει. Αλλά ακόμα κι αν γνώριζε, αυτό δε θα τον είχε σταματήσει, γιατί ήταν αλλοπαρμένος, αναλωμένος από τη φλόγα της δικής του οργής. Έτσι τράβηξε πολύ πιο μπροστά από την εμπροσθοφυλακή του στρατού του και βλέποντάς το αυτό οι υπηρέτες του Μόργκοθ αποφάσισαν να τον αντιμετωπίσουν και βγήκαν από την Άνγκμπαντ οι Μπάλρογκ να τους βοηθήσουν. Εκεί, στις κλεισούρες του Γκρίθορ, στη γη του Μόργκοθ, περικύκλωσαν τον Φέανορ, με λίγους φίλους πλάι του. Για πολλή ώρα συνέχισε αυτός να μάχεται, ατρόμητος, αν και ήταν τυλιγμένος στη φωτιά και γεμάτος τραύματα. Στο τέλος, όμως, τον έριξε καταγής ο Γκοθμογκ, ο αρχηγός των Μπάλρογκ, τον οποίο αργότερα σκότωσε ο Εκτέλιον στην Γκοντόλιν. Εκεί θα είχε χαθεί εκείνη τη στιγμή αν δεν έρχονταν οι γιοι του με ενισχύσεις για να τον βοηθήσουν και οι Μπάλρογκ τον άφησαν κι έφυγαν για την Άνγκμπαντ.
Τότε οι γιοι του σήκωσαν τον πατέρα τους για να τον μεταφέρουν πίσω στη Μίθριμ. Αλλά καθώς πλησίαζαν το Έιθελ Σίριον και ανηφόριζαν το μονοπάτι για το πέρασμα πάνω από τα βουνά, ο Φέανορ τους είπε να σταματήσουν γιατί οι πληγές του ήταν θανάσιμες και ήξερε πως ήρθε η ώρα του. Και ρίχνοντας πέρα από τις πλαγιές των Έρεντ Γουέθριν το τελευταίο του βλέμμα είδε τις μακρινές κορυφές των Θανγκορόντριμ, του πιο ισχυρού πύργου της Μέσης-γης, και κατάλαβε με την επιθανάτια διαίσθηση πως καμιά δύναμη των Νόλντορ δε θα μπορούσε ποτέ να την εκπορθήσει. Αυτός όμως αναθεμάτισε το όνομα του Μόργκοθ τρεις φορές και ανάθεσε στους γιους του να μην παραβιάσουν τον όρκο τους και να εκδικηθούν το θάνατο του πατέρα τους. Ύστερα πέθανε, αλλά ούτε τα
φή ούτε μνήμα του έκαναν, γιατί ήταν τόσο πύρινο το πνεύμα του που, καθώς έφυγε, το σώμα του έγινε στάχτη και όμοιός του ποτέ δεν ξαναφάνηκε στην Άρντα, ούτε το πνεύμα του άφησε ποτέ τα δώματα του Μάντος. Έτσι τελείωσε ο ισχυρότερος των Νόλντορ, που τα κατορθώματά του έγιναν πρόξενος και της πιο μεγάλης τους δόξας και των χειρότερων δεινών τους.
Στη Μίθριμ τώρα ήταν εγκατεστημένα τα Γκρίζα-ξωτικά, που προέρχονταν από το Μπελέριαντ και είχαν φτάσει στο βορρά διασχίζοντας τα βουνά, και οι Νόλντορ τους συνάντησαν με χαρά, σαν χαμένους από παλιά συγγενείς. Αλλά η επικοινωνία μεταξύ τους δεν ήταν εύκολη στην αρχή, γιατί από το μακρόχρονο χωρισμό τους οι γλώσσες των Καλακουέντι στο Βάλινορ και των Μορικουέντι στο Μπελέριαντ είχαν διαφοροποιηθεί. Από τα Ξωτικά της Μίθριμ οι Νόλντορ πληροφορήθηκαν για τη δύναμη του Έλου Θίνγκολ, βασιλιά του Ντόριαθ, και τη μαγική ζώνη που έφραζε ολόγυρα το βασίλειό του. Και νέα αυτών των μεγάλων κατορθωμάτων στο βορρά έφτασαν νότια στο Μένεγκροθ και στα λιμάνια του Μπριθόμπαρ και του Έγκλαρεστ. Τότε όλα τα Ξωτικά του Μπελέριαντ γέμισαν θαυμασμό και ελπίδα από τον ερχομό των πανίσχυρων ομοφύλων τους, που έτσι απρόσμενα επέστρεψαν από τη Δύση ακριβώς πάνω στην ώρα που χρειαζόταν, πιστεύοντας πραγματικά στην αρχή ότι είχαν έρθει σαν απεσταλμένοι των Βάλαρ για να τους λυτρώσουν.
Αλλά την ώρα ακόμη που ξεψυχούσε ο Φέανορ, κατέφθασαν απεσταλμένοι του Μόργκοθ στους γιους του που παραδέχονταν την ήττα τους και πρότειναν όρους, ακόμα και την παράδοση ενός Σίλμαριλ. Τότε ο Μαέδρος ο ψηλός, ο πρώτος γιος, έπεισε τους αδελφούς του να υποκριθούν ότι συνθηκολογούν με τον Μόργκοθ και να συναντηθούν με τους απεσταλμένους του στον καθορισμένο τόπο. Οι Νόλντορ όμως είχαν τόση λίγη πρόθεση να φερθούν τίμια όσο κι αυτός. Γι' αυτόν το λόγο η κάθε αποστολή ήρθε με περισσότερες δυνάμεις απ' ό,τι είχε συμφωνηθεί. Ο Μόργκοθ μάλιστα έστειλε περισσότερους και είχε και Μπάλρογκ. Ο Μαέδρος λοιπόν έπεσε σε ενέδρα και ο στρατός του όλος αποδεκατίστηκε. Αυτόν όμως τον έπιασαν ζωντανό κατά διαταγήν του Μόργκοθ και τον έφεραν στην Άνγκμπαντ.
Τότε τα αδέλφια του Μαέδρος οπισθοχώρησαν και οχύρωσαν ένα μεγάλο στρατόπεδο στο Χίθλουμ. Ο Μόργκοθ όμως κρατούσε τον Μαέδρος όμηρο και έστειλε μήνυμα ότι δε θα τον απελευθέρωνε αν οι Νόλντορ δε σταματούσαν τον πόλεμο να επιστρέψουν στη Δύση ή δεν έφευγαν μακριά από το Μπελέριαντ στο Νότο του κόσμου. Αλλά οι γιοι του Φέανορ ήξεραν ότι ο Μόργκοθ θα τους πρόδιδε και δε θα απελευθέρωνε τον Μαέδρος ό,τι κι αν έκαναν. Επίσης, ήταν δεσμευμένοι από τον όρκο τους και δεν μπορούσαν για κανένα λόγο να αφήσουν τον πόλεμο εναντίον του εχθρού τους. Έτσι ο Μόργκοθ πήρε τον Μαέδρος και τον κρέμασε σε έναν γκρεμό των Θανγκορόντριμ και έμεινε δεμένος σ' έναν βράχο από τον καρπό του χεριού του με ένα ατσαλένιο λουρί.
Ώρα φήμες έφτασαν στο στρατόπεδο του Χίθλουμ για την πορεία του Φινγκόλφιν κι όσων τον ακολούθησαν διασχίζοντας τους Πάγους που Έτριζαν και όλος ο κόσμος τότε θαύμαζε τον ερχομό του Φεγγαριού. Αλλά την ώρα που ο στρατός του Φινγκόλφιν βάδιζε στη Μίθριμ, ο Ήλιος σηκώθηκε πύρινος στη Δύση και ο Φινγκόλφιν σήκωσε τ' ασημογάλαζα λάβαρά του και σάλπισαν τα βούκινα του και λουλούδια φύτρωσαν κάτω από τα πόδια του καθώς πορευόταν και οι αιώνες των άστρων τελείωναν. Με την άνοδο του μεγάλου φωτός οι υπηρέτες του Μόργκοθ τράπηκαν σε φυγή και γύρισαν στην Άνγκμπαντ και ο Φινγκόλφιν διέσχισε ανενόχλητος τα οχυρά του Ντορ Νταέντελοθ ενώ οι εχθροί του κρύβονταν κάτω από τη γη. Τότε τα ελφικά σπαθιά χτύπησαν τις πύλες της Άνγκμπαντ και η πρόκληση από τις σάλπιγγες τους έσεισε τους πύργους των Θανγκορόντριμ και ο Μαέδρος τους άκουσε στον τόπο του μαρτυρίου του και φώναξε δυνατά, αλλά η φωνή του χάθηκε αντηχώντας στα βράχια.
Ο Φινγκόλφιν, όμως, έχοντας διαφορετική ιδιοσυγκρασία από τον Φέανορ και επειδή φοβόταν τις πονηριές του Μόργκοθ, αποσύρθηκε από το Ντορ Νταέντελοθ και γύρισε πίσω προς τη Μίθριμ, γιατί είχε πληροφορίες ότι εκεί θα έβρισκε τους γιους του Φέανορ και επιθυμούσε επίσης να έχει την προστασία των Βουνών της Σκιάς όσο ο λαός του ξεκουραζόταν και ανακτούσε τις δυνάμεις του. Είχε δει τη δύναμη της Άνγκμπαντ και δεν πίστευε ότι θα την κυρίευε με τον ήχο των σαλπίγγων μόνο. Όταν, λοιπόν, έφτασε τέλος στο Χίθλουμ, έκανε το πρώτο του στρατόπεδο και τόπο διαμονής στις βορινές ακτές της λίμνης Μίθριμ. Δεν υπήρχε αγάπη για τον Οίκο του Φέανορ στις καρδιές εκείνων που ακολούθησαν τον Φινγκόλφιν, γιατί τα βάσανα που υπέφεραν όσοι διέσχισαν τον Πάγο ήταν πολύ μεγάλα και ο Φινγκόλφιν θεωρούσε τους γιους συνεργούς του πατέρα τους. Υπήρξε κίνδυνος σύγκρουσης ανάμεσα στους στρατούς, αλλά παρ' όλες τις μεγάλες τους απώλειες στο δρόμο, ο λαός του Φινγκόλφιν και του Φίνροντ, γιου του Φινάρφιν, εξακολουθούσε να είναι περισσότερος από αυτούς που ακολούθησαν τον Φέανορ. Αυτοί τώρα υποχώρησαν μπροστά τους και μετέφεραν τον τόπο της διαμονής τους στη νότια παραλία και ανάμεσά τους βρισκόταν η λίμνη. Στην πραγματικότητα, πολλοί από το λαό του Φέανορ είχαν μετανιώσει για τον εμπρησμό στο Λόσγκαρ και είχαν μείνει κατάπληκτοι από τη γενναιότητα που είχε φέρει τους φίλους που είχαν εγκαταλείψει πάνω από τους Πάγους του Βορρά και θα τους είχαν καλοδεχτεί, αλλά δεν τολμούσαν από ντροπή.
Έτσι, εξαιτίας της κατάρας που τους βάραινε, οι Νόλντορ δεν κατάφεραν τίποτε για όσο καιρό ο Μόργκοθ δίσταζε και ο τρόμος από το φως ήταν πρόσφατος και μεγάλος πάνω στους Ορκ. Ο Μόργκοθ όμως άφησε κατά μέρος τους συλλογισμούς, και, βλέποντας το χωρισμό των εχθρών του, γέλασε. Στα λαγούμια της Άνγκμπαντ δημιούργησε τεράστιους καπνούς και αναθυμιάσεις, που ξεπέρασαν τις βρωμερές κορυφές των Σιδερένιων Βουνών και ήταν ορατά ως πέρα στη Μίθριμ, λεκιάζοντας τη λαμπερή ατμόσφαιρα των πρώτων πρωινών του κόσμου. Ένας άνεμος σηκώθηκε από την ανατολή και τους έφερε στο Χίθλουμ, σκοτεινιάζοντας τον καινούριο Ήλιο. Έπεσαν και τυλίχτηκαν στα χωράφια και τα κοιλώματα κι απλώθηκαν πάνω στα νερά της Μίθριμ, θλιβερά και δηλητηριώδη.
Τότε ο Φίνγκον ο γενναίος, ο γιος του Φινγκόλφιν, αποφάσισε να επουλώσει την έχθρα που χώριζε τους Νόλντορ πριν ετοιμαστεί ο εχθρός τους για πόλεμο, γιατί η γη στις Βόρειες Περιοχές έτρεμε από τις βροντές των υπόγειων σιδηρουργείων του Μόργκοθ. Πολύ πριν, στη μακαριότητα του Βάλινορ, πριν λύσουν τις αλυσίδες του Μέλκορ ή τους χωρίσουν ψέματα, ο Φίνγκον ήταν στενός φίλος του Μαέδρος. Μ' όλο που δεν ήξερε ακόμα ότι ο Μαέδρος δεν τον είχε ξεχάσει τότε που πυρπόλησαν τα καράβια, η σκέψη της αρχαίας φιλίας τους του έκαιγε την καρδιά. Γι' αυτό αποτόλμησε κάτι που δίκαια είναι ξακουστό ανάμεσα στα κατορθώματα των πριγκίπων των Νόλντορ. Μονάχος και χωρίς να συμβουλευτεί κανέναν ξεκίνησε να ψάξει τον Μαέδρος. Έχοντας βοηθό το σκοτάδι που είχε φτιάξει ο Μόργκοθ, έφτασε απαρατήρητος στο λημέρι των εχθρών του και σκαρφάλωσε ψηλά πάνω στις πλαγιές των Θανγκορόντριμ και κοίταξε απελπισμένος την ερήμωση της γης, αλλά δεν μπορούσε να βρει ούτε πέρασμα ούτε σχισμή, από την οποία να μπορούσε να εισδύσει στο φρούριο του Μόργκοθ. Τότε, αψηφώντας τους Ορκ, που εξακολουθούσαν να είναι μαζεμένοι από φόβο στις σκοτεινές στοές κάτω από τη γη, έβγαλε την άρπα του και τραγούδησε ένα τραγούδι του Βάλινορ που είχαν συνθέσει παλιά τα Νόλντορ, πριν γεννηθεί διχόνοια ανάμεσα στους γιους του Φίνγουε. Η φωνή του αντήχησε στα πένθιμα κοιλώματα που ποτέ πριν δεν είχαν ακούσει τίποτα άλλο εκτός από κραυγές πόνου και θρήνου.
Έτσι βρήκε ο Φίνγκον αυτό που ζητούσε. Γιατί ξαφνικά, από ψηλά, μακρινά και ξέθωρα, κάποιος πήρε το τραγούδι του και με μια φωνή απαντώντας τον φώναζε. Ήταν ο Μαέδρος που τραγουδούσε μέσα στο μαρτύριό του. Όταν ο Φίνγκον έφτασε στα ριζά του γκρεμού που κρεμόταν ο συγγενής του, δεν μπορούσε να ανέβει πιο πάνω και έκλαψε όταν είδε τη σκληρή εφεύρεση του Μόργκοθ. Ο Μαέδρος, λοιπόν, επειδή βασανιζόταν χωρίς ελπίδα, παρακάλεσε τον Φίνγκον να τον σαϊτέψει με το τόξο του και ο Φίνγκον έβαλε ένα βέλος και τέντωσε το τόξο του και μην ελπίζοντας τίποτε καλύτερο φώναξε στον Μάνγουε, λέγοντας: «Ω, Βασιλιά, εσύ που αγαπάς όλα τα πουλιά, οδήγησε τώρα τούτην τη φτερωτή σαΐτα και δείξε λίγη λύπηση για τους Νόλντορ, στη χρεία τους».
Η προσευχή του εισακούστηκε αμέσως. Γιατί ο Μάνγουε, που αγαπά όλα τα πουλιά που του φέρνουν πάνω στο Τανίκουετιλ τα νέα της Μέσης-γης, είχε στείλει τους Αετούς και τους είχε δώσει εντολή να εγκατασταθούν στους γκρεμούς του Βορρά και να παρακολουθούν τον Μόργκοθ. Ο Μάνγουε εξακολουθούσε να λυπάται τα εξορισμένα Ξωτικά. Οι Αετοί έφερναν νέα από τα περισσότερα που συνέβαιναν εκείνες τις μέρες στα λυπημένα αφτιά του Μάνγουε. Την ώρα που ο Φίνγκον τέντωνε το τόξο του, κατέβηκε από ψηλά πετώντας στον αέρα ο Θορόντορ, ο βασιλιάς των Αετών, ο πιο μεγάλος από όλα τα πουλιά που υπήρξαν ποτέ, που τα απλωμένα φτερά του έφταναν τριάντα οργιές. Σταματώντας το χέρι του Φίνγκον, τον σήκωσε και τον ανέβασε στο σημείο του βράχου απ' όπου κρεμόταν ο Μαέδρος. Ο Φίνγκον δεν μπορούσε να λύσει τα δεσμά της κόλασης από τον καρπό του ούτε να τα κόψει ούτε να τα βγάλει από το βράχο. Πάλι, λοιπόν, μέσα στον πόνο του ο Μαέδρος τον παρακάλεσε να τον σκοτώσει. Ο Φίνγκον όμως του έκοψε το χέρι πάνω από τον καρπό και ο Θορόντορ τους πήγε πίσω στη Μίθριμ.
Εκεί, με τον καιρό, ο Μαέδρος θεραπεύτηκε γιατί η φωτιά της ζωής έκαιγε μέσα του και η δύναμή του προερχόταν από τον αρχαίο κόσμο και τη διέθεταν εκείνοι που είχαν ανατραφεί στο Βάλινορ. Το σώμα του συνήλθε από το βασανιστήριό του και έγιανε, αλλά η σκιά του πόνου του βρισκόταν στην καρδιά του και ζούσε χρησιμοποιώντας το σπαθί του με το αριστερό του χέρι πιο θανατερά απ' όσο με το δεξί του. Με αυτό το κατόρθωμα ο Φίνγκον απέκτησε μεγάλο όνομα και όλοι οι Νόλντορ τον επαινούσαν και το μίσος ανάμεσα στους οίκους του Φινγκόλφιν και του Φέανορ καταλάγιασε. Ο Μαέδρος ζήτησε συγνώμη που τους εγκατέλειψαν στο Άραμαν και παραιτήθηκε από την απαίτησή του να είναι βασιλιάς όλων των Νόλντορ, λέγοντας στον Φινγκόλφιν: «Ακόμα κι αν δεν υπήρχε παρεξήγηση ανάμεσά μας, άρχοντα, η βασιλεία δικαιωματικά θα ανήκε σ' εσένα που είσαι ο μεγαλύτερος από τον οίκο του Φίνγουε και όχι ο λιγότερο σοφός». Αλλά σ' αυτά δε συμφωνούσαν όλα τα αδέλφια του μέσα απ' την καρδιά τους.
Έτσι, όπως είχε προφητέψει ο Μάντος, ο Οίκος του Φέανορ ονομάστηκε οι Απόκληροι, γιατί η γενική αρχηγία έφυγε απ' αυτούς τους αρχαιότερους και πήγε στον οίκο του Φινγκόλφιν, και στο Ελέντε και στο Μπελέριαντ, και ακόμη εξαιτίας της απώλειας των Σίλμαριλ. Αλλά οι Νόλντορ, ενωμένοι ξανά, έβαλαν φρουρούς στα σύνορα του Ντορ Νταέντελοθ και πολιορκούσαν την Άνγκμπαντ από δύση, νότο και ανατολή. Έστειλαν αγγελιαφόρους παντού για να εξερευνήσουν τις περιοχές του Μπελέριαντ και να συνάψουν συνθήκες με τους λαούς που ζούσαν εκεί.
Ο βασιλιάς Θίνγκολ τώρα δεν υποδέχτηκε με την καρδιά του τον ερχομό τόσων ισχυρών πριγκίπων από τη δύση με κατακτητικές διαθέσεις. Δεν άνοιξε το βασίλειό του ούτε απομάκρυνε τη μαγική ζώνη που το περικύκλωνε, γιατί, σοφός με τη σοφία της Μέλιαν, δεν είχε καθόλου εμπιστοσύνη ότι θα κρατούσε ο περιορισμός του Μόργκοθ. Μόνος από τους πρίγκιπες των Νόλντορ ανέχτηκε να περάσουν τα όρια του Ντόριαθ αυτοί που ανήκαν στον οίκο του Φινάρφιν, γιατί αυτοί μπορούσαν να επικαλεστούν στενή συγγένεια με τον ίδιο τον βασιλέα Θίνγκολ, αφού μητέρα τους ήταν η Εάργουεν του Αλκουαλόντε, η κόρη του Όλγουε.
Ο Άνγκροντ, ο γιος του Φινάρφιν, ήταν ο πρώτος από τους εξόριστους που ήρθε στο Μένεγκροθ, ως αγγελιαφόρος του αδελφού του Φίνροντ, και είχε μακρά συζήτηση με τον βασιλιά και του διηγήθηκε τα κατορθώματα των Νόλντορ στο βορρά, τον αριθμό τους και τη διάταξη των δυνάμεών τους. Επειδή ήταν αληθινός και με σοφή καρδιά και νομίζοντας ότι όλες οι λύπες είχαν συγχωρεθεί, δεν είπε λέξη για την αδελφοκτονία ούτε για τον τρόπο που έγινε η εξορία των Νόλντορ και τον όρκο του Φέανορ. Ο βασιλιάς Θίνγκολ άκουσε με προσοχή τα λόγια του Άνγκροντ και πριν φύγει του είπε:
«Αυτά να πεις εκ μέρους μου σ' εκείνους που σε έστειλαν. Οι Νόλντορ έχουν άδεια να κατοικούν στο Χίθλουμ και στα ψηλώματα του Ντορθόνιον και στις περιοχές ανατολικά του Ντόριαθ που είναι άδειες και άγριες. Σε άλλα μέρη υπάρχουν πολλοί από το λαό μου και δεν θα ήθελα να περιοριστεί η ελευθερία τους κι ακόμη περισσότερο να διωχτούν από τα σπίτια τους. Προσέξτε, λοιπόν, Πρίγκιπες της Δύσης, πώς θα φερθείτε γιατί εγώ είμαι ο άρχοντας του Μπελέριαντ και όλοι όσοι ζητούν να εγκατασταθούν εδώ πρέπει να ακούσουν τα λόγια μου. Κανείς σας δε θα έρθει να εγκατασταθεί στο Ντόριαθ εκτός μόνο από εκείνους που εγώ θα καλέσω σαν φιλοξενούμενούς μου ή που θα με ζητήσουν σε μεγάλη ανάγκη».
Οι άρχοντες, λοιπόν, των Νόλντορ έκαναν συμβούλιο στο Μίθριμ κι εκεί ήρθε ο Άνγκροντ από το Ντόριαθ, φέρνοντας το μήνυμα του βασιλιά Θίνγκολ. Το καλωσόρισμα φάνηκε ψυχρό στους Νόλντορ και οι γιοι του Φέανορ θύμωσαν με αυτά τα λόγια. Αλλά ο Μαέδρος γέλασε και είπε:
«Βασιλιάς είναι αυτός που διαφεντεύει τα δικά του, αλλιώς ο τίτλος του είναι μάταιος. Ο Θίνγκολ δες μας δίνει παρά περιοχές που η δύναμή του δεν περνά. Στην πραγματικότητα, σήμερα μόνο το Ντόριαθ θα ήταν το βασίλειό του, αν δεν έρχονταν οι Νόλντορ. Επομένως, ας βασιλεύει στο Ντόριαθ και ας χαίρεται που για γείτονες έχει τους γιους του Φίνγουε και όχι τους Ορκ του Μόργκοθ που βρήκε. Στα άλλα μέρη η κατάσταση θα διαμορφωθεί όπως φαίνεται σ' εμάς καλό».
Ο Καράνθιρ όμως, που δεν αγαπούσε τους γιους του Φινάρφιν και ήταν ο πιο σκληρός από τ' αδέλφια και ο πιο ευέξαπτος, φώναξε δυνατά:
«Ναι, κι άλλα! Να μην πηγαίνουν εδώ κι εκεί οι γιοι του Φινάρφιν με τις ιστορίες τους σ' αυτό το Ξωτικό της Σκοτεινιάς στις σπηλιές του! Ποιος τους έβαλε να μας εκπροσωπούν στις συνδιαλλαγές μας μαζί του; Και, αν και έχουν όντως έρθει στο Μπελέριαντ, ας μην ξεχνούν τόσο γρήγορα ότι ο πατέρας τους είναι ένας άρχοντας των Νόλντορ, μ' όλο που η μητέρα τους προέρχεται από άλλη γενιά».
Τότε ο Άνγκροντ θύμωσε και αποχώρησε από το συμβούλιο. Ο Μαέδρος, βέβαια, επέπληξε τον Καράνθιρ, αλλά οι περισσότεροι Νόλντορ, και από τις δύο πλευρές, ακούγοντας τα λόγια του στενοχωρήθηκαν, γιατί φοβούνταν το άγριο πνεύμα των γιων του Φέανορ, που φαινόταν πάντα να ξεσπά σε απερίσκεπτα λόγια ή βία. Ο Μαέδρος όμως συγκράτησε τους αδελφούς του και έφυγαν από το συμβούλιο και πολύ σύντομα άφησαν τη Μίθριμ και προχώρησαν ανατολικά πέρα από τον Άρος στις ευρύχωρες περιοχές γύρω από το λόφο του Χίμρινγκ. Εκείνη η περιοχή ονομάστηκε από τότε η Μοίρα του Μαέδρος γιατί προς τα βόρεια υπήρχε ελάχιστη αμυντική προστασία από λόφους ή ποτάμια ενάντια σε επίθεση από την Άνγκμπαντ. Εκεί ο Μαέδρος και οι αδελφοί του φρουρούσαν άγρυπνα, συγκεντρώνοντας όλους όσοι έρχονταν κοντά τους και είχαν λίγες σχέσεις με τους δικούς τους δυτικά, εκτός κι αν υπήρχε ανάγκη. Λέγεται μάλιστα ότι ο Μαέδρος ο ίδιος επινόησε αυτό το σχέδιο ώστε να ελαττώσει τις πιθανότητες σύγκρουσης και γιατί ήταν πολύ πρόθυμος να πέσει επάνω του ο κυρίως κίνδυνος επίθεσης και έμεινε από την πλευρά του φίλος του οίκου του Φινγκόλφιν και του Φινάρφιν και αρκετές φορές πήγαινε και τους έβρισκε για κοινά συμβούλια. Ήταν όμως δεμένος και με τον όρκο, αν και προς το παρόν ο όρκος αυτός είχε καταλαγιάσει.
Ο Καράνθιρ τώρα και οι δικοί του είχαν εγκατασταθεί πιο ανατολικά, πέρα από τις πηγές του ποταμού Γκέλιον, γύρω από τη λίμνη Χέλεβορν, κάτω από το βουνό Ρέριρ και προς τα νότια. Ανέβηκαν στις κορυφές των Έρεντ Λούιν κι αγνάντεψαν ανατολικά και θαύμασαν, γιατί τους φάνηκαν άγριες κι απέραντες οι εκτάσεις της Μέσης-γης. Έτσι ο λαός του Καράνθιρ συναντήθηκε με τους Νάνους, που μετά από τις άγριες επιθέσεις του Μόργκοθ και τον ερχομό των Νόλντορ είχαν πάψει να κυκλοφορούν στο Μπελέριαντ. Αλλά μ' όλο που κι οι δύο λαοί αγαπούσαν τη δεξιοσύνη και διψούσαν για μάθηση, δεν είχαν πολύ αγάπη ο ένας για τον άλλο. Οι Νάνοι ήταν δύστροποι και εύκολοι στην παρεξήγηση και ο Καράνθιρ ήταν περήφανος και δύσκολα έκρυβε την περιφρόνησή του για την ασχήμια των Ναούγκριμ και ο λαός του ακολουθούσε τον άρχοντά του. Όμως, επειδή και οι δύο λαοί φοβόντουσαν και μισούσαν τον Μόργκοθ, συμμάχησαν και είχαν από αυτό μεγάλο όφελος, γιατί οι Ναούγκριμ έμαθαν
πολλά μυστικά της τέχνης τους κείνες τις μέρες, ώστε οι μεταλλουργοί και οι χτίστες του Νόγκροντ και του Μπέλεγκοστ έγιναν ξακουστοί ανάμεσα στους ομοίους τους, και όταν οι Νάνοι άρχισαν πάλι να ταξιδεύουν στο Μπελέριαντ, όλη η διακίνηση των ορυχείων των Νάνων περνούσε πρώτα μέσα από τα χέρια του Καράνθιρ και απόκτησε έτσι πολλά πλούτη.
Όταν είχαν περάσει είκοσι χρόνια του Ήλιου, ο Φινγκόλφιν, ο βασιλιάς των Νόλντορ, διοργάνωσε μια μεγάλη γιορτή. Η γιορτή έγινε την άνοιξη κοντά στις λιμνούλες της Ίβριν, απ' όπου πήγαζε ο γρήγορος ποταμός Νάρογκ, γιατί εκεί, στους πρόποδες των Βουνών της Σκιάς, η περιοχή ήταν όμορφη και καταπράσινη, προστατευμένη απ' το βοριά. Η ανάμνηση από τη χαρά της γιορτής εκείνης παρέμεινε στις μετέπειτα μέρες της λύπης και την ονόμασαν Μέρεθ Αντέρθαντ, Γιορτή της Επανένωσης. Εκεί ήρθαν πολλοί από τους μικρότερους άρχοντες και λαός του Φινγκόλφιν και του Φίνροντ και από τους γιους του Φέανορ ο Μαέδρος και ο Μάγκλορ με πολεμιστές της ανατολικής Μοίρας. Εκεί ήρθαν επίσης πολλά Γκρίζα-ξωτικά από αυτά που πλανιόνταν στα δάση του Μπελέριαντ και άλλα από τα Λιμάνια, με τον άρχοντά τους τον Κίρνταν. Ήρθαν ακόμα και Πράσινα-ξωτικά από το Οσσίριαντ, τη Γη των Επτά Ποταμών, πέρα μακριά κάτω από τα τείχη των Γαλάζιων Βουνών, αλλά από το Ντόριαθ ήρθαν μόνο δύο αγγελιαφόροι, ο Μάμπλουνγκ και ο Ντάερον, φέρνοντας τους χαιρετισμούς του βασιλιά.
Στη Μέρεθ Αντέρθαντ έγιναν πολλά συμβούλια σε καλό κλίμα και δόθηκαν όρκοι συμμαχίας και φιλίας και λέγεται ότι σ' αυτήν τη γιορτή η γλώσσα των Γκρίζων-ξωτικών μιλιόταν περισσότερο ακόμα και από τους Νόλντορ, γιατί γρήγορα έμαθαν τη γλώσσα του Μπελέριαντ, ενώ οι Σίνταρ αργούσαν να μάθουν τη γλώσσα του Βάλινορ. Οι καρδιές των Νόλντορ ήταν γεμάτες χαρά και ελπίδα και σε πολλούς απ' αυτούς φαινόταν ότι τα λόγια του Φέανορ βγήκαν αληθινά τότε που τους έλεγε να γυρέψουν την ελευθερία και τα όμορφα βασίλεια της Μέσης-γης. Πραγματικά, ακολούθησαν πολλά ειρηνικά χρόνια, ενώ τα σπαθιά τους προστάτευαν το Μπελέριαντ από τις καταστροφές του Μόργκοθ και η δύναμή του έμενε κλεισμένη πίσω από τις πύλες του. Εκείνες τις μέρες όλοι χαίρονταν κάτω από τον καινούριο Ήλιο και το Φεγγάρι και όλη η Γη ήταν χαρούμενη στο βορρά όμως η Σκιά εξακολουθούσε να συλλογίζεται.
Όταν άλλα τριάντα χρόνια ξαναπέρασαν, ο Τούργκον, ο γιος του Φινγκόλφιν, έφυγε από το Νέβραστ που ήταν εγκατεστημένος και πήγε και βρήκε το φίλο του τον Φίνροντ και μαζί, ταξίδεψαν δυτικά ακολουθώντας το ποτάμι, γιατί είχαν βαρεθεί προς στιγμήν τα βορινά βουνά. Όπως ταξίδευαν, τους βρήκε νύχτα πέρα από τις Λίμνες του Λυκόφωτος, πλάι στα νερά του Σίριον, και έπεσαν να κοιμηθούν στις όχθες του κάτω απ' τα καλοκαιρινά αστέρια. Ο Ούλμο όμως ανέβηκε το ποτάμι και τους έκανε να πέσουν σε βαθύ ύπνο με άσχημα όνειρα. Η ανησυχία από τα όνειρα παρέμεινε κι όταν είχαν ξυπνήσει, αλλά κανείς δεν είπε τίποτα στον άλλο, γιατί η μνήμη τους δεν ήταν καθαρή και ο καθένας πίστευε ότι ο Ούλμο είχε στείλει μήνυμα μόνο σ' αυτόν. Η ανησυχία δεν τους άφηνε από τότε ούτε η αμφιβολία για το τι θα συνέβαινε στο μέλλον. Πλανιόντουσαν συχνά μόνοι σε απάτητες περιοχές, αναζητώντας ισχυρούς, κρυμμένους τόπους, γιατί ο καθένας τους νόμιζε ότι είχε λάβει εντολή να προετοιμαστεί για την κακή τη μέρα και να βρει κάποιο κρησφύγετο μην τυχόν ο Μόργκοθ εξορμήσει απροειδοποίητα από την Άνγκμπαντ και κατατροπώσει τα στρατεύματα του Βορρά.
Κάποτε, λοιπόν, ο Φίνροντ και η αδελφή του η Γκαλάντριελ ήταν φιλοξενούμενοι του Θίνγκολ του συγγενή τους στο Ντόριαθ. Ο Φίνροντ τότε είχε θαυμάσει τη δύναμη και το μεγαλείο του Μένεγκροθ, τα θησαυροφυλάκιά του και τις αποθήκες των όπλων και τους κολονάτους πέτρινους τοίχους του. Επιθυμία έκαιγε την καρδιά του να φτιάξει μεγάλα δώματα πίσω από αγρύπνα φρουρούμενες πύλες σε κάποιο βαθύ και κρυφό μέρος κάτω από τους λόφους. Άνοιξε την καρδιά του στον Θίνγκολ, λέγοντάς του τα όνειρά του και ο Θίνγκολ του είπε για ένα βαθύ φαράγγι στον ποταμό Νάρογκ και τις σπηλιές κάτω από το Χάι Φάροθ στην απόκρημνη δυτική όχθη του. Όταν έφυγε, του έδωσε οδηγούς για να τον οδηγήσουν σ' εκείνο το μέρος που λίγοι το ήξεραν ακόμη. Έτσι ο Φίνροντ πήγε στα Σπήλαια του Νάρογκ και άρχισε εκεί να φτιάχνει βαθιά δώματα και οπλοαποθήκες, παρόμοια με τα δώματα του Μένεγκροθ και εκείνο το οχυρό ονομάστηκε Νάργκοθροντ. Σε εκείνο το έργο ο Φίνροντ είχε τη βοήθεια των Νάνων των Γαλάζιων Βουνών, που αμείφθηκαν καλά γιατί ο Φίνροντ είχε φέρει από το Τίριον περισσότερους θησαυρούς από οποιονδήποτε άλλο πρίγκιπα των Νόλντορ. Εκείνη την εποχή κατασκευάστηκε γι' αυτόν το Ναουγκλαμίρ, το Περιδέραιο των Νάνων, το πιο ξακουστό από τα έργα τους τις Παλιές Μέρες. Ήταν ένα χρυσό περιδέραιο δεμένο με αμέτρητα πετράδια από το Βάλινορ αλλά είχε μια δύναμη μέσα του ώστε όποιος το φορούσε να ακουμπάει ανάλαφρα επάνω του σαν πλεξούδα από λινάρι και σε όποιον λαιμό κι αν βρισκόταν τον τύλιγε πάντα με χάρη κι ομορφιά.
Εκεί στη Νάργκοθροντ, ο Φίνροντ εγκαταστάθηκε μαζί με πολλούς από το λαό του και ονομάστηκε στη γλώσσα των Νάνων Φέλαγκουντ, ο Λαξευτής των Σπηλαίων και από τότε ως το τέλος του είχε εκείνο το όνομα. Αλλά ο Φίνροντ Φέλαγκουντ δεν ήταν ο πρώτος που εγκαταστάθηκε σε σπήλαια στις όχθες του ποταμού Νάρογκ.
Η αδελφή του η Γκαλάντριελ δεν τον ακολούθησε στη Νάργκοθροντ, γιατί στο Ντόριαθ ζούσε ο Κέλεμπορν, συγγενής του Θίνγκολ, και ανάμεσά τους αναπτύχθηκε μεγάλη αγάπη. Γι' αυτό παρέμεινε στο Κρυμμένο Βασίλειο και ζούσε μαζί με τη Μέλιαν και απ' αυτήν έμαθε πολλά και σοφά γύρω από τη Μέση-γη.
Ο Τούργκον όμως θυμήθηκε την πόλη πάνω στο λόφο, το ωραίο Τίριον, με τον πύργο του και το δέντρο του, και δεν βρήκε αυτό που γύρευε, αλλά επέστρεψε στο Νεύραστ και ζούσε ειρηνικά στο Βινυάμαρ στις ακτές της θάλασσας. Την επόμενη χρονιά, ο ίδιος ο Ούλμο παρουσιάστηκε μπροστά του και του είπε να ξεκινήσει πάλι μόνος του και να πάει στην κοιλάδα του Σίριον. Ο Τούργκον ξεκίνησε και με την καθοδήγηση του Ούλμο ανακάλυψε την κρυμμένη κοιλάδα του Τουμλάντεν στα Κυκλωτικά Βουνά, που στη μέση τους ορθωνόταν ένας πέτρινος λόφος. Γι' αυτόν δεν μίλησε σε κανέναν ακόμη, αλλά ξαναγύρισε για άλλη μια φορά στο Νεύραστ κι εκεί στα μυστικά του συμβούλια άρχισε να επινοεί το σχέδιο μιας πόλης παρόμοιας με το Τίριον πάνω στον Τούνα, κάτι που επιθυμούσε η καρδιά του στην εξορία.
Ο Μόργκοθ, τώρα, δίνοντας πίστη στις αναφορές των κατασκόπων του ότι οι άρχοντες των Νόλντορ πλανιόνταν εδώ κι εκεί χωρίς να σκέπτονται τον πόλεμο, έκανε μια δοκιμή για να δει τη δύναμη και την επαγρύπνηση των εχθρών του. Για άλλη μια φορά με ελάχιστη προειδοποίηση κινήθηκε η δύναμή του και ξαφνικά άρχισαν σεισμοί στο βορρά και φωτιά βγήκε από τις σχισμές της γης και το Σιδερένιο Βουνό ξέρασε φλόγες. Οι Ορκ ξεχύθηκαν στην κοιλάδα του Αρντ-γκάλεν. Από εκεί κατέβηκαν στο Πέρασμα του Σίριον στη δύση και στην ανατολή ξεχύθηκαν στο βασίλειο του Μάγκλορ, στο άνοιγμα ανάμεσα στους λόφους του Μαέδρος και τους πρόποδες των Γαλάζιων Βουνών. Αλλά ο Φινγκόλφιν και ο Μαέδρος δεν κοιμόντουσαν και, ενώ άλλοι αναζητούσαν τις σκόρπιες ομάδες των Ορκ που ξέπεφταν στο Μπελέριαντ κι έκαναν μεγάλο κακό, αυτοί έπεσαν πάνω στο κυρίως σώμα του στρατού και από τις δύο πλευρές εκεί που έκανε επίθεση στο Ντορθόνιον και κατατρόπωσαν τους υπηρέτες του Μόργκοθ και τους καταδίωξαν στο Αρντ-γκάλεν και τους εξολόθρευσαν εντελώς, μέχρι τον τελευταίο και πιο μικρό, φτάνοντας ως τις πύλες της Άνγκμπαντ. Αυτή ήταν η τρίτη μεγάλη μάχη στους Πολέμους του Μπελέριαντ και ονομάστηκε Ντάγκορ Άγκλαρεμπ, η Ένδοξη Μάχη.
Ήταν νίκη, ήταν όμως και μια προειδοποίηση και οι πρίγκιπες την έλαβαν υπόψη τους και έντειναν την πολιορκία τους και την ενίσχυσαν και έβαλαν σε τάξη τις σκοπιές τους, οργανώνοντας την Πολιορκία της Άνγκμπαντ, που κράτησε σχεδόν τετρακόσια χρόνια του Ήλιου. Για πολύ καιρό μετά την Ντάγκορ Άγκλαρεμπ κανένας υπηρέτης του Μόργκοθ δεν τολμούσε να ξεμυτίσει από τις πύλες του, γιατί έτρεμαν τους άρχοντες των Νόλντορ και ο Φινγκόλφιν υπερηφανευόταν ότι ο Μόργκοθ ποτέ ξανά δε θα έσπαζε την πολιορκία των Έλνταρ ούτε θα τους έπιανε στον ύπνο παρά μόνο με προδοσία. Όμως οι Νόλντορ δεν μπορούσαν να κυριέψουν την Άνγκμπαντ ούτε μπορούσαν να πάρουν πίσω τα Σίλμαριλ και ο πόλεμος ποτέ δε σταμάτησε εντελώς σε όλη τη διάρκεια της Πολιορκίας, γιατί ο Μόργκοθ επινοούσε καινούρια τεχνάσματα και κάθε τόσο έβαζε σε δοκιμασία τους εχθρούς του. Ούτε ήταν δυνατόν ποτέ το χημέρι του Μόργκοθ να περικυκλωθεί τελείως, γιατί τα Σιδερένια Βουνά, που από τα κυκλικά τείχη τους ξεπετάγονταν οι πύργοι των Θανγκορόντριμ, την υπεράσπιζαν και από τις δύο πλευρές και ήταν απροσπέλαστα για τους Νόλντορ επειδή ήταν γεμάτα χιόνι και πάγο. Έτσι στα νώτα του και προς βορράν ο Μόργκοθ δεν είχε αντιπάλους, και από εκείνη τη μεριά έβγαιναν κατά καιρούς οι κατάσκοποί του και από πλάγιους δρόμους έμπαιναν στο Μπελέριαντ. Επειδή πάνω απ' όλα επιθυμούσε να σπείρει φόβο και διχόνοια ανάμεσα στους Έλνταρ, διέταξε τους Ορκ να πιάνουν ζωντανούς όσους μπορούσαν και να τους φέρνουν δεμένους στην Άνγκμπαντ. Μερικούς τόσο τους φόβιζε η ματιά του, που δε χρειάζονταν πια αλυσίδες, αλλά ζούσαν πάντοτε με το φόβο του, εκτελώντας το θέλημά του όπου κι αν βρίσκονταν.
Με αυτόν τον τρόπο ο Μόργκοθ έμαθε πολλά από όσα είχαν συμβεί μετά την επανάσταση του Φέανορ και ήταν πανευτυχής γιατί διέκρινε εκεί το σπόρο για πολλές διαφωνίες ανάμεσα στους εχθρούς του.
Εκατό περίπου χρόνια μετά από την Ντάγκορ Άγκλαρεμπ, ο Μόργκοθ προσπάθησε να πιάσει τον Φινγκόλφιν στον ύπνο (επειδή ήξερε για την επαγρύπνηση του Μαέδρος) και έστειλε στρατό στο λευκό βορρά, που έστριψε δυτικά και ύστερα νότια πάλι και κατέβηκε στις ακτές του φιόρδ του Ντρένγκιστ, από το δρόμο που είχε ακολουθήσει ο Φινγκόλφιν από τον Πάγο που Έτριζε. Έτσι θα έμπαιναν στην περιοχή του Χίθλουμ από τα δυτικά. Τους κατασκόπευσαν όμως εγκαίρως και ο Φίνγκον έπεσε πάνω τους στους λόφους, στην κορυφή του φιόρδ, και πέταξαν τους περισσότερους Ορκ στη θάλασσα. Αυτό δε θεωρήθηκε μεγάλη μάχη, γιατί οι Ορκ δεν ήταν πολυάριθμοι και μόνο ένα μέρος από τον κόσμο του Χίθλουμ πολέμησε εκεί. Αλλά μετά από αυτό επικράτησε ειρήνη για πολλά χρόνια και δεν έγινε άλλη ανοιχτή επίθεση από την Άνγκμπαντ, γιατί ο Μόργκοθ κατάλαβε τώρα πως οι Ορκ χωρίς βοήθεια δεν μπορούσαν να αντιμετωπίσουν τους Νόλντορ και γύρευε στην καρδιά του καινούριες ιδέες.
Ξανά, μετά από εκατό χρόνια, ο Γκλάουρουνγκ, ο πρώτος από τους Ουρουλόκι, τους δράκους-της-φωτιάς του Βορρά, ξεπετάχτηκε, νύχτα, από τις πύλες της Άνγκμπαντ. Ήταν ακόμη νέος και δεν είχε ολοκληρωθεί ούτε κατά το ήμισυ η ανάπτυξή του ακόμα, γιατί πολύχρονη κι αργή είναι η ζωή των δράκων, αλλά τα Ξωτικά το έβαλαν στα πόδια μπροστά του και γεμάτα τρόμο κατέφυγαν στα Έρεντ Γουέθριν και στο Ντορθόνιον.
Αυτός μόλυνε τους αγρούς του Αρντ-γκάλεν. Τότε ο Φίνγκον, ο πρίγκιπας του Χίθλουμ, εξεστράτευσε εναντίον του με έφιππους τοξότες και τον περικύκλωσαν, σχηματίζοντας κλοιό από γρήγορους καβαλάρηδες. Ο Γκλάουρουνγκ δεν άντεξε τα βέλη τους, γιατί η δική του πανοπλία δεν ήταν ακόμα ολοκληρωμένη και οπισθοχώρησε στην Άνγκμπαντ και δε βγήκε ξανά για πολλά χρόνια. Ο Φίνγκον επαινέθηκε πολύ και οι Νόλντορ γιόρτασαν γιατί ελάχιστοι μπόρεσαν να προβλέψουν την πραγματική σημασία και απειλή αυτού του νέου γεγονότος. Ο Μόργκοθ όμως ήταν πολύ δυσαρεστημένος που ο Γκλάουρουνγκ είχε αποκαλυφθεί τόσο πρόωρα και μετά την ήττα του έγινε η Μακρόχρονη Ειρήνη για περίπου διακόσια χρόνια. Όλον αυτό τον καιρό δεν υπήρχαν αψιμαχίες στα σύνορα και όλο το Μπελέριαντ άκμασε και πλούτισε. Πίσω από τη φρουρά του στρατού τους στο βορρά οι Νόλντορ έχτισαν τα σπίτια και τους πύργους τους κι έφτιαξαν πολλά όμορφα πράγματα εκείνες τις μέρες και ποιήματα και ιστορικά βιβλία και βιβλία με σοφία. Σε πολλά μέρη της περιοχής οι Νόλντορ και οι Σίνταρ αφομοιώθηκαν και μιλούσαν την ίδια γλώσσα, αν κι έμεινε ανάμεσά τους μια διαφορά: οι Νόλντορ είχαν μεγαλύτερη δύναμη στο σώμα και στο πνεύμα και ήταν οι ισχυρότεροι πολεμιστές και σοφοί, που έχτιζαν με πέτρα και αγαπούσαν τις λοφοπλαγιές και τους ανοιχτούς τόπους. Οι Σίνταρ, όμως, είχαν ωραιότερες φωνές και ήταν πιο δεξιοτέχνες στη μουσική, αν εξαιρέσουμε τον Μάγκλορ, το γιο του Φέανορ, και αγαπούσαν τα δάση και τις όχθες των ποταμών. Μερικά από τα Γκρίζα Ξωτικά εξακολουθούσαν να πλανιούνται παντού χωρίς μόνιμη κατοικία και τραγουδούσαν περιπλανώμενα εδώ κι εκεί.
ΚΕΦΑΛΑΙΟ 14
Το Μπελέριαντ και τα βασίλεια του
Εδώ παρουσιάζονται οι τόποι που ήρθαν οι Νόλντορ τις αρχαίες μέρες, στα βόρεια των δυτικών περιοχών της Μέσης γης. Εδώ, επίσης, εξιστορείται ο τρόπος που οι αρχηγοί των Έλνταρ κρατούσαν τις περιοχές τους και η πολιορκία του Μόργκοθ μετά την Ντάγκορ Άγκλαρεμπ, την τρίτη μάχη στους Πολέμους του Μπελέριαντ.
Στα βόρεια του κόσμου σε περασμένες εποχές, ο Μέλκορ είχε σηκώσει τα Έρεντ Ένγκριμ, τα Σιδερένια Βουνά, σαν φράχτη γύρω από το Ουτούμνο, το κάστρο του. Αυτά υψώνονταν στα όρια των περιοχών του αιώνιου ψύχους, σχηματίζοντας μία μεγάλη καμπύλη από την ανατολή ως τη δύση. Πίσω από τα τείχη των Έρεντ Ένγκριμ, στη δύση, εκεί που έστριβαν πίσω προς τα βόρεια, ο Μέλκορ έχτισε ένα άλλο φρούριο, για άμυνα σε πιθανή επίθεση από το Βάλινορ. Όταν ξαναγύρισε πίσω στη Μέση γη, όπως είπαμε, εγκαταστάθηκε στα ατέλειωτα υπόγεια της Άνγκμπαντ, της Σιδερένιας Κόλασης, γιατί στον Πόλεμο των Δυνάμεων, οι Βάλαρ, στη βιασύνη τους να τον ανατρέψουν στο μεγάλο του οχυρό του Ουτούμνο, δεν κατέστρεψαν ολοκληρωτικά την Άνγκμπαντ ούτε έψαξαν όλα τα βαθιά υπόγεια της.
Κάτω από τα Έρεντ Ένγκριμ, ο Μόργκοθ κατασκεύασε μια μεγάλη σήραγγα που έβγαινε στα νότια των βουνών κι εκεί έφτιαξε μια πανίσχυρη πύλη. Αλλά πάνω από αυτή την πύλη και πίσω της ως τα βουνά έβαλε τους βροντερούς πύργους των Θανγκορόντριμ, που ήταν φτιαγμένοι από τη στάχτη και τη σκουριά των υποχθόνιων καμινιών του και τους όγκους των αποβλήτων από τις εκσκαφές του. Ήταν μαύροι και έρημοι και υπερβολικά ψηλοί και καπνός έβγαινε από τις κορυφές τους, μαύρος και βρώμικος στο βορινό ουρανό. Μπροστά από τις πύλες της Άνγκμπαντ, βρωμιά και ερήμωση απλωνόταν νότια για πολλά μίλια στον πλατύ κάμπο της Αρντ-γκάλεν. Αλλά μετά τον ερχομό του ήλιου, πλούσιο χορτάρι φύτρωσε εκεί και όσο καιρό πολιορκούσαν την Άνγκμπαντ και οι πύλες της παρέμεναν κλειστές, φύτρωναν πρασινάδες ακόμα και στους λάκκους και τους κομματιασμένους βράχους μπροστά από τις πόρτες της κόλασης.
Στα δυτικά των Θανγκορόντριμ βρισκόταν το Χισιλόμε, η Γη της Ομίχλης, που την ονόμασαν έτσι οι Νόλντορ στη γλώσσα τους εξαιτίας των νεφών που ο Μόργκοθ είχε στείλει εκεί στη διάρκεια του πρώτου καταυλισμού τους. Χίθλουμ έγινε στη γλώσσα των Σίνταρ που κατοικούσαν σ’ εκείνες τις περιοχές. Ήταν όμορφος τόπος για όσο καιρό κράτησε η Πολιορκία της Άνγκμπαντ, με όλο που η ατμόσφαιρά του ήταν ψυχρή και ο χειμώνας εκεί ήταν κρύος. Στα δυτικά είχε σύνορα τα Έρεντ Λόμιν, τα Βουνά της Ηχούς, που εκτείνονταν παράλληλα με τη θάλασσα και ανατολικά και νότια είχε για σύνορα τη μεγάλη καμπύλη των Έρεντ Γουέθριν, των Βουνών της Σκιάς, που έβλεπαν προς την Αρντ-γκάλεν και την Κοιλάδα του Σίριον.
Ο Φινγκόλφιν και ο Φίνγκον, ο γιος του, κρατούσαν το Χίθλουμ και οι περισσότεροι απ’ το λαό του Φινγκόλφιν κατοικούσαν στη Μίθριμ γύρω από τις ακτές της μεγάλης λίμνης. Στον Φίνγκον είχε δοθεί η περιοχή του Ντορ-λόμιν, που απλωνόταν στα δυτικά των Βουνών της Μίθριμ. Το κυρίως όμως οχυρό τους βρισκόταν στο Έιθελ Σίριον ανατολικά των Έρεντ Γουέθριν, από όπου παρακολουθούσαν την Αρντ-γκάλεν και το ιππικό τους κυκλοφορούσε σ’ αυτή την πεδιάδα ακόμα και ως τον ίσκιο των Θανγκορόντριμ, γιατί τα άλογά τους από λίγα είχαν γρήγορα γίνει πολλά και το γρασίδι της Αρντ-γκάλεν ήταν πλούσιο και πράσινο. Πολλοί από τους προγόνους αυτών των αλόγων προέρχονταν από το Βάλινορ και ο Μαέδρος τα είχε δώσει στον Φινγκόλφιν σαν αποζημίωση για τις απώλειές του, γιατί τα είχαν μεταφέρει με τα πλοία στο Λόσγκαρ.
Δυτικά του Ντορ-λόμιν, πέρα απ’ τα Βουνά της Ηχούς, που προχωρούσαν στο εσωτερικό, νότια απ’ το φιόρδ του Ντρένγκιστ, απλωνόταν το Νεύραστ, που σημαίνει η Δώθε Ακτή στη γλώσσα των Σίνταρ. Αυτό το όνομα είχαν δώσει στην αρχή σε όλες τις ακτές νότια από το φιόρδ, αλλά αργότερα έλεγαν έτσι μόνο την περιοχή που οι ακτές της βρίσκονταν ανάμεσα στο Ντρένγκιστ και το όρος Τάρας. Εκεί για πολλά χρόνια βρισκόταν η επικράτεια του Τούργκον του σοφού, γιου του Φινγκόλφιν, που συνόρευε με τη θάλασσα, τα Έρεντ Λόμιν και τους λόφους που συνέχιζαν τα τείχη των Έρεντ Γουέθριν, προς τα δυτικά από την Ίβριν ως το όρος Τάρας, που υψωνόταν σ’ ένα ακρωτήρι. Μερικοί θεωρούσαν ότι το Νεύραστ ανήκε περισσότερο στο Μπελέριαντ παρά στο Χίθλουμ, γιατί ήταν μια ηπιότερη περιοχή, που την πότιζαν οι υγροί άνεμοι από τη θάλασσα και ήταν προφυλαγμένη από τους παγωμένους βοριάδες που φυσούσαν στο Χίθλουμ. Ήταν μια κοιλάδα που την περικύκλωναν βουνά και πολύ απόκρημνες ακτές ψηλότερες απ’ τις πίσω πεδιάδες και κανένα ποτάμι δεν ξεκινούσε από κει. Υπήρχε επίσης μια μεγάλη λίμνη στη μέση του Νεύραστ, με ακαθόριστες όχθες γιατί την περικύκλωναν μεγάλοι βάλτοι. Λιναέγουεν ήταν το όνομα εκείνης της λίμνης εξαιτίας του πλήθους των πουλιών που ζούσαν εκεί, απ’ αυτά που αγαπούν τις ψηλές καλαμιές και τις ρηχές λιμνούλες. Όταν ήρθαν οι Νόλντορ, πολλά από τα Γκρίζα Ξωτικά ζούσαν στο Νεύραστ κοντά στις ακτές και ιδιαίτερα στο όρος Τάρας νοτιοδυτικά, γιατί τις παλιές μέρες συνήθιζαν να έρχονται σ’ εκείνο το σημείο ο Ούλμο και ο Όσσε. Όλα εκείνα τα Ξωτικά έκαναν τον Τούργκον άρχοντά τους και η ανάμειξη των Νόλντορ και των Σίνταρ έγινε γ
ρηγορότερα εκεί. Ο Τούργκον, λοιπόν, κατοίκησε για πολύ καιρό σ’ εκείνα τα δώματα πλάι στη θάλασσα, που τα ονόμασε Βινυάμαρ, κάτω από το όρος Τάρας.
Νότια του Αρντ-γκάλεν, το μεγάλο υψίπεδο που ονομαζόταν Ντορθόνιον εκτεινόταν για εξήντα λεύγες από δύση σε ανατολή. Είχε μεγάλα κωνοφόρα δάση, ιδιαίτερα στις βόρειες και δυτικές πλευρές του. Με ομαλές πλαγιές από τη μεριά της πεδιάδας υψωνόταν σε μια γυμνή και ψηλή περιοχή, γεμάτη λιμνούλες, στους πρόποδες γυμνών απόκρημνων λόφων, που οι κορυφές τους ήταν ψηλότερες από τις κορυφές των Έρεντ Γουέθριν. Από τη νότια πλευρά, όμως, όπου έβλεπε προς το Ντόριαθ, έπεφτε απότομα σε τρομερούς γκρεμούς. Από τις βορινές πλαγιές του Ντορθόνιον ο Ανγκροντ και ο Αέγκνορ, γιοι του Φινάρφιν, έβλεπαν τους αγρούς του Αρντ-γκάλεν και ήταν υποτελείς στον αδελφό τους τον Φίνροντ, άρχοντα της Νάργκοθροντ. Είχαν λίγο κόσμο, γιατί η γη ήταν άγονη και τα υψώματα πίσω τα θεωρούσαν προπύργιο που ο Μόργκοθ δε θα επιζητούσε εύκολα να διασχίσει.
Ανάμεσα στο Ντορθόνιον και τα Βουνά της Σκιάς υπήρχε μια στενή κοιλάδα που οι κάθετες πλαγιές της ήταν σκεπασμένες με κωνοφόρα. Η ίδια η κοιλάδα όμως ήταν πράσινη, γιατί τη διέσχιζε ο ποταμός Σίριον κυλώντας βιαστικά προς το Μπελέριαντ. Ο Φίνροντ κρατούσε το Πέρασμα του Σίριον και πάνω στο νησί του Τολ Σίριον, στη μέση του ποταμού, έχτισε ένα πανίσχυρο φρούριο, τη Μίνας Τίριθ, αλλά όταν τελείωσε η Νάργκοθροντ, έθεσε εκείνο το φρούριο στην εξουσία του Ορόντρεθ του αδελφού του.
Η μεγάλη και ωραία, λοιπόν, χώρα του Μπελέριαντ απλωνόταν και από τις δύο πλευρές του μεγάλου ποταμού Σίριον, του χιλιοτραγουδισμένου, που πήγαζε απ’ το Έιθελ Σίριον και περνούσε από την άκρη του Αρντ-γκάλεν προτού χωθεί ανάμεσα στο πέρασμα αυξάνοντας συνεχώς τα νερά του απ’ τους χειμάρρους των βουνών. Από εκεί κυλούσε νότια για εκατόν τριάντα λεύγες, συγκεντρώνοντας τα νερά πολλών παραποτάμων, ώσπου πλημμυρισμένος κατέληγε στις πολλές εκβολές του και το αμμώδες του δέλτα στον κόλπο του Μπάλαρ. Και στα δεξιά, στο Δυτικό Μπελέριαντ, απλωνόταν ακολουθώντας τον Σίριον από το βορρά στο νότο το Δάσος του Μπρέθιλ μέχρι τον Τέιγκλιν και ύστερα απλωνόταν η επικράτεια της Νάργκοθροντ, ανάμεσα στον Τέιγκλιν και τον Νάρογκ. Ο ποταμός Νάρογκ πήγαζε απ’ τους καταρράκτες της Ίβριν, στη νότια πλευρά του Ντορ-λόμιν, και κυλούσε κάπου ογδόντα λεύγες πριν χυθεί στον Σίριον στη Ναν-τάθρεν, τη Γη με τις Ιτιές. Νότια της Ναν-τάθρεν, υπήρχε μια περιοχή με λιβάδια γεμάτα λουλούδια, που ζούσε λίγος κόσμος εκεί και πιο κάτω ήταν βάλτοι και νησιά με καλαμιές στις εκβολές του Σίριον και οι αμμουδιές του δέλτα του, που ήταν έρημες αν εξαιρέσουμε τα θαλασσοπούλια.
Αλλά η επικράτεια της Νάργκοθροντ εκτεινόταν και δυτικά του Νάρογκ ως τον ποταμό Νέννινγκ που χυνόταν στη θάλασσα στο Έγκλαρεστ. Ο Φίνροντ έγινε ο γενικός άρχοντας όλων των Ξωτικών του Μπελέριαντ από τον Σίριον ως τη θάλασσα με εξαίρεση το Φάλας. Εκεί ζούσαν εκείνοι από τους Σίνταρ που εξακολουθούσαν να αγαπούν τα πλοία και ο Κίρνταν ο ναυπηγός ήταν ο άρχοντάς τους. Ανάμεσα όμως στον Κίρνταν και τον Φίνροντ υπήρχε φιλία και συμμαχία και με τη βοήθεια των Νόλντορ τα λιμάνια του Μπρίθομπαρ και του Έγκλαρεστ φτιάχτηκαν απ’ την αρχή. Πίσω απ’ τα μεγάλα τους τείχη έγιναν όμορφες πόλεις και λιμάνια με αποβάθρες και πέτρινες προβλήτες. Στο ακρωτήρι, δυτικά του Έγκλαρεστ, ο Φίνροντ όρθωσε τον πύργο του Μπάραντ Νίμρας για να φρουρεί τη δυτική θάλασσα, αν και αποδείχτηκε αχρείαστος, γιατί ποτέ ο Μόργκοθ δεν επιχείρησε να ναυπηγήσει πλοία ούτε να κάνει πόλεμο από τη θάλασσα. Όλοι οι υπηρέτες του απέφευγαν το νερό και κανείς δεν πήγαινε με προθυμία κοντά στη θάλασσα, παρά σε πολύ μεγάλη ανάγκη. Με τη βοήθεια των Ξωτικών των Λιμανιών μερικοί από τη Νάργκοθροντ ναυπήγησαν καινούρια καράβια και ταξίδεψαν και πήγαν και εξερεύνησαν το μεγάλο νησί του Μπάλαρ, με τη σκέψη να προετοιμάσουν εκεί ένα τελευταίο καταφύγιο, αν τους έβρισκε κακό. Όμως δεν ήταν γραφτό τους να ζήσουν ποτέ εκεί.
Έτσι η επικράτεια του Φίνροντ ήταν η πιο μεγάλη, αν και ήταν ο νεότερος από τους μεγάλους άρχοντες των Νόλντορ, τους Φινγκόλφιν, Φίνγκον, Μαέδρος και Φίνροντ Φέλαγκουντ. Ο Φινγκόλφιν όμως ήταν ο πρώτος άρχοντας των Νόλντορ και ο Φίνγκον μετά απ’ αυτόν, αν και η επικράτειά τους δεν ήταν παρά η βόρεια περιοχή του Χίθλουμ. Αλλά ο λαός τους ήταν ο πιο σκληρός και γενναίος, που τον φοβόντουσαν πιο πολύ οι Ορκ και τον μισούσε πιο πολύ ο Μόργκοθ.
Στην αριστερή πλευρά του Σίριον βρισκόταν το ανατολικό Μπελέριαντ, που στο πιο μεγάλο φάρδος του έφτανε τις εκατό λεύγες, από τον Σίριον ως τον Γκέλιον και τα σύνορα του Οσσίριαντ. Πρώτα, ανάμεσα στον Σίριον και τον Μίντεμπ, απλωνόταν η άδεια περιοχή του Ντίμπαρ, κάτω από τις κορυφές των Κρισσαέγκριμ, που φώλιαζαν οι αετοί. Ανάμεσα στον Μίντεμπ και τις πηγές του Εσγκάλντουιν υπήρχε η ερημιά του Ναν Ντουνγκόρθεμπ. Εκείνη η περιοχή ήταν γεμάτη φόβο, γιατί από τη μια πλευρά η δύναμη της Μέλιαν έφραζε τα βορινά σύνορα του Ντόριαθ, αλλά από την άλλη πλευρά κατέβαιναν από το ψηλό Ντορθόνιον οι κάθετοι γκρεμοί των Έρεντ Γκόργκοροθ, των Βουνών του Τρόμου. Εκεί, όπως είπαμε προηγουμένως, είχε καταφύ
γει η Ουνγκόλιαντ για να ξεφύγει από τα μαστίγια των Μπάλρογκ και εκεί είχε εγκατασταθεί για λίγο, γεμίζοντας τα φαράγγια με τη θανατερή της σκοτεινιά. Εκεί, ακόμα κι όταν είχε φύγει, παραμόνευαν τα βρωμερά γεννήματά της και ύφαιναν τα κακοποιά τους δίχτυα. Τα λιγοστά νερά που κατέβαιναν από τα Έρεντ Γκόργκοροθ ήταν μολυσμένα και επικίνδυνο να τα πιει κανείς και οι καρδιές όσων τα δοκίμαζαν γέμιζαν με ίσκιους τρέλας κι απελπισίας. Όλα τα άλλα ζωντανά πλάσματα απέφευγαν την περιοχή και οι Νόλντορ διέσχιζαν το Ναν Ντουνγκόρθεμπ μόνο σε μεγάλη ανάγκη, από μονοπάτια κοντά στα σύνορα του Ντόριαθ και όσο το δυνατόν πιο μακριά από τους στοιχειωμένους λόφους. Αυτός ο δρόμος είχε φτιαχτεί πολύ παλιά, την εποχή πριν επιστρέψει ο Μόργκοθ στη Μέση γη και αν κάποιος τον ακολουθούσε, έφτανε ανατολικά στον Εσγκάλντουιν, όπου ακόμα υπήρχε στις μέρες της Πολιορκίας η πέτρινη γέφυρα Τιαντ Γιάουρ. Από κει περνούσε μέσα από το Ντορ Ντίνεν, τη Σιωπηλή Γη. Περνώντας τα Αρόσσιαχ (που σημαίνει τις Διαβάσεις του Άρος) έφτανε στα βόρεια όρια του Μπελέριαντ, όπου ήταν εγκατεστημένοι οι γιοι του Φέανορ.
Προς τα νότια υπήρχαν τα φυλαγμένα δάση του Ντόριαθ, που αποτελούσαν τόπο διαμονής του Θίνγκολ, του Κρυμμένου Βασιλιά, στην επικράτεια του οποίου κανείς δεν έμπαινε χωρίς τη θέλησή του. Στο βορινό και μικρότερο μέρος του, το Δάσος του Νέλντορεθ, είχε όρια ανατολικά και νότια το σκοτεινό ποταμό Εσγκάλντουιν, που έστριβε δυτικά στη μέση της περιοχής. Ανάμεσα στον Άρος και τον Εσγκάλντουιν βρίσκονταν τα πυκνότερα και μεγαλύτερα δάση του Ρέγκιον. Στη νότια όχθη του Εσγκάλντουιν, εκεί που έστριβε δυτικά προς τον Σίριον, ήταν οι Σπηλιές του Μένεγκροθ και όλο το Ντόριαθ βρισκόταν ανατολικά του Σίριον εκτός από μια στενή περιοχή γεμάτη δάση στο σημείο συνάντησης του Τέιγκλιν, του Σίριον και των Λιμνών του Λυκόφωτος. Από τους κατοίκους του Ντόριαθ το δάσος αυτό ονομαζόταν Νίβριμ, η Νότια Μοίρα. Εκεί φύτρωναν μεγάλες βελανιδιές κι ήταν κι αυτό μέσα στη Ζώνη της Μέλιαν, ώστε ένα κομμάτι του Σίριον, που η Μέλιαν τον αγαπούσε από σεβασμό προς τον Ούλμο, να βρίσκεται κάτω από την εξουσία του Θίνγκολ.
Στα νοτιοδυτικά του Ντόριαθ, εκεί όπου ο Άρος έπεφτε στον Σίριον, υπήρχαν μεγάλες λίμνες και βάλτοι κι από τις δύο πλευρές του ποταμού, που σταματούσε εκεί την πορεία του και χανόταν σε πολλά ποταμάκια. Εκείνη η περιοχή λεγόταν Άελιν-οΰιαλ, οι Λίμνες του Λυκόφωτος, γιατί ήταν τυλιγμένες στις ομίχλες και πάνω τους απλωνόταν η μαγεία του Ντόριαθ. Όλο, λοιπόν, το βόρειο τμήμα του Μπελέριαντ σ’ αυτό το σημείο κατηφόριζε νότια και ύστερα για λίγο γινόταν πεδιάδα και η ορμή του Σίριον κοβόταν. Αλλά νότια από τις Άελιν-οΰιαλ η γη κατηφόριζε ξαφνικά κι απότομα και όλα τα χαμηλότερα σημεία του Σίριον χωρίζονταν από τα ψηλότερα μ’ αυτόν τον καταρράκτη, που σε κάποιον που θα κοίταζε απ’ τα νότια προς τα βόρεια, θα ‘μοιαζε με μια ατέλειωτη αλυσίδα λόφων που ξεκινούσε από το Έγκλαρεστ πέρα από τον Νάρογκ δυτικά ως το Άμον Έρεμπ ανατολικά, ορατή από τον Γκέλιον. Ο Νάρογκ διαπερνούσε αυτούς τους λόφους μέσα από ένα βαθύ φαράγγι και κυλούσε πάνω από υφαλοστρόβιλους χωρίς να έχει καταρράκτη. Στη δυτική του όχθη η γη ανέβαινε και σχημάτιζε τα δασωμένα υψώματα του Τάουρ-εν-Φάροθ. Στη δυτική πλευρά αυτού του φαραγγιού, όπου το μικρό αφρισμένο ποταμάκι Ρίνγκουιλ έπεφτε με ορμή στον Νάρογκ απ’ το Χάι Φάροθ, ίδρυσε ο Φίνροντ τη Νάργκοθροντ. Αλλά κάπου είκοσι πέντε λεύγες ανατολικά από το φαράγγι της Νάργκοθροντ, ο Σίριον έπεφτε από τα βορινά σχηματίζοντας έναν τεράστιο καταρράκτη κάτω από τις Λίμνες και ύστερα βουτούσε ξαφνικά κάτω από τη γη σε μεγάλες στοές που είχαν σκάψει με το βάρος τους τα νερά του καθώς έπεφταν. Έβγαινε πάλι τρεις λεύγες νοτιότερα με μεγάλο θόρυβο και ατμό, μέσα από πέτρινες καμάρες, στους πρόποδες των λόφων που τις έλεγαν οι Πύλες του Σίριον. Αυτός ο διαχωριστικός καταρράκτης ονομαζόταν Αντραμ, ο Μακρύς Τοίχος, από τη Νάργκοθροντ ως το Ράμνταλ, το Τέλος του Τοίχου, στο ανατολικό Μπελέριαντ. Αλλά ανατολικά όλο και χαμήλωνε, γιατί η κοιλάδα του Γκέλιον κατηφόριζε σταθερά προς τα νότια και ο Γκέλιον δεν είχε ούτε υφαλοστρόβιλους ούτε καταρράκτη σε όλο το μήκος της διαδρομής του, αλλά ήταν πάντα ταχύτερος από τον Σίριον. Ανάμεσα στον Ράμνταλ και τον Γκέλιον στεκόταν ένας μοναδικός λόφος μεγάλης έκτασης με ομαλές πλαγιές, έδειχνε όμως μεγαλύτερος απ’ ό,τι ήταν γιατί στεκόταν μοναχός. Κι εκείνος ο λόφος λεγόταν Άμον Έρεμπ. Πάνω στον Άμον Έρεμπ πέθανε ο Ντένεθορ, άρχοντας των Νάντορ που κατοικούσαν στο Οσσίριαντ, ο οποίος είχε εκστρατεύσει για να βοηθήσει τον Θίνγκολ εναντίον του Μόργκοθ τις μέρες που οι Ορκ κατέβηκαν για πρώτη φορά πολεμικά οργανωμένοι και τάραξαν την αστροφώτιστη ειρήνη του Μπελέριαντ. Πάνω σ’ εκείνον τον λόφο εγκαταστάθηκε ο Μαέδρος μετά τη μεγάλη ήττα. Αλλά νοτιότερα του Αντραμ, ανάμεσα στον Σίριον και τον Γκέλιον, υπήρχε μια άγρια περιοχή γεμάτη πυκνά δάση, που κανένας δεν πήγαινε εκτός που και που μερικά περιπλανώμενα Ξωτικά της Σκοτεινιάς. Τάουρ-ιμ-Ντούιναθ την έλεγαν, το Δάσος ανάμεσα στα ποτάμια.
Ο Γκέλιον ήταν μεγάλος ποταμός και ξεκινούσε από δύο πηγές και είχε στην αρχή δύο παρακλάδια: ο Ελάσσων Γκέλιον που πήγαζε από τον λόφο του Χίμρινγκ και ο Μείζων Γκέλιον που ερχόταν από το όρος Ρέριρ. Από το σημείο της συμβολής των δύο παρακλαδιών του κυλούσε νότια για σαράντα λεύγες ώσπου να βρει τους παραποτάμους του. Πριν φτάσει στη θάλασσα είχε διπλάσιο μήκος από τον Σίριον, αν και ήταν λιγότερο φαρδύς και γεμάτος, επειδή στο Χίθλουμ και στο Ντορθόνιον, από όπου έπαιρνε τα νερά του ο Σίριον, έπεφτε περισσότερη βροχή παρά στην ανατολή. Από τα Έρεντ Λούιν κατέβαιναν οι έξι παραπόταμοι του Γκέλιον: ο Άσκαρ (που αργότερα ονομάστηκε Ραθλόριελ), ο Θάλος, ο Δέγκολιν, ο Μπρίλθορ, ο Ντούιλγουεν και ο Αντούραντ, γρήγορα και φουρτουνιασμένα ποτάμια, που κατέβαιναν απότομα από τα βουνά. Ανάμεσα στον Άσκαρ στο βορρά και τον Αντούραντ στο νότο, και ανάμεσα στον Γκέλιον και τα Έρεντ Λούιν, εκτεινόταν η μακρινή πράσινη γη του Οσσίριαντ, η Χώρα των Επτά Ποταμών. Σ’ ένα σημείο, κοντά στη μέση της διαδρομής του, ο ποταμός Αντούραντ χώριζε στα δύο και ύστερα ενωνόταν πάλι. Το νησί που τα νερά του το περικύκλωναν λεγόταν Τολ Έκάλεν, το Πράσινο Νησί. Εκεί έζησαν ο Μπέρεν και η Λούθιεν μετά την επιστροφή τους.
Στο Οσσίριαντ ζούσαν τα Πράσινα Ξωτικά, προστατευμένα από τα ποτάμια τους, γιατί μετά τον Σίριον, πάνω απ’ όλα τα νερά του δυτικού κόσμου, ο Ούλμο αγαπούσε τον Γκέλιον. Τα Ξωτικά του Οσσίριαντ ήξεραν τόσο καλά την τέχνη του δάσους που ένας ξένος μπορούσε να διασχίσει τον τόπο τους απ’ άκρη σ’ άκρη και να μη δει κανέναν. Ήταν ντυμένα στα πράσινα την άνοιξη και το καλοκαίρι και η μουσική των τραγουδιών τους μπορούσε ν’ ακουστεί ακόμα κι απ’ την άλλη πλευρά των νερών του Γκέλιον. Γι’ αυτό οι Νόλντορ ονόμασαν την περιοχή Λίντον, χώρα της μουσικής, και τα βουνά πέρα τα ονόμασαν Έρεντ Λίντον, γιατί τα είδαν πρώτα από το Οσσίριαντ.
Ανατολικά του Ντορθόνιον, οι παραμεθόριες περιοχές του Μπελέριαντ ήταν περισσότερο εκτεθειμένες σε επίθεση και από τα βορινά μόνο λόφοι χωρίς μεγάλο ύψος φύλαγαν την κοιλάδα του Γκέλιον. Σ’ εκείνη την περιοχή στη Μοίρα του Μαέδρος και στις περιοχές από πίσω, είχαν εγκατασταθεί οι γιοι του Φέανορ με πολύ κόσμο και το ιππικό τους διέσχιζε συχνά την αχανή βόρεια πεδιάδα του Λόθλαν, τη μεγάλη και άδεια, ανατολικά του Αρντ-γκάλεν, μην τυχόν και ο Μόργκοθ προσπαθήσει να επιτεθεί στο Ανατολικό Μπελέριαντ. Το κυριότερο κάστρο του Μαέδρος βρισκόταν πάνω στον λόφο του Χίμρινγκ, τον πάντα παγωμένο. Αυτός είχε πλαγιές φαρδιές χωρίς δέντρα και επίπεδη κορυφή, τον περικύκλωναν πολλά μικρότερα λοφάκια. Ανάμεσα στο Χίμρινγκ και το Ντορθόνιον υπήρχε ένα πέρασμα που ήταν πολύ απόκρημνο από τα δυτικά και αυτό ήταν το Πέρασμα του Άγκλον, που ήταν μια είσοδος στο Ντόριαθ. Παγωμένος άνεμος φυσούσε πάντα διασχίζοντάς το απ’ τα βορινά. Ο Κέλεγκορμ και ο Κουρούφιν είχαν οχυρώσει το Άγκλον και το φρουρούσαν με ισχυρές δυνάμεις, καθώς και όλη την περιοχή του Χίμλαντ, νότια, ανάμεσα στον ποταμό Άρος που πήγαζε στο Ντορθόνιον και τον παραπόταμό του Κέλον που κατέβαινε από το Χίμρινγκ.
Ανάμεσα στα δύο παρακλάδια του Γκέλιον βρισκόταν η φρουρά του Μάγκλορ κι εκεί, σ’ ένα σημείο, οι λόφοι εξαφανίζονταν εντελώς. Ήταν από εκεί που ήρθαν οι Ορκ στο ανατολικό Μπελέριαντ πριν από την Τρίτη Μάχη. Γι’ αυτό οι Νόλντορ διατηρούσαν δυνάμεις ιππικού στις πεδιάδες σ’ εκείνο το σημείο. Οι κάτοικοι του Καράνθιρ είχαν οχυρώσει τα βουνά στα ανατολικά του ανοίγματος του Μάγκλορ. Εκεί υψωνόταν το όρος Ρέριρ, και γύρω του μικρότερα υψώματα, ξέχωρα από την κυρίως οροσειρά των Έρεντ Λίντον προς τα δυτικά. Στη γωνία ανάμεσα στο Ρέριρ και τα Έρεντ Λίντον υπήρχε μία λίμνη, που τη σκίαζαν τα βουνά από όλες τις πλευρές πλην της νότιας. Εκείνη ήταν η λίμνη Χέλεβορν, βαθιά και σκοτεινή. Δίπλα της εγκαταστάθηκε ο Καράνθιρ. Αλλά όλη η μεγάλη έκταση ανάμεσα στον Γκέλιον και τα βουνά και ανάμεσα στο Ρέριρ και τον ποταμό Άσκαρ, ονομαζόταν από τους Νόλντορ Θαργκέλιον, που δηλώνει την περιοχή πέρα από τον Γκέλιον ή Ντορ Καράνθιρ, η Γη του Καράνθιρ. Κι εδώ για πρώτη φορά οι Νόλντορ πρωτοσυνάντησαν τους Νάνους. Το Θαργκέλιον πριν ονομαζόταν από τα Γκρίζα Ξωτικά Τάλαθ Ρούνεν, η Ανατολική Κοιλάδα.
Έτσι οι γιοι του Φέανορ, κάτω από την αρχηγία του Μαέδρος, ήταν οι άρχοντες του Ανατολικού Μπελέριαντ, αλλά ο λαός τους εκείνη την εποχή βρισκόταν κυρίως στα βόρεια της περιοχής και στα νότια κατέβαιναν μόνο για κυνήγι στα πράσινα δάση. Εκεί όμως κατοικούσαν ο Αμροντ και ο Άμρας και σπάνια ανέβαιναν βόρεια για όσο καιρό κρατούσε η πολιορκία. Εκεί επίσης έρχονταν πότε πότε με τ’ άλογά τους άλλοι Ξωτικοάρχοντες, ακόμα κι από μακριά, γιατί η περιοχή ήταν άγρια αλλά πολύ ωραία. Απ’ αυτούς πιο συχνά ερχόταν ο Φίνροντ Φέλαγκουντ, γιατί αγαπούσε πολύ τις περιπλανήσεις, κι έφτασε ως το Οσσίριαντ και κέρδισε τη φιλία των Πράσινων Ξωτικών. Κανείς όμως από τους Νόλντορ δεν πήγαινε στα Έρεντ Λίντον, όσο κράτησε το βασίλειό τους και ελάχιστα νέα και αργοπορημένα έφταναν στο Μπελέριαντ για το τι γινόταν στους τόπους της Ανατολής.
ΚΕΦΑΛΑΙΟ 15
Οι Νόλντορ στο Μπελέριαντ
Έχουμε διηγηθεί πώς με την καθοδήγηση του Ούλμο ανακάλυψε ο Τούργκον το Νεύραστ, την κρυμμένη κοιλάδα του Τουμλάντεν. Αυτή, όπως μαθεύτηκε αργότερα, βρισκόταν ανατολικά από τις πηγές του Σίριον, σε έναν κλοιό από ψηλά και απόκρημνα βουνά, όπου κανένα ζωντανό πλάσμα δεν πήγαινε εκτός από τους αετούς του Θορόντορ. Υπήρχε όμως ένα βαθύ πέρασμα κάτω από τα βουνά, ανοιγμένο στα σκοτάδια του κόσμου από τα νερά που κυλούσαν έξω για να ενωθούν με τα ρέματα του Σίριον. Αυτό το πέρασμα το βρήκε ο Τούργκον κι έτσι έφτασε στην πράσινη πεδιάδα ανάμεσα στα βουνά και είδε το λόφο-νησί που στεκόταν εκεί από σκληρή λεία πέτρα.
Η κοιλάδα ήταν μια μεγάλη λίμνη τις αρχαίες μέρες. Τότε ο Τούργκον κατάλαβε πως είχε βρει τον τόπο που επιθυμούσε και αποφάσισε να χτίσει εκεί μια όμορφη πόλη, που να θυμίζει το Τίριον πάνω στον Τούνα. Όμως γύρισε πίσω στο Νεύραστ και έμεινε εκεί ειρηνικά, αν και δε σταμάτησε να συλλογίζεται πώς θα εκπληρώσει το σκοπό του. Τώρα, μετά την Ντάγκορ Άγκλαρεμπ, η ανησυχία που είχε βάλει ο Ούλμο στην καρδιά του ξαναγύρισε. Έτσι κάλεσε πολλούς από τους πιο θαρραλέους και πιο καλούς τεχνίτες του λαού του και τους οδήγησε μυστικά στην κρυμμένη κοιλάδα. Εκεί άρχισαν την κατασκευή της πόλης που ο Τούργκον είχε επινοήσει, και έβαλαν φρουρούς παντού ολόγυρά της, ώστε κανείς απ' έξω να μην μπορεί να φτάσει στο έργο τους. Η δύναμη του Ούλμο, που έρρεε με τα νερά του Σίριον, τους προστάτευε.
Ο Τούργκον εξακολουθούσε να μένει κυρίως στο Νεύραστ, ώσπου, τέλος, η κατασκευή της πόλης ολοκληρώθηκε μετά από διακόσια πενήντα χρόνια κρυφών μόχθων. Λέγεται ότι ο Τούργκον όρισε το όνομά της να είναι Οντολίντε στη γλώσσα των Ξωτικών του Βάλινορ, ο Βράχος της Μουσικής του Νερού, γιατί υπήρχαν πηγές πάνω στο λόφο. Αλλά στη γλώσσα των Σίνταρ το όνομα άλλαξε κι έγινε Γκοντόλιν, ο Κρυμμένος Βράχος. Τότε ο Τούργκον ετοιμάστηκε να φύγει από το Νεύραστ και να αφήσει τα παλάτια του στο Βινυάμαρ πλάι στη θάλασσα. Κι εκεί ο Ούλμο τού παρουσιάστηκε για άλλη μια φορά και μίλησε μαζί του.
Και είπε: "Τώρα θα πας επιτέλους στην Γκοντόλιν, Τούργκον, και εγώ θα διατηρήσω τη δύναμή μου στην Κοιλάδα του Σίριον και σε όλα τα νερά εκεί, ώστε κανείς να μην καταλάβει τον πηγεμό σου, ούτε κανείς να βρει εκεί την Κρυφή είσοδο χωρίς τη θέλησή σου. Μακροβιότερη σε όλα τα βασίλεια του Έλνταρ θα σταθεί η Γκοντόλιν ενάντια στον Μέλκορ. Αλλά μην αγαπήσεις υπερβολικά τα έργα των χεριών σου και τα επινοήματα της καρδιάς σου, και να θυμάσαι ότι η αληθινή ελπίδα των Νόλντορ βρίσκεται στη Δύση και έρχεται από τη Θάλασσα."
Και ο Ούλμο προειδοποίησε τον Τούργκον ότι κι αυτός βρισκόταν κάτω από την Κρίση του Μάντος, την οποία ο Ούλμο δεν είχε τη δύναμη να απομακρύνει:
"Κι έτσι μπορεί να έρθει η ώρα", είπε, "που η κατάρα των Νόλντορ θα σε βρει κι εσένα πριν το τέλος και θα ξυπνήσει προδοσία μέσα στα τείχη σου. Τότε θα κινδυνέψουν από φωτιά. Αλλά αν αυτός ο κίνδυνος πλησιάσει πραγματικά, τότε από το Νεύραστ θα έρθει κάποιος να σε προειδοποιήσει. Και αυτός, πέρα από τη φωτιά και την καταστροφή, θα φέρει την ελπίδα για τα Ξωτικά και τους ανθρώπους. Γι' αυτό άφησε εδώ το σπίτι εξάρτυση και ένα σπαθί ώστε σε χρόνια μελλοντικά να μπορέσει εκείνος να τα βρει. Και μ' αυτόν τον τρόπο θα τον αναγνωρίσεις και δεν θα απατηθείς." Και ο Ούλμο έδωσε οδηγίες στον Τούργκον για το τι είδους και μεγέθους θα έπρεπε να είναι το κράνος, ο αλυσιδωτός θώρακας και το σπαθί που θα άφηνε πίσω του.
Ύστερα, ο Ούλμο ξαναγύρισε στη θάλασσα και ο Τούργκον έστειλε στην Γκοντόλιν όλο του το λαό κι ακόμα το ένα τρίτο των Νόλντορ που ακολουθούσαν τον Φινγκόλφιν και ακόμα περισσότερους από τους Σίνταρ. Έφυγαν ο ένας λόχος ύστερα από τον άλλο, κρυφά, κάτω από τις σκιές των Έρεντ Γουέθριν, κι έφτασαν χωρίς να τους δει κανείς στην Γκοντόλιν και κανένας δεν ήξερε πού είχαν πάει. Και τελευταίος σηκώθηκε ο Τούργκον και πήγε με την οικογένειά του σιωπηλά, διασχίζοντας τους λόφους, και πέρασε τις πύλες στα βουνά κι αυτές έκλεισαν πίσω του.
Για πολλά χρόνια από τότε κανείς δεν μπήκε μέσα εκτός μόνο από τον Χούριν και τον Χούορ, και ο στρατός του Τούργκον δεν ξαναβγήκε έξω ως τη Χρονιά του Θρήνου, μετά από τριακόσια πενήντα χρόνια και παραπάνω. Αλλά πίσω από τον κλοιό των βουνών ο λαός του Τούργκον αυξήθηκε και ευημέρησε και έβαλαν όλη τους την τέχνη δουλεύοντας ασταμάτητα, έτσι που η Γκοντόλιν πάνω στον Αμον Γκουάρεθ έγινε πραγματικά πανέμορφη και ικανή να συναγωνιστεί ακόμα και το Τίριον των ποιητικών πέρα από τη θάλασσα. Ψηλά και κατάλευκα ήταν τα τείχη της και ομαλές οι σκάλες της και ψηλός και ισχυρός ήταν ο Πύργος του βασιλιά. Εκεί παιχνίδιζαν λαμπερά σιντριβάνια και στις αυλές του Τούργκον στέκονταν ομοιώματα των αρχαίων Δέντρων, που ο ίδιος ο Τούργκον τα είχε σμιλέψει με τέχνη ξωτική. Το δέντρο που έφτιαξε από χρυσάφι το είπε Γκλίνγκαλ και το δέντρο που τα λουλούδια του τα έκανε από ασήμι το ονόμασε Μπέλθιλ. Αλλά ωραιότερη απ' όλα τα θαύματα της Γκοντόλιν ήταν η Ίντριλ, η κόρη του Τούργκον, που την ονόμαζαν Κελεμπρίνταλ, Ασημοπόδαρη, που τα μαλλιά της έμοιαζαν με χρυσάφι της Λαουρέλιν πριν τον ερχομό του Μέλκορ.
Έτσι ο Τούργκον έζησε για πολύ με ευδαιμονία. Το Νεύραστ όμως ερημώθηκε και έμεινε άδειο από κόσμο ως την καταστροφή του Μπελέριαντ.
Ενώ, λοιπόν, χτιζόταν μυστικά η πόλη της Γκοντόλιν, ο Φίνροντ Φέλαγκουντ έσκαβε στα βαθιά της Νάργκοθροντ. Η Γκαλάντριελ, όμως, η αδελφή του, ζούσε, όπως είπαμε, στο βασίλειο του Θίνγκολ στο Ντόριαθ. Και συχνά η Μέλιαν και η Γκαλάντριελ κάθονταν μαζί και κουβέντιαζαν για το Βάλινορ και την παλιά ευδαιμονία, αλλά η Γκαλάντριελ δεν προχωρούσε πέρα από τη σκοτεινή ώρα του θανάτου των Δέντρων, και πάντοτε έμενε σιωπηλή. Και κάποια φορά η Μέλιαν είπε:
"Υπάρχει κάποια θλίψη που σε βαραίνει κι εσένα και τους δικούς σου. Αυτό το βλέπω μέσα σου, αλλά όλα τα άλλα είναι κρυμμένα από μένα, γιατί με κανένα όραμα ή σκέψη δεν μπορώ να διακρίνω το οτιδήποτε έγινε ή γίνεται στη Δύση. Μια σκιά απλώνεται στη χώρα του Άμαν και φτάνει πάνω από τη θάλασσα. Γιατί δεν θέλεις να μου πεις περισσότερα;"
"Γιατί αυτή η λύπη έχει παλιές ρίζες", είπε η Γκαλάντριελ, "και προτιμώ να παίρνω ό,τι χαρά έχει μείνει εδώ, χωρίς τον πόνο των αναμνήσεων. Και μπορεί να παραμένει ακόμα αρκετή λύπη για το μέλλον, αν και η ελπίδα μπορεί ακόμα να φαίνεται λαμπερή."
Τότε η Μέλιαν την κοίταξε στα μάτια και είπε: "Δεν πιστεύω πως οι Νόλντορ ήρθαν εδώ σαν αγγελιαφόροι των Βάλαρ, όπως ειπώθηκε στην αρχή. Δεν το πιστεύω μ' όλο που ήρθαν την ώρα της έσχατης ανάγκης μας. Γιατί ποτέ δεν μιλούν για τους Βάλαρ ούτε έχουν φέρει οι υψηλοί τους άρχοντες κάποιο μήνυμα στον Θίνγκολ, είτε από τον Μάνγουε ή τον Ούλμο ή ακόμη και από τον Όλγουε, τον αδελφό του βασιλιά και τους δικούς του που πήγαν πέρα από τη θάλασσα. Για ποιο λόγο, Γκαλάντριελ, η μεγάλη φυλή των Νόλντορ διώχτηκαν σαν εξόριστοι από τον Αμαν; Και τι κακό βαραίνει τους γιους του Φέανορ και είναι τόσο περήφανοι και τόσο άγριοι; Πλησιάζω την αλήθεια;"
"Πλησιάζεις", είπε η Γκαλάντριελ. "Μόνο που δεν μας έδιωξαν, αλλά ήρθαμε με τη θέλησή μας, αντίθετα με τη θέληση των Βάλαρ. Και μέσα από μεγάλους κινδύνους και σε αντίθεση με τους Βάλαρ ήρθαμε μ' αυτόν τον σκοπό: να εκδικηθούμε τον Μόργκοθ και να πάρουμε πίσω αυτά που έκλεψε."
Τότε η Γκαλάντριελ μίλησε στη Μέλιαν για τα Σίλμαριλ και για το φόνο του βασιλιά Φίνγουε στο Φόρμενος. Όμως εξακολούθησε να μη λέει τίποτε για τον όρκο και την Αδελφοκτονία ούτε και για την πυρπόληση των πλοίων στο Λόσγκαρ. Η Μέλιαν όμως είπε:
"Τώρα μου λες πολλά κι όμως εγώ διακρίνω περισσότερα. Θέλεις να ρίξεις σκοτάδι στο μακρύ δρόμο από το Τίριον, αλλά βλέπω κακό εκεί, που ο Θίνγκολ θα πρέπει να το μάθει για τη δική του καθοδήγηση."
"Ίσως", είπε η Γκαλάντριελ, "αλλά όχι από μένα."
Και η Μέλιαν δεν μίλησε άλλο γι' αυτά τα θέματα με την Γκαλάντριελ, αλλά είπε στον βασιλιά Θίνγκολ όλα όσα είχε ακούσει για τα Σίλμαριλ.
"Αυτή είναι μεγάλη υπόθεση", είπε, "μεγαλύτερη στ' αλήθεια από ό,τι και οι ίδιοι οι Νόλντορ κατανοούν. Γιατί το Φως του Άμαν και η μοίρα της Άρντα είναι τώρα δεμένα μέσα σ' αυτά τα πετράδια, το έργο του Φέανορ, ο οποίος έχει φύγει. Προβλέπω ότι δεν θα τα πάρουν πίσω, με καμιά δύναμη των Έλνταρ, και ο κόσμος θα κομματιαστεί από τις μάχες που πρόκειται να γίνουν πριν αφαιρεθούν από τον Μόργκοθ. Κοίτα τώρα. Όπως μαντεύω, σκότωσαν τον Φέανορ και πολλούς άλλους, αλλά πρώτος απ' όλους τους θανάτους που προκάλεσαν ή θα προκαλέσουν στο μέλλον ήταν του φίλου σου του Φίνγουε. Τον σκότωσε ο Μόργκοθ πριν φύγει κυνηγημένος από τον Αμαν."
Ο Θίνγκολ τότε έμεινε σιωπηλός, γεμάτος λύπη και κακά προαισθήματα. Αλλά στο τέλος είπε: "Τώρα τουλάχιστον καταλαβαίνω τον ερχομό των Νόλντορ από τη Δύση, που πολύ με είχε προβληματίσει προηγουμένως. Δεν ήρθαν για να μας βοηθήσουν (παρά τυχαία) γιατί όσοι μένουν στη Μέση-γη, οι Βάλαρ τους αφήνουν να κάνουν ό,τι θέλουν ώσπου να βρεθούν στην έσχατη ανάγκη. Για εκδίκηση και επανόρθωση αυτών που έχασαν ήρθαν οι Νόλντορ. Όμως έτσι θα είναι σίγουροι σύμμαχοι εναντίον του Μόργκοθ και δεν χρειάζεται ούτε να περνάει απ' το μυαλό μας ότι ποτέ δε θα συμμαχήσουν μαζί του."
Αλλά η Μέλιαν είπε: "Ήρθαν στ' αλήθεια γι' αυτούς τους λόγους, αλλά και για κάποιους άλλους επίσης. Πρόσεχε τους γιους του Φέανορ! Η σκιά της οργής των Βάλαρ τους πλακώνει και έχουν κάνει κακό, βλέπω, και στο Άμαν και στους δικούς τους. Κάποια διχόνοια, που αυτή τη στιγμή κοιμάται, υπάρχει ανάμεσα στους πρίγκιπες των Νόλντορ."
Και ο Θίνγκολ απάντησε: "Κι εμένα τι με αφορούν αυτοί; Για τον Φέανορ οι μόνες πληροφορίες που έχω λένε ότι ήταν πολύ μεγάλος. Για τους γιους του ό,τι ακούω ελάχιστα με ευχαριστεί. Όμως οι πιθανότητες είναι ότι αυτοί θα αποδειχθούν θανάσιμοι εχθροί του εχθρού μας."
"Τα σπαθιά και οι συμβουλές τους θα έχουν δύο κόψεις", είπε η Μέλιαν, και δεν ξαναμίλησαν πια γι' αυτό το θέμα.
Δεν πέρασε πολύς καιρός κι άρχισαν να κυκλοφορούν ψίθυροι ανάμεσα στους Σίνταρ σχετικά με τα έργα των Νόλντορ πριν έρθουν στο Μπελέριαντ. Είναι βέβαιο από πού προήλθαν και η πικρή αλήθεια στολίστηκε και δηλητηριάστηκε με ψέματα. Αλλά οι Σίνταρ ακόμα δεν ήταν δύσπιστοι και πίστευαν στα λόγια. Όπως σωστά αντιλαμβάνεται κανείς, ο Μόργκοθ τους διάλεξε για την πρώτη επίθεση της κακίας του, γιατί δεν τον ήξεραν. Και ο Κίρνταν, ακούγοντας αυτές τις σκοτεινές διαδόσεις, ανησύχησε γιατί ήταν σοφός και δεν άργησε να διακρίνει ότι, είτε ήταν αληθινές είτε ψεύτικες, κυκλοφορούσαν αυτό τον καιρό από κακία, αν και νόμισε ότι η κακία προερχόταν από τους πρίγκιπες των Νόλντορ εξαιτίας του φθόνου που υπήρχε ανάμεσά στους οίκους τους. Γι' αυτό έστειλε αγγελιαφόρους στον Θίνγκολ να του πουν ό,τι είχε ακούσει.
Έτυχε εκείνο τον καιρό οι γιοι του Φινάρφιν να είναι πάλι φιλοξενούμενοι του Θίνγκολ, γιατί ήθελαν να δουν την αδελφή τους την Γκαλάντριελ. Τότε ο Θίνγκολ, επειδή ταράχτηκε πολύ, μίλησε με θυμό στον Φίνροντ λέγοντας: "Με εξαπάτησες, ομογενή μου, κρύβοντάς μου τόσο μεγάλες υποθέσεις. Τώρα μαθαίνω όλα τα πονηρά έργα των Νόλντορ."
Αλλά ο Φίνροντ του απάντησε: "Τι κακό σου έχω κάνει, άρχοντα; Τι κακό έχουν κάνει σ' ολόκληρη την επικράτειά σου οι Νόλντορ που να σε πίκρανε; Ούτε εναντίον της βασιλείας σου ούτε εναντίον του λαού σου έχουν σκεφτεί ή έχουν κάνει κακό."
"Σε θαυμάζω, γιε της Έαργουεν", είπε ο Θίνγκολ, "που τολμάς να έρχεσαι στο τραπέζι του συγγενή σου με ματωμένα τα χέρια από τη σφαγή των συγγενών της μητέρας σου κι όμως να μη λες κάτι για να υπερασπιστείς τον εαυτό σου ή να ζητήσεις τη συγχώρεσή μου!"
Ο Φίνροντ τότε πολύ ταράχτηκε αλλά έμεινε σιωπηλός, γιατί δεν μπορούσε να υπερασπιστεί τον εαυτό του χωρίς να κατηγορήσει τους άλλους πρίγκιπες των Νόλντορ, και αυτό ήταν κάτι που δεν ήθελε να κάνει μπροστά στον Θίνγκολ. Αλλά στην καρδιά του Άνγκροντ η ανάμνηση των λόγων του Καράνθιρ ήρθε ξανά με πίκρα, και φώναξε: "Άρχοντα, δεν ξέρω τι ψέματα έχεις ακούσει ούτε από πού. Εμείς δεν ήρθαμε με κόκκινα χέρια. Ήρθαμε χωρίς να μπορεί να μας καταλογίσει τίποτα κανείς, εκτός ίσως απερισκεψία, που ακούσαμε τα λόγια του σκληρού Φέανορ, και κάναμε ανοησίες σαν μεθυσμένοι για όσο κράτησε το μεθύσι μας. Κανένα κακό δεν κάναμε στο δρόμο μας, αντίθετα εμείς πάθαμε μεγάλη αδικία και συγχωρήσαμε αυτούς που μας αδίκησαν. Γι' αυτό μας αποκαλούν πληροφοριοδότες σου και προδότες των Νόλντορ: ψέματα, όπως γνωρίζεις, γιατί εξαιτίας της πίστης μας μείναμε σιωπηλοί ενώπιόν σου κι έτσι κερδίσαμε την οργή σου. Όμως αυτές οι κατηγορίες δεν υποφέρονται πια και θα μάθεις την αλήθεια."
Τότε ο Άνγκροντ μίλησε με πίκρα εναντίον των γιων του Φέανορ και διηγήθηκε για το αίμα στο Αλκουαλόντε και την Κρίση του Μάντος και την πυρπόληση των πλοίων στο Λόσγκαρ.
"Γιατί, λοιπόν, εμείς που αντέξαμε τους Πάγους που Τρίζουν, να ανεχόμαστε να μας λένε αδελφοκτόνους και προδότες;"
"Η σκιά όμως του Μάντος σκεπάζει κι εσάς", είπε η Μέλιαν.
Ο Θίνγκολ έμεινε για πολύ σιωπηλός πριν μιλήσει. "Πηγαίνετε τώρα!" είπε. "Γιατί η καρδιά μου έχει ανάψει μέσα μου. Αργότερα μπορείτε να επιστρέψετε, αν θέλετε. Δεν θα σας κλείσω τις πόρτες μου για πάντα, συγγενείς μου, που παγιδευτήκατε σε ένα κακό που δεν φταίξατε. Με τον Φινγκόλφιν και το λαό του θα διατηρήσω επίσης φιλία, γιατί έχουν ακριβά πληρώσει για ό,τι κακό κι αν έκαναν. Και μέσα στο κοινό μίσος μας εναντίον της Δύναμης που μας προξένησε όλες αυτές τις συμφορές, οι διαφορές μας θα χαθούν. Ακούστε όμως τα λόγια μου. Ποτέ ξανά δεν θα ακουστεί απ' τα αφτιά μου η γλώσσα εκείνων που σκότωσαν τους συγγενείς μου στο Αλκουαλόντε! Ούτε θα επιτρέπεται να τη μιλούν ελεύθερα σ' ολόκληρη την επικράτειά μου, όσο η εξουσία μου διατηρείται. Όλοι οι Σίνταρ θα υπακούσουν στη διαταγή μου και δεν θα μιλούν στη γλώσσα των Νόλντορ ούτε θα απαντούν σ' αυτήν. Και όλοι όσοι τη μιλούν θα θεωρούνται αμετανόητοι αδελφοκτόνοι και προδότες αδελφών."
Έτσι οι γιοι του Φινάρφιν έφυγαν απ' το Μένεγκροθ με βαριά την καρδιά, βλέποντας πως πάντα θα επαληθεύονταν τα λόγια του Μάντος και πως κανείς από τους Νόλντορ που ακολούθησαν τον Φέανορ δεν μπορούσε να ξεφύγει από τη σκιά που απλωνόταν πάνω από τον οίκο του. Κι έτσι κι έγινε όπως είπε ο Θίνγκολ. Γιατί οι Σίνταρ άκουσαν το λόγο του και από τότε σε ολόκληρο το Μπελέριαντ δε μιλούσαν τη γλώσσα των Νόλντορ και απέφευγαν εκείνους που τη μιλούσαν φανερά. Αλλά οι Εξόριστοι πήραν τη γλώσσα των Σίνταρ για όλες τις καθημερινές τους δουλειές και την Υψηλή Γλώσσα της Δύσης τη μιλούσαν μόνον οι άρχοντες των Νόλντορ μεταξύ τους. Όμως η γλώσσα εκείνη έζησε πάντα σαν γλώσσα της παράδοσης, όπου κι αν ήταν εγκατεστημένοι κάποιοι από εκείνον το λαό.
Κι όταν η Νάργκοθροντ ολοκληρώθηκε (ο Τούργκον έμενε ακόμα στα παλάτια του Βινυάμαρ), οι γιοι του Φινάρφιν συγκεντρώθηκαν εκεί για μια γιορτή. Και η Γκαλάντριελ ήρθε από το Ντόριαθ κι έμεινε για λίγο στη Νάργκοθροντ. Ο βασιλιάς, λοιπόν, Φίνροντ Φέλαγκουντ δεν είχε γυναίκα, και η Γκαλάντριελ τον ρώτησε το λόγο. Αλλά ο Φέλαγκουντ με προόραση μίλησε και είπε:
"Θα δώσω κι εγώ έναν όρκο και πρέπει να είμαι ελεύθερος να τον πραγματοποιήσω και να πάω στο σκοτάδι. Ούτε θα μείνει τίποτα από την επικράτειά μου για να το κληρονομήσει κάποιος γιος."
Λέγεται όμως ότι τέτοιες παγωμένες σκέψεις δεν τον κυβερνούσαν ως εκείνη την ώρα, γιατί στ' αλήθεια εκείνη που είχε αγαπήσει ήταν η Αμάριε των Βάνυαρ που δεν πήγε μαζί του στην εξορία.



Κεφάλαιο 16
Ο Μαέγκλιν
Η Αρέδελ Αρ-Φέινιελ, η Λευκή Κυρά των Νόλντορ, κόρη του Φινγκόλφιν, ζούσε στο Νεύραστ με τον Τούργκον, τον αδελφό της, και πήγε μαζί του στο Κρυμμένο Βασίλειο. Βαρέθηκε όμως τη φυλαγμένη πόλη της Γκοντόλιν, επιθυμώντας όλο και περισσότερο, όσο περνούσε ο καιρός, να καλπάσει πάλι, όπως συνήθιζε, στις ανοιχτές περιοχές και να περπατήσει στα δάση στο Βάλινορ. Κι όταν είχαν περάσει διακόσια χρόνια από τότε που ολοκληρώθηκε η Γκοντόλιν, μίλησε στον Τούργκον και του ζήτησε την άδεια να φύγει. Ο Τούργκον δεν ήθελε να της τη δώσει και για πολύ καιρό της το αρνιόταν, αλλά στο τέλος υποχώρησε λέγοντάς της:
«Πήγαινε, λοιπόν, αν το θέλεις, αν και αυτό είναι αντίθετο με τη σοφία που έχω, και προαισθάνομαι ότι κακό θα προκύψει από αυτό και για σένα και για μένα. Αλλά θα πας μόνο να βρεις τον αδελφό μας τον Φίνγκον και εκείνοι τους οποίους θα στείλω μαζί σου θα πρέπει να γυρίσουν εδώ στη Γκοντόλιν όσο πιο γρήγορα μπορούν.»
Η Αρέδελ όμως απάντησε:
«Είμαι η αδελφή σου και όχι κάποια υπηρέτριά σου και έξω από τα σύνορά σου θα πάω όπου κρίνω εγώ. Κι αν λυπάσαι να μου δώσεις συνοδεία, θα φύγω μόνη μου.»
Τότε ο Τούργκον απάντησε:
«Αν λυπάμαι για σένα τίποτα απ’ όσα έχω. Όμως επιθυμώ να μη βγει κανείς πέρα από τα τείχη μου από όσους ξέρουν το δρόμο για εδώ, και αν εσένα σε εμπιστεύομαι, άλλους δεν τους εμπιστεύομαι ότι θα φυλάξουν τη γλώσσα τους.»
Και ο Τούργκον όρισε τρεις άρχοντες της ακολουθίας του να συνοδεύσουν την Αρέδελ και τους έδωσε εντολή να την οδηγήσουν στον Φίνγκον στο Χίθλουμ, προσπαθώντας να την πείσουν.
«Και προσέχετε,» είπε, «γιατί αν και μπορεί ο Μόργκοθ να είναι ακόμη περιορισμένος στο Βορρά, υπάρχουν πολλοί κίνδυνοι στη Μέση-γη που η Κυρά δεν ξέρει τίποτα γι’ αυτούς.»
Τότε η Αρέδελ έφυγε από την Γκοντόλιν και η καρδιά του Τούργκον ήταν βαριά με την αναχώρησή της. Όταν όμως έφτασε στη Διάβαση του Μπρίθιαχ, στον ποταμό Σέριον, είπε στους συντρόφους της:
«Γυρίστε τώρα νότια και όχι βόρεια, γιατί δε θα πάω στο Χίθλουμ. Η καρδιά μου επιθυμεί περισσότερο να βρει τους γιους του Φέανορ, τους παλιούς μου φίλους.»
Κι αφού δεν μπόρεσαν να της αλλάξουν γνώμη, γύρισαν νότια όπως τους διέταξε και ζήτησαν άδεια να μπουν στο Ντόριαθ. Αλλά οι φύλακες των συνόρων τους την αρνήθηκαν γιατί ο Θίνγκολ δεν επέτρεπε σε κανέναν Νόλντορ να περάσει τη Ζώνη, εκτός από τους συγγενείς του οίκου του Φινάρφιν, πολύ περισσότερο σε όσους ήταν φίλοι των γιων του Φέανορ. Γι’ αυτό οι φύλακες των συνόρων είπαν στην Αρέδελ:
«Για τη χώρα του Κέλεγκορμ που ζητάς να πας, Κυρία, δεν μπορείς με κανέναν τρόπο να περάσεις μέσα από την επικράτεια του βασιλιά Θίνγκολ. Πρέπει να πας πέρα από τη Ζώνη της Μέλιαν, βόρεια ή νότια. Ο συντομότερος δρόμος είναι από τα μονοπάτια που οδηγούν ανατολικά από το Μπρίθιαχ, μέσα από το Ντίμπαρ και δίπλα από τα βόρεια σύνορα αυτού του βασιλείου, ώσπου να περάσετε τη Γέφυρα του Εσγκάλντουιν και τις Διαβάσεις του Άρος και να βγείτε στις περιοχές που βρίσκονται πίσω από το Λόφο του Χίμρινγκ. Εκεί κατοικούν, όπως πιστεύουμε, ο Κέλεγκορμ και ο Κουρούφιν και ίσως να τους βρείτε εκεί, αλλά ο δρόμος είναι επικίνδυνος.»
Τότε η Αρέδελ γύρισε πίσω και αναζήτησε τον επικίνδυνο δρόμο ανάμεσα στις στοιχειωμένες κοιλάδες των Έρεντ Γκόργκοροθ και των βορινών ορίων του Ντόριαθ. Καθώς πλησίαζαν στην επικίνδυνη περιοχή του Ναν Ντουνγκόρθεμπ, οι καβαλάρηδες μπερδεύτηκαν στις σκιές και η Αρέδελ χώρισε από τους συντρόφους της και χάθηκε. Αυτοί την αναζήτησαν για πολύ, αλλά μάταια, φοβούμενοι στο τέλος ότι είχε παγιδευτεί ή ότι είχε πιει από τα δηλητηριασμένα ρυάκια εκείνης της περιοχής. Τα άγρια πλάσματα όμως της Ουνγκόλιαντ που κατοικούσαν στα φαράγγια ξύπνησαν και τους πήραν στο κυνήγι και μόλις που κατάφεραν να γλιτώσουν τη ζωή τους. Όταν, τέλος, γύρισαν πίσω και διηγήθηκαν τι συνέβη, έπεσε μεγάλη λύπη στην Γκοντόλιν και ο Τούργκον έμεινε πολύ καιρό απομονωμένος, υποφέροντας, σιωπηλός και θυμωμένος.
Αλλά η Αρέδελ, αφού μάταια γύρεψε να βρει τους συντρόφους της, συνέχισε το ταξίδι της γιατί ήταν άφοβη και είχε καρδιά θαρραλέα, όπως όλα τα παιδιά του Φίνγουε. Συνέχισε, λοιπόν, το δρόμο της, πέρασε τον Εσγκάλντουιν και τον Άρος και έφτασε στην περιοχή του Χίμλαντ, ανάμεσα στον Άρος και τον Κέλον, όπου ζούσαν εκείνο τον καιρό ο Κέλεγκορμ και ο Κουρούφιν, πριν σπάσει η Πολιορκία της Άνγκμπαντ. Εκείνον τον καιρό έλειπαν γιατί είχαν πάει με τον Καράνθιρ ανατολικά στο Θαργκέλιον. Ο λαός όμως του Κέλεγκορμ την καλωσόρισε και της είπαν να μείνει μαζί τους με όλες τις τιμές ως την επιστροφή του άρχοντά τους. Εκεί για λίγο καιρό ήταν ευχαριστημένη και χαιρόταν πολύ να πλανιέται ελεύθερη στα δάση. Αλλά καθώς ο καιρός περνούσε και ο Κέλεγκορμ δεν γύριζε, την έπιασε πάλι ανησυχία και άρχισε να πηγαίνει με το άλογο μόνη της όλο και πιο μακριά, αναζητώντας καινούρια μονοπάτια και άπατα ξέφωτα. Κι έτσι έτυχε προς το τέλος της χρονιάς να έρθει στο νότιο Χίμλαντ και να περάσει τον Κέλον και πριν το καταλάβει βρέθηκε μπερδεμένη στο Ναν Έλμοθ.
Σε εκείνο το δάσος, σε παλιότερες εποχές, ζούσε η Μέλιαν στο λυκόφως της Μέσης-γης, όταν τα δέντρα ήταν ακόμη μικρά και αυτό ήταν μαγεμένο. Αλλά τώρα τα δέντρα του Ναν Έλμοθ ήταν τα ψηλότερα και τα πιο σκοτεινά σε όλο το Μπελέριαντ, και ο ήλιος δεν περνούσε ποτέ ανάμεσά τους. Εκεί ζούσε ο Έολ, που τον έλεγαν το Σκοτεινό Ξωτικό. Προερχόταν από την παλιά γενιά του Θίνγκολ, αλλά δεν αναπαυόταν και ένιωθε άβολ
α στο Ντόριαθ. Όταν η Ζώνη της Μέλιαν τύλιξε το Δάσος του Ρέγκιον όπου έμενε, αυτός έφυγε και πήγε στο Ναν Έλμοθ. Εκεί ζούσε στη βαθιά σκιά, αγαπώντας τη νύχτα και το μισόφωτο κάτω από τ’ αστέρια. Απέφευγε τους Νόλντορ, θεωρώντας τους υπεύθυνους για την επιστροφή του Μόργκοθ, που ήρθαν να ταράξουν την ησυχία του Μπελέριαντ. Αλλά τους Νάνους τους συμπαθούσε περισσότερο από όλα τ’ άλλα Ξωτικά του παλιού καιρού. Απ’ αυτόν οι Νάνοι έμαθαν πολλά από όσα είχαν συμβεί στις χώρες των Έλνταρ.
Η κυκλοφορία τώρα των Νάνων, όταν κατέβαιναν από τα Μπλε Βουνά, ακολουθούσε δύο δρόμους: είτε μέσα από το ανατολικό Μπελέριαντ είτε από το βόρειο δρόμο προς τις Διαβάσεις του Άρος, που περνούσε κοντά από το Ναν Έλμοθ. Εκεί ο Έολ συναντούσε τους Ναούγκριμ και κουβέντιαζε μαζί τους. Και καθώς η φιλία τους μεγάλωνε, πήγαινε μερικές φορές και έμενε σαν φιλοξενούμενος στα υπόγεια ανάκτορα του Νόγκροντ ή του Μπέλεγκοστ. Εκεί έμαθε πολλά γύρω από τη μεταλλουργία και απόκτησε μεγάλη δεξιοσύνη. Επινόησε και ένα μέταλλο, σκληρό σαν το ατσάλι των Νάνων αλλά τόσο εύπλαστο ώστε μπορούσε να το κάνει λεπτό και ευλύγιστο, παρόλο που εξακολουθούσε να είναι ανθεκτικό σε όλες τις λεπίδες και τα βέλη. Το ονόμασε γαλαθρίμ, γιατί ήταν μαύρο και γυαλιστερό σαν γαγάτης και μ’ αυτό ντυνόταν όποτε έβγαινε έξω. Αλλά ο Έολ, μ’ όλο που είχε κυρτώσει απ’ τη δουλειά του ως μεταλλουργός, δεν ήταν Νάνος αλλά ψηλό Ξωτικό απ’ τη μεγάλη γενιά των Τελέρι, ευγενής αν και είχε όψη βλοσυρή. Τα μάτια του μπορούσαν να δουν βαθιά στις σκιές και στα σκοτεινά μέρη. Κι έτυχε να δει την Αρέδελ Αρ-Φέινιελ, καθώς είχε ξεμακρύνει, ανάμεσα στα ψηλά δέντρα κοντά στα όρια του Ναν Έλμοθ, μια άσπρη αναλαμπή στη μισοφώτιστη περιοχή. Και του φάνηκε πολύ όμορφη και την πόθησε. Έκανε λοιπόν τα μάγια του για να μην μπορεί να βρει τις εξόδους αλλά όλο και να πλησιάζει στο μέρος που ζούσε αυτός στα βάθη του δάσους. Εκεί ήταν το μεταλλουργείο του και τα μισοσκότεινα δώματά του και οι υπηρέτες που είχε, σιωπηλοί και κρυφοί σαν τον κύριό τους. Και όταν η Αρέδελ, κουρασμένη από την περιπλάνηση, έφτασε τέλος στις πόρτες του, της αποκαλύφθηκε, την καλωσόρισε και την οδήγησε μέσα στο σπίτι του. Κι εκεί έμεινε, γιατί ο Έολ την πήρε γυναίκα του και πέρασε πολύς καιρός πριν ακούσουν γι’ αυτήν ξανά οι δικοί της.
Δε χρειάζεται να πούμε ότι η Αρέδελ ήταν εντελώς απρόθυμη και η ζωή της στο Ναν Έλμοθ της ήταν μισητή για πολλά χρόνια. Γιατί, αν και έπρεπε να αποφεύγει το φως του ήλιου, σύμφωνα με την εντολή του Έολ, ταξίδευαν μακριά μαζί κάτω από τ’ αστέρια ή στο φως του μισοφέγγαρου. Μπορούσε να κυκλοφορεί και μόνη της όπως ήθελε και το μόνο που της απαγόρευσε ο Έολ ήταν να γυρέψει τους γιους του Φέανορ ή άλλους από τους Νόλντορ. Η Αρέδελ λοιπόν γέννησε στον Έολ έναν γιο, στις σκιές του Ναν Έλμοθ, και στην καρδιά της του έδωσε ένα όνομα στην απαγορευμένη γλώσσα των Νόλντορ: Λόμιον, το Παιδί του Λυκόφωτος. Αλλά ο πατέρας του δεν του έδωσε όνομα ώσπου έγινε δώδεκα χρονών. Τότε τον ονόμασε Μαέγκλιν, που σημαίνει Κοφτερή Ματιά, γιατί διέκρινε πως τα μάτια του γιου του ήταν πιο διαπεραστικά από τα δικά του και η σκέψη του μπορούσε να διαβάσει τα μυστικά κάθε καρδιάς πίσω απ’ την ομίχλη των λόγων.
Όσο ο Μαέγκλιν μεγάλωνε, έμοιαζε στο πρόσωπο και στα εξωτερικά χαρακτηριστικά περισσότερο με τη γενιά των Νόλντορ, αλλά στο μυαλό και τη διάθεση ήταν γιος του πατέρα του. Τα λόγια του ήταν λίγα εκτός κι αν το θέμα τον αφορούσε άμεσα. Και τότε η φωνή του είχε τη δύναμη να συγκινεί εκείνους που τον άκουγαν και να ανατρέπει εκείνους που του αντιστέκονταν. Ήταν ψηλός, με μαύρα μαλλιά. Τα μάτια του ήταν σκούρα αλλά λαμπερά και κοφτερά όπως τα μάτια των Νόλντορ και το δέρμα του λευκό. Συχνά πήγαινε με τον Έολ στις πόλεις των Νάνων, στα ανατολικά των Έρεντ Λίντον, κι εκεί μάθαινε με μεγάλη προθυμία ό,τι κι αν του δίδασκαν, και πάνω απ’ όλα την τέχνη να βρίσκει τις φλέβες των μεταλλευμάτων στα βουνά. Λέγεται όμως ότι ο Μαέγκλιν αγαπούσε τη μητέρα του περισσότερο και, όταν έλειπε ο Έολ, καθόταν με τις ώρες πλάι της και άκουγε όλα όσα μπορούσε να του πει για τη γενιά της και για τα έργα τους στο Έλνταμαρ και για τη δύναμη και την ανδρεία των πριγκίπων του Οίκου του Φινγκόλφιν. Κι όλα αυτά τα έκλεινε στην καρδιά του, αλλά πιο πολύ όλα όσα άκουγε για τον Τούργκον και το ότι δεν είχε κληρονόμο, αφού η γυναίκα του η Έλενγουε είχε χαθεί καθώς περνούσαν το Χελκαράξε, και η κόρη του η Ίντριλ Κελεμπρίνταλ ήταν το μοναδικό του παιδί.
Με το να διηγείται αυτές τις ιστορίες, η Αρέδελ ξύπνησε μέσα του την επιθυμία να ξαναδεί τους δικούς της και απορούσε που είχε βαρεθεί το φως της Γκοντόλιν και τα συντριβάνια στον ήλιο και την πρασινάδα του Τούμλαντεν κάτω από τον ανοιξιάτικο ουρανό και άνεμο. Επιπλέον, έμενε συχνά μόνη στις σκιές όταν και ο γιος και ο άντρας της έλειπαν. Από αυτές τις ιστορίες προέκυψαν οι πρώτοι καβγάδες ανάμεσα στον Μαέγκλιν και τον Έολ. Επειδή η μητέρα του με κανέναν τρόπο δεν αποκάλυπτε στον Μαέγκλιν που κατοικούσε ο Τούργκον ούτε με ποιον τρόπο μπορούσε να πάει εκεί, αυτός περίμενε την κατάλληλη ευκαιρία, πιστεύοντας ότι θα κατάφερνε με καλοπιάσματα να της πάρει το μυστικό ή ίσως να διαβάσει την αφύλαχτη σκέψη της. Πριν όμως γίνει αυτό, είχε την επιθυμία να δει τους Νόλντορ και να κουβεντιάσει με τους γιους του Φέανορ, τους συγγενείς του, που δεν έμεναν μακριά. Αλλά όταν φανέρωσε το σκοπό του στον Έολ, ο πατέρας του θύμωσε:
«Είσαι από τον οίκο του Έολ, γιε μου Μαέγκλιν,» είπε, «και όχι από τους Γκολόδριμ.
Όλη αυτή η γη είναι η γη των Τελέρι και δεν θέλω να έχω δοσοληψίες ούτε εγώ ούτε ο γιος μου με τους αδελφοκτόνους, τους εισβολείς και σφετεριστές των σπιτιών μας. Σε αυτό θα με υπακούσεις, ειδάλλως θα σε δέσω.»
Κι ο Μαέγκλιν δεν απάντησε, αλλά έμεινε ψυχρός και αμίλητος και δεν ξαναβγήκε με τον Έολ. Κι ο Έολ έπαψε να του έχει εμπιστοσύνη.
Ένα μεσοκαλόκαιρο οι Νάνοι, όπως το είχαν συνήθεια, κάλεσαν τον Έολ σε μια γιορτή στο Νόγκροντ κι αυτός έφυγε. Ο Μαέγκλιν τώρα και η μητέρα του ήταν ελεύθεροι για λίγο να πάνε όπου ήθελαν, και πήγαιναν συχνά στις άκρες του δάσους, ζητώντας το φως του ήλιου. Και άναψε η επιθυμία στην καρδιά του Μαέγκλιν να φύγει από το Ναν Έλμοθ για πάντα. Γι’ αυτό είπε στην Αρέδελ:
«Κυρία, ας φύγουμε όσο υπάρχει καιρός! Τι ελπίδα υπάρχει σε αυτό το δάσος για σένα ή για μένα; Εδώ είμαστε κρατούμενοι και ούτως ή άλλως θα έχω όφελος με το να μένω, γιατί έχω μάθει όλα όσα έχει να μου διδάξει ο πατέρας μου ή να μου αποκαλύψουν οι Ναούγκριμ. Δεν πάμε να βρούμε την Γκοντόλιν; Εσύ θα είσαι οδηγός μου κι εγώ φρουρός σου!»
Τότε η Αρέδελ χάρηκε και κοίταξε με υπερηφάνεια το γιο της. Αφού είπε στους υπηρέτες του Έολ ότι θα πήγαιναν να βρουν τους γιους του Φέανορ, έφυγαν και βγήκαν με τα άλογά τους στις βόρειες παρυφές του Ναν Έλμοθ. Εκεί πέρασαν απέναντι στη στενή κοίτη του Κέλον, πέρασαν στην περιοχή του Χίμλαντ και κατευθύνθηκαν προς τις Διαβάσεις του Άρος και από κει δυτικά, κατά μήκος των ορίων του Ντόριαθ.
Αλλά ο Έολ γύρισε από την ανατολή γρηγορότερα απ’ ό,τι είχε προβλέψει ο Μαέγκλιν και βρήκε τη γυναίκα του και το γιο του μόλις δυο μέρες φευγάτους. Τόσο μεγάλος ήταν ο θυμός του που τους ακολούθησε ακόμα και με το φως της μέρας. Καθώς μπήκε στο Χίμλαντ, τιθάσεψε το θυμό του και προχωρούσε προσεκτικά, έχοντας στο νου του ότι κινδυνεύει, γιατί ο Κέλεγκορμ και ο Κουρούφιν ήταν μεγάλοι άρχοντες, που δεν συμπαθούσαν καθόλου τον Έολ και, επί πλέον, οι διαθέσεις του Κουρούφιν ήταν επικίνδυνες. Οι ανιχνευτές του Άγκλον, όμως, είχαν εντοπίσει την πορεία του Μαέγκλιν και της Αρέδελ προς τη Διάβαση του Άρος και ο Κουρούφιν, βλέποντας ότι γίνονταν παράξενα πράγματα, κατέβηκε νότια από το Πέρασμα και στρατοπέδευσε κοντά στη Διάβαση του ποταμού. Και πριν ο Έολ προχωρήσει βαθιά μέσα στο Χίμλαντ, έπεσε σε ενέδρα των ιππέων του Κουρούφιν και έτσι τον πήγαν μπροστά του.
Τότε ο Κουρούφιν είπε στον Έολ:
«Τι δουλειά έχεις, Ξωτικό της Σκοτεινιάς, στις περιοχές μου; Κάποια επείγουσα υπόθεση, ίσως, κρατάει έξω μέρα μεσημέρι κάποιον που αποφεύγει τον ήλιο.»
Και ο Έολ, γνωρίζοντας τον κίνδυνο που διέτρεχε, συγκράτησε τα πικρά λόγια που ήρθαν στο νου του.
«Έχω μάθει, άρχοντα Κουρούφιν,» είπε, «ότι ο γιος μου και η γυναίκα μου, η Λευκή Κυρά της Γκοντόλιν, έχουν έρθει να σε επισκεφθούν όσο εγώ έλειπα από το σπίτι μου και θεώρησα σωστό να έρθω μαζί τους σ’ αυτή την επίσκεψη.»
Τότε ο Κουρούφιν γέλασε με τον Έολ και είπε:
«Μπορεί να έβρισκαν το καλωσόρισμα εδώ λιγότερο εγκάρδιο από ό,τι ελπίζαν, αν τους είχες συνοδεύσει, αλλά αυτό δεν έχει σημασία γιατί δεν ήταν αυτή η δουλειά τους. Δεν είναι δυο μέρες που πέρασαν το Άρος και από κει καλπάζουν γρήγορα δυτικά. Μου φαίνεται πως θέλεις να με εξαπατήσεις, εκτός κι αν στ’ αλήθεια έχεις εξαπατηθεί εσύ ο ίδιος.»
Και τότε ο Έολ απάντησε:
«Τότε, άρχοντα, ίσως μου δώσεις την άδεια να πάω και να βρω την αλήθεια της υπόθεσης.»
«Την άδειά μου την έχεις, όχι όμως και την αγάπη μου,» είπε ο Κουρούφιν. «Όσο πιο γρήγορα φύγεις από τον τόπο μου, τόσο καλύτερα θα το ευχαριστηθώ.»
Τότε ο Έολ ανέβηκε στ’ άλογό του λέγοντας:
«Είναι καλό, άρχοντα Κουρούφιν, να βρίσκω έναν τόσο καλό συγγενή στην ανάγκη. Θα το θυμάμαι όταν επιστρέψω.»
Τότε ο Κουρούφιν κοίταξε σκοτεινά τον Έολ:
«Μη χρησιμοποιείς επιδεικτικά τον τίτλο της γυναίκας σου μπροστά μου,» είπε, «γιατί όσοι κλέβουν τις κόρες των Νόλντορ και τις παντρεύονται χωρίς δώρα ή άδεια, δεν αποκτούν συγγένεια με τη γενιά τους. Σου έδωσα άδεια να φύγεις. Πάρε την και φύγε. Σύμφωνα με τους νόμους των Έλνταρ, δεν επιτρέπεται να σε σκοτώσω τούτη τη φορά. Και σου δίνω ακόμα κι αυτήν τη συμβουλή: γύρισε τώρα στην κατοικία σου στο σκοτάδι του Ναν Έλμοθ, γιατί η καρδιά μου με προειδοποιεί ότι αν κυνηγήσεις αυτούς που δε σε αγαπούν πια, ποτέ δε θα γυρίσεις εκεί.»
Τότε ο Έολ έφυγε βιαστικά, γεμάτος μίσος για όλους τους Νόλντορ, γιατί τώρα κατάλαβε πως ο Μαέγκλιν και η Αρέδελ έφυγαν για την Γκοντόλιν. Και, σπρωγμένος απ’ το θυμό και την ντροπή της ταπείνωσής του, πέρασε τη Διάβαση του Άρος και κάλπασε γοργά στο δρόμο που είχαν πάρει, αλλά, μ’ όλο που δεν ήξεραν ότι τους ακολουθούσε και είχε και γρηγορότερο άλογο, ποτέ δεν τους είδε ώσπου αυτοί έφτασαν στο Μπρίθιαχ και εγκατέλειψαν τα άλογά τους. Τότε από κακή τύχη προδόθηκαν, γιατί τα άλογα χλιμίντρισαν δυνατά και το άτι του Έολ τ’ άκουσε και έτρεξε προς το μέρος τους. Ο Έολ είδε από μακριά τα λευκά ρούχα της Αρέδελ και σημάδεψε το δρόμο που πήρε, αναζητώντας το κρυφό μονοπάτι στα βουνά.
Η Αρέδελ, λοιπόν, και ο Μαέγκλιν έφτασαν στην Εξωτερική Πύλη της Γκοντόλιν και τη Σκοτεινή Φρουρά κάτω από τα βουνά. Εκεί τη δέχτηκαν με χαρά και, περνώντας τις επτά Πύλες, έφτασε με τον Μαέγκλιν στον Τούργκον, πάνω στο Άμον Γκουάρεθ. Ο βασιλιάς τότε άκουσε με θαυμασμό όλα όσα είχε να πει η Αρέδελ και είδε με συμπάθεια τον Μαέγκλιν, το γιο της αδελφής του, θεωρώντας τον ά
ξιο να συμπεριληφθεί ανάμεσα στους πρίγκιπες των Νόλντορ.
«Χαίρομαι πράγματι πολύ που η Αρ-Φέινιελ γύρισε στην Γκοντόλιν,» είπε, «και τώρα η πόλη μου θα είναι πιο ωραία παρά τότε που νόμιζα πως είχε χαθεί. Και ο Μαέγκλιν θα έχει τις ανώτερες τιμές στο βασίλειό μου.»
Τότε ο Μαέγκλιν υποκλίθηκε βαθιά και δέχτηκε τον Τούργκον για άρχοντα και βασιλιά, να υπακούει στο θέλημά του, ύστερα όμως παρατηρούσε σιωπηλός, γιατί η ευδαιμονία και το μεγαλείο της Γκοντόλιν ξεπερνούσαν όλα όσα είχε φανταστεί από τις διηγήσεις της μητέρας του. Έμενε κατάπληκτος από τη δύναμη της πόλης και το πλήθος του κόσμου της και τα πολλά όμορφα και παράξενα πράγματα που αντίκριζαν τα μάτια του. Όμως σε κανέναν άλλο δε γύριζαν τα μάτια του πιο συχνά από όσο στην Ίντριλ, την κόρη του βασιλιά, που καθόταν στο πλευρό του, γιατί ήταν χρυσή σαν τους Βάνυαρ, τη γενιά της μητέρας της, και του φάνηκε σαν τον ήλιο απ’ όπου έπαιρνε το φως όλο το παλάτι του βασιλιά.
Ο Έολ, όμως, ακολουθώντας την Αρέδελ, βρήκε τον Στερεμένο Ποταμό και το κρυφό μονοπάτι και σερνάμενος κρυφά έφτασε ως τη Φρουρά, και τον έπιασαν και τον ανέκριναν. Τότε οι Φρουροί έμαθαν, όπως ισχυριζόταν, ότι η Αρέδελ ήταν γυναίκα του και έμειναν κατάπληκτοι κι έστειλαν έναν γρήγορο αγγελιαφόρο στην πόλη, που ήρθε στο παλάτι του βασιλιά.
«Άρχοντα,» φώναξε, «η Φρουρά έπιασε αιχμάλωτο κάποιον που ήρθε κρυφά στη Σκοτεινή Πύλη. Ονομάζει τον εαυτό του Έολ και είναι ένα ψηλό Ξωτικό, μελαχρινό και βλοσυρό, απ’ τη γενιά των Σίνταρ. Ισχυρίζεται όμως ότι η άρχοντισσα Αρέδελ είναι γυναίκα του και απαιτεί να τον φέρουμε σ’ εσένα. Ο θυμός του είναι μεγάλος και δύσκολα τον συγκρατούμε, αλλά δεν τον έχουμε σκοτώσει σύμφωνα με τις επιταγές του νόμου σου.»
Τότε η Αρέδελ είπε:
«Αλίμονο! Ο Έολ μας έχει ακολουθήσει όπως το φοβόμουν. Αλλά το έκανε με μεγάλη μυστικότητα, γιατί ούτε είδαμε ούτε ακούσαμε την καταδίωξή του καθώς μπήκαμε στον Κρυφό Δρόμο,» ύστερα είπε στον αγγελιαφόρο: «Σας λέει την αλήθεια. Είναι ο Έολ, είμαι η γυναίκα του και είναι ο πατέρας του γιου μου. Μην τον σκοτώσετε, αλλά φέρτε τον εδώ να τον κρίνει, αν έτσι το επιθυμεί, ο βασιλιάς.»
Κι έτσι κι έγινε και ο Έολ μεταφέρθηκε στο παλάτι του Τούργκον και στάθηκε μπροστά στον ψηλό του θρόνο, περήφανος και βλοσυρός. Μ’ όλο που δεν ήταν λιγότερο έκπληκτος από το γιο του με όλα αυτά που έβλεπε, η καρδιά του γέμιζε όλο και περισσότερο με θυμό και μίσος για τους Νόλντορ. Αλλά ο Τούργκον του συμπεριφέρθηκε με τιμή και σηκώθηκε και θέλησε να πάρει το χέρι του και είπε:
«Καλωσόρισες, συγγενή, γιατί έτσι σε θεωρώ. Εδώ θα εγκατασταθείς όπως σου αρέσει, μόνο που πρέπει να παραμείνεις και να μη φύγεις από το βασίλειό μου, γιατί ο νόμος μου είναι ότι όποιος βρίσκει το δρόμο προς τα εδώ δεν μπορεί να φύγει.»
Αλλά ο Έολ τράβηξε το χέρι του:
«Εγώ δεν αναγνωρίζω το νόμο σου,» είπε. «Δεν έχετε δικαίωμα εσύ ή οποιοσδήποτε από τη γενιά σου σ’ αυτήν τη γη να αρπάζετε βασίλεια ή να βάζετε σύνορα είτε εδώ είτε εκεί. Αυτή είναι η γη των Τελέρι, στην οποία φέρνετε πόλεμο και αναστάτωση, συμπεριφερόμενοι πάντα υπερήφανα και άδικα. Δε με ενδιαφέρουν καθόλου τα μυστικά σας και δεν ήρθα για να σας κατασκοπεύσω, αλλά για να ζητήσω τους δικούς μου: τη γυναίκα μου και το γιο μου. Αν όμως διεκδικείς την αδελφή σου την Αρέδελ, τότε ας μείνει. Ας ξαναγυρίσει το πουλί στο κλουβί του, που γρήγορα θα το βαρεθεί, όπως το βαρέθηκε και πριν. Όχι όμως και ο Μαέγκλιν. Αν μου στερήσεις το γιο μου, έλα, Μαέγκλιν, γιε του Έολ! Ο πατέρας σου σε προστάζει. Άφησε το σπίτι των εχθρών του και των δολοφόνων της γενιάς του, ειδάλλως καταραμένος να είσαι!»
Ο Μαέγκλιν όμως δεν απάντησε. Τότε ο Τούργκον κάθισε στον ψηλό του θρόνο κρατώντας το σκήπτρο της εξουσίας του και μίλησε με φωνή αυστηρή:
«Δε θα ανοίξω διάλογο μαζί σου, Ξωτικό της Σκοτεινιάς. Μόνο από τα σπαθιά των Νόλντορ προστατεύονται τα ανήλιαγα σου δάση. Την ελευθερία σου να πλανιέσαι εκεί ανήμερος την οφείλεις στη γενιά μου. Αν δεν ήταν αυτοί, εδώ και πολύ καιρό θα δούλευες σκλάβος στα υπόγεια της Άνγκμπαντ. Κι εδώ είμαι βασιλιάς εγώ και, είτε το θέλεις είτε όχι, η κρίση μου αποτελεί νόμο. Μόνο αυτήν την εκλογή σου δίνω: να μείνεις εδώ ή να πεθάνεις εδώ. Το ίδιο ισχύει και για το γιο σου.»
Τότε ο Έολ δεν πτοήθηκε αλλά κοίταξε το βασιλιά Τούργκον στα μάτια και στάθηκε ακίνητος χωρίς να μιλά ενώ άκρα ησυχία έπεσε στην αίθουσα. Η Αρέδελ φοβήθηκε επειδή γνώριζε ότι ήταν επικίνδυνος. Ξαφνικά, γρήγορος σαν φίδι, άρπαξε ένα ακόντιο που είχε κρύψει κάτω από το μανδύα του και το πέταξε εναντίον του Μαέγκλιν φωνάζοντας:
«Επιλέγω το δεύτερο για μένα και το γιο μου! Δε θα κρατήσεις ό,τι μου ανήκει!»
Η Αρέδελ όμως πετάχτηκε μπροστά και το ακόντιο τη χτύπησε στον ώμο. Τον Έολ τον έπιασαν πολλοί και τον έδεσαν και τον απομάκρυναν, ενώ άλλοι φρόντιζαν την Αρέδελ. Ο Μαέγκλιν όμως κοιτάζοντας τον πατέρα του έμεινε σιωπηλός.
Ορίστηκε ότι ο Έολ θα προσερχόταν την επόμενη μέρα να δικαστεί από το βασιλέα. Η Αρέδελ και η Ίντριλ παρακινούσαν τον Τούργκον να δείξει έλεος. Αλλά το βράδυ η Αρέδελ αρρώστησε κι έπεσε σε σκοτάδι, μ’ όλο που η πληγή είχε φανεί επιπόλαια, και τη νύχτα πέθανε, γιατί η μύτη του ακοντίου ήταν δηλητηριασμένη, κάτι που κανείς δεν κατάλαβε ώσπου ήταν πολύ αργά.
Γι’ αυτό, όταν έφεραν τον Έολ μπροστά στον Τούργκον, δεν έδειξε το παραμικρό έλεος. Τον οδήγησαν στον Καραγκντούρ, έναν γκρεμό από μα
ύρο βράχο στη βόρεια πλευρά του λόφου της Γκοντόλιν, για να τον πετάξουν εκεί από τα απότομα τείχη της πόλης. Ο Μαέγκλιν στεκόταν δίπλα και δεν έλεγε τίποτα, αλλά τέλος, ο Έολ φώναξε:
«Ώστε έτσι εγκαταλείπεις τον πατέρα σου και τη γενιά του, γιε, που καλύτερα να μη σε είχα γεννήσει! Εδώ θα χάσεις όλες σου τις ελπίδες και μακάρι εδώ να πεθάνεις με τον ίδιο θάνατο που πεθαίνω κι εγώ.»
Κι ύστερα γκρέμισαν τον Έολ απ’ τον Καραγκντούρ, κι αυτό ήταν το τέλος του, και σε όλους στην Γκοντόλιν αυτό φάνηκε δίκαιο. Αλλά η Ίντριλ ήταν ανήσυχη και από κείνη την ημέρα δεν εμπιστευόταν το συγγενή της. Ο Μαέγκλιν όμως ευημέρησε και έγινε μεγάλος ανάμεσα στους Γκοντολίντριμ. Όλοι τον εκτιμούσαν και ο Τούργκον του έδειχνε μεγάλη εύνοια. Γιατί, αν και μάθαινε εύκολα και πρόθυμα όλα όσα μπορούσε, είχε επίσης και πολλά να διδάξει. Μάζεψε γύρω του όσους είχαν κλίση στη μεταλλουργία και την εξόρυξη μετάλλων και έψαξε στα Έχόριαθ (που είναι τα Κυκλωτικά Βουνά) και βρήκε πλούσιες φλέβες διαφόρων μεταλλευμάτων. Περισσότερο εκτιμούσε το σκληρό σίδηρο του ορυχείου του Άνγκαμπαρ στη βόρεια πλευρά των Έχόριαθ και από κει έβγαλε άφθονα μέταλλα και ατσάλι που τα σφυρηλάτησε έτσι ώστε ο οπλισμός των Γκοντολίντριμ γινόταν συνεχώς ισχυρότερος και πιο αποτελεσματικός, και αυτό τους βγήκε σε καλό τις επερχόμενες μέρες. Σοφός ήταν στις συμβουλές του ο Μαέγκλιν και προσεκτικός, στην ανάγκη όμως ήταν θαρραλέος και γενναίος. Κι αυτό φάνηκε αργότερα, γιατί, όταν τον τρομερό χειμώνα της Νίρναεθ Αρνοέντιαντ ο Τούργκον άνοιξε τον αποκλεισμό του και εξεστράτευσε για να βοηθήσει τον Φίνγκον στο βορρά, ο Μαέγκλιν δεν έμεινε στην Γκοντόλιν σαν αντικαταστάτης του βασιλιά, αλλά πήγε στον πόλεμο και αγωνίστηκε στο πλευρό του Τούργκον και αποδείχτηκε άγριος και άφοβος στη μάχη.
Έτσι όλα πήγαιναν καλά για την τύχη του Μαέγκλιν, που είχε γίνει πανίσχυρος ανάμεσα στους πρίγκιπες των Νόλντορ και ο δεύτερος πιο διάσημος στα μέρη τους. Όμως δεν άνοιγε την καρδιά του και, μ’ όλο που δεν του πήγαιναν όλα έτσι όπως τα ήθελε, αυτός δεν μιλούσε, κρύβοντας τις σκέψεις του ώστε ελάχιστοι μπορούσαν να τις διαβάσουν, μ’ εξαίρεση την Ίντριλ Κελεμπρίνταλ. Γιατί από τις πρώτες μέρες του στην Γκοντόλιν είχε μια λύπη που όλο και μεγάλωνε και του στερούσε κάθε χαρά. Αγαπούσε την ομορφιά της Ίντριλ και την επιθυμούσε αλλά χωρίς ελπίδα. Οι Έλνταρ δεν παντρεύονταν με τόσο στενούς συγγενείς, ούτε ποτέ πριν είχε επιθυμήσει κανείς κάτι τέτοιο. Και όπως και να είχε το πράγμα, η Ίντριλ δεν αγαπούσε καθόλου τον Μαέγκλιν και διαβάζοντας τις σκέψεις που είχε γι’ αυτήν τον αγαπούσε ακόμη λιγότερο. Γιατί της φαινόταν πως υπήρχε σ’ αυτόν κάτι παράξενο και στραβό, όπως το θεωρούσαν και οι Έλνταρ πάντοτε, το πονηρό φρούτο της Αδελφοκτονίας, όπου η σκιά της κατάρας του Μάντος πλάκωνε την τελευταία ελπίδα των Νόλντορ. Αλλά καθώς τα χρόνια περνούσαν, ο Μαέγκλιν εξακολουθούσε να παρακολουθεί την Ίντριλ και περίμενε και η αγάπη του γινόταν σκοτάδι στην καρδιά του. Κι όλο και περισσότερο γύρευε να περνά τη θέλησή του σε άλλες υποθέσεις, και δεν απέφευγε κόπο ή βάρος, αν από αυτό θα αποκτούσε δύναμη.
Έτσι ήταν στην Γκοντόλιν και μέσα σ’ όλη την ευδαιμονία τούτης της χώρας κι ενώ η δόξα της διαρκούσε, φυτεύτηκε ένας σκοτεινός σπόρος κακίας.
Κεφάλαιο 17
Ο Ερχομός των Ανθρώπων στη Δύση
Τριακόσια χρόνια και παραπάνω μετά τον ερχομό των Νόλντορ στο Μπελέριαντ, στις μέρες της Μακρόχρονης Ειρήνης, ο Φίνροντ Φέλαγκουντ, ο άρχοντας της Νάργκοθροντ, ταξίδεψε ανατολικά του Σίριον και πήγε για κυνήγι με τον Μάγκλορ και τον Μαέδρος, τους γιους του Φέανορ. Βαρέθηκε όμως το κυνήγι και προχώρησε μόνος του προς τα βουνά Έρεντ Λίντον που τα είδε να γυαλίζουν από μακριά. Και παίρνοντας τον Δρόμο των Νάνων πέρασε απέναντι τον Γκέλιον στη διάβαση του Σαρν Άθραντ και, στρίβοντας νότια, πάνω από τις πηγές του Άσκαρ, έφτασε στο βόρειο Οσσίριαντ.
Σε μια κοιλάδα ανάμεσα στους λόφους, στους πρόποδες των βουνών, πιο κάτω από τις πηγές του Θάλος, είδε φώτα το βράδυ και άκουσε τραγούδια μακριά. Αυτό τον έβαλε σε μεγάλη απορία, γιατί τα Πράσινα Ξωτικά εκείνης της περιοχής δεν άναβαν φωτιές ούτε τραγουδούσαν τη νύχτα. Στην αρχή φοβήθηκε μήπως οι Ορκ είχαν σπάσει την πολιορκία του Βορρά, αλλά καθώς πλησίαζε είδε πως δε συνέβαινε κάτι τέτοιο, γιατί οι τραγουδιστές χρησιμοποιούσαν μια γλώσσα που δεν την είχε ακούσει άλλοτε. Δεν ήταν ούτε η γλώσσα των Νάνων ούτε των Ορκ. Τότε ο Φέλαγκουντ στάθηκε σιωπηλός στους νυχτερινούς ίσκιους των δέντρων, κοίταξε κάτω στον καταυλισμό και εκεί είδε έναν παράξενο λαό.
Αυτοί ήταν μια ομάδα της γενιάς και της ακολουθίας του Μπέορ του Γηραιού, όπως ονομάστηκε αργότερα, που ήταν ένας αρχηγίσκος των Ανθρώπων. Ύστερα από πολλές γενιές περιπλάνησης πέρα στην Ανατολή, τους είχε οδηγήσει, τέλος, πάνω από τα Γαλάζια Βουνά, ο πρώτος από τη φυλή των Ανθρώπων που μπήκε στο Μπελέριαντ. Και τραγουδούσαν γιατί ήταν χαρούμενοι και πίστευαν πως είχαν γλιτώσει από όλους τους κινδύνους και είχαν επιτέλους φτάσει σε μια χώρα χωρίς φόβο.
Ο Φέλαγκουντ τους παρακολουθούσε για πολλή ώρα και αγάπη γεννήθηκε στην καρδιά του γι' αυτούς. Έμεινε όμως κρυμμένος στα δέντρα ώσπου αποκοιμήθηκαν όλοι. Τότε πήγε ανάμεσα στους κοιμισμένους, που κανείς τους δεν φύλαγε σκοπός, και κάθισε πλάι στη μισόσβηστη φωτιά τους. Και πήρε τη χοντροφτιαγμένη άρπα που είχε αφήσει κατά μέρος ο Μπέορ και έπαιξε τέτοια μουσική που τ’ αυτιά των Ανθρώπων δεν είχαν ξανακούσει, γιατί ακόμη δεν είχαν δασκάλους σ' αυτή την τέχνη, εκτός μόνον από τα Ξωτικά της Σκοτεινιάς στους άγριους τόπους.
Οι άντρες ξύπνησαν και άκουγαν τον Φέλαγκουντ καθώς έπαιζε την άρπα κι έψαλλε, και ο καθένας τους νόμισε πως βρισκόταν σε κάποιο ωραίο όνειρο, ώσπου κατάλαβε ότι και οι σύντροφοί του ήταν κι αυτοί ξυπνητοί δίπλα του. Δε μιλούσαν όμως ούτε κινιούνταν όση ώρα έπαιζε ο Φέλαγκουντ, εξαιτίας της ομορφιάς της μουσικής και του θαυμάσιου τραγουδιού. Τα λόγια του Ξωτικο-βασιλιά είχαν σοφία κι οι καρδιές που τον άκουγαν γίνονταν σοφότερες, γιατί όσα τραγουδούσε για τη δημιουργία της Άρντα και την ευδαιμονία του Αμαν πέρα απ' τις σκιές της Θάλασσας, εμφανίζονταν σαν οράματα μπροστά στα μάτια τους και η γλώσσα των Ξωτικών με την οποία μιλούσε γινόταν αντιληπτή στον κάθε νου σύμφωνα με τα μέτρα του.
Γι' αυτό οι Άνθρωποι ονόμασαν το βασιλιά Φέλαγκουντ, που πρώτον συνάντησαν από όλους τους Έλνταρ, Νομ, δηλαδή Σοφία στη γλώσσα του λαού τους, και απ' αυτόν ονόμασαν και το λαό του Νόμιν, Σοφούς. Στην πραγματικότητα πίστεψαν στην αρχή ότι ο Φέλαγκουντ ήταν κάποιος από τους Βάλαρ, που είχαν ακούσει ότι ζούσαν μακριά στη Δύση και αυτός ήταν, λένε μερικοί, ο λόγος του ταξιδιού τους. Αλλά ο Φέλαγκουντ έζησε μαζί τους και τους δίδαξε αληθινή γνώση και τον αγάπησαν και τον αναγνώρισαν για άρχοντά τους και έμειναν για πάντα από τότε πιστοί στον οίκο του Φινάρφιν.
Οι Έλνταρ, λοιπόν, ήταν περισσότερο από όλους τους άλλους λαούς δεξιοτέχνες στις γλώσσες: και ο Φέλαγκουντ ανακάλυψε επίσης ότι μπορούσε να διαβάσει στο νου των Ανθρώπων εκείνες τις σκέψεις που ήθελαν να φανερώσουν με λόγια, κι έτσι εύκολα καταλάβαινε τα λόγια τους. Λέγεται επίσης ότι οι Άνθρωποι εκείνοι είχαν από καιρό δοσοληψίες με τα Ξωτικά της Σκοτεινιάς ανατολικά των βουνών, κι απ' αυτά είχαν μάθει αρκετά καλά τη γλώσσα τους. Κι αφού όλες οι γλώσσες των Κουέντι είχαν κοινή προέλευση, πολλές λέξεις και σχήματα της γλώσσας του Μπέορ και των ανθρώπων του έμοιαζαν μ' αυτά της γλώσσας των Ξωτικών. Δεν άργησε πολύ, λοιπόν, ο Φέλαγκουντ να μπορεί να κουβεντιάζει με τον Μπέορ και όσο έμεινε κοντά του, μίλησαν πολύ μαζί. Όταν όμως τον ρώτησε σχετικά με την αφύπνιση των Ανθρώπων και τα ταξίδια τους, ο Μπέορ είχε λίγα να πει, γιατί στ’ αλήθεια ήξερε λίγα, αφού οι πατέρες του λαού του είχαν πει λίγες ιστορίες για το παρελθόν τους και η σιωπή είχε τυλίξει τη μνήμη τους.
«Σκοτάδι βρίσκεται πίσω μας», είπε ο Μπέορ, «κι εμείς του γυρίσαμε την πλάτη και δεν επιθυμούμε να γυρίσουμε πίσω ούτε με τη σκέψη. Στη δύση είναι στραμμένες οι καρδιές μας και πιστεύουμε ότι εκεί θα βρούμε Φως».
Λεγόταν, όμως, αργότερα ανάμεσα στους Έλνταρ ότι όταν ξύπνησαν οι Άνθρωποι στο Χιλντόριεν με την ανατολή του Ήλιου, οι κατάσκοποι του Μόργκοθ αγρυπνούσαν και γρήγορα του έφεραν τα νέα. Και αυτό το θεώρησε τόσο μεγάλη υπόθεση, ώστε αυτός ο ίδιος κρυφά, τυλιγμένος στη σκιά, έφυγε από την Άνγκμπαντ και πήγε στη Μέση-γη, αφήνοντας τον Σάουρον επικεφαλής του Πολέμου. Εκείνο τον καιρό, οι Έλνταρ δεν ήξεραν στ’ αλήθεια τίποτε για τις δοσοληψίες του με τους ανθρώπους, κι αργότερα έμαθαν ελάχιστα, αλλά ότι μια σκοτεινιά πλάκωνε τις καρδιές των ανθρώπων (όπως η σκοτεινιά της αδελφοκτονίας και η κρίση του Μάντος πλάκωνε τους Νόλντορ) αυτό το διέκριναν καθαρά ακόμα και οι άνθρωποι που ήταν Ξωτικο-φίλοι, που πρώτοι τους γνώ
ρισαν. Η κυριότερη επιθυμία του Μόργκοθ ήταν πάντα να διαφθείρει και να καταστρέφει ό,τι καινούριο και ωραίο εμφανιζόταν, και χωρίς αμφιβολία, αυτός θα ήταν και ο σκοπός της αποστολής του: με το φόβο και τα ψέματα να κάνει τους ανθρώπους εχθρούς των Έλνταρ και να τους φέρει απ’ την ανατολή εναντίον του Μπελέριαντ. Αυτό όμως το σχέδιο άργησε να ωριμάσει και ποτέ δεν κατάφερε να το ολοκληρώσει, γιατί οι άνθρωποι, έτσι λέγεται, στην αρχή ήταν λίγοι αριθμητικά, ενώ ο Μόργκοθ άρχισε να φοβάται την αυξανόμενη δύναμη και ένωση των Έλνταρ και ξαναγύρισε στην Άνγκμπαντ, αφήνοντας τότε πίσω τους ελάχιστους υπηρέτες με μικρή δύναμη και ελάχιστη εξυπνάδα.
Ο Φέλαγκουντ, τώρα, έμαθε από τον Μπέορ ότι υπήρχαν πολλοί άλλοι άνθρωποι με την ίδια σκέψη που ταξίδευαν επίσης δυτικά.
«Άλλοι της δικής μου γενιάς έχουν περάσει τα Βουνά», είπε, «και πλανιούνται όχι μακριά από δω, και οι Χάλαντιν, ένας λαός που μιλά διαφορετικά από μας, βρίσκεται ακόμη στις κοιλάδες στις ανατολικές πλαγιές, περιμένοντας νέα πριν προχωρήσει πιο πέρα. Υπάρχουν ακόμη κι άλλοι άνθρωποι, που η γλώσσα τους μοιάζει πιο πολύ με τη δική μας, με τους οποίους έχουμε κατά καιρούς δοσοληψίες. Είχαν προηγηθεί από μας στην πορεία προς τα δυτικά, αλλά τους προσπεράσαμε, γιατί είναι πολυάριθμοι και προχωρούν όλοι μαζί και κινούνται αργά. Τους κυβερνά κάποιος αρχηγός που τον λένε Μάραχ».
Τα Πράσινα Ξωτικά του Οσσίριαντ τώρα ενοχλήθηκαν από τον ερχομό των Ανθρώπων και, όταν άκουσαν ότι ένας άρχοντας των Έλνταρ, απ' αυτούς που είχαν έρθει πέρα από τη Θάλασσα, βρισκόταν ανάμεσά τους, έστειλαν αγγελιαφόρους στον Φέλαγκουντ.
«Άρχοντα», είπαν, «αν έχεις δύναμη πάνω στους νεοφερμένους, πες τους να γυρίσουν από κει που ήρθαν ή να προχωρήσουν παραπέρα. Γιατί εμείς δε θέλουμε ξένους σ' αυτήν τη γη να μας χαλάσουν την ειρήνη που έχουμε. Κι αυτοί οι άνθρωποι κόβουν τα δέντρα και κυνηγούν τα ζώα. Γι' αυτό εμείς δεν είμαστε φίλοι τους και, αν δε φύγουν, θα τους ταλαιπωρήσουμε με όποιον τρόπο ξέρουμε».
Τότε, με τη συμβουλή του Φέλαγκουντ, ο Μπέορ συγκέντρωσε όλες τις οικογένειες και τις ομάδες του λαού του και πέρασαν τον Γκέλιον και εγκαταστάθηκαν στις περιοχές του Άμροντ και του Άμρας, στις ανατολικές όχθες του Κέλον, νότια του Νάν Έλμοθ, κοντά στα σύνορα του Ντόριαθ. Και το όνομα εκείνης της περιοχής από τότε ήταν Έστολαντ, ο Καταυλισμός. Αλλά μόλις πέρασε ένας χρόνος και ο Φέλαγκουντ πεθύμησε να γυρίσει στη χώρα του, ο Μπέορ τον παρακάλεσε να πάει μαζί του και έμεινε στην υπηρεσία του βασιλιά της Νάργκοθροντ όσο κράτησε η ζωή του. Μ' αυτόν τον τρόπο πήρε και τ' όνομά του, Μπέορ, ενώ το όνομά του πριν ήταν Μπάλαν, γιατί Μπέορ σημαίνει «βασάλος» στη γλώσσα της φυλής του. Τη διοίκηση των δικών του την ανέθεσε στον Μπάραν, το μεγαλύτερό του γιο και δε γύρισε ξανά στο Έστολαντ.
Λίγο μετά την αναχώρηση του Φέλαγκουντ, ήρθαν επίσης στο Μπελέριαντ οι άλλοι άνθρωποι που είχε πει ο Μπέορ. Πρώτοι ήρθαν οι Χάλαντιν, αλλά συναντώντας την έλλειψη φιλικών διαθέσεων των Πράσινων Ξωτικών, στράφηκαν βόρεια και εγκαταστάθηκαν στο Θαργκέλιον, στη χώρα του Καράνθιρ, του γιου του Φέανορ. Εκεί για αρκετόν καιρό είχαν ειρήνη και ο λαός του Καράνθιρ δεν τους έδινε πολλή σημασία. Τον επόμενο χρόνο ο Μάραχ οδήγησε τους ανθρώπους του και πέρασαν τα βουνά: ήταν λαός μεγαλόσωμος και πολεμικός και προχωρούσαν συνταγμένοι σε λόχους και τα Ξωτικά του Οσσίριαντ κρύφτηκαν και δεν τους έστησαν καρτέρι. Ο Μάραχ όμως, μαθαίνοντας ότι οι άνθρωποι του Μπέορ είχαν εγκατασταθεί σε μια περιοχή πράσινη και εύφορη, πήρε τον Δρόμο των Νάνων και εγκαταστάθηκε σε μια περιοχή νοτιοανατολικά από τον οικισμό του Μπάραν, του γιου του Μπέορ, και οι δύο φυλές ανέπτυξαν μεγάλη φιλία.
Ο ίδιος ο Φέλαγκουντ συχνά πήγαινε και επισκεπτόταν τους ανθρώπους και πολλά άλλα Ξωτικά από τις δυτικές περιοχές, και Νόλντορ και Σίνταρ, ταξίδευαν στο Έστολαντ, περίεργοι να δουν τους Εντάιν, που ο ερχομός τους είχε προειπωθεί από παλιά. Ατάνι, λοιπόν, ο Δεύτερος Λαός ήταν το όνομα που δόθηκε στους ανθρώπους στο Βάλινορ στις ιστορίες που μιλούσαν για τον ερχομό τους. Στη γλώσσα του Μπελέριαντ το όνομα εκείνο έγινε Εντάιν κι εκεί το χρησιμοποιούσαν μόνο για τις τρεις φυλές των Ξωτικο-φίλων.
Ο Φινγκόλφιν, σαν βασιλιάς όλων των Νόλντορ, έστειλε αγγελιαφόρους να τους καλωσορίσει και τότε, πολλοί νέοι και ενθουσιώδεις άντρες των Εντάιν προσχώρησαν στην υπηρεσία των βασιλέων και των αρχόντων των Έλνταρ. Ανάμεσά τους ήταν ο Μάλαχ, ο γιος του Μάραχ, που έζησε στο Χίθλουμ δεκατέσσερα χρόνια. Έμαθε την Ξωτικο-γλώσσα και πήρε το όνομα Αρανταν.
Οι Εντάιν δεν έμειναν για πολύ καιρό ικανοποιημένοι στο Έστολαντ, γιατί πολλοί επιθυμούσαν ακόμη να πάνε δυτικά αλλά δεν ήξεραν το δρόμο. Μπροστά τους υπήρχαν οι φράχτες του Ντόριαθ και στο νότο βρισκόταν ο Σίριον με τα αδιαπέραστα έλη του. Οι βασιλιάδες όμως των τριών οίκων των Νόλντορ, προσβλέποντας με ελπίδα στη δύναμη των γιων των Ανθρώπων, ειδοποίησαν ότι όσοι από τους Εντάιν το επιθυμούσαν μπορούσαν να μεταναστεύσουν και να πάνε να κατοικήσουν με τους δικούς τους. Έτσι άρχισε η μετανάστευση των Εντάιν, στην αρχή λίγοι λίγοι, αλλά αργότερα ολόκληρες οικογένειες και γένη ξεσηκώνονταν κι έφευγαν απ' το Έστολαντ ώσπου, μετά από πενήντα περίπου χρόνια, πολλές χιλιάδες είχαν μπει στις χώρες των Βασιλείων. Οι περισσότεροι απ' αυτούς πήραν τον μακρύ δρόμο προς τα βόρεια ώσπου έμαθαν καλά τη διαδρομή. Οι άνθρωποι του Μπέορ ήρθαν στο Ντορθόνιον και εγκαταστάθηκαν σε περιοχές που κυβερνούσε ο οίκος του Φινάρφιν. Οι άνθρωποι του Αρανταν (γιατί ο Μάραχ ο πατέρας του έμεινε στο Έστολαντ μέχρι το θάνατό του) στο μεγαλύτε
ρό τους μέρος συνέχισαν να προχωρούν δυτικά και μερικοί έφτασαν στο Χίθλουμ. Ο Μάγκορ όμως, ο γιος του Αρανταν, και πολλοί από τους ανθρώπους του κατέβηκαν τον Σίριον, μπήκαν στο Μπελέριαντ και κατοίκησαν για λίγο στις κοιλάδες και τις νότιες πλαγιές των Έρεντ Γουέθριν.
Λέγεται ότι σε όλες αυτές τις υποθέσεις κανείς, εκτός από τον Φίνροντ Φέλαγκουντ, δε συμβουλεύτηκε το βασιλιά Θίνγκολ, που ήταν δυσαρεστημένος και γι' αυτόν το λόγο και γιατί ήταν ανήσυχος από όνειρα σχετικά με τον ερχομό των Ανθρώπων, πριν ακόμη ακουστούν τα πρώτα νέα γι' αυτούς. Γι' αυτό έδωσε εντολή οι Άνθρωποι να μην εγκατασταθούν σε καμιά άλλη περιοχή εκτός από τις βόρειες και οι πρίγκιπες που υπηρετούσαν να είναι υπεύθυνοι για ό,τι έκαναν και είπε:
«Στο Ντόριαθ δε θα μπει κανείς άνθρωπος όσο υπάρχει το βασίλειό μου, ούτε κι αυτοί ακόμη από τον οίκο του Μπέορ που υπηρετούν τον Φίνροντ τον αγαπημένο».
Η Μέλιαν δεν του είπε τίποτα εκείνη τη φορά, αλλά αργότερα είπε στην Γκαλάντριελ:
«Τώρα ο κόσμος τρέχει γρήγορα προς μεγάλα γεγονότα.
Και ένας από τους Ανθρώπους, απ' τον οίκο του Μπέορ μάλιστα, θα έρθει οπωσδήποτε και η Ζώνη της Μέλιαν δε θα τον εμποδίσει, γιατί θα τον έχει στείλει μοίρα μεγαλύτερη από τη δύναμή μου, και τα τραγούδια που θα ξεπηδήσουν απ' αυτή την άφιξη θα διατηρηθούν ακόμα κι όταν θ' αλλάξει όλη η Μέση-γη».
Αλλά πολλοί άνθρωποι έμειναν στο Έστολαντ όπου υπήρχε ακόμη ένας ανάμεικτος λαός που έζησε εκεί πολλά χρόνια ύστερα, ώσπου, όταν αφανίστηκε το Μπελέριαντ, αφανίστηκαν κι αυτοί ή κατέφυγαν πίσω στην ανατολή. Γιατί, εκτός από τους ηλικιωμένους που έκριναν ότι τελείωσαν οι μέρες των περιπλανήσεών τους, δεν υπήρχαν και λίγοι που επιθυμούσαν να ακολουθήσουν το δικό τους δρόμο και φοβόντουσαν τους Έλνταρ και το φως των ματιών τους. Και τότε δημιουργήθηκαν διαφωνίες μεταξύ των Εντάιν, όπου μπορούμε να διακρίνουμε τη σκιά του Μόργκοθ, γιατί είναι βέβαιο ότι γνώριζε για τον ερχομό των Ανθρώπων στο Μπελέριαντ και τη όλο και μεγαλύτερη φιλία τους με τα Ξωτικά.
Οι αρχηγοί της δυσφορίας ήταν ο Μπέρεγκ από τον οίκο του Μπέορ και ο Αμλαχ, ένας από τους εγγονούς του Μάραχ, και αυτοί είπαν ξεκάθαρα:
«Πήραμε μακρινούς δρόμους επιθυμώντας να γλιτώσουμε από τους κινδύνους της Μέσης-γης και των σκοτεινών όντων που ζουν εκεί, επειδή ακούσαμε πως υπήρχε Φως στη Δύση. Τώρα όμως μαθαίνουμε πως το Φως βρίσκεται πέρα από τη Θάλασσα. Προς τα εκεί, όπου οι Θεοί κατοικούν με ευδαιμονία, εμείς δεν μπορούμε να πάμε. Εκτός από έναν, γιατί ο Άρχοντας του Σκότους βρίσκεται εδώ μπροστά μας καθώς και οι Έλνταρ, που είναι σοφοί αλλά σκληροί και πολεμούν ασταμάτητα εναντίον του. Δεν λένε πως κατοικεί στο Βορρά; Κι εκεί υπάρχει ο πόνος κι ο θάνατος, από τα οποία εμείς τρέχουμε να σωθούμε. Δε θα πάμε προς το μέρος εκείνο».
Τότε οι Άνθρωποι συγκάλεσαν συμβούλιο και συνάθροιση και συγκεντρώθηκαν πάρα πολλοί. Και οι Ξωτικο-φίλοι απάντησαν στον Μπέρεγκ λέγοντας:
«Είναι αλήθεια ότι από το Μαύρο Βασιλιά προέρχονται όλα τα κακά, από τα οποία εμείς τρέχουμε να σωθούμε, αυτός όμως ζητά να γίνει κυρίαρχος της Μέσης-γης κι έτσι, πού θα πάμε τώρα εμείς χωρίς να μας κυνηγήσει; Εκτός κι αν νικηθεί εδώ ή παραμείνει πολιορκημένος. Μόνο από την ανδρεία των Έλνταρ περιορίζεται, και γι' αυτό το λόγο, για να τους βοηθήσουμε σε ώρα ανάγκης, μπορεί να οδηγηθήκαμε στη χώρα αυτή».
Σ' αυτά ο Μπέρεγκ απάντησε:
«Αφήστε τους Έλνταρ ν' ασχοληθούν μ' αυτό! Οι δικές μας ζωές είναι αρκετά μικρές».
Αλλά μ' αυτό σηκώθηκε ένας που φάνηκε σε όλους πως ήταν ο Αμλαχ, ο γιος του Αμλαχ, ο οποίος εξέστομισε λόγια που τάραξαν όλους όσοι τον άκουσαν:
«Όλα αυτά είναι Ξωτικο-παραμύθια, ιστορίες για να ξεγελούν τους νεόφερτους που δεν ξέρουν να φυλαχτούν. Η Θάλασσα δεν έχει ακτή. Δεν υπάρχει Φως στη Δύση. Ακολουθήσατε μια παραπλανητική φωτιά των Ξωτικών στην άκρη του κόσμου! Ποιος από σας έχει δει το παραμικρό από Θεούς; Ποιος έχει δει τον Σκοτεινό Βασιλιά στο Βορρά; Αυτοί που ζητούν να κυριέψουν τη Μέση-γη είναι οι Έλνταρ. Στην απληστία τους για πλούτη έχουν σκάψει βαθιά τη γη ζητώντας τα μυστικά της κι έχουν ξυπνήσει την οργή των όντων που ζουν κάτωθέ της, όπως πάντα κάνουν και θα κάνουν. Αφήστε τους Ορκ να έχουν το κράτος που τους ανήκει κι εμείς θα έχουμε το δικό μας. Υπάρχει χώρος στον κόσμο, αν οι Έλνταρ μας αφήσουν ήσυχους!»
Τότε όσοι άκουσαν έμειναν για λίγο κατάπληκτοι και μια σκιά φόβου σκέπασε τις καρδιές τους κι αποφάσισαν να φύγουν από τις χώρες των Έλνταρ. Αλλά αργότερα ο Αμλαχ επέστρεψε σ' αυτούς και αρνήθηκε πως ήταν παρών στη συζήτησή τους ή ότι είχε πει τέτοια λόγια σαν κι αυτά που του καταλόγιζαν και δημιουργήθηκαν αμφιβολία και μπέρδεμα ανάμεσα στους Ανθρώπους. Τότε οι Ξωτικο-φίλοι είπαν:
«Τώρα θα πιστέψετε σ' αυτό τουλάχιστον: υπάρχει, στ’ αλήθεια, Μαύρος Άρχοντας και οι κατάσκοποι και οι απεσταλμένοι του κυκλοφορούν ανάμεσά μας, γιατί φοβάται κι εμάς και τη δύναμη που μπορεί να δώσουμε στους εχθρούς του».
Όμως μερικοί ακόμη απάντησαν:
«Μας μισεί, μάλλον, και το μίσος του αυξάνεται όσο περισσότερο παραμένουμε εδώ και ανακατευόμαστε στις διαφορές του με τους βασιλιάδες των Έλνταρ χωρίς κανένα κέρδος για μας».
Πολλοί, λοιπόν, από κείνους που έμειναν ακόμη στο Έστολαντ ετοιμάστηκαν να φύγουν και ο Μπέρεγκ οδήγησε χίλιους από τους ανθρώπους του Μπέορ μακριά στη δύση, και βγήκαν έξω από τα τραγούδια εκείνων των ημερών. Ο Αμλαχ όμως μετανόησε λέγοντας:
«Τώρα όμως είμαι εγώ που έχω διαφορά με τον Μάστορα του Ψεύδους κι αυτό θα κρατήσει ως το τέλος της ζωής μου». Κι έφυγε πέρα στο βορρά και μπήκε στην υπηρεσία του Μαέδρος. Αλλά όσοι από τους δικούς του είχαν την ίδια γνώμη με τον Μπέρεγκ διάλεξαν καινούριο αρχηγό και γύρισαν πίσω, πέρα από τα βουνά, στο Έριαντορ, και ξεχάστηκαν.
Όλον αυτό τον καιρό οι Χάλαντιν έμεναν στο Θαργκέλιον και ήταν ευχαριστημένοι. Αλλά ο Μόργκοθ, βλέποντας ότι με τα ψέματα δεν μπορούσε ακόμη να αποξενώσει ολοκληρωτικά τα Ξωτικά από τους ανθρώπους, γεμάτος οργή προσπάθησε όσο μπορούσε να βλάψει τους ανθρώπους. Γι' αυτό έστειλε μια ομάδα Ορκ, που πέρασαν ανατολικά και ξέφυγαν τον αποκλεισμό και ήρθαν κρυφά πίσω, πάνω από τα Έρεντ Λίντον, χρησιμοποιώντας τα περάσματα του Δρόμου των Νάνων, και άρχισαν επιθέσεις εναντίον των Χάλαντιν στα δυτικά δάση, στην περιοχή του Καράνθιρ.
Οι Χάλαντιν δε ζούσαν κάτω από τη διακυβέρνηση κάποιων αρχόντων ή πολλοί μαζί, αλλά κάθε σπιτικό ήταν ξεχωριστό και κανόνιζε τις δικές του υποθέσεις και γι' αυτό αργούσαν να ενωθούν. Αλλά ανάμεσά τους υπήρχε κάποιος που τον έλεγαν Χάλνταν, ο οποίος είχε ηγετικά προσόντα και ήταν άφοβος. Συγκέντρωσε, λοιπόν, όσα παλικάρια μπόρεσε να βρει, υποχώρησε σε ένα τρίγωνο ανάμεσα στον Άσκαρ και τον Γκέλιον και στη πιο μακρινή γωνία του έστησε ένα τείχος από πασσάλους από το ένα ποτάμι ως το άλλο και πίσω τους έβαλαν όσα γυναικόπαιδα μπόρεσαν να σώσουν. Εκεί τους πολιόρκησαν ώσπου τους τελείωσαν τα τρόφιμα.
Ο Χάλνταν είχε δίδυμα παιδιά, τη Χάλεθ την κόρη του και τον Χάλνταρ τον γιο του, και τα δυο ήταν θαρραλέα στην άμυνα, γιατί η Χάλεθ ήταν γυναίκα με μεγάλη καρδιά και δύναμη. Τέλος, όμως, ο Χάλνταν σκοτώθηκε σε μια έξοδο εναντίον των Ορκ και ο Χάλνταρ που όρμησε έξω να σώσει απ' το σφαγιασμό το σώμα του πατέρα του, έπεσε κι αυτός στο πλευρό του. Τότε η Χάλεθ συγκράτησε τον κόσμο, αν και ήταν όλοι απελπισμένοι, και μερικοί έπεσαν στα ποτάμια και πνίγηκαν. Αλλά επτά μέρες αργότερα, εκεί που οι Ορκ έκαναν την τελευταία τους επίθεση και είχαν κιόλας παραβιάσει το ξύλινο τείχος, ακούστηκε ξαφνικά μουσική από τρομπέτες, και ο Καράνθιρ με το στρατό του κατέβηκαν από το βορρά και πέταξαν τους Ορκ στα ποτάμια.
Τότε ο Καράνθιρ είδε με καλό μάτι τους ανθρώπους και έκανε στη Χάλεθ μεγάλες τιμές και της πρόσφερε αποζημίωση για τον πατέρα και τον αδελφό της. Και βλέποντας, έστω και αργά, το θάρρος που είχαν οι Εντάιν, της είπε:
«Αν θέλεις να μεταναστεύσεις και να εγκατασταθείς πιο βόρεια, θα έχεις τη φιλία και προστασία των Έλνταρ και ελεύθερη γη δική σου».
Η Χάλεθ όμως ήταν υπερήφανη και απρόθυμη να καθοδηγηθεί ή να κυβερνηθεί, και οι περισσότεροι Χάλαντιν είχαν την ίδια διάθεση. Έτσι ευχαρίστησε τον Καράνθιρ, αλλά απάντησε:
«Έχω αποφασίσει, άρχοντα, ν' αφήσω τη σκιά των βουνών και να πάω δυτικά, εκεί που έχουν πάει κι άλλοι από τους δικούς μας».
Όταν λοιπόν, οι Χάλαντιν συγκέντρωσαν όλους όσους μπόρεσαν να βρουν ζωντανούς από τους δικούς τους που είχαν φύγει σαν τρελοί στα δάση μπροστά στους Ορκ, και συγκέντρωσαν ό,τι απόμεινε από το βιος τους στα καμένα τους σπιτικά, ανακήρυξαν τη Χάλεθ αρχηγό τους. Κι αυτή, τέλος, τους οδήγησε στο Έστολαντ κι εκεί εγκαταστάθηκαν για αρκετόν καιρό. Αλλά έμειναν ένας λαός ξεχωριστός και από τότε ήταν γνωστός στα Ξωτικά και τους ανθρώπους σαν ο Λαός της Χάλεθ.
Η Χάλεθ παρέμεινε αρχηγός τους για όλη της τη ζωή αλλά δεν παντρεύτηκε, και η αρχηγία μετά πέρασε στον Χάλνταν, γιο του Χάλνταρ του αδελφού της. Σύντομα, όμως, η Χάλεθ θέλησε να πάει πάλι δυτικά και μ' όλο που οι περισσότεροι από το λαό της διαφωνούσαν μ' αυτή την πρόταση, την ακολούθησαν γι' άλλη μια φορά. Έφυγαν χωρίς τη βοήθεια ή την καθοδήγηση των Έλνταρ και, αφού πέρασαν τον Κέλον και τον Άρος, ταξίδεψαν στην επικίνδυνη περιοχή ανάμεσα στα Βουνά του Τρόμου και τη Ζώνη της Μέλιαν. Εκείνη η περιοχή δεν ήταν τότε τόσο επικίνδυνη όσο αργότερα, αλλά δεν ήταν δρόμος να πάρουν άνθρωποι θνητοί χωρίς βοήθεια και η Χάλεθ πέρασε το λαό της με μεγάλες δυσκολίες και απώλειες, πιέζοντάς τους να προχωρούν με τη δύναμη της θέλησής της. Τέλος, πέρασαν στο Μπρίθιαχ και ήταν πολλοί αυτοί που πικρά μετάνιωσαν για το ταξίδι τους, αλλά τώρα δεν υπήρχε γυρισμός. Κι έτσι, σε καινούριες περιοχές ξαναγύρισαν στον παλιό τους τρόπο ζωής όσο καλύτερα μπορούσαν. Ζούσαν σε ανεξάρτητα σπιτικά στα δάση του Τάλαθ Ντίρνεν, πέρα από τον Τέιγκλιν, και μερικοί περιπλανήθηκαν πιο βαθιά στην επικράτεια της Νάργκοθροντ. Αλλά υπήρχαν και πολλοί που αγαπούσαν την αρχόντισσα Χάλεθ κι επιθυμούσαν να πάνε όπου θελήσει αυτή και να ζουν κάτω από την εξουσία της κι αυτούς η Χάλεθ τους οδήγησε στο Δάσος του Μπρέθιλ, ανάμεσα στον Τέιγκλιν και τον Σίριον. Κι εκεί, στις πονηρές μέρες που ακολούθησαν, πολλοί από το σκορπισμένο λαό της ξαναγύρισαν.
Το Μπρέθιλ τώρα αποτελούσε μέρος της επικράτειας του βασιλιά Θίνγκολ, αν και δεν ήταν μέσα στη Ζώνη της Μέλιαν, και θα το είχε αρνηθεί στη Χάλεθ. Αλλά ο Φέλαγκουντ, που είχε τη φιλία του Θίνγκολ, ακούγοντας όλα όσα είχαν βρει το λαό της Χάλεθ, απέσπασε αυτήν τη χάρη για λογαριασμό της. Θα μπορούσε να εγκατασταθεί ελεύθερα στο Μπρέθιλ με μόνη προϋπόθεση ο λαός της να φρουρεί τις Διαβάσεις του Τέιγκλιν ώστε να μην περνά κανείς από τους εχθρούς των Έλνταρ και να μην επιτρέπουν σε Ορκ να μπαίνουν στο δάσος τους. Σ' αυτά η Χάλεθ απάντησε:
«Πού είναι ο Χάλνταν ο πατέρας μου και ο Χάλνταρ ο αδελφός μου; Αν ο βασιλιάς του Ντόριαθ φοβάται τη δημιουργία φιλίας ανάμεσα στη Χάλεθ κι εκείνους που αφάνισαν την οικογένειά της, τότε η σκέψη των Έλνταρ είναι ακατανόητη για τους ανθρώπους». Έτσι η Χάλεθ εγκαταστάθηκε στο Μπρέθιλ ως το θάνατό της και ο λαός της σήκωσε έναν πράσινο τύμβο πάνω από τον τάφο της στο ψηλότερο μέρος του δάσους, Τουρ Χαρέθα, τον Τύμβο της Κυράς, Χάουδ-εν-Αργουεν στη γλώσσα των Σίνταρ.
Και μ' αυτό τον τρόπο οι Εντάιν εγκαταστάθηκαν στους τόπους των Ξωτικών, κάποιοι εδώ, άλλοι εκεί, μερικοί περιπλανώμενοι, άλλοι εγκατεστημένοι κατά οικογένειες ή μικρές φυλές και οι περισσότεροι απ' αυτούς γρήγορα έμαθαν τη γλώσσα των Γκρίζων Ξωτικών και για να συνεννοούνται μεταξύ τους και γιατί πολλοί απ' αυτούς ήθελαν να μάθουν τη σοφία των Ξωτικών. Αλλά ύστερα από κάποιο χρονικό διάστημα οι Ξωτικο-βασιλιάδες, βλέποντας πως δεν ήταν καλό για τα Ξωτικά και τους Ανθρώπους να ζουν ανακατεμένοι χωρίς τάξη και πως οι άνθρωποι χρειάζονταν δικούς τους άρχοντες, όρισαν ξεχωριστές περιοχές όπου οι άνθρωποι μπορούσαν να ζουν και διόρισαν αρχηγούς να κατέχουν ελεύθερα αυτές τις περιοχές. Ήταν σύμμαχοι των Έλνταρ στον πόλεμο, αλλά είχαν τους δικούς τους αρχηγούς. Πολλοί όμως από τους Εντάιν επιθυμούσαν τη φιλία με τα Ξωτικά και ζούσαν μαζί τους για όσον καιρό είχαν την άδεια και οι νέοι πολύ συχνά πήγαιναν για κάποιο διάστημα να υπηρετήσουν στο στρατό των βασιλιάδων.
Τώρα, ο Χάντορ Λόριντολ, γιος του Χάθολ, γιου του Μάγκορ, γιου του Μάλαχ Αρανταν, πήγε στο σπιτικό του Φινγκόλφιν στα νιάτα του, και ο βασιλιάς τον αγαπούσε. Ο Φινγκόλφιν, λοιπόν, τον έκανε άρχοντα του Ντορ-λόμιν και ο Χάντορ μάζεψε εκεί τους περισσότερους από το λαό του κι έγινε ο πιο ισχυρός από τους αρχηγούς των Εντάιν. Στο σπίτι του μιλούσαν μόνο τη γλώσσα των Ξωτικών, αλλά δεν ξέχασαν τη δική τους γλώσσα και απ' αυτήν προήλθε η κοινή γλώσσα του Νούμενορ. Στο Ντορθόνιον, όμως, στην περιοχή του Λάντρος, η αρχηγία των ανθρώπων του Μπέορ δόθηκε στον Μπορομίρ, γιο του Μπόρον, που ήταν εγγονός του Μπέορ του Γηραιού.
Οι γιοι του Χάντορ ήταν ο Γκάλντορ και ο Γκούντορ και οι γιοι του Γκάλντορ ήταν ο Χούριν και ο Χούορ και ο γιος του Χούριν ήταν ο Τούριν ο Χαμός του Γκλάουρουνγκ και ο γιος του Χούορ ήταν ο Τούορ, ο πατέρας του Έαρέντιλ του Ευλογημένου.
Γιος του Μπορομίρ ήταν ο Μπρέγκορ, που γιοι του ήταν ο Μπρέγκολας και ο Μπαραχίρ και γιοι του Μπρέγκολας ήταν οι Μπάραγκουντ και ο Μπέλεγκουντ. Κόρη του Μπάραγκουντ ήταν η Μόργουεν, η μητέρα του Τούριν, και κόρη του Μπέλεγκουντ ήταν η Ρίαν, η μητέρα του Τούορ. Γιος όμως του Μπαραχίρ ήταν ο Μπέρεν ο Μονόχειρας, που κέρδισε την αγάπη της Λούθιεν, της κόρης του Θίνγκολ, και γύρισε από τους Νεκρούς. Από αυτούς προήλθε η Έλγουινγκ, η γυναίκα του Έαρέντιλ και όλοι οι βασιλιάδες του Νούμενορ στο εξής.
Όλοι αυτοί πιάστηκαν στο Δίχτυ της Μοίρας των Νόλντορ και έκαναν μεγάλα ανδραγαθήματα, που οι Έλνταρ ακόμη τα θυμούνται στις ιστορίες για τους βασιλιάδες του παλιού καιρού. Κι εκείνες τις μέρες η δύναμη των Ανθρώπων προστέθηκε στη δύναμη των Νόλντορ, και οι ελπίδες τους ήταν μεγάλες. Ο Μόργκοθ ήταν στενά κλεισμένος, γιατί ο λαός του Χάντορ, επειδή ήταν σκληραγωγημένος και άντεχε το κρύο και τις μακρόχρονες περιπλανήσεις, δε φοβόταν μερικές φορές να προχωρεί βαθιά στο βορρά κι εκεί να παρακολουθεί τις κινήσεις του Εχθρού. Οι Άνθρωποι των Τριών Οίκων ευημερούσαν και πλήθαιναν, αλλά ανάμεσά τους μεγαλύτερος ήταν ο οίκος του Χάντορ του Χρυσομάλλη, που ήταν έμπιστος με τους άρχοντες των Ξωτικών. Οι άνθρωποι του λαού του είχαν μεγάλη δύναμη και ύψος, με εύστροφο πνεύμα, γενναίοι και σταθεροί, γρήγοροι στο θυμό και στο γέλιο, οι ισχυρότεροι από τα Παιδιά του Ιλούβαταρ τότε που η Ανθρωπότητα ήταν νέα. Ήταν κυρίως ξανθοί και γαλανόματοι, όχι όμως κι ο Τούριν, που μητέρα του ήταν η Μόργουεν από τον οίκο του Μπέορ. Οι άνθρωποι αυτού του οίκου είχαν μαύρα ή καστανά μαλλιά και γκρίζα μάτια. Από όλους τους ανθρώπους αυτοί έμοιαζαν περισσότερο με τους Νόλντορ και τους αγαπούσαν περισσότερο, γιατί είχαν δίψα για μάθηση, επιδέξια χέρια, γρήγορη αντίληψη, μεγάλη μνήμη και ευκολότερα έδειχναν οίκτο παρά γελούσαν. Παρόμοιοι μ' αυτούς ήταν ο δασόβιος λαός της Χάλεθ, αλλά αυτοί ήταν πιο κοντοί και διψούσαν λιγότερο για γνώση. Τα λόγια τους ήταν λίγα και δεν αγαπούσαν τις μεγάλες συναθροίσεις των ανθρώπων. Πολλοί απ' αυτούς αγαπούσαν τη μοναξιά και πλανιόντουσαν ελεύθεροι στα πράσινα δάση όσο ο θαυμασμός τους για τους τόπους των Έλνταρ ήταν ακόμη ζεστός. Αλλά στα βασίλεια της Δύσης ο χρόνος της ζωής τους ήταν σύντομος και οι μέρες τους έγιναν δυστυχισμένες.
Οι μέρες των Εντάιν μάκρυναν, σύμφωνα με τα δεδομένα των Ανθρώπων, μετά τον ερχομό τους στο Μπελέριαντ. Αλλά, στο τέλος, ο Μπέορ ο Γηραιός πέθανε μετά από ενενήντα τρία χρόνια ζωής, τα σαράντα τέσσερα στην υπηρεσία του βασιλιά Φέλαγκουντ. Και όταν πέθανε, όχι από κάποια πληγή ή θλίψη αλλά από βαθιά γηρατειά, οι Έλνταρ για πρώτη φορά είδαν τη γρήγορη παρακμή της ζωής των ανθρώπων και το θάνατο από κούραση κάτι που αυτοί δεν το γνώριζαν. Αλλά ο Μπέορ στο τέλος παρέδωσε τη ζωή του πρόθυμα και έφυγε ειρηνικά. Και οι Έλνταρ πολύ απορούσαν με την παράξενη μοίρα των Ανθρώπων, γιατί κάτι τέτοιο δεν υπήρχε σ' όσα ήξεραν και ο σκοπός του παρέμενε άγνωστος σ' αυτούς.
Πάντως, οι Εντάιν του παλιού καιρού μάθαιναν γρήγορα από τους Έλνταρ όση τέχνη και γνώση μπορούσαν να πάρουν και οι γιοι τους πλούτιζαν σε σοφία και δεξιοσύνη, ώσπου ξεπέρασαν πολύ όλους τους άλλους Ανθρώπους, που έμεναν ακόμη ανατολικά των βουνών και δεν είχαν δει τους Έλνταρ ούτε είχαν δει τα πρόσωπα αυτών που είχαν αντικρίσει το Φως του Βάλινορ.
Κεφάλαιο 18
Η καταστροφή του Μπελέριαντ και η Πτώση του Φινγκόλφιν
Ο Φινγκόλφιν, τώρα, ο Βασιλέας του Βορρά και Ύψιστος Βασιλέας των Νόλντορ, βλέποντας πως ο λαός του είχε γίνει πολυάριθμος και δυνατός κι ότι οι Άνθρωποι που είχαν συμμαχήσει μαζί τους ήταν πολλοί και γενναίοι, άρχισε να σκέφτεται για άλλη μια φορά επίθεση εναντίον της Άνγκμπαντ, επειδή γνώριζε ότι ζούσαν σε κίνδυνο όσο ο κύκλος της πολιορκίας δεν ήταν ολοκληρωμένος και ο Μόργκοθ παρέμενε ελεύθερος να δουλεύει στα βαθιά του ορυχεία και να επινοεί κακά που κανείς δεν μπορούσε να προβλέψει πριν τα αποκαλύψει. Αυτή η σκέψη ήταν σοφή σύμφωνα με το μέτρο της γνώσης του, γιατί οι Νόλντορ δεν είχαν ακόμη καταλάβει εντελώς το μέγεθος της δύναμης του Μόργκοθ, ούτε είχαν κατανοήσει ότι χωρίς βοήθεια ο πόλεμός τους εναντίον του ήταν χωρίς ελπίδα είτε βιάζονταν είτε καθυστερούσαν.
Επειδή όμως η γη ήταν ωραία και τα βασίλειά τους μεγάλα, οι περισσότεροι Νόλντορ ήταν ικανοποιημένοι με τα πράγματα όπως είχαν πιστεύοντας ότι θα διαρκέσουν και δεν βιάζονταν να ξεκινήσουν μια επίθεση, στην οποία σίγουρα πολλοί θα χάνονταν είτε νικούσαν είτε έχαναν. Γι’ αυτό δεν ήταν ιδιαίτερα διατεθειμένοι να ακούσουν τον Φινγκόλφιν και τους γιους του Φέανορ εκείνο τον καιρό. Από τους αρχηγούς των Νόλντορ μόνον ο Άνγκροντ και ο Δέγκνορ συμφωνούσαν με το βασιλιά γιατί κατοικούσαν σε περιοχές από όπου τα Θανγκορόντριμ φαίνονταν και η απειλή του Μόργκοθ βρισκόταν πάντα στη σκέψη τους. Έτσι τα σχέδια του Φινγκόλφιν δεν καρποφόρησαν και ο τόπος είχε για λίγο ακόμη ειρήνη.
Αλλά ενώ η έκτη γενιά των Ανθρώπων μετά τον Μπέορ και τον Μάραχ δεν είχε ακόμη ανδρωθεί, και είχαν περάσει τετρακόσια πενήντα πέντε χρόνια από τον ερχομό του Φινγκόλφιν, τους βρήκε το κακό που από καιρό ο ίδιος φοβόταν και ήταν ακόμη πιο σκληρό και ξαφνικό κι απ’ τους πιο μαύρους του φόβους. Γιατί ο Μόργκοθ είχε από πολύ πριν προετοιμάσει τις δυνάμεις του κρυφά, ενώ συνεχώς το μίσος του για τους Νόλντορ μεγάλωνε και δεν ποθούσε μόνο να εξολοθρέψει τους εχθρούς του αλλά να καταστρέψει και να μολύνει τους τόπους που είχαν πάρει και είχαν ομορφύνει. Και λέγεται ότι το μίσος του ξεπέρασε τη σύνεσή του, έτσι που αν είχε την υπομονή να περιμένει λίγο ακόμη ώσπου να ωριμάσουν εντελώς τα σχέδιά του, οι Νόλντορ θα είχαν ολοκληρωτικά αφανιστεί. Αλλά αυτός είχε εκτιμήσει πολύ επιπόλαια την αντρειοσύνη των Ξωτικών και δεν είχε λάβει καθόλου υπόψη του τους Ανθρώπους.
Ήρθε, λοιπόν, κάποια ώρα του χειμώνα, που η νύχτα ήταν σκοτεινή χωρίς φεγγάρι και η μεγάλη πεδιάδα του Αρντ-γκάλεν απλωνόταν θαμπή κάτω από το παγωμένο φως των αστεριών, από τους οχυρωμένους λόφους των Νόλντορ ως τα πόδια των Θανγκορόντριμ. Οι φωτιές ήταν χαμηλωμένες και οι φρουροί λιγοστοί στην πεδιάδα λίγοι ήταν ξυπνητοί στα στρατόπεδα του ιππικού του Χίθλουμ. Τότε, ξαφνικά, ο Μόργκοθ εξαπέλυσε τεράστια πύρινα ποτάμια που κύλησαν κάτω γρηγορότερα κι απ’ τους Μπάλρογκ των Θανγκορόντριμ και ξεχύθηκαν σ’ όλη την πεδιάδα: και τα Σιδερένια Βουνά ξέρασαν φωτιές με πολλές δηλητηριώδεις αποχρώσεις και οι καπνοί τους βρώμισαν τον αέρα και έφεραν το θάνατο. Έτσι καταστράφηκε το Αρντ-γκάλεν και η φωτιά αφάνισε όλες του τις πρασινάδες και μετατράπηκε σε μια καμένη και άθλια ερημιά, γεμάτη αποπνικτική σκόνη, άγονη και δίχως ζωή. Από τότε το όνομά της άλλαξε και την έλεγαν Ανφάουγκλιθ, η Πνιγερή Σκόνη. Πολλά καμένα κόκαλα βρήκαν εκεί τον ανοιχτό τους τάφο γιατί πολλοί από τους Νόλντορ χάθηκαν σ’ εκείνη τη φωτιά, όσους τους πρόλαβε η ορμητική φλόγα, και δεν μπόρεσαν να καταφύγουν στους λόφους.
Τα βουνά Ντορθόνιον και τα Έρεντ Γουέθριν ανέκοψαν τους πύρινους καταρράκτες, αλλά τα δάση στις πλαγιές τους, όσα έβλεπαν προς την Άνγκμπαντ, έπιασαν όλα φωτιά και ο καπνός δημιούργησε σύγχυση στους υπερασπιστές. Έτσι άρχισε η τέταρτη από τις μεγάλες μάχες, η Ντάγκορ Μπράγκολαχ, η Μάχη της Ξαφνικής Φλόγας.
Μπροστά από κείνη τη φωτιά ερχόταν ο Γκλάουρουνγκ ο χρυσαφένιος, ο πατέρας των δράκων, στο απόγειο της δύναμής του και στην ακολουθία του βρίσκονταν οι Μπάλρογκ και πίσω τους ακολουθούσαν οι μαύρες στρατιές των Ορκ σε τέτοιους αριθμούς που οι Νόλντορ δεν είχαν ποτέ τους δει ή φανταστεί. Και έκαναν επίθεση στα οχυρά των Νόλντορ και έσπασαν τον κλοιό γύρω από την Άνγκμπαντ και θέριζαν, όπου κι αν τους έβρισκαν, τους Νόλντορ και τους συμμάχους τους, τα Γκρίζα Ξωτικά και τους ανθρώπους. Πολλοί από τους πιο δυνατούς εχθρούς του Μόργκοθ αφανίστηκαν στις πρώτες μέρες εκείνου του πολέμου, σαστισμένοι και σκορπισμένοι και ανίκανοι να συγκεντρώσουν τις δυνάμεις τους. Ο πόλεμος δε σταμάτησε τελείως ποτέ ξανά στο Μπελέριαντ αλλά η Μάχη της Ξαφνικής Φλόγας θεωρείται ότι τελείωσε με τον ερχομό της άνοιξης, όταν ελαττώθηκε η ορμή του Μόργκοθ.
Έτσι έληξε η Πολιορκία της Άνγκμπαντ και οι εχθροί του Μόργκοθ σκόρπισαν και χώρισαν ο ένας από τον άλλο. Το μεγαλύτερο μέρος των Γκρίζων Ξωτικών κατέφυγαν στο νότο και εγκατέλειψαν το βόρειο πόλεμο πολλά τα δέχτηκαν στο Ντόριαθ, και το βασίλειο και η δύναμη του Θίνγκολ αυξήθηκαν εκείνο τον καιρό, γιατί η δύναμη της βασίλισσας Μέλιαν ήταν πλεγμένη γύρω από τα σύνορά του και το κακό δεν μπορούσε ακόμη να μπει στην κρυμμένη εκείνη επικράτεια. Άλλοι βρήκαν καταφύγιο στα οχυρά κοντά στη θάλασσα και στη Νάργκοθροντ και άλλοι πήγαν και κρύφτηκαν στο Οσσίριαντ ή, διασχίζοντας τα βουνά, πλανιόντουσαν άστεγοι στις ερημιές
. Και φήμες για τον πόλεμο και το σπάσιμο του κλοιού έφτασαν στα αφτιά των ανθρώπων στα ανατολικά της Μέσης-γης.
Στους γιους του Φινάρφιν έπεσε το μεγαλύτερο βάρος της επίθεσης και σκοτώθηκαν οι Άνγκροντ και Αέγκνορ στο πλευρό τους έπεσαν ο Μπρέγκολας, ο άρχοντας του οίκου του Μπέορ, και ένα μεγάλο μέρος των πολεμιστών εκείνου του λαού. Αλλά ο Μπαραχίρ, ο αδελφός του Μπρέγκολας, πολεμούσε πιο κάτω στα δυτικά, κοντά στη Διάβαση του Σίριον. Εκεί ο βασιλιάς Φίνροντ Φέλαγκουντ, ανεβαίνοντας βιαστικά από το νότο, αποκόπηκε από τους δικούς του και βρέθηκε περικυκλωμένος με ένα μικρό λόχο στο Βάλτο του Σέρεχ και θα τον είχαν σκοτώσει ή αιχμαλωτίσει, αλλά έφτασε ο Μπαραχίρ με τα πιο γενναία του παλικάρια και τον έσωσε, σχηματίζοντας ένα τείχος από κοντάρια ολόγυρά του και έτσι με μεγάλες απώλειες άνοιξαν δίοδο και βγήκαν. Ξέφυγε, λοιπόν, ο Φέλαγκουντ και γύρισε στο βαθύ οχυρό του στη Νάργκοθροντ αλλά έδωσε όρκο αιώνιας φιλίας και βοήθειας σε κάθε ανάγκη του Μπαραχίρ και όλων των δικών του και σαν επισφράγιση του όρκου του έδωσε στον Μπαραχίρ το δαχτυλίδι του. Ο Μπαραχίρ ήταν τώρα αυτοδικαίως ο άρχοντας του οίκου του Μπέορ και επέστρεψε στο Ντορθόνιον αλλά οι περισσότεροι από το λαό του εγκατέλειψαν τα σπίτια τους και βρήκαν καταφύγιο στο οχυρωμένο Χίθλουμ.
Τόσο μεγάλη ήταν η επίθεση του Μόργκοθ που ο Φινγκόλφιν και ο Φίνγκον δεν μπόρεσαν να έρθουν και να βοηθήσουν τους γιους του Φινάρφιν και οι δυνάμεις του Χίθλουμ υποχώρησαν με μεγάλες απώλειες στα οχυρά των Έρεντ Γουέθριν και αυτά με κόπο τα υπεράσπιζαν από τους Ορκ. Μπροστά στα τείχη του Έιθελ Σίριον, έπεσε ο Χάντορ ο Χρυσομάλλης, υπερασπιζόμενος την οπισθοφυλακή του άρχοντά του Φινγκόλφιν. Τότε ήταν εξήντα έξι χρόνων. Μαζί του έπεσε ο Γκούντορ, ο νεότερος γιος του, τρυπημένος από πολλά βέλη, και τα Ξωτικά τους πένθησαν. Τότε ο Γκάλντορ ο Υψηλός ανέλαβε το αξίωμα του πατέρα του. Και εξαιτίας της δύναμης και του ύψους των Βουνών της Σκιάς, που άντεξαν τα ποτάμια της φωτιάς, και από την ανδρεία των Ξωτικών και των ανθρώπων του Βορρά, που ούτε Ορκ ούτε Μπάλρογκ μπορούσε ακόμη να τους νικήσει, το Χίθλουμ έμενε ελεύθερο, μια απειλή στα πλευρά της επίθεσης του Μόργκοθ. Ο Φινγκόλφιν όμως είχε αποκοπεί από τους ομοφύλους του από μια θάλασσα εχθρών.
Ο πόλεμος δεν είχε πάει καλά για τους γιους του Φέανορ και σχεδόν όλες οι μοίρες είχαν καταληφθεί με έφοδο. Το Πέρασμα του Ανγκλον παραβιάστηκε αν και με μεγάλες απώλειες των δυνάμεων του Μόργκοθ. Ο Κέλεγκορμ και ο Κουρούφιν ηττήθηκαν και υποχώρησαν νότια και δυτικά από τις παραμεθόριες περιοχές του Ντόριαθ και, φτάνοντας, τέλος, στη Νάργκοθροντ, ζήτησαν καταφύγιο κοντά στον Φίνροντ Φέλαγκουντ. Έτσι οι δικοί τους αύξησαν τη δύναμη της Νάργκοθροντ, αλλά θα ήταν καλύτερα, όπως φάνηκε αργότερα, αν είχαν μείνει στην ανατολή, κοντά στους δικούς τους. Ο Μαέδρος έκανε κατορθώματα ξεχωριστής γενναιότητας και οι Ορκ το έβαζαν στα πόδια όταν τον έβλεπαν, γιατί μετά το βασανιστήριό του στα Θανγκορόντριμ, το πνεύμα του έκαιγε σαν λευκή φωτιά μέσα του κι έμοιαζε με κάποιον που γύρισε από τους νεκρούς. Έτσι, το μεγάλο οχυρό πάνω στο Λόφο του Χίμρινγκ έμενε άπαρτο, και πολλοί από τους πιο γενναίους, και από τους κατοίκους του Ντορθόνιον και από τις ανατολικές παραμεθόριες περιοχές, έμεναν και ανασυντάχθηκαν στο πλευρό του Μαέδρος, και για λίγο έκλεισε για άλλη μια φορά το Πέρασμα του Ανγκλον, έτσι ώστε οι Ορκ δεν μπορούσαν να μπουν στο Μπελέριαντ από αυτόν το δρόμο. Αλλά τσάκισαν το ιππικό του λαού του Φέανορ στο Λόθλαν, γιατί ήρθε εκεί ο Γκλάουρουνγκ και πέρασε από το Άνοιγμα του Μάγκλορ και αφάνισε όλη την περιοχή ανάμεσα στα δυο παρακλάδια του Γκέλιον. Και οι Ορκ πήραν το οχυρό πάνω στις δυτικές πλαγιές του όρους Ρέριρ και λεηλάτησαν όλο το Θαργκέλιον, την περιοχή του Καράνθιρ, και μόλυναν τη λίμνη Χέλεβορν. Από εκεί πέρασαν τον Γκέλιον με φωτιά και τρόμο και έφτασαν ως πέρα στο ανατολικό Μπελέριαντ. Ο Μάγκλορ ενώθηκε με τον Μαέδρος στο Χίμρινγκ, ο Καράνθιρ όμως τράπηκε σε φυγή και ένωσε τα υπόλοιπα του λαού του με τους διασκορπισμένους στρατιώτες των κυνηγών, του Άμροντ και του Άμρας, και υποχώρησαν και πέρασαν το Ράμνταλ στα νότια. Πάνω στο Αμον Έρεμπ διατήρησαν φρουρά και κάποια πολεμική δύναμη με τη βοήθεια των Πράσινων Ξωτικών και οι Ορκ δεν ήρθαν στο Οσσίριαντ ούτε στο Τάουρ-τμ-Ντούιναθ και τις ερημιές του νότου.
Τώρα, λοιπόν, έφτασαν νέα στο Χίθλουμ ότι το Ντορθόνιον χάθηκε και οι γιοι του Φινάρφιν έπεσαν και ότι οι γιοι του Φέανορ διώχτηκαν από τις χώρες τους. Τότε ο Φινγκόλφιν είδε (όπως του φάνηκε) την ολοκληρωτική καταστροφή των Νόλντορ και την ήττα πέρα από κάθε επανόρθωση όλων των οίκων τους. Πλημμυρισμένος από οργή και απελπισία, καβάλησε το Ροχάλλορ, το μεγάλο του άλογο, και βγήκε μονάχος χωρίς κανείς να μπορεί να τον συγκρατήσει. Διέσχισε το Ντορ-νου-Φαούγκλιθ σαν άνεμος μέσα στη σκόνη και όλοι όσοι είδαν την επίθεσή του το έβαλαν στα πόδια εκπληκτοι, νομίζοντας ότι ο Όρομε ο ίδιος είχε έρθει, γιατί τον είχε κυριέψει τέτοια τρελή λύσσα, που τα μάτια του άστραφταν σαν τα μάτια των Βάλαρ. Κι έτσι έφτασε μόνος του στις πύλες της Άνγκμπαντ και σάλπισε το βούκινο του, χτύπησε για άλλη μια φορά τις μπρούντζινες πόρτες και προκάλεσε τον Μόργκοθ να βγει να πολεμήσουν οι δυο τους. Και ο Μόργκοθ ήρθε.
Ε
κείνη ήταν η τελευταία φορά που πέρασε τις πόρτες του οχυρού του σ’ εκείνους τους πολέμους και λέγεται ότι δέχτηκε την πρόκληση πρόθυμα, γιατί, μ’ όλο που η δύναμή του ήταν μεγαλύτερη από καθετί στον κόσμο αυτό, αυτός μόνος από τους Βάλαρ γνώριζε το φόβο. Όμως δεν μπορούσε τώρα να αρνηθεί την πρόκληση μπροστά στα μάτια των καπεταναίων του, γιατί οι βράχοι αντήχησαν από τη διαπεραστική μουσική του βούκινου του Φινγκόλφιν και η φωνή του κατέβηκε κοφτερή και καθαρή ως τα τρίσβαθα της Άνγκμπαντ. Και ο Φινγκόλφιν αποκάλεσε τον Μόργκοθ δειλό και άρχοντα σκλάβων. Έτσι, ο Μόργκοθ ήρθε ανεβαίνοντας αργά από τον υπόγειο θρόνο του και ο γδούπος των ποδιών του έμοιαζε με υπόγεια βροντή. Βγήκε ντυμένος με μαύρη πανοπλία και στάθηκε μπροστά στο βασιλιά σαν σιδεροστεφανωμένος πύργος. Η θεόρατη ασπίδα του, μαύρη, δίχως στολίδι, του έριχνε τη σκιά της σαν σύννεφο καταιγίδας. Ο Φινγκόλφιν όμως έλαμπε στη σκιά της σαν άστρο, γιατί ο αλυσιδωτός του θώρακας ήταν ασημοκαπνισμένος και η γαλάζια του ασπίδα ήταν στολισμένη με πετράδια, και τράβηξε το σπαθί του το Ρίνγκιλ, που στραφτάλιζε σαν πάγος.
Τότε ο Μόργκοθ σήκωσε ψηλά τον Γκροντ, το Σφυρί του Κάτω Κόσμου, και το κατέβασε σαν κεραυνό. Ο Φινγκόλφιν όμως πήδησε στο πλάι και ο Γκροντ άνοιξε ένα μεγάλο λάκκο στη γη απ’ όπου πετάχτηκαν καπνός και φωτιά. Πολλές φορές ο Μόργκοθ όρμησε να τον χτυπήσει και κάθε φορά ο Φινγκόλφιν ξέφευγε μ’ ένα πήδημα, σαν αστραπή που ξεφεύγει κάτω από ένα μαύρο σύννεφο και κατάφερε στον Μόργκοθ εφτά πληγές, κι εφτά φορές ο Μόργκοθ έβγαλε κραυγή αγωνίας, που έκανε τα μπουλούκια της Άνγκμπαντ να πέσουν καταγής με απελπισία, και οι κραυγές του αντηχούσαν στις Βόρειες Περιοχές.
Τέλος, όμως, ο βασιλιάς κουράστηκε και ο Μόργκοθ του ρίχτηκε με την ασπίδα του. Τρεις φορές τον έριξε στα γόνατα και τρεις φορές ξανασηκώθηκε και σήκωσε τη σπασμένη του ασπίδα και το βουλιαγμένο του κράνος. Αλλά η γη ήταν παντού ανοιγμένη, και γεμάτη λάκκους και παραπάτησε κι έπεσε προς τα πίσω, μπροστά στα πόδια του Μόργκοθ και ο Μόργκοθ έβαλε το αριστερό του πόδι πάνω στο λαιμό του και το βάρος του ήταν σαν πεσμένος λόφος. Κι όμως με το τελευταίο απελπισμένο του χτύπημα ο Φινγκόλφιν τον τρύπησε στο πόδι με το Ρίνγκιλ και το αίμα ξεχύθηκε καπνίζοντας κατάμαυρο και γέμισε τους λάκκους του Γκροντ.
Έτσι πέθανε ο Φινγκόλφιν, ο ψηλός Βασιλέας των Νόλντορ, ο πιο περήφανος και γενναίος από όλους τους αρχαίους Ξωτικο-βασιλιάδες. Οι Ορκ δεν περηφανεύτηκαν γι’ αυτήν τη μονομαχία στην πύλη ούτε τα Ξωτικά την τραγουδούν, γιατί η λύπη τους είναι πολύ βαθιά. Όμως το γεγονός διατηρείται ακόμα στη μνήμη, γιατί ο Θορόντορ, ο Βασιλιάς των Αετών, έφερε τα νέα στην Γκοντόλιν και πέρα μακριά στο Χίθλουμ. Και ο Μόργκοθ πήρε το σώμα του Ξωτικο-βασιλιά και το κομμάτιασε και θα το έριχνε στους λύκους του, όμως, ήρθε γοργά από την αετοφωλιά του, απ’ τις κορυφές των Κρισσαέγκριμ, κι έπεσε πάνω στον Μόργκοθ και του σημάδεψε το πρόσωπο. Ο θόρυβος που έκανε ο ορμητικός άνεμος από τις φτερούγες του Θορόντορ έμοιαζε με το θόρυβο των ανέμων του Μάνγουε. Άρπαξε το σώμα στα πανίσχυρα νύχια του και σηκώθηκε απότομα πάνω από τα βέλη των Ορκ και πήρε μακριά το βασιλιά. Και τον ακούμπησε πάνω σε μια βουνοκορφή που απ’ τον βορρά έβλεπε την κρυμμένη κοιλάδα της Γκοντόλιν και ο Τούργκον ήρθε και ύψωσε ένα πέτρινο τύμβο πάνω από τη σορό του πατέρα του. Κι από τότε κανένας Ορκ δεν τολμούσε να περάσει από τον τύμβο του Φινγκόλφιν ή να πλησιάσει τον τάφο του, ως την ώρα που έφτασε το μοιραίο για την Γκοντόλιν και προδοσία γεννήθηκε στον οίκο του.
Μετά από κείνη την ημέρα ο Μόργκοθ κούτσαινε από το ένα πόδι και ο πόνος από τις πληγές του δεν θεραπευόταν και στο πρόσωπό του υπήρχε η ουλή που του άφησε ο Θορόντορ. Μεγάλος ήταν ο θρήνος στο Χίθλουμ όταν έγινε γνωστός ο θάνατος του Φινγκόλφιν και με λύπη ανέλαβε ο Φίνγκον την αρχηγία του οίκου του Φινγκόλφιν και τη βασιλεία των Νόλντορ, αλλά τον ανήλικο γιο του, τον Ερεΐνιον (που αργότερα ονομάστηκε Γκιλ-Γκάλαντ) τον έστειλε στα Λιμάνια.
Η δύναμη τώρα του Μόργκοθ έριχνε τη σκιά της πάνω στις βόρειες περιοχές, ο Μπαραχίρ όμως δεν έφυγε από το Ντορθόνιον και έμεινε και πολεμούσε διεκδικώντας τον τόπο βήμα προς βήμα από τους εχθρούς του. Τότε ο Μόργκοθ καταδίωξε το λαό του μέχρι θανάτου, ώσπου έμειναν ελάχιστοι: και όλο το δάσος στις βορινές πλαγιές εκείνου του τόπου το μετέτρεψε λίγο λίγο σε μια περιοχή τόσου τρόμου και μαύρης μαγείας που ακόμη και οι Ορκ δεν έμπαιναν εκεί θεληματικά εκτός κι αν τους πίεζε ανάγκη και ονομάστηκε Ντελντούγουασθ και Τάουρ-νου-Φούιν, το Δάσος της Νυχτοσκιάς. Τα δέντρα που φύτρωσαν εκεί μετά την πυρκαγιά ήταν μαύρα και άγρια και οι ρίζες τους ήταν μπερδεμένες και ψαχούλευαν στο σκοτάδι σαν νύχια γαμψά και όσοι τύχαινε να βρεθούν κατά λάθος ανάμεσά τους έχαναν το δρόμο και τυφλώνονταν και φαντάσματα τρόμου τους στραγγάλιζαν ή τους καταδίωκαν ώσπου να τρελαθούν. Τέλος, τόσο απελπιστική έγινε η θέση του Μπαραχίρ, που η Εμέλντιρ με την Αντρίκια Καρδιά, η γυναίκα του (που προτιμούσε να πολεμήσει πλάι στο γιο της και τον άντρα της παρά να φύγει) συγκέντρωσε όσα γυναικόπαιδα είχαν απομείνει, και έδωσε ό
πλα σε όσες μπορούσαν να τα κρατήσουν και τις οδήγησε στα βουνά που βρίσκονταν πίσω τους από επικίνδυνα μονοπάτια ώσπου, τέλος, έφτασαν με απώλειες και σε άθλια κατάσταση στο Μπρέθιλ. Εκεί μερικές τις δέχτηκαν οι Χάλαντιν, άλλες όμως διέσχισαν τα βουνά και πήγαν στο Ντορ-λόμιν στο λαό του Γκάλντορ, του γιου του Χάντορ και ανάμεσα σ’ αυτές ήταν η Ρίαν, η κόρη του Μπέλεγκουντ, και η Μόργουεν, που ονομάστηκε Έλεντγουεν, δηλαδή Ξωτικόμορφη, κόρη της Μπάραγκουντ. Αλλά καμιά τους δεν είδε ποτέ ξανά τους άντρες που είχαν αφήσει. Γιατί εκείνοι σκοτώθηκαν ένας ένας, ώσπου στο τέλος έμειναν του Μπαραχίρ μόνο δώδεκα: ο γιος του ο Μπέρεν, οι ανιψιοί του Μπάραγκουντ και Μπέλεγκουντ, γιοι του Μπρέγκολας, και εννέα πιστοί υπηρέτες της οικογένειάς του που τα ονόματά τους διατηρήθηκαν για πολύ στα τραγούδια των Νόλντορ: ο Ραδρούιν και ο Νταϊρούιν, ο Ντάγκνιρ και ο Ράγκνορ, ο Γκίλντορ και ο Γκόρλιμ ο δυστυχισμένος, ο Άρθαντ και ο Ούρθελ και ο Χαθάλντιρ ο νεαρός. Παράνομοι, χωρίς ελπίδα, είχαν καταντήσει μια απελπισμένη συμμορία που δεν μπορούσε να ξεφύγει και που δεν παραδινόταν, γιατί τα σπίτια τους είχαν καταστραφεί και οι γυναίκες και τα παιδιά τους είχαν συλληφθεί ή σκοτωθεί ή φύγει. Από το Χίθλουμ δεν ερχόταν ούτε βοήθεια ούτε νέα και ο Μπαραχίρ και οι άντρες του καταδιώκονταν σαν τα άγρια ζώα. Κι έτσι υποχώρησαν στα γυμνά ψηλώματα πάνω από το δάσος και πλανιόντουσαν ανάμεσα στις λιμνούλες και τα πέτρινα ρουμάνια της περιοχής εκείνης, όσο το δυνατόν πιο μακριά από τους κατάσκοπους και τα μάγια του Μόργκοθ. Για κρεβάτι τους είχαν τα ρείκια και για σκέπη τους το συννεφιασμένο ουρανό.
Για δυο περίπου χρόνια μετά την Ντάγκορ Μπράγκολλαχ, οι Νόλντορ εξακολουθούσαν να υπερασπίζονται το δυτικό πέρασμα κοντά στις πηγές του Σίριον, γιατί η δύναμη του Ούλμο βρισκόταν σ’ εκείνα τα νερά και η Μίνας Τίριθ αντιστεκόταν στους Ορκ. Αλλά κάποτε, τέλος, μετά την πτώση του Φινγκόλφιν, ο Σάουρον, ο μεγαλύτερος και πιο τρομερός από τους υπηρέτες του Μόργκοθ, που στη γλώσσα των Σίνταρ ονομαζόταν Γκορθάουρ, έκανε επίθεση εναντίον του Ορόντρεθ, του φύλακα του πύργου πάνω στο Τολ Σίριον. Ο Σάουρον είχε τώρα εξελιχθεί σε μάγο με τρομερή δύναμη, αφέντη των σκιών και των οπτασιών, με βρώμικη σοφία και ανελέητη δύναμη. Ό,τι έπιανε το διαστρέβλωνε και ό,τι κυβερνούσε το διέστρεφε, ήταν αφέντης των λυκανθρώπων η εξουσία του ήταν βασανιστήριο. Πήρε τη Μίνας Τίριθ με κατά μέτωπον επίθεση, γιατί ένα μαύρο σύννεφο φόβου πλάκωσε αυτούς που την υπεράσπιζαν και ο Ορόντρεθ αναγκάστηκε να την εγκαταλείψει και να καταφύγει στη Νάργκοθροντ. Τότε ο Σάουρον μετέτρεψε τον πύργο σε φρούριο του Μόργκοθ, οχυρό του κακού και απειλή και το πανέμορφο νησί του Τολ Σίριον έγινε καταραμένο και ονομάστηκε Τολ-ιν-Γκαούρχοθ, το Νησί των Λυκανθρώπων. Κανένα ζωντανό πλάσμα δεν μπορούσε να διασχίσει την κοιλάδα και να μην το δει ο Σάουρον απ’ τον πύργο όπου καθόταν. Ο Μόργκοθ, τώρα, κρατούσε το δυτικό πέρασμα και ο τρόμος του γέμιζε τα χωράφια και τα δάση του Μπελέριαντ. Πέρα από το Χίθλουμ καταδίωκε τους εχθρούς του αμείλικτα κι έψαχνε κι έβρισκε τις κρυψώνες τους και έπαιρνε τα οχυρά τους ένα ένα. Οι Ορκ, που συνεχώς γίνονταν πιο τολμηροί, πλανιόντουσαν όπου ήθελαν, κατεβαίνοντας τον Σίριον στη δύση και τον Κέλον στην ανατολή και περικύκλωσαν το Ντόριαθ και λεηλατούσαν τις περιοχές, έτσι που ζώα και πουλιά έφευγαν στο πέρασμά τους και σιωπή κι ερήμωση απλωνόταν σταθερά κατεβαίνοντας απ’ το βορρά. Πολλούς από τους Νόλντορ και τους Σίνταρ τους έπιαναν αιχμάλωτους και τους οδηγούσαν στην Άνγκμπαντ και τους έκαναν σκλάβους, αναγκάζοντάς τους να χρησιμοποιούν την τέχνη και τη γνώση τους στην υπηρεσία του Μόργκοθ. Και ο Μόργκοθ έστελνε τους κατασκόπους του που ήταν ντυμένοι με ψεύτικες μορφές και τα λόγια τους ήταν απάτη και έδιναν ψεύτικες υποσχέσεις για αμοιβή και με δολερά λόγια προσπαθούσαν να ξεσηκώσουν το φόβο και τη ζήλεια ανάμεσα στους λαούς, κατηγορώντας τους βασιλιάδες και τους αρχηγούς τους για πλεονεξία και προδοσία του ενός εναντίον του άλλου. Και εξαιτίας της κατάρας της Αδελφοκτονίας στο Αλκουαλόντε αυτά τα ψέματα συχνά γίνονταν πιστευτά και έτσι, όσο οι καιροί γίνονταν πιο σκοτεινοί, άρχισαν να περιέχουν και κάποια δόση αλήθειας, γιατί ο νους και οι καρδιές των Ξωτικών του Μπελέριαντ θόλωσαν από το φόβο και την απελπισία. Αλλά πάντοτε οι Νόλντορ πιο πολύ έτρεμαν την προδοσία εκείνων από τους δικούς τους που είχαν βρεθεί αιχμάλωτοι στην Άνγκμπαντ, γιατί ο Μόργκοθ χρησιμοποιούσε μερικούς απ’ αυτούς για τους πονηρούς του σκοπούς και, προσποιούμενος ότι τους έδινε την ελευθερία τους, τους απελευθέρωνε. Η θέλησή τους όμως ήταν αλυσοδεμένη στη δική του και έφευγαν μόνο για να ξαναγυρίσουν πάλι σ’ αυτόν. Κι έτσι, ακόμα κι αν κάποιοι αιχμάλωτοι ξέφευγαν στ’ αλήθεια, δεν τους καλοϋποδέχονταν και πλανιόντουσαν μονάχοι, παράνομοι και απελπισμένοι.
Στους Ανθρώπους ο Μόργκοθ προσποιήθηκε λύπηση, αν και κανείς άκουγε τα μηνύματά του, λέγοντας ότι οι συμφορές τους προέρχονταν μόνο εξαιτίας της υποδούλωσής τους στους επαναστάτες Νόλντορ κι ότι στα χέρια του πραγματικού Άρχοντα της Μέσης-γης θα αποκτούσαν τιμές και δίκαιη αμοιβή της αντρειοσύνης τους, αν άφηναν την επανάσταση. Αλλά ελάχιστοι Άνθρωποι από τους Τρεις Οίκους των Εντάιν του έδιναν σημασία, ακόμα κι όταν τους έφερναν στα μαρτύρια της Ά
νγκμπαντ. Γι’ αυτό ο Μόργκοθ τους καταδίωκε με μίσος και έστελνε τους αγγελιαφόρους του πέρα απ’ τα βουνά.
Λέγεται ότι εκείνον τον καιρό πρωτοήρθαν στο Μπελέριαντ οι Μελαψοί Άνθρωποι. Μερικοί βρίσκονταν κιόλας κρυφά κάτω από την κυριαρχία του Μόργκοθ και ήρθαν στο κάλεσμά του όχι όμως όλοι, γιατί οι φήμες για το Μπελέριαντ, για τους τόπους και τα νερά του, για τους πολέμους και τα πλούτη του κυκλοφορούσαν τώρα παντού και τα ανήσυχα πόδια των Ανθρώπων συνεχώς κατευθύνονταν δυτικά εκείνες τις μέρες. Εκείνοι οι Άνθρωποι ήταν κοντόχοντροι, με μακριά δυνατά χέρια, η επιδερμίδα τους ήταν μελαψή ή κιτρινωπή και τα μαλλιά τους ήταν μαύρα όπως και τα μάτια τους. Είχαν πολλούς οίκους, και μερικοί συμπαθούσαν περισσότερο τους Νάνους των βουνών παρά τα Ξωτικά. Αλλά ο Μαέδρος, γνωρίζοντας την αδυναμία των Νόλντορ και των Εντάιν, ενώ τα υπόγεια της Άνγκμπαντ έμοιαζαν να έχουν ατέλειωτα αποθέματα που συνέχεια ανανεώνονταν, συμμάχησε με τους νεοφερμένους Ανθρώπους και έδωσε τη φιλία του στους αρχηγούς τους Μπορ και Ούλφανγκ. Κι ο Μόργκοθ ήταν πολύ ευχαριστημένος: γιατί αυτό σχεδίαζε. Γιοι του Μπορ ήταν ο Μπόρλαντ, ο Μπόρλαχ και ο Μπόρθαντ. Αυτοί ακολούθησαν τον Μαέδρος και τον Μάγκλορ και η ελπίδα του Μόργκοθ διαψεύστηκε, γιατί έμειναν πιστοί.
Γιοι του Ούλφανγκ του Μαύρου ήταν ο Ούλφαστ, ο Ούλγουαρθ και ο Ούλντορ ο καταραμένος. Αυτοί ακολούθησαν τον Καράνθιρ και του ορκίστηκαν πίστη, αλλά αποδείχτηκαν επίορκοι.
Ελάχιστη αγάπη υπήρχε ανάμεσα στους Εντάιν και τους ανατολίτες και σπάνια συναντιόντουσαν, γιατί οι νεοφερμένοι είχαν εγκατασταθεί για πολύ καιρό στο Ανατολικό Μπελέριαντ. Οι άνθρωποι του Χάντορ ήταν αποκλεισμένοι στο Χίθλουμ και ο οίκος του Μπέορ είχε σχεδόν αφανιστεί. Ο λαός της Χάλεθ στην αρχή δεν επηρεάστηκε από τον βορινό πόλεμο, γιατί ζούσαν νότια στο Δάσος του Μπρέθιλ. Τώρα όμως άρχισαν μάχες ανάμεσα σ’ αυτούς και τους επιδρομείς Ορκ. Ήταν γενναίοι άνθρωποι και δεν εγκατέλειπαν έτσι εύκολα τα δάση που αγαπούσαν. Και στην εξιστόρηση τη γεμάτη ήττες εκείνου του καιρού, τα κατορθώματα των Χάλαντιν έρχονται στη μνήμη τιμημένα: γιατί μετά την άλωση της Μίνας Τίριθ οι Ορκ ήρθαν από το δυτικό πέρασμα και θα είχαν ίσως επεκτείνει τις λεηλασίες τους ως τις εκβολές του Σίριον, ο Χάλμιρ όμως, ο άρχοντας των Χάλαντιν, ειδοποίησε γρήγορα τον Θίνγκολ, γιατί είχε φιλικές σχέσεις με τα Ξωτικά που φρουρούσαν τα σύνορα του Ντόριαθ. Τότε ο Μπέλεγκ ο Τοξότης, ο αρχηγός των Φυλάκων των συνόρων του Θίνγκολ, έφερε ισχυρές δυνάμεις Σίνταρ στο Μπρέθιλ, οπλισμένες με τσεκούρια και, βγαίνοντας από τα βάθη του δάσους, ο Χάλμιρ και ο Μπέλεγκ έπεσαν ξαφνικά στη λεγεώνα των Ορκ και την αφάνισαν. Τότε η μαύρη πλημμύρα από το Βορρά αναχαιτίστηκε σ’ εκείνη την περιοχή και οι Ορκ δεν τολμούσαν να περάσουν τον Τέιγκλιν για πολλά χρόνια. Ο λαός της Χάλεθ εξακολούθησε να ζει σε ειρηνική επιφυλακή στο Δάσος του Μπρέθιλ και κάτω από την επαγρύπνησή του το Βασίλειο της Νάργκοθροντ μπόρεσε να πάρει ανάσα και να ανασυντάξει τις δυνάμεις του.
Αυτήν την εποχή ο Χούριν και ο Χούορ, οι γιοι του Γκάλντορ από το Ντορ-λόμιν, ζούσαν με τους Χάλαντιν γιατί είχαν συγγένεια. Τις μέρες πριν από την Ντάγκορ Μπράγκολλαχ αυτοί οι δύο οίκοι των Εντάιν ενώθηκαν σε μια μεγάλη γιορτή, όταν ο Γκάλντορ και η Γκλόρεδελ, τα παιδιά του Χάντορ του Χρυσομάλλη, παντρεύτηκαν τη Χάρεθ και τον Χάλντιρ, τα παιδιά του Χάλμιρ, του άρχοντα των Χάλαντιν. Γι’ αυτό οι γιοι του Γκάλντορ μεγάλωσαν στο Μπρέθιλ κοντά στο θείο τους τον Χάλντιρ, όπως ήταν η συνήθεια των Ανθρώπων την εποχή εκείνη, και πήραν και οι δύο μέρος στη μάχη εναντίον των Ορκ ακόμη κι ο Χούορ, γιατί δεν κρατιόταν με τίποτα, αν και δεν ήταν παρά μόνο δεκατριών χρονών. Και βρέθηκαν σε ένα λόχο που κόπηκε από τους άλλους και τους καταδίωξαν ως τη Διάβαση του Μπρίθιαχ κι εκεί θα τους είχαν πιάσει ή σκοτώσει αν δεν βοηθούσε η δύναμη του Ούλμο, που ήταν ακόμα μεγάλη στον Σίριον. Ομίχλη σηκώθηκε από το ποτάμι και τους έκρυψε από τους εχθρούς τους και ξέφυγαν, περνώντας από το Μπρίθιαχ στο Ντίμπαρ, και πλανήθηκαν στους λόφους κάτω από τις απόκρημνες πλαγιές των Κρισσαέγκριμ, ώσπου μπερδεύτηκαν μέσα στις παγίδες εκείνης της περιοχής και δεν ήξεραν πού να πάνε ή πώς να γυρίσουν. Τότε τους είδε ο Θορόντορ κι έστειλε δύο από τους αετούς του να τους βοηθήσουν και οι αετοί τους σήκωσαν ψηλά και τους έφεραν πίσω από τα Κυκλωτικά Βουνά, στην κρυφή κοιλάδα του Τουμλάντεν και την κρυμμένη πόλη της Γκοντόλιν, που κανένας άνθρωπος δεν είχε ως τότε δει.
Εκεί ο Τούργκον ο βασιλιάς τους δέχτηκε καλά όταν έμαθε ποια ήταν η γενιά τους, γιατί μηνύματα και όνειρα του είχαν έρθει με τον Σίριον από τη θάλασσα, από τον Ούλμο, τον Άρχοντα των Υδάτων, προειδοποιώντας τον για το κακό που ερχόταν και συμβουλεύοντάς τον να φερθεί καλά στους γιους του οίκου του Χάντορ, απ’ όπου θα του έρθει βοήθεια όταν χρειαστεί. Ο Χούριν και ο Χούορ έζησαν σχεδόν ένα χρόνο φιλοξενούμενοι στο παλάτι του βασιλιά και λέγεται ότι τότε ο Χούριν έμαθε πολλά από τις γνώσεις των Ξωτικών και κατάλαβε επίσης κάτι από τη σκέψη και τους σκοπούς του βασιλιά. Γιατί στον Τούργκον άρεσαν πολύ οι γιοι του Γκάλντορ και συζητούσε πολύ μαζί τους και επιθυμούσε αληθινά να τους κρατήσει στην Γκοντόλιν από αγάπη, και όχι μόνο εξαιτίας του νόμου του, που έλεγε ότι κανένας ξένος, είτε Ξωτικό είτε Άνθρωπος, που έβρισκε το δρόμο για το κρυφό
του βασίλειο και έβλεπε την πόλη του δε θα μπορούσε να φύγει πια, ώσπου ο βασιλιάς ν’ ανοίξει τον κλοιό και ο κρυμμένος λαός να βγει έξω.
Αλλά ο Χούριν και ο Χούορ επιθυμούσαν να γυρίσουν στους δικούς τους και να μοιραστούν τους πολέμους και τις δυστυχίες που τους είχαν βρει τώρα. Και ο Χούριν είπε στον Τούργκον:
«Άρχοντα, είμαστε Άνθρωποι θνητοί και δεν μοιάζουμε με τους Έλνταρ. Αυτοί μπορεί να κρατούν πολλά χρόνια, περιμένοντας να πολεμήσουν εναντίον των εχθρών τους σε κάποια μέρα μακρινή για μας όμως ο χρόνος είναι λίγος και η ελπίδα και η δύναμή μας γρήγορα μαραίνονται. Εξάλλου, εμείς δεν βρήκαμε το δρόμο για την Γκοντόλιν και σίγουρα δεν ξέρουμε πού βρίσκεται αυτή η πόλη, γιατί εδώ μας έφεραν με φόβο και θαυμασμό από τους ψηλούς δρόμους του αέρα και από οίκτο οι αετοί είχαν τα μάτια μας σκεπασμένα».
Τότε ο Τούργκον του έκανε τη χάρη και του είπε:
«Από το δρόμο που ήρθατε, έχετε την άδεια να φύγετε, αν ο Θορόντορ είναι πρόθυμος. Λυπάμαι γι’ αυτόν το χωρισμό, όμως σε λίγο, όπως το υπολογίζουν οι Έλνταρ, μπορεί να συναντηθούμε πάλι».
Αλλά ο Μαέγκλιν, ο γιος της αδελφής του βασιλιά, που ήταν μεγάλος και τρανός στην Γκοντόλιν, δεν λυπήθηκε καθόλου για την αναχώρησή τους γιατί του κακοφαινόταν η εύνοια που τους είχε ο βασιλιάς και δεν αγαπούσε καθόλου τη γενιά των Ανθρώπων. Είπε, λοιπόν, στον Χούριν:
«Η μεγαλοψυχία του βασιλιά είναι μεγαλύτερη απ’ όσο φαντάζεστε, και ο νόμος έγινε λιγότερο αυστηρός από ό,τι ήταν πριν διαφορετικά, δε θα σας είχε δοθεί άλλη επιλογή από το να μείνετε εδώ ως το τέλος της ζωής σας».
Τότε ο Χούριν του αποκρίθηκε:
«Η μεγαλοψυχία του βασιλιά είναι πραγματικά μεγάλη αλλά αν ο λόγος μας δεν είναι αρκετός, τότε να σου ορκιστούμε».
Και τ’ αδέλφια ορκίστηκαν ποτέ να μην αποκαλύψουν τα σχέδια του Τούργκον και να κρατήσουν μυστικό ό,τι είδαν στο βασίλειό του. Ύστερα αποχαιρέτησαν και ήρθαν τη νύχτα οι αετοί και τους πήραν μακριά και τους κατέβασαν στο Ντορ-λόμιν πριν χαράξει. Οι δικοί τους έκαναν μεγάλη χαρά που τους είδαν, γιατί οι αγγελιαφόροι από το Μπρέθιλ έλεγαν πως είχαν χαθεί. Οι ίδιοι όμως δεν έλεγαν ούτε στον πατέρα τους πού είχαν πάει, εκτός από το ότι τους έσωσαν στις ερημιές οι αετοί, που τους έφεραν και σπίτι τους. Ο Γκάλντορ όμως είπε:
«Ζήσατε, λοιπόν, ένα χρόνο στις ερημιές; Ή μήπως οι αετοί σας φιλοξένησαν στις αετοφωλιές τους; Βρήκατε όμως τροφή και όμορφα ρούχα και γυρίσατε σαν μικροί πρίγκιπες κι όχι σαν εγκαταλειμμένοι στο δάσος».
Και ο Χούριν απάντησε:
«Να είσαι ευχαριστημένος που γυρίσαμε, γιατί πήραμε την άδεια μόνο αφού δώσαμε όρκο σιωπής».
Τότε ο Γκάλντορ δεν τους ξαναρώτησε πια, αλλά κι αυτός και άλλοι πολλοί μάντεψαν την αλήθεια, με τον καιρό η παράξενη τύχη του Χούριν και του Χούορ έφτασε στ’ αφτιά των υπηρετών του Μόργκοθ.
Όταν ο Τούργκον έμαθε πως έσπασε ο αποκλεισμός της Άνγκμπαντ δεν άφηνε κανέναν από τους δικούς του να βγουν και να πάνε στον πόλεμο, γιατί πίστευε πως η Γκοντόλιν ήταν ισχυρή και πως δεν είχε ωριμάσει ο καιρός για να φανερωθεί. Αλλά πίστευε ακόμη ότι το τέλος του Αποκλεισμού ήταν η αρχή της πτώσης των Νόλντορ, εκτός κι αν ερχόταν βοήθεια, κι έστειλε κρυφά λόχους των Γκοντολίντριμ στις εκβολές του Σίριον και στο νησί του Μπάλαρ. Εκεί ναυπήγησαν καράβια και άνοιξαν πανιά για τις εσχατιές της Δύσης εκτελώντας την παραγγελία του Τούργκον: να βρουν το Βάλινορ και να ζητήσουν συγνώμη και βοήθεια από τους Βάλαρ. Αλλά οι θάλασσες ήταν άγριες και πλατιές και τις σκέπαζε μαγεμένη σκιά, και το Βάλινορ ήταν κρυμμένο. Έτσι κανένας από τους αγγελιαφόρους του Τούργκον δεν έφτασε στη Δύση. Πολλοί χάθηκαν και ελάχιστοι γύρισαν πίσω, η μοίρα της Γκοντόλιν πλησίαζε.
Φήμες απ’ όλα αυτά έφταναν στον Μόργκοθ και τον έκαναν ν’ ανησυχεί παρ’ όλες τις νίκες του. Επιθυμούσε πολύ να έχει πληροφορίες για τον Φέλαγκουντ και τον Τούργκον. Γιατί, αν και είχαν εξαφανιστεί και κανείς δεν ήξερε γι’ αυτούς, όμως δεν ήταν νεκροί, Της Νάργκοθροντ ήξερε μόνο το όνομα, αλλά δεν ήξερε ούτε πού βρισκόταν ούτε τη δύναμή της και για την Γκοντόλιν δεν ήξερε τίποτα και η σκέψη του Τούργκον τον ενοχλούσε περισσότερο. Έτσι έστειλε ακόμα περισσότερους κατασκόπους στο Μπελέριαντ όμως απέσυρε τα περισσότερα στρατεύματα των Ορκ πίσω στην Άνγκμπαντ, γιατί καταλάβαινε πως δεν μπορούσε ακόμη να δώσει την τελική και νικηφόρα μάχη, αν δεν συγκέντρωνε νέες δυνάμεις, και πως δεν είχε υπολογίσει σωστά τη γενναιότητα των Νόλντορ ούτε και τη δύναμη των όπλων των ανθρώπων που πολεμούσαν πλάι τους. Μ’ όλο που η νίκη του στην Μπράγκολλαχ ήταν σπουδαία, όπως και οι νίκες του τα επόμενα χρόνια, και αν και οι καταστροφές που είχε προξενήσει στους εχθρούς του ήταν μεγάλες, οι δικές του απώλειες δεν υπήρξαν μικρότερες και, παρόλο που διατήρησε την κυριαρχία του στο Ντορθόνιον και τη Διάβαση του Σίριον, οι Έλνταρ, αφού συνήλθαν από την αρχική τους απελπισία, άρχισαν τώρα να παίρνουν πίσω ό,τι είχαν χάσει. Έτσι το Μπελέριαντ στα νότια είχε μια εικονική ειρήνη ξανά για λίγα χρόνια τα σιδηρουργεία όμως της Άνγκμπαντ δούλευαν ασταμάτητα.
Μετά από εφτά χρόνια από την Τέταρτη Μάχη, ο Μόργκοθ ανανέωσε τις επιδρομές του και έστειλε μεγάλες δυνάμεις κατά του Χίθλουμ. Η επίθεση στα περάσματα των Βουνών της Σκιάς ήταν άγρια και στην πολιορκία του Έιθελ Σίριον ο Γκάλντορ ο ψηλός, ο Άρχοντας του Ντορ-λόμιν, σκοτώθηκε από ένα βέλος. Το οχυρό εκείνο το κρατούσε επ’ ονόματι του Ύψιστου Βασιλιά Φίνγκον και στο ίδιο μέρος ο πατέρας του ο Χάντορ Λόριντο
λ είχε πεθάνει πολύ λίγο πριν. Ο γιος του ο Χούριν μόλις είχε ενηλικιωθεί, αλλά είχε μεγάλη σωματική και πνευματική δύναμη και απώθησε τους Ορκ με μεγάλη σφαγή από τα Έρεντ Γουέθριν και τους καταδίωξε μακριά πάνω στην άμμο της Ανφάουγκλιθ.
Ο βασιλιάς Φίνγκον όμως δυσκολευόταν πολύ να αναχαιτίσει το στρατό της Άνγκμπαντ που κατέβηκε από το βορρά, η μάχη δόθηκε στις πεδιάδες του Χίθλουμ. Εκεί ο Φίνγκον βρέθηκε να υστερεί αριθμητικά αλλά τα πλοία του Κίρνταν ανέβηκαν με μεγάλη δύναμη το φιόρδ του Ντρένγκιστ και την ώρα της ανάγκης τα Ξωτικά του Φάλας έπεσαν στο στρατό του Μόργκοθ από τα δυτικά. Τότε οι Ορκ έσπασαν και τράπηκαν σε φυγή και νίκησαν οι Έλνταρ, και οι έφιπποι τοξότες τους τους καταδίωξαν ως τα Σιδερένια Βουνά. Από τότε και ύστερα ο Χούριν, ο γιος του Γκάλντορ, ήταν ο αρχηγός του οίκου του Χάντορ στο Ντορ-λόμιν και υπηρετούσε τον Φίνγκον. Ο Χούριν είχε μικρότερο ύψος από τους προγόνους του, ή το γιο του, ήταν όμως ακούραστος και είχε μεγάλη σωματική αντοχή, ευλύγιστος και γρήγορος σαν το λαό της μητέρας του, της Χάρεθ των Χάλαντιν. Γυναίκα του ήταν η Μόργουεν Έλεντγουεν, κόρη του Μπάραγκουντ του οίκου του Μπέορ, που είχε φύγει από το Ντορθόνιον με τη Ρίαν, την κόρη του Μπέλεγκουντ, και την Εμέλντιρ, τη μητέρα του Μπέρεν.
Εκείνον τον καιρό, επίσης, οι εκτός νόμου του Ντορθόνιον αφανίστηκαν, όπως θα δούμε αργότερα και ο Μπέρεν, ο γιος του Μπαραχίρ, μόνος ξέφυγε και ήρθε με δυσκολία στο Ντόριαθ.

Μπέρεν και Λούθιεν
Από τις ιστορίες της λύπης και της καταστροφής που φτάνουν ως εμάς από εκείνες τις μέρες, υπάρχουν και μερικές που ανάμεσα στους θρήνους υπάρχει χαρά και κάτω από τη σκιά του θανάτου φως που διατηρείται. Και από αυτές τις ιστορίες, η πιο ωραία στα αυτιά των Ξωτικών εξακολουθεί να είναι η ιστορία του Μπέρεν και της Λούθιεν. Από τη ζωή τους έγινε η Ωδή της Λεΐθιαν, της Απαλλαγής από τα Δεσμά, που είναι η δεύτερη μεγαλύτερη από τις ωδές που αναφέρονται στον αρχαίο κόσμο. Εδώ η διήγηση εξιστορείται με λιγότερα λόγια και χωρίς μουσική.
Έχουμε πει ότι ο Μπαραχίρ με κανέναν τρόπο δεν ήθελε να εγκαταλείψει το Ντορθόνιον και ο Μόργκοθ τον καταδίωκε μέχρι θανάτου, ώσπου στο τέλος του άφησε μόνο δώδεκα συντρόφους. Το δάσος του Ντορθόνιον ανηφόριζε τώρα προς τα νότια και σχημάτιζε ορεινά ρουμάνια. Ανατολικά από αυτά τα υψώματα υπήρχε μία λίμνη, η Ταρν Αελούιν, με πυκνούς θαμνότοπους ολόγυρα. Όλη αυτή η περιοχή ήταν άγρια δίχως μονοπάτια, γιατί ακόμη και στις μέρες της Μακρόχρονης Ειρήνης κανείς δεν είχε εγκατασταθεί εκεί. Τα νερά όμως της Ταρν Αελούιν τα σέβονταν, γιατί ήταν γαλάζια και διάφανα τη μέρα και τη νύχτα καθρέφτιζαν τα αστέρια, και έλεγαν ότι η ίδια η Μέλιαν είχε καθαγιάσει το νερό τις μέρες τις παλιές. Εκεί αποτραβήχτηκαν ο Μπαραχίρ και οι παράνομοί του κι είχαν το λημέρι τους, και ο Μόργκοθ δεν μπορούσε να τους ανακαλύψει. Οι φήμες, όμως, των κατορθωμάτων του Μπαραχίρ και των συντρόφων του κυκλοφορούσαν παντού, και ο Μόργκοθ διέταξε τον Σάουρον να τους βρει και να τους αφανίσει.
Ανάμεσα στους συντρόφους του Μπαραχίρ ήταν και ο Γκόρλιμ, ο γιος του Ανγκριμ. Τη γυναίκα του την έλεγαν Έιλινελ, και η αγάπη τους ήταν μεγάλη πριν έρθει το κακό. Ο Γκόρλιμ, γυρίζοντας από τον πόλεμο στις παραμεθόριες περιοχές, βρήκε το σπιτικό του λεηλατημένο και τη γυναίκα του να έχει φύγει· και δεν ήξερε αν τη σκότωσαν ή την πήραν. Τότε κατέφυγε στον Μπαραχίρ κι απ’ όλους τους συντρόφους του αυτός ήταν ο πιο άγριος και πιο απελπισμένος· αλλά η αμφιβολία του έτρωγε την καρδιά μήπως η Έιλινελ δεν ήταν νεκρή. Μερικές φορές, λοιπόν, έφευγε μόνος του κρυφά και πήγαινε στο σπίτι του που ακόμα στεκόταν στα χωράφια και τα δάση που ήταν κάποτε δικά του· κι αυτό το έμαθαν οι υπηρέτες του Μόργκοθ.
Μια φορά, το φθινόπωρο, έφτασε κατά το σούρουπο κι είδε, όπως νόμισε, φως στο παράθυρο και, πλησιάζοντας προσεκτικά, κοίταξε μέσα. Εκεί είδε την Έιλινελ με όψη κάτισχνη από λύπη και πείνα, και του φάνηκε πως άκουσε τη φωνή της να θρηνεί ότι την είχε εγκαταλείψει. Αλλά μόλις έκανε να φωνάξει, το φως έσβησε από τον αέρα· λύκοι άρχισαν να ουρλιάζουν και στους ώμους του ένιωσε ξαφνικά τα βαριά χέρια των κυνηγών του Σάουρον. Έτσι πιάστηκε στα δίχτυα ο Γκόρλιμ· και, πηγαίνοντάς τον στον καταυλισμό τους, τον βασάνισαν, ζητώντας να μάθουν τους κρυψώνες του Μπαραχίρ και όλες του τις συνήθειες. Ο Γκόρλιμ όμως δεν έλεγε τίποτα. Τότε του υποσχέθηκαν ότι θα τον απελευθερώσουν και θα τον επανέφεραν στην Έιλινελ, αν υποχωρούσε· κι έτσι, τέλος, ταλαιπωρημένος καθώς ήταν από τους πόνους και επιθυμώντας τη γυναίκα του, κόμπιασε. Τότε αμέσως τον έφεραν μπροστά στον τρομερό Σάουρον· και ο Σάουρον είπε:
«Ακούω τώρα πως είσαι διατεθειμένος να παζαρέψεις μαζί μου. Ποια είναι η τιμή σου;»
Και ο Γκόρλιμ απάντησε πως ήθελε να ξαναβρεί την Έιλινελ και να ελευθερωθεί μαζί της· γιατί νόμιζε πως ήταν κι η Έιλινελ αιχμάλωτη.
Τότε ο Σάουρον χαμογέλασε λέγοντας:
«Η τιμή σου είναι πολύ μικρή για μια τόσο μεγάλη προδοσία. Έτσι θα γίνει. Συνέχισε!»
Ο Γκόρλιμ τώρα ήθελε να υπαναχωρήσει αλλά, πτοημένος από τη ματιά του Σάουρον, του είπε στο τέλος όλα όσα ήθελε να μάθει. Τότε ο Σάουρον έβαλε τα γέλια και άρχισε να κοροϊδεύει τον Γκόρλιμ και του αποκάλυψε πως είχε δει μονάχα μια οπτασία που είχε επινοήσει η μαγεία του για να τον πιάσει στα δίχτυα. Η Έιλινελ ήταν νεκρή.

«Όμως θα σου κάνω αυτό που μου ζήτησες», είπε ο Σάουρον. «Και θα πας στην Έιλινελ και θα απελευθερωθείς από την υπηρεσία μου». Και τον θανάτωσε σκληρά.
Μ’ αυτόν τον τρόπο αποκαλύφθηκε το λημέρι του Μπαραχίρ και ο Μόργκοθ έπλωσε τα δίχτυα του ολόγυρα· και οι Ορκ ήρθαν τις νεκρές ώρες πριν το χάραμα και έπιασαν στον ύπνο τους άντρες του Ντορθόνιαν και τους σκότωσαν όλους εκτός από έναν. Γιατί ο Μπέρεν, ο γιος του Μπαραχίρ, είχε πάει με εντολή του πατέρα του σε μια επικίνδυνη αποστολή για να κατασκοπεύσει τον εχθρό και βρισκόταν μακριά όταν πήραν το λημέρι. Αλλά εκεί που κοιμόταν, νυχτωμένος στο δάσος, ονειρεύτηκε πως όρνια κάθονταν, πυκνά σαν φύλλα, πάνω σε γυμνά δέντρα πλάι σε μια λίμνη και αίμα έσταζε από τα ράμφη τους. Και τότε ο Μπέρεν είδε στο όνειρό του μια μορφή, που ήρθε διασχίζοντας το νερό, και αυτή ήταν το φάντασμα του Γκόρλιμ· και του μίλησε, δηλώνοντας την προδοσία του και το θάνατό του, και του είπε να βιαστεί να ειδοποιήσει τον πατέρα του.
Τότε ο Μπέρεν ξύπνησε και άρχισε να τρέχει μέσα στη νύχτα κι έφτασε το δεύτερο πρωινό στο λημέρι των παρανόμων. Αλλά καθώς πλησίασε, τα όρνια σηκώθηκαν από τη γη και κάθισαν στις σκλήθρες, πλάι στην Ταρν Αελούιν, και έκρωζαν κοροϊδευτικά.
Εκεί ο Μπέρεν έθαψε τα κόκαλα του πατέρα του και ύψωσε έναν τύμβο από πέτρες πάνωθέ τους και εκεί έδωσε όρκο να εκδικηθεί. Γι' αυτό πρώτα κυνήγησε τους Ορκ που είχαν σκοτώσει τον πατέρα του και τους δικούς του, και βρήκε τον καταυλισμό τους το βράδυ στην Πηγή του Ρίβιλ, πάνω από το Βάλτο του Σέρεχ, και επειδή ήξερε καλά τα δάση, μπόρεσε κι έφτασε χωρίς να τον πάρουν είδηση κοντά στη φωτιά τους. Εκεί ο αρχηγός τους υπερηφανευόταν για τα κατορθώματά του και σήκωσε ψηλά το χέρι του Μπαραχίρ, που το είχε κόψει, σαν απόδειξη στον Σάουρον ότι η αποστολή τους είχε εκτελεστεί: και το δαχτυλίδι του Φέλαγκουντ ήταν σ' εκείνο το χέρι. Τότε ο Μπέρεν πετάχτηκε πίσω από το βράχο, σκότωσε τον αρχηγό και, παίρνοντας το δαχτυλίδι, ξέφυγε γιατί τον προστάτευε η μοίρα. Οι Ορκ τρόμαξαν και τα βέλη τους αστόχησαν.
Από τότε, για τέσσερα χρόνια και περισσότερο, ο Μπέρεν εξακολούθησε να πλανιέται στο Ντορθόνιον, ένας μοναχικός παράνομος. Έγινε φίλος των ζώων και των πουλιών και αυτά τον βοηθούσαν και δεν τον πρόδιναν, και από τότε δεν έφαγε κρέας ούτε σκότωσε ζωντανό πλάσμα που δεν ήταν στην υπηρεσία του Μόργκοθ. Το θάνατο δεν τον φοβόταν, μόνο την αιχμαλωσία, και επειδή ήταν τολμηρός κι απελπισμένος, τα γλίτωσε και τα δύο, και το θάνατο και τα δεσμά. Τα κατορθώματα της μοναχικής τόλμης που κατάφερε, κυκλοφόρησαν παντού σε όλο το Μπελέριαντ κι έφτασαν και ως το Ντόριαθ. Τέλος, ο Μόργκοθ τον επικήρυξε το ίδιο όσο έδινε και για το κεφάλι του Φίνγκον, του Υψηλού Βασιλιά των Νόλντορ. Αλλά οι Ορκ το έβαζαν στα πόδια όταν άκουγαν φήμες ότι πλησίαζε αντί να τον αναζητούν.
Γι' αυτό ένας ολόκληρος στρατός ξεκίνησε εναντίον του κάτω από τις διαταγές του Σάουρον και ο Σάουρον έφερε λυκάνθρωπους, άγρια ζώα που μέσα τους κατοικούσαν τρομερά πνεύματα που τα είχε φυλακίσει μέσα στα σώματά τους. Όλος εκείνος ο τόπος γέμισε κακό και όλα τα καθαρά πλάσματα τον εγκατέλειψαν και ο Μπέρεν πιέστηκε τόσο πολύ, που τέλος αναγκάστηκε να εγκαταλείψει το Ντορθόνιον. Και χειμώνα καιρό με χιόνια εγκατέλειψε τη γη και τον τάφο του πατέρα του και, σκαρφαλώνοντας στα ύψη των Γκόργκοροθ, των Βουνών του Τρόμου, διέκρινε μακριά τη γη του Ντόριαθ. Εκεί του μπήκε στην καρδιά η επιθυμία να κατεβεί και να μπει στο Κρυμμένο Βασίλειο, όπου πόδι θνητού δεν είχε ως τότε πατήσει.
Τρομερό ήταν το ταξίδι του προς τα νότια. Απότομοι ήταν οι γκρεμοί των Έρεντ Γκόργκοροθ και στα πόδια τους ήταν απλωμένοι ίσκιοι που υπήρχαν πριν από την εμφάνιση του Φεγγαριού. Κάτω απλωνόταν η ερημιά του Ντουνγκόρθεμπ, όπου η μαγεία του Σάουρον και η δύναμη της Μέλιαν συναντιόντουσαν, και κυκλοφορούσε ο τρόμος και η παραφροσύνη. Εκεί κατοικούσαν αράχνες από την άγρια γενιά της Ουνγκόλιαντ υφαίνοντας τα αόρατα δίχτυα τους, όπου κάθε ζωντανό πλάσμα παγιδευόταν. Εκεί κυκλοφορούσαν τέρατα γεννημένα στο μακρόχρονο σκοτάδι πριν τον Ήλιο, που κυνηγούσαν σιωπηλά με πολλά μάτια. Δεν υπήρχε τροφή ούτε για τα Ξωτικά ούτε για τους Ανθρώπους εκεί σ' εκείνη τη στοιχειωμένη περιοχή, μόνο θάνατος.
Εκείνο το ταξίδι δεν θεωρείται το μικρότερο από τα σπουδαία κατορθώματα του Μπέρεν, αλλά σε κανένα δεν μίλησε γι' αυτό αργότερα, μην τυχόν και ξανάρθει στο νου του εκείνη η φρίκη. Κανένας δεν ξέρει πώς βρήκε το δρόμο κι έφτασε, από μονοπάτια που κανένας Άνθρωπος ή Ξωτικό δεν είχε άλλοτε ποτέ τολμήσει να περάσει, στα σύνορα του Ντόριαθ. Και μπόρεσε να διασχίσει τον κυκεώνα που είχε υφάνει η Μέλιαν γύρω από το βασίλειο του Θίνγκολ, ακριβώς όπως το είχε προβλέψει γιατί ήταν μεγάλο το πεπρωμένο του.
Αναφέρεται στην Ωδή της Λεΐθιαν ότι ο Μπέρεν μπήκε σπρώχνοντας στο Ντόριαθ, γκρίζος και κυρτωμένος λες και τον βάραιναν πολλών χρόνων βάσανα, τόσο μεγάλο ήταν το μαρτύριο του δρόμου. Εκεί όμως που πλανιόταν το καλοκαίρι, στα δάση του Νέλντορεθ, συνάντησε τη Λούθιεν, την κόρη του Θίνγκολ και της Μέλιαν, κάποια βραδινή ώρα στο φως του φεγγαριού που μόλις έβγαινε, καθώς εκείνη χόρευε στο πάντα πράσινο γρασίδι στα ξέφωτα πλάι στον Εσγκάλντουιν. Τότε όλες οι αναμνήσεις του πόνου του τον άφησαν και μαγεύτηκε, γιατί η Λούθιεν ήταν η πιο όμορφη από όλα τα παιδιά του Ιλούβαταρ. Τα ρούχα της ήταν γαλάζια σαν τον ασυννέφιαστο ουρανό, τα μάτια της όμως ήταν γκρίζα σαν το αστροφώτιστο βράδυ. Ο μανδύας της ήταν κεντημένος με χρυσαφένια λουλούδια, αλλά τα μαλλιά της ήταν σκούρα σαν τις σκιές του λυκόφωτος. Σαν το φως στις φυλλωσιές των δέντρων, σαν τη φωνή των κρυσταλλένιων νερών, σαν τ' αστέρια πάνω από τις ομίχλες του κόσμου, έτσι ήταν το μεγαλείο της ομορφιάς της και το πρόσωπό της έλαμπε φως.
Αλλά χάθηκε από τα μάτια του κι αυτός έχασε τη μιλιά του σαν να ήταν δεμένος με μάγια και για πολύ καιρό γύριζε χαμένος στα δάση, άγριος και προσεκτικός σαν θηρίο, αναζητώντας την. Και στην καρδιά του τη φώναζε Τινούβιελ, που πάει να πει Αηδόνι, κόρη του λυκόφωτος, στη γλώσσα των Γκρίζων Ξωτικών, γιατί δεν ήξερε κάποιο άλλο όνομα γι' αυτήν. Και την είδε μακριά σαν τα φύλλα στους φθινοπωρινούς ανέμους και το χειμώνα σαν αστέρι πάνω σε κάποιο λόφο, αλλά μια αλυσίδα έδενε τα μέλη του.
Ήρθε κάποτε κάποια ώρα κοντά στο χάραμα, τις παραμονές της άνοι
ξης, και η Λούθιεν χόρευε σ' έναν πράσινο λόφο. Ξαφνικά άρχισε να τραγουδά. Δυνατό και σκίζοντας την καρδιά ήταν το τραγούδι της σαν το τραγούδι του κορυδαλλού που σηκώνεται από τις πύλες της νύχτας και ξεχύνει τη φωνή του ανάμεσα στ' αστέρια που πεθαίνουν, βλέποντας τον ήλιο πίσω από τα τείχη του κόσμου. Και το τραγούδι της Λούθιεν έλυσε τα δεσμά του χειμώνα και τα παγωμένα νερά μίλησαν και λουλούδια ξεπετάχτηκαν από την κρύα γη όπου πάτησαν τα πόδια της.
Τότε τα μάγια της σιωπής άφησαν τον Μπέρεν και της φώναξε λέγοντας «Τινούβιελ» και τα δάση αντήχησαν το όνομα. Τότε σταμάτησε απορημένη και δεν το έβαλε στα πόδια πια και ο Μπέρεν ήρθε κοντά της. Αλλά όπως τον κοιτούσε, τη βρήκε το μοιραίο και τον αγάπησε. Ξεγλίστρησε όμως από τα χέρια του και χάθηκε από τα μάτια του την ώρα που χάραζε η μέρα. Ο Μπέρεν τότε έπεσε καταγής λιπόθυμος, σαν κάποιος που έχει πεθάνει ταυτόχρονα από χαρά και λύπη. Έπεσε σ' έναν ύπνο λες και ήταν άβυσσος σκιάς και όταν ξύπνησε ήταν παγωμένος σαν την πέτρα και η καρδιά του γυμνή και εγκαταλειμμένη. Και ο νους του πλανιόταν και ψαχούλευε σαν κάποιος που τυφλώθηκε ξαφνικά και ψάχνει με τα χέρια ν' αρπάξει το χαμένο φως.
Έτσι άρχισε να πληρώνει την αγωνία για τη μοίρα που του είχε οριστεί: και στη μοίρα του πιάστηκε και η Λούθιεν και, μ' όλο που ήταν αθάνατη, μοιράστηκε τη θνητότητά του και, μ' όλο που ήταν ελεύθερη, δέθηκε με την αλυσίδα του και η ψυχική της οδύνη ήταν η μεγαλύτερη που γνώρισε ποτέ Ξωτικό. Ενώ ο Μπέρεν δεν έλπιζε πια, εκείνη ξαναγύρισε κοντά του εκεί που καθόταν στο σκοτάδι και, πολύ παλιά στο Κρυμμένο Βασίλειο, έβαλε το χέρι της στο δικό του. Από τότε πήγαινε και τον έβρισκε συχνά και διέσχιζαν κρυφά τα δάση μαζί από την δύση του φεγγαριού.
Τους έριξε, λοιπόν, σε ένα βαθύ μπουντρούμι, σκοτεινό και σιωπηλό, και απειλούσε να τους σκοτώσει με τρόπο σκληρό αν δεν του πρόδιναν την αλήθεια. Πότε πότε έβλεπαν δυο μάτια να ανάβουν στο σκοτάδι κι ένας λυκάνθρωπος κατασπάραζε κάποιον από τους συντρόφους τους. Αλλά κανένας δεν πρόδωσε τον άρχοντά του.
Τότε που ο Σάουρον πέταξε τον Μπέρεν στο μπουντρούμι, ένας βαρύς τρόμος πλάκωσε την καρδιά της Λούθιεν. Πήγε να συμβουλευτεί τη Μέλιαν και έμαθε ότι ο Μπέρεν ήταν κλεισμένος στα μπουντρούμια του Τολ-ιν-Γκαούρχοθ χωρίς ελπίδα σωτηρίας. Η Λούθιεν τότε, βλέποντας ότι από κανέναν άλλο στη γη δε θα ερχόταν βοήθεια, αποφάσισε να το σκάσει από το Ντόριαθ και να πάει η ίδια να τον βοηθήσει. Ζήτησε όμως τη βοήθεια του Ντάερον κι αυτός πρόδωσε τους σκοπούς της στο βασιλιά. 
Ο Θίνγκολ πλημμύρισε φόβο και απορία, και επειδή δεν ήθελε να στερήσει τη Λούθιεν από τα φώτα του ουρανού, μήπως και καταπέσει και σβήσει, αλλά ήθελε να την περιορίσει, έβαλε να κατασκευάσουν ένα σπίτι από όπου να μην μπορεί να δραπετεύσει. Όχι μακριά από τις πύλες του Μένεγκροθ υψωνόταν το μεγαλύτερο από όλα τα δέντρα στο Δάσος του Νέλντορεθ, ένα δάσος από οξιές στο βόρειο μέρος του βασιλείου. Αυτή η θεόρατη οξιά λεγόταν Χίριλορν και είχε τρεις κορμούς, ίσους σε διαστάσεις, με λείο φλοιό και πολύ μεγάλο ύψος, και τα κλαδιά τους βρίσκονταν σε πολύ μεγάλη απόσταση από τη γη. Πολύ ψηλά ανάμεσα στους κορμούς της Χίριλορν, έχτισαν ένα ξύλινο σπίτι και εκεί υποχρεώθηκε να εγκατασταθεί η Λούθιεν. 
Απομάκρυναν τις σκάλες και τις φρουρούσαν, εκτός μόνον όταν οι υπηρέτες του Θίνγκολ της έφερναν πράγματα που χρειαζόταν. Η Ωδή της Λεΐθιαν λέει πως η Λούθιεν δραπέτευσε από το σπίτι στη Χίριλορν, γιατί χρησιμοποίησε τη μαγική της τέχνη και έκανε τα μαλλιά της να μακρύνουν πάρα πολύ και με αυτά ύφανε ένα σκουρόχρωμο μανδύα που τύλιγε την ομορφιά της σαν ίσκιος και ήταν φορτωμένος με μάγια που έφερναν ύπνο. Όσα μαλλιά περίσσεψαν, έπλεξε ένα σκοινί και το κρέμασε από το παράθυρο του δωματίου της, και, καθώς η άκρη του κουνιόταν πάνω από τους φρουρούς που κάθονταν κάτω από το δέντρο, αυτοί αποκοιμήθηκαν βαθιά. Τότε η Λούθιεν κατέβηκε με το σκοινί από τη φυλακή της και, κουκουλωμένη με το σκιομανδύα της, ξέφυγε από όλα τα μάτια κι εξαφανίστηκε από το Ντόριαθ.
Τότε έτυχε ο Κέλεγκορμ και ο Κουρούφιν να πάνε μαζί για κυνήγι στη Φυλαγμένη Πεδιάδα, και αυτό το έκαναν εξαιτίας του Σάουρον, που γεμάτος υποψίες έστελνε πολλούς λύκους στις περιοχές των Ξωτικών. Έτσι, λοιπόν, πήραν τα κυνηγόσκυλά τους και ξεκίνησαν, και έκαναν τη σκέψη ότι πριν επιστρέψουν, μπορεί να ακούσουν και τίποτα νέα σχετικά με το βασιλιά Φέλαγκουντ. Ο αρχηγός τώρα των λυκόσκυλων που ακολουθούσαν τον Κέλεγκορμ λεγόταν Χούαν. Αυτός δεν είχε γεννηθεί στη Μέση-γη, αλλά είχε έρθει από το Ευλογημένο Βασίλειο. Ο Όρομε, πολύ παλιά στο Βάλινορ, τον είχε χαρίσει στον Κέλεγκορμ και εκεί ακολουθούσε το βούκινο του αφέντη του πριν έρθει το κακό. Ο Χούαν ακολούθησε τον Κέλεγκορμ στην εξορία και του ήταν πιστός, και έτσι βρέθηκε κι αυτός κάτω από την ίδια μοίρα που είχε οριστεί για τους Νόλντορ και ήταν γραφτό να συναντήσει το θάνατο, όχι όμως πριν αντιμετωπίσει τον πιο μεγάλο λύκο που θα περπατήσει ποτέ πάνω στη γη.
Ο Χούαν ήταν αυτός που βρήκε τη Λούθιεν. Έτρεχε σαν σκιά που την πρόλαβε το φως της μέρας κάτω από τα δέντρα, την ώρα που ο Κέλεγκορμ και ο Κουρούφιν ξεκουράζονταν για λίγο κοντά στις δυτικές παρυφές του Ντόριαθ, γιατί τίποτα δεν ξέφευγε από την όραση και την ακοή του Χούαν, ούτε καμιά μαγεία δεν μπορούσε να τον εμποδίσει. Και δεν κοιμόταν ποτέ ούτε μέρα ούτε νύχτα. Την έφερε στον Κέλεγκορμ, και η Λούθιεν, μαθαίνοντας την τύχη του Μπέρεν...ντας ότι ήταν πρίγκιπας των Νόλντορ και εχθρός του Μόργκοθ, χάρηκε και δήλωσε ποια ήταν πετώντας τον μανδύα της. Τόσο μεγάλη και ξαφνική φάνηκε η ομορφιά της που ο Κέλεγκορμ την ερωτεύτηκε. Της μίλησε όμως με όμορφα λόγια και της υποσχέθηκε ότι θα βρει βοήθεια στην ανάγκη της αν γύριζε τώρα μαζί του στη Νάργκοθροντ. Καθόλου δεν άφησε να φανεί ότι ήξερε κιόλας για τον Μπέρεν και την αποστολή του, για τα οποία του μίλησε, ούτε ότι η υπόθεση τον άγγιζε άμεσα.
Έτσι άφησαν το κυνήγι στη μέση και γύρισαν πίσω στη Νάργκοθροντ και πρόδωσαν τη Λούθιεν, γιατί τη διπλοκλείδωσαν και της πήραν το μανδύα και δεν την άφηναν να βγει από τις πύλες ή να μιλήσει σε κανέναν εκτός από τα αδέλφια, τον Κέλεγκορμ και τον Κουρούφιν. Γιατί τώρα, πιστεύοντας πως ο Μπέρεν και ο Φέλαγκουντ ήταν φυλακισμένοι χωρίς ελπίδα βοήθειας, σκόπευαν να αφήσουν το βασιλιά να χαθεί και να κρατήσουν τη Λούθιεν και να αναγκάσουν τον Θίνγκολ να δώσει το χέρι της στον Κέλεγκορμ. Έτσι θα προωθούσαν τη δύναμή τους και θα γίνονταν οι πιο ισχυροί πρίγκιπες των Νόλντορ. Και δεν σκόπευαν να αναζητήσουν τα Σίλμαριλ ούτε με τεχνάσματα ούτε με πόλεμο, ούτε σκόπευαν να αφήσουν να το κάνουν άλλοι ώσπου να συγκεντρώσουν όλη τη δύναμη των Ξωτικοβασιλείων στα χέρια τους. Ο Ορόντρεθ δεν είχε δύναμη να τους αντισταθεί, γιατί είχαν πάρει με το μέρος τους το λαό της Νάργκοθροντ. Ο Κέλεγκορμ έστειλε μάλιστα αγγελιαφόρους στον Θίνγκολ ζητώντας τη Λούθιεν.
Ο Χούαν, όμως, το λυκόσκυλο είχε αληθινή καρδιά και είχε αγαπήσει τη Λούθιεν από την πρώτη ώρα που συναντήθηκαν και λυπόταν για την αιχμαλωσία της. Γι' αυτό ερχόταν συχνά στο δωμάτιό της και τη νύχτα ξάπλωνε μπροστά στην πόρτα της, γιατί ένιωθε πως είχε έρθει κακό στη Νάργκοθροντ. Η Λούθιεν κουβέντιαζε συχνά στον Χούαν μέσα στη μοναξιά της, μιλώντας του για τον Μπέρεν, που ήταν ο φίλος όλων των πουλιών και των ζώων που δεν υπηρετούσαν τον Μόργκοθ και ο Χούαν καταλάβαινε όλα όσα του έλεγε. Γιατί καταλάβαινε τη γλώσσα όλων των πλασμάτων που είχαν φωνή, αλλά είχε άδεια να μιλήσει μόνο τρεις φορές πριν το θάνατό του.
Ο Χούαν, λοιπόν, επινόησε ένα σχέδιο για να βοηθήσει τη Λούθιεν και ένα βράδυ ήρθε φέρνοντάς της το μανδύα της και μίλησε για πρώτη φορά δίνοντάς της συμβουλές. Ύστερα την οδήγησε από κρυφά περάσματα έξω από τη Νάργκοθροντ και έφυγαν μαζί κατά το βορρά. Ταπείνωσε την περηφάνεια του και δέχτηκε να τον καβαλήσει σαν άλογο, όπως έκαναν οι Ορκ πάνω σε μεγάλους λύκους. Έτσι ταξίδευαν με μεγάλη ταχύτητα γιατί ο Χούαν ήταν γρήγορος και ακούραστος.
Ο Μπέρεν και ο Φέλαγκουντ βρίσκονταν στα μπουντρούμια του Σάουρον. Τώρα, όλοι τους οι σύντροφοι ήταν νεκροί, αλλά ο Σάουρον σκόπευε να κρατήσει τον Φέλαγκουντ τελευταίο, γιατί είχε καταλάβει πως ήταν Νόλντορ μεγάλης δύναμης και σοφίας και πίστευε ότι αυτός είχε το μυστικό της αποστολής τους. Αλλά όταν ο λύκος ήρθε για τον Μπέρεν, ο Φέλαγκουντ έβαλε όλη του τη δύναμη κι έσπασε τα δεσμά του. Πάλεψε με τον λυκάνθρωπο και τον σκότωσε με τα χέρια και τα δόντια του, αλλά κι ο ίδιος τραυματίστηκε μέχρι θανάτου. Τότε μίλησε στον Μπέρεν λέγοντας:
«Πηγαίνω τώρα στη μακρόχρονή μου ανάπαυση στα άχρονα δώματα πέρα από τις θάλασσες και τα Βουνά του Άμαν. Θα περάσει πολύς καιρός ώσπου να με ξαναδούν οι Νόλντορ ανάμεσά τους, και μπορεί να μη συναντηθούμε δεύτερη φορά στο θάνατο ή στη ζωή, γιατί οι μοίρες των λαών μας είναι χωριστές. Έχε γεια!»
Πέθανε τότε στα σκοτεινά, στο Τολ-ιν-Γκαούρχοθ, πυργο του που είχε χτίσει. Έτσι ο βασιλιάς Φίνροντ Φέλαγκουντ, ο πιο ωραίος και πιο αγαπητός από τον οίκο του Φίνγουε, ξεπλήρωσε τον όρκο του. Ο Μπέρεν όμως πλάι του πενθούσε απελπισμένος.
Εκείνη την ώρα ήρθε η Λούθιεν και, αφού στάθηκε στη γέφυρα που οδηγούσε στο νησί του Σάουρον, είπε ένα τραγούδι που κανένας πέτρινος τοίχος δεν μπορούσε να εμποδίσει. Ο Μπέρεν το άκουσε και νόμισε πως ονειρευόταν. Γιατί τα άστρα έλαμπαν από πάνω του και τ’ αηδόνια κελαϊδούσαν στα δέντρα. Και απαντώντας έψαλε ένα τραγούδι που είχε συνθέσει για να υμνήσει τα Επτά Αστέρια, το Δρεπάνι των Βάλαρ που η Βάρντα είχε κρεμάσει πάνω από το Βορρά σαν σημάδι για την πτώση του Μόργκοθ.
Έπειτα τον εγκατέλειψαν οι δυνάμεις του κι έπεσε μες στο σκοτάδι.
Η Λούθιεν όμως άκουσε τη φωνή της απάντησής του και τότε έψαλε ένα τραγούδι ακόμα μεγαλύτερης δύναμης. Οι λύκοι άρχισαν να ουρλιάζουν και το νησί να τρέμει. Ο Σάουρον στεκόταν στον ψηλό πύργο τυλιγμένος στη μαύρη του σκέψη, αλλά χαμογέλασε ακούγοντας τη φωνή της, γιατί ήξερε πως ήταν η κόρη της Μέλιαν. Η φήμη της ομορφιάς της Λούθιεν και η μαγεία του τραγουδιού της είχαν από πολύ παλιά ξεπεράσει τα σύνορα του Ντόριαθ και του πέρασε η σκέψη να τη συλλάβει και να την παραδώσει στην εξουσία του Μόργκοθ, γιατί η αμοιβή του θα ήταν μεγάλη.
Έτσι έστειλε έναν λύκο στη γέφυρα. Ο Χούαν όμως τον σκότωσε αθόρυβα. Ο Σάουρον εξακολούθησε να στέλνει άλλους έναν έναν, και έναν έναν ο Χούαν τους άρπαζε από το λαιμό και τους σκότωνε. Τότε ο Σάουρον έστειλε τον Ντραουγκλούιν, ένα φοβερό θηρίο, γέρικο και γεμάτο κακία, αρχηγό και πατέρα των λυκανθρώπων της Άνγκμπαντ. Η δύναμή του ήταν πολύ μεγάλη και ο αγώνας του Χούαν και του Ντραουγκλούιν ήταν μεγάλος και άγριος. Όμως, τελικά, ο Ντραουγκλούιν ξέφυγε και τρέχοντας πίσω στον πύργο ξεψύχησε
στα πόδια του Σάουρον. Ξεψυχώντας, είπε στον αφέντη του:
«Είναι ο Χούαν εκεί!»
Ο Σάουρον τώρα ήξερε καλά, όπως και όλοι σ' εκείνη τη χώρα, τη μοίρα που είχε οριστεί για το λυκόσκυλο του Βάλινορ και σκέφτηκε πως θα μπορούσε να είναι αυτός που θα την προκαλούσε. Γι’ αυτό μεταμορφώθηκε σε λυκάνθρωπο και έκανε τον εαυτό του τον πιο μεγάλο που είχε ποτέ βαδίσει στον κόσμο. Βγήκε να πάρει το πέρασμα της γέφυρας.
Τόσο μεγάλη ήταν η φρίκη από τον ερχομό του, που ο Χούαν πήδησε στο πλάι. Τότε ο Σάουρον όρμησε στη Λούθιεν και εκείνη λιποθύμησε μπροστά στην απειλή του άγριου πνεύματος των ματιών του και τη βρωμερή αποφορά της ανάσας του. Αλλά όπως ερχόταν καταπάνω της, η Λούθιεν πέφτοντας έριξε μια άκρη του μαύρου μανδύα της στα μάτια του και αυτός σκόνταψε, γιατί του ήρθε μια στιγμιαία νύστα. Τότε όρμησε ο Χούαν. Εκεί έγινε ο αγώνας του Χούαν και του Λύκου-Σάουρον και τα ουρλιαχτά και τα αλυχτίσματα αντηχούσαν στους λόφους και οι φρουροί στα τείχη των Έρεντ Γουέθριν, από την άλλη πλευρά της κοιλάδας, τα άκουσαν από μακριά και φοβήθηκαν.
Αλλά ούτε μάγια ούτε ξόρκια ούτε δόντι ούτε δηλητήριο, ούτε διαβολικό τέχνασμα ούτε δύναμη ζώου δεν μπορούσαν να κατανικήσουν τον Χούαν του Βάλινορ. Άρπαξε τον εχθρό του από το λαιμό και τον κάρφωσε κάτω. Τότε ο Σάουρον άλλαξε όψη. Από λύκος σε φίδι και από τέρας στη δική του καταραμένη μορφή, αλλά δεν μπορούσε να ξεφύγει από το πιάσιμο του Χούαν χωρίς να εγκαταλείψει τελείως το σώμα του. Πριν το βρωμερό του πνεύμα αφήσει τον σκοτεινό του οίκο, τον πλησίασε η Λούθιεν και είπε ότι πρέπει να απογυμνωθεί από το σαρκικό του ένδυμα και να στείλουν το φάντασμά του τρέμοντας πίσω στον Μόργκοθ. Και είπε:
«Εκεί αιώνια ο γυμνός εαυτός σου θα υποφέρει το μαρτύριο της περιφρόνησής του καθώς θα σε τρυπούν τα μάτια του, εκτός κι αν μου παραδώσεις την κυριαρχία του πύργου σου».
Τότε ο Σάουρον παραδόθηκε και η Λούθιεν πήρε την εξουσία του νησιού και όλων όσα βρίσκονταν εκεί. Ο Χούαν τον άφησε. Και αμέσως πήρε τη μορφή βαμπίρ, μεγάλου σαν μαύρο σύννεφο μπροστά στο φεγγάρι, και τράπηκε σε φυγή στάζοντας αίμα από το λαιμό του στα δέντρα. Πήγε στο Τάουρ-νου-Φούιν κι εγκαταστάθηκε εκεί, γεμίζοντάς το με τρόμο.
Τότε η Λούθιεν στάθηκε πάνω στη γέφυρα και φανέρωσε τη δύναμή της. Τα μάγια που έδεναν τις πέτρες λύθηκαν, οι πύλες έπεσαν και οι τοίχοι άνοιξαν και τα μπουντρούμια απογυμνώθηκαν. Πολλοί δούλοι και αιχμάλωτοι βγήκαν έξω όλο απορία και φόβο, σκεπάζοντας τα μάτια τους στο χλωμό φως του φεγγαριού, γιατί ήταν πολύν καιρό στα σκοτάδια του Σάουρον. Ο Μπέρεν όμως δεν ήρθε. Κι έτσι ο Χούαν και η Λούθιεν τον έψαξαν στο νησί και η Λούθιεν τον βρήκε να θρηνεί πλάι στον Φέλαγκουντ. Τόσο βαθιά ήταν η οδύνη του ώστε ήταν πεσμένος ακίνητος και δεν άκουσε τα βήματά της. Τότε, νομίζοντάς τον ήδη νεκρό, έβαλε τα χέρια της ολόγυρά του κι έπεσε σε σκοτεινή λησμονιά. Ο Μπέρεν όμως με το που γύρισε πίσω στο φως από τα μπουντρούμια της απελπισίας, τη σήκωσε και αντίκρισαν πάλι ο ένας τον άλλον και καθώς χάραξε η μέρα πάνω από τους σκοτεινούς λόφους τους φώτισε.
Έθαψαν το σώμα του Φέλαγκουντ στην κορυφή του λόφου του δικού του νησιού, που ήταν πάλι καθαρό. Το πράσινο μνήμα του Φίνροντ, του γιου του Φινάρφιν, του πιο ωραίου από όλους τους πρίγκιπες των Ξωτικών, έμεινε αβεβήλωτο, ώσπου η γη άλλαξε και κομματιάστηκε και καταποντίστηκε κάτω από τις καταστροφικές θάλασσες. Ο Φίνροντ όμως περπατά με τον Φινάρφιν τον πατέρα του κάτω από τα δέντρα στο Έλνταμαρ.
Ο Μπέρεν, λοιπόν, και η Λούθιεν ήταν πάλι ελεύθεροι και μαζί περπατούσαν στα δάση ανανεώνοντας για λίγο τη χαρά τους. Και μολονότι ήρθε χειμώνας, δεν τους πείραξε, γιατί τα λουλούδια έμεναν όπου πήγαινε η Λούθιεν και τα πουλιά κελαηδούσαν κάτω από τους χιονοντυμένους λόφους.
Ο Χούαν όμως, επειδή ήταν πιστός, γύρισε πίσω στον Κέλεγκορμ τον κύριό του, όμως η αγάπη τους ήταν λιγότερη από πριν.
Στη Νάργκοθροντ έγινε αναταραχή. Γιατί εκεί τώρα επέστρεψαν πολλά Ξωτικά που ήταν φυλακισμένοι του Σάουρον στο νησί και σηκώθηκε κατακραυγή που κανένας λόγος του Κέλεγκορμ δεν μπόρεσε να καθησυχάσει. Θρηνούσαν πικρά το θάνατο του Φέλαγκουντ του βασιλιά τους, λέγοντας ότι μια κοπέλα είχε τολμήσει αυτό που οι γιοι του Φέανορ δεν είχαν τολμήσει να κάνουν. Πολλοί όμως κατάλαβαν πως ήταν προδοσία κι όχι φόβος αυτό που είχε οδηγήσει τον Κέλεγκορμ και τον Κουρούφιν. Έτσι οι καρδιές του λαού της Νάργκοθροντ απαλλάχτηκαν από την εξουσία τους και γύρισαν πάλι στον οίκο του Φινάρφιν και υπάκουαν στον Ορόντρεθ. Αυτός δεν τους άφησε να σκοτώσουν τους αδελφούς, όπως επιθυμούσαν μερικοί, γιατί αν οι ομόφυλοι έχυναν το αίμα των ομοφύλων τους, αυτό θα έδενε ακόμα πιο σφιχτά την κατάρα του Μάντος ολόγυρά τους. Ο Ορόντρεθ όμως δεν έδωσε ούτε ψωμί ούτε ανάπαυση στον Κέλεγκορμ και τον Κουρούφιν μέσα στα όρια της επικράτειάς του και ορκίστηκε πως από τότε και στο εξής ελάχιστη θα ήταν η αγάπη ανάμεσα στη Νάργκοθροντ και τους γιους του Φέανορ.
«Ας είναι έτσι!» είπε ο Κέλεγκορμ με μια απειλητική σκιά στα μάτια. Ο Κουρούφιν όμως χαμογέλασε. Ύστερα πήραν τ’ άλογά τους και κάλπασαν σαν τη φωτιά για να βρουν αν μπορούσαν συγγενείς στην ανατολή. Αλλά κανένας δεν ήθελε να πάει μαζί τους ούτε κι εκείνοι που ήταν της γενιάς τους. Γιατί όλοι κατάλαβαν ότι η κατάρα πλάκωνε βαριά τα αδέλφια και το κακό τους ακολουθούσε. Εκείνο τον καιρό ο Κελεμπρίμπορ, ο γιος του Κουρούφιν, αποκήρυξε
τα έργα του πατέρα του και έμεινε στη Νάργκοθροντ. Όμως ο Χούαν συνέχισε να ακολουθεί τ’ άλογο του Κέλεγκορμ, του κυρίου του.
Πήγαιναν βόρεια, γιατί σκόπευαν στη βιασύνη τους να διασχίσουν το Ντίμπαρ και να ακολουθήσουν τα βορινά όρια του Ντόριαθ επιζητώντας το συντομότερο δρόμο για το Χίμρινγκ, όπου κατοικούσε ο Μαέδρος ο αδελφός τους και μπορούσαν να ελπίζουν πως θα το διασχίσουν με ταχύτητα, αφού βρίσκονταν κοντά στα σύνορα του Ντόριαθ, αποφεύγοντας το Ναν Νιτούνγκορθεμπ και την απόμακρη απειλή των Βουνών του Τρόμου.
Λέγεται τώρα πως ο Μπέρεν και η Λούθιεν στις περιπλανήσεις τους έφτασαν στο Δάσος του Μπρέθιλ και, τέλος, πλησίασαν στα σύνορα του Ντόριαθ. Τότε ο Μπέρεν θυμήθηκε τον όρκο του και, παρόλο που δεν το ήθελε, αποφάσισε, όταν η Λούθιεν έφτανε πάλι στην ασφάλεια της δικής της χώρας, να ξεκινήσει γι’ άλλη μια φορά. Όμως αυτή δεν ήταν καθόλου πρόθυμη να τον αποχωριστεί ξανά λέγοντας:
«Πρέπει να διαλέξεις, Μπέρεν, ανάμεσα στα δύο: να εγκαταλείψεις την αποστολή και τον όρκο σου και να αναζητήσεις μια ζωή περιπλανήσεων στο πρόσωπο της γης, ή να κρατήσεις το λόγο σου και να προκαλέσεις τη δύναμη του σκότους πάνω στο θρόνο της. Αλλά όποιον δρόμο κι αν διαλέξεις, εγώ θα ’ρθω μαζί σου και η μοίρα μας θα είναι κοινή».
Την ώρα που συζητούσαν όλα αυτά μαζί περπατώντας χωρίς να δίνουν σημασία σε οτιδήποτε άλλο, ο Κέλεγκορμ και ο Κουρούφιν ήρθαν καλπάζοντας βιαστικά μέσα από το δάσος και τα αδέλφια τους ξεχώρισαν και τους γνώρισαν από μακριά. Τότε ο Κέλεγκορμ γύρισε τ’ άλογό του και το σπιρούνισε καταπάνω στον Μπέρεν, σκοπεύοντας να τον τσαλαπατήσει. Ο Κουρούφιν όμως στρίβοντας έσκυψε κι έπιασε τη Λούθιεν στη σέλα του, γιατί ήταν δυνατός κι επιδέξιος καβαλάρης. Τότε ο Μπέρεν πήδησε μπροστά από τον Κέλεγκορμ και έπεσε ίσια πάνω στο τρεχάτο άλογο του Κουρούφιν που τον είχε προσπεράσει. Το πήδημα του Μπέρεν έμεινε ξακουστό ανάμεσα στα Ξωτικά και τους ανθρώπους. Άρπαξε τον Κουρούφιν από τον αυχένα και τον πέταξε πίσω και έπεσαν μαζί καταγής. Το άλογο σηκώθηκε στα πίσω του πόδια και όρμησε, αλλά η Λούθιεν πετάχτηκε στο πλάι και έπεσε στο χορτάρι.
Τότε ο Μπέρεν έπιασε από το λαιμό τον Κουρούφιν να τον πνίξει. Αλλά πλησίασε το θάνατο, γιατί ο Κέλεγκορμ όρμησε καταπάνω του μ’ ένα ακόντιο. Εκείνη την ώρα ο Χούαν εγκατέλειψε την υπηρεσία του Κέλεγκορμ και όρμησε καταπάνω του, έτσι ώστε το άλογό του λοξοδρόμησε και με τίποτα δεν πλησίαζε τον Μπέρεν από το φόβο του μεγάλου λυκόσκυλου. Ο Κέλεγκορμ άρχισε να καταριέται άλογο και λυκόσκυλο, αλλά ο Χούαν έμενε ασυγκίνητος. Τότε η Λούθιεν σηκώθηκε και απαγόρευσε να σκοτωθεί ο Κουρούφιν. Ο Μπέρεν τον απογύμνωσε από την εξάρτυση και τον οπλισμό του και του πήρε το μαχαίρι του, τον Άνγκριστ. Εκείνο το μαχαίρι το είχε κατασκευάσει ο Τέλχαρ του Νόγκροντ και κρεμόταν δίχως θηκάρι στο πλευρό του. Μπορούσε να κόψει σίδερο λες και ήταν χλωρό ξύλο. Τότε ο Μπέρεν σήκωσε τον Κουρούφιν ψηλά και τον πέταξε μακριά και του είπε να πάει τώρα περπατώντας πίσω στους ευγενείς συγγενείς του, που μπορεί να του μάθουν να χρησιμοποιεί την παλικαριά του καλύτερα.
«Το άλογό σου», είπε, «το κρατώ για τη Λούθιεν και θα πρέπει να θεωρείται χαρούμενο που απαλλάχτηκε από τέτοιον αφέντη».
Τότε ο Κουρούφιν καταράστηκε τον Μπέρεν κάτω από τα σύννεφα και τον ουρανό.
«Πήγαινε από δω», είπε, «σε γρήγορο και πικρό θάνατο».
Ο Κέλεγκορμ τον πήρε πάνω στ’ άλογό του και τ’ αδέλφια έκαναν πως φεύγουν. Ο Μπέρεν τους γύρισε την πλάτη και δεν έδωσε σημασία στα λόγια τους. Ο Κουρούφιν όμως, γεμάτος ντροπή και κακία, πήρε το τόξο του Κέλεγκορμ και σαΐτεψε προς τα πίσω καθώς έφευγαν και το βέλος σημάδευε τη Λούθιεν. Ο Χούαν πήδησε και το ’πιασε με το στόμα του. Ο Κουρούφιν όμως έριξε ξανά και ο Μπέρεν πετάχτηκε μπροστά από τη Λούθιεν και το βέλος τον χτύπησε κατάστηθα. 
Λέγεται ότι ο Χούαν κυνήγησε τους γιους του Φέανορ κι αυτοί το έβαλαν στα πόδια φοβισμένοι. Γυρίζοντας, έφερε στη Λούθιεν ένα βότανο από το δάσος. Με αυτό το βότανο σταμάτησε την αιμορραγία της πληγής του Μπέρεν και με τα γιατροσόφια της και την αγάπη της τον γιάτρεψε. Κι έτσι, τέλος, ξαναγύρισαν στο Ντόριαθ. Εκεί ο Μπέρεν, διχασμένος ανάμεσα στην αγάπη του και τον όρκο του, ξέροντας όμως πως η Λούθιεν ήταν τώρα ασφαλής, σηκώθηκε ένα πρωινό πριν βγει ο ήλιος και την άφησε στη φροντίδα του Χούαν. Ύστερα με μεγάλη οδύνη έφυγε ενώ αυτή κοιμόταν ακόμα πάνω στο χορτάρι.
Έφυγε πάνω στο άλογο με μεγάλη ταχύτητα κατά το βορρά για τη Διάβαση του Σίριον και, φτάνοντας στις παρυφές του Τάουρ-νου-Φούιν, κοίταξε απέναντι την ερημιά της Ανφάουγκλιθ και είδε μακριά τις κορυφές των Θανγκορόντριμ. Εκεί άφησε ελεύθερο το άλογο του Κουρούφιν και του είπε ν’ αφήσει τώρα το φόβο και τη δουλεία και να ζήσει ελεύθερο στις πρασινάδες των περιοχών του Σίριον. Τότε, επειδή ήταν μονάχος στο κατώφλι του τελικού κινδύνου, έφτιαξε ένα Τραγούδι του Αποχωρισμού, για να παινέψει τη Λούθιεν και τα φώτα του ουρανού, γιατί πίστευε ότι τώρα πρέπει να αποχαιρετήσει και την αγάπη και το φως. Από εκείνο το τραγούδι τα λόγια τούτα είναι απόσπασμα:
Ἔχετε γεια, γλυκιά μον γη καὶ βορινέ οὐρανέ' καὶ πάντα ευλογημένα. Γιατί εδώ κοιμήθηκε κι εδώ μ᾽ ἀνάλαφρο κορμί κινήθηκε στου Φεγγαριού τὸ φως μα καὶ του Ἥλιου,
Η Λούθιεν Τινούβιελ,που δὲν μπορεί γλώσσα θνητού να περιγράψει.
Κι όλος ο κόσμος κι ἂν χαθεί, κι όλος κι αν σβήσει, κι αν ἐντελώς διαλυθεί καὶ μες στὸ χάος λήζει, χαλάλι του θα ᾿ταν, γιατί όλα τοῦ κόσμου
στεριά καὶ θάλασσα κι αὐγή καὶ δειλινό
για νὰ 'ρθει ἡ Λούθιεν βρέθηκαν λίγον καιρό.
Και τραγουδούσε δυνατά δίχως να τον νοιάζει ποιο αφτί μπορεί να τον άκουγε, γιατί ήταν απελπισμένος και δεν περίμενε πως θα γλιτώσει.
Αλλά η Λούθιεν άκουσε το τραγούδι του και του απάντησε τραγουδιστά, καθώς ήρθε μέσα από το δάσος χωρίς να την περιμένει. Γιατί ο Χούαν δέχτηκε άλλη μια φορά να γίνει τ’ άλογό της και την έφερε γρήγορα ακολουθώντας το δρόμο του Μπέρεν. Για πολύ είχε συλλογιστεί μέσα του τι συμβουλή να δώσει για να μειώσει τον κίνδυνο που διέτρεχαν αυτοί οι δύο που αγαπούσε. Λοξοδρόμησε, λοιπόν, στο νησί του Σάουρον και πήρε την απαίσια λυκοστολή του Ντραουγκλούιν και το νυχτεριδοτόμαρο της Θουρινγκουέθιλ. Αυτή ήταν αγγελιαφόρος του Σάουρον και συνήθιζε να πετά με μορφή βαμπίρ στην Ανγκμπαντ. Τα μεγάλα σαν δάχτυλα φτερά της είχαν στην άκρη τους από ένα σιδερένιο γαμψό νύχι. Ντυμένοι μ’ αυτά τα απαίσια ρούχα ο Χούαν και η Λούθιεν διέσχισαν τρέχοντας το Τάουρ-νου-Φούιν και όλα τα πλάσματα έφευγαν τρέχοντας στο πέρασμά τους.
Ο Μπέρεν βλέποντάς τους να πλησιάζουν απελπίστηκε. Απόρησε, γιατί είχε ακούσει τη φωνή της Τινούβιελ, και τώρα σκέφτηκε πως ήταν παγίδα για να τον ξεγελάσουν. Εκείνοι όμως σταμάτησαν και πέταξαν τη μεταμφίεσή τους και η Λούθιεν έτρεξε προς το μέρος του. Έτσι ο Μπέρεν και η Λούθιεν συναντήθηκαν ξανά ανάμεσα στην ερημιά και το δάσος. Για λίγο έμεινε σιωπηλός κι ένιωσε χαρά μεγάλη. Σε λίγο όμως προσπάθησε γι’ άλλη μια φορά να κάνει τη Λούθιεν ν’ αλλάξει γνώμη για το ταξίδι.
«Τρεις φορές τώρα καταριέμαι τον όρκο μου στον Θίνγκολ», είπε, «και μακάρι να με είχε σκοτώσει στο Μένεγκροθ παρά να σε φέρω κάτω από τη σκιά του Μόργκοθ».
Τότε για δεύτερη φορά μίλησε με λόγια ο Χούαν και συμβούλεψε τον Μπέρεν λέγοντας:
«Δεν μπορείς πια να σώσεις τη Λούθιεν από τη σκιά του θανάτου, γιατί εξαιτίας της αγάπης της βρίσκεται τώρα στην εξουσία του. Μπορείς να εγκαταλείψεις τον προορισμό σου και να την οδηγήσεις στην εξορία, αναζητώντας μάταια ειρήνη για όσο κρατήσει η ζωή σου. Αλλά αν δεν απαρνηθείς τη μοίρα σου, τότε ή η Λούθιεν, εγκαταλειμμένη, σίγουρα θα πεθάνει μόνη ή πρέπει μαζί σου να προκαλέσει τη μοίρα που βρίσκεται μπροστά σου χωρίς ελπίδες, όχι όμως βέβαιη. Άλλη συμβουλή δεν μπορώ να σας δώσω ούτε μπορώ να προχωρήσω μαζί σας. Η καρδιά μου όμως έχει το προαίσθημα ότι αυτό που θα βρείτε στην Πύλη θα το δω κι εγώ ο ίδιος. Όλα τα άλλα μου είναι σκοτεινά, μπορεί όμως οι τρεις δρόμοι μας να ξαναγυρίσουν στο Ντόριαθ και μπορεί να συναντηθούμε πριν το τέλος».
Τότε ο Μπέρεν κατάλαβε πως η Λούθιεν δεν μπορούσε να χωριστεί από τη μοίρα που βάραινε και τους δύο και δεν προσπάθησε πια να την κάνει ν’ αλλάξει γνώμη. Με τις συμβουλές του Χούαν και τα τεχνάσματα της Λούθιεν ντύθηκε με τον μανδύα του Ντραουγκλούιν κι εκείνη με το φτερωτό τομάρι της Θουρινγκουέθιλ. Ο Μπέρεν τώρα έμοιαζε τελείως με λυκάνθρωπο όταν τον έβλεπε κανείς, με εξαίρεση τα μάτια του που μέσα τους έλαμπε ένα άγριο αλλά καθαρό πνεύμα και τα μάτια του γέμισαν φρίκη όταν είδε στο πλευρό του ένα πλάσμα που έμοιαζε με νυχτερίδα να κολλάει δίπλα του με ζαρωμένα φτερά. Τότε αλυχτώντας στο φως του φεγγαριού άρχισε να κατεβαίνει πηδώντας το λόφο και η νυχτερίδα έκανε κύκλους και φτερούγιζε από πάνω του.
Πέρασαν όλους τους κινδύνους ώσπου έφτασαν σκονισμένοι από το μακρύ και θλιβερό τους δρόμο στη φοβερή κοιλάδα που υπήρχε μπροστά στην Πύλη της Ανγκμπαντ. Μαύρα χάσματα ήταν πλάι στο δρόμο, απ’ όπου έβγαιναν κάτι μορφές σαν φίδια που σπαρταρούσαν. Κι από τις δύο πλευρές οι λόφοι στέκονταν σαν οχυρωμένα τείχη και πάνω τους κάθονταν όρνια που έκρωζαν με απαίσιες φωνές. Μπροστά τους ήταν η απροσπέλαστη Πύλη, μια καμάρα φαρδιά και σκοτεινή στα πόδια του βουνού. Από πάνω της στα χίλια πόδια το βουνό σχημάτιζε έναν γκρεμό.
Εκεί τους έπιασε απελπισία, γιατί στην πύλη ήταν ένας φρουρός, για τον οποίο δεν είχαν ακόμα πληροφορίες. Γιατί οι φήμες που είχαν φτάσει στ’ αυτιά των Ξωτικών σχετικά μ’ αυτόν, δεν έλεγαν τίποτα για τα σχέδια του Μόργκοθ και κανείς δεν ήξερε ποιες από τις φήμες που κυκλοφορούσαν σχετικά με τα σχέδια των πριγκίπων των Ξωτικών είχαν φτάσει ως τον Μόργκοθ. Πάντα ακούγονταν να βγαίνουν από τα περάσματα του δάσους τα γαβγίσματα του Χούαν, του μεγάλου πολεμικού κυνηγόσκυλου που είχαν απελευθερώσει πολύ παλιά οι Βάλαρ. Ο Μόργκοθ τότε θυμήθηκε τη μοίρα του Χούαν και διάλεξε ένα κουτάβι ανάμεσα από τα λυκόπουλα του Ντραουγκλούιν και το τάιζε με τα χέρια του ζωντανές σάρκες και μέσα του έβαλε τη δύναμή του. Γρήγορα ο λύκος μεγάλωσε ώσπου δεν χωρούσε σε καμιά φωλιά, αλλά ξάπλωνε τεράστιος και πεινασμένος στα πόδια του Μόργκοθ. Εκεί η φωτιά και η αγωνία της κόλασης μπήκε μέσα του και πλημμύρισε μ’ ένα πνεύμα αδηφαγίας, βασανιστικό, τρομερό και δυνατό. Κάρχαροθ, τα Κόκκινα Σαγόνια, τον αναφέρουν οι ιστορίες εκείνων των ημερών, και Ανφάουγκλιρ, τα Πεινασμένα Σαγόνια. Και ο Μόργκοθ τον είχε βάλει να φυλάει ακοιμήτως τις πύλες της Ανγκμπαντ μην τυχόν κι έρθει ο Χούαν.
Ο Κάρχαροθ τώρα τους είδε από μακριά και γέμισε αμφιβολίες, γιατί από καιρό είχαν έρθει νέα στην Ανγκμπαντ ότι ο Ντραουγκλούιν ήταν νεκρός. Έτσι όταν πλησίασαν τους αρνήθηκε την είσοδο και τους έδωσε διαταγή να σταθούν και τους πλησίασε απειλη
τικά, επειδή μυριζόταν κάτι παράξενο στον αέρα ολόγυρά τους. Ξαφνικά όμως κάποια δύναμη με προέλευση παλιά από θεϊκή γενιά, κυρίεψε τη Λούθιεν και, πετώντας από πάνω της το βρωμερό της ντύσιμο, στάθηκε μπροστά, μικρή στη δύναμη του Κάρχαροθ αλλά τρομερή κι ακτινοβόλα. Σηκώνοντας το χέρι της τον πρόσταξε να κοιμηθεί λέγοντας:
«Ω άθλιο πνεύμα, πέσε τώρα σε μαύρη λησμονιά και ξέχασε για λίγο την τρομερή μοίρα της ζωής». Και ο Κάρχαροθ έπεσε λες και τον χτύπησε αστροπελέκι.
Τότε ο Μπέρεν και η Λούθιεν πέρασαν την Πύλη και κατέβηκαν τις δαιδαλώδεις σκάλες και μαζί κατάφεραν το μεγαλύτερο κατόρθωμα που έχουν αποτολμήσει Ξωτικά ή Άνθρωποι. Γιατί έφτασαν στην έδρα του Μόργκοθ, στην πιο βαθιά αίθουσα, που τη στήριζε η φρίκη, τη φώτιζε φωτιά κι ήταν γεμάτη όπλα για θάνατο και βασανιστήρια. Εκεί ο Μπέρεν με μορφή λύκου μαζεύτηκε κάτω από το θρόνο του, αλλά η Λούθιεν απογυμνώθηκε από τη μεταμφίεσή της με τη θέληση του Μόργκοθ κι αυτός έριξε το βλέμμα του καταπάνω της. Αυτή δεν πτοήθηκε από τη ματιά του και προσφέρθηκε να του τραγουδήσει σαν ραψωδός. Ο Μόργκοθ τότε βλέποντας την ομορφιά της έβαλε στο μυαλό του άνομο πόθο και επινόησε ένα σχέδιο πιο σκοτεινό απ’ οποιοδήποτε άλλο είχε περάσει από την καρδιά του από τότε που είχε φύγει κυνηγημένος από το Βάλινορ. Έτσι ξεγελάστηκε από την ίδια του την κακία, γιατί την κοιτούσε, αφήνοντάς την ελεύθερη για λίγο και χαιρόταν στα κρυφά τα σχέδιά του. Τότε ξαφνικά ξέφυγε από το βλέμμα του και μέσα από τις σκιές άρχισε να τραγουδά ένα τραγούδι τέτοιας αξεπέραστης ομορφιάς και τέτοιας ακατανίκητης δύναμης που την άκουσε θέλοντας και μη, και έχασε το φως του, όπως τα μάτια του πήγαιναν εδώ κι εκεί αναζητώντας την.
Όλοι οι αυλικοί του έπεσαν σε ύπνο και όλες οι φωτιές εθώριασαν κι έσβησαν. Τα Σίλμαριλ στην κορόνα στο κεφάλι του Μόργκοθ έλαμψαν ξαφνικά, ακτινοβολώντας λευκή φλόγα, και το βάρος της κορόνας και των πετραδιών έκαναν το κεφάλι του να σκύψει, λες κι είχε όλο τον κόσμο πάνω του, φορτωμένο με το βάρος της φροντίδας, του φόβου και της επιθυμίας, που ακόμα και η θέληση του Μόργκοθ δεν μπορούσε να κρατήσει. Τότε η Λούθιεν αρπάζοντας τη φτερωτή της ρόμπα τινάχτηκε στον αέρα και η φωνή της έπεσε κάτω σαν τη βροχή στις λιμνούλες, βαθιά και σκοτεινή. Έριξε το μανδύα της μπροστά στα μάτια του και του έδωσε ένα όνειρο, σκοτεινό σαν το Εξώτερο Κενό όπου κάποτε πήγαινε μόνος του. Ξαφνικά έπεσε σαν λόφος που κατολισθαίνει και πετάχτηκε σαν κεραυνός από το θρόνο του κι έπεσε με το πρόσωπο στο πάτωμα της κόλασης. Η σιδερένια κορόνα κύλησε αντηχώντας από το κεφάλι του. Τα πάντα έμειναν ακίνητα.
Ο Μπέρεν καθόταν καταγής σαν ψόφιο ζώο, αλλά η Λούθιεν, αγγίζοντάς τον με το χέρι της, τον ξύπνησε και ο Μπέρεν πέταξε το λυκοτόμαρο. Έπειτα έβγαλε τον Άνγκριστ το μαχαίρι, και από τα σιδερένια νύχια που το συγκρατούσαν έκοψε ένα Σίλμαριλ.
Καθώς το έκλεισε στο χέρι του, η ακτινοβολία ανάβλυσε από τη ζωντανή του σάρκα και το χέρι του έγινε σαν φωτεινό φανάρι. Το πετράδι όμως ανέχτηκε το άγγιγμά του και δεν τον πείραξε. Τότε πέρασε από το νου του Μπέρεν να πάει πιο πέρα από τον όρκο του και να πάρει από την Ανγκμπαντ και τα τρία πετράδια του Φέανορ, αλλά δεν ήταν γραφτό κάτι τέτοιο για τα Σίλμαριλ. Ο Ανγκριστ το μαχαίρι έσπασε και ένα κομματάκι από τη λάμα πετάχτηκε και χτύπησε τον Μόργκοθ στο μάγουλο. Ο Μόργκοθ κουνήθηκε και αναδεύτηκε και όλο το πλήθος της Ανγκμπαντ αναδεύτηκε στον ύπνο του.
Τότε κυρίεψε τρόμος τον Μπέρεν και τη Λούθιεν και το έβαλαν στα πόδια, χωρίς προφύλαξη και μεταμφίεση, επιθυμώντας μόνο να δουν το φως για άλλη μια φορά. Κανείς δεν τους εμπόδισε ούτε τους καταδίωξε, αλλά στην Πύλη δεν μπόρεσαν να βγουν γιατί ο Κάρχαροθ είχε ξυπνήσει και τώρα στεκόταν όλος θυμό στο κατώφλι της Ανγκμπαντ. Πριν τον πάρουν είδηση, τους είδε αυτός και όρμησε καταπάνω τους καθώς έτρεχαν.
Η Λούθιεν ήταν εξαντλημένη και δεν είχε ούτε το χρόνο ούτε τη δύναμη να συγκρατήσει το λύκο. Ο Μπέρεν όμως πέρασε μπροστά και με το δεξί του χέρι κράτησε ψηλά το Σίλμαριλ. Ο Κάρχαροθ σταμάτησε και για μια στιγμή φοβήθηκε.
«Φύγε τρέχοντας!» φώναξε ο Μπέρεν. «Γιατί εδώ έχει μια φωτιά που θα σε καταφάει κι εσένα και κάθε πλάσμα κακοποιό». Και έβαλε το Σίλμαριλ μπροστά στα μάτια του λύκου.
Αλλά ο Κάρχαροθ κοίταξε εκείνο το ιερό πετράδι και δεν πτοήθηκε και το αδηφάγο πνεύμα μέσα του ξύπνησε σαν φωτιά και ανοίγοντας το στόμα πήρε ξαφνικά το χέρι μέσα στα σαγόνια του και το έκοψε από τον καρπό. Τότε αμέσως όλα του τα σωθικά άρχισαν με αγωνία να φλέγονται και το Σίλμαριλ έκαψε την καταραμένη του σάρκα. Ουρλιάζοντας το έβαλε στα πόδια και τα τείχη της κοιλάδας της Πύλης αντιβούιζαν από τις κραυγές του μαρτυρίου του. Τόσο φοβερός έγινε μες στην τρέλα του, που όλα τα πλάσματα του Μόργκοθ που κατοικούσαν στην κοιντας ότι ήταν πρίγκιπας των Νόλντορ και εχθρός του Μόργκοθ, χάρηκε και δήλωσε ποια ήταν πετώντας τον μανδύα της. Τόσο μεγάλη και ξαφνική φάνηκε η ομορφιά της που ο Κέλεγκορμ την ερωτεύτηκε. Της μίλησε όμως με όμορφα λόγια και της υποσχέθηκε ότι θα βρει βοήθεια στην ανάγκη της αν γύριζε τώρα μαζί του στη Νάργκοθροντ. Καθόλου δεν άφησε να φανεί ότι ήξερε κιόλας για τον Μπέρεν και την αποστολή του, για τα οποία του μίλησε, ούτε ότι η υπόθεση τον άγγιζε άμεσα.
Έτσι άφησαν το κυνήγι στη μέση και γύρισαν πίσω στη Νάργκοθροντ και πρόδωσαν τη Λούθιεν, γιατί τη διπλοκλείδωσαν και της πήραν το μανδύα και δεν την άφηναν να βγει από τις πύλες ή να μιλήσει σε κανέναν εκτός από τα αδέλφια, τον Κέλεγκορμ και τον Κουρούφιν. Γιατί τώρα, πιστεύοντας πως ο Μπέρεν και ο Φέλαγκουντ ήταν φυλακισμένοι χωρίς ελπίδα βοήθειας, σκόπευαν να αφήσουν το βασιλιά να χαθεί και να κρατήσουν τη Λούθιεν και να αναγκάσουν τον Θίνγκολ να δώσει το χέρι της στον Κέλεγκορμ. Έτσι θα προωθούσαν τη δύναμή τους και θα γίνονταν οι πιο ισχυροί πρίγκιπες των Νόλντορ. Και δεν σκόπευαν να αναζητήσουν τα Σίλμαριλ ούτε με τεχνάσματα ούτε με πόλεμο, ούτε σκόπευαν να αφήσουν να το κάνουν άλλοι ώσπου να συγκεντρώσουν όλη τη δύναμη των Ξωτικοβασιλείων στα χέρια τους. Ο Ορόντρεθ δεν είχε δύναμη να τους αντισταθεί, γιατί είχαν πάρει με το μέρος τους το λαό της Νάργκοθροντ. Ο Κέλεγκορμ έστειλε μάλιστα αγγελιαφόρους στον Θίνγκολ ζητώντας τη Λούθιεν.
Ο Χούαν, όμως, το λυκόσκυλο είχε αληθινή καρδιά και είχε αγαπήσει τη Λούθιεν από την πρώτη ώρα που συναντήθηκαν και λυπόταν για την αιχμαλωσία της. Γι' αυτό ερχόταν συχνά στο δωμάτιό της και τη νύχτα ξάπλωνε μπροστά στην πόρτα της, γιατί ένιωθε πως είχε έρθει κακό στη Νάργκοθροντ. Η Λούθιεν κουβέντιαζε συχνά στον Χούαν μέσα στη μοναξιά της, μιλώντας του για τον Μπέρεν, που ήταν ο φίλος όλων των πουλιών και των ζώων που δεν υπηρετούσαν τον Μόργκοθ και ο Χούαν καταλάβαινε όλα όσα του έλεγε. Γιατί καταλάβαινε τη γλώσσα όλων των πλασμάτων που είχαν φωνή, αλλά είχε άδεια να μιλήσει μόνο τρεις φορές πριν το θάνατό του.
Ο Χούαν, λοιπόν, επινόησε ένα σχέδιο για να βοηθήσει τη Λούθιεν και ένα βράδυ ήρθε φέρνοντάς της το μανδύα της και μίλησε για πρώτη φορά δίνοντάς της συμβουλές. Ύστερα την οδήγησε από κρυφά περάσματα έξω από τη Νάργκοθροντ και έφυγαν μαζί κατά το βορρά. Ταπείνωσε την περηφάνεια του και δέχτηκε να τον καβαλήσει σαν άλογο, όπως έκαναν οι Ορκ πάνω σε μεγάλους λύκους. Έτσι ταξίδευαν με μεγάλη ταχύτητα γιατί ο Χούαν ήταν γρήγορος και ακούραστος.
Ο Μπέρεν και ο Φέλαγκουντ βρίσκονταν στα μπουντρούμια του Σάουρον. Τώρα, όλοι τους οι σύντροφοι ήταν νεκροί, αλλά ο Σάουρον σκόπευε να κρατήσει τον Φέλαγκουντ τελευταίο, γιατί είχε καταλάβει πως ήταν Νόλντορ μεγάλης δύναμης και σοφίας και πίστευε ότι αυτός είχε το μυστικό της αποστολής τους. Αλλά όταν ο λύκος ήρθε για τον Μπέρεν, ο Φέλαγκουντ έβαλε όλη του τη δύναμη κι έσπασε τα δεσμά του. Πάλεψε με τον λυκάνθρωπο και τον σκότωσε με τα χέρια και τα δόντια του, αλλά κι ο ίδιος τραυματίστηκε μέχρι θανάτου. Τότε μίλησε στον Μπέρεν λέγοντας:
«Πηγαίνω τώρα στη μακρόχρονή μου ανάπαυση στα άχρονα δώματα πέρα από τις θάλασσες και τα Βουνά του Άμαν. Θα περάσει πολύς καιρός ώσπου να με ξαναδούν οι Νόλντορ ανάμεσά τους, και μπορεί να μη συναντηθούμε δεύτερη φορά στο θάνατο ή στη ζωή, γιατί οι μοίρες των λαών μας είναι χωριστές. Έχε γεια!»
Πέθανε τότε στα σκοτεινά, στο Τολ-ιν-Γκαούρχοθ, πυργο του που είχε χτίσει. Έτσι ο βασιλιάς Φίνροντ Φέλαγκουντ, ο πιο ωραίος και πιο αγαπητός από τον οίκο του Φίνγουε, ξεπλήρωσε τον όρκο του. Ο Μπέρεν όμως πλάι του πενθούσε απελπισμένος.
Εκείνη την ώρα ήρθε η Λούθιεν και, αφού στάθηκε στη γέφυρα που οδηγούσε στο νησί του Σάουρον, είπε ένα τραγούδι που κανένας πέτρινος τοίχος δεν μπορούσε να εμποδίσει. Ο Μπέρεν το άκουσε και νόμισε πως ονειρευόταν. Γιατί τα άστρα έλαμπαν από πάνω του και τ’ αηδόνια κελαϊδούσαν στα δέντρα. Και απαντώντας έψαλε ένα τραγούδι που είχε συνθέσει για να υμνήσει τα Επτά Αστέρια, το Δρεπάνι των Βάλαρ που η Βάρντα είχε κρεμάσει πάνω από το Βορρά σαν σημάδι για την πτώση του Μόργκοθ.
Έπειτα τον εγκατέλειψαν οι δυνάμεις του κι έπεσε μες στο σκοτάδι.
Η Λούθιεν όμως άκουσε τη φωνή της απάντησής του και τότε έψαλε ένα τραγούδι ακόμα μεγαλύτερης δύναμης. Οι λύκοι άρχισαν να ουρλιάζουν και το νησί να τρέμει. Ο Σάουρον στεκόταν στον ψηλό πύργο τυλιγμένος στη μαύρη του σκέψη, αλλά χαμογέλασε ακούγοντας τη φωνή της, γιατί ήξερε πως ήταν η κόρη της Μέλιαν. Η φήμη της ομορφιάς της Λούθιεν και η μαγεία του τραγουδιού της είχαν από πολύ παλιά ξεπεράσει τα σύνορα του Ντόριαθ και του πέρασε η σκέψη να τη συλλάβει και να την παραδώσει στην εξουσία του Μόργκοθ, γιατί η αμοιβή του θα ήταν μεγάλη.
Έτσι έστειλε έναν λύκο στη γέφυρα. Ο Χούαν όμως τον σκότωσε αθόρυβα. Ο Σάουρον εξακολούθησε να στέλνει άλλους έναν έναν, και έναν έναν ο Χούαν τους άρπαζε από το λαιμό και τους σκότωνε. Τότε ο Σάουρον έστειλε τον Ντραουγκλούιν, ένα φοβερό θηρίο, γέρικο και γεμάτο κακία, αρχηγό και πατέρα των λυκανθρώπων της Άνγκμπαντ. Η δύναμή του ήταν πολύ μεγάλη και ο αγώνας του Χούαν και του Ντραουγκλούιν ήταν μεγάλος και άγριος. Όμως, τελικά, ο Ντραουγκλούιν ξέφυγε και τρέχοντας πίσω στον πύργο ξεψύχησε
στα πόδια του Σάουρον. Ξεψυχώντας, είπε στον αφέντη του:
«Είναι ο Χούαν εκεί!»
Ο Σάουρον τώρα ήξερε καλά, όπως και όλοι σ' εκείνη τη χώρα, τη μοίρα που είχε οριστεί για το λυκόσκυλο του Βάλινορ και σκέφτηκε πως θα μπορούσε να είναι αυτός που θα την προκαλούσε. Γι’ αυτό μεταμορφώθηκε σε λυκάνθρωπο και έκανε τον εαυτό του τον πιο μεγάλο που είχε ποτέ βαδίσει στον κόσμο. Βγήκε να πάρει το πέρασμα της γέφυρας.
Τόσο μεγάλη ήταν η φρίκη από τον ερχομό του, που ο Χούαν πήδησε στο πλάι. Τότε ο Σάουρον όρμησε στη Λούθιεν και εκείνη λιποθύμησε μπροστά στην απειλή του άγριου πνεύματος των ματιών του και τη βρωμερή αποφορά της ανάσας του. Αλλά όπως ερχόταν καταπάνω της, η Λούθιεν πέφτοντας έριξε μια άκρη του μαύρου μανδύα της στα μάτια του και αυτός σκόνταψε, γιατί του ήρθε μια στιγμιαία νύστα. Τότε όρμησε ο Χούαν. Εκεί έγινε ο αγώνας του Χούαν και του Λύκου-Σάουρον και τα ουρλιαχτά και τα αλυχτίσματα αντηχούσαν στους λόφους και οι φρουροί στα τείχη των Έρεντ Γουέθριν, από την άλλη πλευρά της κοιλάδας, τα άκουσαν από μακριά και φοβήθηκαν.
Αλλά ούτε μάγια ούτε ξόρκια ούτε δόντι ούτε δηλητήριο, ούτε διαβολικό τέχνασμα ούτε δύναμη ζώου δεν μπορούσαν να κατανικήσουν τον Χούαν του Βάλινορ. Άρπαξε τον εχθρό του από το λαιμό και τον κάρφωσε κάτω. Τότε ο Σάουρον άλλαξε όψη. Από λύκος σε φίδι και από τέρας στη δική του καταραμένη μορφή, αλλά δεν μπορούσε να ξεφύγει από το πιάσιμο του Χούαν χωρίς να εγκαταλείψει τελείως το σώμα του. Πριν το βρωμερό του πνεύμα αφήσει τον σκοτεινό του οίκο, τον πλησίασε η Λούθιεν και είπε ότι πρέπει να απογυμνωθεί από το σαρκικό του ένδυμα και να στείλουν το φάντασμά του τρέμοντας πίσω στον Μόργκοθ. Και είπε:
«Εκεί αιώνια ο γυμνός εαυτός σου θα υποφέρει το μαρτύριο της περιφρόνησής του καθώς θα σε τρυπούν τα μάτια του, εκτός κι αν μου παραδώσεις την κυριαρχία του πύργου σου».
Τότε ο Σάουρον παραδόθηκε και η Λούθιεν πήρε την εξουσία του νησιού και όλων όσα βρίσκονταν εκεί. Ο Χούαν τον άφησε. Και αμέσως πήρε τη μορφή βαμπίρ, μεγάλου σαν μαύρο σύννεφο μπροστά στο φεγγάρι, και τράπηκε σε φυγή στάζοντας αίμα από το λαιμό του στα δέντρα. Πήγε στο Τάουρ-νου-Φούιν κι εγκαταστάθηκε εκεί, γεμίζοντάς το με τρόμο.
Τότε η Λούθιεν στάθηκε πάνω στη γέφυρα και φανέρωσε τη δύναμή της. Τα μάγια που έδεναν τις πέτρες λύθηκαν, οι πύλες έπεσαν και οι τοίχοι άνοιξαν και τα μπουντρούμια απογυμνώθηκαν. Πολλοί δούλοι και αιχμάλωτοι βγήκαν έξω όλο απορία και φόβο, σκεπάζοντας τα μάτια τους στο χλωμό φως του φεγγαριού, γιατί ήταν πολύν καιρό στα σκοτάδια του Σάουρον. Ο Μπέρεν όμως δεν ήρθε. Κι έτσι ο Χούαν και η Λούθιεν τον έψαξαν στο νησί και η Λούθιεν τον βρήκε να θρηνεί πλάι στον Φέλαγκουντ. Τόσο βαθιά ήταν η οδύνη του ώστε ήταν πεσμένος ακίνητος και δεν άκουσε τα βήματά της. Τότε, νομίζοντάς τον ήδη νεκρό, έβαλε τα χέρια της ολόγυρά του κι έπεσε σε σκοτεινή λησμονιά. Ο Μπέρεν όμως με το που γύρισε πίσω στο φως από τα μπουντρούμια της απελπισίας, τη σήκωσε και αντίκρισαν πάλι ο ένας τον άλλον και καθώς χάραξε η μέρα πάνω από τους σκοτεινούς λόφους τους φώτισε.
Έθαψαν το σώμα του Φέλαγκουντ στην κορυφή του λόφου του δικού του νησιού, που ήταν πάλι καθαρό. Το πράσινο μνήμα του Φίνροντ, του γιου του Φινάρφιν, του πιο ωραίου από όλους τους πρίγκιπες των Ξωτικών, έμεινε αβεβήλωτο, ώσπου η γη άλλαξε και κομματιάστηκε και καταποντίστηκε κάτω από τις καταστροφικές θάλασσες. Ο Φίνροντ όμως περπατά με τον Φινάρφιν τον πατέρα του κάτω από τα δέντρα στο Έλνταμαρ.
Ο Μπέρεν, λοιπόν, και η Λούθιεν ήταν πάλι ελεύθεροι και μαζί περπατούσαν στα δάση ανανεώνοντας για λίγο τη χαρά τους. Και μολονότι ήρθε χειμώνας, δεν τους πείραξε, γιατί τα λουλούδια έμεναν όπου πήγαινε η Λούθιεν και τα πουλιά κελαηδούσαν κάτω από τους χιονοντυμένους λόφους.
Ο Χούαν όμως, επειδή ήταν πιστός, γύρισε πίσω στον Κέλεγκορμ τον κύριό του, όμως η αγάπη τους ήταν λιγότερη από πριν.
Στη Νάργκοθροντ έγινε αναταραχή. Γιατί εκεί τώρα επέστρεψαν πολλά Ξωτικά που ήταν φυλακισμένοι του Σάουρον στο νησί και σηκώθηκε κατακραυγή που κανένας λόγος του Κέλεγκορμ δεν μπόρεσε να καθησυχάσει. Θρηνούσαν πικρά το θάνατο του Φέλαγκουντ του βασιλιά τους, λέγοντας ότι μια κοπέλα είχε τολμήσει αυτό που οι γιοι του Φέανορ δεν είχαν τολμήσει να κάνουν. Πολλοί όμως κατάλαβαν πως ήταν προδοσία κι όχι φόβος αυτό που είχε οδηγήσει τον Κέλεγκορμ και τον Κουρούφιν. Έτσι οι καρδιές του λαού της Νάργκοθροντ απαλλάχτηκαν από την εξουσία τους και γύρισαν πάλι στον οίκο του Φινάρφιν και υπάκουαν στον Ορόντρεθ. Αυτός δεν τους άφησε να σκοτώσουν τους αδελφούς, όπως επιθυμούσαν μερικοί, γιατί αν οι ομόφυλοι έχυναν το αίμα των ομοφύλων τους, αυτό θα έδενε ακόμα πιο σφιχτά την κατάρα του Μάντος ολόγυρά τους. Ο Ορόντρεθ όμως δεν έδωσε ούτε ψωμί ούτε ανάπαυση στον Κέλεγκορμ και τον Κουρούφιν μέσα στα όρια της επικράτειάς του και ορκίστηκε πως από τότε και στο εξής ελάχιστη θα ήταν η αγάπη ανάμεσα στη Νάργκοθροντ και τους γιους του Φέανορ.
«Ας είναι έτσι!» είπε ο Κέλεγκορμ με μια απειλητική σκιά στα μάτια. Ο Κουρούφιν όμως χαμογέλασε. Ύστερα πήραν τ’ άλογά τους και κάλπασαν σαν τη φωτιά για να βρουν αν μπορούσαν συγγενείς στην ανατολή. Αλλά κανένας δεν ήθελε να πάει μαζί τους ούτε κι εκείνοι που ήταν της γενιάς τους. Γιατί όλοι κατάλαβαν ότι η κατάρα πλάκωνε βαριά τα αδέλφια και το κακό τους ακολουθούσε. Εκείνο τον καιρό ο Κελεμπρίμπορ, ο γιος του Κουρούφιν, αποκήρυξε
τα έργα του πατέρα του και έμεινε στη Νάργκοθροντ. Όμως ο Χούαν συνέχισε να ακολουθεί τ’ άλογο του Κέλεγκορμ, του κυρίου του.
Πήγαιναν βόρεια, γιατί σκόπευαν στη βιασύνη τους να διασχίσουν το Ντίμπαρ και να ακολουθήσουν τα βορινά όρια του Ντόριαθ επιζητώντας το συντομότερο δρόμο για το Χίμρινγκ, όπου κατοικούσε ο Μαέδρος ο αδελφός τους και μπορούσαν να ελπίζουν πως θα το διασχίσουν με ταχύτητα, αφού βρίσκονταν κοντά στα σύνορα του Ντόριαθ, αποφεύγοντας το Ναν Νιτούνγκορθεμπ και την απόμακρη απειλή των Βουνών του Τρόμου.
Λέγεται τώρα πως ο Μπέρεν και η Λούθιεν στις περιπλανήσεις τους έφτασαν στο Δάσος του Μπρέθιλ και, τέλος, πλησίασαν στα σύνορα του Ντόριαθ. Τότε ο Μπέρεν θυμήθηκε τον όρκο του και, παρόλο που δεν το ήθελε, αποφάσισε, όταν η Λούθιεν έφτανε πάλι στην ασφάλεια της δικής της χώρας, να ξεκινήσει γι’ άλλη μια φορά. Όμως αυτή δεν ήταν καθόλου πρόθυμη να τον αποχωριστεί ξανά λέγοντας:
«Πρέπει να διαλέξεις, Μπέρεν, ανάμεσα στα δύο: να εγκαταλείψεις την αποστολή και τον όρκο σου και να αναζητήσεις μια ζωή περιπλανήσεων στο πρόσωπο της γης, ή να κρατήσεις το λόγο σου και να προκαλέσεις τη δύναμη του σκότους πάνω στο θρόνο της. Αλλά όποιον δρόμο κι αν διαλέξεις, εγώ θα ’ρθω μαζί σου και η μοίρα μας θα είναι κοινή».
Την ώρα που συζητούσαν όλα αυτά μαζί περπατώντας χωρίς να δίνουν σημασία σε οτιδήποτε άλλο, ο Κέλεγκορμ και ο Κουρούφιν ήρθαν καλπάζοντας βιαστικά μέσα από το δάσος και τα αδέλφια τους ξεχώρισαν και τους γνώρισαν από μακριά. Τότε ο Κέλεγκορμ γύρισε τ’ άλογό του και το σπιρούνισε καταπάνω στον Μπέρεν, σκοπεύοντας να τον τσαλαπατήσει. Ο Κουρούφιν όμως στρίβοντας έσκυψε κι έπιασε τη Λούθιεν στη σέλα του, γιατί ήταν δυνατός κι επιδέξιος καβαλάρης. Τότε ο Μπέρεν πήδησε μπροστά από τον Κέλεγκορμ και έπεσε ίσια πάνω στο τρεχάτο άλογο του Κουρούφιν που τον είχε προσπεράσει. Το πήδημα του Μπέρεν έμεινε ξακουστό ανάμεσα στα Ξωτικά και τους ανθρώπους. Άρπαξε τον Κουρούφιν από τον αυχένα και τον πέταξε πίσω και έπεσαν μαζί καταγής. Το άλογο σηκώθηκε στα πίσω του πόδια και όρμησε, αλλά η Λούθιεν πετάχτηκε στο πλάι και έπεσε στο χορτάρι.
Τότε ο Μπέρεν έπιασε από το λαιμό τον Κουρούφιν να τον πνίξει. Αλλά πλησίασε το θάνατο, γιατί ο Κέλεγκορμ όρμησε καταπάνω του μ’ ένα ακόντιο. Εκείνη την ώρα ο Χούαν εγκατέλειψε την υπηρεσία του Κέλεγκορμ και όρμησε καταπάνω του, έτσι ώστε το άλογό του λοξοδρόμησε και με τίποτα δεν πλησίαζε τον Μπέρεν από το φόβο του μεγάλου λυκόσκυλου. Ο Κέλεγκορμ άρχισε να καταριέται άλογο και λυκόσκυλο, αλλά ο Χούαν έμενε ασυγκίνητος. Τότε η Λούθιεν σηκώθηκε και απαγόρευσε να σκοτωθεί ο Κουρούφιν. Ο Μπέρεν τον απογύμνωσε από την εξάρτυση και τον οπλισμό του και του πήρε το μαχαίρι του, τον Άνγκριστ. Εκείνο το μαχαίρι το είχε κατασκευάσει ο Τέλχαρ του Νόγκροντ και κρεμόταν δίχως θηκάρι στο πλευρό του. Μπορούσε να κόψει σίδερο λες και ήταν χλωρό ξύλο. Τότε ο Μπέρεν σήκωσε τον Κουρούφιν ψηλά και τον πέταξε μακριά και του είπε να πάει τώρα περπατώντας πίσω στους ευγενείς συγγενείς του, που μπορεί να του μάθουν να χρησιμοποιεί την παλικαριά του καλύτερα.
«Το άλογό σου», είπε, «το κρατώ για τη Λούθιεν και θα πρέπει να θεωρείται χαρούμενο που απαλλάχτηκε από τέτοιον αφέντη».
Τότε ο Κουρούφιν καταράστηκε τον Μπέρεν κάτω από τα σύννεφα και τον ουρανό.
«Πήγαινε από δω», είπε, «σε γρήγορο και πικρό θάνατο».
Ο Κέλεγκορμ τον πήρε πάνω στ’ άλογό του και τ’ αδέλφια έκαναν πως φεύγουν. Ο Μπέρεν τους γύρισε την πλάτη και δεν έδωσε σημασία στα λόγια τους. Ο Κουρούφιν όμως, γεμάτος ντροπή και κακία, πήρε το τόξο του Κέλεγκορμ και σαΐτεψε προς τα πίσω καθώς έφευγαν και το βέλος σημάδευε τη Λούθιεν. Ο Χούαν πήδησε και το ’πιασε με το στόμα του. Ο Κουρούφιν όμως έριξε ξανά και ο Μπέρεν πετάχτηκε μπροστά από τη Λούθιεν και το βέλος τον χτύπησε κατάστηθα. 
Λέγεται ότι ο Χούαν κυνήγησε τους γιους του Φέανορ κι αυτοί το έβαλαν στα πόδια φοβισμένοι. Γυρίζοντας, έφερε στη Λούθιεν ένα βότανο από το δάσος. Με αυτό το βότανο σταμάτησε την αιμορραγία της πληγής του Μπέρεν και με τα γιατροσόφια της και την αγάπη της τον γιάτρεψε. Κι έτσι, τέλος, ξαναγύρισαν στο Ντόριαθ. Εκεί ο Μπέρεν, διχασμένος ανάμεσα στην αγάπη του και τον όρκο του, ξέροντας όμως πως η Λούθιεν ήταν τώρα ασφαλής, σηκώθηκε ένα πρωινό πριν βγει ο ήλιος και την άφησε στη φροντίδα του Χούαν. Ύστερα με μεγάλη οδύνη έφυγε ενώ αυτή κοιμόταν ακόμα πάνω στο χορτάρι.
Έφυγε πάνω στο άλογο με μεγάλη ταχύτητα κατά το βορρά για τη Διάβαση του Σίριον και, φτάνοντας στις παρυφές του Τάουρ-νου-Φούιν, κοίταξε απέναντι την ερημιά της Ανφάουγκλιθ και είδε μακριά τις κορυφές των Θανγκορόντριμ. Εκεί άφησε ελεύθερο το άλογο του Κουρούφιν και του είπε ν’ αφήσει τώρα το φόβο και τη δουλεία και να ζήσει ελεύθερο στις πρασινάδες των περιοχών του Σίριον. Τότε, επειδή ήταν μονάχος στο κατώφλι του τελικού κινδύνου, έφτιαξε ένα Τραγούδι του Αποχωρισμού, για να παινέψει τη Λούθιεν και τα φώτα του ουρανού, γιατί πίστευε ότι τώρα πρέπει να αποχαιρετήσει και την αγάπη και το φως. Από εκείνο το τραγούδι τα λόγια τούτα είναι απόσπασμα:
Ἔχετε γεια, γλυκιά μον γη καὶ βορινέ οὐρανέ' καὶ πάντα ευλογημένα. Γιατί εδώ κοιμήθηκε κι εδώ μ᾽ ἀνάλαφρο κορμί κινήθηκε στου Φεγγαριού τὸ φως μα καὶ του Ἥλιου,
Η Λούθιεν Τινούβιελ,που δὲν μπορεί γλώσσα θνητού να περιγράψει.
Κι όλος ο κόσμος κι ἂν χαθεί, κι όλος κι αν σβήσει, κι αν ἐντελώς διαλυθεί καὶ μες στὸ χάος λήζει,
χαλάλι του θα ᾿ταν, γιατί όλα τοῦ κόσμου
στεριά καὶ θάλασσα κι αὐγή καὶ δειλινό
για νὰ 'ρθει ἡ Λούθιεν βρέθηκαν λίγον καιρό.
Και τραγουδούσε δυνατά δίχως να τον νοιάζει ποιο αφτί μπορεί να τον άκουγε, γιατί ήταν απελπισμένος και δεν περίμενε πως θα γλιτώσει.
Αλλά η Λούθιεν άκουσε το τραγούδι του και του απάντησε τραγουδιστά, καθώς ήρθε μέσα από το δάσος χωρίς να την περιμένει. Γιατί ο Χούαν δέχτηκε άλλη μια φορά να γίνει τ’ άλογό της και την έφερε γρήγορα ακολουθώντας το δρόμο του Μπέρεν. Για πολύ είχε συλλογιστεί μέσα του τι συμβουλή να δώσει για να μειώσει τον κίνδυνο που διέτρεχαν αυτοί οι δύο που αγαπούσε. Λοξοδρόμησε, λοιπόν, στο νησί του Σάουρον και πήρε την απαίσια λυκοστολή του Ντραουγκλούιν και το νυχτεριδοτόμαρο της Θουρινγκουέθιλ. Αυτή ήταν αγγελιαφόρος του Σάουρον και συνήθιζε να πετά με μορφή βαμπίρ στην Ανγκμπαντ. Τα μεγάλα σαν δάχτυλα φτερά της είχαν στην άκρη τους από ένα σιδερένιο γαμψό νύχι. Ντυμένοι μ’ αυτά τα απαίσια ρούχα ο Χούαν και η Λούθιεν διέσχισαν τρέχοντας το Τάουρ-νου-Φούιν και όλα τα πλάσματα έφευγαν τρέχοντας στο πέρασμά τους.
Ο Μπέρεν βλέποντάς τους να πλησιάζουν απελπίστηκε. Απόρησε, γιατί είχε ακούσει τη φωνή της Τινούβιελ, και τώρα σκέφτηκε πως ήταν παγίδα για να τον ξεγελάσουν. Εκείνοι όμως σταμάτησαν και πέταξαν τη μεταμφίεσή τους και η Λούθιεν έτρεξε προς το μέρος του. Έτσι ο Μπέρεν και η Λούθιεν συναντήθηκαν ξανά ανάμεσα στην ερημιά και το δάσος. Για λίγο έμεινε σιωπηλός κι ένιωσε χαρά μεγάλη. Σε λίγο όμως προσπάθησε γι’ άλλη μια φορά να κάνει τη Λούθιεν ν’ αλλάξει γνώμη για το ταξίδι.
«Τρεις φορές τώρα καταριέμαι τον όρκο μου στον Θίνγκολ», είπε, «και μακάρι να με είχε σκοτώσει στο Μένεγκροθ παρά να σε φέρω κάτω από τη σκιά του Μόργκοθ».
Τότε για δεύτερη φορά μίλησε με λόγια ο Χούαν και συμβούλεψε τον Μπέρεν λέγοντας:
«Δεν μπορείς πια να σώσεις τη Λούθιεν από τη σκιά του θανάτου, γιατί εξαιτίας της αγάπης της βρίσκεται τώρα στην εξουσία του. Μπορείς να εγκαταλείψεις τον προορισμό σου και να την οδηγήσεις στην εξορία, αναζητώντας μάταια ειρήνη για όσο κρατήσει η ζωή σου. Αλλά αν δεν απαρνηθείς τη μοίρα σου, τότε ή η Λούθιεν, εγκαταλειμμένη, σίγουρα θα πεθάνει μόνη ή πρέπει μαζί σου να προκαλέσει τη μοίρα που βρίσκεται μπροστά σου χωρίς ελπίδες, όχι όμως βέβαιη. Άλλη συμβουλή δεν μπορώ να σας δώσω ούτε μπορώ να προχωρήσω μαζί σας. Η καρδιά μου όμως έχει το προαίσθημα ότι αυτό που θα βρείτε στην Πύλη θα το δω κι εγώ ο ίδιος. Όλα τα άλλα μου είναι σκοτεινά, μπορεί όμως οι τρεις δρόμοι μας να ξαναγυρίσουν στο Ντόριαθ και μπορεί να συναντηθούμε πριν το τέλος».
Τότε ο Μπέρεν κατάλαβε πως η Λούθιεν δεν μπορούσε να χωριστεί από τη μοίρα που βάραινε και τους δύο και δεν προσπάθησε πια να την κάνει ν’ αλλάξει γνώμη. Με τις συμβουλές του Χούαν και τα τεχνάσματα της Λούθιεν ντύθηκε με τον μανδύα του Ντραουγκλούιν κι εκείνη με το φτερωτό τομάρι της Θουρινγκουέθιλ. Ο Μπέρεν τώρα έμοιαζε τελείως με λυκάνθρωπο όταν τον έβλεπε κανείς, με εξαίρεση τα μάτια του που μέσα τους έλαμπε ένα άγριο αλλά καθαρό πνεύμα και τα μάτια του γέμισαν φρίκη όταν είδε στο πλευρό του ένα πλάσμα που έμοιαζε με νυχτερίδα να κολλάει δίπλα του με ζαρωμένα φτερά. Τότε αλυχτώντας στο φως του φεγγαριού άρχισε να κατεβαίνει πηδώντας το λόφο και η νυχτερίδα έκανε κύκλους και φτερούγιζε από πάνω του.
Πέρασαν όλους τους κινδύνους ώσπου έφτασαν σκονισμένοι από το μακρύ και θλιβερό τους δρόμο στη φοβερή κοιλάδα που υπήρχε μπροστά στην Πύλη της Ανγκμπαντ. Μαύρα χάσματα ήταν πλάι στο δρόμο, απ’ όπου έβγαιναν κάτι μορφές σαν φίδια που σπαρταρούσαν. Κι από τις δύο πλευρές οι λόφοι στέκονταν σαν οχυρωμένα τείχη και πάνω τους κάθονταν όρνια που έκρωζαν με απαίσιες φωνές. Μπροστά τους ήταν η απροσπέλαστη Πύλη, μια καμάρα φαρδιά και σκοτεινή στα πόδια του βουνού. Από πάνω της στα χίλια πόδια το βουνό σχημάτιζε έναν γκρεμό.
Εκεί τους έπιασε απελπισία, γιατί στην πύλη ήταν ένας φρουρός, για τον οποίο δεν είχαν ακόμα πληροφορίες. Γιατί οι φήμες που είχαν φτάσει στ’ αυτιά των Ξωτικών σχετικά μ’ αυτόν, δεν έλεγαν τίποτα για τα σχέδια του Μόργκοθ και κανείς δεν ήξερε ποιες από τις φήμες που κυκλοφορούσαν σχετικά με τα σχέδια των πριγκίπων των Ξωτικών είχαν φτάσει ως τον Μόργκοθ. Πάντα ακούγονταν να βγαίνουν από τα περάσματα του δάσους τα γαβγίσματα του Χούαν, του μεγάλου πολεμικού κυνηγόσκυλου που είχαν απελευθερώσει πολύ παλιά οι Βάλαρ. Ο Μόργκοθ τότε θυμήθηκε τη μοίρα του Χούαν και διάλεξε ένα κουτάβι ανάμεσα από τα λυκόπουλα του Ντραουγκλούιν και το τάιζε με τα χέρια του ζωντανές σάρκες και μέσα του έβαλε τη δύναμή του. Γρήγορα ο λύκος μεγάλωσε ώσπου δεν χωρούσε σε καμιά φωλιά, αλλά ξάπλωνε τεράστιος και πεινασμένος στα πόδια του Μόργκοθ. Εκεί η φωτιά και η αγωνία της κόλασης μπήκε μέσα του και πλημμύρισε μ’ ένα πνεύμα αδηφαγίας, βασανιστικό, τρομερό και δυνατό. Κάρχαροθ, τα Κόκκινα Σαγόνια, τον αναφέρουν οι ιστορίες εκείνων των ημερών, και Ανφάουγκλιρ, τα Πεινασμένα Σαγόνια. Και ο Μόργκοθ τον είχε βάλει να φυλάει ακοιμήτως τις πύλες της Ανγκμπαντ μην τυχόν κι έρθει ο Χούαν.
Ο Κάρχαροθ τώρα τους είδε από μακριά και γέμισε αμφιβολίες, γιατί από καιρό είχαν έρθει νέα στην Ανγκμπαντ ότι ο Ντραουγκλούιν ήταν νεκρός. Έτσι όταν πλησίασαν τους αρνήθηκε την είσοδο και τους έδωσε διαταγή να σταθούν και τους πλησίασε απειλη
τικά, επειδή μυριζόταν κάτι παράξενο στον αέρα ολόγυρά τους. Ξαφνικά όμως κάποια δύναμη με προέλευση παλιά από θεϊκή γενιά, κυρίεψε τη Λούθιεν και, πετώντας από πάνω της το βρωμερό της ντύσιμο, στάθηκε μπροστά, μικρή στη δύναμη του Κάρχαροθ αλλά τρομερή κι ακτινοβόλα. Σηκώνοντας το χέρι της τον πρόσταξε να κοιμηθεί λέγοντας:
«Ω άθλιο πνεύμα, πέσε τώρα σε μαύρη λησμονιά και ξέχασε για λίγο την τρομερή μοίρα της ζωής». Και ο Κάρχαροθ έπεσε λες και τον χτύπησε αστροπελέκι.
Τότε ο Μπέρεν και η Λούθιεν πέρασαν την Πύλη και κατέβηκαν τις δαιδαλώδεις σκάλες και μαζί κατάφεραν το μεγαλύτερο κατόρθωμα που έχουν αποτολμήσει Ξωτικά ή Άνθρωποι. Γιατί έφτασαν στην έδρα του Μόργκοθ, στην πιο βαθιά αίθουσα, που τη στήριζε η φρίκη, τη φώτιζε φωτιά κι ήταν γεμάτη όπλα για θάνατο και βασανιστήρια. Εκεί ο Μπέρεν με μορφή λύκου μαζεύτηκε κάτω από το θρόνο του, αλλά η Λούθιεν απογυμνώθηκε από τη μεταμφίεσή της με τη θέληση του Μόργκοθ κι αυτός έριξε το βλέμμα του καταπάνω της. Αυτή δεν πτοήθηκε από τη ματιά του και προσφέρθηκε να του τραγουδήσει σαν ραψωδός. Ο Μόργκοθ τότε βλέποντας την ομορφιά της έβαλε στο μυαλό του άνομο πόθο και επινόησε ένα σχέδιο πιο σκοτεινό απ’ οποιοδήποτε άλλο είχε περάσει από την καρδιά του από τότε που είχε φύγει κυνηγημένος από το Βάλινορ. Έτσι ξεγελάστηκε από την ίδια του την κακία, γιατί την κοιτούσε, αφήνοντάς την ελεύθερη για λίγο και χαιρόταν στα κρυφά τα σχέδιά του. Τότε ξαφνικά ξέφυγε από το βλέμμα του και μέσα από τις σκιές άρχισε να τραγουδά ένα τραγούδι τέτοιας αξεπέραστης ομορφιάς και τέτοιας ακατανίκητης δύναμης που την άκουσε θέλοντας και μη, και έχασε το φως του, όπως τα μάτια του πήγαιναν εδώ κι εκεί αναζητώντας την.
Όλοι οι αυλικοί του έπεσαν σε ύπνο και όλες οι φωτιές εθώριασαν κι έσβησαν. Τα Σίλμαριλ στην κορόνα στο κεφάλι του Μόργκοθ έλαμψαν ξαφνικά, ακτινοβολώντας λευκή φλόγα, και το βάρος της κορόνας και των πετραδιών έκαναν το κεφάλι του να σκύψει, λες κι είχε όλο τον κόσμο πάνω του, φορτωμένο με το βάρος της φροντίδας, του φόβου και της επιθυμίας, που ακόμα και η θέληση του Μόργκοθ δεν μπορούσε να κρατήσει. Τότε η Λούθιεν αρπάζοντας τη φτερωτή της ρόμπα τινάχτηκε στον αέρα και η φωνή της έπεσε κάτω σαν τη βροχή στις λιμνούλες, βαθιά και σκοτεινή. Έριξε το μανδύα της μπροστά στα μάτια του και του έδωσε ένα όνειρο, σκοτεινό σαν το Εξώτερο Κενό όπου κάποτε πήγαινε μόνος του. Ξαφνικά έπεσε σαν λόφος που κατολισθαίνει και πετάχτηκε σαν κεραυνός από το θρόνο του κι έπεσε με το πρόσωπο στο πάτωμα της κόλασης. Η σιδερένια κορόνα κύλησε αντηχώντας από το κεφάλι του. Τα πάντα έμειναν ακίνητα.
Ο Μπέρεν καθόταν καταγής σαν ψόφιο ζώο, αλλά η Λούθιεν, αγγίζοντάς τον με το χέρι της, τον ξύπνησε και ο Μπέρεν πέταξε το λυκοτόμαρο. Έπειτα έβγαλε τον Άνγκριστ το μαχαίρι, και από τα σιδερένια νύχια που το συγκρατούσαν έκοψε ένα Σίλμαριλ.
Καθώς το έκλεισε στο χέρι του, η ακτινοβολία ανάβλυσε από τη ζωντανή του σάρκα και το χέρι του έγινε σαν φωτεινό φανάρι. Το πετράδι όμως ανέχτηκε το άγγιγμά του και δεν τον πείραξε. Τότε πέρασε από το νου του Μπέρεν να πάει πιο πέρα από τον όρκο του και να πάρει από την Ανγκμπαντ και τα τρία πετράδια του Φέανορ, αλλά δεν ήταν γραφτό κάτι τέτοιο για τα Σίλμαριλ. Ο Ανγκριστ το μαχαίρι έσπασε και ένα κομματάκι από τη λάμα πετάχτηκε και χτύπησε τον Μόργκοθ στο μάγουλο. Ο Μόργκοθ κουνήθηκε και αναδεύτηκε και όλο το πλήθος της Ανγκμπαντ αναδεύτηκε στον ύπνο του.
Τότε κυρίεψε τρόμος τον Μπέρεν και τη Λούθιεν και το έβαλαν στα πόδια, χωρίς προφύλαξη και μεταμφίεση, επιθυμώντας μόνο να δουν το φως για άλλη μια φορά. Κανείς δεν τους εμπόδισε ούτε τους καταδίωξε, αλλά στην Πύλη δεν μπόρεσαν να βγουν γιατί ο Κάρχαροθ είχε ξυπνήσει και τώρα στεκόταν όλος θυμό στο κατώφλι της Ανγκμπαντ. Πριν τον πάρουν είδηση, τους είδε αυτός και όρμησε καταπάνω τους καθώς έτρεχαν.
Η Λούθιεν ήταν εξαντλημένη και δεν είχε ούτε το χρόνο ούτε τη δύναμη να συγκρατήσει το λύκο. Ο Μπέρεν όμως πέρασε μπροστά και με το δεξί του χέρι κράτησε ψηλά το Σίλμαριλ. Ο Κάρχαροθ σταμάτησε και για μια στιγμή φοβήθηκε.
«Φύγε τρέχοντας!» φώναξε ο Μπέρεν. «Γιατί εδώ έχει μια φωτιά που θα σε καταφάει κι εσένα και κάθε πλάσμα κακοποιό». Και έβαλε το Σίλμαριλ μπροστά στα μάτια του λύκου.
Αλλά ο Κάρχαροθ κοίταξε εκείνο το ιερό πετράδι και δεν πτοήθηκε και το αδηφάγο πνεύμα μέσα του ξύπνησε σαν φωτιά και ανοίγοντας το στόμα πήρε ξαφνικά το χέρι μέσα στα σαγόνια του και το έκοψε από τον καρπό. Τότε αμέσως όλα του τα σωθικά άρχισαν με αγωνία να φλέγονται και το Σίλμαριλ έκαψε την καταραμένη του σάρκα. Ουρλιάζοντας το έβαλε στα πόδια και τα τείχη της κοιλάδας της Πύλης αντιβούιζαν από τις κραυγές του μαρτυρίου του. Τόσο φοβερός έγινε μες στην τρέλα του, που όλα τα πλάσματα του Μόργκοθ που κατοικούσαν στην κοιλάδα, που βρισκόταν σε κάποιο δρόμο που οδηγούσε προς τα εκεί, έφυγαν τρέχοντας μακριά. Σκότωνε κάθε ζωντανό που βρισκόταν στο δρόμο του και ξεπετάχτηκε από το βορρά στον κόσμο, αφανίζοντας τα πάντα. Από όλα τα τρομερά όντα που έφτασαν ποτέ στο Μπελέριαντ πριν πέσει η Ανγκμπαντ, ο παραφρονημένος Κάρχαροθ ήταν το πιο φοβερό, γιατί μέσα του ήταν κρυμμένη η δύναμη του Σίλμαριλ.
Ο Μπέρεν τώρα είχε πέσει λιπόθυμος στην επικίνδυνη Πύλη και ο θάνατος τον πλησίασε γιατί τα δόντια του λύκου είχαν δηλητήριο. Με τα χείλη της η Λούθιεν έβγαλε το δηλητήριο και επιστράτευσε τις εξαντλημένες δυνάμεις της για να σταματήσει την αιμορραγία της φρικτής πληγής. Αλλά πίσω της, στα βάθη της Ανγκμπαντ, σηκώθηκε μεγάλος θυμός και χλαλοή. Οι στρατιές του Μόργκοθ ξύπνησαν.
Έτσι η αποστολή για το Σίλμαριλ έμοιαζε να καταλήγει σε όλεθρο κι απελπισία, αλλά εκείνη την ώρα πάνω από το τείχος της κοιλάδας εμφανίστηκαν τρία μεγάλα πουλιά, να έρχονται προς τα βόρεια πετώντας με φτερούγες γρηγορότερες από τον άνεμο. Η περιπλάνηση και η ανάγκη του Μπέρεν είχαν διαδοθεί ανάμεσα σε όλα τα πουλιά και τα ζώα και ο ίδιος ο Χούαν είχε πει σε όλα να προσέχουν μήπως χρειαστεί να τον βοηθήσουν. Ψηλά πάνω από την επικράτεια του Μόργκοθ ο Θορόντορ και οι ακόλουθοί του πετούσαν και, βλέποντας τώρα την παραφροσύνη του Λύκου και την πτώση του Μπέρεν, κατέβηκαν γρήγορα κάτω την ώρα που οι δυνάμεις της Ανγκμπαντ απελευθερώθηκαν από τα δίχτυα του ύπνου.
Σήκωσαν τότε τη Λούθιεν και τον Μπέρεν από τη γη και τους πήραν ψηλά στα σύννεφα. Κάτωθέ τους ξαφνικά ακούστηκαν βροντές, κι αστραπές τινάχτηκαν ψηλά και τα βουνά τρεμούλιασαν. Τα Θανγκορόντριμ ξέρασαν φωτιά και καπνούς και πύρινες αστραπές εκτοξεύτηκαν σε μεγάλη απόσταση, καταστρέφοντας τη γη όπου έπεφταν. Οι Νόλντορ στο Χίθλουμ έτρεμαν. Ο Θορόντορ όμως ταξίδεψε μακριά πάνω από τη γη, αναζητώντας τους ψηλούς δρόμους του ουρανού, όπου ο ήλιος λάμπει όλη τη μέρα ανεμπόδιστος και το φεγγάρι περπατά ανάμεσα στ’ ασυννέφιαστα άστρα. Έτσι πέρασαν γρήγορα πάνω από το Ντορ-νου-Φαούγκλιθ και πάνω από το Τάουρ-νου-Φούιν κι έφτασαν πάνω απ’ την κρυμμένη κοιλάδα του Τουμλάντεν. Εκεί δεν είχε ούτε σύννεφα ούτε ομίχλη και κοιτάζοντας κάτω η Λούθιεν είδε μακριά, σαν λευκό φως που ξεκινούσε από ένα πράσινο πετράδι, την ακτινοβολία της πανέμορφης Γκοντόλιν όπου ζούσε ο Τούργκον. Αλλά εκείνη έκλαιγε, γιατί νόμιζε πως ο Μπέρεν σίγουρα θα πέθαινε. Αυτός δεν είχε πει κουβέντα ούτε είχε ανοίξει τα μάτια του και αργότερα δεν ήξερε τίποτα για το πέταγμά του. Τέλος, οι αετοί τους κατέβασαν στα σύνορα του Ντόριαθ και ήρθαν στο ίδιο λαγκάδι απ’ όπου ο Μπέρεν είχε φύγει κρυφά απελπισμένος αφήνοντας τη Λούθιεν να κοιμάται.
Εκεί οι αετοί την άφησαν στο πλευρό του Μπέρεν και γύρισαν στις κορυφές των Κρισσαέγκριμ και στις ψηλές αετοφωλιές τους. Αλλά ήρθε ο Χούαν και μαζί περιποιήθηκαν τον Μπέρεν, όπως και πριν που τον είχε γιατρέψει από το τραύμα του Κουρούφιν. Όμως η πληγή ήταν άσχημη και δηλητηριασμένη. Για πολύ καιρό ο Μπέρεν ήταν βαριά και το πνεύμα του πλανιόταν στα σκοτεινά σύνορα του θανάτου, έχοντας συνεχώς μια αγωνία που τον κυνηγούσε από όνειρο σε όνειρο. Ύστερα, ξαφνικά, εκεί που κόντευε να μην έχει άλλες ελπίδες, ξύπνησε ξανά και κοίταξε ψηλά κι αντίκρισε τον ουρανό και τις φυλλωσιές και άκουσε κάτω απ’ τα φυλλώματα να τραγουδά αργά και χαμηλόφωνα πλάι του η Λούθιεν Τινούβιελ. Κι έγινε άνοιξη ξανά.
Από τότε ο Μπέρεν ονομάστηκε Έρχάμιον, που σημαίνει Μονόχειρας και στο πρόσωπό του ήταν χαραγμένα τα βάσανα. Αλλά τέλος γύρισε πίσω στη ζωή από την αγάπη της Λούθιεν και σηκώθηκε και μαζί περπατούσαν στα δάση ξανά. Και βιάστηκαν να φύγουν από κείνο το μέρος γιατί τους φαινόταν πολύ ωραίο. Και μάλιστα η Λούθιεν ήταν πρόθυμη να πλανιέται στις ερημιές χωρίς επιστροφή και ν’ απαρνηθεί οικογένεια και λαό και όλη τη δόξα των Ξωτικο-βασιλείων. Για λίγο ο Μπέρεν ήταν ικανοποιημένος. Αλλά δεν μπορούσε να ξεχάσει για πολύ τον όρκο του να επιστρέψει στο Μένεγκροθ ούτε ήθελε να κρατήσει για πάντα τη Λούθιεν μακριά από τον Θίνγκολ, γιατί κρατούσε το έθιμο των ανθρώπων που θεωρούσαν επικίνδυνο να αγνοεί κανείς το πατρικό θέλημα εκτός από εξαιρετικές περιπτώσεις. Και του φαινόταν επίσης αταίριαστο η Λούθιεν, που ήταν τόσο όμορφη κι από βασιλική γενιά, να ζει για πάντα στα δάση όπως οι αγροίκοι κυνηγοί των Ανθρώπων, χωρίς σπίτι ή τιμές ή τα ωραία πράγματα που κάνουν τις βασίλισσες των Ξωτικών να χαίρονται. Έτσι, κατάφερε λίγο αργότερα να την πείσει και τα βήματά τους εγκατέλειψαν τις περιοχές που δεν είχαν σπίτια και μπήκε στο Ντόριαθ, οδηγώντας σπίτι της τη Λούθιεν. Έτσι ήταν γραφτό τους.
Κακές μέρες είχαν βρει το Ντόριαθ. Λύπη και σιωπή κυριαρχούσαν στο λαό του από τότε που χάθηκε η Λούθιεν. Για πολύ καιρό την αναζητούσαν μάταια. Λέγεται ότι εκείνον τον καιρό ο Ντάερον, ο ραψωδός του Θίνγκολ, έφυγε από τη χώρα και δεν τον είδαν πια. Αυτός έκανε τη μουσική για το χορό και το τραγούδι της Λούθιεν πριν έρθει ο Μπέρεν στο Ντόριαθ και την αγαπούσε και έβαζε όλες τις σκέψεις του γι’ αυτήν στη μουσική του. Έγινε ο μεγαλύτερος από όλους τους ραψωδούς των Ξωτικών ανατολικά της Θάλασσας και έβαζαν το όνομά του πριν κι από του Μάγκλορ, του γιου του Φέανορ. Αναζητώντας όμως τη Λούθιεν απελπισμένα, πλανήθηκε σε άγνωστα μονοπάτια και, περνώντας τα βουνά, έφτασε στην ανατολή της Μέσης-γης, όπου για πολλούς αιώνες θρηνούσε πλάι σε σκοτεινά νερά για
τη Λούθιεν, την κόρη του Θίνγκολ, την πιο όμορφη από όλα τα ζωντανά πλάσματα.
Τότε ο Θίνγκολ ζήτησε τη βοήθεια της Μέλιαν, τώρα όμως αυτή δεν του έδωσε τη συμβουλή της, λέγοντάς του ότι η μοίρα που ήταν γραμμένη πρέπει να φτάσει στην ολοκλήρωσή της και ότι τώρα πρέπει να περιμένει να έρθει η ώρα. Ο Θίνγκολ όμως έμαθε ότι η Λούθιεν είχε ταξιδέψει μακριά από το Ντόριαθ, γιατί είχαν φτάσει μηνύματα κρυφά από τον Κέλεγκορμ, όπως είπαμε, που έλεγαν πως ο Φέλαγκουντ ήταν νεκρός και ο Μπέρεν νεκρός, αλλά η Λούθιεν ήταν στη Νάργκοθροντ και πως ο Κέλεγκορμ ήθελε να την παντρευτεί. Τότε ο Θίνγκολ θύμωσε κι έστειλε κατάσκοπους με τη σκέψη να κάνει πόλεμο εναντίον της Νάργκοθροντ. Έτσι, έμαθε ότι η Λούθιεν είχε ξεφύγει πάλι και ότι ο Κέλεγκορμ και ο Κουρούφιν είχαν διωχτεί από τη Νάργκοθροντ. Τότε βρέθηκε σε αμηχανία γιατί δεν είχε τη δύναμη να επιτεθεί στους εφτά γιους του Φέανορ. Έστειλε αγγελιαφόρους στο Χίμρινγκ να ζητήσει τη βοήθειά τους στην αναζήτηση της Λούθιεν, αφού ο Κέλεγκορμ δεν την είχε στείλει στο σπίτι του πατέρα της, ούτε την είχε κρατήσει σε ασφάλεια.
Αλλά βόρεια της επικράτειάς του, οι αγγελιαφόροι του συνάντησαν ένα ξαφνικό κι απρόσμενο κίνδυνο, την επίθεση του Κάρχαροθ, του Λύκου της Ανγκμπαντ. Μες στην τρέλα του είχε κατέβει τρέχοντας αχόρταγος από το βορρά και, διασχίζοντας το Τάουρ-νου-Φούιν από την ανατολική του πλευρά, κατέβηκε από τις πηγές του Εσγκάλντουιν σαν καταστροφική φωτιά. Τίποτα δεν του στεκόταν εμπόδιο και η δύναμη της Μέλιαν στα σύνορα της χώρας δεν τον συγκράτησε, γιατί τον έσπρωχνε η μοίρα και η δύναμη του Σίλμαριλ που είχε μέσα του και τον βασάνιζε. Έτσι μπήκε με τη βία στα απάραβίαστα δάση του Ντόριαθ και όλοι τράπηκαν σε φυγή κατατρομαγμένοι. Μόνος από τους αγγελιαφόρους ο Μάμπλουνγκ, ο πρώτος αξιωματικός του βασιλιά, γλίτωσε κι έφερε τα τρομερά νέα στον Θίνγκολ.
Εκείνη όμως τη σκοτεινή ώρα γύρισαν ο Μπέρεν και η Λούθιεν βιαστικά από τα δυτικά και τα νέα του ερχομού τους πήγαιναν πριν απ’ αυτούς σαν τη μουσική που φέρνει ο άνεμος σε σπίτια σκοτεινά όπου κάθονται άνθρωποι λυπημένοι. Έφτασαν, τέλος, στις πύλες του Μένεγκροθ κι ένα μεγάλο πλήθος τους ακολουθούσε. Τότε ο Μπέρεν οδήγησε τη Λούθιεν μπροστά στο θρόνο του Θίνγκολ, του πατέρα της. Αυτός κοίταξε με απορία τον Μπέρεν, που τον νόμιζε νεκρό, αλλά δεν τον αγαπούσε εξαιτίας των κακών που είχε φέρει στο Ντόριαθ. Ο Μπέρεν όμως γονάτισε μπροστά του και είπε:
«Γυρίζω σύμφωνα με το λόγο που έδωσα. Τώρα έρχομαι να ζητήσω ό,τι μου ανήκει».
Και ο Θίνγκολ απάντησε:
«Και η αποστολή σου και ο όρκος σου;»
Ο Μπέρεν όμως είπε:
«Εκπληρώθηκαν. Αυτή τη στιγμή ένα Σίλμαριλ βρίσκεται στο χέρι μου».
Τότε ο Θίνγκολ είπε:
«Δείξε μου το!»
Και ο Μπέρεν άπλωσε το αριστερό του χέρι ανοίγοντας αργά τα δάχτυλά του, αλλά ήταν άδειο. Ύστερα σήκωσε ψηλά το δεξί του μπράτσο και από κείνη τη στιγμή ονόμασε τον εαυτό του Κάμλοστ, ο Αδειοχέρης.
Τότε η διάθεση του Θίνγκολ μαλάκωσε και ο Μπέρεν κάθισε μπροστά στο θρόνο του από αριστερά και η Λούθιεν από δεξιά και διηγήθηκαν όλη την ιστορία της αποστολής, ενώ όλοι όσοι άκουγαν πλημμύρισαν θαυμασμό. Και φάνηκε στον Θίνγκολ ότι αυτός ο άνθρωπος δεν έμοιαζε με όλους τους άλλους θνητούς ανθρώπους, αλλά ανήκε στους μεγάλους της Άρντα, και η αγάπη της Λούθιεν ήταν κάτι καινούριο και παράξενο και κατάλαβε ότι καμιά δύναμη στον κόσμο δεν μπορούσε ν’ αντισταθεί στη μοίρα τους. Έτσι, στο τέλος, υποχώρησε και ο Μπέρεν πήρε το χέρι της Λούθιεν μπροστά στο θρόνο του πατέρα της.
Τώρα όμως μια σκιά έπεσε πάνω στη χαρά του Ντόριαθ από την επιστροφή της ωραίας Λούθιεν, γιατί, μαθαίνοντας την αιτία της τρέλας του Κάρχαροθ, ο κόσμος φοβήθηκε περισσότερο, βλέποντας ότι ο κίνδυνος που προερχόταν απ’ αυτόν ήταν γεμάτος τρομερή δύναμη εξαιτίας του ιερού πετραδιού και πολύ δύσκολα θα τον κατανικούσαν. Ο Μπέρεν, ακούγοντας για την επίθεση του λύκου, κατάλαβε πως η αποστολή δεν είχε ακόμα ολοκληρωθεί.
Έτσι, αφού καθημερινά ο Κάρχαροθ πλησίαζε στο Μένεγκροθ, ετοίμασαν το Κυνήγι του Λύκου, από όλα τα κυνήγια ζώων που λένε οι ιστορίες, το πιο επικίνδυνο. Σ’ αυτή την καταδίωξη πήραν μέρος ο Χούαν, το Λυκόσκυλο του Βάλινορ, ο Μάμπλουνγκ με το Βαρύ Χέρι, ο Μπέλεγκ ο Τοξότης, ο Μπέρεν Έρχάμιον και ο Θίνγκολ, ο βασιλέας του Ντόριαθ. Ξεκίνησαν πάνω στ’ άλογά τους το πρωί και πέρασαν τον ποταμό Εσγκάλντουιν. Η Λούθιεν, όμως, έμεινε πίσω από τις πύλες του Μένεγκροθ. Μια μαύρη σκιά την πλάκωσε και της φάνηκε πως ο ήλιος αρρώστησε κι έγινε μαύρος.
Οι κυνηγοί έστριψαν ανατολικά και βόρεια και, ακολουθώντας την πορεία του ποταμού, πρόφτασαν εντέλει τον Κάρχαροθ, το λύκο, σε μια σκοτεινή κοιλάδα, κάτω, στη βόρεια πλευρά, εκεί που ο Εσγκάλντουιν σχημάτιζε ορμητικό χείμαρρο κι έπεφτε με απόκρημνους καταρράκτες. Στα πόδια του καταρράκτη ο Κάρχαροθ έπινε για να ανακουφίσει τη δίψα που τον κατάτρωγε και ούρλιαζε κι έτσι τον πήραν είδηση. Αλλά αυτός, βλέποντας ότι πλησίαζαν, δεν όρμησε να τους επιτεθεί ξαφνικά. Μπορεί να ξύπνησε μέσα του η διαβολική του πονηριά, επειδή για την ώρα ο πόνος του είχε μαλακώσει από τα γάργαρα νερά του Εσγκάλντουιν. Καθώς αυτοί κάλπαζαν προς το μέρος του, μαζεύτηκε σε μια βαθιά συστάδα θάμνων κι εκεί κρύφτηκε. Αλλά έβαλαν φρουρούς παντού ολόγυρα και περίμεναν, και οι ίσκιοι μάκρυναν στο δάσος.
Ο Μπέρεν στεκόταν πλάι στον Θίνγκολ και ξαφνικά πήραν είδηση πως ο Χούαν είχε φύγει απ’ το πλευρό τους. Τότε φοβερά γαβγίσματα ξεσηκώθηκαν στην πυκνή λόχμη, γιατί ο Χούαν, ανυπομονώντας και θέλοντας να δει αυτόν το λύκο, είχε φύγει μόνος για να τον βγάλει. Ο Κάρχαροθ, όμως, τον απέφευγε και ξεπετάχτηκε ξαφνικά απ’ τις αγκαθιές πηδώντας πάνω στον Θίνγκολ. Γρήγορα ο Μπέρεν βγήκε μπροστά του μ’ ένα κοντάρι, αλλά ο Κάρχαροθ το παραμέρισε και τον έριξε κάτω δαγκώνοντάς τον στο στήθος. Τη στιγμή εκείνη ο Χούαν πετάχτηκε από τους θάμνους πάνω στη ράχη του λύκου κι έπεσαν μαζί κάτω παλεύοντας άγρια, και καμιά πάλη λύκου με λυκόσκυλο δεν ήταν σαν κι αυτήν, γιατί στα γαβγίσματα του Χούαν ακούγονταν τα βούκινα του Όρομε και η οργή των Βάλαρ, αλλά στ’ αλυχτίσματα του Κάρχαροθ υπήρχε το μίσος του Μόργκοθ και κακία πιο ανελέητη από ατσαλένια δόντια. Πέτρες σκίζονταν από τις φωνές τους κι έπεφταν από ψηλά, πνίγοντας τους καταρράκτες του Εσγκάλντουιν. Εκεί πάλεψαν μέχρι θανάτου. Αλλά ο Θίνγκολ δεν έδινε σημασία, γιατί είχε γονατίσει πλάι στον Μπέρεν βλέποντας πως ήταν σοβαρά τραυματισμένος.
Ο Χούαν την ώρα εκείνη σκότωσε τον Κάρχαροθ, αλλά εκεί, στα πυκνά δάση του Ντόριαθ, η μοίρα που από παλιά του είχαν προφητέψει ολοκληρώθηκε. Ήταν θανάσιμα πληγωμένος και το δηλητήριο του Μόργκοθ είχε μπει μέσα του. Τότε ήρθε και, πέφτοντας πλάι στον Μπέρεν, μίλησε για τρίτη φορά και τον αποχαιρέτησε πριν πεθάνει. Ο Μπέρεν δε μίλησε, αλλά έβαλε το χέρι του στο κεφάλι του λυκόσκυλου κι έτσι χώρισαν.
Ο Μάμπλουνγκ και ο Μπέλεγκ ήρθαν βιαστικά να βοηθήσουν το βασιλιά, αλλά όταν είδαν τι είχε γίνει πέταξαν τα κοντάρια τους κι έκλαψαν. Τότε ο Μάμπλουνγκ πήρε ένα μαχαίρι κι έσκισε την κοιλιά του λύκου. Τα σωθικά του ήταν σχεδόν φαγωμένα σαν από φωτιά, αλλά το χέρι του Μπέρεν που κράτησε το πετράδι δεν είχε πάθει τίποτα. Όταν όμως ο Μάμπλουνγκ άπλωσε να το αγγίξει, το χέρι χάθηκε και το Σίλμαριλ έμεινε εκεί ελεύθερο και το φως του γέμισε τις σκιές του δάσους ολόγυρά τους. Ύστερα γρήγορα και με φόβο ο Μάμπλουνγκ το πήρε και το έβαλε στο ζωντανό χέρι του Μπέρεν. Ο Μπέρεν συνήλθε από το άγγιγμα του Σίλμαριλ και το σήκωσε ψηλά και είπε στον Θίνγκολ να το δεχτεί.
«Τώρα εκπληρώθηκε η αποστολή», είπε, «και η μοίρα μου επαληθεύτηκε». Δεν μίλησε πια.
Έφεραν πίσω τον Μπέρεν Κάμλοστ, γιο του Μπαραχίρ, πάνω σ’ ένα φορείο από κλαδιά με τον Χούαν το λυκόσκυλο πλάι του. Νύχτωσε πριν γυρίσουν στο Μένεγκροθ. Στα πόδια της Χιριλόρν, της μεγάλης βελανιδιάς, η Λούθιεν τους βρήκε να βαδίζουν αργά και μερικοί κρατούσαν δαυλούς πλάι στο φορείο. Εκεί έβαλε τα χέρια της γύρω από τον Μπέρεν και τον φίλησε ζητώντας του να την περιμένει πέρα από τη Δυτική Θάλασσα. Εκείνος κοίταξε τα μάτια της πριν τον εγκαταλείψει το πνεύμα του. Αλλά το φως των άστρων έσβησε και σκοτάδι πλάκωσε τη Λούθιεν Τινούβιελ. Έτσι τέλειωσε η αποστολή για το Σίλμαριλ, αλλά η Ωδή της Λεΐθιαν, της Απελευθέρωσης από τα Δεσμά, δεν τελειώνει.
Γιατί το πνεύμα του Μπέρεν, όπως του είχε ζητήσει η Λούθιεν την ώρα του θανάτου του, καθυστερούσε στα δώματα του Μάντος απρόθυμο να φύγει από τον κόσμο, ώσπου να έρθει η ίδια να του δώσει τον τελευταίο της αποχαιρετισμό στις θολές ακτές της Εξώτερης Θάλασσας, από όπου οι άνθρωποι που πεθαίνουν φεύγουν για να μην ξαναγυρίσουν. Το πνεύμα όμως της Λούθιεν έπεσε κάτω στο σκοτάδι και, τέλος, έφυγε. Το σώμα της έμεινε σαν λουλούδι που το κόβουν ξαφνικά και μένει για λίγο χωρίς να μαραίνεται στο χορτάρι.
Τότε χειμώνας σαν τα γηρατειά των θνητών ανθρώπων βρήκε τον Θίνγκολ. Η Λούθιεν, όμως, πήγε στα δώματα του Μάντος, όπου είναι οι καθορισμένες θέσεις των Ξωτικών, πέρα από τα δώματα της Δύσης, στην άκρη του κόσμου. Εκεί όσοι περιμένουν κάθονται στη σκιά της σκέψης τους. Αλλά η ομορφιά της ήταν μεγαλύτερη από την ομορφιά τους και η λύπη της βαθύτερη από τις δικές τους λύπες. Γονάτισε μπροστά στον Μάντος και του τραγούδησε.
Το τραγούδι της Λούθιεν μπροστά στον Μάντος ήταν το ωραιότερο που είχε ποτέ πλεχτεί με λόγια και πιο λυπητερό απ’ ό,τι είχε ακουστεί ξανά στον κόσμο. Απαράλλαχτο και άφθαρτο το τραγουδούν ακόμα στο Βάλινορ, πέρα από το άκουσμα του κόσμου. Ακούγοντάς το οι Βάλαρ θλίβονται. Γιατί η Λούθιεν έπλεξε δύο θέματα στα λόγια: τη λύπη των Έλνταρ και τον πόνο των ανθρώπων, τα δύο Γένη που δημιούργησε ο Ιλούβαταρ να ζουν στην Άρντα, το Βασίλειο της Γης ανάμεσα σε αμέτρητα αστέρια. Καθώς ήταν γονατισμένη μπροστά του, τα δάκρυά της έπεφταν στα πόδια του σαν τη βροχή στις πέτρες. Ο Μάντος συγκινήθηκε κι ένιωσε οίκτο, αυτός που ποτέ του δεν είχε συγκινηθεί έτσι ούτε ξανασυγκινήθηκε έκτοτε.
Έτσι κάλεσε τον Μπέρεν και, όπως είχε πει η Λούθιεν την ώρα του θανάτου του, αντάμωσαν ξανά πέρα από τη Δυτική Θάλασσα. Αλλά ο Μάντος δεν είχε τη δύναμη να κρατήσει τα πνεύματα των ανθρώπων που είχαν πεθάνει μέσα στα όρια του κόσμου μετά το χρόνο της αναμονής, ούτε μπορούσε ν’ αλλάξει τη μοίρα των Παιδιών του Ιλούβαταρ. Έτσι πήγε στον Μάνγουε, τον Άρχοντα των Βάλαρ, που κυβερνούσε τον κόσμο κάτω από το χέρι του Ιλούβαταρ. Ο Μάνγουε ζήτησε συμβουλή στην εσώτερη σκέψη του, όπου αποκαλύφθηκε η θέληση του Ιλούβαταρ.
Αυτές ήταν οι επιλογές που έδωσε στη Λούθιεν. Εξαιτίας των κόπων της και της λύπ
ης της, μπορούσε να φύγει από τον Μάντος και να πάει στη Βάλιμαρ και εκεί να ζήσει ως το τέλος του κόσμου μαζί με τους Βάλαρ, λησμονώντας όλες τις λύπες που γνώρισε στη ζωή της. Εκεί ο Μπέρεν δεν μπορούσε να πάει, γιατί δεν επιτρεπόταν στους Βάλαρ να του στερήσουν το θάνατο, που ήταν το δώρο του Ιλούβαταρ στους ανθρώπους. Η άλλη όμως επιλογή ήταν αυτή: ότι μπορούσε να επιστρέψει στη Μέση-Γη και να πάρει μαζί της τον Μπέρεν. Εκεί να κατοικήσει ξανά, αλλά χωρίς τη βεβαιότητα ζωής ή χαράς. Τότε θα γινόταν θνητή και θα πέθαινε για δεύτερη φορά, όπως κι αυτός, και πριν περάσει πολύς χρόνος, θα έφευγε από τον κόσμο για πάντα και η ομορφιά της θα έμενε ανάμνηση μόνο στα τραγούδια.
Αυτήν τη μοίρα διάλεξε, εγκαταλείποντας το Ευλογημένο Βασίλειο και παραιτούμενη από κάθε διεκδίκηση συγγένειας με εκείνους που κατοικούν εκεί. Όποια λύπη κι αν τους επιφυλάσσει το μέλλον, η μοίρα του Μπέρεν και της Λούθιεν έγινε κοινή και ο δρόμος τους οδηγεί πέρα από τα όρια του κόσμου. Μόνο η Λούθιεν από το γένος των Ξωτικών έχει πραγματικά πεθάνει, αφήνοντας τον κόσμο από πολύ παλιά. Με την επιλογή της αυτή ενώθηκαν τα Δύο Γένη: και είναι η πρόγονος πολλών, που στο πρόσωπό τους οι Έλνταρ βλέπουν ακόμα, αν και όλος ο κόσμος έχει αλλάξει, ομοιότητα με τη Λούθιεν την αγαπημένη, που την έχουν χάσει.
Κεφάλαιο 20
Η Πέμπτη Μάχη - Νίρναεθ Αρνοέντιαντ
Λέγεται ότι ο Μπέρεν και η Λούθιεν ξαναγύρισαν στις βορινές περιοχές της Μέσης-γης και έζησαν μαζί για κάποιο χρονικό διάστημα σαν ζωντανός άνδρας και γυναίκα. Πήραν ξανά τη θνητή τους μορφή στο Ντόριαθ. Όσοι τους είδαν χάρηκαν και φοβήθηκαν μαζί. Η Λούθιεν πήγε στο Μένεγκροθ και θεράπευσε το χειμώνα του Θίνγκολ με το άγγιγμα του χεριού της. Η Μέλιαν όμως κοίταξε τα μάτια της και διάβασε τη μοίρα που ήταν γραμμένη εκεί και γύρισε το κεφάλι της αλλού, γιατί κατάλαβε πως ένας χωρισμός πέρα από το τέλος του κόσμου είχε μπει ανάμεσά τους. Καμιά λύπη γι' αυτό που έχασε δεν ήταν μεγαλύτερη από τη λύπη της Μέλιαν, της Μάια, εκείνη την ώρα. Έπειτα, ο Μπέρεν και η Λούθιεν έφυγαν μόνοι χωρίς να φοβούνται πείνα ή δίψα. Πέρασαν τον ποταμό Γκέλιον και βγήκαν πέρα στο Οσσίριαντ και εγκαταστάθηκαν στο Τολ Γκάλεν, το πράσινο νησί, καταμεσής του Αντούραντ, ώσπου έπαψαν να υπάρχουν νέα γι' αυτούς. Οι Έλνταρ αργότερα ονόμασαν εκείνη την περιοχή Ντορ Φίρν-ιν-Γκουίναρ, η Χώρα των Νεκρών που Ζουν. Εκεί γεννήθηκε ο Ντίορ Αράνελ, ο όμορφος, που αργότερα έγινε γνωστός ως Ντίορ Ελουχίλ, δηλαδή Διάδοχος του Θίνγκολ. Κανένας θνητός δεν ξαναμίλησε στον Μπέρεν, το γιο του Μπαραχίρ, και κανείς δεν είδε τον Μπέρεν ή τη Λούθιεν να αφήνουν τον κόσμο, ούτε έμεινε σημάδι για το πού μπορεί να βρίσκονται τελικά τα σώματά τους.
Εκείνες τις μέρες, ο Μαέδρος, ο γιος του Φέανορ, ένιωσε την καρδιά του να ξαλαφρώνει βλέποντας ότι ο Μόργκοθ δεν ήταν αήττητος, γιατί τα κατορθώματα του Μπέρεν και της Λούθιεν τα τραγουδούσαν σε πολλά τραγούδια σε όλο το Μπελέριαντ. Ο Μόργκοθ όμως θα τους κατέστρεφε όλους, έναν έναν, αν δεν μπορούσαν πάλι να μονοιάσουν και να σχηματίσουν καινούρια ένωση και κοινό συμβούλιο. Έτσι, ξεκίνησε εκείνα τα συμβούλια για να βελτιώσει τις τύχες των Έλνταρ, που ονομάστηκαν η Ένωση του Μαέδρος.
Όμως, ο όρκος του Φέανορ και τα κακά που είχε φέρει έκαναν κακό στο σχέδιο του Μαέδρος και είχε λιγότερη βοήθεια απ' όση θα 'πρεπε. Ο Ορόντρεθ δεν ήθελε να εκστρατεύσει στο πλευρό οποιουδήποτε γιου του Φέανορ εξαιτίας των πράξεων του Κέλεγκορμ και του Κουρούφιν, και τα ξωτικά της Νάργκοθροντ εξακολουθούσαν να εμπιστεύονται την άμυνα του κρυμμένου οχυρού τους. Από εκεί, λοιπόν, ήρθε μόνο ένας μικρός λόχος που ακολουθούσε τον Γκουίντορ, γιο του Γκουίλιν, έναν πολύ γενναίο πρίγκιπα. Αντίθετα με τη θέληση του Ορόντρεθ, πήγε στον βόρειο πόλεμο, γιατί πενθούσε το χαμό του αδελφού του Γκέλμιρ στη Ντάγκορ Μπράγκολαχ. Πήραν το θυρεό του οίκου του Φινγκόλφιν και πολέμησαν κάτω από τη σημαία του Φίνγκον, και ποτέ δεν γύρισαν εκτός από έναν.
Από το Ντόριαθ ήρθε ελάχιστη βοήθεια, γιατί ο Μαέδρος και τα αδέλφια του, αναγκασμένοι από τον όρκο τους, είχαν προηγουμένως στείλει αγγελιαφόρους στον Θίνγκολ και του υπενθύμισαν με περήφανα λόγια τη διεκδίκησή τους, διατάσσοντάς τον ή να παραδώσει το Σίλμαριλ ή να γίνει εχθρός τους. Η Μέλιαν τον συμβούλεψε να το παραδώσει, αλλά τα λόγια των γιων του Φέανορ ήταν αλαζονικά και απειλητικά και ο Θίνγκολ θύμωσε φέρνοντας στο μυαλό του την αγωνία της Λούθιεν και το αίμα του Μπέρεν, που μ' αυτά είχαν κερδίσει το πετράδι παρά την κακία του Κέλεγκορμ και του Κουρούφιν. Και κάθε μέρα που κοιτούσε το Σίλμαριλ όλο και πιο πολύ ποθούσε να το κρατήσει για πάντα, γιατί τόσο μεγάλη ήταν η δύναμή του. Έτσι, έστειλε πίσω τους αγγελιαφόρους με περιφρονητικά λόγια. Ο Μαέδρος δεν απάντησε, γιατί είχε τώρα αρχίσει να οργανώνει το συνασπισμό και την ένωση των ξωτικών. Αλλά ο Κέλεγκορμ και ο Κουρούφιν ορκίστηκαν ανοιχτά να σκοτώσουν τον Θίνγκολ και να καταστρέψουν το λαό του αν γύριζαν νικητές από τον πόλεμο και δεν τους παρέδιδε το κόσμημα με τη θέλησή του. Τότε ο Θίνγκολ οχύρωσε τα σύνορα της επικράτειάς του και δεν πήγε στον πόλεμο ούτε κανείς άλλος από το Ντόριαθ εκτός από τον Μάμπλουνγκ και τον Μπέλεγκ, που δεν ήθελαν να μείνουν αμέτοχοι σ' εκείνα τα μεγάλα γεγονότα. Σε αυτούς ο Θίνγκολ έδωσε την άδεια να πάνε με την προϋπόθεση να μην υπηρετήσουν τους γιους του Φέανορ. Έτσι κατατάχτηκαν στο στρατό του Φίνγκον.
Αλλά ο Μαέδρος είχε τη βοήθεια των Ναούγκριμ και σε στρατό και σε μεγάλα αποθέματα όπλων. Τα σιδηρουργεία του Νόγκροντ και του Μπέλεγκοστ είχαν πολλή δουλειά εκείνες τις μέρες. Συγκέντρωσε ξανά όλους τους αδελφούς του και όλους όσοι ήθελαν να τους ακολουθήσουν. Οι άνθρωποι του Μπορ και του Ούλφανγκ στρατολογήθηκαν κι εκπαιδεύτηκαν για πόλεμο και κάλεσαν κι άλλους συγγενείς τους από την ανατολή. Επιπλέον, στη δύση, ο Φίνγκον, φίλος πάντα του Μαέδρος, έκανε συμβούλιο στο Χίμρινγκ, και στο Χίθλουμ οι Νόλντορ και οι άνθρωποι του οίκου του Χάντορ ετοιμάστηκαν για πόλεμο. Στο δάσος του Μπρέθιλ, ο Χάλμιρ, ο άρχοντας του λαού της Χάλεθ, συγκέντρωσε τους άνδρες του κι ακόνισαν τα τσεκούρια τους. Ο Χάλμιρ όμως πέθανε πριν έρθει ο πόλεμος και ο γιος του, ο Χάλντιρ, κυβερνούσε εκείνο το λαό. Τα νέα έφτασαν και στην Γκοντόλιν, στον Τούργκον, τον κρυμμένο βασιλιά.
Ο Μαέδρος όμως δοκίμασε τη δύναμή του πολύ γρήγορα, πριν ολοκληρωθούν τα σχέδιά του. Μ' όλο που απώθησαν τους Ορκ από όλες τις βορινές περιοχές του Μπελέριαντ και απελευθερώθηκε για λίγο ακόμη και το Ντορθόνιον, ο Μόργκοθ προειδοποιήθηκε για τον ξεσηκωμό των Έλνταρ και των Ξωτικοφίλων τους και οργανώθηκε εναντίον τους. Έστειλε ανάμεσά τους πολλούς κατάσ
κοπους και δούλους της προδοσίας καθώς τώρα μπορούσε καλύτερα να το κάνει, γιατί οι άπιστοι άνθρωποι, που ήταν κρυφά πιστοί σ' αυτόν, ήξεραν καλά τα μυστικά των γιων του Φέανορ.
Τέλος, ο Μαέδρος, έχοντας συγκεντρώσει όση δύναμη μπόρεσε από ξωτικά, ανθρώπους και νάνους, αποφάσισε να επιτεθεί στην Άνγκμπαντ από ανατολικά και δυτικά. Σκόπευε να εκστρατεύσει με τις σημαίες ν' ανεμίζουν και τις δυνάμεις του φανερές, διασχίζοντας την Ανφάουγκλιθ. Όταν θα είχε προκαλέσει, όπως έλπιζε, τις δυνάμεις του Μόργκοθ, τότε ο Φίνγκον θα έβγαινε από τα περάσματα του Χίθλουμ. Σχεδίαζαν να παγιδεύσουν τη δύναμη του Μόργκοθ ανάμεσα σε δύο πυρά και να την κομματιάσουν. Το σύνθημα γι' αυτό θα ήταν το άναμμα μιας μεγάλης φωτιάς-φάρου στο Ντορθόνιον. 
Την ορισμένη ημέρα, ένα πρωί του μεσοκαλόκαιρου, οι τρομπέτες των Έλνταρ χαιρέτησαν την ανατολή του ήλιου. Ανατολικά υψώθηκε η σημαία των γιων του Φέανορ και δυτικά η σημαία του Φίνγκον, του Υψηλού Βασιλιά των Νόλντορ. Τότε, ο Φίνγκον κοίταξε έξω από τα τείχη του Έιθελ Σίριον. Οι δυνάμεις του ήταν παραταγμένες στις κοιλάδες και τα δάση στην ανατολική πλευρά των Έρεντ Γουέθριν, κρυμμένες καλά από τα μάτια του εχθρού. Ήξερε όμως πως ήταν πολύ μεγάλες. Εκεί ήταν συγκεντρωμένοι όλοι οι Νόλντορ του Χίθλουμ, μαζί με τα ξωτικά του Φάλας και τη δύναμη του Γκουίντορ από τη Νάργκοθροντ και είχε και μεγάλες δυνάμεις ανθρώπων. Από τα δεξιά ήταν οι δυνάμεις του Ντορ-λόμιν και όλη η ανδρεία του Χούριν και του αδελφού του, του Χούορ, και μαζί τους είχε έρθει ο Χάλντιρ του Μπρέθιλ με πολλούς ανθρώπους των δασών.
Ύστερα, ο Φίνγκον κοίταξε κατά τα Θανγκορόντριμ. Ένα μαύρο σύννεφο τα τύλιγε και έβγαζαν μαύρο καπνό. Κατάλαβε πως είχε ανάψει ο θυμός του Μόργκοθ και η πρόκλησή τους είχε γίνει αποδεκτή. Μια σκιά αμφιβολίας πέρασε απ' την καρδιά του Φίνγκον και κοίταξε ανατολικά προσπαθώντας να διακρίνει με την Ξωτικο-ματιά του, αν μπορούσε, τη σκόνη της Ανφάουγκλιθ να σηκώνεται κάτω από τα πόδια του στρατού του Μαέδρος. Δεν ήξερε ότι ο Μαέδρος είχε εμποδιστεί να ξεκινήσει από τις πονηριές του Ούλντορ του καταραμένου, που τον είχε εξαπατήσει με ψεύτικες προειδοποιήσεις για επίθεση από την Άνγκμπαντ. 
Αλλά τώρα ακούστηκαν από το νότο ζητωκραυγές, που περνούσαν με τον άνεμο από κοιλάδα σε κοιλάδα και άνθρωποι και ξωτικά ύψωσαν τις φωνές τους όλο θαυμασμό και χαρά. Απρόσκλητος και απρόσμενος, ο Τούργκον είχε σπάσει τον αποκλεισμό της Γκοντόλιν και είχε έρθει με δέκα χιλιάδες στρατό, με γυαλιστερές πανοπλίες, μακριά σπαθιά και ένα δάσος κοντάρια. Τότε, όταν ο Φίνγκον άκουσε από μακριά τη μεγάλη τρομπέτα του αδελφού του, του Τούργκον, η σκιά έφυγε απ' την καρδιά του και αναθάρρησε και φώναξε δυνατά:
"Η μέρα έφτασε! Δείτε, λαέ των Έλνταρ και Πατέρες των Ανθρώπων, η μέρα έφτασε!"

Και όλοι όσοι άκουσαν τη δυνατή φωνή του ν' αντηχεί στους λόφους απάντησαν φωνάζοντας:
"Η νύχτα φεύγει!"
Ο Μόργκοθ τώρα, που γνώριζε πολλά απ' αυτά που γίνονταν και σχεδιάζονταν από τους εχθρούς του, διάλεξε την ώρα του και, έχοντας εμπιστοσύνη στους προδότες υπηρέτες του ότι θα καθυστερούσαν τον Μαέδρος και θα εμπόδιζαν να ενωθούν οι εχθροί του, έστειλε μια δύναμη, φαινομενικά μεγάλη, που ήταν όμως μέρος μόνο όσης είχε προετοιμάσει, προς το Χίθλουμ. Όλοι ήταν ντυμένοι με ρούχα σταχτιά και δεν άφηναν να φανεί γυμνό ατσάλι. Έτσι, είχαν διανύσει κιόλας μεγάλη απόσταση πάνω στην άμμο της Ανφάουγκλιθ πριν γίνει αντιληπτός ο ερχομός τους.
Τότε, οι καρδιές των Νόλντορ άναψαν και οι καπετάνιοι τους ήθελαν να επιτεθούν στους εχθρούς στην πεδιάδα. Ο Χούριν όμως τους απέτρεψε και τους είπε να προσέχουν την πονηριά του Μόργκοθ, που η δύναμή του ήταν πάντα μεγαλύτερη απ' όση φαινόταν κι ο σκοπός του διαφορετικός απ' ό,τι έδειχνε. Και, μ' όλο που το σήμα ότι πλησιάζει ο Μαέδρος δεν ερχόταν και ο στρατός άρχισε ν' ανυπομονεί, ο Χούριν εξακολουθούσε να τους προτρέπει να περιμένουν και ν' αφήσουν τους Ορκ να σπάσουν τις γραμμές τους πέφτοντας στους λόφους.
Αλλά ο καπετάνιος του Μόργκοθ στη δύση είχε διαταγή να διώξει τον Φίνγκον γρήγορα από τους λόφους με όποιον τρόπο μπορούσε. Προχώρησε, λοιπόν, ώσπου το μέτωπο της μάχης παρατάχθηκε μπροστά στο ρεύμα του Σίριον από τα τείχη του οχυρού του Έιθελ Σίριον ως εκεί που χυνόταν ο Ρίβιλ στο Βάλτο του Σέρεχ. Τα προχωρημένα φυλάκια του Φίνγκον μπορούσαν να δουν καθαρά τα πρόσωπα των εχθρών τους. Αλλά κανείς δεν απαντούσε στις προκλήσεις τους και οι κοροϊδίες των Ορκ άρχισαν να κομπιάζουν καθώς κοίταζαν τα σιωπηλά τείχη και την κρυμμένη απειλή των λόφων. Τότε, ο καπετάνιος του Μόργκοθ έστειλε καβαλάρηδες με σήματα για διαπραγματεύσεις και αυτοί έφτασαν ως τα προχωρημένα αμυντικά έργα του Μπάραντ Έιθελ. Μαζί τους είχαν τον Γκέλμιρ, το γιο του Γκουίλιν, εκείνο τον άρχοντα της Νάργκοθροντ που είχαν πιάσει αιχμάλωτο στη Μπράγκολλαχ και τον είχαν τυφλώσει. Τότε, οι αγγελιαφόροι της Άνγκμπαντ τον έσπρωξαν μπροστά φωνάζοντας:
"Έχουμε πολλούς σαν κι αυτόν στη χώρα μας, αλλά πρέπει να βιαστείτε αν θέλετε να τους βρείτε: γιατί θα τους κανονίσουμε όλους όταν γυρίσουμε έτσι." Και, σε απόσταση που να βλέπουν τα ξωτικά, έκοψαν τα χέρια και τα πόδια του Γκέλμιρ, τελευταίο και το κεφάλι του και τον παράτησαν.
Για κακή τύχη, σ' εκείνο το σημείο στα προχωρημένα αμυντικά έργα στεκόταν ο Γκουίντορ της Νάργκοθροντ, ο
αδελφός του Γκέλμιρ. Ο θυμός του τώρα άναψε κι έγινε τρέλα και όρμησε μπροστά καλπάζοντας μαζί με πολλούς καβαλάρηδες. Κυνήγησαν τους αγγελιαφόρους και τους σκότωσαν και μπήκαν βαθιά στο κυρίως σώμα του στρατού. Βλέποντας αυτό, όλος ο στρατός των Νόλντορ πήρε φωτιά και ο Φίνγκον φόρεσε το άσπρο του κράνος και έβαλε να σαλπίσουν τις τρομπέτες και όλος ο στρατός του Χίθλουμ πετάχτηκε από τους λόφους έξω σε ξαφνική επίθεση. Η λάμψη από τα τραβηγμένα σπαθιά των Νόλντορ ήταν σαν φωτιά σε καλαμιώνα. Τόσο άγρια κι αστραπιαία ήταν η επίθεσή τους που τα σχέδια του Μόργκοθ παραλίγο να πάνε στραβά. Πριν ενισχυθεί ο στρατός που είχε στείλει δυτικά, είχε σαρωθεί, και οι σημαίες του Φίνγκον πέρασαν την Ανφάουγκλιθ και υψώθηκαν μπροστά στα τείχη της Άνγκμπαντ. Πάντα πρώτος σ' εκείνη τη μάχη ήταν ο Γκουίντορ και τα ξωτικά της Νάργκοθροντ, που ακόμη και τώρα ήταν ασυγκράτητα και όρμησαν από την Πύλη και σκότωσαν τους φρουρούς πάνω στα σκαλοπάτια της Άνγκμπαντ κι ο Μόργκοθ έτρεμε στον υπόγειο θρόνο του, ακούγοντάς τους να χτυπούν τις πόρτες του. Αλλά εκεί παγιδεύτηκαν και τους σκότωσαν όλους εκτός από τον Γκουίντορ, που τον έπιασαν ζωντανό. Ο Φίνγκον δεν μπόρεσε να έρθει να τους βοηθήσει. Από πολλές κρυφές πόρτες στα Θανγκορόντριμ, ο Μόργκοθ άφησε να ξεχυθεί το κυρίως σώμα του στρατού του που τους είχε σε αναμονή, και απώθησαν τον Φίνγκον από τα τείχη με πολλές απώλειες.
Τότε, στην πεδιάδα της Ανφάουγκλιθ, την τέταρτη μέρα του πολέμου, άρχισε η Νίρναεθ Αρνοέντιαντ, η Μάχη των Αμέτρητων Δακρύων, γιατί κανένα τραγούδι ή ιστορία δεν μπορεί να χωρέσει όλο της τον πόνο. Ο στρατός του Φίνγκον υποχώρησε στην άμμο και ο Χάλντιρ, ο άρχοντας των Χάλαντιν, έπεσε στην οπισθοφυλακή και μαζί του έπεσαν οι περισσότεροι από τους ανθρώπους του Μπρέθιλ, που δεν ξαναγύρισαν στα δάση τους. Αλλά την πέμπτη μέρα, καθώς έπεφτε η νύχτα, κι ήταν ακόμη μακριά από τα Έρεντ Γουέθριν, οι Ορκ περικύκλωσαν το στρατό του Χίθλουμ και πολέμησαν ώσπου ξημέρωσε, πιεζόμενοι όλο και περισσότερο. Το πρωί ήρθε ελπίδα, όταν βούκινα ακούστηκαν καθώς πλησίαζε ο Τούργκον με το κυρίως σώμα του στρατού της Γκοντόλιν. Είχαν στρατοπεδεύσει προς τα δυτικά, φρουρώντας τη Διάβαση του Σίριον, και ο Τούργκον είχε καταφέρει να συγκρατήσει τους περισσότερους από τους δικούς του να μην κάνουν βιαστική επίθεση. Τώρα έτρεξε γρήγορα να βοηθήσει τον αδελφό του. Οι Γκοντολίντριμ ήταν δυνατοί και σιδερόφρακτοι και παραταγμένοι έλαμπαν σαν ατσάλινο ποτάμι στον ήλιο.
Τώρα, η φάλαγγα της φρουράς του βασιλιά διέσπασε τις τάξεις των Ορκ κι ο Τούργκον άνοιξε δρόμο ως το πλευρό του αδελφού του. Λέγεται ότι η συνάντηση του Τούργκον με τον Χούριν, που στεκόταν στο πλευρό του Φίνγκον, ήταν χαρούμενη καταμεσής της μάχης. Τότε, η ελπίδα αναπτερώθηκε στις καρδιές των ξωτικών. Εκείνη ακριβώς τη στιγμή, την τρίτη ώρα του πρωινού, οι τρομπέτες του Μαέδρος ακούστηκαν επιτέλους από την ανατολή και οι σημαίες των γιων του Φέανορ έπεσαν πάνω στον εχθρό από τα νώτα. Μερικοί έχουν πει ότι ακόμη και τότε οι Έλνταρ θα μπορούσαν να είχαν νικήσει αν όλες οι δυνάμεις τους αποδείχνονταν πιστές, γιατί οι Ορκ αμφιταλαντεύτηκαν και η επίθεσή τους ανακόπηκε και μερικοί το 'χαν κιόλας βάλει στα πόδια. Αλλά την ώρα που η εμπροσθοφυλακή του Μαέδρος έπεφτε πάνω στους Ορκ, ο Μόργκοθ εξαπέλυσε και τις τελευταίες του δυνάμεις και η Άνγκμπαντ άδειασε. Ήρθαν λύκοι και λυκοκαβαλάρηδες. Ήρθαν Μπάλρογκ και δράκοι και ο Γκλάουρουνγκ, ο πατέρας των δράκων. Η δύναμη και ο τρόμος του Μεγάλου Σκουληκιού ήταν τώρα πολύ μεγάλα και τα ξωτικά και οι άνθρωποι έσβησαν μπροστά του. Ήρθε ανάμεσα στους στρατούς του Μαέδρος και του Φίνγκον και τους χώρισε. Όμως, ούτε με λύκους ούτε με Μπάλρογκ ούτε με το Δράκο θα είχε καταφέρει ο Μόργκοθ το σκοπό του, αν δε γινόταν η προδοσία των ανθρώπων. Την ώρα αυτή ξεσκεπάστηκαν τα σχέδια του Ούλφανγκ. Πολλοί από τους Ανατολίτες γύρισαν και τράπηκαν σε φυγή, γιατί τους είχαν γεμίσει την καρδιά ψέματα και φόβο. Αλλά οι γιοι του Ούλφανγκ προσχώρησαν ξαφνικά στον Μόργκοθ και επιτέθηκαν στα νώτα των γιων του Φέανορ. Στη σύγχυση που δημιούργησαν, πλησίασαν τη σημαία του Μαέδρος. Δεν πήραν την αμοιβή που τους είχε υποσχεθεί ο Μόργκοθ, γιατί ο Μάγκλορ σκότωσε τον Ούλντορ τον καταραμένο, τον αρχηγό της προδοσίας, και οι γιοι του Μπορ σκότωσαν τον Ούλφαστ και τον Ούλγουαρθ πριν σκοτωθούν και οι ίδιοι. Αλλά καινούριες δυνάμεις κακών ανθρώπων ήρθαν, που τους είχε καλέσει ο Ούλντορ και τους είχε κρυμμένους στους ανατολικούς λόφους. Έτσι, οι δυνάμεις του Μαέδρος βρέθηκαν κυκλωμένες τώρα από τρεις πλευρές και οι γραμμές τους έσπασαν και σκόρπισαν και το 'βαλαν στα πόδια εδώ κι εκεί. Η μοίρα έσωσε τους γιους του Φέανορ και, μ' όλο που ήταν όλοι τραυματισμένοι, κανείς τους δεν είχε σκοτωθεί, γιατί συσπειρώθηκαν και, μαζεύοντας κάποια υπολείμματα των Νόλντορ και των Ναούγκριμ στο πλευρό τους, άνοιξαν με τα σπαθιά τους δρόμο μέσα στη μάχη και ξέφυγαν ανατολικά, μακριά προς το βουνό Ντόλμεντ.
Τελευταίοι από όλες τις ανατολικές δυνάμεις που πρόβαλαν αντίσταση ήταν οι Νάνοι του Μπέλεγκοστ κι έτσι κέρδισαν υστεροφημία. Οι Ναούγκριμ ήταν που αντιστάθηκαν στη φωτιά πιο σκληρά κι από τα ξωτικά κι από τους ανθρώπους. Είχαν τη συνήθεια να φορούν στη μάχη μεγάλες μάσκες με φοβερή όψη, και αυτές τους βγήκαν σε καλό εναντίον των δράκων. Αν δεν ήταν αυτοί, ο Γκλάουρουνγκ και η φάρα του θα είχαν κάψει ό
,τι είχε απομείνει από τους Νόλντορ. Οι Ναούγκριμ, όμως, σχημάτισαν κύκλο ολόγυρά του μόλις τους ρίχτηκε, και η πανοπλία του αποδείχτηκε πως δεν ήταν άτρωτη στα χτυπήματα από τα μεγάλα τους τσεκούρια. Όταν, μες στη λύσσα του, ο Γκλάουρουνγκ γύρισε και έριξε κάτω τον Αζαγκάλ, τον άρχοντα του Μπέλεγκοστ, και σύρθηκε από πάνω του, με το τελευταίο του χτύπημα ο Αζαγκάλ του έχωσε ένα μαχαίρι στην κοιλιά και τον τραυμάτισε τόσο που έφυγε κακήν κακώς από το πεδίο της μάχης. Τα τέρατα της Άνγκμπαντ κατατρομαγμένα τον ακολούθησαν. Τότε οι Νάνοι σήκωσαν το σώμα του Αζαγκάλ και το πήραν από κει, και με αργό βηματισμό ακολούθησαν από πίσω, ψάλλοντας ένα μοιρολόι με βαθιές φωνές, λες και ήταν επικήδεια πομπή στη χώρα τους, και δεν έδωσαν άλλη σημασία στους εχθρούς τους. Κανείς δεν τόλμησε να τους εμποδίσει.
Στη δυτική μάχη, ο Φίνγκον και ο Τούργκον δέχτηκαν επίθεση από ένα κύμα εχθρών τρεις φορές πιο μεγάλο απ' όσες δυνάμεις τους είχαν απομείνει. Ο Γκόθμογκ, ο Άρχοντας των Μπάλρογκ, ο αρχιστράτηγος της Άνγκμπαντ, είχε έρθει και έβαλε μια μαύρη σφήνα ανάμεσα στις δυνάμεις των ξωτικών, περικυκλώνοντας το βασιλιά Φίνγκον και απωθώντας τον Τούργκον και τον Χούριν στην άκρη, προς τους Βάλτους του Σέρεχ. Στράφηκε εναντίον του Φίνγκον. Η συνάντηση ήταν άγρια. Τελικά, ο Φίνγκον έμεινε μόνος με όλη του τη φρουρά ολόγυρα νεκρή. Μονομάχησε με τον Γκόθμογκ, ώσπου ένας άλλος Μπάλρογκ ήρθε από πίσω του και πέταξε ένα πύρινο σκοινί ολόγυρά του. Τότε, ο Γκόθμογκ τον πελέκησε με το μαύρο του τσεκούρι και μια λευκή φλόγα ξεπήδησε από την περικεφαλαία του Φίνγκον καθώς κόπηκε στη μέση. Έτσι έπεσε ο Υψηλός Βασιλιάς των Νόλντορ και τον χτύπησαν μέσα στη σκόνη με τα αγκαθωτά τους ρόπαλα και το λάβαρό του, ασημένιο και γαλάζιο, το ποδοπάτησαν στο βούρκο από το αίμα του.
Η μάχη χάθηκε. Όμως, ο Χούριν και ο Χούορ και τα απομεινάρια του οίκου του Χάντορ εξακολουθούσαν να αντιστέκονται με τον Τούργκον της Γκοντόλιν και ο στρατός του Μόργκοθ δεν μπορούσε να πάρει ακόμα τη Διάβαση του Σίριον. Τότε, ο Χούριν μίλησε στον Τούργκον λέγοντας:
"Φύγε τώρα, άρχοντα, όσο υπάρχει καιρός! Γιατί από σένα ζει η τελευταία ελπίδα των Έλνταρ και όσο κρατάει η Γκοντόλιν, ο Μόργκοθ θα εξακολουθεί να φοβάται τα φυλλοκάρδια του."
Ο Τούργκον όμως απάντησε:
"Δεν μπορεί να μείνει τώρα για πολύ κρυμμένη η Γκοντόλιν, κι αν ανακαλυφθεί, θα πέσει."
Τότε μίλησε ο Χούορ και είπε:
"Όμως αν κρατήσει λίγο ακόμα, τότε από τον οίκο σου θα προέλθει η ελπίδα για τα ξωτικά και τους ανθρώπους. Αυτό έχω να σου πω, άρχοντα, μπροστά στο θάνατο: ακόμα κι αν χωρίσουμε εδώ για πάντα και δεν ξαναδώ τα λευκά σου τείχη, από σένα και από μένα θ' ανατείλει ένα καινούριο αστέρι. Έχε γεια!"
Ο Μαέγκλιν, ο γιος της αδελφής του Τούργκον, που βρισκόταν εκεί δίπλα, άκουσε τα λόγια αυτά και δεν τα λησμόνησε. Δεν είπε όμως τίποτα.
Τότε ο Τούργκον ακολούθησε τη συμβουλή του Χούριν και του Χούορ και, συγκεντρώνοντας ό,τι είχε απομείνει από το στρατό της Γκοντόλιν και ό,τι απομεινάρια μπορούσε να συγκεντρώσει από το στρατό του Φίνγκον, υποχώρησε προς τη Διάβαση του Σίριον. Οι αξιωματικοί του, Εκτέλιον και Γκλορφίντελ, προστάτευαν δεξιά και αριστερά τις πλευρές έτσι ώστε κανένας εχθρός να μην μπορεί να περάσει. Οι άνθρωποι του Ντορ-λόμιν κρατούσαν την οπισθοφυλακή σύμφωνα με την επιθυμία του Χούριν και του Χούορ. Στα βάθη της καρδιάς τους δεν ήθελαν να εγκαταλείψουν τις Βόρειες Περιοχές και, αν δεν μπορούσαν να γυρίσουν πίσω στην πατρίδα τους, προτιμούσαν να σταθούν εκεί ως το τέλος. Έτσι αποκαταστάθηκε η προδοσία του Ούλντορ και από όλα τα πολεμικά ανδραγαθήματα που οι πατέρες των ανθρώπων έκαναν για χάρη των Έλνταρ, η τελευταία αντίσταση των ανθρώπων του Ντορ-λόμιν είναι η πιο ξακουστή.
Ο Τούργκον άνοιξε δρόμο πολεμώντας νότια, ώσπου φτάνοντας πίσω από τη φρουρά του Χούριν και του Χούορ πέρασε τον Σίριον και ξέφυγε. Χάθηκε στα βουνά και κρύφτηκε από τα μάτια του Μόργκοθ. Αλλά τα αδέλφια μάζεψαν κοντά τους τους υπόλοιπους από τους ανθρώπους του οίκου του Χάντορ και βήμα προς βήμα υποχωρούσαν ώσπου έφτασαν πίσω από το Βάλτο του Σέρεχ έχοντας μπροστά τους το ρεύμα του Ρίβιλ. Εκεί σταμάτησαν και δεν υποχώρησαν άλλο.
Όλες οι δυνάμεις της Άνγκμπαντ έπεσαν σαν ακρίδες ολόγυρά τους και γεφύρωσαν το ποτάμι με τους νεκρούς τους και περικύκλωσαν τ' απομεινάρια από το Χίθλουμ σαν την παλίρροια γύρω από ένα βράχο. Εκεί, καθώς ο ήλιος έδυε την έκτη μέρα και η σκιά των Έρεντ Γουέθριν μαύρισε, ο Χούορ έπεσε χτυπημένος στο μάτι από ένα δηλητηριασμένο βέλος και όλα τα γενναία παλικάρια του Χάντορ ήταν σωριασμένα ολόγυρά του. Οι Ορκ έκοψαν τα κεφάλια τους και τα έκαναν σαν σωρό χρυσαφιού στο ηλιοβασίλεμα.
Τελευταίος απ' όλους βρέθηκε να στέκεται ο Χούριν. Τότε πέταξε την ασπίδα του και έπιασε και με τα δυο του χέρια ένα τσεκούρι. Τα τραγούδια λένε ότι το τσεκούρι έβγαζε καπνούς στο μαύρο αίμα της γιγαντοφρουράς του Γκόθμογκ ώσπου κάηκε. Κάθε φορά που σκότωνε ο Χούριν φώναζε: "Η μέρα θα ξανάρθει!" Εβδομήντα φορές έβγαλε εκείνη την κραυγή, αλλά τέλος τον έπιασαν ζωντανό κατά διαταγήν του Μόργκοθ. Οι Ορκ γαντζώνονταν πάνω του με τα χέρια τους, που εξακολουθούσαν να μένουν κολλημένα μ' όλο που τους έκοβε τα μπράτσα. Συνεχώς
αυξάνονταν ώσπου, στο τέλος, έπεσε θαμμένος κάτω απ' αυτούς. Τότε, ο Γκόθμογκ τον έδεσε και τον έσυρε στην Άνγκμπαντ κοροϊδεύοντας.
Έτσι έληξε η Νίρναεθ Αρνοέντιαντ, με τη δύση του ήλιου πέρα από τη θάλασσα. Νύχτα απλώθηκε στο Χίθλουμ και από τη Δύση ήρθε μεγάλη καταιγίδα.
Μεγάλος ήταν ο θρίαμβος του Μόργκοθ και τα σχέδιά του πραγματοποιήθηκαν όπως τα 'θελε η καρδιά του, γιατί άνθρωποι πήραν τη ζωή ανθρώπων και πρόδωσαν τους Έλνταρ. Φόβος και μίσος δημιουργήθηκε σ' αυτούς που θα έπρεπε να είναι ενωμένοι εναντίον του. Από εκείνη την ημέρα, τα ξωτικά αποξενώθηκαν από τους ανθρώπους, εκτός μόνον από κείνους των Τριών Οίκων των Εντάιν.
Το βασίλειο του Φίνγκον δεν υπήρχε πια. Οι γιοι του Φέανορ πλανιόντουσαν σαν τα φύλλα στον άνεμο. Ο στρατός τους σκόρπισε και η συμμαχία τους διαλύθηκε και άρχισαν να ζουν σαν τους άγριους στα δάση κάτω από τους πρόποδες των Έρεντ Λίντον, μαζί με τα Πράσινα Ξωτικά του Οσσίριαντ, στερημένοι από την παλιά τους δύναμη και δόξα. Στο Μπρέθιλ ζούσαν ακόμα λίγοι Χάλαντιν, προστατευμένοι από τα δάση τους, και άρχοντάς τους είχαν τον Χάντιρ, γιο του Χάλντιρ. Στο Χίθλουμ όμως δε γύρισε ποτέ κανένας από το στρατό του Φίνγκον ούτε από τους ανθρώπους του οίκου του Χάντορ, ούτε ήρθε καμιά πληροφορία για τη μάχη και για τη μοίρα των αρχόντων τους. Ο Μόργκοθ όμως έστειλε εκεί τους Ανατολίτες που τον είχαν υπηρετήσει, αρνούμενος να τους δώσει τις πλούσιες περιοχές του Μπελέριαντ που επιθυμούσαν, αλλά τους έκλεισε στο Χίθλουμ και τους απαγόρεψε να φύγουν από κει. Η αμοιβή που τους έδωσε για την προδοσία τους στον Μαέδρος ήταν να λεηλατούν και να ταλαιπωρούν τους γέρους, τις γυναίκες και τα παιδιά του λαού του Χάντορ. Τα υπολείμματα των Έλνταρ του Χίθλουμ τα πήραν στα βορινά ορυχεία κι εκεί δούλευαν σκλάβοι, εκτός από μερικούς που του ξέφυγαν και μπήκαν στα δάση και τα βουνά.
Οι Ορκ και οι λύκοι πήγαιναν ελεύθερα παντού σε όλο το βορρά και μπήκαν ακόμη νοτιότερα στο Μπελέριαντ ως τη Ναντάθρεν, τη Χώρα με τις Ιτιές, και τα σύνορα του Οσσίριαντ. Κανείς δεν ήταν ασφαλής σε χωράφι ή ερημιά. Βέβαια, το Ντόριαθ έμεινε και τα δώματα της Νάργκοθροντ ήταν κρυμμένα, αλλά ο Μόργκοθ τους έδινε λίγη σημασία, είτε γιατί ήξερε λίγα γι' αυτούς είτε γιατί η ώρα τους δεν είχε φτάσει στα καταχθόνια σχέδια της κακίας του. Πολλοί τώρα έφυγαν για τα λιμάνια και γύρεψαν καταφύγιο πίσω από τα τείχη του Κίρνταν και οι ναυτικοί ανεβοκατέβαιναν τις ακτές και ενοχλούσαν τον εχθρό με γρήγορες αποβάσεις. Αλλά τον επόμενο χρόνο, πριν έρθει ο χειμώνας, ο Μόργκοθ έστειλε μεγάλες δυνάμεις από το Χίθλουμ και το Νεύραστ, που κατέβηκαν από τα ποτάμια Μπρίθον και Νέννινγκ και λεηλάτησαν όλο το Φάλας και πολιόρκησαν τα τείχη του Μπρίθομπαρ και του Έγκλαρεστ. Έφεραν μαζί τους σιδηρουργούς και εργάτες ορυχείων και κατασκευαστές φωτιάς και έστησαν μεγάλες πολεμικές μηχανές. Μ' όλο που βρήκαν σθεναρή αντίσταση, πήραν τελικά τα τείχη. Τότε πέρασαν τα λιμάνια διά πυρός και σιδήρου και γκρέμισαν τον πύργο του Μπάραντ Νίμρας. Στο μεγαλύτερο μέρος του, ο λαός του Κίρνταν σκοτώθηκε ή αιχμαλωτίστηκε. Μερικοί όμως μπήκαν στα πλοία και ξέφυγαν από τη θάλασσα. Ανάμεσά τους ήταν και ο Έρεϊνιον Γκιλ-γκάλαντ, ο γιος του Φίνγκον, που ο πατέρας του τον είχε στείλει στα λιμάνια μετά τη Ντάγκορ Μπράγκολλαχ. Αυτά τ' απομεινάρια ταξίδεψαν με τον Κίρνταν νότια ως το νησί του Μπάλαρ, που έγινε καταφύγιο για όλους όσοι μπορούσαν να έρθουν εκεί, γιατί διατηρούσαν επίσης μια βάση στις εκβολές του Σίριον κι εκεί είχαν κρυμμένα πολλά ελαφρά και γρήγορα πλοία στους ορμίσκους και στα νερά, όπου οι καλαμιές ήταν πυκνές σαν δάσος.
Όταν ο Τούργκον τα έμαθε, έστειλε πάλι τους αγγελιαφόρους του στις εκβολές του Σίριον και ζήτησε τη βοήθεια του Κίρνταν του Ναυπηγού. Με εντολή του Τούργκον, ο Κίρνταν έφτιαξε επτά γρήγορα καράβια, που ανοίχτηκαν κατά τη Δύση. Όμως κανένα νέο γι' αυτά δεν ήρθε πίσω στο Μπάλαρ, εκτός από ένα και το τελευταίο. Οι ναύτες αυτού του πλοίου κοπίασαν πολύν καιρό στη θάλασσα και, επιστρέφοντας τέλος, απελπισμένοι, βούλιαξαν σε μια μεγάλη τρικυμία ενώ έβλεπαν τις ακτές της Μέσης-γης. Έναν απ' αυτούς έσωσε από την οργή του Όσσε ο Ούλμο και τα κύματα τον σήκωσαν και τον ξέβρασαν στις ακτές του Νεύραστ. Το όνομά του ήταν Βορόνγουε και ήταν ένας από εκείνους που ο Τούργκον είχε στείλει ως αγγελιαφόρους από την Γκοντόλιν.
Τώρα, η σκέψη του Μόργκοθ συνεχώς κλωθογύριζε στον Τούργκον, γιατί ο Τούργκον του είχε ξεφύγει. Από όλους τους εχθρούς του αυτός ήταν που περισσότερο επιθυμούσε να νικήσει ή να καταστρέψει. Αυτή η σκέψη τον ενοχλούσε και του χαλούσε τη νίκη του, γιατί ο Τούργκον απ' τον μεγάλο οίκο του Φινγκόλφιν ήταν τώρα δικαιωματικά ο βασιλιάς όλων των Νόλντορ. Ο Μόργκοθ φοβόταν και μισούσε τον οίκο του Φινγκόλφιν και γιατί είχαν τη φιλία του εχθρού του, του Ούλμο, και εξαιτίας των τραυμάτων που του είχε καταφέρει ο Φινγκόλφιν με το σπαθί του. Από όλους της γενιάς του, ο Μόργκοθ πιο πολύ φοβόταν τον Τούργκον, γιατί από παλιά στο Βάλινορ το μάτι του έπεφτε σ' αυτόν και όποτε πλησίαζε, μια σκιά πλάκωνε το πνεύμα του προοιωνίζοντας ότι κάποια ώρα που ακόμα δεν είχε έρθει, η καταστροφή του θα προερχόταν από τον Τούργκον.
Έτσι, έφεραν τον Χούριν μπροστά στον Μόργκοθ επειδή ο Μόργκοθ ήξερε ότι είχε τη φιλία του βασιλιά της Γκοντόλιν
. Ο Χούριν τον αψήφησε και τον κορόιδεψε. Ο Μόργκοθ τότε καταράστηκε τον Χούριν, τη Μόργουεν και τα παιδιά τους και έριξε πάνω τους μοίρα σκοτεινή και γεμάτη πόνους κι θλίψεις. Παίρνοντας τον Χούριν από τη φυλακή, τον έβαλε σ' ένα πέτρινο κάθισμα κάπου ψηλά στα Θανγκορόντριμ. Εκεί τον έδεσε ο Μόργκοθ με τη δύναμή του και στάθηκε πλάι του και τον καταράστηκε πάλι λέγοντας:
"Κάθισε τώρα εδώ και κοίτα τους τόπους που το κακό και η απελπισία θα πέσουν πάνω σ' εκείνους που αγαπάς. Τόλμησες να με κοροϊδέψεις και να αμφισβητήσεις τη δύναμη του Μέλκορ, του αφέντη κάθε μοίρας στην Άρντα. Γι' αυτό θα βλέπεις με τα μάτια μου και θ' ακούς με τ' αφτιά μου και δε θα μετακινηθείς καθόλου από αυτό το σημείο ώσπου όλα να γίνουν ως το πικρό τέλος."
Έτσι έγινε, αλλά πουθενά δε λέγεται ότι ο Χούριν ζήτησε ποτέ από τον Μόργκοθ έλεος ή θάνατο γι' αυτόν τον ίδιο ή για την οικογένειά του.
Με διαταγή του Μόργκοθ οι Ορκ με μεγάλο κόπο συγκέντρωσαν τα σώματα όλων όσοι έπεσαν στη μεγάλη μάχη καθώς και όλη την εξάρτυση και τα όπλα τους και τα έκαναν ένα μεγάλο σωρό στη μέση της Ανφάουγκλιθ. Ήταν σαν λόφος που φαινόταν από μεγάλη απόσταση. Χάουδ-εν-Ντένγκιν τον ονόμασαν τα ξωτικά, ο Λόφος των Πεσόντων, και Χάουδ-εν-Νίρναεθ, ο Λόφος των Δακρύων. Αλλά ήρθε πρασινάδα εκεί και φύτρωσε πάλι, πλούσια και καταπράσινη, μοναδική σε όλη την έρημο που είχε φτιάξει ο Μόργκοθ. Κανένα πλάσμα του Μόργκοθ δεν πατούσε από τότε πάνω στη γη που στα σπλάχνα της τα σπαθιά των Έλνταρ και των Εντάιν σκούριασαν και έγιναν σκόνη.

Τούριν Τουράμπαρ
Η Ρίαν, η κόρη του Μπέλεγκουντ, ήταν γυναίκα του Χούορ, γιου του Γκόλντορ. Τον παντρεύτηκε δύο μήνες πριν αυτός πάει με τον αδελφό του τον Χούριν στη Νίρναεθ Αρνοέντιαντ. Καθώς δεν μάθαινε νέα για τον αφέντη της, έφυγε στις ερημιές. Τη βοήθησαν όμως τα Γκρίζα Ξωτικά του Μίθριμ και όταν γεννήθηκε ο γιος της, ο Τούορ, τον πήραν να τον αναθρέψουν. Τότε η Ρίαν έφυγε από το Χίθλουμ και, πηγαίνοντας στο Χάουδ-εν-Ντένγκιν, ξάπλωσε στη γη του και πέθανε.
Η Μόργουεν, η κόρη του Μπάραγκουντ, ήταν η γυναίκα του Χούριν, άρχοντα του Ντορ-λόμιν. Γιος τους ήταν ο Τούριν, που γεννήθηκε τη χρονιά που ο Μπέρεν Ερχάμιον συνάντησε τη Λούθιεν στο Δάσος του Νέλντορεθ. Είχαν ακόμα και μια κόρη, τη Λάλαϊθ, που σημαίνει Γέλιο και που ο αδελφός της ο Τούριν την υπεραγαπούσε. Όταν όμως ήταν τριών χρόνων, ήρθε λοιμός στο Χίθλουμ, που τον έφερε ένας κακός άνεμος από την Άνγκμπαντ, κι αυτή πέθανε.
Τώρα, μετά τη Νίρναεθ Αρνοέντιαντ, η Μόργουεν ζούσε ακόμα στο Ντορ-λόμιν, γιατί ο Τούριν ήταν μόλις οχτώ χρόνων κι αυτή ήταν πάλι έγκυος. Εκείνες ήταν μέρες πονηρές, γιατί οι Ανατολίτες που ήρθαν στο Χίθλουμ περιφρονούσαν τα απομεινάρια του λαού του Χάντορ και τους καταπίεζαν, παίρνοντάς τους τα κτήματα και τις περιουσίες και αιχμαλωτίζοντας τα παιδιά τους. Αλλά τόσο μεγάλη ήταν η ομορφιά και το μεγαλείο της Κυράς του Ντορ-λόμιν, που οι Ανατολίτες φοβόντουσαν και δεν τολμούσαν ν' απλώσουν χέρι πάνω της ή στους ανθρώπους του σπιτικού της. Ψιθύριζαν μεταξύ τους πως ήταν επικίνδυνη και μάγισσα πολύ μεγάλη, που συνεργαζόταν με τα Ξωτικά. Τώρα όμως ήταν φτωχή και αβοήθητη. Αλλά τη βοηθούσε κρυφά μια συγγενής του Χούριν, που την έλεγαν Αεριν. Αυτήν την είχε παντρευτεί ένας Ανατολίτης, ο Μπρόντα. Η Μόργουεν, όμως, φοβόταν πολύ μην της πάρουν τον Τούριν και τον σκλαβώσουν. Κι έτσι αποφάσισε να τον στείλει μακριά, στα κρυφά, και να παρακαλέσει τον βασιλιά Θίνγκολ να του δώσει άσυλο, γιατί ο Μπέρεν, ο γιος του Μπαραχίρ, ήταν συγγενής του πατέρα της και ήταν και φίλος του Χούριν πριν έρθει το κακό. Κι έτσι, το φθινόπωρο της Χρονιάς του Θρήνου, η Μόργουεν έστειλε τον Τούριν στα βουνά με δυο ηλικιωμένους υπηρέτες, λέγοντάς τους να βρουν τρόπο να μπουν, αν μπορέσουν, στο βασίλειο του Ντόριαθ. Έτσι, πλέχτηκε η μοίρα του Τούριν, που εξιστορείται με κάθε λεπτομέρεια σ' εκείνη την ωδή, που ονομάζεται "Ναούγκλαμπιρ", η Ιστορία των Παιδιών του Χούριν, και είναι η μεγαλύτερη από όλες τις ωδές που μιλούν για κείνες τις μέρες. Εδώ, αυτή η ιστορία εξιστορείται σύντομα, γιατί είναι δεμένη με τη μοίρα των Σίλμαριλ και των Ξωτικών και λέγεται η Ιστορία της Λύπης, γιατί είναι λυπητερή και σ' αυτήν ξεσκεπάζονται τελείως τα δόλια σχέδια του Μόργκοθ Μπαούγκλιρ.
Στην αρχή του χρόνου, η Μόργουεν γέννησε το παιδί της, την κόρη του Χούριν, και την είπε Νίενορ, που σημαίνει Πένθος. Αλλά ο Τούριν και οι σύντροφοί του με μεγάλους κινδύνους έφτασαν τέλος στα σύνορα του Ντόριαθ. Εκεί τους βρήκε ο Μπέλεγκ ο Τοξότης, ο αρχηγός των φρουρών των παραμεθόριων περιοχών του βασιλιά Θίνγκολ, που τους οδήγησε στο Μένεγκροθ. Ο Θίνγκολ τότε δέχτηκε τον Τούριν και τον υιοθέτησε προς τιμήν του Χούριν του Σταθερού. Γιατί οι διαθέσεις του Θίνγκολ είχαν αλλάξει απέναντι στους οίκους των Ξωτικοφίλων. Τότε πήγαν αγγελιαφόροι προς τα βόρεια, στο Χίθλουμ, λέγοντας στη Μόργουεν να αφήσει το Ντορ-λόμιν και να γυρίσει μαζί τους στο Ντόριαθ. Αυτή όμως εξακολουθούσε να μη θέλει να αφήσει το σπίτι που είχε ζήσει με τον Χούριν. Κι όταν τα Ξωτικά έφυγαν, τους έδωσε τη Δρακοπερικεφαλαία του Ντορ-λόμιν, το μεγαλύτερο κειμήλιο του οίκου των Χάντορ.
Ο Τούριν μεγάλωσε κι έγινε όμορφος και δυνατός στο Ντόριαθ, αλλά ήταν σημαδεμένος με τη λύπη. Για εννιά χρόνια έζησε στο παλάτι του Θίνγκολ και σιγά σιγά η λύπη του λιγόστεψε, γιατί αρκετές φορές πήγαιναν αγγελιαφόροι στο Χίθλουμ και στον γυρισμό έφερναν καλά νέα από τη Μόργουεν και τη Νίενορ. Αλλά κάποια μέρα οι αγγελιαφόροι δε γύρισαν από τα όρια και ο Θίνγκολ δεν ήθελε να στείλει άλλους. Τότε ο Τούριν κυριεύτηκε από φόβο για τη μητέρα και την αδελφή του και με αγριεμένη καρδιά παρουσιάστηκε μπροστά στον βασιλιά και του ζήτησε αλυσιδωτό θώρακα και σπαθί. Φόρεσε τη Δρακοπερικεφαλαία του Ντορ-λόμιν και βγήκε να πολεμήσει στις παραμεθόριες περιοχές του Ντόριαθ κι έγινε πολεμικός σύντροφος του Μπέλεγκ Κουθάλιον.
Αφού πέρασαν τρία χρόνια, ο Τούριν ξαναγύρισε στο Μένεγκροθ. Αλλά ήρθε από τις ερημιές και ήταν απεριποίητος και η εξάρτυση και τα ρούχα του ήταν φθαρμένα. Υπήρχε λοιπόν κάποιος από τους Νάντορ, που βρισκόταν ψηλά στην εκτίμηση του βασιλιά. Το όνομά του ήταν Σάερος. Αυτός από παλιά έφερε βαρέως την τιμή που απολάμβανε ο Τούριν σαν θετός γιος του Θίνγκολ. Καθισμένος λοιπόν απέναντί του στο τραπέζι τον κορόιδεψε λέγοντας:
«Αν οι Άνθρωποι του Χίθλουμ είναι τόσο άξεστοι και άγριοι, τι σόι είναι οι γυναίκες της χώρας αυτής; Τρέχουν σαν τα ελάφια ντυμένες μόνο με τα μαλλιά τους;»
Τότε ο Τούριν, πολύ θυμωμένος, πήρε μια κούπα από αυτές που έπιναν και την πέταξε στον Σάερος και τον τραυμάτισε άσχημα.
Την άλλη μέρα ο Σάερος παραφύλαξε τον Τούριν καθώς έφευγε από το Μένεγκροθ για να γυρίσει στα σύνορα. Ο Τούριν όμως τον νίκησε και τον άφησε γυμ
νό να τρέχει μες στο δάσος σαν κυνηγημένο ζώο. Τότε ο Σάερος, τρέχοντας όλο φόβο, έπεσε στη χαράδρα ενός ποταμιού και το σώμα του κομματιάστηκε σ' έναν μεγάλο βράχο στο νερό. Ήρθαν άλλοι όμως που είδαν τι έγινε. Μαζί τους ήταν ο Μάμπλουνγκ. Αυτός είπε στον Τούριν να γυρίσει μαζί του στο Μένεγκροθ και να τηρήσει ό,τι αποφασίσει ο βασιλιάς, αφού του ζητήσει συγνώμη. Ο Τούριν όμως, θεωρώντας τον εαυτό του τώρα εκτός νόμου και επειδή φοβόταν μην τον φυλακίσουν, αρνήθηκε τη συμβουλή του Μάμπλουνγκ κι απομακρύνθηκε γρήγορα και, περνώντας τη Ζώνη της Μέλιαν, έφτασε στα δάση δυτικά του Σίριον. Εκεί προσκολλήθηκε σε μια συμμορία άστεγων και επικίνδυνων ανθρώπων, τους μόνους που μπορούσε να βρει εκείνες τις πονηρές μέρες, που κρυμμένοι στις ερημιές λήστευαν όποιον έβγαινε στον δρόμο τους, Ξωτικά, Ανθρώπους και Ορκ.
Όταν όμως άκουσε όλα όσα είχαν συμβεί ο Θίνγκολ και τα διερεύνησε, συγχώρεσε τον Τούριν θεωρώντας ότι είχε αδικηθεί. Εκείνο τον καιρό γύρισε ο Μπέλεγκ ο Τοξότης από τις βόρειες παραμεθόριες περιοχές και ήρθε στο Μένεγκροθ γυρεύοντάς τον. Και ο Θίνγκολ μίλησε στον Μπέλεγκ λέγοντας:
«Είμαι λυπημένος, Κουθάλιον, γιατί πήρα τον γιο του Χούριν για δικό μου γιο, και τέτοιος θα μείνει, εκτός κι αν γυρίσει αυτοπροσώπως ο Χούριν από τις σκιές και τον πάρει. Δε θέλω κανείς να πει ότι ο Τούριν αναγκάστηκε να φύγει άδικα και να γυρίζει στις ερημιές. Εγώ με πολλή χαρά θα τον καλωσόριζα αν γύριζε πίσω, γιατί τον αγαπώ πολύ».
Κι ο Μπέλεγκ απάντησε:
«Θα πάω εγώ να ψάξω και να βρω τον Τούριν και αν τα καταφέρω, θα τον φέρω πίσω στο Μένεγκροθ, γιατί κι εγώ τον αγαπώ πολύ».
Τότε ο Μπέλεγκ έφυγε από το Μένεγκροθ και διέσχισε όλο το Μπελέριαντ αναζητώντας μάταια νέα του Τούριν, αντιμετωπίζοντας πολλούς κινδύνους.
Ο Τούριν όμως έζησε πολύ με τους παράνομους κι έγινε ο καπετάνιος τους και ονόμασε τον εαυτό του Νεΐθαν, ο Αδικημένος. Πολύ προσεκτικά ζούσαν στις δασωμένες περιοχές στα νότια του Τέιγκλιν. Μια νύχτα όμως, όταν είχε περάσει ένας χρόνος από τότε που ο Τούριν έφυγε από το Ντόριαθ, ο Μπέλεγκ βρήκε το άντρο τους. Έτυχε τότε ο Τούριν να λείπει από τον καταυλισμό και οι παράνομοι έπιασαν τον Μπέλεγκ και τον έδεσαν και του φέρθηκαν σκληρά, γιατί φοβήθηκαν πως ήταν κατάσκοπος του βασιλιά του Ντόριαθ. Ο Τούριν όμως, επιστρέφοντας και βλέποντας τι είχε γίνει, μετάνιωσε για όλες τις παράνομες και κακοποιές τους πράξεις. Απελευθέρωσε τον Μπέλεγκ και ανανέωσαν τη φιλία τους και ο Τούριν ορκίστηκε ότι από τότε και ύστερα δε θα πολεμούσε ούτε θα λήστευε κανέναν άλλον εκτός από τους υπηρέτες της Άνγκμπαντ.
Τότε ο Μπέλεγκ είπε στον Τούριν για τη συγχώρεση του βασιλιά Θίνγκολ και προσπάθησε να τον πείσει με κάθε τρόπο να γυρίσει μαζί του στο Ντόριαθ, λέγοντας πως είχαν μεγάλη ανάγκη από τη δύναμη και την ανδρεία του στα βορινά σύνορα του βασιλείου.
«Τώρα τελευταία οι Ορκ έχουν βρει κάποιο πέρασμα και κατεβαίνουν από το Τάουρ-νου-Φούιν», είπε. «Έχουν κάνει δρόμο από το Πέρασμα του Άναχ».
«Δεν το θυμάμαι», είπε ο Τούριν.
«Ποτέ δεν πήγαμε τόσο μακριά από τα σύνορα», είπε ο Μπέλεγκ. «Έχεις όμως δει τις μακρινές κορυφές των Κρισσαέγκριμ, και ανατολικά τα μαύρα τείχη των Γκόργκοροθ. Το Άναχ βρίσκεται ανάμεσα, πάνω από τις ψηλές πηγές του Μίντεμπ, δρόμος δύσκολος και επικίνδυνος. Τώρα όμως πολλοί τον περνούν και το Ντίμπαρ, που είχε ειρήνη, περνά τώρα στην κυριαρχία του Μαύρου Χεριού και οι Άνθρωποι του Μπρέθιλ ανησυχούν. Μας χρειάζονται εκεί».
Αλλά η περήφανη καρδιά του Τούριν αρνήθηκε τη συγχώρεση του βασιλιά και τα λόγια του Μπέλεγκ δεν κατάφεραν να του αλλάξουν την απόφαση. Κι αυτός από την πλευρά του έλεγε στον Μπέλεγκ να μείνει μαζί του στις περιοχές δυτικά του Σίριον. Αυτό όμως ήταν κάτι που δεν το έκανε ο Μπέλεγκ και είπε:
«Είσαι σκληρός, Τούριν, και πεισματάρης. Τώρα ήρθε η σειρά μου. Αν στ' αλήθεια θέλεις τον Τοξότη στο πλευρό σου, ζήτησέ με στο Ντίμπαρ, γιατί εκεί θα επιστρέψω».
Την άλλη μέρα ο Μπέλεγκ ξεκίνησε να φύγει και ο Τούριν πήγε μαζί του σε απόσταση βέλους από τον καταυλισμό, χωρίς όμως να πει τίποτα.
«Εδώ λοιπόν αποχαιρετιόμαστε, γιε του Χούριν;» είπε ο Μπέλεγκ. Τότε ο Τούριν κοίταξε πέρα δυτικά και είδε μακριά το ψηλό Αμον Ρουδ και χωρίς να ξέρει τι τον περίμενε απάντησε:
«Μου είπες να σε γυρέψω στο Ντίμπαρ. Εγώ όμως σου λέω να με γυρέψεις στο Αμον Ρουδ! Ειδάλλως, αυτός είναι ο τελευταίος μας αποχαιρετισμός».
Και χώρισαν φιλικά αλλά με λύπη.
Ο Μπέλεγκ τώρα επέστρεψε στις Χίλιες Σπηλιές και αφού παρουσιάστηκε μπροστά στον Θίνγκολ και τη Μέλιαν, τους είπε όλα όσα συνέβησαν εκτός από την κακομεταχείρισή του στα χέρια των συντρόφων του Τούριν. Ο Θίνγκολ τότε αναστέναξε και είπε:
«Τι άλλο θέλει να κάνω ο Τούριν;»
«Δώσε μου την άδεια, άρχοντα», είπε ο Μπέλεγκ, «και θα πάω να τον φυλάω και να τον καθοδηγώ όπως μπορώ, ώστε κανένας άνθρωπος να μην μπορεί να πει ότι τα Ξωτικά λένε λόγια επιπόλαια. Ούτε θα ήθελα να δω κάτι τόσο καλό να καταλήξει στο τίποτα μες στις ερημιές».
Τότε ο Θίνγκολ έδωσε την άδεια στον Μπέλεγκ να κάνει όπως νομίζει και είπε:
«Μπέλεγκ Κουθάλιον! Για πολλά σου κατορθώματα έχεις κερδίσει τις ευχαριστίες μου και δεν έχεις λιγότερες που βρήκες το θετό μου γιο. Τώρα που χωρίζουμε, ζήτησέ μου όποιο δώρο θέλεις και δε θα σ' το αρνηθώ».
«Τότε ζητώ ένα σπαθί αξίας», είπε ο Μπέλεγκ. «Γιατί οι Ορκ έρχονται τώρα μαζεμένοι και ολοένα και πιο κοντά για να τους αντιμετωπίζω μόνο με το τόξο, και το σπαθί που έχω δεν είναι αρκετά αποτελεσματικό ενάντια στην αρματωσιά τους».
«Διάλεξε από όλα όσα έχω», είπε
ο Θίνγκολ, «εκτός μόνο από τον Αρανρούθ, που είναι το δικό μου».
Τότε ο Μπέλεγκ διάλεξε τον Ανγκλάχελ και αυτό ήταν σπαθί μεγάλης αξίας και το έλεγαν έτσι γιατί ήταν κατασκευασμένο από σίδερο που έπεσε από τον ουρανό σαν φλεγόμενο αστέρι και μπορούσε να κόψει κάθε σίδερο βγαλμένο από τη γη. Μόνο ένα άλλο σπαθί στη Μέση-γη ήταν όμοιο με αυτό. Εκείνο το σπαθί δεν εμφανίζεται σ' αυτή την ιστορία, αν και ήταν κατασκευασμένο από το ίδιο μέταλλο και από τον ίδιο μεταλλουργό. Κι αυτός ο μεταλλουργός ήταν ο Έολ, το Μαύρο Ξωτικό, που πήρε γυναίκα του την Αρέδελ, την αδελφή του Τούργκον. Έδωσε τον Ανγκλάχελ στον Θίνγκολ για αμοιβή πολύ απρόθυμα, για να πάρει άδεια να εγκατασταθεί στο Ναν Έλμοθ, αλλά κράτησε τον Ανγκουίρελ, το ταίρι του, ώσπου του το έκλεψε ο Μαέγκλιν, ο γιος του. 
Αλλά καθώς ο Θίνγκολ γύριζε τη λαβή του Ανγκλάχελ προς το μέρος του Μπέλεγκ, η Μέλιαν κοίταξε τη λάμα και είπε:
«Υπάρχει κακία σ' αυτό το σπαθί. Η μαύρη καρδιά του μεταλλουργού ζει ακόμα μέσα του. Δεν πρόκειται να αγαπήσει το χέρι που υπηρετεί ούτε θα μείνει μαζί του για πολύ».
«Εγώ πάντως θα το χρησιμοποιήσω όσο μπορώ», είπε ο Μπέλεγκ.
«Εγώ θα σου δώσω ένα άλλο δώρο, Κουθάλιον», είπε η Μέλιαν, «που θα σε βοηθά στις ερημιές και θα βοηθά επίσης κι όποιον εσύ διαλέξεις».
Και τον εφοδίασε με λέμπας, το ψωμί-για-το-δρόμο των Ξωτικών, τυλιγμένο σε φύλλα ασημιού, και οι κλωστές που το έδεναν ήταν σφραγισμένες στους κόμπους με τη σφραγίδα της βασίλισσας, ένα λεπτό κομμάτι άσπρο κερί στο σχήμα ενός λουλουδιού του Τελπέριον. Γιατί, σύμφωνα με τα έθιμα των Έλνταρ, η φύλαξη και η διανομή του λέμπας ήταν αποκλειστικότητα της βασίλισσας. Με αυτό το δώρο η Μέλιαν έδειξε τη μεγαλύτερη εύνοια στον Τούριν, γιατί οι Έλνταρ δεν είχαν ποτέ πριν επιτρέψει στους ανθρώπους να χρησιμοποιήσουν αυτό το ψωμί-για-το-δρόμο, και σπάνια το έκαναν ξανά.
Τότε ο Μπέλεγκ έφυγε με τα δώρα εκείνα από το Μένεγκροθ και γύρισε πίσω στα βόρεια σύνορα, όπου είχε τα καταλύματά του και πολλούς φίλους. Τότε στο Ντίμπαρ οι Ορκ αναγκάστηκαν να υποχωρήσουν και ο Ανγκλάχελ ευχαριστήθηκε που βγήκε από τη θήκη του. Όταν όμως ήρθε ο χειμώνας και σταμάτησε ο πόλεμος, οι σύντροφοί του έχασαν ξαφνικά τον Μπέλεγκ και αυτός δεν ξαναγύρισε πια κοντά τους.
Όταν λοιπόν ο Μπέλεγκ έφυγε από τους παράνομους και γύρισε στο Ντόριαθ, ο Τούριν τους πήρε και τους οδήγησε μακριά προς τα δυτικά, έξω από την κοιλάδα του Σίριον. γιατί είχαν κουραστεί από τη δίχως ανάπαυση ζωή τους, τη συνεχή επαγρύπνησή τους και το φόβο της καταδίωξης, και γύρευαν ασφαλέστερο καταφύγιο. Κι έτυχε ένα δειλινό να πέσουν πάνω σε τρεις Νάνους, που το έβαλαν στα πόδια μόλις τους είδαν. Ένας όμως έμεινε πίσω κι αυτόν τον άρπαξαν και τον έριξαν κάτω κι ένας από την ομάδα πήρε το τόξο κι έριξε ένα βέλος εναντίον των άλλων καθώς χάνονταν στο μισοσκόταδο. Ο νάνος λοιπόν που είχαν πιάσει λεγόταν Μιμ και ζήτησε να του χαρίσουν τη ζωή, όταν τον έφεραν μπροστά στον Τούριν και πρόσφερε για λύτρα εξαγοράς να τους οδηγήσει στα κρυμμένα του δώματα, που κανείς δεν μπορούσε να τα βρει χωρίς τη βοήθειά του. Τότε ο Τούριν λυπήθηκε τον Μιμ και του χάρισε τη ζωή και είπε:
«Πού είναι το σπίτι σου;»
Τότε ο Μιμ απάντησε:
«Το σπίτι του Μιμ βρίσκεται ψηλότερα από τους κάμπους, πάνω στο μεγάλο λόφο. Αμον Ρουδ λέγεται αυτός ο λόφος τώρα, από τότε που τα Ξωτικά άλλαξαν όλες τις ονομασίες».
Ο Τούριν τότε έμεινε σιωπηλός και κοίταξε για πολλή ώρα τον νάνο και στο τέλος είπε:
«Πήγαινέ μας εκεί».
Την άλλη μέρα ξεκίνησαν ακολουθώντας τον Μιμ στο Αμον Ρουδ. Αυτός ο λόφος λοιπόν στεκόταν στην άκρη των χερσονήσων που απλώνονταν ανάμεσα στις κοιλάδες του Σίριον και του Νάρογκ και ύψωνε την κορυφή του πάνω απ' το πέτρινο ρουμάνι. Το απόκρημνο γκρίζο κεφάλι του ήταν γυμνό, με εξαίρεση το κόκκινο χορτάρι που έντυνε την πέτρα. Και, καθώς οι άντρες της ομάδας του Τούριν πλησίαζαν, ο ήλιος που έδυε ξέφυγε από τα σύννεφα κι έπεσε πάνω στην κορυφή και το χορτάρι ήταν ολάνθιστο. Τότε κάποιος ανάμεσά τους είπε:
«Έχει αίματα η λοφοκορφή».
Ο Μιμ όμως τους οδήγησε από κρυφά μονοπάτια κι ανέβηκαν τις απόκρημνες πλαγιές του Αμον Ρουδ και στο στόμιο της σπηλιάς του έκανε υπόκλιση στον Τούριν λέγοντας:
«Πέρασε στο Μπαρ-εν-Ντάνγουεδ, το Σπίτι των Λύτρων, γιατί έτσι θα ονομάζεται».
Τώρα ήρθε ένας άλλος νάνος να τον υποδεχτεί κρατώντας κάποιο φως και κάτι είπαν μεταξύ τους και μπήκαν γρήγορα στα σκοτάδια της σπηλιάς. Ο Τούριν όμως τους ακολούθησε κι έφτασε τέλος σ' ένα δωμάτιο πολύ βαθιά, που το φώτιζαν χαμηλόφωτες λάμπες που κρέμονταν από αλυσίδες. Εκεί βρήκε τον Μιμ γονατιστό σ' έναν πέτρινο καναπέ πλάι στον τοίχο να μαδά τη γενειάδα του, να θρηνεί και να φωνάζει ένα όνομα αδιάκοπα. Στον καναπέ ήταν ξαπλωμένος ένας τρίτος νάνος. Ο Τούριν μόλις μπήκε στάθηκε πλάι στον Μιμ και προσφέρθηκε να τον βοηθήσει. Τότε ο Μιμ, κοιτάζοντάς τον, είπε:
«Δεν μπορείς να βοηθήσεις. Αυτός είναι ο γιος μου ο Κιμ και είναι νεκρός, τρυπημένος από ένα βέλος. Πέθανε το ηλιοβασίλεμα, λέει ο γιος μου ο Ιμπουν».
Η καρδιά του Τούριν τότε πλημμύρισε οίκτο και είπε στον Μιμ:
«Κρίμα! Μακάρι να μπορούσα να έφερνα πίσω εκείνο το βέλος, αν μπορούσα. Τώρα στ' αλήθεια θα λέγεται αυτό το σπίτι Μπαρ-εν-Ντάνγουεδ και αν ποτέ γίνω πλούσιος, θα σου πληρώσω λύτρα σε χρυσάφι για το γιο σου, σαν δείγμα της λύπης μου, αν και μπορεί να μη φέρει πια τη χαρά στην καρδιά σου».
Τότε ο Μιμ σηκώθηκε και κοίταξε τον Τούριν ώρα πολλή.
«Δε σε ακούω», είπε. «Μιλάς σαν αρχαίος άρχοντας νάνος και σε θαυμάζω γι' αυτό. Τώρα η καρδιά μου ανακουφίστηκε, αν και δε χαίρεται και σ' αυτό το σπίτι μπορείς να μείνεις, αν θέλεις γιατί εγώ θα ξεπληρώσω τα λύτρα μου».
Έτσι άρχισε η εγκατάσταση του Τούριν στο κρυφό σπίτι του Μιμ πάνω στο Αμον Ρουδ. Και περπατούσε πάνω στην πρασινάδα που υπήρχε στην είσοδο της σπηλιάς και κοίταζε ανατολικά, δυτικά και βόρεια. Κοιτούσε βόρεια και μπορούσε να διακρίνει το δάσος του Μπρέθιλ ν' ανεβαίνει πρασινίζοντας με το Άμον Όμπελ στη μέση του κι εκεί το βλέμμα του γύριζε συχνά χωρίς να ξέρει το γιατί. Η καρδιά του όμως κοίταζε βορειοδυτικά, όπου λεύγες ατελείωτες έφταναν ως την άκρη του ουρανού, και του φαινόταν ότι μπορούσε μόλις να διακρίνει τα Βουνά της Σκιάς, τους τοίχους της πατρίδας του. Αλλά το δειλινό ο Τούριν κοίταζε δυτικά στη θολούρα πάνω από τις μακρινές ακτές, με την κοιλάδα του Νάρογκ ανάμεσα ν' απλώνεται βαθιά στις σκιές.
Τον καιρό που ακολούθησε, ο Τούριν κουβέντιαζε πολύ με τον Μιμ και, καθισμένος μόνος μαζί του, άκουγε τις γνώσεις του και την ιστορία της ζωής του. Γιατί ο Μιμ προερχόταν από Νάνους που τους είχαν εξορίσει τις αρχαίες μέρες από τις μεγάλες πόλεις των Νάνων στην ανατολή και, πολύ πριν την επιστροφή του Μόργκοθ, είχαν περάσει δυτικά στο Μπελέριαντ. Αλλά είχαν μικρύνει στο ανάστημα και παρακμάσει στην τέχνη της μεταλλουργίας και ζούσαν λαθραία, περπατώντας στα κλεφτά με ώμους σκυφτούς. Πριν οι Νάνοι του Νόγκροντ και του Μπέλεγκοστ να κατέβουν δυτικά από τα βουνά, τα Ξωτικά του Μπελέριαντ, μη γνωρίζοντας τι είναι, τους κυνηγούσαν και τους σκότωναν. Ύστερα όμως τους άφησαν ήσυχους και τους έλεγαν Νόξγκυθ Νίμπιν, οι Μικρο-νάνοι, στη γλώσσα Σίνταρ. Δεν αγαπούσαν κανέναν εκτός από τον εαυτό τους και, αν και φοβούνταν και μισούσαν τους Ορκ, δε μισούσαν λιγότερο τους Έλνταρ και πιο πολύ απ' όλους, τους Εξόριστους. Έλεγαν πως οι Νόλντορ είχαν κλέψει τα σπίτια τους και τη γη τους. Πολύ πριν να έρθει από τη θάλασσα ο βασιλιάς Φίνροντ Φέλαγκουντ, αυτοί είχαν ανακαλύψει τις σπηλιές της Νάργκοθροντ κι είχαν αρχίσει το σκάψιμο. Και κάτω από την κορυφή του Αμον Ρουδ, του Φαλακρού Λόφου, αργά αργά τα χέρια των Μικρο-νάνων είχαν ανοίξει και βαθύνει τις σπηλιές στη διάρκεια των πολλών χρόνων που ζούσαν εκεί, δίχως να τους ενοχλούν τα Γκρίζα Ξωτικά του δάσους. Τελικά, όμως, τώρα είχαν λιγοστέψει και έσβησαν από τη Μέση-γη όλοι εκτός από τον Μιμ και τους δυο γιους του και ο Μιμ ήταν γέρος ακόμη και σύμφωνα με τους υπολογισμούς των Νάνων, γέρος και ξεχασμένος. Και στα δώματά του, τα σιδηρουργεία δε δούλευαν και τα τσεκούρια σκούριαζαν και το όνομά τους υπήρχε μόνο σε αρχαίες ιστορίες του Ντόριαθ και της Νάργκοθροντ.
Όταν όμως έφτασε το μεσοχείμωνο, το χιόνι κατέβηκε από το βορρά ακόμα πιο πυκνό από ό,τι ήξεραν στις ποταμοκοιλάδες και το Αμον Ρουδ σκεπάστηκε για τα καλά. Έλεγαν ότι οι χειμώνες είχαν χειροτερέψει στο Μπελέριαντ όσο μεγάλωνε η δύναμη της Άνγκμπαντ. Τότε, μόνο οι πιο σκληραγωγημένοι τολμούσαν να κυκλοφορήσουν έξω και αρκετοί αρρώσταιναν και όλους τους βασάνιζε η πείνα. Αλλά στο θαμπό λυκόφως μιας χειμωνιάτικης μέρας, εμφανίστηκε ξαφνικά μπροστά τους ένας άνθρωπος, όπως φαινόταν, πολύ μεγάλων διαστάσεων, φορώντας άσπρο μανδύα και κουκούλα και χωρίς να πει λέξη πλησίασε τη φωτιά. Κι όταν οι άντρες τινάχτηκαν πίσω τρομαγμένοι, έβαλε τα γέλια κι έριξε πίσω την κουκούλα του και κάτω από τον φαρδύ μανδύα του φάνηκε ένα μεγάλο δέμα. Στο φως της φωτιάς ο Τούριν αντίκρισε ξανά το πρόσωπο του Μπέλεγκ Κουθάλιον.
Έτσι ο Μπέλεγκ ξαναγύρισε στον Τούριν και η συνάντησή τους ήταν όλο χαρά και μαζί του έφερε από το Ντίμπαρ τη Δρακοπερικεφαλαία του Ντορ-λόμιν, με τη σκέψη πως θα μπορούσε ίσως ν' ανυψώσει ξανά τη σκέψη του Τούριν πιο πάνω από τη ζωή του στις ερημιές σαν αρχηγού μιας ανάξιας λόγου συμμορίας. Ο Τούριν όμως εξακολουθούσε να μη θέλει να επιστρέψει στο Ντόριαθ και ο Μπέλεγκ, υποχωρώντας στην αγάπη του και ενάντια στη σύνεσή του, έμεινε μαζί του και δεν έφυγε. Και το διάστημα εκείνο κουράστηκε πολύ για το καλό της ομάδας του Τούριν. Φρόντισε όσους ήταν άρρωστοι ή τραυματισμένοι και τους έδωσε το λέμπας της Μέλιαν και έγιναν γρήγορα καλά, γιατί με όλο που τα Γκρίζα Ξωτικά είχαν λιγότερη δεξιοσύνη και γνώση από τους Εξόριστους του Βάλινορ, στον τρόπο ζωής στη Μέση-γη είχαν σοφία μεγαλύτερη από τους ανθρώπους. Κι επειδή ο Μπέλεγκ ήταν δυνατός και σκληραγωγημένος κι έβλεπε μακριά και με το νου και με τα μάτια, απόκτησε μεγάλη τιμή ανάμεσα στους παράνομους. Αλλά το μίσος του Μιμ για το Ξωτικό που είχε έρθει στο Μπαρ-εν-Ντάνγουεδ μεγάλωνε συνέχεια και καθόταν με το γιο του τον Ιμπουν στις πιο βαθιές σκιές του σπιτιού του χωρίς να μιλά σε κανέναν. Ο Τούριν όμως έδινε τώρα λίγη προσοχή στο Νάνο και όταν έφυγε ο χειμώνας και ήρθε η άνοιξη, είχαν πιο δύσκολη δουλειά μπροστά τους.
Ποιος ξέρει όμως τα σχέδια του Μόργκοθ; Ποιος μπορεί να μετρήσει ως πού φτάνει η σκέψη αυτού που κάποτε ήταν ο Μέλκορ, μέγας μεταξύ των Άινουρ του Μεγάλου Τραγουδιού; Και τώρα καθόταν, ένας μαύρος άρχοντας σ' έναν μαύρο θρόνο στο Βορρά, και ζύγιζε στην κακία του όλες τις πληροφορίες που λάβαινε, διακρίνοντας πολύ περισσότερα από τα έργα και τους σκοπούς των εχθρών του απ' ό,τι και οι πιο σοφοί απ' αυτούς φοβόνταν, εκτός μόνον από τη βασίλισσα Μέλιαν. Συχνά η σκέψη του Μόργκοθ απλωνόταν προς αυτήν, αλλά εκεί δεν τα κατάφερνε.
Και τώρα η δύναμη της Άνγκμπαντ άρχισε πάλι να κινείται και σαν τα μακριά δάχτυλα ενός χεριού που ψαχουλεύει, οι πρόδρομοι του στρατού του άρχισαν ν' ανιχνεύουν δρόμους για να εισβάλουν στο Μπελέριαντ. Ήρθαν από το Άναχ και πήραν το Ντίμπαρ και όλες τις βόρειες παραμεθόριες περιοχές του Ντόριαθ. Ήρθαν από τον αρχαίο δρόμο που περνούσε από τη μεγάλη στενωπό του Σίριον περνούσε το νησί που ήταν η Μίνιας Τίριθ του Φίνροντ και συνέχιζε να διασχίζει την περιοχή ανάμεσα στον Μάλντουιν και τον Σίριον, και προχωρούσε μέσω των παρυφών του Μπρέθιλ ως τις Διαβάσεις του Τέιγκλιν. Από εκεί ο δρόμος έμπαινε στη Φυλαγμένη Πεδιάδα' οι Ορκ όμως δεν προχωρούσαν βαθιά εκεί ακόμη, γιατί εκεί ζούσε τώρα στην ερημιά ένας τρόμος κρυμμένος και πάνω στον κόκκινο λόφο υπήρχαν μάτια που παρακολουθούσαν, και για τα οποία δεν τους είχαν προειδοποιήσει. Γιατί ο Τούριν φόρεσε πάλι την Περικεφαλαία του Χάντορ' και παντού στο Μπελέριαντ ψιθύριζαν, στα βουνά και τα ποτάμια, στα περάσματα και τους λόφους, ότι η Περικεφαλαία και το Τόξο που είχαν πέσει στο Ντίμπαρ είχαν ανέλπιστα σηκωθεί ξανά. Τότε πολλοί που γύριζαν δίχως αρχηγό, απόκληροι αλλά απτόητοι, αναθάρρησαν πάλι και πήγαν να βρουν τους Δυο Καπεταναίους. Ντορ-Κούαρθολ, η Γη του Τόξου και της Περικεφαλαίας, ονομάστηκε εκείνον τον καιρό όλη η περιοχή ανάμεσα στον Τέιγκλιν και τις δυτικές παραμεθόριες περιοχές του Ντόριαθ’ κι ο Τούριν έδωσε καινούριο όνομα στον εαυτό του, Γκόρθολ, η Τρομερή Περικεφαλαία, και η καρδιά του ήταν χαρούμενη πάλι. Στο Μένεγκροθ και στα βαθιά δώματα της Νάργκοθροντ κι ακόμη και στο κρυμμένο βασίλειο της Γκοντόλιν ακούστηκαν τα κατορθώματα των Δυο Καπεταναίων’ κι έγιναν επίσης γνωστά και στην Άνγκμπαντ. Τότε ο Μόργκοθ έβαλε τα γέλια, γιατί τώρα με τη Δρακοπερικεφαλαία του αποκαλύφθηκε ξανά ο γιος του Χούριν' και πολύ γρήγορα το Αμον Ρουδ περικυκλώθηκε από κατάσκοπους. Προς το τέλος του χρόνου ο νάνος Μιμ και ο γιος του Ιμπουν βγήκαν απ’ το Μπαρ-εν-Ντάνγουεδ να μαζέψουν ρίζες στην ερημιά να τις αποθηκεύσουν για τον χειμώνα και οι Ορκ τους έπιασαν αιχμάλωτους. Τότε, για δεύτερη φορά, ο Μιμ υποσχέθηκε να οδηγήσει τους εχθρούς του από κρυφά μονοπάτια στο σπίτι του στο Αμον Ρουδ’ έψαχνε όμως να βρει τρόπους να καθυστερήσει την εκπλήρωση της υπόσχεσής του και απαίτησε να μη σκοτώσουν τον Γκόρθολ. Τότε ο καπετάνιος των Ορκ γέλασε και είπε στον Μιμ:
«Σίγουρα ο Τούριν, ο γιος του Χούριν, δεν θα σκοτωθεί».
Έτσι προδόθηκε το Μπαρ-εν-Ντάνγουεδ και οι Ορκ ήρθαν τη νύχτα απροειδοποίητα, οδηγημένοι από τον Μιμ. Εκεί πολλούς από την ομάδα του Τούριν τους σκότωσαν την ώρα που κοιμούνταν’ και κάποιοι άλλοι, φεύγοντας από μια εσωτερική σκάλα, βγήκαν έξω στη λοφοκορφή κι εκεί πολέμησαν ώσπου έπεσαν και το αίμα τους χύθηκε πάνω στο χιόνι που έντυνε το βράχο. Στον Τούριν όμως έριξαν ένα δίχτυ καθώς πολεμούσε και παγιδεύτηκε εκεί᾽ και τον έπιασαν και τον πήραν μακριά.
Τέλος, όταν όλα σώπασαν ξανά, ο Μιμ ξετρύπωσε από τους ίσκιους του σπιτιού του και καθώς ο ήλιος ανέβαινε πάνω από τις ομίχλες του Σίριον, στάθηκε πλάι στους νεκρούς άντρες στη λοφοκορφή. Αλλά διαπίστωσε πως δεν ήταν νεκροί όλοι οι πεσμένοι κάτω, γιατί ένας του αντιγύρισε το βλέμμα και βρέθηκε να κοιτάζει στα μάτια τον Μπέλεγκ το Ξωτικό. Τότε, με το από καιρό μαζεμένο μίσος του, ο Μιμ πλησίασε τον Μπέλεγκ και τράβηξε τον Ανγκλάχελ, το σπαθί που ήταν κάτω από το σώμα κάποιου που είχε πέσει δίπλα του. Ο Μπέλεγκ όμως σηκώθηκε σκοντάφτοντας και πήρε πίσω το σπαθί και το γύρισε εναντίον του Νάνου. Ο Μιμ κατατρομαγμένος το 'βαλε στα πόδια θρηνώντας γοερά κι έφυγε από το λόφο. Και ο Μπέλεγκ φώναξε ξοπίσω του:
«Η εκδίκηση του οίκου του Χάντορ θα σε βρει όπου κι αν πας!»
Ο Μπέλεγκ, λοιπόν, ήταν σοβαρά τραυματισμένος, αλλά ήταν πανίσχυρος ανάμεσα στα Ξωτικά της Μέσης-γης και ήταν, συν τοις άλλοις, και μεγάλος θεραπευτής. Κι έτσι δεν πέθανε και αργά αργά οι δυνάμεις του επανήλθαν. Έψαξε τότε μάταια ανάμεσα στους νεκρούς για τον Τούριν, για να τον θάψει. Δεν τον βρήκε όμως" και τότε κατάλαβε πως ο γιος του Χούριν ήταν ακόμη ζωντανός και τον πήγαιναν στην Άνγκμπαντ.
Με λίγες ελπίδες έφυγε ο Μπέλεγκ από το Δμον Ρουδ και πήρε το δρόμο προς τα βόρεια, κατά τις Διαβάσεις του Τέιγκλιν, ακολουθώντας τα ίχνη των Ορκ. Διέσχισε το Μπρίθιαχ και πέρασε το Ντίμπαρ με κατεύθυνση το Πέρασμα του Άναχ. Και τώρα δεν ήταν πολύ πίσω τους, γιατί προχωρούσε δίχως να κοιμάται, ενώ οι άλλοι χρονοτριβούσαν στο δρόμο κυνηγώντας στις διάφορες περιοχές και ως φοβούνταν καταδίωξη όσο προχωρούσαν πιο βόρεια και ούτε στα φοβερά δάση του Τάουρ-νου-Φούιν δε λοξοδρόμησε από τα ίχνη, γιατί ο Μπέλεγκ ήταν ο πιο ικανός στη Μέση-γη. Αλλά τη νύχτα, εκεί που περνούσε μέσα από εκείνο τον καταραμένο τόπο, συνάντησε κάποιον να κοιμάται στη ρίζα ενός μεγάλου νεκρού δέντρου" και ο Μπέλεγκ, σταματώντας πλάι σ’ αυτόν που κοιμόταν, είδε πως ήταν Ξωτικό. Τότε του μίλησε και του έδωσε νερό και τον ρώτησε ποια μοίρα τον είχε φέρει σ’ εκείνο το τρομερό μέρος. Κι εκείνος είπε πως τον έλεγαν Γκουίντορ, γιο του Γκουίλιν.
Ο Μπέλεγκ τον κοίταξε καταλυπημένος γιατί ο Γκουίντορ δεν ήταν τώρα παρά ένας σκυφτός και φοβερός ίσκιος του προηγούμενου εαυτού του, όταν στη Νίρναεθ αρνοέντιαντ, σαν άρχοντας της Νάργκοθροντ, όρμησε με απερίσκεπτο θάρρος κι έφτασε ως τις πύλες της Άνγκμπαντ, όπου και πιάστηκε αιχμάλωτος. Γιατί ελάχιστοι από τους Νόλντορ που αιχμαλώτισε ο Μόργκοθ θανατώθηκαν, εξαιτίας των ικανοτήτων τους στη μεταλλουργία και στην εξόρυξη μετάλλων και πετραδιών. Έτσι και τον Γκουίντορ δεν τον σκότωσαν αλλά τον έβαλαν να δουλεύει στα καταναγκαστικά έργα στα ορυχεία του Βορρά. Από Κρυφές
σήραγγες, που τις ήξεραν μόνο αυτά, τα Ξωτικά των ορυχείων μπορούσαν μερικές φορές να αποδράσουν κι έτσι έτυχε να τον βρει ο Μπέλεγκ, κατάκοπο και μπερδεμένο, στο λαβύρινθο του Τάουρ-νου-Φούιν.
Και ο Γκουίντορ του είπε ότι, όπως κρυβόταν ανάμεσα στα δέντρα, είδε μια μεγάλη ομάδα Ορκ να περνούν με κατεύθυνση προς τα βόρεια και μαζί τους είχαν λύκους. Ανάμεσά τους ήταν ένας ψηλός Άνθρωπος με τα χέρια αλυσοδεμένα, που τον ανάγκαζαν με μαστίγια να προχωρεί.
«Ήταν πολύ ψηλός», είπε ο Γκουίντορ, «ψηλός όσο οι Άνθρωποι των ομιχλιασμένων λόφων του Χίθλουμ».
Τότε ο Μπέλεγκ του είπε ποια ήταν η αποστολή του στο Τάουρ-νου-Φούιν και ο Γκουίντορ προσπάθησε να τον αποτρέψει από την αποστολή αυτή λέγοντάς του ότι το πολύ πολύ να έκανε παρέα στον Τούριν στα βασανιστήρια που τον περίμεναν. Ο Μπέλεγκ όμως δεν ήθελε να εγκαταλείψει τον Τούριν και, ενώ εκείνος απελπιζόταν, κατάφερε να αναπτερώσει τις ελπίδες στην καρδιά του Γκουίντορ. Κι έτσι συνέχισαν μαζί, ακολουθώντας τους Ορκ, ώσπου βγήκαν από το δάσος στις ψηλές πλαγιές που κατέβαιναν ως τους άγονους αμμόλοφους της Ανφάουγκλιθ.
Εκεί, σε ορατή απόσταση από τις κορυφές των Θανγκορόντριμ, σε μια γυμνή κοιλάδα, οι Ορκ έστησαν τον καταυλισμό τους, όταν το φως της μέρας άρχισε να χάνεται και, αφού έβαλαν λύκους-φρουρούς ολόγυρα, το έριξαν στην κρασοκατάνυξη. Μια μεγάλη καταιγίδα ερχόταν από τα δυτικά και αστραπές γυάλιζαν στα Βουνά της Σκιάς πέρα μακριά, καθώς ο Μπέλεγκ και ο Γκουίντορ σύρθηκαν προς την κοιλάδα.
Όταν όλος ο καταυλισμός αποκοιμήθηκε, ο Μπέλεγκ πήρε το τόξο του και στο σκοτάδι σαΐτεψε τους λυκοφρουρούς έναν έναν αθόρυβα. Τότε, με πολύ μεγάλο κίνδυνο, μπήκαν μέσα και βρήκαν τον Τούριν δεμένο σ’ ένα γέρικο δέντρο με αλυσίδες στα χέρια και στα πόδια και ολόγυρά του μαχαίρια που του είχαν ρίξει ήταν μπηγμένα στον κορμό κι αυτός ήταν αναίσθητος, παραδομένος στον ύπνο της εξουθένωσης. Ο Μπέλεγκ όμως και ο Γκουίντορ έκοψαν τα σκοινιά που τον κρατούσαν και, σηκώνοντάς τον, τον μετέφεραν έξω από την κοιλάδα' όμως δεν μπόρεσαν να τον πάνε πιο πέρα από μια συστάδα αγκαθωτούς θάμνους λίγο ψηλότερα. Εκεί τον ακούμπησαν κάτω. Η καταιγίδα τώρα ήταν πολύ κοντά. Ο Μπέλεγκ έβγαλε τον Άνγκλαχελ το σπαθί του και μ’ αυτό έκοψε τις αλυσίδες που έδεναν τον Τούριν αλλά η μοίρα εκείνη τη μέρα ήταν πιο δυνατή, γιατί η λάμα γλίστρησε καθώς έκοβε τις αλυσίδες και τρύπησε το πόδι του Τούριν. Τότε αυτός ξύπνησε απότομα όλος λύσσα και φόβο και, βλέποντας κάποιον να σκύβει πάνωθέ του με μια γυμνή λεπίδα, πετάχτηκε όρθιος βγάζοντας μια δυνατή κραυγή, νομίζοντας πως οι Ορκ είχαν έρθει πάλι να τον βασανίσουν και παλεύοντας μαζί του στο σκοτάδι, άρπαξε τον Ανγκλάχελ και σκότωσε τον Μπέλεγκ Κουθάλιον νομίζοντάς τον εχθρό.
Αλλά καθώς στεκόταν εκεί χωρίς τα δεσμά του, όπως ανακάλυψε, έτοιμος να πουλήσει τη ζωή του ακριβά στους εχθρούς που φανταζόταν, άστραψε δυνατά από πάνω τους και στο φως της αστραπής είδε το πρόσωπο του Μπέλεγκ καταγής. Τότε ο Τούριν έμεινε άφωνος και πετρωμένος μπροστά στο φοβερό θάνατο και τότε αντιλήφθηκε τι είχε κάνει και τόσο τρομερή ήταν η όψη του όπως τη φώτιζαν οι αστραπές ολόγυρά τους, που ο Γκουίντορ μαζεύτηκε καταγής και δεν τολμούσε να σηκώσει τα μάτια του.
Here is the formatted text from the provided OCR-generated text:
«Χαίρε, γιε τοῦ Χούριν. Καλό συναπάντημα!»
Τότε ο Τούριν στράφηκε πίσω μ᾽ ἕνα πήδημα και βάδισε ἐναντίον του. Οι άκρες του Γκούρθανγκ ἔλαμπαν σαν φλόγα, ὁ Γκλάουρουνγκ όμως συγκράτησε την πύρινη πνοή του και ἄνοιξε φαρδιά πλατιά τα φιδίσια του μάτια και ατένισε τον Τούριν. Χωρίς φόβο ο Τούριν τα κοίταξε καθώς ὕψωνε το σπαθί, και ἀμέσως ἔπεσε κάτω από τὴν παραλυτική γοητεία τῶν βλεφαρίδων ματιών τοῦ δράκου και ἔμεινε στη μέση ακίνητος. Τότε, πολλή ὥρα στάθηκε λες κι ἦταν σμιλεμένος από πέτρα' και οἱ δύο τους ἦταν ολομόναχοι, σιωπηλοί μπροστά στις πόρτες τῆς Νάργκοθροντ. Ο Γκλάουρουνγκ όμως μίλησε ξανά προκαλώντας τον Τούριν και εἰπε:
«Πονηρά ἤταν όλα σου τα ἔργα, γιε του Χούριν. Αχάριστε θετέ γιε, παράνομε, φονιά τοῦ φίλου σου, κλέφτη της αγάπης, σφετεριστή τῆς Νάργκοθροντ, καπετάν ἀπερίσκεπτε, που παράτησες τὴν οικογένειά σου. Η μητέρα σου και η αδελφή σου ζουν σαν σκλάβες στο Ντορ-λόμιν, στη δυστυχία και τὴν ἀνέχεια. Εσύ εἰσαι ντυμένος σαν πρίγκιπας, αὐτές όμως φορούν κουρέλια. Αὐτές ποθούν νὰ σε δουν, αλλά εσένα δε σε νοιάζει. Πολύ θα χαρεί ο πατέρας σου να μάθει πῶς ἔχει τέτοιο γιο’ και σίγουρα θα το μάθει».
Και ο Τούριν, επειδή βρισκόταν κάτω από τὴν επίδραση τῆς μαγείας του Γκλάουρουνγκ, εἰδε τον εαυτό του σ᾽ έναν καθρέφτη παραμορφωμένο από κακία και σιχάθηκε ἀπ᾿ τὸ θέαμα. Και ενώ ἀκόμα ἥταν αιχμάλωτος τῶν ματιών του δράκου και τὸ πνεύμα του ἤταν παγιδευμένο σε βασανιστήρια και δὲν μπορούσε νὰ κουνηθεί, οἱ Ορκ ἀπομάκρυναν τοὺς συγκεντρωμένους αιχμαλώτους, πέρασαν πλάι από τον Τούριν και διέσχισαν τη γέφυρα. Ανάμεσά τους ἦταν η Φιντούιλας που φώναξε στον Τούριν καθώς προχωρούσε, αλλά ο Γκλάουρουνγκ ἀπελευθέρωσε τον Τούριν μόνο όταν οι φωνές και οἱ θρήνοι τῶν αιχμαλώτων χάθηκαν στο βορινό δρόμο. Ο Τούριν δεν μπόρεσε να διώξει ἀπό τ᾽ ἀφτιά του εκείνη τὴ φωνή που θα τὸν κυνηγούσε πάντα στο μέλλον.
Τότε, ξαφνικά, ο Γκλάουρουνγκ τράβηξε το βλέμμα του και περίμενε, και ο Τούριν ἀναδεύτηκε ἀργά, σαν κάποιος που ξυπνά από εφιαλτικό όνειρο. Κι όταν συνήλθε, ὄρμησε εναντίον του δράκου με μιὰ κραυγή. Ὁ Γκλάουρουνγκ ὁμὼς γέλασε καὶ εἰπε:
«ἂν θέλεις να σκοτωθείς, ευχαρίστως νὰ σε σκοτώσω. Αλλά αὐτό δε θα βοηθήσει τὴ Μόργουεν και τη Νίενορ. Δὲν ἔδωσες καμιά σημασία στις φωνές της Ξωτικο-γυναίκας. Θ᾽ ἀρνηθείς καὶ τοὺς δεσμούς του αίματος;»
Ο Τούριν όμως, σηκώνοντας το σπαθί του, ὄρμησε καταπάνω στα μάτια του δράκου. Ο Γκλάουρουνγκ, οπισθοχωρώντας γρήγορα, πυργώθηκε πάνωθέ του και εἰπε:
«Όχι! Τουλάχιστον εἶσαι γενναίος᾽ γενναιότερος ἀπ᾿ όλους όσους ἔχω συναντήσει. Και λένε ψέματα όσοι λένε ότι εμείς ἀπὸ τὴν πλευρά μας δεν τιμούμε την παλικαριά τῶν εχθρών μας. Δες τώρα! Σου προσφέρω ελευθερία. Πήγαινε στοὺς δικούς σου, ἂν μπορείς. Φύγε! Και αν Ξωτικό ή ᾿Ανθρωπος απομείνει γιὰ νὰ κάνει ἱστορία τις μέρες αὐτές, τότε σίγουρα θα σε αναφέρει μὲ περιφρόνηση, αν δεν ἀποδεχτείς αὐτό το δώρο».
Ο Τούριν τότε, ζαλισμένος από τὰ μάτια τοῦ δράκου ποὺ έκανε πὼς φερόταν σαν εχθρός ποὺ νιώθει οίκτο, πίστεψε τὰ λόγια του Γκλάουρουνγκ και, αλλάζοντας δρόμο, πέρασε τρέχοντας τὴ γέφυρα. Αλλά, ὁπως ἐφευγε, ο Γκλάουρουνγκ μίλησε πίσω του καὶ εἶπε με σκληρή φωνή:
«Βιάσου τώρα, γιε του Χούριν, για το Ντορ-λόμιν! Ή μπορεί καὶ οἱ Ορκ νὰ φτάσουν πριν από σένα ξανά. Κι αν καθυστερήσεις γιὰ τὴ Φιντούιλας, τότε δε θα ξαναδείς ποτέ τὴ Μόργουεν οὔτε την αδελφή σου, τη Νίενορ, και θα ᾽χεις τὴν κατάρα τους».
Ο Τούριν όμως ἔφυγε ακολουθώντας το δρόμο προς τὰ βόρεια και ο Γκλάουρουνγκ γέλασε γι᾽ ἀλλη μιὰ φορά, γιατί είχε φέρει σε πέρας τὴν ἀποστολή του Αφέντη του. Μετά στράφηκε στις δικές του ἀπολαύσεις καιὶ αμόλησε τὴν πύρινη ἀνάσα του καὶ ἔκαψε τὰ πάντα γύρω του. Ὅλους ὀμὼς τοὺς Ορκ ποὺ ἤταν ἀπασχολημένοι με τη λεηλασία, τοὺς ἐβγαλε κακήν κακώς ἔξω καιὶ τοὺς ἐδιωξε χωρίς να τοὺς ἀφήσει νὰ πάρουν το παραμικρό απ᾿ ὁσα εἶχαν αρπάξει. Ὕστερα γκρέμισε τη γέφυρα καὶ τὴν ἔριξε στον ἀφρισμένο Νάρογκ και ἔτσι, ἀσφαλισμένος, συγκέντρωσε ὅλα τὰ πλούτη του Φέλαγκουντ σ᾽ ἕνα σωρό στὴν πιο βαθιά αίθουσα καὶ ξάπλωσε επάνω τους κι ἀναπαύτηκε για λίγο.
Και ο Τούριν πήρε βιαστικά τους δρόμους προς τὰ βόρεια ἂν και οἱ περιοχές τώρα ἦταν ερημωμένες ἀνάμεσα στον Νάρογκ και τον Τέιγκλιν και ο Άγριος Χειμώνας κατέβηκε νὰ τον συναντήσει, γιατί εκείνη τη χρονιά τὸ χιόνι ἔπεσε πριν περάσει τὸ φθινόπω
ρο και ἡ ἀνοιξη ήρθε ἀργά και κρύα. Συνεχώς τού φαινόταν, καθώς προχωρούσε, ότι ἀκουγε τις φωνές της Φιντούιλας, νὰ φωνάζει τὸ ὄνομά του σε δάση καὶ λόφους καὶ ἡ αγωνία του ἥταν μεγάλη. Αλλά ἡ καρδιά του ἦταν ἀναμμένη με τὰ ψέματα τοῦ Γκλάουρουνγκ καὶι ἔβλεπε συνέχεια στο νοῦ του τοὺς Ορκ νὰ καίνε τὸ σπίτι του Χούριν ἤ νὰ κάνουν βασανιστήρια στη Μόργουεν καὶ τὴ Νίενορ καιὶ συνέχιζε το ὃδρόμο του δίχως ποτέ ν᾿ αλλάζει πορεία.
Τέλος, κατάκοπος ἀπό τη βιασύνη καὶ τὸ μακρύ δρόμο (εἶχε κάνει πάνω από σαράντα λεύγες χωρίς ἀνάπαυση), ἕφτασε με τὸν πρώτο πάγο του χειμώνα στις λιμνούλες της Ἴβριν, ὀπου πριν εἰχε θεραπευτεί. Τώρα όμως ήταν ἕνας παγωμένος βάλτος καιὶ δὲν μπορούσε πιὰ νὰ πιει από κει. Ἔτσι ἔφτασε με μεγάλη δυσκολία στα περάσματα του Ντορ-λόμιν, μέσα ἀπ᾿ τὰ πυκνά χιόνια του βορρά, και βρήκε ξανά τη γη τῶν παιδικών του χρόνων. Γυμνή καὶι θλιβερή ἦταν, καὶ ἡ Μόργουεν εἰχε φύγει. Τὸ σπίτι της στεκόταν άδειο, γκρεμισμένο καὶ Κρύο' και κανένα ζωντανό πλάσμα δε ζούσε κοντά. Γι᾽ αὐτό ο Τούριν ἐφυγε καὶ ἤρθε στο σπίτι τοῦ Μπρόντα του Ανατολίτη, ποὺ εἶχε γυναίκα του την ΄Αεριν, τὴ συγγένισσα του Χούριν: κι από κει ἔμαθε από ἕνα γέρο ὑπηρέτη πὼς ἡ Μόργουεν εἶχε φύγει από καιρό, πῶς εἴχε φύγει κρυφά με τὴ Νίενορ ἀπό το Ντορ-λόμιν, αλλά κανείς εκτός ἀπό την ΄Αεριν δεν ἤξερε πού.
Τότε ο Τούριν πήγε στο τραπέζι την ὦρα ποὺ ἔτρωγε ο Μπρόντα και, ἀρπάζοντάς τον, τράβηξε τὸ σπαθί του καὶ ἀπαίτησε νὰ του πουν πού εἴχε πάει ἡ Μόργουεν' καὶ ἡ ΄Αεριν του είπε πως πήγε στο Ντόριαθ να ἀναζητήσει το γιο της. «Γιατί οἱ περιοχές ἦταν τότε ελεύθερες ἀπό το κακό», εἰπε, «ἀπό τὸ Μαύρο Σπαθί τοῦ νότου, ποὺ τώρα ἔχει πέσει, λένε». Τότε ἀνοιξαν τα μάτια του Τούριν καὶ λύθηκαν καὶ τὰ τελευταία νήματα από τὰ μάγια του Γκλάουρουνγκ. Από τον πόνο και τὸ θυμό γιὰα τα ψέματα που τον εἴχαν ξεγελάσει καὶ από το μίσος για αὐτούς ποὺυ είχαν καταπιέσει τὴ Μόργουεν, τον ἕπιασε μια μαύρη λύσσα καὶ σκότωσε τὸν Μπρόντα στο σπίτι του μαζί με ἄλλους Ανατολίτες φιλοξενούμενούς του. Και μετά, μες στο χειμώνα, τράπηκε σε φυγή καταζητούμενος. Τον βοήθησαν όμως μερικοί που εἶχαν απομείνει από τους ανθρώπους του Χάντορ, που ἤξεραν καλά τὰ ἀγριοτόπια, καὶ μ᾽ αὐτούς ξέφυγε μες στο χιόνι ποὺ ἔπεφτε κι ἐφτασε στο λημέρι κάποιου παράνομου σταὰ νότια βουνά του Ντορ-λόμιν. Από κει ο Τούριν ἐφυγε πάλι απ᾿ τὸν τόπο τῆς παιδικής του ἡλικίας καὶ γύρισε στην κοιλάδα τοὺυ Σίριον. Η καρδιά του ἥταν βαθιά πικραμένη, γιατί στο Ντορ-λόμιν εἴχε φέρει μόνο μεγαλύτερα βάσανα στα υπολείμματα τοὺυ λαού του, που χάρηκαν όταν ἐφυγε’ καὶ η μόνη του παρηγοριά ἦταν ότι χάρη στην παλικαριά τοῦ Μαύρου Σπαθιού εἴχε ανοίξει στη Μόργουεν ο δρόμος για το Ντόριαθ.
Και εἶπε μέσα του: «Άρα εκείνα τὰ ἔργα δεν ἔφεραν κακό σε όλους. Και πού θὰ εἰχα πάει καλύτερα τοὺς δικούς μου, ἀκόμα κι αν εἶχα ἔρθει νωρίτερα; Γιατί αν σπάσει ἡ Ζώνη της Μέλιαν, τότε σβήνει κι ἡ τελευταία ελπίδα. Όχι, είναι καλύτερα ἕτσι ὀπὼς ἐχοὺν τὰ πράγματα, γιατί εγώ ὀπου καὶ νὰ πάω φέρνω κακό. Ας τις κρατήσει η Μέλιαν! Κι εγώ θὰ τις ἀφήσω στὴν ησυχία τους για λίγο δίχως τὴν κακοτυχία μου».
Ο Τούριν τώρα κατεβαίνοντας ἀαπό τα “Ἔρεντ Γουέθριν ἀναζήτησε μάταια τη Φιντούιλας, γυρνώντας στὰ δάση στοὺς πρόποδες τῶὼν βουνών, ἀγριος καὶ επιφυλακτικός σὰν ἀγρίμι και παραμόνεψε σε όλους τοὺυς δρόμους ποὺ πήγαιναν βόρεια κατά τὴ Διάβαση τοὺ Σίριον. Αλλά εἰχε φτάσει πολύ ἀργά, Ὅλα τὰ ίχνη εἶχαν χαθεί ἡ τα ᾽χε σβήσει ο χειμώνας. Περνώντας ὄμως νότια, ακολουθώντας τον Τέιγκλιν, συνάντησε κάποιους ἀνθρώπους του Μπρέθιλ, ποὺ τοὺς είχαν περικυκλώσει Ορκ᾽ και τοὺς γλίτωσε, γιατί οἱ Ορκ το ᾽βαλαν στὰ πόδια μπροστά στον Γκούρθανγκ. Είπε πὼς τον ἔλεγαν ο Αγριάνθρωπος τῶν Δασῶν κι αὐτοί τον παρακάλεσαν ναὰ ἔρθει καὶ νὰ μείνει μαζί τους᾿ αὐτός όμως εἰπε πὼς εἰχε μια ἁαποστολή ἀανεκπλήρωτη ἀκόμα: νὰ βρει τή Φιντούιλας, τὴν κόρη του Ορόντρεθ της Νάργκοθροντ. Τότε ο Ντόρλας, ο ἀαρχηγός αυτών τῶν ἀανθρώπων τοὺ δάσους, εἶπε τὰ λυπητερά νέα του θανάτου της. Γιατί οἱ ᾿Ανθρωποι τοῦ Μπρέθιλ εἶχαν στήσει καρτέρι στις Διαβάσεις του Τέιγκλιν στην ομάδα των Ορκ ποὺ οδηγούσαν τις αιχμάλωτες τῆς Νάργκοθροντ, με την ελπίδα να τις σώσουν. Οἱ Ορκ ὁμως ομέσως θανάτωσαν δίχως ἔλεος τις αἰχμάλωτές τους, και τη Φιντούιλας τὴν κάρφωσαν σ
᾽ ἕνα δέντρο μ᾽ ένα ακόντιο. Έτσι πέθανε, λέγοντας στο τέλος: «Πέστε στον Μόρμεγκιλ πὼς ἡ Φιντούιλας ἔιναι εδώ». Κι αὐτοί την ἐβαλαν σ᾽ έναν τύμβο κοντά σ᾽ εκείνο τὸ μέρος που τὸ ονόμασαν Χάουδ-εν-Έλλεθ, ο Τύμβος της Ξωτικο-κόρης.
Ο Τούριν τοὺς ζήτησε νὰ τον πάνε εκεί, καὶ μόλις πήγε, ἔπεσε σε τέτοιο σκοτάδι λύπης που ἁγγιξε τὸ θάνατο. Τότε ο Ντόρλας από το μαύρο του σπαθί, που ἡ φήμη τοὺ εἰχε φτάσει ἀκόμα κι ὡς τὰ βάθη του Μπρέθιλ, καὶι ἐκτελώντας την ἀποστολή του νὰ βρει τὴν κόρη του βασιλιά, κατάλαβε πως αὐτός ο Αγριάνθρωπος ἤταν στ᾽ αλήθεια ο Μόρμεγκιλ της Νάργκοθροντ, ποὺ οἱ φήμες ἔλεγαν πως ἤταν ο γιος του Χούριν τὸυ Ντορ-λόμιν. Γι᾿ αυτοὶ οι άνθρωποι του δάσους τον σήκωσαν και τον μετέφεραον στα σπίτια τους, που ἦταν περιφραγμένα από ένα ξύλινο τείχος σε κάποιο ψηλό μέρος του δάσους, στο Ἔφελ ΜΜπράντιρ, πάνω στο Αμον ΄Ομπελ’ γιατί ο λαός της Χάλεθ εἰχε λιγοστέψει από τον πόλεμο και ο Μπράντιρ, ο γιος τοῦ Χάντιρ, ποὺ τοὺς κυβερνούσε, ἦταν άνθρωπος ἥπιος --κουτσός επίσης ἀπό μικρό παιδί καὶ προτιμούσε τή μυστικότητα ἀαπό τὰ πολεμικά ἐργα γὰα νὰ τοὺς γλιτώσει ἀπό τη δύναμη του Βορρά. Γι᾿ αὐτόν το λόγο φοβήθηκε τα νέα ποὺ τοὺ ἔφερε ο Ντόρλας καὶ όταν εἰδε τὴν ὄψη τοῦ Τούριν πάνω στο φορείο, ἔνα κακό προαίσθημα τοῦ ἔπλακωσε την καρδιά. Ὅμως ἐπειδή τον λυπήθηκε για το κακό ποὺ τον εἴχε βρει, τον πήρε στο δικό του σπίτι καὶ τον περιποιήθηκε, γιατί τὰ κατάφερνε νὰ θεραπεύει. Καὶ μεὲ τὴν ἀρχή τῆς ἄνοιξης, ο Τούριν ξεπέρασε τὸ σκοτάδι του κι ἔγινε πάλι καλά και μόλις σηκώθηκε, ἕκανε τη σκέψη ναὰ μείνει κρυμμένος στο Μπρέθιλ καὶ ν᾿ ἀφήσει πίσω του το κακό του ριζικό, απαρνούμενος τὸ παρελθόν. Πήρε, λοιπόν, καινούριο ὄνομα, Τουράμπαρ, που στὴ γλώσσα τῶν Ανώτερων Ξωτικών σήμαινε Κύριος τῆς Μοίρας, καὶ παρακάλεσε τους ἀνθρώπους του δάσους νὰ ξεχάσουν πὼς ήταν ξένος ἀνάμεσά τους ἤ πὼς εἶχε ποτέ κάποιο ἄλλο όνομα. Παρ᾽ όλ᾽ αὐτά, δὲν μπορούσε να ἀφήσει τελείως τὰ πολεμικά έργα. Δεν μπορούσε να ἀνεχθεί νὰ ἔρχονται οἱ Ορκ στις Διαβάσεις του Τέιγκλιν οὐτε νὰ πλησιάζουν το Χάουδ-εν-Ἔλλεθ κι ἕκανε την περιοχή τόπο τρόμου γι᾽ αὐτούς, ἔτσι ὦστε τὴν ἀπέφευγαν. ᾿Αφησε ὅμως κατά μέρος το μαύρο του σπαθί και αντί γι᾿ αὐτό χρησιμοποιούσε το τόξο και τὸ ἀκόντιο.
Τώρα ἤρθαν καινούρια νέα στο Ντόριαθ σχετικά με τὴ Νάργκοθροντ, γιατί κάποιοι ποὺ ξέφυγαν από τὴν πανωλεθρία καὶ τὴ λεηλασία καὶ κατάφεραν νὰ επιζήσουν στις ἐρημιές τον ᾿Αγριο Χειμώνα, ἐφτασαν, τελικά, στον Θίνγκολ ζητώντας καταφύγιο και οἱ φύλακες τῶν συνόρων τοὺς ἔφεραν στο βασιλιά. Και μερικοί ἔλεγαν πὼς ὅλοι οἱι εχθροί είχαν ἀποσυρθεί κατά τὰ βόρεια και άλλοι πὼς ο Γκλάουρουνγκ ἥταν ἀκόμα στὰ παλάτια του Φέλαγκουντ, και μερικοί ἔλεγαν ότι ο Μόρμεγκιλ σκοτώθηκε και ἀλλοι ότι τον εἰχε μαγέψει ο δράκος κι ἔμενε ἀκόμη εκεί πετρωμένος. Ὅλοι ὀμὼς δήλωναν κατηγορηματικά πὼς ἦταν γνωστό σς πολλούς της Νάργκοθροντ πριν το τέλος πῶς ο Μόρμεγκιλ δεν ἦταν ἄλλος παρά ο Τούριν, ο γιος τοῦ Χούριν τοῦ Ντορ-λόμιν.
Τότε ἡ Μόργουεν, τρελή από αγωνία, αδιαφορώντας γιὰ τις συμβουλές της Μέλιαν, πήρε ἕνα ἅλογο κι ἔφυγε μόνη της στις ερημιές ἀναζητώντας τὸ γιο τῆς ἡ κάποια αλήθεια γι᾽ αὐτόν. Κι ἔτσι ο Θίνγκολ ἐστειλε τον Μάμπλουνγκ ξωπίσω της με πολλούς σκληραγωγημένους φύλακες τῶν συνόρων νὰ τὴ βρουν καὶι νὰ τὴν προστατέψουν καὶ νὰα μάθουν ό,τι νέα μπορούσαν’ αλλά στη Νίενορ δόθηκε διαταγή ναὰ μείνει πίσω. Ἧταν όμως κι αὐτή ἀτρόμητη ὄπως ὀλοι τοὺυ οίκου της, καὶ ἐπειδή περίμενε ότι στὴν κακή τὴν ώρα ἡ Μόργονεν θα γύριζε πίσω αν ἔβλεπξε πὼς ἡ κόρη της κινδύνευε μαζί της, ἡ Νίενορ μεταμφιέστηκε σξ στρατιώτη του Θίνγκολ καὶ πήγε μαζί μ᾽ εκείνο το κακορίζικο ἀπόσπασμα.
Πρόφτασαν τη Μόργουεν στις όχθες του Σίριον και ο Μάμπλουνγκ τὴν παρακάλεσε νὰ επιστρέψει στο Μένεγκροθ' αλλά ἤταν λες καὶ τῆς είχαν κάνει μάγια καὶ δὲν ἄλλαζε γνώμη με τίποτα. Τότε επίσης ἀποκαλύφθηκε ο ἐρχομός της Νίενορ και, παρά την προσταγή της Μόργουεν, αὐτή δε γύριζε πίσω. Καὶ ο Μάμπλουνγκ αναγκάστηκε ναὰ τις φέρει στὰ κρυφά περάσματα στις Λίμνες του Λυκόφωτος και πέρασαν στὴν ἀπέναντι όχθη τοῦ Σίριον. Και μετά από τρεῖς μέρες ταξίδι ἑφτασαν στὸ Αμον Ἔθιρ, το Λόφο τῶν Κατασκόπων, ποὺ πολύ παλιά και με μεγάλο κόπο
εἰχε ὑψώσει ο Φέλαγκουντ, μια λεύγα ἀπόσταση αἀπό τις πύλες της Νάργκοθροντ. Εκεί ο Μάμπλουνγκ ἐβαλε φρουρά από ἱππείς γύρω ἀπό τη Μόργουεν καὶ την κόρη της καὶ τοὺς απαγόρευσς νὰ πάνε πιο πέρα. Αὐτός ὀμῶς, μη διακρίνοντας απότο λόφο κανένα ίχνος εχθρών, κατέβηκε με τοὺς ανιχνευτές του στον Νάρογκ ὀσο πῖο προσεκτικά μπορούσε.
Αλλά ο Γκλάουρουνγκ εἰχε πάρει εἰδηση όὀλα όσα ἕκαναν καὶ ξαναμμένος απ᾿ τὸ θυμό βγήκε καὶ ξάπλωσε στὸ ποτάμι. Πυκνοί υδρατμοί καὶ βρώμικες αναθυμιάσεις ὑψώθηκαν καὶ ο Μάμπλουνγκ καὶ ἡ ομάδα του τυφλώθηκαν καὶ δὲν ἔβλεπαν μέσα σ᾽ αὐτά. Τότε ο Γκλάουρουνγκ πέρασε στην ἀνατολική πλευρά τοῦ Νάρογκ.
Βλέποντας την επίθεση τοῦυ δράκου οἱ φρουροί πάνω στὸ Αμον Ἔθιρ, προσπάθησαν νὰα ἀπομακρύνουν τὴ Μόργουεν καὶ τη Νίενορ καὶ νὰ φύγουν μαζί μ᾽ αὐτές όσο πιο γρήγορα μπορούσαν πίσω κατά την ἀνατολή᾽ αλλά ο ἀέρας ἔφερε τοὺς ζαλιστικούς υδρατμούς και τοὺς τύλιξε, καὶ τ᾽ ἁλογά τοὺυς αφηνίασαν ἀπό τη δρακοβρώμα και αὐτοί δὲν μπορούσαν νὰ τὰ ελέγξουν και ἄρχισαν νὰ τρέχουν εδώ κι εκεί, ἔτσι ὦστε μερικοί ἕπεσαν πάνω σε δέντρα και σκοτώθηκαν καὶ άλλους τοὺς πήγαν μακριά. Ἔτσι χάθηκαν καὶ οἱ γυναίκες, και γιὰ τὴ Μόργουεν ποτέ στ᾽ αλήθεια δεν ἔφτασαν σίγουρες πληροφορίες στο Ντόριαθ. Αλλά τη Νίενορ τὴν ἐριξε κάτω το ἀλογό της κι αὐτή δὲν ἐπαθε τίποτε αλλά γύρισε πίσω στο Αμον Ἔθιρ να περιμένει τον Μάμπλουνγκ᾽ κι ἔτσι, βγήκε στὸ φῶς τοῦυ ἥλιου, πάνω από τις ἀναθυμιάσεις, καὶ στρέφοντας τὸ βλέμμα προς τὰ δυτικά βρέθηκε νὰ κοιτά ίσια στὰ μάτια τὸν Γκλάουρουνγκ ποὺ εἰχε ακουμπήσει τὸ κεφάλι του στὴν κορυφή του λόφου.
Η θέλησή της πάλεψε γιὰα λίγο εναντίον του, αλλά αὐτός, ξέροντας ποια εἶναι, ἐβαλε ὀλη του τη δύναμη και την ἀνάγκασε να στρέψει το βλέμμα της μέσα στὰ μάτια του καὶ της ἔκανε μάγια νὰ πέσει σε μαύρο σκοτάδι καὶ σε ἀπόλυτη λησμονιά, ἔτσι που νὰ μην μπορεί νὰ θυμηθεί τίποτε απ᾿ ό,τι τῆης εἰχε συμβεί, οὗτε το ὀνομά της οὔτε τίποτ᾽ ἀλλο. Καὶι γιὰ πολλές μέρες δεν μπορούσε οὔτε ν᾿ ακούσει οὔτε νὰ δει οὔτε να μετακινηθεί με τη θέλησή της. Τότε ο Γκλάουρουνγκ τὴν άφησε νὰ στέκεται ολομόναχη στο Αμον Ἔθιρ και γύρισε πίσω στη Νάργκοθροντ.
Ο Μάμπλουνγκ, τώρα, που με μεγάλη τόλμη εξερεύνησε τὰ δώματα του Φέλαγκουντ όσο ἔλειπε ο δράκος, τράπηκε σε φυγή ὅταν τον άκουσε να πλησιάζει καὶ γύρισε πίσω στο Αμον Ἔθιρ. Ο ήλιος εἰχε δύσει κι εἰχε νυχτώσει ὥσπου ν᾿ ανέβει το λόφο κι εκεί δὲ βρήκε κανέναν εκτός από τη Νίενορ να στέκεται ολομόναχη κάτω από τ᾽ ἀστέρια σαν πέτρινο άγαλμα, Δεν ἔλεγε κουβέντα οὔτε άκουγε, αλλά αν τῆς ἔπαιρνες το χέρι, ἀκολουθούσε. Κι ἔτσι, καταλυπημένος, τὴν πήρε νὰ φύγουν, ἀν καὶ τοῦ φαινόταν μάταιο: γιατί μάλλον θα χάνονταν κι οἱ δυο δίχως βοήθεια στὴν εἐρημιά.
Αλλά τοὺς βρήκαν τρεῖς σύντροφοι του Μάμπλουνγκ καὶ σιγά σιγά προχώρησαν βορειοανατολικά, προς τα σύνορα τοῦ Ντόριαθ, πέρα από τον Σίριον καὶ τὴ φυλαγμένη γέφυρα, κοντά στο σημείο ποὺ ἔπεφτε σ᾽ αὐτόν ο Ἐσγκάλντουιν. Αργά ἀργά ἡ δύναμη της Νίενορ ξαναγύριζε καθώς πλησίαζαν τὸ Ντόριαθ, αλλά ακόμη δεν μπορούσε οὔτε νὰ μιλήσει οὐτε να ἀκούσει καὶ πήγαινε τυφλά όπου την οδηγούσαν. Τελικά όμως, καθώς πλησίαζαν τα σύνορα, ἔκλεισε τὰ ορθάνοιχτα μάτια της καὶ ήθελε να κοιμηθεί: καὶ την ἔβαλαν να ξαπλώσει κι αὐτοί νὰ ξεκουραστούν, χωρίς να πάρουν προφυλάξεις γιατί ἦταν ἐντελώς κατάκοποι. Εκεί δέχτηκαν τὴν επίθεση μιας συμμορίας Ορκ, ἀπ᾽ αὐτούς ποὺ τώρα πήγαιναν συχνά όσο πιο κοντά τολμούσαν στὰ σύνορα του Ντόριαθ. Ἐκείνη ὅμως την ὥρα ἡ Νίενορ ξαναβρήκε τὴν όραση καὶι τὴν ακοή της και, ξυπνώντας από τις κραυγές τῶν Ορκ, πετάχτηκε καταφοβισμένη καὶ το ᾽βαλε στα πόδια πριν την πλησιάσουν.
Τότε οἱ Ορκ άρχισαν νὰ τὴν καταδιώκουν με τὰ Ξωτικά στο κατόπι τους, που πρόφτασαν τοὺς Ορκ καὶ τοὺς σκότωσαν πριν προλάβουν νὰ τῆς κάνουν κακό. Η Νίενορ ὀμῶς τοὺς ξέφυγε. Γιατί ἔτρεχε τρελή απ᾿ τὸ φόβο, πιο γρήγορη κι ἀπό ελάφι, σκίζοντας τα ρούχα της στο δρόμο της, ὥσπου ἐμεινξε γυμνή’ καὶ τὴν ἔχασαν από τα μάτια τους τρέχοντας προς τὰ βόρεια. Μ᾽ όλο που τὴν ἐψαξαν πολύ, οὔτε την ίδια βρήκαν οὔτε τὰ ίχνη της. Τελικά, ο Μάμπλουνγκ γύρισε απελπισμένος στο Μένεγκροθ καὶ εἰπε τα νέα. Ο Θίνγκολ τότε καὶ ἡ Μέλιαν λυπήθηκαν πάρα πολύ' αλλά ο Μάμπλουνγκ ἔφυγε ξανά και γιὰ πολύν
καιρό ζητούσε μάταια πληροφορίες γιὰ τὴ Μόργουεν καὶ τὴ Νίενορ.
Η Νίενορ όμως, ἔτρεξε μέσα στο δάσος ὦσπου δεν ἄντεξε ἀλλο’ καὶ τότε ἐπεσε, κοιμήθηκε καὶ πάλι ξύπνησε᾽ καὶ τὸ προῶινό ἦταν ηλιόλουστο κι αυτήῇ χαιρόταν το φῶς λες κι ήταν κάτι πρωτόφαντο και όλα ὅσα ἕβλεπε της φαίνονταν καινούρια καὶ ἀγνώστα γιατί δεν εἴχε ονόματα γι᾽ αὐτά. Δε θυμόταν τίποτα και μόνο σκοτάδι βρισκόταν πίσω της καὶ μία σκιά φόβου. Γι᾽ αὐτό προχωρούσε με προφυλάξεις σαν κυνηγημένο ζῷῶο ὥσπου τὴν ἕπιασε μεγάλη πείνα γιατί δὲν είχε τροφή καὶ δεν ἠἕερε πώς να τὴν αναζητήσει. Αλλά φτάνοντας, τέλος, στις Διαβάσεις του Τέιγκλιν, πέρασε ἀπέναντι αναζητώντας το καταφύγιο τῶν μεγάλων δέντρων του Μπρέθιλ, γιατί φοβόταν καὶ της φαινόταν ὀὄτι ἡ σκοτεινιά, απ΄ ὄπου εἶχε ξεφύγει, τὴν ἐφτανε πάλι.
Δεν ἦταν ὁμως παρά μιὰ μεγάλη καταιγίδα ποὺυ ἧρθε απότο νότο. Από τὸ φόβο τῆς ἔπεσε πάνω στον τύμβο του Χάουδ-εν-Ἔλλεθ, κλείνοντας τ᾽ αφτιά της στις βροντές, αλλά η βροχή ἔπεσε πάνω της καὶ τή μούσκεψε κι ἔμεινε πεσμένη εκεί σαν ἄγριο ζῷῶο ποὺ πεθαίνει. Εκεί τη βρήκε ο Τουράμπαρ, καθώς ἔφτασε στις Διαβάσεις τοὺ Τέιγκλιν, επειδή εἰχε ακούσει φήμες ότι Ορκ κυκλοφορούσαν κοντά και βλέποντας σε μια λάμψη ἀστραπής το σώμα μιὰς νεκρής κοπέλας πάνω στον τύμβο της Φιντούιλας, όπως φαινόταν, συγκλονίστηκε ὡς τὰα βάθη τῆς καρδιάς του. Αλλά οἱ ἄνθρωποι του δάσους τη σήκωσαν καὶ ο Τουράμπαρ τηὴν τύλιξε με το μανδύα του. Την πήγαν σξε ἕνα κατάλυμαὰ εκεί κοντά, τη ζέσταναν καὶ τῆς ἔδωσαν τροφή. Κι αὐτή μόλις αντίκρισε τον Τουράμπαρ ἀνακουφίστηκε, γιατί της φάνηκε πῶς εἰχε βρει επιτέλους κάτι που ἀναζητούσε στο σκοτάδι της και με κανέναν τρόπο δεν ήθελε νὰ τὸν αποχωριστεί. Αλλά ὀὁταν τὴ ρώτησε σχετικά με το όνομά της, τὴν οικογένειά της καὶ τὴν περιπέτειά της, τότε ταράχτηκε σαν το παιδάκι που αντιλαμβάνεται πὼς κάτι τοῦ ζητούν αλλά δεν μπορεί νὰ καταλάβει τι εἰναι αὐτό’ καὶ ἔβαλε τα κλάματα. Τότε ο Τουράμπαρ εἴπε:
«Μη στενοχωριέσαι. Η ἱστορία μπορεί νὰ περιμένει. Αλλά θα σοὺῦ δώσω ἔνα όνομα. Θα σε λέω Νίνιελ, Κόρη-των-Δακρύων».
Ὅταν άκουσε το όνομα εκείνο, κούνησε ἀρνητικά τὸ κεφάλι τῆς αλλά εἴπε:
«Νίνιελ». Αὐτή ἦταν ἡ πρώτη λέξη ποὺ εἴπε μετά το σκοτάδι τῆς κι ἐμεινε για ὀνομά τῆς ἀνάμεσα στους ανθρώπους τοὺ δάσους για πάντα.
Την ἄλλη μέρα την πήγαν κατά το Ἔφελ Μπράντιρ᾽ αλλά μόλις ἔφτασαν στην Ντίμροστ, τη Σκάλα τῆς Βροχής, όπου τὸ ὁρμητικό ρεύμα του Κελέμπρος κυλούσε κάτω προς τον Τέιγκλιν, τὴν ἔπιασαν φοβερά ρίγη κι από τότε καὶ στο εξής εκείνο τὸ μέρος ονομάστηκε Νεν Γκίριθ, το Νερό τοῦυ Ρίγους. Πριν φτάσει στο σπίτι τῶν ἀνθρώπων του δάσους, στο Αμον ΄Ομπελ, ἀρρώστησε με πυρετό' κι ἔμεινε πολύν καιρό ἔτσι. Οι γυναίκες του Μπρέθιλ την περιποιήθηκαν καὶ τὴν ἔμαθαν νὰ μιλά σαν σε μικρό παιδί. Αλλά πριν ἔρθει το φθινόπωρο, εἰχε γίνει καλά χάρη στις ικανότητες του Μπράντιρ καὶ μπορούσε νὰ μιλάξει' ὃξ θυμόταν όμως τίποτα από το παρελθόν, πριν τὴ βρεῖ ὁ Τουράμπαρ στον τύμβο του Χάουδ-εν-Ἔλλεθ. Καὶ ο Μπράντιρ τὴν αγάπησε᾽ αλλά εκείνη εἰχε δώσει όλη τῆς τὴν καρδιά στον Τουράμπαρ.
Εκείνον τον καιρό οἱ ἀνθρωποι του δάσους ζούσαν δίχως νὰ τοὺς ἐνοχλούν οἱ Ορκ καὶ ο Τουράμπαρ δεν πήγαινε στον πόλεμο καὶ εἰρήνη επικρατούσε στὸ Μπρέθιλ. Η καρδιά του στράφηκε προς τη Νίνιελ καὶ τὴ ζήτησε σε γάμο, αλλά εκείνη τὸ καθυστερούσε παρ᾽ ὅλη τὴν αγάπη της. Γιατί ο Μπράντιρ εἴχε κακά προαισθήματα, αν καὶ δεν μπορούσε νὰ τὰ καταλάβει, καὶ προσπαθούσε να τὴν εμποδίσει περισσότερο γιὰα τὸ δικό τῆς καλό παρά από αντιζηλία στον Τουράμπαρ. Της ἀποκάλυψε μάλι-στα ὁτι ο Τουράμπαρ ἥταν ο Τούριν, ο γιος του Χούριν, καὶι μ᾽ ὅλο που δεν αναγνώρισε το όνομα, μιὰ σκιά πλάκωσε τὴ σκέψη τῆς.
Όταν εἰχαν περάσει τρία χρόνια από τη λεηλασία τῆς Νάργκοθροντ, ο Τουράμπαρ ζήτησε ξανά τη Νίνιελ καὶ τώρα ορκίστηκε πῶς ή θα τὴν παντρευτεί ἡ θα φύγει να πάει στον πόλεμο στις ερημιές. Και ἡ Νίνιελ τὸ δέχτηκε μὲ μεγάλη χαρά καὶ ο γάμος τους ἐγινε το μεσοκαλόκαιρο κι οἵ άνθρωποι του δάσους του Μπρέθιλ ἐκανὰν μεγάλο γλέντι. Αλλά πριν τελειώσει ο χρόνος, ο Γκλάουρουνγκ ἔστειλε τους Ορκ που εξουσίαζε δναντίον τοῦ Μπρέθιλ᾽ και ο Τουράμπαρ ἔμεινε στο σπίτι τοῦυ ἀμέτοχος, γιατί εἰχε ὑυποσχεθεί στη Νίνιελ ότι θα πήγαινε στον πόλεμο μόνο ἂν ἕκαναν επίθεση εναντίον τῶν σπιτιών τοῦς. Αλλά οι άνθρωποι του δάσους ηττήθηκαν και ο Ντόρλας του εἰπε
θυμωμένος πὼς δε βοηθούσε τους ἀνθρώπους ποὺ τοὺς εἶχε πει πως θα ναι σαν δικοί του. Τότε ο Τουράμπαρ σηκώθηκε κι ἐβγαλε ξανά το μαύρο του σπαθί και συγκέντρωσε μεγάλο στρατιωτικό σώμα από τοὺς ἄνδρες τοῦ Μπρέθιλ καιὶ κατατρόπωσαν ολοκληρωτικά τοὺς Ορκ. Ο Γκλάουρουνγκ όμως πήρε πληροφορίες ότι το Μαύρο Σπαθί βρισκόταν στο Μπρέθιλ καὶ άρχισε νὰ στοχάζεται αὐτά που ἄκουσε καὶ νὰ σχεδιάζει καινούριο κακό.
Την άνοιξη της ἐπόμενης χρονιάς ἡ Νίνιελ ἐμεῖνε ἔγκυος καὶ ἔγινε χλωμή και λυπημένη. Ταυτόχρονα ἐφτασαν στὸ Ἔφελ Μπράντιρ οι πρώτες φήμες ὅτι ο Γκλάουρουνγκ εἴχε βγει από τὴ Νάργκοθροντ. Τότε ο Τουράμπαρ ἐστειλε ανιχνευτές μακριά, γιατί τώρα ἔδινε διαταγές όπως ἤθελε αὐτός καὶ λίγοι ὑπολόγιζαν τὸν Μπράντιρ. Καθώς το καλοκαίρι πλησίαζε, ο Γκλάουρουνγκ ἔφτασε στὰ ὁρια τοῦ Μπρέθιλ και εγκαταστάθηκε κοντά στις δυτικές ὀχθες του Τέιγκλιν, και τότε μεγάλος φόβος κυρίεψε τοὺς ἀνθρώπους του δάσους, γιατί ἦταν ολοφάνερο πῶς το Μεγάλο Σκουλήκι θα τοὺς ριχνόταν καὶι θα ρήμαζε τον τόπο και δε θα προσπερνούσε επιστρέφοντας στὴν ᾿Ανγκμπαντ ὀπως εἰχαν ελπίσει. Ζήτησαν, λοιπόν, τη συμβουλή τοῦυ Τουράμπαρ, κι αὐτός τοὺς συμβούλεψε πως ἥταν μάταιο νὰ επιτεθούν εναντίον του Γκλάουρουνγκ μεὲ όλες τους τις δυνάμεις, γιατί μόνο με πονηριά καὶ τύχη θα μπορούσαν να τον νικήσουν. Προσφέρθηκε, λοιπόν, νὰ πάει νὰ βρει ο ίδιος το δράκο στὰ ὀρια της περιοχής τους καὶ εἶπε στους ὑπόλοιπους νὰα παραμείνουν στὸ Ἔφελ Μπράντιρ και ναὰ εἶναι ἕτοιμοι να φύγουν. Γιατί, αν ο Γκλάουρουνγκ νικούσε, πρώτη του δουλειά θα ἦταν να ἔρθει στα σπίτια τῶν ἀνθρώπων τοῦ δάσους καὶ να τὰ καταστρέψει και δὲν ὑπήρχε ελπίδα πῶς θα μπορούσαν νὰ τοῦ ἀντισταθούν. ἂν ὅμως σκόρπιζαν εδώ κι εκεί, τότε πολλοί μπορεί νὰ ξέφευγαν, γιατί ο Εκλάουρουνγκ δὲ σκόπευξε νὰ εγκατασταθεί στο Μπρέθιλ, αλλά θα γύριζε γρήγορα στη Νάργκοθροντ.
Ο Τουράμπαρ, λοιπόν, ζήτησε συντρόφους πρόθυμους νὰ τον βοηθήσουν στὴν επικίνδυνη περιπέτειά του, κι μπροστά βγήκε ο Ντόρλας αλλά κανείς άλλος. Τότε ο Ντόρλας τοὺς μάλωσε και μίλησε περιφρονητικά για τὸν Μπράντιρ, που δεν ἦταν αντάξιος να κληρονομήσει τον οἶκο της Χάλεθ' και ο Μπράντιρ ντροπιά-στηκε μπροστά στο λαό του καὶ πικράθηκε κατάκαρδα. Ο Χούνθορ όμως, συγγενής του Μπράντιρ, ζήτησε την ἀδειά του νὰ πάει στὴ θέση του. Τότε ο Τουράμπαρ ἀποχαιρέτησε τη Νίνιελ κι εκείνη πλημμύρισε φόβο και κακά προαισθήματα, καὶ ο χω-ρισμός τους ἦταν λυπητερός. Ο Τουράμπαρ, ὁμως ἕξεκίνησε με τοὺς δυο συντρόφους του καὶ πήγε στο Νεν Γκίριθ.
Η Νίνιελ τότε, μὴν μπορώντας νὰ αντέξει το φόβο της καὶ μη θέλοντας νὰ περιμένει στο Ἔφελ νέα γιὰ τὴν τύχη του, ξεκίνησε μετά απ᾿ αὐτόν κι ἑνα μεγάλο ἀπόσπασμα πήγε μαζί της. Όταν το ἔμαθε αὐτό ο Μπράντιρ, πλημμύρισε με μεγαλύτερο τρόμο και προσπάθησς να μεταπείσει κι αὐτήν κι αυὐτούς που ἤθελαν νὰ πάνε μαζί της νὰ μὴ βιαστούν, αλλά αὐτοί δεν τον ἀκουσαν. Γι᾽ αὐτό κι εκείνος ἀαπαρνήθηκε τὴν ἀρχηγία του καὶ όλη του τὴν ἀγάπη γιὰ τὸ λαό ποὺ τον είχε περιφρονήσει και, ἀφού δὲν τοὺ εἶχε μείνει πια τίποτα ἄλλο εκτός ἀπὸ τὴν ἀγάπῃ του γιὰ τὴ Νίνιελ, ζώστηκε ἕνα σπαθί καὶ πήγε μαζί της᾽ αλλά επειδή ἧταν κουτσός, ἔμεινε πολύ πίσω.
Ο Τουράμπαρ, τώρα, ἔφτασε στο Νεν Γκίριθ με τη δύσῃη τοῦ ήλιου κι εκεί ἔμαθε πὼς ο Γκλάουρουνγκ βρισκόταν στις από-κρήμνες όχθες του Τέιγκλιν καὶ μάλλον θα ᾽κανε τὴν ἐπόμενη κίνηση του ὅταν ἔπεφτε ἡ νύχτα. Τότε εἰπε πως αὐτά ἦταν καλά νέα’ γιατί ο δράκος βρισκόταν στο Κάμπεντ-εν-΄Ἄρας, όπου τὸ ποτάμι κυλούσε σ΄ ἕνα βαθύ καὶ στενό φαράγγι, που ἕνα κυνη-γημένο ελάφι μπορούσε νὰ το περάσει πηδώντας ἀπέναντι. Ὁ Τουράμπαρ, λοιπόν, σκέφτηκε πως ὃς θα προχωρούσε μακρύτε-ρα αλλά θα προσπαθούσε νὰ περάσει το φαράγγι. Κι ἔτσι ἀπο-φάσισε νὰ συρθεί κάτω μόλις σκοτείνιαζε, νὰ κατεβεί στὸ φαράγγι μὲ τὸ σκοτάδι τῆς νύχτας καὶ νὰ περάσει ἀπέναντι το άγριο ποτάμι’ κι ύστερα νὰ σκαρφαλώσει τον ἀπέναντι γκρεμό και νὰ φτάσει ὡς τὸ δράκο.
Αὐτό κι ἔκανε. Ο Ντόρλας ὁμῶς λιποψύχησε μόλις ἔφτασαν στο ορμητικό ρεύμα του Τέιγκλιν, μες στὸ σκοτάδι, καὶ δεν τόλμησςε νὰ δοκιμάσει το επικίνδυνο πέρασμα απέναντι αλλά τραβήχτηκε πίσω καὶ παραμόνευε στο δάσος γεμάτος ντροπή. Ο Τουράμπαρ ὁμως καὶ ο Χούνθορ πέρασαν ἀπέναντι σώοι καὶ αβλαβείς, γιατί το δυνατό βουητό του νεροῦ ἔπνιγε όλους τοὺς ἀλλους θορύβους και ο Γκλάουρουνγκ κοιμόταν. 
ἀλλά πριν τὰ ἰχνη τους ξεθωριάσουν, ὁ δράκος ξύπνησε και με οργή ένιωσε την παρουσία τους...
Μεσάνυχτα, ο δράκος ξύπνησε καὶ με μεγάλο θόρυβο και φωτιές πέρασε το μπροστινό του μέρος απέναντι, πάνω ἀπό το χάσμα, καὶ ἄρχισε νὰ τραβά και τον κυρίως όγκο του από πίσω. Ο Τουράμπαρ και ο Χούνθορ παραλίγο νὰ λιποθυμήσουν από τη ζέστη καὶ την αποφορά καθώς προσπαθούσαν βιαστικά νὰ βρουν δρόμο ν᾿ ανεβούν καὶ να φτάσουν ὡς τον Γκλάουρουνγκ. Και ο Χούνθορ σκοτώθηκε από ἕνα μεγάλο βράχο που ξεκόλλησε από ψηλά με τὸ πέρασμα του δράκου καὶ τον χτύπησε στο κεφάλι καὶ τὸν ἔριξε στο ποτάμι. Ἔτσι βρήκε το τέλος του ἕνας ἀπό τοὺς πιο γενναίους τοῦ οίκου τῆς Χάλεθ.
Ο Τουράμπαρ τότε επιστράτευσε όλῃ τη θέληση καὶ το θάρρος του και σκαρφάλωσε μόνος του τὸν γκρεμό κι ἔφτασε κάτω από το δράκο. Έπειτα ἔβγαλε τον Γκούρθανγκ καὶ με ὄλῃ τὴ δύναμη του χεριού του καὶ του μίσους του τον ἔχωσε στὴ μαλακή κοιλιά του Σκουληκιού ὡς τη λαβή. Μόλις, ὅμως, ο Γκλάουρουνγκ ἐνιωσε τὸ θανατηφόρο χτύπημα, ἄρχισε νὰ οὐρλιάζει και πετάχτηκε ἀπέναντι πάνω από το χάσμα κι εκεί ἐμεῖνε νὰ χτυπιέται καὶ νὰ κουλουριάζεται μὲς στὴν αγωνία του. Κι ἔβαλε φωτιά στὰ πάντα γύρω του καὶ δεν άφησε τίποτα ὀρθιο με τὴν ουρά του, ὥσπου στο τέλος οι φωτιές του ἔσβησαν κι ἐμεινε ακίνητος.
Ο Γκούρθανγκ τώρα εἰχε ξεφύγει από τὸ χέρι του Τουράμπαρ από τοὺς σπασμούς του Γκλάουρουνγκ καὶι εἶχε μείνει καρφωμένος στὴν κοιλιά του δράκου. Ο Τουράμπαρ, λοιπόν, ξαναπέρασε τὸ ποτάμι θέλοντας νὰ πάρει πίσω το σπαθί του καὶ νὰ ρίξει μιὰ ματιά στον αντίπαλό του. Τον βρήκε ξαπλωμένο στὸ πλάι με τ η λαβή του Γκούρθανγκ νὰ εξέχει από τὴν κοιλιά του. Τότε ο Τουράμπαρ ἅρπαξε τη λαβή καὶ βάζοντας τὸ πόδι του στὴν κοιλιά του φώναξε κοροϊδευτικά στὸ δράκο με τὰ λόγια του στη Νάργκοθροντ:
«Χαίρε, Σκουλήκι του Μόργκοθ! Καλό συναπάντημα πάλι! Πέθανε τώρα νὰ σε πάρει το μαύρο σκοτάδι! Έτσι παίρνει την εκδίκησή του ο Τούριν, ο γιος του Χούριν».
Τότε τράβηξε με δύναμη βγάζοντας ἔξω το σπαθί, αλλά ἔνας πίδακας μαύρου αίματος πετάχτηκε κι ἔπεσε πάνω στο χέρι του καὶ τὸ δηλητήριο τὸν ἔκαψε. Κι εκείνη τὴ στιγμή ο Γκλάουρουνγκ ἄνοιξε τὰ μάτια του καὶ κοίταξε τον Τουράμπαρ με τέτοια κακία, που το βλέμμα του ἐπεσε πάνω του σὰν χτύπημα’ καὶ από το χτύπημα αὐτό καὶ τὸ φοβερό πόνο από τὸ δηλητήριο ἐπεσε σε βαθιά λιποθυμία κι ἔμεινε σχεδόν νεκρός, πλακώνοντας τὸ σπαθί του.
Οι κραυγές του Γκλάουρουνγκ ἀντήχησαν στὰ δάση καὶ ἐφτασαν στοὺς ἀνθρώπους ποὺ περίμεναν στο Νεν Γκίριθ' κι ὁταν τις άκουσαν οἱ επιτηρητές καὶ εἶδαν από μακριά τὴν καταστροφή καὶ τή φωτιά ποὺ προκάλεσε ο δράκος, νόμισαν ὀτι εἰχε θριαμβεύσει καὶ αφάνιζε εκείνους ποὺ τοῦ εἶχαν επιτεθεί. Και η Νίνιελ καθόταν κι ἔτρεμε πλάι στο νερό ποὺ ἔπεφτε καὶ στο ἀκουσμαὰ τῆς φωνής του Γκλάουρουνγκ τὴν κυρίεψε πάλι το σκοτάδι τῆς, ἔτσι ποὺ δὲν μπορούσε ναὰ κινηθεί από κείνο τὸ μέρος με τ θέλησή της.
Κι ἔτσι τη βρήκε ο Μπράντιρ, που ἐφτάσε, εν τέλει, στο Νὲν Γκίριθ κουτσαίνοντας καὶ κατακουρασμένος. Κι όταν ἄκουσε ότι ο δράκος εἴχε περάσει ἀπέναντι το ποτάμι καὶι εἰχε κατατροπώσει τοὺς εχθρούς του, ἡ καρδιά του κάηκε από λύπη γιὰ τή Νίνιελ. Αλλά έκανε κι αυὐτήν τὴ σκέψη: “Ὁ Τουράμπαρ εἰναι νεκρός, ἡ Νίνιελ όμως ζει. Τώρα ίσως νὰ ἔρθει μαζί μου καὶ ἔτσι θα τὴν πάρω από δὼ και θα ξεφύγουμε μαζί από τὸ δράκο᾽. Γι᾿ αὐτό ὕστερα από λίγο στάθηκε πλάι στη Νίνιελ καὶ εἶπε:
«Ἔλα! Ὥρα ναὰ φύγουμε. Αν θέλεις, θὰ σε οδηγήσω εγώ». Καὶ πήρε τὸ χέρι της κι αὐτή σηκώθηκε σιωπηλά καὶ τον ἀκολούθησε’ καὶ μες στη σκοτεινιά κανείς δὲν τοὺς εἰδε νὰ φεύγουν.
Αλλά όπως κατηφόριζαν το μονοπάτι κατά τις Διαβάσεις, βγήκε το φεγγάρι καὶι φώτισε μ᾽ ἕνα γκρίζο φὼς τή γη, Καὶ ἡ Νίνιελ εἶπε:
«Εἶναι αὐτός ο δρόμος;» Και ο Μπράντιρ ἀπάντησε πῶς δεν ἠξερε κανένα δρόμο εκτός ἀπό το δρόμο τῆς φυγής απ᾽ τὸν Γκλάουρουνγκ καὶ της διαφυγής στην ερημιά.
Αλλά η Νίνιελ εἰπε:
«Τὸ Μαύρο Σπαθί ἤταν ο ἀγαπημένος μου καὶ ο ἄντρας μου. Το μόνο ποὺ έχω νὰ κάνω εἰναι νὰ πάω νὰ τον βρω. Τι ἀλλο νομίζεις;»
Κι ἔφυγε βιαστικά καὶ τον άφησε. Κι ἔτσι ἔφτασε στις Διαβάσεις του Τέιγκλιν καὶ αντίκρυσε τὸ Χάουδ-εν- Ἔλλεθ στο λευκό φως τοὺ φεγγαριού καὶ τὴν κυρίεψε μεγάλος τρόμος. Τότε μὲ μιὰ κραυγή γύρισε πετώντας τὸ μανδύα της κι άρχισε νὰ τρέχει νότια, παράλληλα με το ποτάμι, καὶ ἡ λευκή τῆς φορεσιά ἔλαμπε στὸ φεγγαρόφωτο.
Ἔτσι τὴν εἰδε ο Μπράντιρ ἀπό τὴ λοφοπλαγιά καὶ γύρισε να
της κόψει το δρόμο, αλλά ἦταν ἀκόμη πίσω της όταν εκείνη ἔφτασε στον τόπο ποὺυ είἰχε ἀφανίσει ο Γκλάουρουνγκ στὴν άκρη τοὺ Καμπεντ-εν-΄Άρας. Ἐκεί εἰδε πεσμένο το δράκο αλλά δὲν τοὺ ἔδωσε σημασία, γιατί πλάι του ἦταν πεσμένος ἕνας ἄνθρωπος. Τρέξε στον Τουράμπαρ καὶ φώναξε το όνομά του μάταια. Ὕστερα, βλέποντας πως τὸ χέρι του ήταν καμένο, το ἔπλυνε μὲ τὰ δάκρυά της και τὸ ἔδεσε μ᾽ ἕνα κομμάτι από τα φορέματά της καὶ τὸν φιλούσε και του φώναζε πάλι να ξυπνήσει.
Τότε ο Γκλάουρουνγκ ἀναδεύτηκε γιὰα τελευταία φορά πριν πεθάνει και εἰπε μὲ τὴν τελευταία τοῦ πνοή: 
«Χαίρε, Νίενορ, θυγατέρα του Χούριν. Ανταμώνουμε ἕξανά πριν τὸο τέλος. Καὶι σοὺ εύχομαι νὰ χαρείς ποὺυ βρήκες επιτέλους τὸν ἀδελφό σου. Καὶ τώρα θὰ τον γνωρίσεις: ἕνα μαχαιροβγάλτη στο σκοτάδι, ὕπουλο μὲ τοὺς εχθρούς, ἀπιστο με τοὺς φίλους, κατάρα γιὰ τοὺς δικούς του, τον Τούριν, το γιο του Χούριν! Τὸ χειρότερο ὄμως απ᾽ ὀλα τὰ ἔργα τοῦ θα το νιώσεις μέσα σουῦ». 
Και τότε ο Γκλάουρουνγκ ξεψύχησε καὶ τὸ πέπλο της κακίας τοῦ ἔφυγε από πάνω της καὶ θυμήθηκε ὀλες τις μέρες τηῆς ζωής της. Κοιτάζοντας κάτω τον Τούριν φώναξε:
«Ἔχε γειᾶα, ὦ διπλά ἀγαπημένε! Αδελφέ κι ἀντρα μου! Κύριε τῆς Μοίρας, που σε κυρίεψε ἡ μοίρα! Ω, χαρά μοὺ νὰ πεθάνω!»
Τότε ο Μπράντιρ, ποὺ τα εἰχε ἀκούσει ὄλα, στέκοντας ακίνητος στὴν ἄκρη τοῦυ χαλασμού, πήγε γρήγορα προς το μέρος της᾿ μα εκείνη άρχισε νὰ τρέχει νὰ του ξεφύγει αλλόφρονη από τῇ φρίκη καὶ τὴν ἀγωνία καιὶ φτάνοντας στὴν ἄκρη τοῦ Καμπεντ-εν-Αρας πήδησε κάτω καὶ χάθηκε στὰ άγρια νερά.
Τότε ἔφτασε κι ο Μπράντιρ και κοίταξε κάτω κι αποτραβήχτηκε όλος τρόμος᾽ καὶ μ᾽ όλο ποὺ δὲν τὴν ήθελε πια τή ζωή, ὃεν μπορούσε ν᾿ αναζητήσει τὸο θάνατο σ᾽ εκείνα τὰ βουερά νερά. Καὶ από τότε κανένας άνθρωπος δὲν ξανακοίταξε στο Κάμπεντ-εν-Άρας, οὔτε πουλί ἡ ζώο δεν πλησίαζε εκεί, οὔτε φύτρωνε δέντρο καὶ ονομάστηκε Κάμπεντ Ν αεράμαρθ, το Πήδημα τῆς Τρομερῆς Μοίρας.
Ο Μπράντιρ όμως γύρισε πίσω στο Νεν Γκίριθ για νὰ φέρει τὰ νέα στο λαό του' καὶ συνάντησε τον Ντόρλας στο δάσος καὶι τον σκότωσε; τὸ πρώτο αἷμα ποὺ ἔχυσε ποτέ καὶ τὸ τελευταίο. Κι ἔφτασε στο Νεν Γκίριθ καὶ οἱ ἄνθρωποι τοῦ φώναξαν:
«Τὴν εἶδες; Γιατί η Νίνιελ ἐφυγε».
Κι αὐτός ἀπάντησε:
«Η Νίνιελ ἐφυγε για πάντα. Ο Δράκος εἰναι νεκρός καὶ ο Τουράμπαρ επίσης. Καλά τούτα τα νέα». Και οἱ άνθρωποι ἀρχισαν νὰ ψιθυρίζουν σαν ἀκουσαν αὐτά τὰ λόγια καὶ νὰ λένε πῶς τρελάθηκε. Ὁ Μπράντιρ όμως εἰπε:
«Ακούστε με ὡς τὸ τέλος! Η Νίνιελ ἡ αγαπημένη εἴναι κι αὐτή νεκρή. Ρίχτηκε στον Τέιγκλιν μη θέλοντας νὰ ζήσει ἀλλο’ γιατί ἔμαθε πως δεν ἦταν ἄλλη παρά η Νίενορ, ἢ κόρη τοὺυ Χούριν του Ντορ-λόμιν, πριν τὴν κυριέψει ἡ λησμονιά, καὶ πῶς ο Τουράμπαρ ἦταν ο ἀδελφός της, ο Τούριν, ο γιος τοῦ Χούριν».
Αλλά μόλις τελείωσε καὶ οἱ ἄνθρωποι τὸν ἀκουγαν κλαίγοντας, παρουσιάστηκε μπροστά τοὺς ο Τούριν. Γιατί μόλις πέθανε ο δράκος, ἡ λιποθυμία τού πέρασε κι ἔπεσε σ᾽ ἕνα βαθύ ὕπνο από την κούραση. Τὸ κρύο όμως τῆς νύχτας τον ἐνόχλησε καὶι ἡ λαβή του Γκούρθανγκ τον ἕκοβε στο πλευρό καὶ ξύπνησε. Τότε εἶδε πως κάποιος εἶχε περιποιηθεί το χέρι του καὶ απορούσε πολύ που, παρ᾽ όλα αὐτά, τον ἄφησε πεσμένο στὴν παγωμένη γη. Φώναξε καὶ μην παίρνοντας ἀπάντηση ξεκίνησε νὰ βρει βοήθεια, γιατί ἦταν άρρωστος και κατάκοπος.
Ὅταν όμως τον εἰδαν οἱ άνθρωποι, τραβήχτηκαν πίσω φοβισμένοι νομίζοντας πὼς ἥταν το ανήσυχο πνεύμα του. Κι εκείνος εἰπε:

«χι, χαρείτε: γιατί ο δράκος εἶναι νεκρός κι εγώ ζω. Αλλά γιατί δεν ἀκούσατε τις συμβουλές μοὺ καὶ εκτεθήκατε στον κίνδυνο; Καὶ πού εἶναι ἡ Νίνιελ; Γιατί θέλω νὰ τ δω. Μη μου πείτε πως δεν τη φέρατε από το σπίτι της;»
Τότε ο Μπράντιρ τοὺ εἰπε πὼς ἔτσι ἦταν καὶ πὼς ἡ Νίνιελ ἦταν νεκρή. Η γυναίκα όμως του Ντόρλας φώναξε:
«Ὅχι, άρχοντα, εἶναι τρελός. Γιατί ήρθε εδώ πέρα λέγοντας πὼς εἶσαι νεκρός καὶ πῶς αὐτά εἶναι καλά νέα. Εσύ όμως ζεις».
Τότε ο Τουράμπαρ θύμωσε καὶι πίστεψε πὼς ὀλα όσα εἶπε ἡ ἔκανε ο Μπράντιρ τα ἕκανε από κακία γι᾽ αὐτόν και τῇ Νίνιελ, δπειδή ζήλευε τὴν ἀγάπη τους᾿ καὶ μίλησε ἄσχημα στον Μπράντιρ, αποκαλώντας τον Κούτσαυλο. Τότε ο Μπ ράντιρ επανέλαβε όλα όσα ε
ἶχε ακούσει και εἶπε πως η Νίνιελ, ἦταν ἡ Νίενορ, η κόρη του Χούριν, και φώναξε στον Τουράμπαρ με τὰ τελευταία λόγια του Γκλάουρουνγκ, πῶς ήταν κατάρα γιὰ τοὺς δικούς του καὶ για ὀλοὺς ὄσοι τοῦυ πρόσφεραν καταφύγιο.
Τότε κυρίεψε τον Τουράμπαρ λύσσα, γιατί σ᾽ αὐτά τα λόγια ἄκουσε τὰ βήματα της μοίρας του νὰ τον φτάνουν’ καὶ κατηγόρησε τὸν Μπράντιρ πὼς αὐτός οδήγησε τη Νίνιελ στο θάνατο καὶ πῶς διέδιδε με χαρά τὰ ψέματα του Γκλάουρουνγκ ἂν δεν τα εἶχε μάλιστα ο ἰδίιος επινοήσει. Ὕστερα καταράστηκε τον Μπράντιρ και τον σκότωσε' καὶ τὸ ᾿βαλε στὰ πόδια φεύγοντας στο δάσος. Μετά από λίγο, όμως, ἡ τρέλα του τον ἄφησε και, σαν ἔφτασε στο Χάουδ-εν- Ἔλλεθ, κάθισε κι ἀναλογίστηκε ὅλα ὅσα εἶχε κάνει. Και φώναζε στη Φιντούιλας νὰ τουυ δώσει συμβουλές: γιατί τώρα δεν ἤξερε αν θα ἔκανε περισσότερο κακό νὰ πάει στο Ντόριαθ και νὰ ζητήσει τους δικούς του ἡ νὰ τοὺς ἀπαρνηθεί για πάντα και νὰ ζητήσει το θάνατο στη μάχη.
Κι εκεί όπως καθόταν, ο Μάμπλουνγκ μ᾽ ἕνα ἀπόσπασμα από Γκρίζα Ξωτικά πέρασε τις Διαβάσεις του Τέιγκλιν. Ο Μάμπλουνγκ τον ἀναγνώρισε καὶ τον χαιρέτισε καὶ χάρηκε πολύ ποὺ τὸν βρήκε ζωντανό, επειδή εἰχε μάθει για τον ερχομό του Γκλάουρουνγκ καὶ πῶς προχωρούσε με κατεύθυνση τὸ Μπρέθιλ. Εἶχε ακούσει επίσης πως τὸ Μαύρο Σπαθί της Νάργκοθροντ είναι τώρα εγκαταστημένο εκεί. Γι᾿ αὐτό είχε ἔρθει να προειδοποιήσει τον Τούριν καὶ νὰ βοηθήσει αν χρειαστεί: ο Τούριν ὁμως εἰπε:
«Ήρθες πολύ ἀργά. Ο δράκος είναι νεκρός».
Τότε αὐτοί θαύμασαν κι άρχισαν ναὰ τον επαινούν- αλλά αὐτός αδιαφορούσε κι εἰπε:
«Μόνο ἕνα σὰς ζητώ: νὰ μου δῴσετε νέα γιὰ τοὺς συγγενεῖς μου, γιατί στο Ντορ-λόμιν ἐμαθα πως πήγαν στο Κρυμμένο Βασίλειο».
Τότε ο Μάμπλουνγκ ταράχτηκε, αλλά εἶπε - εἴτε τὸ ἤθελε εἴτε όχι- στὸν Τούριν πώς χάθηκε ἡ Μόργουεν καὶ πώς τη Νίενορ την ἕπιασε μιὰ κατάσταση βουβαμάρας και λησμονιάς καὶ πώς τοὺς ξέφυγε στα σύνορα του Ντόριαθ καὶ πήγε κατά τὸ βορρά. Τότε, εντέλει, ο Τούριν κατάλαβε πὼς τον βρήκε ἡ μοίρα του καὶ πῶς εἰχε σκοτώσει άδικα τον Μπράντιρ᾽ καὶ ἔτσι τὰ λόγια τουυ Γκλάουρουνγκ γι᾽ αὐτόν βγήκαν αληθινά. Κι ἐβαλε τὰ γέλια αλλοπαρμένος καὶ φώναξε:
«Πικρό εἰν᾿ αὐτό τ᾽ αστείο, μὰ τὴν αλήθεια!» Εἴπε όμως στον Μάμπλουνγκ να φύγει και να γυρίσει στο Ντόριαθ, μ᾽ ἕνα σωρό κατάρες γι᾽ αὐτό. «Κατάρα καὶ στὴν ἀποστολή σου!» φώναξε, «Αυτό μόνο ἔλειπε, Τώρα ἔρχεται νύχτα».
Ὕστερα άρχισε νὰ τρέχει σὰν τον άνεμο κι εκείνοι απόρησαν κι ἀναρωτιόντουσαν τι τρέλα νὰ τον εἶχε βρειῖ καὶ τον πήραν στο κατόπι. Ο Τούριν ὁμως ἔτρεχε πολύ πιο γρήγορα απ᾽ αὐτούς᾽ κι ἔφτασε στὸ Καμπεντ-εν-Αρας κι ἄκουσε το βρυχηθμό τοῦ νερού καὶ εἴδε ὁλα τὰ φύλλα πεσμένα ξερά κάτω από τὰ δέντρα λες κι εἰχε ἐρθει χειμώνας. Εκεί ἐβγαλεξ τὸ σπαθί του, ποῦ αὐτό μόνο τού εἴχε ἀπομείνει από όλα τοὺῦ τὰ ὑπάρχοντα, καὶ εἰπε:
«Χαίρε, Γκούρθανγκ! Ἐσύ δὲ γνωρίζεις κύριο ἡ πίστη εκτός ἀἀπό τὸ χέρι ποὺ σε κρατά. Δεν ἀποστρέφεσαι κανένα αἰμα. Θὰ πάρεις, λοιπόν, τον Τούριν Τουράμπαρ, θὰ με σκοτώσεις γρήγορα;»
Και ἀπό τη λάμα ἀαντήχησε μιὰ παγωμένη φωνή ποὺ ἀπάντησε:
«Ναι, θα πιὼ το αίμα σου ευχαρίστως γιὰ νὰ ξεχάσω τὸ αἷμα τοῦ Μπέλεγκ τοῦ κυρίου μου καὶ το αίμα τοῦυ Μπράντιρ ποὺ σκοτώθηκε ἄδικα. Θα σε σκοτώσω γρήγορα».
Τότε ο Τούριν ἐμπηξε τη λαβή στη γη κι ἔπεσε πάνω στην αιχμή του Γκούρθανγκ᾽ καὶ ἡ μαύρη λάμα τοῦυ πήρε τη ζωή. Ο Μάμπλουνγκ, ὄμως, καὶ τα Ξωτικά ἐφτασαν καὶ εἶδαν το σώμα του Γκλάουρουνγκ νὰ κείτεται νεκρό" καὶ θρήνησαν πάνω του" κι όταν οἱι άἀνθρωποι του Μπρέθιλ ἔφτασαν εκεί κι ἔμαθαν τοὺς λόγους της τρέλας και του θανάτου του Τούριν, ἐμειναν εμβρόντητοι. Κι ο Μάμπλουνγκ εἶπε με πίκρα:
«Κι εγώ μπερδεύτηκα στη μοίρα τῶν Παιδιών του Χούριν καὶ με τὰ νέα μουῦ σκότωσα αὐτόν που ἀγαπούσαν. .
Σήκωσαν τότε τὸν Τούριν καὶ εἶδαν πῶς ο Γκούρθανγκ εἴχε σκιστεί στὴ μέση. Τα Ξωτικά ὄμως και οἱ Ἄνθρωποι μάξεψαν ἁρκετά ξύλα κι άναψαν φωτιά κι ἔκαναν το δράκο στάχτη. Τον Τούριν τον ἀπέθεσαν σ᾽ ἕναν ψηλό τύμβο, εκεί που είχε πέσει, κι ἔβαλαν πλάι του τα κομμάτια τοῦ Γκούρθανγκ. Κι όταν όλα ἔγιναν, τὰ Ξωτικά ἔψαλαν ἕναν θρήνο για τὰ Παιδιά του Χούριν. Καὶ πάνω στον τύμβο έβαλαν μιὰα μεγάλη γκρίζα πέτρα καὶ χάραξαν στὰ ρουνικά του Ντόριαθ:
ΤΌΚΙΝ ΤΌΚΑΜ
ΒΑΚ ΑΟΝΙΚΝ σ᾽ ΑΚΌΝΩΑ
κι ἀπό κάτω ἔγραψαν επίσης:
ΝΙΈΝΟΝ ΝΙΝΙΕΙ.
Ὅμως εκείνη δεν ἦταν εκεί οὔτε ποτέ μαθεύτηκε αν την εἶχαν πάρει τὰ παγωμένα νερά του Τέιγκλιν.

Η καταστροφή του Ντόριαθ
Ἔτσι τέλειωσε η ἱστορία του Τούριν Τουράμπαρ, αλλά ο Μόργκοθ οὔτε κοιμήθηκε οὔτε ἀναπαύθηκε από τὴν κακία του καὶ οι δοσοληψίες του με τον οἶκο τοῦ Χάντορ δεν εἰχαν τελειώσει ακόμη. Η κακία του γι᾽ αὐτούς ἦταν δίχως τέλος, μ᾽ όλο που ο Χούριν βρισκόταν κάτω από τὴν επιτήρησή του καὶ ἡ Μόργουεν πλανιόταν στις ερημιές αλλόφρονη.
Δυστυχισμένος ἦταν ο κλήρος του Χούριν' γιατί όλα ὄσα γνώριζε ο Μόργκοθ ἀσκώντας την κακία του, τὰ γνώριζε καὶ ο Χούριν, τα ψέματα ὀμῶς ἤταν ανάκατα με τὴν αλήθεια καὶ ό,τι καλό υπήρχε ἥ τὸ ἔκρυβε ἥ το παραμόρφωνε. Καὶ με κάθε τρόπο ο Μόργκοθ προσπαθούσε περισσότερο νὰ παρουσιάσει ὅτι ἧταν κακό τὸ καθετί που ἕκαναν ο Θίνγκολ καὶ ἡ Μέλιαν, γιατί τοὺς μισούσε καὶ τοὺς φοβόταν. 
Ὅταν, λοιπόν, ἔκρινε πὼς ο καιρός εἶχε ὡριμάσει, ελευθέρωσε τον Χούριν ἀπό τὰ δεσμά του, λέγοντάς του νὰ πάει όπου ἤθελε' καὶ προσποιήθηκε πὼς τὸ ἕκανε αὐτό από οίκτο γιὰ ἕναν εχθρό ποὺ ἦταν εντελῶς κατατροπωμένος. Ἔλεγε όμως ψέματα. Σκοπό εἰχε νὰ κάνει τον Χούριν νὰ εντείνει το μίσος του εναντίον των Ξωτικών καὶ τῶν Ανθρώπων πριῖν πεθάνει.
Τότε, μ᾽ όλο που ελάχιστα εμπιστευόταν τὰ λόγια τοῦ Μόργκοθ, γνωρίζοντας καλά πως δε διέθετε οἰκτο, ο Χούριν δέχτηκε τὴν ελευθερία του κι ἔφυγε καταλυπημένος καὶ πικραμένος ἀπό τα λόγια τοῦ Μαύρου Άρχοντα' τώρα εἰχε περάσει ἕνας χρόνος από το θάνατο τοὺ γιοὺ του Τούριν. Ἐίχε μείνει αιχμάλωτος στην ᾿Ανγκμπαντ για είκοσι οχτώ χρόνια καὶ ἡ όψη τοῦ εἶχε αγριέψει. Τὰ μαλλιά του καὶ τὰ γένια τοῦ ἦταν ἄσπρα και μακριά. Περπατούσε ὁμως στητός κρατώντας ἕνα μεγάλο μαύρο ραβδί’ καὶ ἦταν ζωσμένος με σπαθί. 
“Ἔτσι ἦρθε στο Χίθλουμ καὶ έφτασαν πληροφορίες στους ἀρχηγίσκους τῶν Ανατολιτών πως μεγάλες δυνάμεις ιππικού με καπετάνιους καὶ μαύρους στρατιώτες διέσχιζαν τὴν ἀνφάουγκλιθ καὶ μαζί τους ερχόταν ἐνας γέροντας, ποὺ ἔδειχνε νὰ τον ἔχουν σε μεγάλῃ ὑπόληψη. Γι᾽ αὐτό δεν άπλωσαν χέρι στον Χούριν, αλλά τον άφησαν να πηγαίνει ὄπου ήθελε σ᾽ εκείνες τις περιοχές’ κι αὐτό ἦταν συνετή απόφαση, γιατί και τὰ υπολείμματα του λαού του τον απέφευγαν, επειδή ἦρθε από τὴν ᾿Ανγκμπαντ, λες καὶ ἦταν σύμμαχος και τιμημένος από τὸν Μόργκοθ. 
Καὶ έτσι ἡ ελευθερία δεν ἔκανε τίποτα άλλο παρά ν᾿ αυξαίνει τὴν πίκρα στὴν καρδιά του Χούριν' κι έφυγε από το Χίθλουμ κι ανέβηκε στα βουνά. Από κει διέκρινε μακριά, ἀνάμεσα απ᾿ τὰ σύννεφα, τις κορυφές τῶν Κρισσαέγκριμ καὶ θυμήθηκε τὸν Τούργκον' καὶ πεθύμησε νὰ ξαναπάει στο κρυμμένο βασίλειο της Γκοντόλιν. Κατέβηκε, λοιπόν, από τα Έρεντ Γουέθριν, δίχως νὰ πάρει είδηση πῶς τὰ πλάσματα του Μόργκοθ παρακολουθούσαν τὸ κάθε του βήμα. 
Αφού διέσχισε το Μπρίθιαχ, πέρασε στο Ντίμπαρ κι έφτασε στους σκοτεινούς πρόποδες τῶν Εχόριαθ. Ὅλη ἡ περιοχή ἦταν ἔρημη καὶ παγωμένη. Κι αὐτός κοίταξε ολόγυρά του με ελάχιστη ελπίδα καθῴς στεκόταν ση βάση ενός σωρού από πεσμένους βράχους κάτω από ἕναν απότομο γκρεμό: καὶ δεν κατάλαβε ότι αυὐτό ήταν τώρα ό,τι εἶχε ἀπομείνει ἀπό τὴν παλιά Δίοδο Διαφυγής: το Ξερό Ποτάμι ἤταν αποκλεισμένο καὶ ἡ πύλη με τὴν καμάρα πλακωμένη. Ο Χούριν τότε κοίταξε ψηλά τον γκρίζο ουρανό πιστεύοντας πως θα μπορούσε γι᾽ άλλη μια φορά να διακρίνει τοὺς ἀετούς, ὀπως εἶχε κάνει πολύ παλιά τότε που ἤταν νέος' αλλά εἶδε μόνο να φυσάει ὁ ἀέρας τοὺς ίσκιους ἀπό τὴν ανατολή καὶ σύννεφα νὰ στριφογυρίζουν γύρω ἀπ᾽ τις ἀπρόσιτες κορυφές κι άκουσε μόνο τον ἄνεμο νὰ σφυρίζει στους βράχους. 
Ὅμως ἡ επαγρύπνηση τῶν μεγάλων αετών εἶχε τώρα διπλασιαστεί καὶ ἐντόπισαν πολύ καθαρά τον Χούριν, εκεί κάτω μακριά, ἔρημο καὶ δυστυχισμένο στο φῶς ποὺ ξεθώριαζε' κι αμέσως ο ίδιος ο Θορόντορ, επειδή ἡ πληροφορία τού φάνηκε σπουδαία, ἔφερε τὰ νέα στον Τούργκον. Ο Τούργκον ὄμως εἰπε:
«Κοιμάται ο Μόργκοθ; Λάθος θα ἐκανες».
«Αποκλείεται», εἶπε ο Θορόντορ. «ἂν οἱ Αετοί τοῦ Μάνγουε ἔκαναν τέτοια λάθη, τότε από πολύ παλιά, ἄρχοντα, ἡ κρυψώνα σου θα ήταν μάταιη».
«Τότε τὰ λόγια σοὺ προμηνύουν κακό», εἰπε ο Τούργκον᾽ «γιατί δεν εξηγούνται παρά μ᾽ ἕναν μόνο τρόπο. Ακόμη καὶ Ο Χούριν Θάλιον ὑπέκυψε στη θέληση του Μόργκοθ. Η καρδιά μου είναι κλειστή».
Αλλά όταν ο Θορόντορ έφυγε, ο Τούργκον ἐμεινε πολλή ὥρα σκεπτικός και ἦταν ανήσυχος καθώς θυμόταν τὰ κατορθώματα του Χούριν στο Ντορ-λόμιν᾽ καὶ η καρδιά του ἄνοιξε κι ἐστειλε τοὺς
αετούς νὰ ψάξουν νὰ βροὺν τον Χούριν καὶ νὰ τοῦ τον φέρουν αν μπορούσαν στην Γκοντόλιν. Ὅμως ήταν πια πολύ ἀργά κι οι ἀετοί δεν τον ξαναείδαν ποτέ εἴτε στὸ φῶς εἴτε στις σκιές.
Γιατί ο Χούριν στάθηκε απελπισμένος μπροστά στους σιωπηλούς γκρεμούς τῶν Ἐχόριαθ και ο ήλιος που ἔδυε, τρυπώντας τὰ σύννεφα, ἔβαψε τ᾿ ἄσπρα τοὺυ μαλλιά κόκκινα. Τότε φώναξε δυνατά στην ερημιά αδιαφορώντας γιὰ τὰ όποια αφτιά καὶ καταράστηκε τὴν ἀνελέητη περιοχή᾽ καὶ όρθιος, τέλος, πάνω σ᾽ ἕναν ψηλό βράχο κοίταξε κατά την Γκοντόλιν καὶ είπε μὲ μεγάλη φωνή:
«Τούργκον, Τούργκον, θυμήσου τὸ Βάλτο του Σέρεχ! Ω Τούργκον, δε θ᾽ ἀκούσεις στὰ κρυμμένα σοὺ τείχη;» Ὅμως δεν ακούστηκε φωνή εκτός από τον ἄνεμο στο ξερό χορτάρι. «Ἔτσι σφύριζε καὶ στο Σέρεχ, στη δύση του ήλιου», εἴπε᾽ καὶ όπως μιλούσε, ο ἥλιος κρύφτηκε πίσω από τα Βουνά τῆς Σκιάς καὶ τὸν τύλιξε σκοτάδι. Ο ἄνεμος ἐπαψε κι ἁπλῴθηκε σιωπή στὴν ἔρημη περιοχή.
Ὅμως υπήρχαν αφτιά που άκουσαν τα λόγια που εἰπε ο Χούριν καὶ γρήγορα ἔφτασε ἀναφορά για ὀλα στο Μαύρο Θρόνο στο βορρά’ καὶ ο Μόργκοθ χαμογέλασε, γιατί τώρα ἤξερε καθαρά σε ποιὰ περιοχή κατοικούσε ο Τούργκον, μ᾽ όλο ποὺ εξαιτίας τῶν αετών κανένας δικός του κατάσκοπος δεν εἶχε ἀκόμη καταφέρει να δει τὴν περιοχή πίσω ἀπό τὰ Κυκλωτικά Βουνά. Αὐτό ἦταν το πρώτο κακό ποὺυ πέτυχε ἡ ελευθερία τοῦ Χούριν.
Μόλις σκοτείνιασε, ο Χούριν κατέβηκε σκοντάφτοντας από το βράχο κι ἔπεσε σ᾽ ἕνα βαθύ ύπνο γεμάτο λύπη. Αλλά μέσα στον ὕπνο του ἄκουσε τῇ φωνή τῆς Μόργουεν να θρηνεί καὶ νὰ ἐπαναλαμβάνει συχνά το ὀνομά του: καὶ τοῦ φάνηκε πῶς ἡ φωνή της ἐρχόταν μέσα από το Μπρέθιλ. Γι᾽ αὐτό, όταν ξύπνησε, με τὸν ερχομό τῆς μέρας, σηκώθηκε καὶ πήγε πίσω στο Μπρίθιαχ: καὶ προχωρώντας κατά μήκος τῶν συνόρων του Μπρέθιλ ἕφτασε τὴν ὦρα ποὺ κόντευε νὰ νυχτώσει στις Διαβάσεις του Τέιγκλιν. Οι νυχτοφρουροί τον εἰδαν, αλλά τοὺς κυρίεψε φόβος, γιατί νόμισαν πὼς ἔβλεπαν κάποιο φάντασμα ποὺυ εἰχε βγει ἀπό κάποιον ἀρχαίο τύμβο νεκρών κάποιας μάχης καὶ κυκλοφορούσε τυλιγμένο στο σκοτάδι:᾽ κι ἔτσι κανείς δεν σταμάτησε τον Χούριν, ποὺ ἔφτασε, τέλος, στὸν τόπο της πυράς του Γκλάουρουνγκ καὶ εἰδε τὸν ψηλό βράχο που στεκόταν κοντά στο χείλος του Κάμπεντ Ναεράμαρθ.
Αλλά ο Χούριν δὲν κοίταξε το βράχο, γιατί ἠξερε τι ἦταν γραμμένο εκεί' καὶ τὰ μάτια του εἶχαν διακρίνει πὼς δὲν ἦταν μόνος. Στὴ σκιά του βράχου βρισκόταν μια γυναίκα γονατισμένη" κι όπως ο Χούριν στεκόταν εκεί σιωπηλός, εκείνη ἐριξε πίσω τὴν κουρελιασμένη της κουκούλα καὶ σήκωσε το κεφάλι.
Γριά καὶ γκριζομάλλα ἧταν, αλλά ξαφνικά το βλέμμα της διασταυρώθηκε με το δικό του καὶ τὴ γνώρισε᾽ γιατί, μ᾽ όλο που ἦταν ἀγριο καὶ γεμάτο φόβο, εξακολουθούσε νὰ λάμπει μέσα του εκείνο τὸ φως που, πολύ παλιά, εξαιτίας του εἶχε κερδίσει αὐτή τὸ όνομα τῆς ᾿Ελεντγουεν, της πιο περήφανης καὶ πιο όμορφης ἀπ᾽ ὄλες τις θνητές γυναίκες τις ἀρχαίες μέρες.
«Ἤρθες επιτέλους», εἰπε. «Περίμενα πολύν καιρό». 
«Ὁ δρόμος ἤταν σκοτεινός. Ἦρθα ὀπως μπορούσα», τῆς αποκρίθηκε.
«Ἦρθες ὅμως πολύ ἀργά», εἶπε ἡ Μόργουεν. «Χάθηκαν».
«(Τὸ ξέρω», εἰπε. «Εσύ ὄμως δὲ χάθηκες».
Αλλά ἡ Μόργουεν εἰπε:
«Σχεδόν. “Ἔχω τελειώσει. Θα φύγω με τον ήλιο. Τώρα ἔχει απομείνει λίγος χρόνος: αν ξέρεις, πες μου! Πώς τον βρήκε;»
Αλλά ο Χούριν δεν ἀπάντησε, και κάθισαν πλάι στὸ βράχο καὶ ὃδεν μίλησαν ξανά’ κι ὀταν ο ἥλιος ἔδυσε, ἡ Μόργουεν αναστέναξε καὶ του ᾽σφιξε τὸ χέρι κι ὕστερα ἔμεινε ακίνητη κι ο Χούριν κατάλαβε πὼς εἰχε ξεψυχήσει. Τὴν κοίταξε στὸ λυκόφως καὶ τοῦ φάνηκε πὼς οι ρυτίδες της λύπης καὶ τῶν σκληρών κακουχιῶν ἔσβησαν. «Δε νικήθηκε», εἰπε καὶ της ἔκλεισε τὰ μάτια και κάθισε ακίνητος πλάι της καθώς ἔπεφτε ἡ νύχτα. Τα νερά του Κάμπεντ Ναεράμαρθ συνέχισαν ναὰ βουίζουν, αλλά εκείνος ὃδεν ἀκουγε τὸ παραμικρό οὔτε ἔβλεπε οὔτε ἔνιωθε τίποτε, γιατί ἡ καρδιά του εἰχε πετρώσει. 
Ήρθε ὁμὼς ένας παγωμένος αέρας ποὺ ἔριχνε τσουχτερή βροχή στο πρόσωπό του’ καὶ συνήλθε και ο θυμός μέσα του φούντωσε σαν καπνός κυριεύοντας το νοῦ του, ἕτσι που μόνη επιθυμία που τοὺ ἀπόμεινε ἤταν νὰ εκδικηθεί τὰ κακά που εἰχαν γίνει σ᾽ αὐτόν καὶ στὴν οικογένειά του, κατηγορώντας μες στὴν αγωνία του ὄλους όσοι εἴχαν ποτέ δο
σοληψίες μαζί τους. Τότε σηκώθηκε κι ἔσκαψε ἕνα μνήμα για τὴ Μόργουεν πάνω απ᾿ τὸ Κάμπεντ Ναεράμαρθ, στη δυτική πλευρά του βράχου: καὶ χάραξε πάνω ταὰ λόγια αὐτά: «Ἐδώ κείται ἐπίσης ἢ Μόργουεν ᾿Ελεντγουεν».
Λέγεται πὼς ἕνας μάντης καὶ κιθαρωδός του Μπρέθιλ που λεγόταν Γκλιρχούιν ἐφτιαξε ἕνα τραγούδι ποὺ ἕλεγε πὼς ο Βράχος τῶν Κακορίζικων δὲ θα βεβηλωνόταν ἀπό τὸν Μόργκοθ οὔτε ποτέ θα ἔπεφτε κάτω ακόμα κι αν ἡ θάλασσα σκέπαζε τὴ στεριά: όὠπὼς κι ἔτσι ἔγινε ἀργότερα. Ὅμως τὸ Τολ Μόργουεν στέκεται ἀκόμη μονάχο στὸ νερό πέρα από τις νέες ακτές που διαμορφώθηκαν στις μέρες της οργής τῶν Βάλαρ. Αλλά ο Χούριν δὲν κείται εκεί, γιατί ἡ μοίρα τοῦ τον ἔσπρωξε νὰ προχωρήσει καὶ ἡ Σκιά τον ἀκολουθούσε ακόμη.
Ο Χούριν τώρα πέρασε απέναντι τον Τέιγκλιν καὶ πήγε νότια κατηφορίζοντας τον ἀρχαίο δρόμο που οδηγούσε στη Νάργκοθροντ’ καὶ εἰὸς μακριά, κατά την ανατολή, τον ἔρημο λόφο του ᾿Αμον Ρουδ καὶ ἤξερε τι εἰχε συμβεί εκεί. Τέλος, ἔφτασε στις ὄχθες του Νάρογκ καὶ τόλμησε νὰ περάσει πάνω από τὰ πεσμένα λιθάρια της γέφυρας τὸ άγριο ποτάμι, όπως ο Μάμπλουνγκ τοῦυ Ντόριαθ τὸ εἶχε τολμήσει πριν ἀπ᾿ αὐτόν' καὶ στάθηκε μπροστά στις σπασμένες πύλες τοῦ Φέλαγκουντ, γερμένος στο ραβδί του.
Ἐδῶ πρέπει νὰα πούμε ὅτι μετά τὴν ἀναχώρηση του Γκλάουρουνγκ ο Μιμ ο Μικρο-νάνος εἰχε βρει το δρόμο της Νάργκοθροντ καὶ εἴχε τρυπώσει στὰ κατεστραμμένα παλάτια’ καὶ εγκαταστάθηκε εκεί ἀφεντικό καὶ καθόταν και ψηλάφιζε τὸ χρυσάφι καὶ τὰ πετράδια καὶ τὰ ἄφηνε νὰ γλιστρούν ἀνάμεσα απ᾿ τὰ δάχτυλά του, γιατί κανένας δεν ερχόταν κοντά νὰ λεηλατήσει τὰ παλάτια από τὸ φόβο τοῦυ πνεύματος τοῦ Γκλάουρουνγκ καὶ απλά και μόνο ἀπό τη θύμησή του. Αλλά τώῴρα εἰχε ἐρθει κάποιος ποὺ στεκόταν στο κατώφλι’ καὶ ο Μιμ βγήκε ἐξω καὶ ἀπαίτησε νὰ μάθει το σκοπό του. ἀλλά ο Χούριν εἰπε: 
«Ποιος εἰσαι εσύ, ποὺ θα με εμποδίσεις νὰ μπὼ στο σπίτι τοῦυ Φίνροντ Φέλαγκουντ;»
Τότε ο Νάνος ἀπάντησε: 
«Εἰμαι ο Μιμ’ καὶ πριν ἐρθουν οἱ ὑπερήφανοι από τη Θάλασσα, οἱ Νάνοι λάξευαν τα δώματα του Νουλουκκιζντίν, Κι εγώ τὸο μόνο ποὺ ἔχω κάνει εἶναι νὰ Ἶρθω πίσω νὰ πάρω ό,τι είναι δικό μου᾽ γιατί εγώ εἰμαι ο τελευταίος τοῦ λαού μου». 
«Τότε ὃς θα χαρείς τὴν κληρονομιά σου ἄλλο», εἶπε ο Χούριν᾽ «γιατί εγώ είμαι ο Χούριν, ο γιος του Γκάλντορ, που γύρισα από τὴν ᾿Ανγκμπαντ, καὶ γιος μου ἦταν ο Τούριν Τουράμπαρ, ποὺ δεν τον έχεις ξεχάσει. Κι αυὐτός ἦταν που σκότωσε τον Γκλάουρουνγκ τὸ Δράκο, καὶ κατέστρεψε τὰ δώματα αυτά ποὺ τώρα κάθεσαι εσύ’ καὶ δε μου εἶναι ἀγνῶστο ποιος πρόδωσε τ Δρακο-περικεφαλαία τοῦ Ντορ-λόμιν». 
Τότε ο Μιμ, καταφοβισμένος, παρακάλεσε τον Χούριν να πάρει ό,τι θέλει αλλά νὰ του χαρίσει τη ζωή' ο Χούριν, όμως, δὲν ἔδωσε σημασία στὰ παρακάλια τοὺ και τον σκότωσε εκεί μπροστά στις πύλες της Νάργκοθροντ. Ὕστερα μπήκε μέσα κι ἔμεινε γιὰα λίγο στο φοβερό εκείνο μέρος, ὀπου οἱ θησαυροί τοὺυ Βάλινορ ἥταν σκορπισμένοι στὰ πατώματα, στο σκοτάδι καὶ τή φθορά: αλλά λέγεται ότι όταν ο Χούριν βγήκε από τὰ χαλάσματα της Νάργκοθροντ και βρέθηκε πάλι κάτω από τον οὐρανό, εἴχε μαζί του μόνο ἕνα πράγμα ἀπό ὄλον εκείνο τὸ θησαυρό.
Ο Χούριν ὕστερα ταξίδεψε ανατολικά καὶ ἕφτασε στις Λίμνες τοῦ Λυκόφωτος πάνω ἀπό τοὺς Καταρράκτες τοῦυ Σίριον᾽ κι εκεί, τον πήραν τὰ Ξωτικά ποὺ φρουρούσαν τὰ δυτικά σύνορα του Ντόριαθ καὶ τον ἔφεραν μπροστά στὸ βασιλιά Θίνγκολ στις Χίλιες Σπηλιές. Τότε ο Θίνγκολ μόλις τον κοίταξε και διαπίστωσε πῶς ο ἀγριωπός καὶ γερασμένος αυτός ἄνθρωπος ἦταν ο Χούριν Θάλιον, ο αἰχμάλωτος του Μόργκοθ, πλημμύρισε ἀπό θαυμὼ καὶ λύπη, τον καλωσόρισε όμως όμορφα και τοὺ φέρθηκε με τιμή. Ο Χούριν δεν ἀπάντησε στο βασιλιά, αλλά ἐβγαλε ἀπό το μανδύα του το μοναδικό πράγμα ποὺ εἶχε πάρει μαζί του ἀπό τὴ Νάργκοθροντ᾽ κι αυὐτό ἤταν ο μικρότερος θησαυρός, τὸ Ναουγκλαμίρ, το Περιδέραιο τῶν Νάνων, ποὺ εἶχαν φτιάξει για τον Φίνροντ Φέλαγκουντ πριν πολλά χρόνια οι τεχνίτες του Νόγκροντ καὶ τοῦ Μπέλεγκοστ. Ηταν τὸ πιο φημισμένο ἀπό όλα τοὺς τα ἔργα τις ἀρχαίες Μέρες καὶ ο Φίνροντ, όσο ζούσε, το εκτιμούσς πάνω απ΄ὀλους τοὺς θησαυρούς τῆς Νάργκοθροντ. Καὶ ο Χούριν τὸ πέταξε στὰ πόδια του Θίνγκολ με άγρια καὶ πικρά λόγια.
«Πάρε την αμοιβή σου», φώναξε, «που φύλαξες καλά τα παιδιά μου καὶ τὴ γυναίκα μου! Αὐτό εδώ εἶναι το
Ναουγκλαμίρ, ποὺ τὸ ὀνομά του εἶναι γνωστό σε πολλούς από τὰ Ξωτικά καὶ τοὺς Ανθρώπους κι εγώ σοὺ το φέρνω από τὰ σκοτάδια τῆς Νάργκοθροντ, ποὺ εκεί το άφησε ο Φίνροντ ο συγγενής σου ὅταν ξεκίνησε με τον Μπέρεν, το γιο τοῦ Μπαραχίρ, νὰ εκπληρώσει τὴν ἀποστολή τοῦ Θίνγκολ τοῦ Ντόριαθ!»
Ο Θίνγκολ τότε κοίταξε το μεγάλο θησαυρό καὶ γνώρισε τὸ Ναουγκλαμίρ και κατανόησε πολύ καλά το σκοπό του Χούριν᾽ αλλά κυριευμένος από οἶκτο συγκράτησε το θυμό του καὶ ανέχτηκε τὴν περιφρόνηση του Χούριν. Και τέλος μίλησε ἡ Μέλιαν και εἶπε:
«Χούριν Θάλιον, ο Μόργκοθ σου ἔχει κάνει μάγια' γιατί ὁποῖος βλέπει μέσα από τὰ μάτια του Μόργκοθ με τη θέλησή του ἠ όχι, βλέπει όλα τὰ πράγματα στραβά. Γιὰ πολύν καιρό ο γιος σου ο Τούριν ἦταν θετός μας γιος στὰ δώματα του Μένεγκροθ καὶ τον δείξαμε ἀγάπη καὶ τον τιμήσαμε σὰν νὰ ἦταν ο γιος τοῦ βασιλιά: και δεν ἦταν οὔτε το θέλημα του βασιλιά οὔτε το δικό μου το ὄτι δεν ξαναγύρισε ποτέ στο Ντόριαθ. Κι ἀργότερα, ἡ γυναίκα σου καὶ ἡ κόρη σου βρήκαν εδώ ἄσυλο με τιμές καὶ καλοσύνη᾽ καὶ προσπαθήσαμε με κάθε τρόπο νὰ ἀποτρέψουμε τὴν Μόργουεν από τὸν δρόμο γιὰ τή Νάργκοθροντ. Εσύ τώρα ξέρεις που με τη φωνή του Μόργκοθ μαλώνεις τοὺς φίλους σου».
Στο άκουσμα τῶν λόγων της Μέλιαν ο Χούριν στάθηκε ακίνητος καὶ κοίταξε ώρα πολλή τη βασίλισσα μέσα στα μάτια: κι εκεί στὸ Μένεγκροθ, ποὺ το προστάτευε ἀκόμη ἡ Ζώνη τῆς Μέλιαν από το σκοτάδι του Ἐχθρού, διάβασε τὴν αλήθεια όλωῶν ὅσα εἰχαν γίνει και δοκίμασε, εν τέλει, ολοκληρωτικά τις συμφορές ποὺ τον εἰχε ποτίσει ο Μόργκοθ Μπαούγκλιρ. Καὶ δεν ξαναμίλησε πια γι᾽ αὐτά ποὺ είχαν περάσει αλλά, σκύβοντας, σήκωσε το Ναουγκλαμίρ από κει που εἶχε πέσει μπροστά στο θρόνο τοῦ Θίνγκολ καὶ τοῦ το ᾽δωσε λέγοντας: 
«Πάρε τότε, άρχοντα, το Περιδέραιο τῶν Νάνων, σαν δώρο από κάποιον ποὺ δεν ἔχει τίποτ᾽ άλλο και σαν ἀναμνηστικό από τον Χούριν τοῦ Ντορ-λόμιν. Γιατί τώρα το ριζικό μου ἐκλεισε καὶ ο σκοπός τοῦ Μόργκοθ ολοκληρώθηκε: αλλά σκλάβος του δεν είμαι πια». Τότε ἕκανε στροφή κι ἔφυγε από τις Χίλιες Σπηλιές και όλοι όσοι τον αντίκρισαν παραμέρισαν μπροστά στην όψη του’ καὶ κανένας δεν προσπάθησε νὰ εμποδίσει τὴν ἀναχώρησή του ούτε κανείς ἔμαθε πού πήγε. Λέγεται όμως πὼς ο Χούριν δεν ήθελε να ζήσει στερημένος από κάθε σκοπό κι επιθυμία. Και, τελικά, ἔπεσε στη δυτική θάλασσα. Αὐτό ήταν το τέλος του πιο μεγάλου από τοὺς πολεμιστές τῶν θνητών Ανθρώπων.
Ὅταν όμως εἰχε φύγει ο Τούριν από το Μένεγκροθ, ο Θίνγκολ κάθισε σιωπηλός ὥρα πολλή κοιτάζοντας το μεγάλο θησαυρό στὰ γόνατά του" καὶ τοὺ ἤρθε ἡ ιδέα να τον ξαναφτιάξει προσθέτοντάς τοῦ το Σίλμαριλ. Γιατί, καθώς τα χρόνια περνούσαν, σκέψη του Θίνγκολ γύριζε ἀσταμάτητα στο πετράδι τοῦ Φέανορ καὶ δέθηκε μ᾽ αὐτό και δεν τοῦ άρεσε νὰ τὸ χει κλεισμένο μέσα στο πιο κρυφό του θησαυροφυλάκιο- κι ἔτσι σκεπτόταν νὰ το ἔχει πάντοτε μαζί του ξυπνητός ἠ κοιμισμένος.
Κείνο τον καιρό οι Νάνοι ταξίδευαν ἀκόμη ὡς τὸ Μπελέριαντ από τὰ ἀρχοντικά τοὺς στὰ "Ἔρεντ Λίντον, και, περνώντας απέναντι τὸν Κέλιον στο Σαρν ᾿Αθραντ, τη Διάβαση μὲ τις Πέτρες, ταξίδευαν στον ἀρχαίο δρόμο ὡς τὸ Ντόριαθ: γιατί ἡ δεξιοσύνη τους στὴν επεξεργασία τοῦ μετάλλου και της πέτρας ἦταν πολύ μεγάλη και ὑυπήρχε μεγάλη ανάγκη της τέχνης τοὺς στο Μένεγκροθ. Τώρα όμως δεν ἔρχονταν πιὰ σε μικρές ομάδες ὅπως παλιά, αλλά σε μεγάλα καραβάνια, καλά οπλισμένοι γιὰ τὴν ἀσφάλειά τοὺς στις επικίνδυνες περιοχές ἀνάμεσα στον Αρος καὶ τον Γκέλιον' καὶ ὅταν ἔρχονταν στο Μένεγκροθ, ἐμεναν σε δωμάτια καὶ μεταλλουργεία εἰδικά γι᾿ αὐτούς. Ἐκείνον τον καιρό κάποιοι σπουδαίοι τεχνίτες τοῦ Νόγκροντ είχαν ἔλθει πρόσφατα στο Ντόριαθ. Ο βασιλιάς, λοιπόν, τους κάλεσε καὶ τοὺς εξέφρασε τὴν επιθυμία του, δηλαδή, αν ἡ τέχνη τοὺς ἦταν αρκετά μεγάλη, να ξαναφτιάξουν το Ναουγκλαμίρ και νὰ τοῦ προσθέσουν το Σίλμαριλ. Τότε οι Νάνοι κοίταξαν τὸ ἐργο τῶν προγόνων τοὺς και θαύμασαν το λαμπερό κόσμημα του Φέανορ᾽ καὶ τους κυρίεψε μεγάλη επιθυμία νὰ τὰ ἀποκτήσουν καὶ νὰ τὰ μεταφέρουν στὰ μακρινά σπίτια τοὺς στα βουνά. Αλλά υποκρίθηκαν καὶ δέχτηκαν να αναλάβουν το ἔργο.
Μακρόχρονοι ἦταν οἱ κόποι τους᾽ καὶ ο Θίνγκολ κατέβαινε μόνος κάτω, στὰ ὑπόγεια μεταλλουργεία τους, καὶ καθόταν μαζί τους καθώς δούλευαν. Με τον καιρό ἡ επιθυμία του πραγματοποιήθηκε καὶ τὰ μεγαλύτερα ἐργὰ τῶν Ξωτικών καὶ τῶν Νάνων ενώθηκαν κι ἔγιναν ἕνα. Καὶ ομορφιά τοὺ ἤταν πολύ μεγάλη, γιατί τώρα τὰ ἀμέτρητα πετράδια τοῦυ Ναουγκλαμίρ ἀντανακλούσαν καὶ σκόρπιζαν με θαυμαστά χρώματα τὸ φῶς του Σίλμαριλ ποῦ βρισκόταν στὴ μέσῃ τους. Τότε ο Θίνγκολ
, μοναχός ανάμεσά τους, ἔκανε νὰ τὸο πάρει καὶ νὰ το βάλει στὸ λαιμό του’ αλλά οι Νάνοι εκείνη τη στιγμή δεν τον άφησαν και ἀπαίτησαν νὰ τοὺς το παραδώσει λέγοντας:
«Μὲ τι δικαίωμα θέλει ο Ξωτικοβασιλιάς νὰ πάρει το Ναουγκλαμίρ ποὺ κατασκεύασαν οι πατέρες μας γιὰ τον Φίνροντ Φέλαγκουντ ποὺ είναι νεκρός; ἔχει φτάσει σ΄ αὐτόν από το χέρι του Χούριν, του ἀνθρώπου από το Ντορ-λόμιν, ποὺ το πήρε σαν κλέφτης απ᾽ τὰ σκοτάδια τῆς Νάργκοθρον:».
Ο Θίνγκολ όμως, διάβασε τις καρδιές τους καὶ διέκρινε καλά ότι επιθυμούσαν το Σίλμαριλ κι ἁπλώς ἀναζητούσαν μιὰ δικαιολογία καὶ όμορφο περίβλημα γιὰ νὰ κρύψουν τον πραγματικό τους σκοπό᾽ καὶ ἀπό το θυμό καὶ τὴν περηφάνια του δεν ἔδωσε σημασία στον κίνδυνο που διέτρεχε, αλλά μίλησε περιφρονητικά λέγοντας:
«Πώς τολμάτε εσείς, ἀξεστη ράτσα, νὰ ἀπαιτείτε κάτι ἀπό μένα, τον Έλου Θίνγκολ, τον ᾿Αρχοντα του Μπελέριαντ, ποὺ η ζωή μου ξεκίνησε πλάι στὰ νερά της Κουιβιένεν ἀμέτρητα χρόνια πριν οἱ προπάτορες του βραχύσωμου λαού ξυπνήσουν;»
Και στέκοντας ψηλός καὶ περήφανος ἀνάμεσά τους τοὺς κακομίλησε και τοὺς εἰπε νὰ φύγουν χωρίς ἀνταμοιβή από το Ντόριαθ.
Τότε ἡ μεγάλη ἐπιθυμία τῶν Νάνων ἄναψε κι ἔγινε λύσσα από τὰ λόγια του βασιλιά: και μαζεύτηκαν ολόγυρά του, άπλωσαν τὰ χέρια τους πάνω του καὶ τον σκότωσαν εκεί που στεκόταν. Ἔτσι πέθανε στὰ βάθη του Μένεγκροθ ο Έλγουε Σίνγκολλο, ο βασιλιάς του Ντόριαθ, που μόνος αυὐτός από όλα τα Παιδιά του Ιλούβαταρ ενώθηκε με μία ᾿Αινουρ’ καὶ ἦταν αυὐτός που, μόνος από τὰ Ἐγκαταλειμμένα Ξωτικά, εἴχε δει τὸ φως τῶν Δέντρων του Βάλινορ καὶι μὲ το τελευταίο του βλέμμα ατένισε το Σίλμαριλ.
Τότε οι Νάνοι, παίρνοντας το Ναουγκλαμίρ, βγήκαν ἀπό το Μένεγκροθ κι ἐφύγαν ανατολικά διασχίζοντας το Ρέγκιον, Αλλά τὰ νέα κυκλοφόρησαν με μεγάλη ταχύτητα στο δάσος και ελάχιστοι μπόρεσαν νὰ περάσουν απέναντι τον Αρος, γιατί τους κυνήγησαν μέχρι θανάτου καθώς αὐτοί ἀναζητούσαν τὸν ανατολικό δρόμο. Καὶ πήραν το Ναουγκλαμίρ πίσω καὶ το ᾽φεραν με μεγάλη πίκρα στη Μέλιαν τη βασίλισσα. Ὅμως δύο απ᾿ τους φονιάδες του Θίνγκολ κατάφεραν νὰ ξεφύγουν την καταδίωξη στὰ ανατολικά σύνορα καὶ επέστρεψαν, εν τέλει, στὴν πόλη τους, μακριά στὰ Γαλάζια Βουνά᾽ κι εκεί, στο Νόγκροντ, τα είπαν όπως ἤθελαν γιὰ τὸ τι εἰχε συμβεί λέγοντας πὼς σκότωσαν τοὺς Νάνους στο Ντόριαθ κατά διαταγήν του Ξωτικοβασιλιά, που ἤθελε νὰ μὴν τοὺς δώσει την ἀμοιβή τους.
Τότε μεγάλος ἦταν ο θρήνος καὶ ἡ οργή των Νάνων τοῦ Νόγκροντ γιὰ το θάνατο τῶν συγγενών τους και τῶν μεγάλων μαστόρων τους, καὶ μάδησαν τὰ γένια τους και θρηνούσαν. Καὶ για πολύν καιρό κάθονταν και συλλογίζονταν πῶς νὰ εκδικηθούν. Λέγεται ότι ζήτησαν βοήθεια ἀπό το Μπέλεγκοστ αλλά τοὺς τὴν ἀρνήθηκαν. Οι Νάνοι τοῦ Μπέλεγκοστ προσπάθησαν να τοὺς κάνουν ν᾿ αλλάξουν σκοπό’ αλλά οἱ συμβουλές τους δεν ἔπιασαν τόπο και σύντομα ἕνας μεγάλος στρατός ξεχύθηκε από το Νόγκροντ και, διασχίζοντας τον Γκέλιον, βάδισε δυτικά μέσα από το Μπελέριαντ.
Στο Ντόριαθ επικρατούσε βαριά ατμόσφαιρα. Η Μέλιαν ἐμεινε γιὰα πολύ σιωπηλή πλάι στον Θίνγκολ το βασιλιά καὶ ἡ σκέψη της γύρισε πίσω στις ἀστροφώτιστες χρονιές καὶ στὴν πρώτη τοὺς συνάντηση ἀνάμεσα στ᾽ αηδόνια του Νὰν "Ἕλμοθ, σε περασμένες εποχές᾽ καὶ ἠξερε πὼς ο χωρισμός της από τον Θίνγκολ ἦταν ο πρόδρομος ενός μεγαλύτερου χωρισμού καὶι ότι πλησίαζε το μοιραίο για το Ντόριαθ. Γιατί η Μέλιαν προερχόταν από τη θεϊκή γενιά τῶν Βάλαρ καὶ ἦταν Μάια με μεγάλη δύναμη καὶ σοφία᾽ αλλά από ἀγάπη για τον Έλγουε Σίνγκολλο πήρε τὴ μορφή των ἀρχαιότερων Παιδιών του Ιλούβαταρ και μὲ τη ἕνωση αυὐτή δέθηκε στὴν αλυσίδα καὶι στις δυσκολίες της σάρκας της ᾿Αρντα, Καὶ μ᾽ εκείνη τ μορφῆ τοὺ γέννησε τη Λούθιεν Τινούβιελ: καὶ μ᾽ εκείνη τὴ μορφῆ ἀπόκτησε δύναμη πάνω στην ὕλη τῆς Αρντα και με τή Ζώνη τῆς Μέλιαν ἦταν φυλαγμένο το Ντόριαθ γιὰ πολλούς αἰῶνες από τους εξωτερικούς κινδύνους. Τώρα, ὅμως, ο Θίνγκολ κειτόταν νεκρός καὶ τὸ πνεύμα τοὺ εἰχε μεταβεί στὰ δώματα τοῦ Μάντος. Καὶ με το θάνατό του κάτι ἀλλαξε καὶ στὴ Μέλιαν. Ἔτσι ἀποτράβηξε τη δύναμή της τότε από τα δάσῃη του Νέλντορεθ καὶ του Ρέγκιον καὶ ο μαγεμένος ποταμός Ἐσγκάλντουϊν μίλησε με διαφορετική φωνή. Το Ντόριαθ ἦταν πιὰ ανοιχτό στους ἐχθρούς του. 
Από τότε καὶ ὕστερα η Μέλιαν δεν μίλησε σε κανέναν εκτός από τὸν Μάμπλουνγκ δίνοντάς του ἐντολή να φροντίσει το Σίλμαριλ καὶ νὰ ειδοποιήσει γρήγορα τον Μπέρεν καὶ τὴ Λούθιεν στο Οσσίριαντ. Κι εκείνη χάθηκε ἀπό τὴ Μέση-γη καὶ πήγε στη γη τῶν Βάλαρ πέρα από τη θάλασσα τῆ
ς δύσης, να αναλογίζεται τις λύπες της στους κήπους τοῦ Λόριεν απ᾽ ὅπου εἶχε ἐρθει' καὶ η ἱστορία αυὐτή δε θα ξαναμιλήσει γι᾽ αὐτήν.
Κι έτσι οἱ ορδές των Ναούγκριμ, διασχίζοντας τον Αρος, πέρασαν ανεμπόδιστες στὰ δάσῃη του Ντόριαθ᾽ καὶι κανείς δεν τοὺς αντιστάθηκε, γιατί ἦταν πολλοί καὶι άγριοι. Οἵι καπεταναίοι τῶν Γκρίζων Ξωτικών, γεμάτοι αμφιβολία κι ἀπελπισία, πήγαιναν πέρα δώθε δίχως σκοπό. Οἵ Νάνοι όμως δεν ἀλλαξαν πορεία, πέρασαν τη μεγάλη γέφυρα καὶ μπήκαν στὸ Μένεγκροθ. Κι εκεί ἐγινε κάτι πολύ τραγικό μέσα σ᾽ όλα τ᾽ ἀλλα τραγικά τῶν Αρχαίων Ημερών. Ἔγινε μάχη στις Χίλιες Σπηλιές και πολλοί Νάνοι καὶ Ξωτικά σκοτώθηκαν᾽ κι αὐτό δὲν ἔχει ξεχαστεί. Οἵ Νάνοι ὁμῶς νίκησαν και τα δώματα τοὺ Θίνγκολ ἀπογυμνώθηκαν καὶ λεηλατήθηκαν. Ὅρμησε κι ο Μάμπλουνγκ με το Βαρύ Χέρι μπροστά στις πόρτες του θησαυροφυλάκιου, που μέσα τοὺῦ βρισκόταν το Ναουγκλαμίρ: κι ἔτσι πήραν το Σίλμαριλ. 
Ἐκείνο τον καιρό ο Μπέρεν καὶ ἡ Λούθιεν ζούσαν ἀκόμη στο Τολ Γκάλεν, τὸ Πράσινο Νησί, στον ποταμό Αντούραντ, στο νοτιότερο σημείο, όπου τὰ ποταμάκια ποὺ κατέβαιναν από τα Ἔρεντ Δίντον χύνονταν στα νερά του Γκέλιον' καὶ ο γιος τους Ντίορ Ἐλουχίλ εἶχε πάρει γυναίκα του τη Νίμλοθ, συγγενή του Κέλεμπορν, πρίγκιπα του Ντόριαθ, ποὺ εἰχε παντρευτεί την ἀρχόντισσα Γκαλάντριελ. Γιοι του Ντίορ και της Νίμλοθ ήταν ο Ελουρέντ και ο Ἐλουρίν’ ἕκαναν καὶ μία κόρη καὶ τὴν ονόμασαν ᾿Ἑλγουινγκ, που σημαίνει Αστροσταλίδα, γιατί γεννήθηκε μιὰ ἀστροφώτιστῃ νύχτα, ποὺ τὸ φως τῆς γυάλιζε πάνω στις δροσοσταλίδες τοῦ καταρράκτη του Λάνθιρ Λάμαθ, πλάι στο σπίτι του πατέρα της.
Τώρα δεν ἄργησαν νὰ φτάσουν πληροφορίες στὰ Ξωτικά του Οσσίριαντ πὼς ἕνα μεγάλο πλήθος Νάνων με πολεμική εξάρτυση εἰχε περάσει τον Γκέλιον στὴ Διάβαση με τις Πέτρες. Αὐτά τὰ νέα δεν ἄργησαν να φτάσουν στον Μπέρεν καὶ τη Λούθιεν: κι εκείνον τον καιρό, επίσης, τοὺς ήρθε κι ἕνας ἀγγελιαφόρος ἀπό τὸ Ντόριαθ και τοὺς εἶπε τι εἶχε συμβεί εκεί. Ο Μπέρεν τότε σηκώθηκε κι άφησε τὸ Τολ Γκάλεν καὶ παίρνοντας μαζί του το γιο του τὸν Ντίορ κατευθύνθηκαν βόρεια, κατά τον ποταμό ᾿Ασκαρ᾽ καὶ μαζί τοὺς πήγαν πολλά Πράσινα Ξωτικά του Οσσίριαντ.
Ἔτσι, όταν οἱ Νάνοι του Νόγκροντ γυρίζοντας ἀπό το Μένεγκροθ μὲ ελαττωμένες τις δυνάμεις τους ἕφτασαν πάλι στο Σὰρν Ἀθραντ, δέχτηκαν επίθεση από αόρατους εχθρούς: γιατί, καθώς σκαρφάλωναν ἀνεβαίνοντας τις όχθες του Γκέλιον φορτωμένοι με τὰ λάφυρα του Ντόριαθ, ξαφνικά όλα τὰ δάση ἀντήχησαν από τὰ βούκινα τῶν Ξωτικών καὶ ἔπεφταν βέλη καταπάνω τους ἀπό όλες τις πλευρές. Εκεί σκοτῴθηκαν πάρα πολλοί από τους Νάνους στὴν πρώτη επίθεση: αλλά μερικοί, ξεφεύγοντας από τὴν ἐνέδρα, ἔμειναν μαζί και τράπηκαν σε φυγή κατά τ ανατολικά προς τὰ βουνά. Και καθώς ἀνηφόριζαν τις πλαγιές κάτω ἀπό τὸ όρος Ντόλμεντ, βγήκαν οἱ Βοσκοί τῶν Δέντρων κι ανάγκασαν τοὺς Νάνους νὰ μποὺν στὰ σκιερά δάση τῶν Ἔρεντ Λίντον: απ᾿ ὁόπου, λέγεται, κανένας δὲν κατάφερε νὰ σκαρφαλώσει τὰ ψηλά περάσματα που οδηγούσαν στὰ σπίτια τους.
Σ’ εκείνη τ μάχη, στο Σαρν Αθραντ, ο Μπέρεν πολέμησε γιὰα τελευταία φορά, καὶ ο ίδιος αυτοπροσώπως σκότωσε τὸν Αρχοντα τοῦυ Νόγκροντ καὶι τοῦ πήρε τὸ Περιδέραιο των Νάνων᾽ αλλά εκείνος ξεψυχώντας ἐδῶσε τὴν κατάρα του σ᾽ ὄλο τὸ θησαυρό. Ο Μπέρεν τότε κοίταξε με δέος εκείνο τὸ ίδιο τὸ πετράδι τοῦ Φέανορ, ποὺ εἰχε κόψει ἀπό τή σιδερένια κορόνα του Μόργκοθ, να ἀστράφτει τώρα δεμένο με χρυσάφι καὶ πετράδια με τὴν ἀφθαστη τέχνη τῶν Νάνων" καὶ τὸ ἔπλυνε καὶ τὸ καθάρισε από τὰ αίματα στὰ νερά του ποταμού. Κι όταν όλα τελείωσαν, πέταξαν το θησαυρό τοῦ Ντόριαθ στον ποταμό ᾿Ασκαρ κι από τότε το ποτάμι πήρε καινούριο όνομα, Ραθλόριλ, ο Χρυσοκοίτης. Ο Μπέρεν ὀμως πήρε τὸ Ναουγκλαμίρ καὶ γύρισε στο Τολ Γκάλεν. Ἐλάχιστα μαλάκωσε ἡ λύπη τῆς Λούθιεν που ἔμαθε ὀτι ο Αρχοντας του Νόγκροντ σκοτώθηκε μαζί με πολλούς ἄλλους Νάνους᾽ λέγεται ὁμως καὶ τραγουδιέται ὄτι ἡ Λούθιεν, φορώντας εκείνο τὸ περιδέραιο με το ἀθάνατο πετράδι, ἦταν ό,τι ὡραιότερο καὶ πιο ὑπέροχο μπορούσε νὰ δει κανείς ἐξω από τὸ βασίλειο του Βάλινορ. Και για λίγο, ἡ Χώρα τῶν Νεκρών ποὺ Ζουν ἔγινε σὰν όραμα της χώρας των Βάλαρ᾽ κι από τότε κανένα μέρος δεν ἔχει ὑπάρξει ὡραιότερο, τόσο εὔφορο ἤ τόσο γεμάτο φῶς.
Τώρα ο Ντίορ, ο κληρονόμος του Θίνγκολ, ἀποχαιρέτησε τον Μπέρεν καὶ τη Λούθιεν και, φ
εύγοντας ἀπό το Λάνθιρ Λάμαθ με τὴ γυναίκα του τη Νίμλοθ, πήγε κι εγκαταστάθηκε στο Μένεγκροθ’ καὶ μαζί τοὺς πήγαν οἱ νεαροί γιοι τοὺς Ελουρέντ κι Ἐλουρίν καὶ ἡ ᾿Ελγουινγκ ἡ θυγατέρα τους. Οἱ Σίνταρ τότε τοὺς ὑποδέχτηκαν μὲ χαρά και βγήκαν από τὸ σκοτάδι τοῦ πένθους τους γιὰ τοὺς πεσόντες συγγενείς καὶ το βασιλιά τους καὶ τὴν ἀναχώρηση της Μέλιαν. Κι ο Ντίορ Ελουχίλ ανέλαβε να ζωντανεύσει ξανά τη δόξα τοῦ βασιλείου του Ντόριαθ.
Ἀργά κάποια νύχτα του φθινοπώρου, ἤρθε κάποιος καὶ χτύπησε τις πόρτες του Μένεγκροθ ζητώντας νὰ παρουσιαστεί στο βασιλιά. Ἥταν ἕνας ἄρχοντας τῶν Πράσινων Ξωτικών, ποὺ εἰχε ἔρθει βιαστικά από τὸ Οσσίριαντ. Οἱ θυροφύλακες τὸν ἔφεραν στο δωμάτιο του Ντίορ, που καθόταν μόνος’ κι εκεί αμίλητος ἔδωσε στο βασιλιά ἕνα μικρό κιβώτιο κι ἔφυγε. Σ᾽ εκείνο το κιβώτιο βρισκόταν το Περιδέραιο των Νάνων, που ἦταν δεμένο το Σίλμαριλ᾽ κι ο Ντίορ βλέποντάς το κατάλαβε πως ήταν σημάδι ὀτι ο Μπέρεν Ἐρχάμιον και η Λούθιεν Τινούβιελ εἶχαν πεθάνει καὶ εἶχαν πάει εκεί που πηγαίνει η γενιά τῶν ἀνθρώπων σε κάποια μοίρα πέρα από τον κόσμο. 
Για ὦρα πολλή κοιτούσε ο Ντίορ το Σίλμαριλ, που ο πατέρας καὶ ἡ μητέρα του είχαν πάρει, πέρα ἀπό κάθε προσδοκία, από τον τρομερό Μόργκοθ' καὶ ἡ λύπη του ἦταν μεγάλη γιατί τους βρήκε τόσο νωρίς ο θάνατος. Οἱ σοφοί όὀμως ἔχουν κρίνει ότι το Σίλμαριλ ἤταν εκείνο που επίσπευσε το θάνατό τους- γιατί η φλόγα της ομορφιάς της Λούθιεν καθώς το φορούσε ήταν πολύ δυνατή για τις χώρες τῶν θνητών.
Ἔπειτα ο Ντίορ σηκώθηκε καὶ πέρασε στο λαιμό του το Ναουγκλαμίρ' και τώρᾳ φαινόταν αυὐτός ο πιο όμορφος από όλα τα παιδιά τοῦ κόσμου, που καταγόταν από τριπλή γενιά: τῶν Εντάιν, τῶν Έλνταρ καὶ τῶν Μάιαρ του Ἑυλογημένου Βασιλείου.
Τώρα όμως ἀπλώθηκε ἡ φήμη ἀνάμεσα στα σκορπισμένα Ξωτικά του Μπελέριαντ, ότι ο Ντίορ, ο κληρονόμος του Θίνγκολ, φορούσε το Ναουγκλαμίρ καὶ ἔλεγαν: «Ἕνα Σίλμαριλ του Φέανορ καίει ξανά στὰ δάση του Ντόριαθ»" καὶι ο όρκος του Φέανορ ἀφυπνίστηκε πάλι. Γιατί όσον καιρό φορούσε η Λούθιεν το Περιδέραιο τῶν Νάνων, κανένα Ξωτικό δεν τολμούσε νὰ τῆς επιτεθεί: τώρα όμως, ακούγοντας την ἀναβίωση του Ντόριαθ καὶ τὴν ὑπερηφάνεια του Ντίορ, οι επτά μαζεύτηκαν πάλι ἀφήνοντας τις περιπλανήσεις τους και ἐστειλαν καὶ του το ζητούσαν γιατί ήταν δικό τους.
Αλλά ο Ντίορ δὲν ἁπάντησε στους γίους τοῦ Φέανορ' καὶ ο Κέλεγκορμ ξεσήκωσε τους αδελφούς του νὰ προετοιμάσουν επίθεση εναντίον του Ντόριαθ. Το μεσοχείμωνο ήρθαν χωρίς νὰ τοὺς πάρουν είδηση καὶ πολέμησαν εναντίον τοῦ Ντίορ στις Χίλιες Σπηλιές" κι ἔτσι για δεύτερη φορά Ξωτικό σκότωγε Ξωτικό. Εκεί ἕπεσε ο Κέλεγκορμ από τὸ χέρι του Ντίορ, εκεί ἔπεσε ο Κουρούφιν και ο μελαψός Καράνθιρ. Σκοτώθηκε όμως καὶ ο Ντίορ καὶ ἡ γυναίκα του ἡ Νίμλοθ, καὶ οι σκληροί ὑπηρέτες του Κέλεγκορμ ἔπιασαν τους μικρούς του γιους καὶ τους άφησαν στο δάσος να πεθάνουν της πείνας. Γι᾽ αὐτό, όμως, ο Μαέδρος μετάνιωσε καὶι ἐψαξε για πολύ νὰ τους βρει στὰ δάση τοὺ Ντόριαθ' αλλά ἡ ἐρευνά του ἦταν ἀκαρπή, καὶ καμιά ἱστορία δε μας λέει για τ μοίρα του Ελουρέντ καὶ του Ἐλουρίν.
Ἔτσι, καταστράφηκε το Ντόριαθ καὶ δεν ἀναβίωσε ξανά. Αλλά οι γιοι τοῦυ Φέανορ δε βρήκαν αυὐτό που ζητούσαν᾽ γιατί τὰ υπολείμματα του λαού τράπηκαν σε φυγή μπροστά τους, καὶ μαζί τους ἦταν κι ἡ ᾿Ελγουινγκ, ἡ κόρη του Ντίορ. Καὶ ξέφυγαν ἔχοντας μαζί τους το Σίλμαριλ κι ἔφτασαν κάποτε στη θάλασσα, στις ἐκβολές του ποταμοῦ Σίριον.

Ο Τούορ και η πτώση της Γκοντόλιν
Έχουμε πει πως ο Χούορ, ο αδελφός του Χούριν, σκοτώθηκε στη Μάχη των Αμέτρητων Δακρύων. Κατά το χειμώνα εκείνης της χρονιάς, η γυναίκα του, η Ρίαν, γέννησε ένα παιδί στα άγρια τοπία του Μίθριμ και τον ονόμασε Τούορ. Τον πήρε να τον αναθρέψει ο Ανναέλ, ένα Γκρίζο Ξωτικό που ζούσε ακόμη στους λόφους. Όταν ο Τούορ ήταν δεκάξι χρόνων, τα Ξωτικά αποφάσισαν να αφήσουν τις σπηλιές του Ανδροθ όπου ζούσαν και να πάνε κρυφά στα Λιμάνια του Σίριον, στο μακρινό νότο. Αλλά πριν προλάβουν να φύγουν, δέχτηκαν επίθεση από Ορκ και Ανατολίτες και τον Τούορ τον αιχμαλώτισε και τον έκανε δούλο ο Λόργκαν, ο αρχηγός των Ανατολιτών του Χίθλουμ. Για τρία χρόνια υπέφερε εκείνη τη σκλαβιά, αλλά στο τέλος το έσκασε και επιστρέφοντας στις σπηλιές του Ανδροθ εγκαταστάθηκε μόνος του εκεί και έκανε τόσο κακό στους Ανατολίτες που ο Λόργκαν τον επικήρυξε.
Μετά από τέσσερα χρόνια μοναξιάς και παρανομίας, ο Ούλμο έβαλε στην καρδιά του Τούορ την επιθυμία να φύγει από τη γη των πατέρων του, διαλέγοντάς τον σαν το όργανο που θα πραγματοποιούσε τα σχέδιά του. Έτσι, ο Τούορ άφησε για άλλη μια φορά τις σπηλιές του Ανδροθ και πήγε δυτικά διασχίζοντας το Ντορ-Λόμιν και βρήκε την Άννον-ιν-Γκέλυδ, την Πύλη των Νόλντορ, που ο λαός του Τούργκον είχε κατασκευάσει τότε που κατοικούσαν στο Νέβραστ πολλά χρόνια πριν. Από εκεί μια σκοτεινή σήραγγα πήγαινε κάτω από τα βουνά και έβγαζε στην Κίριθ Νίννιαχ, τη Χαράδρα του Ουράνιου Τόξου, από όπου ένας ορμητικός χείμαρρος κατέβαινε προς τη δυτική θάλασσα.
Με αυτό τον τρόπο, η φυγή του Τούορ από το Χίθλουμ δεν έγινε αντιληπτή ούτε από άνθρωπο ούτε από ορκ και ούτε έφτασε ποτέ πληροφορία στα αυτιά του Μόργκοθ.
Κι ο Τούορ ήρθε στο Νέβραστ και βλέποντας την Μπελέγκαερ, τη Μεγάλη Θάλασσα, την αγάπησε και ο ήχος της και η επιθυμία του γι’ αυτήν βρίσκονταν πάντα στα αυτιά και στην καρδιά του. Και τον κυρίεψε μια ανησυχία που τον οδήγησε, τελικά, στα βάθη της επικράτειας του Ούλμο. Τότε εγκαταστάθηκε στο Νέβραστ μόνος και με τον τελειωμό του καλοκαιριού εκείνης της χρονιάς πλησίασε και το μοιραίο για τη Νάργκοθροντ. Όταν, όμως, ήρθε το φθινόπωρο, είδε επτά μεγάλους κύκνους να πετούν νότια και κατάλαβε πως ήταν σημάδι ότι είχε καθυστερήσει. Ακολούθησε το πέταγμά τους κατά μήκος των ακτών της θάλασσας. Έτσι έφτασε εν τέλει στα εγκαταλειμμένα δώματα του Βινυάμαρ, στους πρόποδες του όρους Τάρας, και μπήκε μέσα και βρήκε εκεί την ασπίδα και τον αλυσιδωτό θώρακα, το σπαθί και το κράνος, που ο Τούργκον τα είχε αφήσει εκεί πολύ παλιά σύμφωνα με την εντολή του Ούλμο. Φόρεσε τον οπλισμό εκείνο και κατέβηκε στην ακτή. Τότε ήρθε μια μεγάλη καταιγίδα από τη δύση και μέσα από αυτήν την καταιγίδα βγήκε ο Ούλμο, ο Άρχοντας των Υδάτων, σε όλη του τη μεγαλοπρέπεια και μίλησε στον Τούορ εκεί πλάι στη θάλασσα. Και ο Ούλμο του είπε να φύγει από εκείνο το μέρος και να ψάξει να βρει το κρυμμένο βασίλειο της Γκοντόλιν και έδωσε στον Τούορ ένα μακρύ μανδύα, να τον σκεπάζει με σκιά από τα μάτια των εχθρών του.
Το πρωί, όμως, όταν η καταιγίδα είχε περάσει, ο Τούορ συνάντησε ένα Ξωτικό να στέκεται πλάι στα τείχη του Βινυάμαρ. Αυτός ήταν ο Βορόνγουε, ο γιος του Αράνγουε, από την Γκοντόλιν που είχε ταξιδέψει με το τελευταίο πλοίο που είχε στείλει ο Τούργκον στη Δύση. Αλλά όταν εκείνο το πλοίο, επιστρέφοντας επιτέλους από το βαθύ ωκεανό, βούλιαξε στη μεγάλη καταιγίδα πολύ κοντά στις ακτές της Μέσης-Γης, ο Ούλμο τον πήρε, μόνον από όλους τους ναύτες του, και τον έβγαλε στη στεριά, κοντά στο Βινυάμαρ. Όταν έμαθε την εντολή που είχε ο Τούορ από τον Άρχοντα των Υδάτων, ο Βορόνγουε γέμισε δέος και δεν αρνήθηκε να τον οδηγήσει στην κρυφή πόρτα της Γκοντόλιν. Κι έτσι ξεκίνησαν μαζί από εκεί και καθώς ο Άγριος Χειμώνας εκείνης της χρονιάς τους βρήκε από το βορρά, αυτοί προχωρούσαν με κάθε προφύλαξη στους πρόποδες των Βουνών της Σκιάς.
Τέλος, το ταξίδι τους τους έφερε στις Λίμνες της Ίβριν και με λύπη αντίκρισαν τη βεβήλωση που είχε αφήσει το πέρασμα του Γκλάουρουνγκ του Δράκου. Εκεί που κοιτούσαν, είδαν κάποιον να πηγαίνει βιαστικά προς τα βόρεια. Ήταν ένας ψηλός άνθρωπος, ντυμένος στα μαύρα, που είχε ένα μαύρο σπαθί. Δεν ήξεραν όμως ποιος ήταν ούτε τι είχε συμβεί στα νότια και τους προσπέρασε, κι αυτοί δεν είπαν λέξη.
Τέλος, με τη δύναμη του Ούλμο, έφτασαν στην κρυμμένη πόρτα της Γκοντόλιν και, διασχίζοντας την υπόγεια σήραγγα, έφτασαν στην εσωτερική πύλη και οι φρουροί τους συνέλαβαν. Ύστερα τους ανέβασαν από το μεγάλο φαράγγι του Όρφαλχ Έχορ, που το έκλειναν επτά πύλες, και τους έφεραν ενώπιον του Εκτέλιον του Συντριβανιού, του υπεύθυνου της μεγάλης πύλης στο τέρμα του ανηφορικού δρόμου. Εκεί ο Τούορ πέταξε τον μανδύα του και, από τα όπλα που είχε μαζί του από το Βινυάμαρ, έγινε φανερό πως στ’ αλήθεια τον είχε στείλει ο Ούλμο. Τότε ο Τούορ κοίταξε κάτω την όμορφη κοιλάδα του Τουμλάντεν, που φάνταζε σαν πράσινο πετράδι με τους λόφους ολόγυρα, και είδε μακριά, πάνω στον ψηλό βράχο του Αμον Γκουάρεθ, την Γκοντόλιν τη μεγάλη, την πόλη με τα επτά ονόματα, που η φήμη και η δόξα της έχουν τραγουδηθεί περισσότερο απ’ όλων των άλλων τόπων όπου είχαν εγκατασταθεί τα Ξωτικά στις Δώθε Χώρες. Με εντολή του Εκτέλιον ήχησαν σάλπιγγες στους πύργους της μεγάλης πύλης που αντήχησαν στους λόφους. Απόμακρα και καθαρά ακούστηκαν σ
άλπιγγες να απαντούν από τα λευκά τείχη της πόλης, η οποία ρόδιζε στο φως της αυγής που χάραζε στην κοιλάδα.
Με αυτόν τον τρόπο ο γιος του Χούορ διέσχισε με το άλογο το Τουμλάντεν κι έφτασε στην πύλη της Γκοντόλιν. Ανεβαίνοντας τα πλατιά σκαλοπάτια της πόλης έφτασε, τέλος, στον Πύργο του Βασιλέα και είδε τα ομοιώματα των Δέντρων του Βάλινορ. Ο Τούορ στάθηκε μπροστά στον Τούργκον, το γιο του Φινγκόλφιν, του Υψηλού Βασιλέα των Νόλντορ. Στα δεξιά του στεκόταν ο Μαέγκλιν, ο γιος της αδελφής του, αλλά στ’ αριστερά του καθόταν η Ίντριλ Κελεμπρίνταλ, η κόρη του. Όλοι όσοι άκουσαν τη φωνή του Τούορ θαύμασαν, αμφιβάλλοντας αν αυτός ήταν στ’ αλήθεια άνθρωπος της θνητής γενιάς, γιατί τα λόγια του ήταν τα λόγια του Άρχοντα των Υδάτων που βρισκόταν κοντά του την ώρα εκείνη. Προειδοποίησε τον Τούργκον ότι η Κατάρα του Μάντος πλησίαζε να εκπληρωθεί, όταν όλα τα έργα των Νόλντορ θα χάνονταν. Του είπε να φύγει και να εγκαταλείψει την πανέμορφη και πανίσχυρη πόλη που είχε φτιάξει και να κατεβεί τον Σίριον και να βγει στη θάλασσα.
Ο Τούργκον σκέφτηκε πολύ τη συμβουλή του Ούλμο και του ήρθαν στο μυαλό τα λόγια που είχε ακούσει στο Βινυάμαρ: «Μην αγαπήσεις πολύ τα έργα των χεριών σου και τις επινοήσεις της καρδιάς σου και θυμήσου πως η μόνη ελπίδα των Νόλντορ βρίσκεται στη Δύση και έρχεται από τη θάλασσα». Αλλά ο Τούργκον είχε γίνει περήφανος και η Γκοντόλιν ήταν τόσο όμορφη όσο η ανάμνηση του Ξωτικού Τίριον και εξακολουθούσε να έχει εμπιστοσύνη στην κρυφή και απόρθητη δύναμή της, ακόμα κι όταν ένας Βάλα την αμφισβητούσε. Μετά τη Μάχη των Αμέτρητων Δακρύων, ο κόσμος εκείνης της πόλης επιθυμούσε να μην ανακατευτεί ποτέ ξανά στα προβλήματα των Ξωτικών και των Ανθρώπων που ζούσαν έξω, ούτε να επιστρέψουν μέσα από φόβους και κινδύνους στη Δύση. Κλεισμένοι πίσω από τους απατητούς και μαγεμένους λόφους, δεν άφηναν κανέναν να μπει, ακόμα κι αν τον κυνηγούσε με μίσος ο Μόργκοθ. Τα νέα από τις έξω περιοχές έφταναν ως αυτούς ξεθωριασμένα και αδιάφορα και τους έδιναν ελάχιστη σημασία. Οι κατάσκοποι της Άνγκμπαντ τους έψαχναν μάταια και ο τόπος που ήταν εγκατεστημένοι ήταν κοινό μυστικό πως δεν μπορούσε κανείς να τον βρει. Ο Μαέγκλιν συνεχώς μιλούσε εναντίον του Τούορ στα συμβούλια του βασιλιά και τα λόγια του φαίνονταν να έχουν μεγαλύτερη βαρύτητα γιατί συμφωνούσαν με την καρδιά του Τούργκον. Εν τέλει, απέρριψε την προτροπή του Ούλμο και αρνήθηκε τη συμβουλή του. Αλλά στην προειδοποίηση του Βάλα άκουσε ξανά τα λόγια που είχαν ειπωθεί πριν την αναχώρηση των Νόλντορ στις ακτές του Άραμαν πολύ παλιά και ο φόβος της προδοσίας ξύπνησε στην καρδιά του Τούργκον. Γι’ αυτό εκείνο τον καιρό η είσοδος της κρυμμένης πόρτας των Κυκλωτικών Βουνών κλείστηκε και από τότε κανένας δεν έβγαινε από την Γκοντόλιν για οποιαδήποτε αποστολή, ειρηνική ή πολεμική, για όσο καιρό κράτησε η πόλη.
Ο Θορόντορ, ο Άρχοντας των Αετών, έφερε τα νέα για την πτώση της Νάργκοθροντ και αργότερα για το φόνο του Θίνγκολ και του Ντίορ, του κληρονόμου του, και για την καταστροφή του Ντόριαθ. Ο Τούργκον έκλεινε τ’ αυτιά του για ό,τι κακό γινόταν έξω και ορκίστηκε να μην βγει να πολεμήσει στο πλευρό κανενός από τους γιους του Φέανορ. Στο λαό του απαγόρευσε να περάσουν ποτέ τον κύκλο των λόφων.
Ο Τούορ έμεινε στην Γκοντόλιν, γιατί η ευδαιμονία της, η ομορφιά της και η σοφία του λαού της τον αιχμαλώτισαν. Έγινε μεγάλος και στο ανάστημα και στη σκέψη κι έμαθε σε βάθος τις γνώσεις και τις παραδόσεις των εξόριστων Ξωτικών. Τότε η καρδιά της Ίντριλ άρχισε να χτυπά γι’ αυτόν και η δική του γι’ εκείνη. Το κρυφό μίσος του Μαέγκλιν συνέχισε να μεγαλώνει, γιατί πάνω απ’ όλα επιθυμούσε να την κάνει δική του, τη μοναδική κληρονόμο του βασιλιά της Γκοντόλιν. Αλλά τόσο ψηλά βρισκόταν ο Τούορ στην εκτίμηση του βασιλιά, που, δύο χρόνια μετά την εγκατάστασή του εκεί, ο Τούργκον δεν του αρνήθηκε ούτε το χέρι της κόρης του. Παρόλο που δεν άκουσε αυτό που του είχε παραγγείλει ο Ούλμο, κατάλαβε πως η μοίρα των Νόλντορ ήταν δεμένη με αυτόν που είχε στείλει ο Ούλμο. Ούτε είχε ξεχάσει τα λόγια που του είχε πει ο Χούορ πριν φύγει το στράτευμα της Γκοντόλιν από τη Μάχη των Αμέτρητων Δακρύων.
Τότε έγινε μεγάλη και χαρούμενη γιορτή, γιατί ο Τούορ είχε κερδίσει τις καρδιές όλων, εκτός μόνον από του Μαέγκλιν και των κρυφών οπαδών του. Έτσι έχουμε τη δεύτερη ένωση Ξωτικών και ανθρώπων.
Την άνοιξη της επόμενης χρονιάς γεννήθηκε στην Γκοντόλιν ο Εαρέντιλ ο Μισοξωτικός, ο γιος του Τούορ και της Ίντριλ Κελεμπρίνταλ. Αυτό έγινε πεντακόσια και τρία χρόνια μετά τον ερχομό των Νόλντορ στη Μέση-Γη. Απαράμιλλη ήταν η ομορφιά του Εαρέντιλ, γιατί είχε ένα φως στο πρόσωπό του σαν το φως του ουρανού και είχε την ομορφιά και τη σοφία των Ελντάρ και τη δύναμη και την αντοχή στις κακουχίες των παλιών ανθρώπων. Η θάλασσα μιλούσε αδιάκοπα στ’ αυτιά και στην καρδιά του, όπως και στον Τούορ τον πατέρα του.
Τότε ακόμη οι μέρες της Γκοντόλιν ήταν γεμάτες χαρά και ειρήνη. Κανείς δεν μπορούσε να μαντέψει πως η περιοχή που βρισκόταν το Κρυμμένο Βασίλειο είχε επιτέλους αποκαλυφθεί στον Μόργκοθ από τις φωνές του Χούριν, τότε που είχε σταθεί στην ερημιά έξω από τα Κυκλωτικά Βουνά και, μη βρίσκοντας την έξοδο, είχε φωνάξει στον Τούργκον μες στην απελπισία του. Από τότε η σκέψη του Μόργκοθ δε σταματούσε να γυρίζει στην ορεινή περιοχή ανάμεσα στο Άναχ και τις πηγές του Σίριον, απ’ όπου οι υπηρέτες του δεν είχαν περάσει ποτέ. Κανένας κατάσκοπος ή πλάσμα της Άνγκμπ
αντ δεν μπορούσε να πάει εκεί εξαιτίας της επαγρύπνησης των αετών και ο Μόργκοθ δεν μπορούσε να ολοκληρώσει τα σχέδιά του. Η Ίντριλ Κελεμπρίνταλ ήταν σοφή κι έβλεπε μακριά και είχε αμφιβολίες στην καρδιά της και κακά προαισθήματα τύλιγαν το πνεύμα της σαν σύννεφα. Εκείνον τον καιρό, έβαλε να φτιάξουν ένα κρυφό πέρασμα, που οδηγούσε από την πόλη κάτω από την επιφάνεια της κοιλάδας και έβγαινε πέρα μακριά από τα τείχη, πέρα από τη βορινή πλευρά του Αμον Γκουάρεθ. Κατάφερε η δουλειά να είναι γνωστή σε ελάχιστους και κανένας ψίθυρος δεν έφτασε στ’ αυτιά του Μαέγκλιν.
Κάποτε, λοιπόν, όταν ακόμη ο Εαρέντιλ ήταν μικρός, χάθηκε ο Μαέγκλιν. Όπως έχουμε πει, αγαπούσε πάνω από καθετί να δουλεύει σε ορυχεία και νταμάρια, αναζητώντας μεταλλεύματα. Ήταν ο αρχιμάστορας και αρχηγός των Ξωτικών που δούλευαν στα βουνά μακριά από την πόλη, ψάχνοντας για μέταλλα που τα χρησιμοποιούσαν για την κατασκευή και ειρηνικών και πολεμικών αντικειμένων. Συχνά, όμως, ο Μαέγκλιν με λίγους δικούς του έβγαινε έξω από τον κλοιό των βουνών. Ο βασιλιάς δεν ήξερε ότι παρέβαιναν την εντολή του. Έτσι, όπως το ήθελε η μοίρα, έπιασαν οι Ορκ αιχμάλωτο τον Μαέγκλιν και τον έφεραν στην Άνγκμπαντ. Ο Μαέγκλιν δεν ήταν κανένας αδύναμος ή δειλός, αλλά τα βασανιστήρια με τα οποία τον απείλησαν, έκαναν το πνεύμα του να δειλιάσει και εξαγόρασε τη ζωή και την ελευθερία του αποκαλύπτοντας στον Μόργκοθ ακριβώς πού βρίσκεται η Γκοντόλιν και τους τρόπους με τους οποίους μπορούσαν να την εντοπίσουν και να της επιτεθούν. Πολύ μεγάλη πραγματικά ήταν η χαρά του Μόργκοθ. Στον Μαέγκλιν υποσχέθηκε πως θα γινόταν άρχοντας της Γκοντόλιν κάτω από την εξουσία του και η Ίντριλ Κελεμπρίνταλ δική του όταν θα έπαιρναν την πόλη. Η επιθυμία του για την Ίντριλ και το μίσος του για τον Τούορ οδήγησαν τον Μαέγκλιν στη δύσκολη προδοσία του, την πιο κατάπτυστη σε όλη την ιστορία των Αρχαίων Ημερών. Ο Μόργκοθ τον έστειλε πίσω στην Γκοντόλιν για να μην υποψιαστεί κανείς την προδοσία και για να βοηθήσει ο Μαέγκλιν την επίθεση από μέσα, όταν θα ερχόταν η ώρα. Ο Μαέγκλιν έμεινε στα δώματα του βασιλιά με όψη χαμογελαστή και κακία στην καρδιά, ενώ τα μαύρα σύννεφα όλο και πύκνωναν στην ψυχή της Ίντριλ.
Τη χρονιά που ο Εαρέντιλ ήταν επτά χρόνων, ο Μόργκοθ ήταν έτοιμος και εξαπέλυσε εναντίον της Γκοντόλιν τους Μπάλρογκ, τους Ορκ και τους λύκους του και μαζί τους ήταν δράκοι από τη γενιά του Γκλάουρουνγκ, που τώρα ήταν πολλοί και τρομεροί. Η στρατιά του Μόργκοθ ήρθε πάνω από τους βόρειους λόφους, που το ύψος τους ήταν το μεγαλύτερο και η φρουρά λιγότερο άγρυπνη. Ήρθε τη νύχτα σε καιρό γιορτής, όταν όλος ο κόσμος της Γκοντόλιν ήταν ανεβασμένος στα τείχη να περιμένει την ανατολή του ήλιου και να ψάλλει ύμνους στην ανατολή. Η επόμενη μέρα ήταν η μεγάλη γιορτή που την ονόμαζαν οι Πύλες του Καλοκαιριού. Το κόκκινο όμως φως ανέβηκε τα βουνά από το βορρά κι όχι από την ανατολή και κανείς δεν μπορούσε να ανακόψει την ορμή του εχθρού ώσπου έφτασαν κάτω από τα τείχη της ίδιας της Γκοντόλιν και η πόλη πολιορκήθηκε χωρίς ελπίδα. Από τα κατορθώματα της απελπισμένης παλικαριάς που έγιναν από τους αρχηγούς των μεγάλων οίκων και των πολεμιστών τους, και όχι λιγότερο από τον Τούορ, τα περισσότερα εξιστορούνται στην Άλωση της Γκοντόλιν. Τη μονομαχία του Εκτέλιον του Συντριβανιού με τον Γκόθμογκ, τον άρχοντα των Μπάλρογκ, στην πλατεία του βασιλιά, που ο ένας σκότωσε τον άλλο, και για την άμυνα του πύργου του Τούργκον από τους υπερασπιστές του, μέχρι που ο πύργος έπεσε. Μεγάλη ήταν η πτώση του και η πτώση του Τούργκον στα ερείπιά του.
Ο Τούορ προσπάθησε να γλιτώσει την Ίντριλ από τη λεηλασία της πόλης, αλλά ο Μαέγκλιν έπιασε κι αυτήν και τον Εαρέντιλ. Ο Τούορ μονομάχησε με τον Μαέγκλιν στα τείχη και τον πέταξε κάτω μακριά. Το σώμα του, πέφτοντας, χτύπησε τρεις φορές στις πέτρινες πλαγιές του Αμον Γκουάρεθ πριν πέσει στις φλόγες κάτω. Ο Τούορ και η Ίντριλ οδήγησαν ό,τι απομεινάρια μπόρεσαν να συγκεντρώσουν από το λαό της Γκοντόλιν μέσα στη σύγχυση της φωτιάς, κάτω στο κρυφό πέρασμα που είχε προετοιμάσει η Ίντριλ. Για αυτό το πέρασμα οι καπεταναίοι της Άνγκμπαντ δεν ήξεραν τίποτα και ούτε σκέφτηκαν πως θα μπορούσε ποτέ κανένας φυγάδας να πάρει κάποιο βορινό μονοπάτι για τα πιο ψηλά κορφοβούνια, που ήταν και τα πιο κοντινά στην Άνγκμπαντ. Οι καπνοί από τις φωτιές και οι υδρατμοί από τις όμορφες πηγές της Γκοντόλιν που μαραίνονταν στις φλόγες των δράκων του βορρά, κατέβαιναν στην κοιλάδα του Τουμλάντεν σαν πένθιμη ομίχλη. Έτσι είχαν βοήθεια στην απόδρασή τους ο Τούορ και η ομάδα του, γιατί υπήρχε πολύς ακάλυπτος δρόμος να κάνουν από την έξοδο της σήραγγας ως τους πρόποδες των βουνών. Παρ’ όλα αυτά, έφτασαν ως εκεί και πέρα από κάθε προσδοκία άρχισαν την ανάβαση με θρήνο και κακουχίες, γιατί τα ψηλά βουνά ήταν παγωμένα και φοβερά και είχαν μαζί τους πολλούς τραυματίες και γυναικόπαιδα.
Εκεί υπήρχε ένα τρομερό πέρασμα, Κίριθ Θορόναθ το έλεγαν, η Χαράδρα των Αετών, όπου κάτω από τη σκιά των πιο ψηλών κορυφών φιδογύριζε ένα μονοπάτι. Από τα δεξιά είχε αντί για τοίχο έναν όρθιο γκρεμό και από τ’ αριστερά κρεμόταν στο κενό ένας άλλος φοβερός γκρεμός. Ο δρόμος τους ακολουθούσε το στενό αυτό μονοπάτι, όταν έπεσαν σε ενέδρα Ορκ, γιατί ο Μόργκοθ είχε βάλει παντού φρουρούς στους κυκλωτικούς λόφους και μαζί τους ήταν κι ένας Μπάλρογκ. Η θέση τους έγινε τρομερά δύσκολη και δύσκολα θα τους έσωζε η ανδρεία του ξανθόμαλλου Γκλορφίν
τελ, του αρχηγού του Οίκου του Χρυσού Άνθους της Γκοντόλιν, αν δεν ερχόταν εγκαίρως ο Θορόντορ να τους βοηθήσει.
Πολλά είναι τα τραγούδια που έχουν υμνήσει τη μονομαχία του Γκλορφίντελ με τον Μπάλρογκ πάνω σε μια πέτρινη κορυφή εκεί ψηλά. Χάθηκαν κι οι δυο πέφτοντας στην άβυσσο. Αλλά ήρθαν οι αετοί και πέφτοντας πάνω στους Ορκ τους ανάγκασαν να υποχωρήσουν με ουρλιαχτά και όλους τους σκότωσαν ή τους πέταξαν στις χαράδρες. Έτσι οι φήμες γι’ αυτούς που ξέφυγαν από την Γκοντόλιν δεν έφτασαν στ’ αυτιά του Μόργκοθ παρά πολύ αργότερα. Έπειτα ο Θορόντορ ανέβασε το σώμα του Γκλορφίντελ από την άβυσσο και τον έθαψαν σ’ έναν τύμβο από πέτρες πλάι στο πέρασμα. Φύτρωσε και τον σκέπασε πρασινάδα εκεί και κίτρινα λουλούδια άνθιζαν πάνω, μέσα από τις άγονες πέτρες, ως τη μέρα που η μορφή του κόσμου άλλαξε.
Με επικεφαλής τον Τούορ, το γιο του Χούορ, τα υπολείμματα της Γκοντόλιν πέρασαν τα βουνά και κατέβηκαν στην κοιλάδα του Σίριον. Φεύγοντας κυνηγημένοι προς τα νότια, από κουραστικές και επικίνδυνες διαδρομές έφτασαν, τέλος, στο Ναν-Τάθρεν, στη Γη με τις Ιτιές, γιατί η δύναμη του Ούλμο υπήρχε ακόμη στο μεγάλο ποταμό και τους προστάτευε. Εκεί ξεκουράστηκαν για λίγο και έγιναν καλά από τα τραύματά τους και την κούρασή τους. Η λύπη τους όμως δεν είχε γιατρειά. Οργάνωσαν μια γιορτή σε ανάμνηση της Γκοντόλιν και των Ξωτικών που χάθηκαν εκεί, των κοριτσιών, των γυναικών και των πολεμιστών του βασιλιά. Για τον Γκλορφίντελ, τον αγαπημένο, είπαν πολλά τραγούδια κάτω από τις ιτιές στο Ναν-Τάθρεν, στο κλείσιμο του χρόνου. Εκεί ο Τούορ έφτιαξε ένα τραγούδι για το γιο του τον Εαρέντιλ, με θέμα τον ερχομό του Ούλμο, του Άρχοντα των Υδάτων, στις ακτές του Νέβραστ, παλιά. Ξύπνησε μέσα του η επιθυμία για τη θάλασσα και στο γιο του επίσης. Κι έτσι η Ίντριλ και ο Τούορ άφησαν το Ναν-Τάθρεν και πήραν το δρόμο για τη δύση κατεβαίνοντας το ποτάμι προς τη θάλασσα. Εγκαταστάθηκαν εκεί στις εκβολές του Σίριον και ενώθηκαν με την ομάδα της Έλγουινγκ, της κόρης του Ντίορ, που είχε φτάσει ως εκεί λίγο νωρίτερα. Όταν τα νέα για την άλωση της Γκοντόλιν και το θάνατο του Τούργκον έφτασαν στο Μπάλαρ, ο Ερεΐνιον Γκιλ-γκάλαντ, ο γιος του Φίνγκον, ονομάστηκε Υψηλός Βασιλέας των Νόλντορ στη Μέση-Γη.
Ο Μόργκοθ όμως πίστευε πως ο θρίαμβός του ήταν ολοκληρωτικός, δίνοντας λίγη σημασία στους γιους του Φέανορ και τον όρκο τους, που ποτέ δεν τον είχε ζημιώσει αλλά πάντοτε ήταν δικό του το μεγαλύτερο όφελος. Μέσα στη μαύρη σκέψη του γελούσε και δε λυπόταν το ένα Σίλμαριλ που είχε χάσει, γιατί από αυτό, όπως έκρινε, θα χάνονταν και τα τελευταία απομεινάρια των Ελντάρ από τη Μέση-Γη και δε θα τον ενοχλούσαν πια. Αν γνώριζε την εγκατάσταση πλάι στα νερά του Σίριον, δεν έδινε σημάδι γι’ αυτό και δεν βιαζόταν περιμένοντας να κάνουν τη δουλειά τους ο όρκος και τα ψέματα. Όμως πλάι στον Σίριον και τη θάλασσα αυξήθηκαν τα Ξωτικά, τα απομεινάρια του Ντόριαθ και της Γκοντόλιν. Από τον Μπάλαρ ήρθαν και τους βρήκαν οι ναυτικοί του Κίρνταν και ασχολήθηκαν με τα κύματα και με τη ναυπήγηση πλοίων και οι εγκαταστάσεις τους ήταν πάντα κοντά στις ακτές του Αρβέρνιεν, κάτω από τη σκιά του θρόνου του Ούλμο.
Λέγεται ότι εκείνο τον καιρό, ο Ούλμο πήγε στο Βάλινορ, βγαίνοντας από τα βαθιά νερά, και μίλησε εκεί στους Βάλαρ για τη βοήθεια που χρειάζονταν τα Ξωτικά και τους κάλεσε να τα συγχωρέσουν και να τα σώσουν από την κατακτητική δύναμη του Μόργκοθ και να πάρουν πίσω τα Σίλμαριλ, που μόνο μέσα τους τώρα άνθιζε το φως των Ημερών της Ευδαιμονίας, όταν τα Δύο Δέντρα έλαμπαν ακόμα στο Βάλινορ. Ο Μάνγουε δεν συγκινήθηκε. Όσο για τις μύχιες σκέψεις του, ποια ιστορία μπορεί να τις πει; Οι σοφοί έχουν πει πως δεν είχε έρθει ακόμη η ώρα και πως μόνο κάποιος που θα μιλούσε αυτοπροσώπως και για τα Ξωτικά και για τους ανθρώπους, ζητώντας συγγνώμη για τα παραπτώματά τους και έλεος για τα βάσανά τους, θα μπορούσε να μετακινήσει τις αποφάσεις των Δυνάμεων. Τον όρκο του Φέανορ, ούτε και ο Μάνγουε ίσως να μην μπορούσε να τον λύσει ώσπου να βρει την κατάληξή του και οι γιοι του Φέανορ να παραιτηθούν από τα Σίλμαριλ, τα οποία ζητούσαν με άσπλαχνη επιμονή. Γιατί το φως το οποίο άναβε τα Σίλμαριλ το είχαν φτιάξει οι ίδιοι οι Βάλαρ.
Εκείνες τις μέρες ο Τούορ ένιωθε να τον πλησιάζουν σιγά σιγά τα γηρατειά και η μόνιμη επιθυμία του για τα βάθη της θάλασσας μεγάλωσε στην καρδιά του. Για αυτό έφτιαξε ένα μεγάλο καράβι που το ονόμασε Εαράμε, δηλαδή Φτερό της Θάλασσας. Με την Ίντριλ Κελεμπρίνταλ άνοιξε πανιά κατά το ηλιοβασίλεμα και τη Δύση και δεν ξαναφάνηκε σε καμιά ιστορία ή τραγούδι. Αλλά στις κατοπινές μέρες, τα τραγούδια είπαν πως ο Τούορ μόνος από τους θνητούς ανθρώπους συγκαταλέχθηκε στην παλαιότερη γενιά και ενώθηκε με τους Νόλντορ, που τους αγαπούσε. Η μοίρα του έχει ξεχωρίσει από τη μοίρα των ανθρώπων.

Το Ταξίδι του Εαρέντιλ και ο Πόλεμος της Οργής
Ο λαμπρός Εαρέντιλ ήταν τότε άρχοντας των Ξωτικών που είχαν εγκατασταθεί στις εκβολές του Σίριον και παντρεύτηκε την όμορφη Έλγουινγκ, που του χάρισε τον Ελροντ και τον Έλρος, γνωστούς ως Μισο-ξωτικούς. Όμως, ο Εαρέντιλ δεν μπορούσε να βρει ανάπαυση και τα ταξίδια του στις ακτές των Δώθε Χωρών δεν ανακούφιζαν την ανησυχία του. Δύο σκοποί ρίζωσαν στην καρδιά του, που λειτουργούσαν σαν ένας στην επιθυμία του για την πλατιά Θάλασσα· γι' αυτό επιθυμούσε να ανοίξει πανιά, να αναζητήσει τον Τούορ και την Ίντριλ που δεν γύριζαν πίσω, και σκέφτηκε ότι ίσως έβρισκε την τελευταία ακτή και έφερνε, πριν πεθάνει, το μήνυμα των Ξωτικών και των Ανθρώπων στους Βάλαρ στη Δύση, να αφήσουν τις καρδιές τους να νιώσουν οίκτο για τα βάσανα της Μέσης-γης.
Ο Εαρέντιλ είχε γίνει στενός φίλος με τον Κίρνταν τον Ναυπηγό, που ζούσε στο Νησί του Μπάλαρ με όσους από το λαό του είχαν γλιτώσει από τη λεηλασία των Λιμανιών του Μπρίθομπαρ και του Έγκλαρεστ. Με τη βοήθεια του Κίρνταν, ο Εαρέντιλ ναυπήγησε το Βίνγκιλοτ, το Αφρολούλουδο, το πιο όμορφο από όλα τα πλοία των τραγουδιών· χρυσά ήταν τα κουπιά του και λευκά τα ξύλα του, που προέρχονταν από τα δάση με τις σημύδες του Νίμπρεθιλ, και τα πανιά του ήταν ασημένια σαν το φεγγάρι. Στην αυγή του Εαρέντιλ αναφέρονται πολλές περιπέτειές του στα βάθη και σε απάτητους τόπους, σε πολλές θάλασσες και πολλά νησιά: η Έλγουινγκ όμως δεν ήταν μαζί του και καθόταν καταλυπημένη στις εκβολές του Σίριον.
Ο Εαρέντιλ δεν βρήκε ούτε τον Τούορ ούτε την Ίντριλ, ούτε έφτασε ποτέ σ' εκείνο το ταξίδι στις ακτές του Βάλινορ, νικημένος από τις σκιές και τα μάγια, κυνηγημένος από αντίθετους ανέμους, ώσπου η επιθυμία του για την Έλγουινγκ τον έκανε να γυρίσει στην πατρίδα στις ακτές του Μπελέριαντ. Και η καρδιά του τού έλεγε να βιαστεί, γιατί μέσα από τα όνειρά του τον κυρίεψε ένας ξαφνικός φόβος, μήπως οι άνεμοι, που εναντίον τους πάλευε πριν, δεν τον φέρουν τώρα πίσω όσο γρήγορα το επιθυμούσε.
Όταν λοιπόν έφτασαν οι πρώτες πληροφορίες στον Μαέδρος πως η Έλγουινγκ ήταν ακόμη ζωντανή και πως ζούσε στις εκβολές του Σίριον έχοντας το Σίλμαριλ, μετανιώνοντας για ό,τι έκανε στο Ντόριαθ, δεν έκανε καμιά ενέργεια. Αλλά με τον καιρό η γνώση του ανεκπλήρωτου όρκου τους γύρισε και βασάνιζε κι αυτόν και τους αδελφούς του. Συγκεντρώθηκαν αφήνοντας τις περιπλανήσεις και τα κυνήγια τους και έστειλαν μηνύματα φιλίας στα Λιμάνια, με αυστηρές όμως απαιτήσεις. Τότε η Έλγουινγκ και ο κόσμος του Σίριον δεν ήθελαν να παραδώσουν το πετράδι που είχε κερδίσει ο Μπέρεν και είχε φορέσει η Λούθιεν και για το οποίο ο όμορφος Ντίορ είχε σκοτωθεί: και τώρα μάλιστα που ο Εαρέντιλ ο άρχοντάς τους έλειπε στη θάλασσα, γιατί πίστευαν ότι στο Σίλμαριλ οφειλόταν η γιατρειά και η ευλογία που είχαν στα σπίτια τους και στα καράβια τους. Κι έτσι, τελικά, έγινε η πιο σκληρή σφαγή Ξωτικού από Ξωτικό, κι αυτό ήταν το τρίτο και μεγαλύτερο κακό που έφερε ο καταραμένος όρκος.
Γιατί όσοι από τους γιους του Φέανορ ζούσαν ακόμη, έπεσαν ξαφνικά πάνω στους εξόριστους της Γκοντόλιν και στα απομεινάρια του Ντόριαθ και τους εξόντωσαν. Σ' εκείνη τη μάχη μερικοί από τους δικούς τους έμειναν αμέτοχοι και μερικοί από τους υπόλοιπους στασίασαν, αλλά τους σκότωσαν οι άλλοι που βοηθούσαν την Έλγουινγκ εναντίον των αρχηγών τους (γιατί τέτοια σύγχυση και λύπη επικρατούσαν στις καρδιές των Έλνταρ εκείνες τις μέρες), αλλά ο Μαέδρος και ο Μάγκλορ κέρδισαν τη μέρα, αν και μόνο αυτοί απόμειναν από τους γιους του Φέανορ, γιατί και ο Άμροντ και ο Άμρας σκοτώθηκαν.
Ήταν πολύ αργά σαν έφτασαν βιαστικά τα πλοία του Κίρνταν και του Γκιλ-γκάλαντ, του Υψηλού Βασιλιά, για να βοηθήσουν τα Ξωτικά του Σίριον· και η Έλγουινγκ και οι γιοι της είχαν φύγει. Τότε οι λίγοι αυτοί που γλίτωσαν από την επίθεση πήγαν με τον Γκιλ-γκάλαντ και γύρισαν μαζί του στο Μπάλαρ. Είπαν πως τον Έλρος και τον Ελροντ τους είχαν πάρει αιχμάλωτους, αλλά πως η Έλγουινγκ με το Σίλμαριλ στο στήθος είχε πέσει στη θάλασσα.
Έτσι ο Μαέδρος και ο Μάγκλορ δεν κέρδισαν το πετράδι. Αυτό όμως δεν χάθηκε. Γιατί ο Ούλμο σήκωσε την Έλγουινγκ από τα κύματα και της έδωσε την όψη ενός μεγάλου λευκού πουλιού· και καθώς πετούσε πάνω από τα νερά αναζητώντας τον αγαπημένο της Εαρέντιλ, πάνω στο στήθος της έλαμπε σαν αστέρι το Σίλμαριλ. Και κάποια νύχτα, ο Εαρέντιλ, στο τιμόνι του καραβιού του, την είδε να έρχεται προς το μέρος του σαν άστρο με παράξενη τροχιά πάνω απ’ τη θάλασσα, μια χλωμή φλόγα στα φτερά της καταιγίδας. Και τα τραγούδια λένε πως έπεσε από τον αέρα πάνω στα σανίδια του Βίνγκιλοτ, λιπόθυμη, μισοπεθαμένη από τη βιασύνη της, και ο Εαρέντιλ την πήρε στην αγκαλιά του το πρωί όμως με μάτια έκπληκτα είδε τη γυναίκα του με τη δική της μορφή στο πλευρό του, με τα μαλλιά της στο πρόσωπό του καθώς κοιμόταν.
Μεγάλη ήταν η λύπη του Εαρέντιλ και της Έλγουινγκ για την καταστροφή των Λιμανιών του Σίριον και την αιχμαλωσία των γιων τους. Και φοβήθηκαν πως θα τους σκότωναν, αλλά δεν έγινε έτσι. Γιατί ο Μάγκλορ λυπήθηκε τον Έλρος και τον Ελροντ και τους περιποιήθηκε και αργότερα αναπτύχθηκαν δεσμοί αγάπης ανάμεσά τους, όσο κι αν φαινόταν αδιανόητο κάτι τέτοιο: αλλά η καρδιά του Μάγκλορ είχε βαρεθεί και είχε κουραστεί από το βάρος του τρομερού όρκου.
Όμως ο Εαρέντιλ δεν είδε να του μένει ελπίδα στους τόπους της Μέσης-γης και στράφηκε πάλι απελπισμένος και δεν πήρε το δρόμο
του γυρισμού, αλλά γύρεψε γι' άλλη μια φορά το Βάλινορ με την Έλγουινγκ στο πλευρό του. Στεκόταν τώρα τις περισσότερες φορές στην πλώρη του Βίνγκιλοτ και το Σίλμαριλ βρισκόταν δεμένο στο μέτωπό του και το φως του συνεχώς μεγάλωνε όσο πλησίαζαν τη Δύση. Και οι σοφοί έχουν πει πως ήταν η δύναμη του πετραδιού που τους βοήθησε να φτάσουν κάποτε στα νερά που κανένα πλεούμενο, εκτός από των Τελέρι, δεν ήξερε· κι έφτασαν στα Μαγεμένα Νησιά και ξέφυγαν από τα μάγια τους· και μπήκαν στις Θάλασσες με τις Σκιές και πέρασαν τα σκοτάδια τους· και είδαν το Τολ Ερέσσεα, το Μοναχικό Νησί, αλλά δεν καθυστέρησαν: και τέλος, έριξαν άγκυρα στον κόλπο του Ελνταμάρ και οι Τελέρι είδαν να έρχεται το πλοίο από την Ανατολή και έμειναν κατάπληκτοι βλέποντας από μακριά το φως του Σίλμαριλ που ήταν πολύ μεγάλο. Τότε ο Εαρέντιλ, ο πρώτος από τους ζωντανούς Ανθρώπους, πάτησε στις αθάνατες ακτές· κι εκεί μίλησε στην Έλγουινγκ και σ' εκείνους που ήταν μαζί του, γιατί ήταν και οι τρεις ναυτικοί που είχαν διασχίσει όλες τις θάλασσες μαζί του: Φαλάθαρ, Έρελλοντ και Αεράντιρ ήταν τα ονόματά τους. Και ο Εαρέντιλ τους είπε:
«Εδώ κανείς άλλος εκτός από μένα δεν θα πατήσει το πόδι του μην τυχόν και προκαλέσετε την οργή των Βάλαρ. Εγώ όμως θα επωμισθώ τον κίνδυνο αυτό μόνος μου για χάρη των Δύο Γενών».
Αλλά η Έλγουινγκ απάντησε:
«Τότε οι δρόμοι μας θα χωρίσουν για πάντα, αλλά όλους τους κινδύνους που θα διατρέξεις θα τους περάσω κι εγώ επίσης».
Και πήδησε στο λευκό αφρό και έτρεξε προς το μέρος του· ο Εαρέντιλ όμως λυπήθηκε γιατί φοβόταν το θυμό των Αρχόντων της Δύσης εναντίον του οποιουδήποτε θα τολμούσε να σπάσει την απομόνωση του Αμάν. Κι εκεί αποχαιρέτησαν τους συντρόφους του ταξιδιού τους και χωρίστηκαν απ' αυτούς για πάντα.
Τότε ο Εαρέντιλ είπε στην Έλγουινγκ:
«Περίμενέ με εδώ, γιατί μόνο ένας μπορεί να φέρει το μήνυμα που είναι γραφτό μου να μεταφέρω».
Και ανηφόρισε μονάχος προς το εσωτερικό κι έφτασε στην Καλασίρυα· και του φάνηκε άδεια και σιωπηλή· γιατί, όπως ο Μόργκοθ κι η Ουνγκόλιαντ είχαν έρθει αιώνες πριν, έτσι και τώρα ο Εαρέντιλ είχε έρθει σε ώρα γιορτής και σχεδόν όλα τα Ξωτικά είχαν πάει στη Βάλιμαρ ή ήταν συγκεντρωμένα στα δώματα του Μάνγουε στο Τανίκουετιλ και πολύ λίγα είχαν μείνει να φρουρούν τα τείχη του Τίριον.
Ήταν όμως μερικοί που τον είδαν από μακριά καθώς και το μεγάλο φως που κρατούσε, κι έτρεξαν βιαστικά στη Βάλιμαρ. Και ο Εαρέντιλ ανέβηκε το μεγάλο λόφο του Τούνα και τον βρήκε γυμνό: και μπήκε στους δρόμους του Τίριον και τους βρήκε άδειους· και η καρδιά του ήταν βαριά, γιατί φοβήθηκε πως κάποιο κακό είχε βρει ακόμη και το Ευλογημένο Βασίλειο. Περπατούσε στους έρημους δρόμους του Τίριον και η σκόνη στα ρούχα και τα παπούτσια του ήταν διαμαντόσκονη και έλαμπε και γυαλοκοπούσε καθώς ανέβαινε τις μεγάλες λευκές σκάλες. Και φώναζε δυνατά σε πολλές γλώσσες Ανθρώπων και Ξωτικών, αλλά δεν υπήρχε κανείς να του απαντήσει. Γι' αυτό, στο τέλος γύρισε πίσω κατά τη θάλασσα. Αλλά εκεί που έπαιρνε το δρόμο για την παραλία, κάποιος που στεκόταν πάνω στο λόφο του φώναξε με μεγάλη φωνή και του είπε:
«Χαίρε, Εαρέντιλ, εσύ που απ' όλους τους ναυτικούς είσαι ο πιο ξακουστός, εσύ που ενώ σε περιμέναμε, ήρθες χωρίς να το πάρουμε είδηση, εσύ που ποθούσαμε τον ερχομό σου και ήρθες όταν είχαμε απελπιστεί. Χαίρε, Εαρέντιλ, εσύ που μεταφέρεις το πριν τον Ήλιο και τη Σελήνη φως! Εσύ που είσαι το αγλάισμα των Παιδιών της Γης, άστρο στο σκοτάδι, κόσμημα το ηλιοβασίλεμα, ακτινοβόλος την αυγή!»
Εκείνη η φωνή ήταν η φωνή του Έονγους, του αγγελιαφόρου του Μάνγουε, που ήρθε από τη Βάλιμαρ και κάλεσε τον Εαρέντιλ να παρουσιαστεί μπροστά στις Δυνάμεις της Άρντα. Και ο Εαρέντιλ πέρασε στο Βάλινορ και στα δώματα της Βάλιμαρ και ποτέ ξανά δεν πάτησε το πόδι του στη γη των ανθρώπων. Τότε οι Βάλαρ έκαναν σύσκεψη όλοι μαζί και κάλεσαν τον Ούλμο από τα βάθη της θάλασσας· και ο Εαρέντιλ στάθηκε μπροστά τους και παρέδωσε το μήνυμα των Δύο Γενών. Αφέση ζήτησε για τους Νόλντορ και οίκτο για τα μεγάλα τους βάσανα και έλεος για τους ανθρώπους και τα Ξωτικά και βοήθεια στην ανάγκη τους. Και η παράκλησή του εισακούστηκε.
Και λέγεται ανάμεσα στα Ξωτικά ότι, αφού έφυγε ο Εαρέντιλ αναζητώντας την Έλγουινγκ τη γυναίκα του, ο Μάντος μίλησε σχετικά με την τύχη του· και είπε:
«Επιτρέπεται Άνθρωπος θνητός να πατήσει τη γη των αθανάτων και να ζήσει;» Αλλά ο Ούλμο απάντησε:
«Γι' αυτόν το λόγο γεννήθηκε στον κόσμο. Και πες μου: είναι ο Εαρέντιλ γιος του Τούορ της γενιάς του Χάντορ, ή γιος της Ίντριλ, της θυγατέρας του Τούργκον, από τον Ξωτικο-οίκο του Φίνγουε;» Και ο Μάντος απάντησε:
«Το ίδιο και οι Νόλντορ, που πήγαν με τη θέλησή τους στην εξορία, δεν επιτρέπεται να γυρίσουν εδώ». 
Αλλά όταν μίλησαν όλοι, ο Μάνγουε ανακοίνωσε την απόφασή του και είπε:
«Στην υπόθεση αυτή σ' εμένα έχει δοθεί η εξουσία να κρίνω. Ο κίνδυνος τον οποίο τόλμησε από αγάπη για τα Δύο Γένη δε θα πλήξει τον Εαρέντιλ ούτε τη γυναίκα του την Έλγουινγκ, που διακινδύνευσε χάρη στην αγάπη της γι' αυτόν· όμως δε θα περπατήσουν ποτέ πια ανάμεσα στα Ξωτικά και τους Ανθρώπους στις Εξώτερες Χώρες. Και αυτή είναι η απόφασή μου σχετικά μ' αυτούς· στον Εαρέντιλ και την Έλγουινγκ και στα παιδιά τους δίνω την άδεια, στον καθένα ξεχωριστά, να διαλέξουν ελεύθερα με ποιο γένος θα δέσουν τη μοίρα τους και με ποιο γένος θα κριθούν».
Όταν, λοιπόν, ο Εαρέντιλ απουσίασε για πολύ καιρό, η Έλγουινγκ φοβήθηκε τη μοναξιά· και καθώς πλανιόταν στην άκρη της θάλασσας, πλησίασε το Αλκουαλόντε, όπου βρισκόταν ο στόλος των Τελέρι. Εκεί οι Τελέρι έγιναν φίλοι της και άκουγαν τις ιστορίες της για το Ντόριαθ και την Γκοντόλιν και τα βάσανα του Μπελέριαντ και πλημμύρισαν οίκτο και δέος· κι εκεί τη βρήκε ο Εαρέντιλ, επιστρέφοντας στο Λιμάνι των Κύκνων. Αλλά πριν περάσει πολύς καιρός, τους κάλεσαν στη Βάλιμαρ· κι εκεί τους ανακοινώθηκε η απόφαση του Αρχαίου Βασιλιά.
Τότε ο Εαρέντιλ είπε στην Έλγουινγκ:
«Διάλεξε εσύ, γιατί εμένα μ' έχει κουράσει ο κόσμος». Και η Έλγουινγκ διάλεξε να κριθεί μαζί με τα Πρωτογέννητα Παιδιά του Ιλούβαταρ εξαιτίας της Λούθιεν· και για χάρη της ο Εαρέντιλ διάλεξε το ίδιο, αν και η καρδιά του ήταν περισσότερο με τη γενιά των Ανθρώπων και το λαό του πατέρα του. Τότε, με εντολή των Βάλαρ ο Έονγουε πήγε στις ακτές του Αμάν, εκεί που ήταν ακόμη οι σύντροφοι του Εαρέντιλ περιμένοντας νέα· και πήρε ένα πλοίο κι έβαλε εκεί μέσα τους τρεις ναυτικούς και οι Βάλαρ τους έστειλαν πίσω στην Ανατολή μ' έναν δυνατό άνεμο. Αλλά το Βίνγκιλοτ το πήραν και το καθαγίασαν και το πέρασαν από το Βάλινορ και το πήγαν στην άκρη του κόσμου· κι εκεί το πέρασαν από την Πόρτα της Νύχτας και το σήκωσαν ψηλά στους ουράνιους ωκεανούς.
Αυτό το πλοίο, τώρα, το έκαναν όμορφο και θαυμαστό και το γέμισαν με μια φλόγα που τρεμόπαιζε, καθαρή και λαμπερή· και ο Εαρέντιλ ο Ναυτικός καθόταν στο πηδάλιο, αστραφτερός από τη σκόνη των Ξωτικο-πετραδιών, και το Σίλμαριλ ήταν δεμένο στο μέτωπό του. Μ' εκείνο το πλοίο ταξίδευε μακριά, ως τα άστρα· αλλά πιο συχνά ήταν ορατός την αυγή ή το απόβραδο, ν' αστράφτει στην ανατολή ή τη δύση του Ήλιου, καθώς γύριζε στο Βάλινορ από ταξίδια πέρα απ' τα όρια του κόσμου.
Σ' εκείνα τα ταξίδια η Έλγουινγκ δεν πήγαινε, γιατί δεν άντεχε τα παγωμένα κι απάτητα άστρα κι αγαπούσε περισσότερο τη γη και τους μυρωμένους ανέμους που φυσούν στη θάλασσα και στους λόφους. Γι' αυτό της έχτισαν ένα λευκό πύργο στα βόρεια, στα όρια της Διαχωριστικής Θάλασσας· κι εκεί κατά καιρούς πήγαιναν όλα τα θαλασσοπούλια της Γης. Και λέγεται πως η Έλγουινγκ έμαθε τις γλώσσες των πουλιών που κάποτε είχε κι αυτή πάρει τη μορφή τους· και της δίδαξαν πώς να πετάει, και τα φτερά της ήταν λευκά και ασημόγκριζα. Και πότε πότε, όταν ο Εαρέντιλ γυρίζοντας πλησίαζε πάλι την Άρντα, εκείνη πήγαινε πετώντας να τον συναντήσει, έτσι όπως είχε πετάξει πολύ παλιά, όταν είχε σωθεί από τη θάλασσα. Τότε, όσοι είχαν κοφτερή ματιά από τα ξωτικά που ζούσαν στο Μοναχικό Νησί την έβλεπαν σαν λευκό πουλί, λαμπερό, ρόδινο στο φως του δειλινού, να ανεβαίνει πετώντας όλο χαρά να χαιρετίσει τον ερχομό του Βίνγκιλοτ στο λιμάνι.
Όταν, λοιπόν, ξεκίνησε για πρώτη φορά το Βίνγκιλοτ ν' ανοίξει πανιά στις ουράνιες θάλασσες, σηκώθηκε απρόσμενα, αστραφτερό και φωτεινό· και ο κόσμος της Μέσης-γης το είδε από μακριά κι απόρησε. Και το πήραν για καλό οιωνό και το ονόμασαν Γκιλ-Εστελ, το Άστρο της μεγάλης Ελπίδας. Και όταν αυτό το καινούριο αστέρι φάνηκε το βράδυ, ο Μαέδρος είπε στον αδελφό του τον Μάγκλορ:
«Αυτό που λάμπει τώρα στη Δύση δεν είναι ένα Σίλμαριλ;» Και ο Μάγκλορ απάντησε:
«Αν αυτό που είδαμε να πέφτει στη θάλασσα είναι στ' αλήθεια το Σίλμαριλ, που σηκώνεται τώρα με τη δύναμη των Βάλαρ, ας χαρούμε· γιατί τώρα η δόξα του είναι ορατή από πολλούς και είναι και ασφαλισμένο από κάθε κακό». Τότε τα Ξωτικά κοίταξαν ψηλά κι έπαψαν να είναι απελπισμένα· αλλά ο Μόργκοθ γέμισε αμφιβολία.
Λέγεται όμως ότι ο Μόργκοθ δεν περίμενε την επίθεση που του ήρθε από τη Δύση: γιατί τόσο πολύ είχε μεγαλώσει η υπερηφάνειά του, που πίστευε ότι κανείς ποτέ δε θα ξαναπολεμούσε ανοιχτά εναντίον του. Και επιπλέον, νόμιζε πως είχε για πάντα αποξενώσει τους Νόλντορ από τους Άρχοντες της Δύσης και πως οι Βάλαρ, ικανοποιημένοι στην ευδαιμονία του βασιλείου τους, δεν θα έδιναν σημασία στο βασίλειό του στον έξω κόσμο: γιατί γι' αυτόν που δεν έχει οίκτο, τα έργα από οίκτο είναι πάντα παράξενα και πέρα απ' τους υπολογισμούς του. Ο στρατός όμως των Βάλαρ ετοιμάστηκε για μάχη· και κάτω απ' τις λευκές σημαίες τους προχωρούσαν οι Βάνυαρ, ο λαός του Ίνγουε, κι επίσης όσοι από τους Νόλντορ δεν είχαν φύγει ποτέ από το Βάλινορ, που αρχηγός τους ήταν ο Φινάρφιν ο γιος του Φίνγουε.
Ελάχιστοι από τους Τελέρι ήταν πρόθυμοι να πάνε στον πόλεμο, γιατί δεν ξεχνούσαν το φονικό στο Λιμάνι των Κύκνων και την αρπαγή των πλοίων τους· άκουσαν όμως την Έλγουινγκ, την κόρη του Ντίορ Έλουχίλ, που προερχόταν από τη γενιά τους, και έστειλαν αρκετούς ναυτικούς για να κυβερνήσουν τα καράβια που μετέφεραν τις δυνάμεις του Βάλινορ ανατολικά, περνώντας τη θάλασσα. Αλλά έμειναν στα σκάφη τους και κανείς τους δεν πάτησε το πόδι του στις Δώθε Χώρες.
Για την πορεία των δυνάμεων των Βάλαρ στα βόρεια της Μέσης-γης λίγα λέγονται: γιατί μαζί τους δεν ήταν κανένας από κείνα τα Ξωτικά που είχαν εγκατασταθεί και είχαν υποφέρει στις Δώθε Χώρες και που δημιουργούσαν τις ιστορίες εκείνων των ημερών που απομένει είναι γνωστές· και πληροφορίες εκείνων των γεγονότων έμαθαν μόνο πολύ αργότερα, από τους συγγενείς τους στο Αμάν. Αλλά, τέλος, ήρθε από τη Δύση η δύναμη του Βάλινορ και η πρόκληση από τις τρομπέτες του Έονγουε έφτασε στα ουράνια· και το Μπελέριαντ φλογίστηκε από το μεγαλείο των όπλων τους, γιατί ο στρατός των Βάλαρ είχε νεανική, όμορφη και τρομερή εμφάνιση και τα βουνά έτρεμαν κάτω από τα πόδια τους.
Η συνάντηση των δυνάμεων της Δύσης και του Βορρά λέγεται η
Μεγάλη Μάχη και ο Πόλεμος της Οργής. Εκεί συγκεντρώθηκε ολόκληρη η δύναμη του Θρόνου του Μόργκοθ, που είχε μεγαλώσει και είχε γίνει ανυπολόγιστη, έτσι ώστε η Ανφάουγκλιθ δεν τη χωρούσε· και όλος ο Βορράς φλεγόταν από τον πόλεμο.
Αλλά δεν τον ωφέλησε σε τίποτα. Οι Μπάλρογκ αφανίστηκαν εκτός από μερικούς που το 'βαλαν στα πόδια και κρύφτηκαν σε απρόσιτες σπηλιές στα έγκατα της γης· και οι αμέτρητες λεγεώνες των Ορκ χάθηκαν σαν άχυρα σε μεγάλη φωτιά, ή παρασύρθηκαν σαν ξερά φύλλα από καυτό άνεμο. Ελάχιστοι απόμειναν για να ενοχλούν τον κόσμο για πολλά χρόνια στο μέλλον. Και όσοι, λίγοι, είχαν απομείνει από τους τρεις οίκους των Ξωτικοφίλων, οι Πατέρες των Ανθρώπων, πολέμησαν στο πλευρό των Βάλαρ· και πήραν εκδίκηση εκείνες τις μέρες για τον Μπάραγκοῦντ και τον Μπαραχίρ, τον Γκάλντορ και τον Γκούντορ, τον Χούορ και τον Χούριν και για πολλούς άλλους από τους άρχοντές τους. Αλλά ένα μεγάλο μέρος από τους γιους των ανθρώπων είτε από τους ανθρώπους του Ούλντορ είτε άλλοι νεόφερτοι από την ανατολή, βάδισαν στο πλευρό του Εχθρού· και τα Ξωτικά δεν το ξεχνούν.
Τότε, βλέποντας ότι οι στρατιές του έχαναν και η δύναμή του σκόρπιζε, ο Μόργκοθ δείλιασε και δεν τόλμησε να βγει μπροστά ο ίδιος. Αλλά εξαπέλυσε εναντίον των εχθρών του την τελευταία απελπισμένη επίθεση που είχε ετοιμάσει. Από τα έγκατα της Άνγκμπανε πετάχτηκαν οι φτερωτοί δράκοι που δεν τους είχαν ξαναδεί· και τόσο ξαφνική και καταστροφική ήταν η επίθεση αυτού του φτερωτού σώματος, που οι δυνάμεις των Βάλαρ υποχώρησαν, γιατί ο ερχομός των δράκων συνοδευόταν από βροντές κι αστραπές και καταιγίδα φωτιάς.
Αλλά ήρθε ο Εαρέντιλ λάμποντας όλο φλόγα, και γύρω από το Βίνγκιλοτ ήταν συγκεντρωμένα όλα τα μεγάλα πουλιά του ουρανού με αρχηγό τους τον Θορόντορ. Και μάχη γινόταν στον αέρα μια ολόκληρη μέρα και μια σκοτεινή νύχτα αμφιβολίας. Πριν ανατείλει ο ήλιος, ο Εαρέντιλ σκότωσε τον Άνκαλαγκον τον Μαύρο, τον δυνατότερο απ' όλο το δρακοστρατό, και τον έριξε κάτω απ' τα ουράνια· κι έπεσε πάνω στις κορφές των Θανγκορόντριμ, που κομματιάστηκαν στο πέσιμό του. Τότε βγήκε ο ήλιος και ο στρατός των Βάλαρ υπερίσχυσε και σχεδόν όλοι οι δράκοι αφανίστηκαν· και όλα τα μπουντρούμια του Μόργκοθ διαλύθηκαν και ξεσκεπάστηκαν και η δύναμη των Βάλαρ έφτασε ως τα βάθη της γης. Εκεί, λοιπόν, ο Μόργκοθ παγιδεύτηκε, άνανδρος ως το τέλος. Και πήγε και χώθηκε στα πιο βαθιά του λαγούμια, και ζήτησε ειρήνη και συγχώρεση: αλλά του έκοψαν τα πόδια και τον έριξαν με το πρόσωπο καταγής. Τότε τον έδεσαν με την αλυσίδα Ανγκάινορ, που είχε φορέσει παλιά, και τη σιδερένια κορόνα του την έκαναν κολάρο για το λαιμό του και το κεφάλι του το δίπλωσαν στα γόνατά του. Και τα δύο Σίλμαριλ που απέμεναν στον Μόργκοθ του τα πήραν από την κορόνα του και έλαμψαν αμόλυντα κάτω από τον ουρανό: και ο Έονγουε τα πήρε και τα φύλαξε.
Έτσι ήρθε το τέλος της δύναμης της Άνγκμπαντ στο Βορρά και το βασίλειο του κακού εξαφανίστηκε· και από τα βαθιά μπουντρούμια ένα πλήθος σκλάβοι είδαν το φως της μέρας εκεί που δεν το έλπιζαν· και είδαν έναν κόσμο που είχε αλλάξει. Γιατί τόσο μεγάλη ήταν η οργή των αντιπάλων εκείνων, που οι βόρειες περιοχές του δυτικού κόσμου κόπηκαν στη μέση και η θάλασσα μπήκε βουίζοντας απ' τα διάφορα χάσματα και δημιουργήθηκε σύγχυση και μεγάλος θόρυβος· και ποτάμια χάθηκαν ή βρήκαν νέους δρόμους και οι κοιλάδες υψώθηκαν και τα βουνά καταπατήθηκαν· και ο Σίριον δεν υπήρχε πια.
Τότε ο Έονγουε σαν αγγελιαφόρος του Αρχαίου Βασιλιά κάλεσε τα Ξωτικά του Μπελέριαντ να φύγουν από τη Μέση-γη. Ο Μαέδρος, όμως, και ο Μάγκλορ δεν ήθελαν ν' ακούσουν και προετοιμάζονταν, αν και με κούραση και απέχθεια τώρα, να δοκιμάσουν απελπισμένα να εκπληρώσουν τον όρκο τους· γιατί ήταν διατεθειμένοι να πολεμήσουν για τα Σίλμαριλ, εφόσον τα κρατούσαν άλλοι, ακόμη κι εναντίον του νικηφόρου στρατού του Βάλινορ, ακόμη κι αν τα 'βαζαν με όλον τον κόσμο μόνοι τους. Κι έτσι έστειλαν μήνυμα στον Έονγουε ζητώντας του να παραδώσει τώρα τα πετράδια εκείνα, τα οποία είχε κατασκευάσει παλιά ο πατέρας τους ο Φέανορ και του τα είχε κλέψει ο Μόργκοθ.
Αλλά ο Έονγουε απάντησε ότι το δικαίωμα στα έργα του πατέρα τους, που οι γιοι του Φέανορ το είχαν παλιά, τώρα το είχαν χάσει εξαιτίας των πολλών και σκληρών τους πράξεων, επειδή τους έχει τυφλώσει ο όρκος τους κι ακόμα περισσότερο, επειδή σκότωσαν τον Ντίορ και έκαναν επίθεση εναντίον των Λιμανιών. Το φως των Σίλμαριλ πρέπει τώρα να πάει στη Δύση απ' όπου προήλθε αρχικά· και ο Μαέδρος και ο Μάγκλορ πρέπει να επιστρέψουν στο Βάλινορ κι εκεί να περιμένουν την κρίση των Βάλαρ, που μόνο με εντολή τους ο Έονγουε θα παρέδινε τα πετράδια από τη φύλαξή του. Τότε ο Μάγκλορ πεθύμησε στ' αλήθεια να παραδοθεί, γιατί η καρδιά του ήταν γεμάτη λύπη, και είπε:
«Ο όρκος δε λέει πως πρέπει να βιαζόμαστε και ίσως στο Βάλινορ να συγχωρεθούν και να ξεχαστούν όλα, και να τα πάρουμε πίσω ειρηνικά».
Αλλά ο Μαέδρος απάντησε πως αν γύριζαν στο Αμάν και οι Βάλαρ δεν τους έδιναν χάρη, τότε ο όρκος τους θα εξακολουθούσε να ισχύει, αλλά η εκπλήρωσή του θα ήταν αδύνατη· και είπε:
«Ποιος μπορεί να πει τι τρομερή τιμωρία θα μας επιβληθεί, αν δεν υπακούσουμε στις Δυνάμεις στη χώρα τους, ή βάλουμε ποτέ σκοπό να φέρουμε ξανά τον πόλεμο στην ιερή χώρα;»
Ο Μάγκλορ όμως εξακολουθούσε να διαφωνεί λέγοντας:
«Αν ο ίδιος ο Μάνγουε και η Βάρντα αρνηθούν την εκπλήρωση ενός όρκου, στον οποίο τους έχουμε επικαλεστεί ως μάρτυρες, δεν ακυρώνεται ο όρκος;»
Και ο Μαέδρος απάντησε:
«Πώς όμως θα φτάσουν οι φωνές μας ως τον Ιλούβαταρ, πέρα από τους Κύκλους του Κόσμου; Και μες στην τρέλα μας ορκιστήκαμε στο όνομα του Ιλούβαταρ και είπαμε να μας βρει Αιώνιο Σκοτάδι αν δεν κρατήσουμε το λόγο μας. Ποιος θα μας απαλλάξει;»
«Αν κανείς δεν μπορεί να μας απαλλάξει», είπε ο Μάγκλορ, «τότε σίγουρα το Αιώνιο Σκοτάδι θα είναι η μοίρα μας, είτε κρατήσουμε είτε αθετήσουμε τον όρκο μας· λιγότερο όμως κακό θα κάνουμε αν τον παραβούμε».
Τέλος, όμως, υποχώρησε στη θέληση του Μαέδρος και συσκέφτηκαν μαζί πώς να βάλουν χέρι στα Σίλμαριλ. Και μεταμφιέστηκαν και ήρθαν τη νύχτα στο στρατόπεδο του Έονγουε και σύρθηκαν κρυφά στο μέρος που φρουρούσαν τα Σίλμαριλ και σκότωσαν τους φρουρούς και πήραν τα πετράδια. Τότε όλο το στρατόπεδο ξεσηκώθηκε εναντίον τους κι αυτοί ετοιμάστηκαν να πεθάνουν αμυνόμενοι ως το τέλος. Ο Έονγουε όμως δεν επέτρεψε να σκοτώσουν τους γιους του Φέανορ· και φεύγοντας χωρίς να τους πολεμήσει κανείς, πήγαν μακριά. Ο καθένας τους πήρε από ένα Σίλμαριλ, γιατί είπαν:
«Αφού το ένα είναι χαμένο για μας και δεν απομένουν παρά δύο, και εμείς είμαστε μόνοι δύο που έχουμε μείνει από τα αδέλφια, είναι φανερό πως η μοίρα θέλει να μοιραστούμε τα κειμήλια του πατέρα μας».
Αλλά το πετράδι έκαψε το χέρι του Μαέδρος με πόνο ανυπόφορο· και κατάλαβε πως είχε γίνει ό,τι είχε πει ο Έονγουε και το δικαίωμά του είχε χαθεί και ο όρκος του ήταν μάταιος. Και επειδή υπέφερε πολύ και είχε απελπιστεί, έπεσε σ' ένα χάσμα γεμάτο φωτιά και αυτό ήταν το τέλος του· και το Σίλμαριλ που κρατούσε έπεσε στην αγκαλιά της Γης.
Και λέγεται και για τον Μάγκλορ πως δεν μπορούσε να αντέξει τον πόνο, με τον οποίο τον βασάνιζε το Σίλμαριλ· και, τελικά, το πέταξε στη Θάλασσα κι από τότε πλανιέται αιώνια στις ακτές και τραγουδά πονεμένος και μετανιωμένος πλάι στα κύματα. Γιατί ο Μάγκλορ ήταν από τους μεγάλους αοιδούς της αρχαίας εποχής, δεύτερος μετά τον Ντάερον του Ντόριαθ· αλλά ποτέ δε γύρισε πίσω, στον κόσμο των Ξωτικών. Κι έτσι τα Σίλμαριλ βρήκαν τον τόπο της αιώνιας κατοικίας τους: το ένα στα ουράνια, το άλλο στη φωτιά στην καρδιά του κόσμου και το τρίτο στα βαθιά νερά.
Εκείνες τις μέρες ναυπηγήθηκαν πολλά πλοία στις ακτές της Δυτικής Θάλασσας· και από κει, σχηματίζοντας πολλούς στόλους, οι Έλνταρ άνοιξαν πανιά για τη Δύση και δε γύρισαν ποτέ πίσω στους τόπους του θρήνου και του πολέμου. Και οι Βάνυαρ με τα άσπρα τους λάβαρα γύρισαν θριαμβευτικά στο Βάλινορ· αλλά η χαρά της νίκης τους ήταν λειψή, γιατί γύριζαν χωρίς τα Σίλμαριλ από την κορόνα του Μόργκοθ και ήξεραν πως εκείνα τα πετράδια δεν υπήρχε περίπτωση να βρεθούν ή να συγκεντρωθούν ξανά εκτός κι αν ο κόσμος διαλυόταν και γινόταν από την αρχή.
Και όταν ήρθαν στη Δύση τα Ξωτικά του Μπελέριαντ, εγκαταστάθηκαν στο Τολ Ερέσσεα, το Μοναχικό Νησί, που βλέπει και στην ανατολή και στη δύση· από 'δω μπορούσαν να έρθουν και στο Βάλινορ. Έγιναν πάλι δεκτοί στην αγάπη του Μάνγουε και οι Βάλαρ τους συγχώρεσαν· και οι Τελέρι συγχώρεσαν το αρχαίο κακό και η κατάρα λύθηκε.
Δεν ήταν όμως όλα τα Ξωτικά πρόθυμα να εγκαταλείψουν τις Εξώτερες Χώρες, όπου για τόσους αιώνες είχαν υποφέρει και είχαν ζήσει· και κάποιοι καθυστέρησαν για πολλούς αιώνες στη Μέση-γη. Ανάμεσά τους ήταν ο Κίρνταν ο Ναυπηγός και ο Κέλεμπορν του Ντόριαθ με την Γκαλάντριελ τη γυναίκα του, που μόνη απόμεινε από κείνους που ήταν επικεφαλής των Νόλντορ στην εξορία στο Μπελέριαντ. Στη Μέση-γη έμεινε επίσης ο Γκιλ-γκάλαντ, ο Υψηλός Βασιλιάς, και μαζί του ήταν ο Ελροντ ο Μισο-ξωτικός, που διάλεξε και του επιτράπηκε να συμπεριληφθεί στους Έλνταρ· ο αδελφός του, όμως, ο Έλρος διάλεξε να μείνει με τους ανθρώπους. Και μόνο από αυτούς τους αδελφούς έχει μεταφερθεί στους ανθρώπους το αίμα των Πρωτογέννητων και η κληρονομιά των Ιερών πνευμάτων που υπήρχαν πριν την Άρντα· γιατί ήταν γιοι της Έλγουινγκ, κόρης του Ντίορ, γιου της Λούθιεν, που ήταν παιδί του Θίνγκολ και της Μέλιαν· και ο πατέρας τους ο Εαρέντιλ ήταν ο γιος της Ίντριλ Κελεμπρίνταλ, κόρης του Τούργκον της Γκοντόλιν.
Αλλά τον Μόργκοθ οι Βάλαρ τον πέταξαν έξω από την Πόρτα της Νύχτας, πέρα από τα Τείχη του Κόσμου, στο Άχρονο Κενό· κι έβαλαν μόνιμη φρουρά πάνω σ' εκείνα τα τείχη, κι ο Εαρέντιλ αγρυπνά από τις επάλξεις του ουρανού. Όμως τα ψέματα που ο Μέλκορ, ο πανίσχυρος και καταραμένος, ο Μόργκοθ Μπαούγκλιρ, η Δύναμη του Τρόμου και του Μίσους, έσπειρε στις καρδιές των Ξωτικών και των Ανθρώπων είναι σπόρος που δεν πεθαίνει και δεν μπορεί να καταστραφεί· και κατά καιρούς ξεφυτρώνει και κάνει μαύρα φρούτα ακόμη και ως τις πιο έσχατες μέρες.
Εδώ τελειώνει το Σιλμαρίλλιον. Κι αν από τα υψηλά και τα ωραία περνά στο σκοτάδι και την καταστροφή, αυτή ήταν από παλιά η μοίρα της Σπιλωμένης Άρντα· κι αν πρόκειται να επέλθει κάποια αλλαγή και επανορθωθεί η Σπίλωση, ο Μάνγουε και η Βάρντα μπορεί να το γνωρίζουν· αλλά αυτό δεν το έχουν αποκαλύψει και δεν έχει δηλωθεί στις προφητείες του Μάντος.



ΑΚΑΛΛΑΜΠΕΘ
Η Πτώση του Νούμενορ
Λένε οι Έλνταρ ότι οι Άνθρωποι ήρθαν στον κόσμο την εποχή της Σκιάς του Μόργκοθ και γρήγορα βρέθηκαν κάτω από την εξουσία του, γιατί έστειλε τους απεσταλμένους του ανάμεσά τους κι άκουσαν τα πονηρά και δόλια λόγια του και άρχισαν να λατρεύουν το Σκοτάδι που όμως το φοβούνταν. Αλλά υπήρχαν και κάποιοι που αποστράφηκαν το κακό και άφησαν τους τόπους των δικών τους και πλανήθηκαν όλο και πιο δυτικά, γιατί είχαν ακούσει τη φήμη ότι στη Δύση υπήρχε ένα φως που η Σκιά δεν μπορούσε να το θαμπώσει. Οι υπηρέτες του Μόργκοθ τους καταδίωκαν με μίσος και η πορεία τους ήταν μακρόχρονη και σκληρή. Τελικά, όμως, έφτασαν στις περιοχές που έβλεπαν στη μεριά της Θάλασσας και μπήκαν στο Μπελέριαντ τις μέρες του Πολέμου των Πετραδιών. Εντάιν ονομάστηκαν στη γλώσσα των Σίνταρ και έγιναν φίλοι και σύμμαχοι των Έλνταρ και έκαναν μεγάλα ανδραγαθήματα στον πόλεμο κατά του Μόργκοθ.
Από αυτούς προερχόταν, από την πλευρά των πατέρων του, ο Λαμπερός Εαρέντιλ και στην Ωδή του Εαρέντιλ εξιστορείται πως, στο τέλος, όταν η νίκη του Μόργκοθ ήταν σχεδόν ολοκληρωτική, αυτός έφτιαξε το καράβι του Βίνγκιλοτ, που οι Άνθρωποι το ονόμασαν Ροθίνζιλ, και ταξίδεψε σε θάλασσες αταξίδευτες αναζητώντας ασταμάτητα το Βάλινορ, γιατί ποθούσε να παρουσιαστεί και να μιλήσει μπροστά στις Δυνάμεις εκ μέρους των Δύο Γενών, μήπως οι Βάλαρ δείξουν οίκτο και τους στείλουν βοήθεια στην έσχατη ανάγκη τους. Γι' αυτό και από τα Ξωτικά και από τους Ανθρώπους ονομάζεται Εαρέντιλ ο Ευλογημένος, γιατί πέτυχε στην αποστολή του έπειτα από μακρόχρονους μόχθους και πολλούς κινδύνους και από το Βάλινορ εξορμήθηκε η στρατιά των Αρχόντων της Δύσης. Ο Εαρέντιλ όμως δεν γύρισε ποτέ πίσω στους τόπους που είχε αγαπήσει. Στη Μεγάλη Μάχη, όταν, επιτέλους, ο Μόργκοθ έπεσε και τα Θανγκορόντριμ έγιναν συντρίμμια, μόνο οι Εντάιν από τα γένη των Ανθρώπων πολέμησαν με το μέρος των Βάλαρ, ενώ πολλοί άλλοι πολέμησαν στο πλευρό του Μόργκοθ. Και μετά τη νίκη των Αρχόντων της Δύσης, όσοι από τους πονηρούς Ανθρώπους γλίτωσαν, τράπηκαν σε φυγή πίσω στην ανατολή, όπου πολλοί όμοιοι τους πλανιόνταν σε ακαλλιέργητους τόπους, άγριοι και δίχως νόμους, αρνούμενοι εξίσου τα καλέσματα και των Βάλαρ και του Μόργκοθ. Και οι πονηροί Άνθρωποι πήγαν ανάμεσά τους και έριξαν πάνω τους μια σκιά φόβου και έγιναν βασιλιάδες τους. Τότε οι Βάλαρ εγκατέλειψαν για λίγο καιρό τους Ανθρώπους της Μέσης-γης που είχαν αρνηθεί το κάλεσμά τους και είχαν πάρει για κυρίους τους τους φίλους του Μόργκοθ, και οι Άνθρωποι ζούσαν στο σκοτάδι και τους ταλαιπωρούσαν πολλά πονηρά όντα που είχε επινοήσει ο Μόργκοθ τις μέρες της κυριαρχίας του: δαίμονες και δράκοι και παραμορφωμένα τέρατα και οι ακάθαρτοι Ορκ, που αποτελούν κακέκτυπα των Παιδιών του Ιλούβαταρ. Και η μοίρα των Ανθρώπων ήταν όλο δυστυχία. Αλλά ο Μάνγουε έδιωξε τον Μόργκοθ και τον έκλεισε πέρα από τον Κόσμο, στο Χάος που βρίσκεται απ' έξω, και δεν μπορεί ο ίδιος να γυρίσει πίσω στον Κόσμο, παρών και ορατός, όσο οι Αρχοντες της Δύσης κάθονται στους θρόνους τους. Όμως οι σπόροι που είχε φυτέψει εξακολουθούσαν να αυξάνονται και να βγάζουν φύλλα και κλαδιά και πονηρούς καρπούς αν τους φρόντιζε κάποιος. Γιατί η θέλησή του έμεινε και καθοδηγούσε τους υπηρέτες του παρακινώντας τους αδιάλειπτα να εμποδίζουν τη θέληση των Βάλαρ και να καταστρέφουν όσους υπάκουαν σ' αυτούς. Αυτό το γνώριζαν πολύ καλά οι Αρχοντες της Δύσης. Όταν, λοιπόν, διώχτηκε ο Μόργκοθ, έκαναν συμβούλιο σχετικά με τους επερχόμενους αιώνες. Κάλεσαν τους Έλνταρ να επιστρέψουν στη Δύση και όσοι άκουσαν το κάλεσμα εγκαταστάθηκαν στο Νησί Ερέσσεα. Εκεί υπάρχει ένα λιμάνι που ονομάζεται Αβαλλόνε, γιατί είναι από όλες τις πόλεις η πιο κοντινή στο Βάλινορ. Ο πύργος του Αβαλλόνς είναι το πρώτο πράγμα που βλέπει ο ναυτικός όταν πλησιάσει τις Χώρες των Αθανάτων διασχίζοντας τις λεύγες της Θάλασσας. Στους Πατέρες των Ανθρώπων των τριών πιστών οίκων δόθηκαν επίσης πλούσιες αμοιβές. Ο Εονγουε πήγε ανάμεσά τους και τους δίδαξε, και τους δόθηκε σοφία και δύναμη και ζωή μεγαλύτερης διάρκειας από οποιονδήποτε άλλο θνητό. Δημιουργήθηκε ένας τόπος για να εγκατασταθούν οι Εντάιν, που δεν ήταν ούτε τμήμα της Μέσης-γης ούτε του Βάλινορ, γιατί τον χώριζε από τα δυο η πλατιά θάλασσα. Ήταν όμως πιο κοντά στο Βάλινορ. Ο Όσσε τον έβγαλε από τα βάθη του Μεγάλου Νερού και ο Άουλε τον διαμόρφωσε και η Γιαβάννα τον πλούτισε, και οι Έλνταρ έφεραν εκεί λουλούδια και συντριβάνια από το Τολ Ερέσσεα. Αυτήν τη γη οι Βάλαρ την ονόμασαν Άντορ, Γη και Δώρο, και το Αστρο του Εαρέντιλ έλαμπε φωτεινό στη Δύση σαν ένδειξη ότι όλα ήταν έτοιμα και σαν οδηγός στη θάλασσα, και οι Άνθρωποι έβλεπαν με θαυμασμό εκείνη την ασημένια φλόγα στα μονοπάτια του Ήλιου.
Τότε οι Εντάιν άνοιξαν πανιά πάνω στα βαθιά νερά ακολουθώντας το Αστέρι. Οι Βάλαρ γαλήνεψαν τη θάλασσα για πολλές μέρες κι έστειλαν ηλιοφάνεια και ούριο άνεμο, έτσι που τα νερά γυαλοκοπούσαν στα μάτια των Εντάιν σαν αστραφτερό γυαλί και ο αφρός πεταγόταν σαν το χιόνι μπροστά από την πλώρη των καραβιών τους. Τόσο λαμπερό όμως ήταν το Ροθίνζιλ, που ακόμη και το πρωί οι Άνθρωποι μπορούσαν να το δουν να τρεμοπαίζει στη Δύση και τις ασυννέφιαστες νύχτες έλαμπε μόνο του, γιατί κανένα άλλο αστέρι δεν μπορούσε να σταθεί πλάι του. Και ακολουθώντας την πορεία του, οι Εντάιν ήρθαν τελικά διασχίζοντας τις λεύγες της
θάλασσας και είδαν από μακριά τη γη που είχε ετοιμαστεί γι' αυτούς, την Άντορ, τη Γη Δώρο, να λαμπυρίζει σε χρυσαφένια αχλύ. Τότε πλησίασαν, άφησαν τη θάλασσα και βρήκαν μια χώρα όμορφη και εύφορη και χάρηκαν. Και ονόμασαν τη γη αυτή Ελέννα, που σημαίνει Προς τα Άστρα. Την είπαν επίσης Αναντούνε, που σημαίνει Δυτική Χώρα, Νούμενορε στην Υψηλή γλώσσα των Έλνταρ. Αυτό ήταν το ξεκίνημα εκείνου του λαού, που στη γλώσσα των Κρίζων Ξωτικών ονομάζονται Ντούνενταϊν: οι Νούμενοριαν, Βασιλιάδες ανάμεσα στους Ανθρώπους. Αλλά δεν μπόρεσαν, βέβαια, να αποφύγουν τη μοίρα του θανάτου που είχε δώσει ο Ιλούβαταρ σε όλη την Ανθρωπότητα, και εξακολούθησαν να είναι θνητοί, αν και τα χρόνια τους ήταν πολλά και δεν γνώριζαν αρρώστια πριν πέσει πάνω τους η σκιά. Κι έτσι, έγιναν σοφοί κι ένδοξοι και σε όλα έμοιαζαν με τους Πρωτογέννητους περισσότερο από όλες τις άλλες γενιές των Ανθρώπων και ήταν ψηλοί, ψηλότεροι από τους πιο ψηλούς γιους της Μέσης-γης, και το φως των ματιών τους ήταν σαν το φως των λαμπερών αστεριών. Αλλά αυξάνονταν αργά στη χώρα γιατί, μ' όλο που έκαναν γιους και κόρες πιο όμορφους από τους γονείς τους, τα παιδιά τους ήταν λιγοστά.
Από παλιά η κυριότερη πόλη και λιμάνι του Νούμενορ βρισκόταν στη μέση των δυτικών ακτών της και ονομαζόταν Αντούνιξ επειδή έβλεπε το ηλιοβασίλεμα. Αλλά στη μέση της χώρας υπήρχε ένα βουνό ψηλό κι απόκρημνο, που ονομαζόταν Μενελτάρμα, Στήλη του Ουρανού, και πάνω εκεί υπήρχε ένας τόπος που ήταν αφιερωμένος στον Έρου Ιλούβαταρ. Ο χώρος ήταν ανοιχτός και ξεσκέπαστος και δεν υπήρχε άλλος ναός ή ιερό στη χώρα των Νούμενοριαν. Στους πρόποδες του βουνού ήταν κατασκευασμένοι οι τάφοι των Βασιλέων, και πολύ κοντά, επάνω σ' έναν λόφο, βρισκόταν το Αρμένελος, η πιο ωραία πόλη, κι εκεί υψωνόταν ο πύργος και η ακρόπολη που έχτισε ο Έλρος, ο γιος του Εαρέντιλ, που οι Βάλαρ όρισαν να είναι ο πρώτος βασιλιάς των Ντούνενταϊν.
Τώρα ο Έλρος και ο Έλροντο αδελφός του κατάγονταν από τους Τρεις Οίκους των Εντάιν, αλλά εν μέρει επίσης και από τους Έλνταρ και τους Μάιαρ, γιατί η Ίντριλ της Γκοντόλιν και η Λούθιεν, η κόρη της Μέλιαν, ήταν προγιαγιάδες τους. Οι Βάλαρ, βέβαια, δεν μπορούν να πάρουν το δώρο του θανάτου που ο Ιλούβαταρ έχει δώσει στους Ανθρώπους, αλλά στην περίπτωση των Μισο-ξωτικών ο Ιλούβαταρ τους έδωσε το δικαίωμα να κρίνουν, και έκριναν ότι στους γιους του Εαρέντιλ έπρεπε να δοθεί η δυνατότητα να διαλέξουν τη μοίρα τους. Και ο Έλροντ διάλεξε να μείνει με τους Πρωτογέννητους και σ' αυτόν δόθηκε η ζωή των Πρωτογέννητων. Αλλά στον Έλρος, που διάλεξε να γίνει βασιλιάς των ανθρώπων, δόθηκαν πολλά χρόνια ζωής, πολλαπλάσια από εκείνα των Ανθρώπων της Μέσης-γης, και όλη του η γενιά, οι βασιλιάδες και οι άρχοντες του βασιλικού οίκου, είχαν μακρόχρονη ζωή ακόμη και σύμφωνα με τα μέτρα των Νούμενοριαν. Ο Έλρος, λοιπόν, έζησε πεντακόσια χρόνια και κυβέρνησε τους Νούμενοριαν για τετρακόσια δέκα χρόνια.
Έτσι περνούσαν τα χρόνια και ενώ η Μέση-γη παράκμαζε και το φως κι η σοφία έσβηναν, οι Ντούνενταϊν ζούσαν κάτω από την προστασία των Βάλαρ και με τη φιλία των Έλνταρ και αυξήθηκαν και πνευματικά και σωματικά. Γιατί, αν και εξακολουθούσε να χρησιμοποιεί τη δική του γλώσσα αυτός ο λαός, οι βασιλιάδες και οι άρχοντες τους γνώριζαν και μιλούσαν επίσης τη γλώσσα των Ξωτικών, που την είχαν μάθει τον καιρό της συμμαχίας τους, κι έτσι εξακολουθούσαν να έρχονται σε επαφή με τους Έλνταρ είτε της Ερέσσεα είτε των δυτικών περιοχών της Μέσης-γης. Και οι σοφοί ανάμεσά τους έμαθαν επίσης και την Υψηλή γλώσσα των Έλνταρ του Ευλογημένου Βασιλείου, στην οποία έχουν διασωθεί πολλές ιστορίες και τραγούδια από την αρχή του κόσμου, κι έφτιαξαν γράμματα και περγαμηνές και βιβλία, κι έγραψαν σ' αυτά πολλά σοφά και θαυμαστά την εποχή της ακμής του βασιλείου τους, που όλα είναι τώρα λησμονημένα. Έτσι, εκτός από τα ονόματά τους όλοι οι άρχοντες των Νούμενοριαν είχαν επίσης και ονόματα στη γλώσσα των Έλνταρ, και το ίδιο έγινε και με τις πόλεις και τα όμορφα μέρη που ίδρυσαν στο Νούμενορ και στις ακτές των Δώθε Περιοχών.
Γιατί οι Ντούνενταϊν έγιναν άφθαστοι δεξιοτέχνες, τόσο ώστε αν ήθελαν, θα μπορούσαν πολύ εύκολα να ξεπεράσουν τους πονηρούς βασιλιάδες της Μέσης-γης στη διεξαγωγή πολέμων και στην κατασκευή όπλων, αλλά είχαν γίνει άνθρωποι της ειρήνης. Πάνω απ' όλες τις τέχνες καλλιεργούσαν τη ναυπηγική και τη ναυσιπλοΐα και ήταν ναυτικοί που όμοιοι τους δεν πρόκειται να ξαναγίνουν από τότε που ο κόσμος άρχισε να παρακμάζει. Και το να ξανοίγονται στα πέλαγα ήταν το κυριότερο κατόρθωμα και περιπέτεια των σκληραγωγημένων παλικαριών στα ανέμελα νιάτα τους.
Οι Άρχοντες, όμως, του Βάλινορ τους απαγόρευσαν να ξανοίγονται πολύ μακριά προς τη δύση, έτσι που να μην μπορούν να δουν τις ακτές του Νούμενορ. Για πολύ καιρό οι Ντούνενταϊν ήταν ικανοποιημένοι, μ' όλο που δεν κατανοούσαν πλήρως το λόγο αυτής της απαγόρευσης. Αλλά το σχέδιο του Μάνγουε ήταν οι Νούμενοριαν να μην μπουν στον πειρασμό να αναζητήσουν το Ευλογημένο Βασίλειο ούτε να επιθυμήσουν να ξεπεράσουν τα όρια που είχαν μπει για την ευδαιμονία τους επιδιώκοντας την αθανασία των Βάλαρ και των Έλνταρ και τις χώρες που όλα ήταν αιώνια.
Γιατί κείνες τις μέρες το Βάλινορ ήταν ακόμη ορατό στον κόσμο, και ο Ιλούβαταρ είχε επιτρέψει εκεί στους Βάλαρ να διατηρούν έναν τόπο εγκατάστασης πάνω στη Γη, ένα μνημείο του τι θα μπορούσε να ήταν αν ο Μόργκοθ δεν είχε ρίξει τη σκιά του στον κόσμο. Αυτό το ήξεραν οι Νούμενοριαν πολύ καλά: και μερικές φορές, όταν όλη η ατμόσφαιρα ήταν καθαρή και ο ήλιος βρισκόταν στην Ανατολή, αγνάντευαν και μπορούσαν να διακρίνουν μακριά στη δύση μια
πόλη να αστράφτει πάλλευκη σε κάποια μακρινή ακτή, και ένα λιμάνι και έναν πύργο. Γιατί κείνες τις μέρες οι Νούμενοριαν είχαν μάτια που έβλεπαν μακριά, και παρ' όλα αυτά μόνο αυτοί που είχαν το πιο δυνατό μάτι μπορούσαν να δουν αυτό το όραμα, από τη Μενελτάρμα ίσως, ή από κάποιο ψηλό καράβι που βρισκόταν στις δυτικές ακτές τους σε όση απόσταση επιτρεπόταν να πάνε. Γιατί δεν τολμούσαν να παραβούν την απαγόρευση των Αρχόντων της Δύσης. Αλλά οι σοφοί ανάμεσά τους ήξεραν πως αυτή η μακρινή χώρα δεν ήταν το Ευλογημένο Βασίλειο του Βάλινορ αλλά το Αβαλλόνε, το λιμάνι των Έλνταρ στην Ερέσσεα, στο πιο ανατολικό σημείο των Αθάνατων Χωρών. Και από εκεί πότε πότε οι Πρωτογέννητοι εξακολουθούσαν να έρχονται στο Νούμενορ με πλοία δίχως κουπιά, σαν λευκά πουλιά που έρχονται πετώντας απ' το ηλιοβασίλεμα. Και έφερναν στο Νούμενορ πολλά δώρα: καλλίφωνα πουλιά και μυρωδάτα λουλούδια και βότανα με σπουδαίες ιδιότητες. Και έφεραν ένα μικρό φύτρο από το Κέλεμπορν, το Λευκό Δέντρο, που φύτρωνε καταμεσής της Ερέσσεα, κι εκείνο ήταν με τη σειρά του ένα φυντανάκι από το Γκαλαθίλιον, το Δέντρο του Τούνα, το ομοίωμα του Τελπέριον που η Γιαβάννα έδωσε στους Έλνταρ στο Ευλογημένο Βασίλειο. Και το δέντρο ψήλωσε και άνθησε στις αυλές του βασιλιά στο Αρμένελος. Νίμλοθ το ονόμασαν και άνθιζε το βράδυ και οι σκιές της νύχτας γέμιζαν με το άρωμά του.
Έτσι, εξαιτίας της Απαγόρευσης των Βάλαρ, τα ταξίδια των Ντούνενταϊν εκείνες τις μέρες γίνονταν πάντα προς την ανατολή και όχι δυτικά, από τα σκοτάδια του βορρά ως τις ζέστες του νότου και πέρα από το νότο στα Κάτω Σκοτάδια, κι έφτασαν ακόμη και ως τις εσώτερες θάλασσες και έκαναν το γύρο της Μέσης-γης και είδαν από τις ψηλές πλώρες τους τις Πύλες του Πρωινού στην Ανατολή. Και οι Ντούνενταϊν έφτασαν μερικές φορές στις παραλίες των Μεγάλων Περιοχών και λυπήθηκαν για τον εγκαταλειμμένο κόσμο της Μέσης-γης, και οι Άρχοντες του Νούμενορ πάτησαν πάλι το πόδι τους στις δυτικές ακτές κατά τα Σκοτεινά Χρόνια των Ανθρώπων και κανείς ακόμη δεν τολμούσε να τους αντισταθεί. Γιατί οι περισσότεροι Άνθρωποι εκείνης της εποχής που βρισκόταν κάτω από τη Σκιά είχαν γίνει τώρα αδύναμοι και φοβισμένοι. Και οι Νούμενοριαν με τον ερχομό τους ανάμεσά τους τους δίδαξαν πολλά πράγματα. Έφεραν καλαμπόκι και κρασί και έμαθαν τους Ανθρώπους πώς να σπέρνουν τους σπόρους και να τους αλέθουν, τους έμαθαν να δουλεύουν το ξύλο και να δίνουν σχήμα στην πέτρα, τους δίδαξαν να βάζουν τάξη στη ζωή τους, όποια κι αν ήταν αυτή στους τόπους του γοργού θανάτου και της λίγης ευδαιμονίας.
Τότε οι Άνθρωποι της Μέσης-γης βρήκαν παρηγοριά, κι εδώ κι εκεί στις δυτικές ακτές τα ακατοίκητα δάση λιγόστεψαν και οι Άνθρωποι αποτίναξαν το ζυγό των παιδιών του Μόργκοθ και ξέμαθαν το φόβο του σκοταδιού. Και τιμούσαν τη μνήμη των ψηλών Θαλασσοβασιλιάδων κι όταν εκείνοι έφυγαν, τους ονόμασαν θεούς, ελπίζοντας πως θα επιστρέψουν, γιατί τότε οι Νούμενοριαν δεν έμεναν ποτέ πολύ στη Μέση-γη ούτε κι έφτιαχναν κάποια δική τους εγκατάσταση. Στην ανατολή έπρεπε να ταξιδεύουν, αλλά πάντα στη δύση γύριζαν οι καρδιές τους.
Αυτός ο πόθος γινόταν όλο και πιο έντονος με τα χρόνια και οι Νούμενοριαν άρχισαν να πεθυμούν την αθάνατη πόλη που έβλεπαν μακριά και η επιθυμία για αιώνια ζωή, το να ξεφύγουν από το θάνατο και τον τελειωμό της απόλαυσης, θέριεψε μέσα τους, και όσο η δύναμη και η δόξα τους αυξάνονταν, τόσο μεγάλωνε η ανησυχία τους. Γιατί μ' όλο που οι Βάλαρ είχαν αμείψει τους Ντούνενταϊν με μακρόχρονη ζωή, δεν μπορούσαν να τους αφαιρέσουν την κούραση του κόσμου που έρχεται στο τέλος και πέθαιναν ακόμη και οι βασιλιάδες της γενιάς του Εαρέντιλ, και η διάρκεια της ζωής τους ήταν μικρή στα μάτια των Έλνταρ. Κι έτσι μια σκιά έπεσε πάνω τους, μέσα στην οποία η θέληση του Μόργκοθ, που δρούσε ακόμα στον κόσμο, ίσως δούλευε. Και οι Νούμενοριαν άρχισαν να μουρμουρίζουν, στην αρχή μυστικά και έπειτα με λόγια φανερά, κατά της μοίρας των Ανθρώπων και, πιο πολύ απ' όλα, κατά της απαγόρευσης που δεν τους επέτρεπε να ταξιδέψουν προς τη Δύση. Κι έλεγαν μεταξύ τους:
«Γιατί οι Αρχοντες της Δύσης κάθονται εκεί σε διαρκή ειρήνη, ενώ εμείς πρέπει να πεθάνουμε και να πάμε εκεί που δεν ξέρουμε, αφήνοντας το σπίτι μας και όλα όσα έχουμε κάνει; Και οι Έλνταρ δεν πεθαίνουν, ακόμη κι εκείνοι που επαναστάτησαν ενάντια στους Αρχοντες. Κι αφού εμείς είμαστε κυρίαρχοι όλων των θαλασσών και δεν υπάρχει άγρια θάλασσα ή απέραντη που να μην μπορούν να κυριέψουν τα καράβια μας, γιατί να μην πάμε στο Αβαλλόνε και να χαιρετίσουμε εκεί τους φίλους μας;»
Και υπήρχαν και μερικοί που έλεγαν:
«Και γιατί να μην πάμε ακόμη και στο Αμαν και να δοκιμάσουμε εκεί, έστω και για μια μέρα, την ευδαιμονία των Δυνάμεων; Δεν έχουμε γίνει οι πιο ισχυροί απ' όλους τους λαούς της Άρντα;»
Οι Έλνταρ ανέφεραν τα λόγια αυτά στους Βάλαρ και ο Μάνγουε λυπήθηκε γιατί είδε ένα σύννεφο να μαζεύεται στο μεσουράνημα του Νούμενορ. Κι έστειλε αγγελιαφόρους στους Ντούνενταϊν, που μίλησαν σοβαρά στο βασιλιά και σε όλους όσοι ήθελαν να ακούσουν σχετικά με τη μοίρα και τη δημιουργία του κόσμου. Είπαν:
«Η Μοίρα του Κόσμου μόνο ο Ένας μπορεί να την αλλάξει, αυτός που τον έφτιαξε. Κι αν εσείς ταξιδεύοντας καταφέρνατε να ξεφύγετε όλες τις απάτες και τις παγίδες κι αν όντως φτάνατε στο Αμαν, στο Ευλογημένο Βασίλειο, το κέρδος σας θα ήταν μηδαμινό. Γιατί δεν είναι η γη του Μάνγουε που κάνει τον κόσμο αθάνατο, αλλά οι Αθάνατοι που κατοικούν εκεί έχουν καθαγιάσει τη γη. Κι εκεί εσείς θα μαραθείτε και γρήγορα θα κουραστείτε, όπως οι πεταλουδίτσες στο πολύ δυνατό και σταθερό φως.»
Αλλά ο βασιλιάς είπε:
«Και ο πρόγονός μου ο Εαρέντιλ δε ζει; Δεν βρίσκεται στη γη του Αμαν;»
Εκείνοι απάντησαν:
«Το ξέρεις πως έχει ξεχωριστή μοίρα και έχει αποφασιστεί ότι ανήκει στους Πρωτογέννητους που δεν πεθαίνουν. Όμως αυτή είναι και η τιμωρία του, το ότι δεν μπορεί ποτέ να ξαναγυρίσει στη γη των θνητών. Ενώ εσύ και ο λαός σου δεν ανήκετε στους Πρωτογέννητους, αλλά είστε θνητοί Άνθρωποι όπως σας έκανε ο Ιλούβαταρ. Φαίνεται όμως πως εσείς επιθυμείτε τώρα να έχετε τα καλά και των δύο γενών, να πηγαίνετε στο Βάλινορ όποτε θέλετε και να επιστρέφετε όποτε σας αρέσει στα σπίτια σας. Αυτό δεν είναι δυνατό να γίνει. Ούτε μπορούν οι Βάλαρ να αφαιρέσουν τα δώρα του Ιλούβαταρ. Οι Έλνταρ, λέτε, δεν έχουν τιμωρηθεί κι ακόμη κι εκείνοι που επαναστάτησαν δεν πεθαίνουν. Όμως αυτό δεν είναι ούτε αμοιβή ούτε τιμωρία αλλά η ολοκλήρωση της ύπαρξής τους. Δεν μπορούν να ξεφύγουν και είναι δεμένοι σ' αυτόν τον κόσμο να μην τον αφήσουν ποτέ για όσον καιρό υπάρχει, γιατί η ζωή του είναι και δική τους. Κι εσείς είστε τιμωρημένοι για την επανάσταση των Ανθρώπων, λέτε, στην οποία είχατε ελάχιστη συμμετοχή και γι' αυτό πεθαίνετε. Αλλά ο θάνατος δεν ορίστηκε αρχικά για τιμωρία. Μ' αυτόν τον τρόπο εσείς ξεφεύγετε και αφήνετε αυτόν τον κόσμο με ελπίδα ή από κούραση και δεν είστε δεμένοι μαζί του. Ποιοι, λοιπόν, θα πρέπει να ζηλεύουν τους άλλους;»
Και οι Νούμενοριαν απάντησαν:
«Γιατί δε θα πρέπει να ζηλεύουμε τους Βάλαρ ή ακόμη και τον πιο ασήμαντο από τους Αθάνατους; Από εμάς απαιτείται τυφλή εμπιστοσύνη και ελπίδα χωρίς διαβεβαίωση, αφού δε γνωρίζουμε τι θα βρεθεί μπροστά μας σε λίγο. Όμως κι εμείς αγαπούμε τη Γη και δε θέλουμε να τη χάσουμε.»
Τότε οι Αγγελιαφόροι είπαν:
«Πραγματικά, τι έχει στο νου του ο Ιλούβαταρ για σας οι Βάλαρ δεν το γνωρίζουν, και αυτός δεν έχει αποκαλύψει όλα τα μελλούμενα. Αλλά τούτο θεωρούμε αληθινό: το σπίτι σας δεν είναι εδώ ούτε στη γη του Αμαν ούτε οπουδήποτε στους Κύκλους του Κόσμου. Και η Μοίρα των Ανθρώπων, το ότι φεύγουν, ήταν αρχικά δώρο του Ιλούβαταρ. Έγινε κακό γι' αυτούς μόνο γιατί, πέφτοντας στη σκιά του Μόργκοθ, τους φάνηκε πως ήταν περικυκλωμένοι από μεγάλο σκοτάδι, που το φοβόντουσαν, και μερικοί έγιναν πεισματάρηδες και υπερήφανοι και δεν ήθελαν να υποχωρήσουν, ώσπου η ζωή τους αφαιρέθηκε με τη βία. Εμείς που βαστάμε το συνεχώς μεγαλύτερο βάρος των χρόνων δεν το καταλαβαίνουμε αυτό, αλλά αν αυτή η λύπη έχει ξαναγυρίσει και σας βασανίζει όπως λέτε, τότε εμείς φοβόμαστε ότι η Σκιά σηκώνεται και μεγαλώνει ξανά στις καρδιές σας. Γι' αυτό, μ' όλο που είστε οι Ντούνενταϊν, οι καλύτεροι των Ανθρώπων, που ξεφύγατε από τη Σκιά παλιότερα και πολεμήσατε με γενναιότητα εναντίον της, εμείς σας λέμε: Προσέξετε! Η θέληση του Έρου δεν μπορεί ν' αμφισβητηθεί, και οι Βάλαρ σοβαρά σας προειδοποιούν να μην απαρνηθείτε την εμπιστοσύνη που απαιτείται από σας μην τυχόν και γρήγορα ξαναγίνει δεσμός που θα σας περιορίζει. Περισσότερο να ελπίζετε ότι στο τέλος ακόμη και η πιο μικρή από τις επιθυμίες σας θα καρποφορήσει. Η αγάπη της Άρντα μπήκε στην καρδιά σας από τον Ιλούβαταρ κι αυτός δεν κάνει ό,τι κάνει άσκοπα. Όμως, πολλές γενιές Ανθρώπων, αγέννητων ακόμη, μπορεί να περάσουν πριν ο σκοπός αυτός γίνει γνωστός, και θα αποκαλυφθεί σ' εσάς και όχι στους Βάλαρ.»
Τα γεγονότα αυτά έγιναν τις μέρες του Ταρ-Κιρυάταν του Ναυπηγού και του Ταρ-Αταναμίρ, του γιου του. Ήταν άνθρωποι υπερήφανοι, που αγαπούσαν τα πλούτη κι έκαναν τους ανθρώπους της Μέσης-γης φόρου υποτελείς, και τώρα έπαιρναν αντί να δίνουν. Στον Ταρ-Αταναμίρ ήρθαν οι Αγγελιαφόροι, κι αυτός ήταν ο δέκατος τρίτος βασιλιάς και στις μέρες του το βασίλειο του Νούμενορ είχε ζωή πάνω από δύο χιλιάδες χρόνια και είχε φτάσει στο απόγειο της ευδαιμονίας του, αν και όχι ακόμη στο απόγειο της δύναμής του. Ο Αταναμίρ όμως δυσαρεστήθηκε από τις συμβουλές των Αγγελιαφόρων και ελάχιστα τις έλαβε υπόψη του, και οι περισσότεροι από το λαό του τον ακολούθησαν γιατί εξακολουθούσαν να θέλουν να ξεφύγουν απ' το θάνατο τώρα που ζούσαν κι όχι να περιμένουν με την ελπίδα. Και ο Αταναμίρ έζησε σε μεγάλη ηλικία, προσκολλημένος στη ζωή πέρα από τον τελειωμό κάθε χαράς, και ήταν ο πρώτος από τους Νούμενοριαν που έκανε κάτι τέτοιο αρνούμενος να αποχωρήσει απ' τη ζωή ώσπου ξεμωράθηκε και έγινε χούφταλο, αρνούμενος στο γιο του τη βασιλεία στο απόγειο των ημερών του. Γιατί οι Άρχοντες του Νούμενορ είχαν τη συνήθεια να παντρεύονται αργά στη διάρκεια της μακρόχρονης ζωής τους και να αποχωρούν και να αφήνουν την κυριαρχία στους γιους τους όταν εκείνοι ωρίμαζαν στο σώμα και το νου.
Τότε ο Ταρ-Ανκάλιμον, ο γιος του Αταναμίρ, έγινε βασιλιάς και είχε κι αυτός την ίδια νοοτροπία, και στις μέρες του ο λαός του Νούμενορ χωρίστηκε. Από τη μια πλευρά ήταν οι περισσότεροι που ονομάζονταν οι Άνθρωποι του Βασιλιά, που έγιναν υπερήφανοι και αποξενώθηκαν από τους Έλνταρ και τους Βάλαρ. Κι από την άλλη πλευρά ήταν οι λιγότεροι που ονομάζονταν Ελεντίλι, οι Ξωτικοφίλοι, γιατί, μ' όλο που έμειναν πιστοί πραγματικά στο βασιλιά και τον οίκο του Έλρος, επιθυμούσαν να διατηρήσουν τη φιλία των Έλνταρ και άκουγαν τις συμβουλές των Αρχόντων της Δύσης. Παρ' όλα αυτά, ακόμη κι αυτοί που αυτοαποκαλούνταν Πιστοί, δεν μπόρεσαν να αποφύγουν εντελώς την αρρώστια του λαού τους και η ιδέα του θανάτου τους βασάνιζε.
Έτσι η ευδαιμονία της Δυτικής Χώρας λιγόστεψε, αλλά η δύναμη και το μεγαλείο της εξακολουθούσαν να μεγαλώνουν. Γιατί οι βασιλιάδες και ο λαός τους δεν είχαν ακόμα εγκαταλείψει τη σοφία και, αν και δεν αγαπούσαν πια τους Βάλαρ, εξακολουθούσαν όμως να τους φοβούνται. Δεν τολμούσαν να παραβούν ανοιχτά την Απαγόρευση ή να ταξιδέψουν πέρα απ' τα καθορισμένα όρια. Ο φόβος όμως του θανάτου γινόταν όλο και πιο σκοτεινός και τον καθυστερούσαν με όλους τους τρόπους που μπορούσαν, κι άρχ
ισαν να χτίζουν μεγάλα οικήματα για τους νεκρούς τους, ενώ οι σοφοί τους κοπίαζαν αδιάκοπα για ν' ανακαλύψουν, αν μπορούν, το μυστικό να καλούν πίσω τη ζωή ή, τουλάχιστον, να μακραίνουν τις μέρες των Ανθρώπων. Όμως το μόνο που κατάφεραν ήταν την τέχνη να διατηρούν αλύωτη τη νεκρή σάρκα των Ανθρώπων, και γέμισαν τον τόπο με σιωπηλούς τύμβους ώστε η σκέψη του θανάτου να έχει το σκοτεινό ναό της. Αλλά όσοι ζούσαν στρέφονταν με μεγαλύτερη επιθυμία στις απολαύσεις και τις διασκεδάσεις, επιθυμώντας όλο και περισσότερα πράγματα και πλούτη, και μετά την εποχή του Ταρ-Ανκάλιμον, η προσφορά των πρώτων καρπών στον Έρου παραμελήθηκε και οι άνθρωποι σπάνια πήγαιναν πια στον Καθαγιασμένο Τόπο πάνω στα ύψη της Μενελτάρμα στη μέση της χώρας.
Έτσι, εκείνο τον καιρό οι Νούμενοριαν δημιούργησαν τις πρώτες μεγάλες εγκαταστάσεις στις δυτικές ακτές των αρχαίων περιοχών, γιατί τους φαινόταν πως ο τόπος τους είχε μικρύνει και δεν έβρισκαν ανάπαυση ή ικανοποίηση εκεί και τώρα επιθυμούσαν πλούτο και εξουσία στη Μέση-γη, αφού η Δύση ήταν απαγορευμένη. Κι έκαναν μεγάλα λιμάνια και πανίσχυρους πύργους κι εκεί εγκαταστάθηκαν πολλοί απ' αυτούς. Τώρα όμως εμφανίζονταν περισσότερο σαν άρχοντες κι αφέντες και εισπράκτορες φόρων παρά σαν βοηθοί και δάσκαλοι. Και τα μεγάλα πλοία των Νούμενοριαν ταξίδευαν στην ανατολή με τη βοήθεια των ανέμων και γύριζαν πάντα φορτωμένα, και η δύναμη και το μεγαλείο των βασιλιάδων τους αυξάνονταν, κι έπιναν και διασκέδαζαν και ντύνονταν στο χρυσάφι και το ασήμι.
Σε όλα αυτά οι Ξωτικοφίλοι συμμετείχαν ελάχιστα. Αυτοί έρχονταν τώρα πάντα στο βορρά και στη χώρα του Γκιλ-γκαλάντ διατηρώντας τη φιλία τους με τα Ξωτικά και προσφέροντάς τους βοήθεια εναντίον του Σάουρον, και το λιμάνι τους ήταν το Πελάργκιρ στις εκβολές του Μεγάλου Άντουιν. Αλλά οι Άνθρωποι του βασιλιά ταξίδευαν μακριά στο νότο και τα τσιφλίκια και τα λημέρια που έκαναν έχουν αφήσει πολλούς απόηχους στους θρύλους των Ανθρώπων.
Αυτή την Εποχή, όπως αναφέρεται αλλού, εμφανίστηκε και πάλι στη Μέση-γη ο Σάουρον και μεγάλωσε και επέστρεψε πίσω στο κακό με το οποίο τον είχε αναθρέψει ο Μόργκοθ και είχε γίνει πανίσχυρος στην υπηρεσία του. Ήδη, από τις μέρες του Ταρ-Μιναστίρ, του ενδέκατου βασιλιά του Νούμενορ, είχε οχυρώσει τη γη της Μόρντορ και είχε χτίσει εκεί τον Πύργο του Μπαράντοεντουρ και από τότε συνεχώς προσπαθούσε να κυριαρχήσει στη Μέση-γη, να γίνει βασιλιάς πάνω απ' όλους τους βασιλιάδες και θεός για τους ανθρώπους. Και ο Σάουρον μισούσε τους Νούμενοριαν εξαιτίας των έργων των πατέρων τους και της παλιάς συμμαχίας τους με τα Ξωτικά και την πίστη τους στους Βάλαρ. Ούτε ξεχνούσε τη βοήθεια που είχε δώσει παλιά ο Ταρ-Μιναστίρ στον Γκιλ-γκαλάντ, τότε που το Ένα Δαχτυλίδι κατασκευάστηκε κι είχε γίνει πόλεμος ανάμεσα στον Σάουρον και τα Ξωτικά του Ερίαντορ. Τώρα μάθαινε πως οι βασιλιάδες του Νούμενορ είχαν αυξηθεί σε δύναμη και μεγαλείο και τους μισούσε ακόμη περισσότερο, και τους φοβόταν μην τυχόν και εισβάλουν στις περιοχές του και του αφαιρέσουν την εξουσία της Ανατολής. Αλλά για πολύ καιρό δεν τολμούσε να προκαλέσει τους Άρχοντες της Θάλασσας και αποτραβήχτηκε από τις ακτές.
Ὅμως ο Σάουρον ἤταν πάντα δόλιος καὶ λέγεται ότι ἀνάμεσα σ᾽ εκείνους που παγίδευσε με τὰ Ἐννέα Δαχτυλίδια, τρεῖς ἦταν μεγάλοι άρχοντες από τη γενιά τῶν Νουμενόριαν. 
Και ὅταν οἱ Ουλάιρι, δηλαδή τὰ Δαχτυλιδοφαντάσματα, οἱ ὑπηρέτες του, σηκώθηκαν, καὶ ἡ δύναμη του τρόμου τοὺς καὶ ἡ κυριαρχία τοῦ πάνω στοὺς Ἀνθρώπους εἶχαν γίνει πολύ μεγάλες, ἄρχισε νὰ κάνει επιθέσεις στὰ οχυρά των Νουμενόριαν στις ακτές τῆς θάλασσας.
Εκείνες τις μέρες, η σκιά πύκνωσε στο Νούμενορ, καὶ ἡ ζωή τῶν βασιλέων του οίκου τοῦ Ἔλρος μίκρυνε εξαιτίας της επανάστασής τους. Αλλά αὐτοί σκλήρυναν τὴν καρδιά τους ἀκόμη περισσότερο εναντίον των Βάλαρ. 
Ο δέκατος ἕνατος βασιλιάς πήρε το σκήπτρο τῶν πατέρων του καὶ ανέβηκε στο θρόνο με το όνομα Αντούνακορ, ᾿Αρχοντας της Δύσης, εγκαταλείποντας τις Ξωτικο-γλώσσες καὶ ἀπαγορεύοντας τὴ χρήση τους μπροστά του. 
Ὅμως στην Περγαμηνή τῶν Βασιλέων γράφτηκε τὸ όνομα Χερουνούμεν στὴν Ὑψηλή γλώσσα των Ξωτικών, εξαιτίας του ἀρχαίου εθίμου ποὺ οἱ βασιλιάδες φοβοῦνταν νὰ καταργήσουν τελείως μην τυχόν καὶ τοὺς βρει κακό. Αὐτός ὅμως ο τίτλος φάνηκε στους Πιστούς πολύ αλαζονικός, ἐπειδή ἤταν ο τίτλος τῶν Βάλαρ' καὶ οἱ καρδιές τους δοκιμάστηκαν άσχημα ἀνάμεσα στὴν πίστη τους στον Οἶκο τοῦ Ἔλρος καὶ στο σεβασμό τους για τις καθορισμένες Δυνάμεις. 
Αλλά θὰ ἔρχονταν χειρότερα ακόμη. Γιατί ο Αρ-Γκιμιλζόρ, ο εικοστός δεύτερος βασιλιάς, ήταν ο μεγαλύτερος εχθρός των Πιστών. Στις μέρες του, τὸ Λευκό Δέντρο ἔμεινε ἀπεριποίητο και ἄρχισε νὰ φθίνει. Απαγόρευσε ἐντελώς τή χρήση τῶν Ξωτικο-γλωσσών καὶ τιμωρούσε εκείνους που καλωσόριζαν τα πλοία της Ερέσσεα, τα ὁποία εξακολουθούσαν νὰ ἔρχονται κρυφά στις δυτικές ακτές της χώρας.
Οι Ἐλεντίλι τώρα κατοικούσαν κυρίως στις δυτικές περιοχές του Νούμενορ, αλλά ο Αρ-Γκιμιλζόρ διέταξε ὀλοὺς ὄσους μπόρεσε νὰ ἀνακαλύψει ὀτι ανήκουν σ᾽ αὐτήν τὴν ομάδα νὰ φύγουν από τη δύση καὶ νὰ εγκατασταθούν στὴν ανατολική πλευρά της χώρας. Εκεί τοὺς παρακολουθούσαν. 
Ἔτσι, ἡ κυριότερη εγκατάσταση τῶν Πιστών τις μετέπειτα μέρες βρισκόταν κοντά στο λιμάνι τοῦ Ρόμεννα. Ἀπό ἐκεῖ πολλοί ἄνοιγαν πανιά γιὰ τη Μέση-γη αναζητώντας τις βόρειες ακτές, όπου μπορούσαν ἀκόμη νὰ μιλούν με τοὺς Ἑλνταρ στο βασίλειο του Γκιλ-γκάλαντ. Αὐτό ἦταν γνωστό στους βασιλιάδες, αλλά δεν τὸ ἐμπόδιζαν, εφόσον οἱ Ἐλεντίλι ἐφεύγαν ἀπό τη χώρα τους καὶ δὲ γύριζαν πίσω. Γιατί επιθυμούσαν να διακόψουν κάθε φιλία ἀνάμεσα στο λαό τους και τοὺς Ἕλνταρ της Ερέσσεα, που τοὺς αποκαλούσαν κατάσκοπους τῶν Βάλαρ, ελπίζοντας να κρατήσουν τὰ έργα και τις σκέψεις τους κρυφές από τοὺς Ἀρχοντες της Δύσης. 
Αλλά ὅλα όσα ἔκαναν ἦταν γνωστά στον Μάνγουε καὶ οἱ Βάλαρ ἦταν θυμωμένοι με τοὺς βασιλιάδες του Νούμενορ καὶ δεν τοὺς ἔδιναν πια οὔτε συμβουλές οὔτε προστασία. Τὰ πλοία της Ερέσσεα δεν ξανάρθαν ποτέ απ᾿ το ηλιοβασίλεμα καὶ τὰ λιμάνια τοῦ Αντούνιε ἤταν ἔρημα.
Τη μεγαλύτερη τιμή μετά τον οἶκο τῶν βασιλέων τὴν εἶχαν οἱ ἄρχοντες τοῦ Αντούνιε, γιατί ἦταν από τὴ γενιά τοῦ Ἔλρος, ποὺ καταγόταν από τη Σιλμάριεν, την κόρη τοῦ Τὰρ-Ἔλεντιλ, τοῦ τέταρτου βασιλιά του Νούμενορ. Εκείνοι οἱ ἄρχοντες ἦταν πιστοί στους βασιλιάδες καὶ τοὺς τιμούσαν. Ο ἄρχοντας τοῦ Αντούνιε συγκαταλεγόταν πάντα ἀνάμεσα στους κυριότερους συμβούλους τοῦ Σκήπτρου. 
Από τὴν ἀρχή εἶχαν ιδιαίτερη αγάπη προς τοὺς Ἕλνταρ καὶ τιμούσαν τοὺς Βάλαρ. Καθώς ἡ σκιά μεγάλωνε, αὐτοί βοηθούσαν τοὺς Πιστούς ὁπὼς μπορούσαν, ἀλλά για πολύν καιρό δεν ἐκδηλώνονταν ἀνοιχτά καὶ περισσότερο προσπαθούσαν να μεταστρέψουν τις καρδιές τῶν ἀρχόντων τοῦ Σκήπτρου μὲ σοφότερες συμβουλές.
Υπήρχε κάποια ἀρχόντισσα, η Νζιλμπέθ, ξακουστή γιὰ τὴν ομορφιά της, που μητέρα εἶχε τη Λιντόριε, τὴν αδελφή τοῦ Εαρέντουρ, του ἄρχοντα τοῦ Αντούνιε τις μέρες τοῦ ἀρ-Σακαλθόρ, πατέρα του Αρ-Γκιμιλζόρ. Ο Γκιμιλζόρ τὴν πήρε γυναίκα του, ἂν κι αὐτό δεν της άρεσε καθόλου, γιατί ἦταν κρυφά μία από τοὺς Πιστούς, ἀναθρεμμένη ἔτσι ἀπό τη μητέρα της. Αλλά οἱ βασιλιάδες καὶ οἱ γιοί τους εἶχαν γίνει ὑπερήφανοι καὶ κανείς δεν μπορούσε ν᾿ ἀρνηθεί τις επιθυμίες τους. Δὲν ὑπήρχε ἀγάπη ἀνάμεσα στον Αρ-Γκιμιλζόρ καὶ τη βασίλισσά του, οὔτε ἀνάμεσα στους γιοὺς τους. Ο Ινζιλαντούν, ο μεγαλύτερος, ἦταν σὰν τη μητέρα του πνευματικά καὶ σωματικά. Αλλά ο Γκιμιλκάντ, ο νεότερος, ἀκολουθούσε τον πατέρα του αν εξαιρέσουμε
ότι ἦταν ἀκόμη πιο περήφανος καὶ πιο ισχυρογνώμων. Σ΄αυτόν θὰ προτιμούσε ο Αρ-Γκιμιλζόρ νὰ ἐδίδε το σκήπτρο κι όχι στὸ μεγαλύτερο γιο, ἂν το επέτρεπαν οι νόμοι.
Ἀλλά όταν ο Ινζιλαντούν παρέλαβε το σκήπτρο, πήρε πάλι τίτλο στὴ Γλώσσα τῶν Ξωτικών ὄπως παλιά, ονομάζοντας τον ἑαυτό του Ταρ-Παλαντίρ, γιατί ἔβλεπε μακριά καὶ με τὰ μάτια καὶ με τὸ νοὺ. Ακόμα κι εκείνοι ποὺ τον μισούσαν φοβόντουσαν τὰ λόγια του ὀπῶς τὰ λόγια κάποιου αληθινού μάντη. Αὐτός ἔδωσε γιὰ λίγο εἰρήνη στοὺς Πιστούς, καὶ πήγε πάλι ὁποτε ἦταν καιρός στὸ ἱερό του Ἔρου πάνω στὴ Μενελτάρμα, που ο Αρ-Γκιμιλζόρ εἶχε εγκαταλείψει. Το Λευκό Δέντρο το περιποιήθηκαν πάλι μὲ τιμή, καὶ αὐτός προφήτεψε λέγοντας πῶς ὅταν χανοταν το Δέντρο, θὰ ἔφτανε στο τέλος της καὶ ἡ γενιά τῶν βασιλέων. 
Η μετάνοιά του ὅμως ήρθε πολύ ἀργά γιὰ νὰ καταπραΐνει την οργή των Βάλαρ ἀπό τὴν αναίδεια τῶν πατέρων του καὶ το μεγαλύτερο μέρος τοῦ λαού του δὲ μετανόησε. 
Ο Γκιμιλκάντ ἦταν δυνατός καὶ σκληρός καὶ πήρε τὴν ἀρχηγία ἐκείνων ποὺ εἶχαν ονομαστεί ᾿Ανθρωποι τοῦ Βασιλιά καὶ ἀντιστεκόταν στη θέληση τοῦ ἀδελφού του ὅσο πιὸ ανοιχτά τολμούσε καὶ ἀκόμα περισσότερο στὰ κρυφά. Ἔτσι οἱ μέρες του Ταρ-Παλαντίρ σκοτείνιασαν ἀπό λύπη καὶ περνούσε πολύ ἀπό το χρόνο του στα δυτικά καὶ ἐκεῖ ἀνέβαινε συχνά στον ἀρχαίο πύργο τοῦ βασιλιά Μιναστίρ, πάνω στο λόφο τοῦ ᾿Ορομετ, κοντά στο Ἀντούνιε, ἀπ᾿ ὀπου κοίταζε κατά τη Δύση με πόθο ελπίζοντας ἴσως νὰ δει κάποιο πανί στη θάλασσα. 
Αλλά κανένα πλοίο δὲν ἤρθε ποτέ ξανά από τη Δύση στο Νούμενορ και το Αβαλλόνε ἤταν κρυμμένο στὰ σύννεφα. Ο Γκιμιλκάντ, λοιπόν, πέθανε δύο χρόνια πριν τὰ διακοσιοστά του γενέθλια (που θεωρήθηκε πρόωρος θάνατος γιὰ κάποιον ἀπό τη γενιά τοῦ Ἔλρος, ἀκόμα καὶ τὴν ἐποχή τῆς παρακμής της). 
Ο θάνατός του δεν ἔφερε ειρήνη στο βασιλιά. Γιατί ο Φαραζόν, ο γιος τοῦ Γκιμιλκάντ, εἶχε γίνει ἄνθρωπος ἀκόμα πιὸ ανήσυχος καὶ ἀχόρταγος γιὰ πλούτη καὶ δύναμη ἀπό τὸν πατέρα του. Ταξίδευε συχνά μακριά, σὰν ἀρχηγός στους πολέμους ποὺ οι Νουμενόριαν ἔκαναν τότε στις παράκτιες περιοχές της Μέσης-γης, ζητώντας νὰ ἐπεκτείνουν τὴν κυριαρχία τους πάνω στους Ανθρώπους. Ἔτσι εἶχε ἀποκτήσει μεγάλη φήμη σαν καπετάνιος καὶ στη στεριά καὶ στὴ θάλασσα. 
Όταν ἐπέστρεψε στο Νούμενορ, καὶ ἔμαθε το θάνατο του πατέρα του, οἱ καρδιές του λαού ἥταν μὲ το μέρος του. ἔφερε μαζί του μεγάλο πλούτο καὶ ἦταν τότε ἀπλόχερος σ' ὅ,τι ἐδινε. 
Και ο Ταρ-Παλαντίρ κουράστηκε ἀπό τις λύπες και πέθανε. Δεν είχε γιο αλλά μόνο μία κόρη, ποὺ τὴν εἶχε ονομάσει Μίριελ στὴ γλώσσα τῶν Ξωτικών. Σ᾽ αὐτήν τώρα δικαιωματικά καὶ σύμφωνα μὲ τοὺς νόμους τῶν Νουμενόριαν ερχόταν το σκήπτρο. 
Αλλά ο Φαραζόν την πήρε γυναίκα του παρά τη θέλησή της, παρανομώντας και σ᾽ αὐτό καὶ στοὺς νόμους τοῦ Νούμενορ, ποὺ ὃεν ἐπέτρεπαν το γάμο, ακόμα καὶ στὸ βασιλικό οίκο, εκείνων ποὺ εἶναι πιο στενοί συγγενείς από δεύτερα ξαδέλφια. 
Και ὅταν παντρεύτηκαν, ἄρπαξε το σκήπτρο στο χέρι του, παίρνοντας τὸν τίτλο Αρ-Φαραζόν (Ταρ-Κάλιον στη γλώσσα τῶν Ξωτικών) καὶ ἄλλαξε το όνομα της βασίλισσάς του σε Αρ-Ζιμράφελ.
Ο πιο ισχυρός καὶ πιο ὑπερήφανος ἀπό όλους εκείνους ποὺ κράτησαν το Σκήπτρο τῶν Θαλασσο-βασιλιάδων ἀπό τὴν ἱδρυση τοῦ Νούμενορ ήταν ο Αρ-Φαραζόν ο Χρυσούς. Είκοσι τρεις βασιλιάδες καὶ βασίλισσες εἰχαν ὡς τότε κυβερνήσει τοὺς Νουμενόριαν και κοιμούνταν τώρα στους βαθιοὺς τύμβους τους κάτω από το βουνό τῆς Μενελτάρμα, μέσα σε χρυσά κρεβάτια. 
Κι ο βασιλιάς, καθισμένος στο σκαλιστό του θρόνο στὴν πόλη τοῦ Αρμένελος, στο απόγειο της δόξας του, σκοτεινά συλλογιζόταν και πόλεμο σχεδίαζε. Γιατί εἶχε ἀκούσει στη Μέση-γη γιὰ το ισχυρό βασίλειο τοῦ Σάουρον καὶ το μίσος του γιὰ τη Δυτική Χώρα. 
Τώρα ἤρθαν καὶ τον βρῆκαν οἱ κυβερνῆτες τῶν πλοίων καὶ οἱ καπετάνιοι ποὺ γύριζαν ἀπό την Ανατολή καὶ του ἀνέφεραν ότι ο Σάουρον ἐπέκτεινε τὴ δύναμή του, ἀπό τότε που ο Αρ-Φαραζόν εἶχε γυρίσει πίσω στη Μέση-γη, καὶ ασκούσε πίεση στις παραλιακές πόλεις. 
Εἶχε τώρα πάρει τὸν τίτλο «Βασιλιάς τῶν Ανθρώπων» και δήλωνε πὼς σκοπός του ἦταν νὰ διώξει τοὺς Νουμενόριαν στη θάλασσα καὶ νὰ καταστρέψει και το Νούμενορ, αν αὐτό ἦταν δυνατόν.
Μεγάλος ήταν ο θυμός του Αρ-Φαραζόν όταν ἔμαθε αὐτά τὰ νέα κι εκεί που καθόταν και συλλογιζόταν ὥρες πολλές κρυφά, ἡ καρδιά του γέμισε με τὴν επιθυμία νὰ αποκτήσει ἀπεριόριστη δύναμη καὶ μόνο ἡ δική του θέληση νὰ κυριαρχήσει. 
Καὶ ἀποφάσισε, χωρίς τη συμβουλή των Βάλαρ ἤ τη βοήθεια κάποιας σοφίας εκτός τῆς δικής του, πὼς τὸν τίτλο του Βασιλιά τῶν Ανθρώπων θα τον διεκδικούσε για τον εαυτό του καὶ θα ανάγκαζε τον Σάουρον να γίνει ὑποτελής του καὶ ὑπηρέτης του. Γιατί μες στὴν αλαζονεία του ἔκρινε πὼς ποτέ δε θα γεννιόταν τόσο μεγάλος βασιλιάς ποὺ νὰ μπορεί νὰ παραβγεί στον κληρονόμο του Εαρέντιλ. 
Ἔτσι τότε άρχισε νὰ κατασκευάζει μεγάλες ποσότητες ὅπλων καὶ ναυπήγησε πολλά πολεμικά πλοία, ποὺ τὰ γέμισε με τὰ ὁπλα του. Ὅταν όλα ἦταν ἕτοιμα, αὐτός ο ίδιος προσωπικά ἀνοιξε πανιά με το στρατό του γιὰ τὴν Ανατολή.
Οἱ ἄνθρωποι εἰδαν τὰ πανιά νὰ ἔρχονται μὲς στὸ ἡλιοβασίλεμα, να γυαλίζουν χρυσοκόκκινα λες καὶ ἦταν βαμμένα ἄλικα, και φόβος κυρίεψε τοὺς κατοίκους τῶν ακτών και τράπηκαν σε φυγή μακριά. 
Ο στόλος, όμως, ἔφτασε τελικά σ᾽ ἐκεῖνο το μέρος που λεγόταν Ούμπαρ, κι ἦταν τὸ μεγάλο λιμάνι τῶν Νουμενόριαν, που κανένα χέρι δεν εἶχε κατασκευάσει. ᾿Άδειοι καὶ σιωπηλοί ἦταν όλοι οἱ τόποι ολόγυρα όταν ο Βασιλιάς τῆς Θάλασσας πάτησε στη Μέση-γη. 
Γιὰ επτά μέρες προχωροῦσε μὲ λάβαρα καὶ τρομπέτες κι ἕφτασε σ᾽ ἕνα λόφο, τον ἀνέβηκε κι ἐστησε εκεί τή σκηνή του καὶ το θρόνο του. Κάθισε στη μέση του τόπου εκείνου και οἱ σκηνές τῆς στρατιάς του παρατάχθηκαν ολόγυρά του γαλάζιες, χρυσαφιές καὶ λευκές, σὰν ἀγρός με ψηλά λουλούδια. Ἔπειτα ἔστειλε τους κήρυκές του και διέταξε τον Σάουρον νὰ εμφανιστεί ενώπιόν του καὶ να δώσει ὄρκο υποταγής.
Καὶ ο Σάουρον ήρθε. Ἥρθε ἀπ᾿ τον πανίσχυρο πύργο του στο Μπαράντοεντουρ καὶ δεν ἦταν διατεθειμένος για πόλεμο. Γιατί κατάλαβε πως ἡ δύναμη καὶ το μεγαλείο τῶν Βασιλέων τῆς Θάλασσας ξεπερνούσε κάθε φήμη γι᾽ αὐτούς καὶ ότι δεν μπορούσε νὰ ἐλπίζει πως ἀκόμη καὶ ο πιο δυνατός από τοὺς ὑπηρέτες του θα μπορούσε νὰ τοὺς ἀντισταθεί. 
Ἔδει πῶς ὃὲν εἶχε ἔρθει ἀκόμη ἡ ὦρα να χρησιμοποιήσει τη θέλησή του πάνω στοὺς Ντούνενταϊν. Ἦταν παμπόνηρος και πολύ ἑπιδέξιος νὰ κερδίζει αὐτό που ήθελε με πλάγια μέσα, ὁταν ἡ βία δεν ἔφερνε αποτέλεσμα. Γι᾽ αὐτό ταπείνωσε τον ἑαυτό του μπροστά στον Αρ-Φαραζόν και μαλάκωσε τη γλώσσα του. 
Οἱ ἄνθρωποι ἀπορούσαν, γιατί ὅλα ὅσα ἔλεγε φαίνονταν ὡραία καὶ σοφά. Αλλά ο Αρ-Φαραζόν δεν εἶχε ἀκόμα ἐξαπατηθεί καὶ σκέφτηκε, γιὰ νὰ προσέχει καλύτερα τον Σάουρον καὶ τοὺς ὅρκους ὑποτέλειας ποὺ ἔδωσε, νὰ τον φέρει στο Νούμενορ καὶ ἐκεῖ νὰ ζει σε ομηρεία ο ίδιος κι ὅλοι οἱ ὑπηρέτες του στη Μέση-γη. Σ᾽ αὐτό ο Σάουρον συμφώνησε προσποιούμενος ότι ἐξαναγκάζεται, ὅμως στις κρυφές του σκέψεις το ἀκουσε με πολλή χαρά, γιατί αὐτό συμφωνούσε πραγματικά με τὴν επιθυμία του. 
Ο Σάουρον πέρασε τη θάλασσα και αντίκρισε τη γῆ τοῦ Νούμενορ και τὴν πόλῃ τοῦ Ἀρμένελος στις μέρες της δόξας τῆς κι ἔμεινε κατάπληκτος. Αλλά μέσα βαθιά ἡ καρδιά του γέμισε ἀκόμη περισσότερο από ζήλεια και μίσος.
Τέτοια όμως ἤταν ἡ πονηρία τοῦ νοῦ καὶ τῆς ομιλίας του καὶ ἡ δύναμη τῆς κρυμμένης θέλησής του, ὥστε πριν περάσουν τρία χρόνια εἴχε γίνει ο πρώτος στα μυστικά συμβούλια του βασιλιά. 
Ἡ κολακεία, γλυκιά σὰν τὸ μέλι, ἔτρεχε πάντα από τη γλώσσα του και είχε γνώσεις πολλών πραγμάτων που δεν εἰχαν ἀκόμη ἀποκαλυφθεί στοὺς ἀνθρώπους. 
Βλέποντας πως εἴχε τὴν εὔνοια του ἀρχοντά τους, ὅλοι οἱ σύμβουλοι άρχισαν νὰ τον καλοπιάνουν εκτός από ἕναν, τον Αμαντιλ, τον ἄρχοντα τοῦ Ἀντούνιε. Ἔπειτα, σιγά σιγά μια αλλαγή ἔγινε στὴ χώρα και οἱ καρδιές τῶν φίλων τῶν Ξωτικών ταράχτηκαν πολύ και πολλοί ἀποσκίρτησαν από φόβο. Ὅσοι απόμειναν ἐξακολουθούσαν να ονομάζουν τοὺς ἑαυτούς τους Πιστούς, οἱ ἐχθροί τους τοὺς ονόμαζαν ἐπαναστάτες. 
Τώρα, ἔχοντας τὰ ἀφτιά τῶν ἀνθρώπων, ο Σάουρον με πολλά ἐπιχειρήματα ἀναιρούσε ὅλα ὅσα εἶχαν διδάξει οἱ Βάλαρ. Ἔλεγε στοὺς ἀνθρώπους νὰ πιστεύουν ότι στον κόσμο, στὴν ἀνατολή κι ἐπίσης καὶ στη δύση, ὑπάρχουν ἀκόμη πολλές θάλασσες καὶ πολλές στεριές γιὰ νὰ κερδίσουν, ὅπου ὑπάρχει ἀμέτρητος πλούτος. Ἀκόμη ἀν, τέλος, ἔφταναν στην ἄκρη ἐκείνων τῶν χωρών καὶ τῶν θαλασσών, πέρα ἀπ᾿ ὅλα βρισκόταν το Ἀρχαίο Σκοτάδι. 
«Και ἀπὸ αὐτό δημιουργήθηκε ο κόσμος. Γιατί μόνο τὸ Σκοτάδι πρέπει νὰ λατρεύεται καὶ ο ἄρχοντας που βρίσκεται ἐκεῖ μπορεί ἀκόμη νὰ δημιουργήσει
ἄλλους κόσμους γιὰ δῶρο σ᾽ ἐκεῖνους που τὸν ὑπηρετούν, ἔτσι ὥστε ἡ αὔξηση της δύναμής τους δὲν θὰ ἔχει τέλος». 
Ο Αρ-Φαραζόν εἰπε:
«Ποιός εἶναι ο Ἀρχοντας του Σκότους;»
Τότε ο Σάουρον, πίσω ἀπὸ κλειδωμένες πόρτες, εἶπε στο βασιλιά ψέματα λέγοντας:
«Εἶναι ἐκεῖνος που το ὄνομά του δὲν λέγεται τώρα. Οἱ Βάλαρ σας ἐξαπάτησαν σχετικά μ᾽ αὐτόν, προτάσσοντας τὸ ὄνομά του Ἔρου, ἕνος φαντάσματος ποὺ ἐπινόησαν μὲς στὴν ἀπερισκεψία τους, ἐπιζητώντας νὰ ἀλυσοδέσουν τοὺς ἀνθρώπους στὴν ὑπηρεσία τους. Οἱ Βάλαρ εἶναι τὸ στόμα αὐτοῦ τοῦ Ἔρου, ποὺ λέει μόνο ὅ,τι θέλουν αὐτοί. Αλλά αὐτός που εἶναι ο κύριός τους θὰ ἐπικρατήσει καὶ θὰ σας σώσει ἀπ᾽ αὐτό τὸ φάντασμα. Το ὄνομά του εἶναι Μέλκορ, ἄρχοντας τῶν Πάντων, Δότης της Ελευθερίας. Αὐτός θα σας κάνει δυνατότερους ἀπὸ τοὺς Βάλαρ».
Ἔτσι, από τότε, ο Αρ-Φαραζόν ο βασιλιάς στράφηκε στη λατρεία του Σκότους καὶ του ἄρχοντα Μέλκορ, πρώτα κρυφά, αλλά γρήγορα στα φανερά ἐνώπιον τοῦ λαού του. Ἀπ᾽ αὐτούς οι περισσότεροι τον ἀκολούθησαν. 
Ζούσαν ὁμως ἀκόμα κάποια ἀπομεινάρια ἀπὸ τοὺς Πιστούς, ὅπως λέγεται, στο Ῥόμεννα καὶ στὴ γύρω περιοχή καὶ ἄλλοι λίγοι ἐδὼ κι ἐκεῖ στὴ χώρα. Ο κυριότερος ἀνάμεσά τους, στον οποίο ἀπέβλεπαν για καθοδήγηση καὶ θάρρος στις κακές μέρες, ἦταν ο Ἀμαντιλ, ο σύμβουλος του βασιλιά, καὶ ο γιος του, ο Ἔλεντιλ, που γιοι του ἦταν ο Ἰσίλντουρ και ο Ἀνάριον, νέοι τότε σύμφωνα με τὰ δεδομένα τοῦ Νούμενορ. 
Ο Ἀμαντιλ κι ο Ἔλεντιλ ἦταν μεγάλοι καπετάνιοι στὰ καράβια. Κρατούσαν από τη γενιά τοῦ Ἔλρος Ταρ-Μινυάτουρ, ἀν καὶ ὀχι από τον οἶκο που κυβερνούσε, στον οποίο ἀνήκε το στέμμα καὶ ο θρόνος στὴν πόλη του Αρμένελος. 
Τότε που ἦταν νέοι μαζί, ο Ἀμαντιλ ήταν ἀγαπητός στον Φαραζόν, και, μὲ ὅλο που ἀνήκε στοὺς Ξωτικο-φίλους, ἐμενε στο συμβούλιό του ὡς τον ἐρχομό του Σάουρον. Τώρα ὅμως τον ἐδιωξαν, γιατί ο Σάουρον τον μισούσε πάνω ἀπ᾽ ὄλους στο Νούμενορ. 
Ἀλλά ἦταν τέτοιος εὐγενής καὶ εἶχε ὑπάρξει τόσο μεγάλος καπετάνιος στη θάλασσα, που ἐξακολουθούσαν νὰ τον τιμοῦν πολλοί από το λαό. Οὔτε ο βασιλιάς οὔτε ο Σάουρον δεν τολμούσαν νὰ ἀπλώσουν χέρι πάνω του.
Ἔτσι, ο Ἀμαντιλ ἀποτραβήχτηκε στο Ρόμεννα καὶ ὅλους ὅσους ἐμπιστευόταν ὅτι του ἔμεναν ἀκόμη πιστοί τοὺς κάλεσε νὰ πάνε ἐκεῖ κρυφά, γιατί φοβόταν πως το κακό τώρα θα μεγάλωνε γρήγορα καὶ ὅλοι οἱ Ξωτικο-φίλοι κινδύνευαν. Κι αὐτό δεν ἄργησε να γίνει. 
Γιατί η Μενελτάρμα ἐγκαταλείφθηκε τελείως κείνες τις μέρες, και, μ' ὅλο ποὺ οὔτε κι ο Σάουρον δεν τολμούσε να βεβηλώσει το ὑψηλό μέρος, ο βασιλιάς δεν ἐπέτρεπε σε κανέναν, με ποινή θανάτου, ν᾿ ἀνεβεί ἐκεῖ, οὔτε ἀκόμη καὶ σε ἐκείνους ἀπό τοὺς Πιστούς που διατηροῦσαν τον Ἰλούβαταρ στην καρδιά τους. 
Ο Σάουρον ἔσπρωχνε το βασιλιά να κόψει τὸ Λευκό Δέντρο, το Νίμλοθ το Ωραίο, που φύτρωνε στις αὐλές του, γιατί θύμιζε τοὺς Ἑλνταρ καὶ το φῶς του Βάλινορ.
Ἀρχικά ο βασιλιάς δὲ συμφωνούσε σ᾽ αὐτό, επειδή πίστευε ὅτι ἡ τύχη του οίκου του ήταν δεμένη με τὸ Δέντρο, όπως εἶχε προφητέψει ο Ταρ-Παλαντίρ. Ἔτσι, μέσα στὴν ἀνοησία του, αὐτός ποὺ τώρα μισούσε τοὺς Ἕλνταρ καὶ τοὺς Βάλαρ, μάταια ἔμενε προσκολλημένος στη σκιά της παλιάς πίστης στο Νούμενορ. 
Ὅταν, ὅμως, ο Ἀμαντιλ ἄκουσε φήμες για τους κακούς σκοπούς τοῦ Σάουρον, λυπήθηκε κατάκαρδα, ξέροντας πὼς στο τέλος σίγουρα ο Σάουρον θα ἐπέβαλλε τὸ θέλημά του. 
Τότε μίλησε στον Ἔλεντιλ καὶ στους γιους του Ἔλεντιλ, ὑπενθυμίζοντας τὴν ἱστορία τῶν Δέντρων του Βάλινορ. Ο Ἰσίλντουρ δεν εἶπε λέξη, αλλά ξεκίνησε μια νύχτα κι ἔκανε ἕνα κατόρθωμα, γιὰ τὸ ὁποίο ἔγινε ἀργότερα ξακουστός. 
Μπήκε μεταμφιεσμένος στο Ἀρμένελος καὶ πήγε ὡς τις αὐλές τοῦ βασιλιά, που ἦταν τώρα ἀπαγορευμένες γιὰ τοὺς Πιστούς, κι ἔφτασε στο μέρος που βρισκόταν το Δέντρο, το ὁποίο ἦταν ἀπαγορευμένο γιὰ ὅλους με διαταγή του Σάουρον. 
Το Δέντρο το φύλαγαν μέρα νύχτα φρουροί που ἦταν στὴν ὑπηρεσία του. Ἐκείνο τον καιρό το Νίμλοθ ἦταν σκοτεινό καὶ δεν εἶχε άνθη, γιατί το φθινόπωρο τελείωνε καὶ ο χειμώνας ἦταν κοντά. 
Ο Ἰσίλντουρ πέρασε ἀνάμεσα από τοὺς φρουρούς κι ἔκο
ψε από το Δέντρο ἕναν καρπό ποὺ κρεμόταν πάνω του καὶ γύρισε νὰ φύγει. Αλλά ἡ φρουρά ξύπνησε καὶ του ἐπιτέθηκαν. 
Ὅμως αὐτός κατάφερε νὰ φύγει πολεμώντας, ἀφού δέχτηκε πολλά τραύματα. Καὶ ξέφυγε καὶ επειδή ἦταν μεταμφιεσμένος, δὲν ἀνακάλυψαν ποιος ἄπλωσε χέρι στὸ Δέντρο. 
Ο Ἰσίλντουρ, τέλος, μόλις που πρόλαβε νὰ γυρίσει πίσω στο Ρόμεννα καὶ νὰ παραδώσει τον καρπό στὰ χέρια του Ἀμαντιλ, πριν τον ἐγκαταλείψουν οἱ δυνάμεις του. 
Τότε φύτεψαν τον καρπό κρυφά καὶ ο Ἀμαντιλ τον ξυλόγησε. Ἔβγαλε ἕνα βλασταράκι ποὺ φούντωσε τὴν ἄνοιξη. Ὅταν ὅμως ἀνοιξε το πρώτο του φύλλο, τότε ο Ἰσίλντουρ, που ἦταν για πολύν καιρό ἀρρῶστος καὶ εἶχε πλησιάσει το θάνατο, σηκώθηκε καὶ δεν τον ἐνόχλησαν πιὰ τὰ τραύματά του.
Μόλις και πρόλαβαν νὰ τὸ κάνουν αὐτό. Γιατί μετά την ἐπίθεση, ὁ βασιλιάς υποχώρησε στον Σάουρον κι ἔκοψε το Λευκό Δέντρο. Ἀπὸ τότε ἀπαρνήθηκε ὁλοκληρωτικά τὴν πίστη τῶν προγόνων του. 
Ο Σάουρον, ὅμως, ἐβαλε νὰ χτίσουν στο λόφο, στη μέση της πόλης τῶν Νουμενόριαν, στο Χρυσό Αρμένελος, ἕναν τεράστιο ναό. Ἡ βάση εἶχε κυκλικό σχήμα κι εκεί οἱ τοίχοι εἶχαν δεκαπέντε μέτρα πάχος καὶ ἡ διάμετρος τῆς βάσης ἦταν ἑκατόν πενήντα μέτρα καὶ οἱ τοίχοι εἶχαν ἑκατόν πενήντα μέτρα ὕψος ἀπό τη γῆ καὶ ἦταν στεφανωμένοι μ᾽ ἕναν τεράστιο θόλο. Ὁ θόλος ἦταν ἀπ᾽ ἔξω σκεπασμένος με ἀσήμι καὶ ὑψωνόταν ἀστραφτερός στον ἥλιο, ἔτσι ποὺ τὸ φῶς του νὰ φαίνεται ἀπό μακριά. 
Ἀλλά σύντομα το φῶς σκοτείνιασε καὶ το ἀσήμι μαύρισε. Γιατί ὑπήρχε ἕνας βωμός με φωτιά στη μέση τοῦ ναού, καὶ στὴν κορυφή τοῦ θόλου ὑπήρχε ἕνα παράθυρο με κινητές γρίλιες, ἀπ᾽ ὅπου ἔβγαινε μεγάλος καπνός. 
Τὴν πρώτη φωτιά πάνω στο βωμό, ο Σάουρον τὴν ἄναψε μὲ τὰ κομμένα ξύλα του Νίμλοθ που τριζοβόλησε καὶ χώνεψε. Ὁι ἀνθρώποι ὅμως ἀπόρησαν γιὰ τις ἀναθυμιάσεις ποὺ ἐβγαλε, ἔτσι ποὺ ἡ χώρα σκεπάστηκε ἀπό ἕνα σύννεφο γιὰ ἑπτά ἡμέρες, ὥσπου σιγά σιγά ἔφυγε προς τὴ δύση.
Ἀπό τότε, ἡ φωτιά και ο καπνός ἀνέβαιναν ἀσταμάτητα. Ἡ δύναμη του Σάουρον αὐξανόταν καθημερινά. Σ᾽ ἐκεῖνον τὸ ναό, οι ἀνθρώποι ἔκαναν θυσίες στον Μέλκορ με αἷμα, με βασανιστήρια καὶ με μεγάλη κακία ὥστε ἐκεῖνος νὰ τοὺς ἀπαλλάξει ἀπό το θάνατο. 
Τὰ θύματά τους πιο συχνά τα διάλεγαν ἀνάμεσα στοὺς Πιστούς, ποτέ ὅμως ἀνοιχτά με τὴν κατηγορία ὅτι δεν λάτρευαν τον Μέλκορ, τὸ Δότη της Ελευθερίας, αλλά ἔψαχναν περισσότερο νὰ βροὺν ἀφορμή ότι μισούσαν τὸ βασιλιά και ἐπαναστατούσαν ἐναντίον του, ἤ ότι μηχανορραφούσαν ἐναντίον συγγενῶν τους με ψέματα καὶ δηλητήρια. 
Ἀὐτές οἱ κατηγορίες ἦταν κατά το μεγαλύτερο μέρος ψεύτικες, ὅμως ἐκεῖνες οἱ μέρες ήταν πικρές γιατί το μίσος γεννά μίσος.
Παρ᾽ ὅλα αὐτά, ο θάνατος δεν ἔφυγε ἀπό τη χώρα, αλλά ἐρχόταν μάλλον νωρίτερα καὶ πιο συχνά καὶ μὲ πολλές φοβερές μορφές. Γιατί ἐνῴ παλιά οἱ ἄνθρωποι γερνούσαν σιγά σιγά καὶ ξάπλωναν τέλος νὰ κοιμηθούν ὅταν κουράζονταν πια ἀπὸ τον κόσμο, τώρα τρέλα κι ἀρρώστιες τοὺς κατάτρυχαν. Φοβόταν νὰ πεθάνουν καὶ νὰ πάνε στο σκοτάδι, στο βασίλειο του ἄρχοντα ποὺ εἶχαν διαλέξει. Μὲς στὴν ἀγωνία τους, ἔδιναν κατάρες στον ἑαυτό τους. 
Ἐκεῖνες τις μέρες, οἱ ἄνθρωποι πήραν ὅπλα καὶ σκότωναν ὁ ἕνας τον ἄλλο μὲ τὴν παραμικρή ἀφορμή, γιατί θύμωναν εὐκολά. Ο Σάουρον ἦ εκείνοι που εἶχε πάρει με τὸ μέρος του κυκλοφορούσαν στη χώρα σπέρνοντας διχόνοια. Ὁ λαός βαρυγκομούσε ἐναντίον του βασιλιά καὶ τῶν ἀρχόντων ἡ ἐναντίον οποιουδήποτε ποὺ εἶχε κάτι κι αὐτοί δεν τὸ εἶχαν. Ὅσοι εἶχαν δύναμη, ἐπαιρναν σκληρή ἐκδίκηση.
Ὅμως, γιὰ πολύν καιρό οἱ Νουμενόριαν νόμιζαν ὅτι εὐημεροῦσαν κι ἀς μην εἶχε μεγαλώσει ἡ εὐτυχία τους, γιατί γίνονταν ὅλο καὶ πιο ἰσχυροί καὶ οἱ πλούσιοι τοὺς γίνονταν ἀκόμα πλουσιότεροι. 
Με τὴ βοήθεια καὶ τις συμβουλές του Σάουρον, πολλαπλασίασαν τις περιουσίες τους κι ἐπινόησαν μηχανές κι κατασκεύασαν ἀκόμη μεγαλύτερα καράβια. Τώρα ταξίδευαν με δύναμη καὶ ὅπλα στη Μέση-γη. Δεν ἔρχονταν πια σαν δότες δώρων, οὔτε καν σαν κυβερνήτες, αλλά σὰν ἄγριοι πολεμιστές. 
Καταδίωκαν τοὺς ἀνθρώπους της Μέσης-γης, κι ἐπαιρναν τὸ βιος τους καὶ τοὺς ἔκαναν σκλάβους, και πολλούς τοὺς σκότωναν ἀγρια
στους βωμούς τους. Γιατί ἐκεῖνες τις μέρες ἔχτιζαν ναούς στὰ φρούριά τους και μεγάλους τάφους. Οἱ ἄνθρωποι τοὺς ἔτρεμαν, καὶ ἡ ἀνάμνηση τῶν καλοσυνάτων βασιλιάδων τῶν ἀρχαίων ἡμερῶν ἔσβησε ἀπὸ τον κόσμο καὶ σκοτείνιασε ἀπὸ τις πολλές ἱστορίες τρόμου.
Ἔτσι ο Αρ-Φαραζόν, ο βασιλιάς τῆς Χώρας τοῦ Ἀστρου, ἔγινε ο μεγαλύτερος τύραννος ποὺ εἶχε ὑπάρξει στον κόσμο ἀπὸ τὴ βασιλεία του Μόργκοθ, ἀν καὶ στὴν πραγματικότητα ο Σάουρον ἦταν ποὺ κυβερνούσε τὰ πάντα πίσω ἀπὸ το θρόνο. 
Τὰ χρόνια ὅμως πέρασαν, καὶ ο βασιλιάς ἐνιὼσε τη σκιά τοῦ θανάτου νὰ πλησιάζει καθὼς μάκραιναν οἱ μέρες του καὶ γέμισε φόβο καὶ ὀργή. Τώρα ἦρθε ἡ ὥρα ποὺ ο Σάουρον εἶχε ἀπὸ παλιά προετοιμάσει καὶ περίμενε. 
Μίλησε στο βασιλιά λέγοντάς του πὼς ἡ δύναμή του ἦταν τόσο μεγάλη ὥστε μπορούσε νὰ σκέπτεται καὶ νὰ γίνεται τὸ θέλημά του σε ὅλα τὰ πράγματα καὶ νὰ εἶναι πάνω ἀπὸ κάθε διαταγή ἡ ἀπαγόρευση.
Καὶ εἶπε:
«Οἱ Βάλαρ κρατοῦν γιὰ τὸν ἑαυτό τους τὴ γη ὅπου δεν ὑπάρχει θάνατος. Σοῦ λένε ψέματα γι᾽ αὐτήν, κρύβοντάς τὴν ὅσο πιο καλά μπορούν ἀπὸ τὴν πλεονεξία τους καὶ τὸ φόβο τους μὴν τυχόν οἱ βασιλιάδες τῶν Ἀνθρώπων τοὺς πάρουν τὸ ἀθάνατο βασίλειο καὶ κυβερνήσουν στὴ θέσῃ τους. 
Ἀναμφίβολα, τὸ δώρο τῆς ἀτελείωτης ζωῆς δεν εἶναι για ὅλους, αλλά μόνο γιὰ ἐκείνους που τὸ ἀξίζουν, ἀνθρώπους με δύναμη καὶ ὑπερηφάνεια καὶ ἀπὸ μεγάλη γενιά. 
Ἀλλὰ εἶναι ἄδικο αὐτό τὸ δώρο --ποὺ τὸ ἀξίζει κατά τ᾽ ἄλλα-- νὰ παρακρατεῖται ἀπὸ τὸ Βασιλιά τῶν Βασιλέων, τὸν Αρ-Φαραζόν, τὸν πιο ἰσχυρό ἀπὸ τοὺς γιους τῆς Ἀντοριέλ, ποὺ μόνο ο Μάνγουε μπορεί ἴσως νὰ παραβληθεῖ μαζί του. Ἀλλὰ οἱ μεγάλοι βασιλιὰδες δὲ δέχονται ἀρνήσεις καὶ παίρνουν ὅ,τι δικαιούνται.
Τότε ο Αρ-Φαραζόν, θολωμένος καὶ κάτω ἀπὸ τὴ σκιά τοῦ θανάτου, γιατί ἡ ζωή του πλησίαζε στὸ τέλος της, ὑπάκουσε τὸν Σάουρον καὶ ἄρχισε νὰ συλλογίζεται πώς νὰ κάνῃ πόλεμο ἐναντίον τῶν Βάλαρ. 
Ετοίμαζε το σχέδιο του ἀργά καὶ δε μιλούσε ἀνοιχτά γι᾽ αὐτό, ἀν καὶ δὲν μπορούσε νὰ μείνει κρυφό ἀπ᾽ ὀλους. 
Ο Ἀμαντιλ, παίρνοντας εἰδηση τοὺς σκοπούς τοῦ βασιλιά, καταστενοχωρήθηκε καὶ τον κυρίευσε μεγάλος φόβος, γιατί ἤξερε πὼς οἱ Ἀνθρωποι δεν μπορούσαν νὰ νικήσουν τοὺς Βάλαρ στον πόλεμο καὶ ότι ο κόσμος θα καταστρεφόταν ἂν δεν μπορούσε νὰ ἀποτραπεῖ ὁ πόλεμος αὐτός. 
Κι ἔτσι κάλεσε τὸ γιο του, τὸν Ἔλεντιλ καὶ του εἶπε:
«Οἱ μέρες είναι σκοτεινές καὶ δὲν ὑπάρχει ἐλπίδα γιὰ τοὺς Ἀνθρώπους, γιατί οἱ Πιστοί εἶναι λίγοι. Γι᾽ αὐτό ἀποφάσισα νὰ κάνω αὐτό ποὺ ἔκανε παλιά ὁ πρόγονός μας ὁ Βαρέντιλ, να ταξιδέψω στη Δύση, εἴτε ὑπάρχει ἀπαγόρευση εἴτε ὄχι, καὶ νὰ μιλήσω στοὺς Βάλαρ καὶ στὸν Μάνγουε τὸν ἴδιο ἂν εἶναι δυνατόν, καὶ νὰ ἐκλιπαρήσω τὴ βοήθειά του πριν χαθοῦν ὅλα».
«Θὰ προδώσεις λοιπόν τὸν βασιλιά;» εἶπε ὁ Ἔλεντιλ. «Γιατί γνωρίζεις καλά τὴν κατηγορία ποὺ θὰ μᾶς ρίξουν, ὅτι εἰμαστε προδότες καὶ κατάσκοποι, κάτι ποὺ ὡς αὐτή τὴν ἡμέρα ἦταν ψέμα».
«Εἰὰν πίστευα ὅτι ὁ Μάνγουε χρειαζόταν τέτοιον ἀγγελιαφόρο», εἶπε ὁ Ἀμαντιλ, «θὰ πρόδινα τὸν βασιλιά. Γιατί ὑπάρχει μόνο μία πίστη, ἀπ᾽ τὴν ὁποία δεν μπορεί κανείς νὰ συγχωρεθεῖ ἀπὸ καρδιάς γιὰ οποιαδήποτε αἰτία. 
Ἐγὼ ὅμως θὰ πάω νὰ παρακαλέσω γιὰ ἔλεος στοὺς Ἀνθρώπους καὶ τὴ σωτηρία τους ἀπὸ τὸν Σάουρον τὸν Ἀπατεῶνα, ἐπειδή μερικοί τοὐλάχιστον ἔχουν μείνει πιστοί. Καὶ ὅσο γιὰ τὴν Ἀπαγόρευση, θὰ ὑποστῶ ἐγὼ προσωπικά τὴν ποινή μὴν τυχὸν καὶ οἱ ἄνθρωποί μου θεωρηθοῦν ἔνοχοι».
«Ἕχεις σκεφτεῖ, ὅμως, πατέρα μου, τί θὰ βρεῖ ὅσους ἀπὸ τὸν οἴκο σου ἀφήσεις πίσω, ὅταν μαθευτεῖ αὐτό ποὺ πας νὰ κάνεις;»
«Δὲν πρέπει νὰ μαθευτεῖ», εἶπε ὁ Ἀμαντιλ. «Θὰ προετοιμάσω μὲ μυστικότητα τὴν ἀναχώρησή μου καὶ θὰ σαλπάρω προς τὴν ἀνατολή, ἐκεῖ ὅπου καθημερινά τὰ πλοία ἀναχωροῦν ἀπὸ τὰ λιμάνια μας. Ὕστερα, ὅπως μοὺ τὰ φέρουν ὁ ἄνεμος καὶ ἡ τύχη, θὰ στρίψω ἀπ᾽ τὸ νότο ἡ τὸ βορρά καὶ θὰ γυρίσω πίσω στὴ δύση καὶ θὰ γυρέψω ὅ,τι μπορέσω νὰ βρῶ. 
Ἐσένα ὅμως, γιέ μου, καὶ τοὺς δικούς σου, σᾶς συμβουλεύω νὰ ἐτοιμάσετε ἄλλα καράβια καὶ νὰ βάλετε μέσα ὅλα ὅσα δε θέλετε νὰ ἀποχωριστεῖτε. Ὅταν τὰ πλοία εἶναι ἕτοιμα, νὰ συγκεντρωθεῖτε στο λιμάνι τοῦ Ρόμεννα καὶ νὰ διαδώσετε στον κόσμο ὅτι σκοπεύετε, ὅταν...
Ὅμως αὐτός κατάφερε νὰ φύγει πολεμώντας, ἀφού δέχτηκε πολλά τραύματα. Καὶ ξέφυγε καὶ επειδή ἦταν μεταμφιεσμένος, δὲν ἀνακάλυψαν ποιος ἄπλωσε χέρι στὸ Δέντρο.
Ο Ἰσίλντουρ, τέλος, μόλις που πρόλαβε νὰ γυρίσει πίσω στο Ρόμεννα καὶ νὰ παραδώσει τον καρπό στὰ χέρια του Ἀμαντιλ, πριν τον ἐγκαταλείψουν οἱ δυνάμεις του.
Τότε φύτεψαν τον καρπό κρυφά καὶ ο Ἀμαντιλ τον ξυλόγησε. Ἔβγαλε ἕνα βλασταράκι ποὺ φούντωσε τὴν ἄνοιξη. Ὅταν ὅμως ἀνοιξε το πρώτο του φύλλο, τότε ο Ἰσίλντουρ, που ἦταν για πολύν καιρό ἀρρῶστος καὶ εἶχε πλησιάσει το θάνατο, σηκώθηκε καὶ δεν τον ἐνόχλησαν πιὰ τὰ τραύματά του.
Μόλις και πρόλαβαν νὰ τὸ κάνουν αὐτό. Γιατί μετά την ἐπίθεση, ὁ βασιλιάς υποχώρησε στον Σάουρον κι ἔκοψε το Λευκό Δέντρο. Ἀπὸ τότε ἀπαρνήθηκε ὁλοκληρωτικά τὴν πίστη τῶν προγόνων του.
Ο Σάουρον, ὅμως, ἐβαλε νὰ χτίσουν στο λόφο, στη μέση της πόλης τῶν Νουμενόριαν, στο Χρυσό Αρμένελος, ἕναν τεράστιο ναό. Ἡ βάση εἶχε κυκλικό σχήμα κι εκεί οἱ τοίχοι εἶχαν δεκαπέντε μέτρα πάχος καὶ ἡ διάμετρος τῆς βάσης ἦταν ἑκατόν πενήντα μέτρα καὶ οἱ τοίχοι εἶχαν ἑκατόν πενήντα μέτρα ὕψος ἀπό τη γῆ καὶ ἦταν στεφανωμένοι μ᾽ ἕναν τεράστιο θόλο. Ὁ θόλος ἦταν ἀπ᾽ ἔξω σκεπασμένος με ἀσήμι καὶ ὑψωνόταν ἀστραφτερός στον ἥλιο, ἔτσι ποὺ τὸ φῶς του νὰ φαίνεται ἀπό μακριά.
Ἀλλά σύντομα το φῶς σκοτείνιασε καὶ το ἀσήμι μαύρισε. Γιατί ὑπήρχε ἕνας βωμός με φωτιά στη μέση τοῦ ναού, καὶ στὴν κορυφή τοῦ θόλου ὑπήρχε ἕνα παράθυρο με κινητές γρίλιες, ἀπ᾽ ὅπου ἔβγαινε μεγάλος καπνός.
Τὴν πρώτη φωτιά πάνω στο βωμό, ο Σάουρον τὴν ἄναψε μὲ τὰ κομμένα ξύλα του Νίμλοθ που τριζοβόλησε καὶ χώνεψε. Ὁι ἀνθρώποι ὅμως ἀπόρησαν γιὰ τις ἀναθυμιάσεις ποὺ ἐβγαλε, ἔτσι ποὺ ἡ χώρα σκεπάστηκε ἀπό ἕνα σύννεφο γιὰ ἑπτά ἡμέρες, ὥσπου σιγά σιγά ἔφυγε προς τὴ δύση.
Ἀπό τότε, ἡ φωτιά και ο καπνός ἀνέβαιναν ἀσταμάτητα. Ἡ δύναμη του Σάουρον αὐξανόταν καθημερινά. Σ᾽ ἐκεῖνον τὸ ναό, οι ἀνθρώποι ἔκαναν θυσίες στον Μέλκορ με αἷμα, με βασανιστήρια καὶ με μεγάλη κακία ὥστε ἐκεῖνος νὰ τοὺς ἀπαλλάξει ἀπό το θάνατο.
Τὰ θύματά τους πιο συχνά τα διάλεγαν ἀνάμεσα στοὺς Πιστούς, ποτέ ὅμως ἀνοιχτά με τὴν κατηγορία ὅτι δεν λάτρευαν τον Μέλκορ, τὸ Δότη της Ελευθερίας, αλλά ἔψαχναν περισσότερο νὰ βροὺν ἀφορμή ότι μισούσαν τὸ βασιλιά και ἐπαναστατούσαν ἐναντίον του, ἤ ότι μηχανορραφούσαν ἐναντίον συγγενῶν τους με ψέματα καὶ δηλητήρια.
Ἀὐτές οἱ κατηγορίες ἦταν κατά το μεγαλύτερο μέρος ψεύτικες, ὅμως ἐκεῖνες οἱ μέρες ήταν πικρές γιατί το μίσος γεννά μίσος.
Παρ᾽ ὅλα αὐτά, ο θάνατος δεν ἔφυγε ἀπό τη χώρα, αλλά ἐρχόταν μάλλον νωρίτερα καὶ πιο συχνά καὶ μὲ πολλές φοβερές μορφές. Γιατί ἐνῴ παλιά οἱ ἄνθρωποι γερνούσαν σιγά σιγά καὶ ξάπλωναν τέλος νὰ κοιμηθούν ὅταν κουράζονταν πια ἀπὸ τον κόσμο, τώρα τρέλα κι ἀρρώστιες τοὺς κατάτρυχαν. Φοβόταν νὰ πεθάνουν καὶ νὰ πάνε στο σκοτάδι, στο βασίλειο του ἄρχοντα ποὺ εἶχαν διαλέξει. Μὲς στὴν ἀγωνία τους, ἔδιναν κατάρες στον ἑαυτό τους.
Ἐκεῖνες τις μέρες, οἱ ἄνθρωποι πήραν ὅπλα καὶ σκότωναν ὁ ἕνας τον ἄλλο μὲ τὴν παραμικρή ἀφορμή, γιατί θύμωναν εὐκολά. Ο Σάουρον ἦ εκείνοι που εἶχε πάρει με τὸ μέρος του κυκλοφορούσαν στη χώρα σπέρνοντας διχόνοια. Ὁ λαός βαρυγκομούσε ἐναντίον του βασιλιά καὶ τῶν ἀρχόντων ἡ ἐναντίον οποιουδήποτε ποὺ εἶχε κάτι κι αὐτοί δεν τὸ εἶχαν. Ὅσοι εἶχαν δύναμη, ἐπαιρναν σκληρή ἐκδίκηση.
Ὅμως, γιὰ πολύν καιρό οἱ Νουμενόριαν νόμιζαν ὅτι εὐημεροῦσαν κι ἀς μην εἶχε μεγαλώσει ἡ εὐτυχία τους, γιατί γίνονταν ὅλο καὶ πιο ἰσχυροί καὶ οἱ πλούσιοι τοὺς γίνονταν ἀκόμα πλουσιότεροι.
Με τὴ βοήθεια καὶ τις συμβουλές του Σάουρον, πολλαπλασίασαν τις περιουσίες τους κι ἐπινόησαν μηχανές κι κατασκεύασαν ἀκόμη μεγαλύτερα καράβια. Τώρα ταξίδευαν με δύναμη καὶ ὅπλα στη Μέση-γη. Δεν ἔρχονταν πια σαν δότες δώρων, οὔτε καν σαν κυβερνήτες, αλλά σὰν ἄγριοι πολεμιστές.
Καταδίωκαν τοὺς ἀνθρώπους της Μέσης-γης, κι ἐπαιρναν τὸ βιος τους καὶ τοὺς ἔκαναν σκλάβους, και πολλούς τοὺς σκότωναν ἀγρια στους βωμούς τους. Γιατί ἐκεῖνες τις μέρες ἔχτιζαν ναούς στὰ φρούριά τους και μεγάλους τάφους. Οἱ ἄνθρωποι τοὺς ἔτρεμαν, καὶ 
ἡ ἀνάμνηση τῶν καλοσυνάτων βασιλιάδων τῶν ἀρχαίων ἡμερῶν ἔσβησε ἀπὸ τον κόσμο καὶ σκοτείνιασε ἀπὸ τις πολλές ἱστορίες τρόμου.
Ἔτσι ο Αρ-Φαραζόν, ο βασιλιάς τῆς Χώρας τοῦ Ἀστρου, ἔγινε ο μεγαλύτερος τύραννος ποὺ εἶχε ὑπάρξει στον κόσμο ἀπὸ τὴ βασιλεία του Μόργκοθ, ἀν καὶ στὴν πραγματικότητα ο Σάουρον ἦταν ποὺ κυβερνούσε τὰ πάντα πίσω ἀπὸ το θρόνο. 
Τὰ χρόνια ὅμως πέρασαν, καὶ ο βασιλιάς ἐνιὼσε τη σκιά τοῦ θανάτου νὰ πλησιάζει καθὼς μάκραιναν οἱ μέρες του καὶ γέμισε φόβο καὶ ὀργή. Τώρα ἦρθε ἡ ὥρα ποὺ ο Σάουρον εἶχε ἀπὸ παλιά προετοιμάσει καὶ περίμενε. 
Μίλησε στο βασιλιά λέγοντάς του πὼς ἡ δύναμή του ἦταν τόσο μεγάλη ὥστε μπορούσε νὰ σκέπτεται καὶ νὰ γίνεται τὸ θέλημά του σε ὅλα τὰ πράγματα καὶ νὰ εἶναι πάνω ἀπὸ κάθε διαταγή ἡ ἀπαγόρευση.
Καὶ εἶπε:
«Οἱ Βάλαρ κρατοῦν γιὰ τὸν ἑαυτό τους τὴ γη ὅπου δεν ὑπάρχει θάνατος. Σοῦ λένε ψέματα γι᾽ αὐτήν, κρύβοντάς τὴν ὅσο πιο καλά μπορούν ἀπὸ τὴν πλεονεξία τους καὶ τὸ φόβο τους μὴν τυχόν οἱ βασιλιάδες τῶν Ἀνθρώπων τοὺς πάρουν τὸ ἀθάνατο βασίλειο καὶ κυβερνήσουν στὴ θέσῃ τους. 
Ἀναμφίβολα, τὸ δώρο τῆς ἀτελείωτης ζωῆς δεν εἶναι για ὅλους, αλλά μόνο γιὰ ἐκείνους που τὸ ἀξίζουν, ἀνθρώπους με δύναμη καὶ ὑπερηφάνεια καὶ ἀπὸ μεγάλη γενιά. 
Ἀλλὰ εἶναι ἄδικο αὐτό τὸ δώρο --ποὺ τὸ ἀξίζει κατά τ᾽ ἄλλα-- νὰ παρακρατεῖται ἀπὸ τὸ Βασιλιά τῶν Βασιλέων, τὸν Αρ-Φαραζόν, τὸν πιο ἰσχυρό ἀπὸ τοὺς γιους τῆς Ἀντοριέλ, ποὺ μόνο ο Μάνγουε μπορεί ἴσως νὰ παραβληθεῖ μαζί του. Ἀλλὰ οἱ μεγάλοι βασιλιὰδες δὲ δέχονται ἀρνήσεις καὶ παίρνουν ὅ,τι δικαιούνται.
Τότε ο Αρ-Φαραζόν, θολωμένος καὶ κάτω ἀπὸ τὴ σκιά τοῦ θανάτου, γιατί ἡ ζωή του πλησίαζε στὸ τέλος της, ὑπάκουσε τὸν Σάουρον καὶ ἄρχισε νὰ συλλογίζεται πώς νὰ κάνῃ πόλεμο ἐναντίον τῶν Βάλαρ. 
Ετοίμαζε το σχέδιο του ἀργά καὶ δε μιλούσε ἀνοιχτά γι᾽ αὐτό, ἀν καὶ δὲν μπορούσε νὰ μείνει κρυφό ἀπ᾽ ὀλους. 
Ο Ἀμαντιλ, παίρνοντας εἰδηση τοὺς σκοπούς τοῦ βασιλιά, καταστενοχωρήθηκε καὶ τον κυρίευσε μεγάλος φόβος, γιατί ἤξερε πὼς οἱ Ἀνθρωποι δεν μπορούσαν νὰ νικήσουν τοὺς Βάλαρ στον πόλεμο καὶ ότι ο κόσμος θα καταστρεφόταν ἂν δεν μπορούσε νὰ ἀποτραπεῖ ὁ πόλεμος αὐτός. 
Κι ἔτσι κάλεσε τὸ γιο του, τὸν Ἔλεντιλ καὶ του εἶπε:
«Οἱ μέρες είναι σκοτεινές καὶ δὲν ὑπάρχει ἐλπίδα γιὰ τοὺς Ἀνθρώπους, γιατί οἱ Πιστοί εἶναι λίγοι. Γι᾽ αὐτό ἀποφάσισα νὰ κάνω αὐτό ποὺ ἔκανε παλιά ὁ πρόγονός μας ὁ Βαρέντιλ, να ταξιδέψω στη Δύση, εἴτε ὑπάρχει ἀπαγόρευση εἴτε ὄχι, καὶ νὰ μιλήσω στοὺς Βάλαρ καὶ στὸν Μάνγουε τὸν ἴδιο ἂν εἶναι δυνατόν, καὶ νὰ ἐκλιπαρήσω τὴ βοήθειά του πριν χαθοῦν ὅλα».
«Θὰ προδώσεις λοιπόν τὸν βασιλιά;» εἶπε ὁ Ἔλεντιλ. «Γιατί γνωρίζεις καλά τὴν κατηγορία ποὺ θὰ μᾶς ρίξουν, ὅτι εἰμαστε προδότες καὶ κατάσκοποι, κάτι ποὺ ὡς αὐτή τὴν ἡμέρα ἦταν ψέμα».
«Εἰὰν πίστευα ὅτι ὁ Μάνγουε χρειαζόταν τέτοιον ἀγγελιαφόρο», εἶπε ὁ Ἀμαντιλ, «θὰ πρόδινα τὸν βασιλιά. Γιατί ὑπάρχει μόνο μία πίστη, ἀπ᾽ τὴν ὁποία δεν μπορεί κανείς νὰ συγχωρεθεῖ ἀπὸ καρδιάς γιὰ οποιαδήποτε αἰτία. 
Ἐγὼ ὅμως θὰ πάω νὰ παρακαλέσω γιὰ ἔλεος στοὺς Ἀνθρώπους καὶ τὴ σωτηρία τους ἀπὸ τὸν Σάουρον τὸν Ἀπατεῶνα, ἐπειδή μερικοί τοὐλάχιστον ἔχουν μείνει πιστοί. Καὶ ὅσο γιὰ τὴν Ἀπαγόρευση, θὰ ὑποστῶ ἐγὼ προσωπικά τὴν ποινή μὴν τυχὸν καὶ οἱ ἄνθρωποί μου θεωρηθοῦν ἔνοχοι».
«Ἕχεις σκεφτεῖ, ὅμως, πατέρα μου, τί θὰ βρεῖ ὅσους ἀπὸ τὸν οἴκο σου ἀφήσεις πίσω, ὅταν μαθευτεῖ αὐτό ποὺ πας νὰ κάνεις;»
«Δὲν πρέπει νὰ μαθευτεῖ», εἶπε ὁ Ἀμαντιλ. «Θὰ προετοιμάσω μὲ μυστικότητα τὴν ἀναχώρησή μου καὶ θὰ σαλπάρω προς τὴν ἀνατολή, ἐκεῖ ὅπου καθημερινά τὰ πλοία ἀναχωροῦν ἀπὸ τὰ λιμάνια μας. Ὕστερα, ὅπως μοὺ τὰ φέρουν ὁ ἄνεμος καὶ ἡ τύχη, θὰ στρίψω ἀπ᾽ τὸ νότο ἡ τὸ βορρά καὶ θὰ γυρίσω πίσω στὴ δύση καὶ θὰ γυρέψω ὅ,τι μπορέσω νὰ βρω. Ἐσένα ὅμως, γιέ μου, καὶ τοὺς δικούς σου, σᾶς συμβουλεύω νὰ ἐτοιμάσετε ἄλλα καράβια καὶ νὰ βάλετε μέσα ὅλα ὅσα δε θέλετε νὰ ἀποχωριστεῖτε. Ὅταν τὰ πλοία εἶναι ἕτοιμα, νὰ συγκεντρωθεῖτε στο λιμάνι τοῦ Ρόμεννα καὶ νὰ διαδώσετε στον κόσμο ὅτι σκοπεύετε, ὅταν ἔρθει ἡ ὥρα, νὰ με ἀκολουθήσετε στὴν ἀνατολή. 
Ο Ἀμαντιλ δὲν εἶναι πιὰ ἀγαπητός στο συγγενή μας ποὺ ἔχει το θρόνο ὥστε νὰ λυπηθεῖ καὶ πολύ ἂν γυρέψουμε νὰ φύγουμε, εἴτε γιὰ κάποιο χρονικό διάστημα εἴτε γιὰ πάντα. Ἀλλὰ μὴν ἀφήσετε νὰ φανεῖ πὼς σκοπεύετε νὰ πάρετε πολλούς, εἴδαλλως θὰ ἐνοχληθεῖ ἐξαιτίας τοῦ πολέμου ποὺ σχεδιάζει τώρα, γιὰ τὸν ὁποῖο θὰ χρειαστεῖ ὅσες δυνάμεις μπορέσει νὰ συγκεντρώσει.
Ψάξε νὰ βρεῖς τοὺς Πιστούς ποὺ εἶναι γνωστό ὅτι εἶναι ἀληθινοί καὶ φρόντισε νὰ σε βροῦν κρυφά ἂν εἶναι πρόθυμοι νὰ σε ἀκολουθήσουν καὶ νὰ συμμετέχουν στο σχέδιό σου».
«Καὶ ποιὸ θὰ εἶναι αὐτὸ τὸ σχέδιο;» εἶπε ὁ Ἐλεντιλ.
«Νὰ μὴν ἀνακατευτεῖτε στον πόλεμο καὶ νὰ ᾽χετε τὰ μάτια σας ἀνοιχτά», ἀπάντησε ὁ Ἀμαντιλ. «Ἕως νὰ γυρίσω, δὲν μπορῶ νὰ πω περισσότερα. Ἀλλὰ τὸ πιὸ πιθανό εἶναι πὼς θ᾽ ἀναγκαστεῖτε νὰ φύγετε ἀπὸ τὴ Χώρα τοῦ Ἄστρου χωρὶς ἀστέρι νὰ σας ὁδηγεῖ. Γιατί ἡ χώρα αὐτὴ εἶναι βεβηλωμένη.
Τότε θὰ χάσετε ὅλα ὅσα ἔχετε ἀγαπήσει, προγευόμενοι τὸ θάνατο ἐνῷ ζεῖτε, ἀναζητώντας ἕνα τόπο ἐξορίας ἀλλοῦ. Ἀλλὰ ἂν αὐτός θὰ εἶναι ἀνατολικά ἢ δυτικά, μόνο οἱ Βάλαρ μποροῦν νὰ τὸν καθορίσουν».
Τότε ὁ Ἀμαντιλ ἀποχαιρέτησε ὁλο του τὸ σπιτικὸ σὰν κάποιος ποὺ πρόκειται νὰ πεθάνει.
«Γιατί», εἶπε, «μπορεῖ κάλλιστα νὰ ἀποδειχθεῖ πὼς θὰ μὲ ξαναδεῖτε ποτέ, κι ἐγὼ μπορεῖ νὰ μὴ σᾶς στείλω κάποιο σημάδι ὅπως ὁ Εαρέντιλ πολὺ παλιά. Ἀλλὰ γρηγορεῖτε, γιατί τὸ τέλος τοῦ κόσμου ποὺ ἔχουμε γνωρίσει πλησιάζει τώρα».
Λέγεται ὅτι τὴ νύχτα, ὁ Ἀμαντιλ σήκωσε πανιὰ μὲ ἕνα μικρό καράβι καὶ ἔβαλε πλώρη ἀρχικά γιὰ τὴν ἀνατολὴ καὶ ὕστερα ἄλλαξε πορεία καὶ γύρισε δυτικά. Πήρε μαζί του τρεῖς ὑπηρέτες, πολύ ἀγαπητούς του, καὶ ποτέ κανείς δὲν ἄκουσε ἢ εἶδε κάτι γι᾽ αὐτοὺς στὸν κόσμο τοῦτο, οὔτε ὑπάρχει ἱστορία ἢ κάποια ὑπόθεσῃ γιὰ τὴ μοίρα τους.
Οἱ Ἀνθρωποι δὲν μπορούσαν νὰ σωθοῦν γιὰ δεύτερη φορά μὲ τέτοια πρεσβεία, καὶ γιὰ τὴν προδοσία τοῦ Νούμενορ δεν ὑπήρχε εὔκολη συγχώρεση.
Ὁ Ἐλεντιλ, ὅμως, ἔκανε ὅλα ὅσα τοῦ εἶχε πει ὁ πατέρας του, καὶ τὰ πλοία του ἦταν ἀγκυροβολημένα στὴν ἀνατολικὴ ἀκτὴ τῆς χώρας. 
Οἱ Πιστοί ἐπιβίβασαν τὶς γυναῖκες καὶ τὰ παιδιά τους καὶ τὰ κειμήλιά τους καὶ μεγάλα ἀποθέματα ἀπὸ τὰ ἀγαθά τους. Ὑπήρχαν ἐκεῖ πράγματα ὁμορφιάς καὶ δύναμης, ἀπὸ ἐκεῖνα ποὺ οἱ Νουμενόριαν εἶχαν κατασκευάσει τὶς ἡμέρες τῆς σοφίας τους, σκεύη καὶ κοσμήματα καὶ περγαμηνὲς μὲ σοφὰ ἔργα γραμμένα μὲ κόκκινο καὶ μαῦρο μελάνι. 
Καὶ εἶχαν Ἑπτὰ Σφαίρες, τὸ δῶρο τῶν Ἑλνταρ. Ἀλλὰ στὸ πλοῖο τοῦ Ἰσίλντουρ φύλαγαν τὸ νέο δεντράκι, τὸ βλαστάρι τοῦ Ὀμορφοῦ Νίμλοθ.
Κι ἔτσι ὁ Ἐλεντιλ ἦταν ἕτοιμος καὶ δὲν συμμετείχε στὰ πονηρὰ ἔργα ἐκεῖνων τῶν ἡμερῶν. Εἶχε πάντοτε τὸ νοῦ του γιὰ τὸ σημάδι ποὺ δὲν ἔρχόταν. Ἀργότερα πήγε κρυφὰ στὶς δυτικὲς ἀκτὲς καὶ ἀγνάντευε τὴ θάλασσα, γιατί ἡ ψυχὴ του ἦταν γεμάτη θλίψη καὶ λαχτάρα. Ἀγαποῦσε πολύ τὸν πατέρα του. Ἀλλὰ δὲν μπορούσε νὰ διακρίνει τίποτα ἔξω ἀπὸ τοὺς στόλους τοῦ Ἀρ-Φαραζόν ποὺ συγκεντρώνονταν στὰ δυτικὰ λιμάνια.
Ἀπὸ παλιά, στὸ νησὶ τοῦ Νούμενορ, ὁ καιρὸς ἦταν πάντα ὁ κατάλληλος σύμφωνα μὲ τὶς ἀνάγκες καὶ τὶς προτιμήσεις τῶν ἀνθρώπων: ἡ βροχὴ στὸν καιρό της καὶ πάντοτε μὲ μέτρο, καὶ τὸ φῶς τοῦ ἡλίου πότε πιὸ ζεστὸ καὶ πότε πιὸ δροσερὸ καὶ οἱ ἄνεμοι ἀπὸ τὴ θάλασσα.
Ὁταν ἀέρας ἐρχόταν ἀπὸ τὴ δύση, σὲ πολλούς φαινόταν πως ἦταν γεμάτος ἀπὸ ἕνα ἄρωμα, φευγαλέο 
ἀλλὰ γλυκό, ποὺ συγκινοῦσε τὴν καρδιὰ τους, λες καὶ ἦταν ἀπὸ λουλούδια ποὺ ἀνθίζουν πάντα σὲ ἀθάνατα λιβάδια καὶ δὲν ἔχουν ὀνόματα στὸς τόπους τῶν θνητῶν.
Ὅλα αὐτά, ὅμως, εἶχαν ἀλλάξει τώρα κι ὁ ἴδιος ὁ οὐρανὸς εἶχε σκοτεινιάσει, κι εἶχε καταιγίδες καὶ βροχὲς καὶ χαλάζι τὶς μέρες ἐκεῖνες καὶ βίαιους ἀνέμους καὶ συχνὰ πυκνὰ κάποιο μεγάλο καράβι τῶν Νουμενόριαν ναυαγούσε καὶ δὲ γύριζε στὸ λιμάνι, ἀν καὶ τέτοιο κακὸ δὲν τοὺς εἶχε συμβεῖ ἀπὸ τὴν ἀνατολὴ τοῦ Ἄστρου. 
Κι ἀπὸ τὴ δύση ἐρχόταν πότε πότε τὰ βράδια ἕνα μεγάλο σύννεφο, σὲ σχήμα ἀετοῦ, μὲ τὶς φτεροῦγες ἀπλωμένες στο βορρά καὶ στο νότο καὶ σιγὰ σιγὰ σηκωνόταν κρύβοντας τὸ ἡλιοβασίλεμα καὶ κατάμαυρη νύχτα σκέπαζε τὸ Νούμενορ. Καὶ κάποιοι ἀπὸ τοὺς ἀετοὺς ἔφερναν ἀστραπὲς κάτω ἀπὸ τὰ φτερά τους καὶ βροντὲς ἀντηχοῦσαν ἀνάμεσα στη θάλασσα καὶ το σύννεφο. 
Τότε οἱ ἄνθρωποι φοβήθηκαν:
«Κοιτάξτε τοὺς Αετοὺς τῶν Ἀρχόντων τῆς Δύσης!» φώναζαν. 
«Οἱ Αετοὶ τοῦ Μάνγουε ἤρθαν πάνω ἀπὸ τὸ Νούμενορ!» 
Κι ἔπεφταν με τὸ πρόσωπο καταγής.
Τότε μερικοὶ μετανοοῦσαν γιὰ λίγο, ἀλλὰ ἄλλοι ἔκαναν πέτρα τὴν καρδιὰ τους καὶ ἔσειαν τὶς γροθιὲς τους ἐναντίον τοῦ οὐρανοῦ λέγοντας:
«Οἱ ἄρχοντες τῆς Δύσης συνομωτοῦν ἐναντίον μας. Χτυποῦν πρῶτοι. Τὸ ἐπόμενο χτύπημα θὰ εἶναι δικό μας!» 
Αὐτά τὰ λόγια τὰ εἶπε ὁ ἴδιος ὁ βασιλιάς, ἀλλὰ τὰ εἶχε ἐπινοήσει ὁ Σάουρον.
Τώρα οἱ κεραυνοὶ αὐξήθηκαν καὶ σκότωναν ἀνθρώπους στὸς λόφους καὶ στὰ χωράφια καὶ στὸς δρόμους τῆς πόλης. Ἕνας φλεγόμενος κεραυνὸς ἔπεσε πάνω στὸ θόλο τοῦ Ναοῦ καὶ τὸν ἔσχισε στὰ δύο καὶ τυλίχτηκε στὶς φλόγες. Ἀλλὰ ὁ Ναὸς αὐτός καθαυτὸς δὲν ἔπαθε τίποτα καὶ ὁ Σάουρον πήγε καὶ στάθηκε στὴν κορυφὴ καὶ προκαλοῦσε τοὺς κεραυνοὺς δίχως νὰ παθαίνει τίποτα. Καὶ τὴν ὥρα ἐκείνη οἱ ἄνθρωποι τὸν εἶπαν θεὸ καὶ ἔκαναν ὅ,τι κι ἂν τοὺς ζητοῦσε.
Ὅταν, λοιπόν, ἤρθε ὁ τελευταῖος στόλος, δὲν τοῦ ἔδωσαν τὴν παραμικρὴ σημασία. Ἡ γῆ ἄρχισε νὰ τρέμει κάτω ἀπὸ τὰ πόδια τους καὶ ἕνα βογκητό, σαν ὑπόγεια βροντή, ἀνακατευόταν μὲ τὴ μανία τῆς θάλασσας καὶ καπνὸς ἄρχισε νὰ βγαίνει ἀπὸ τὴν κορυφὴ τῆς Μενελτάρμα. 
Κι ὁ Ἀρ-Φαραζὸν ἔκανε ὅ,τι μπορούσε γιὰ νὰ ἐπισπεύσει τοὺς ἐξοπλισμοὺς του. Καὶ τότε οἱ στόλοι τῶν Νουμενόριαν μαύρισαν τὴ θάλασσα στὰ δυτικὰ τῆς χώρας καὶ μοιάζαν ἀρχιπέλαγος μὲ χίλια νησιά. Τὰ κατάρτια τους ἔμοιαζαν μὲ δάσος πάνω στὰ βουνά καὶ τὰ πανιὰ τους μὲ μελαγχολικὸ σύννεφο, καὶ τὰ λάβαρά τους ἦταν χρυσὰ καὶ μαύρα. 
Καὶ τὰ πάντα περίμεναν τὸ σύνθημα τοῦ Ἀρ-Φαραζόν, καὶ ὁ Σάουρον ἀποσύρθηκε στὸν ἐσώτατο κύκλο τοῦ Ναοῦ καὶ οἱ ἄνθρωποι τοῦ ἔφεραν θύματα γιὰ νὰ καοῦν.
Τότε, τὴν ὥρα ποὺ ἔφευγε ἡ μέρα, οἱ Αετοὶ τῶν Ἀρχόντων τῆς Δύσης σηκώθηκαν καὶ σὲ διάταξη μάχης πλησίαζαν παραταγμένοι σὲ μιὰ σειρά ποὺ δὲ φαινόταν τὸ τέλος τῆς. Καὶ ὅπως ἔρχονταν, οἱ φτεροῦγές τους ἄνοιγαν ὅλο καὶ πιὸ πολὺ, ἁρπάζοντας τὸν οὐρανὸ.
Ἡ Δύση ὅμως ἔκαιγε κόκκινη πίσω τους καὶ αὐτοὶ ἔλαμπαν, λες καὶ ἦταν πυρακτωμένοι ἀπὸ τὴ φλόγα μεγάλης ὀργῆς, ἔτσι ποὺ ὅλο τὸ Νούμενορ φωτίστηκε σὰν ἀπὸ φωτιὰ ποὺ σιγοκαίει, καὶ οἱ ἄνθρωποι κοιτοῦσαν τὰ πρόσωπα τῶν συνανθρώπων τους καὶ τοὺς φαινόταν ὅτι ἦταν κόκκινα ἀπὸ θυμό.
Τότε ὁ Ἀρ-Φαραζὸν σκλήρυνε τὴν καρδιά του κι ἐπιβιβάστηκε στὸ πανίσχυρο καράβι του, τὸ Αλκαρόντας, τὸ Κάστρο τῆς Θάλασσας, μὲ τὰ πολλὰ κουπιὰ καὶ τὰ πολλὰ κατάρτια, τὸ μαῦρο καὶ χρυσό. Ἐκεῖ ἔβαλαν τὸ θρόνο τοῦ Ἀρ-Φαραζόν. 
Ἔπειτα φόρεσε τὴν πανοπλία του καὶ τὴν κορόνα του καὶ εἶπε νὰ ἀνεβάσουν τὴ σημαία του καὶ ἔδωσε τὸ σύνθημα νὰ σηκώσουν τὶς ἀγκύρες. Τὴν ὥρα ἐκείνη, οἱ τρομπέτες τοῦ Νούμενορ ὑπερκάλυψαν τὶς βροντές.
Ἔτσι οἱ στόλοι τῶν Νουμενόριαν κινήθηκαν ἐναντίον τῆς ἀπειλῆς τῆς Δύσης. Ὁ ἄνεμος ἦταν λιγοστὸς ἀλλὰ εἶχαν πολλὰ κουπιὰ καὶ πολλοὺς γεροδεμένους σκλάβους νὰ κωπηλατοῦν κάτω ἀπὸ τὸ φόβο τοῦ μαστιγίου. 
Ὁ ἥλιος ἔδυσε κι ἀπλώθηκε μεγάλη σιωπή. Σκοτάδι ἔπεσε στὴ γῆ καὶ ἡ θάλασσα ἔμενε ἀκίνητη, ἐνῶ ὁ κόσμος περίμενε τί θὰ τὸν ἔβρισκε. 
Ἀργὰ, ἀργὰ, οἱ στόλοι χάθηκαν ἀπὸ τὰ μάτια αὐτῶν ποὺ ἀγνάντευαν στὰ λιμάνια, καὶ τὰ φῶτα τους ἔσβησαν καὶ τοὺς πήρε ἡ νύχτα. Τὸ πρωὶ δὲ φαινόταν τίποτα. Γιατί εἶχε σηκωθεῖ ἄνεμος ἀπ᾿ τὴν ἀνατολὴ καὶ τοὺς εἶχε πάρει μακριά. 
Καὶ παραβίασαν τὴν Ἀπαγόρευση τῶν Βάλαρ καὶ μπῆκαν στὶς ἀπαγορευμένες θάλασσες, πλέοντας μὲ πολεμικὴ διάθεση ἐναντίον τῶν Ἀθανάτων, γιὰ νὰ τοὺς πάρουν μὲ τὴ βία τὴν αἰώνια ζωή μέσα στους Κύκλους τοῦ Κόσμου.
Οἱ στόλοι, λοιπόν, τοῦ Ἀρ-Φαραζὸν ἤρθαν ἀπὸ τὰ βάθη τῆς θάλασσας καὶ περικύκλωσαν τὸ Αβαλλόνε καὶ ὁλόκληρο τὸ νησὶ Ἐρέσσεα, καὶ οἱ Ἐλνταρ πενθοῦσαν, γιατί τὸ φῶς τοῦ ἡλίου ποὺ ἔδυε ἦταν κρυμμένο ἀπὸ τὸ σύννεφο τῶν Νουμενόριαν.
Καὶ τέλος, ὁ Ἀρ-Φαραζὸν ἔφτασε ὡς τὸ Ἀμάν, τὸ Εὐλογημένο Βασίλειο, καὶ τὶς ἀκτὲς τοῦ Βάλινορ. Τὰ πάντα ἐξακολουθοῦσαν νὰ εἶναι σιωπηλά καὶ ἡ μοῖρα κρεμόταν ἀπὸ μιὰ κλωστή. Γιατί ὁ Ἀρ-Φαραζὸν ἀμφιταλαντεύτηκε στὸ τέλος καὶ παραλίγο νὰ γυρίσει πίσω. Ἡ καρδιὰ τοῦ δείλιασε ὅταν εἶδε τὶς σιωπηλὲς ἀκτὲς καὶ εἶδε τὸ Τανίκουετιλ νὰ λάμπει, λευκότερο καὶ ἀπὸ τὸ χιόνι, πιὸ παγωμένο καὶ ἀπὸ τὸν θάνατο, σιωπηλό, ἀμετακίνητο, τρομερὸ σὰν τὴ σκιά ἀπὸ τὸ φῶς τοῦ Ἰλούβαταρ.
Ἀλλὰ τώρ᾽ ἀφέντης του ἦταν ἡ περηφάνια καὶ τέλος ἄφησε τὸ πλοῖο του καὶ βγήκε στὴν παραλία, διεκδικώντας τὴ γῆ γιὰ δική του, ἂν κανένας δὲν ἐρχόταν νὰ πολεμήσει γι᾽ αὐτήν.
Ἡ στρατιὰ τῶν Νουμενόριαν στρατοπέδευσε πανίσχυρη ὀλόγυρα ἀπὸ τὸν Τούνα, ὅπου ὅλοι οἱ Ἐλνταρ εἶχαν ἀποτραβηχτεῖ.
Τότε ὁ Μάνγουε, πάνω στὸ Βουνό, ἐπικαλέστηκε τὸν Ἰλούβαταρ καὶ γιὰ τὴν ὥρα ἐκείνη οἱ Βάλαρ παρέδωσαν τὴ διακυβέρνηση τῆς Ἀρντα.
Ὁ Ἰλούβαταρ, ὅμως, ἔδειξε τὴ δύναμή του καὶ ἀλλαξε τὴ μορφὴ τοῦ κόσμου. Ἕνα μεγάλο χάσμα ἄνοιξε στὴ θάλασσα ἀνάμεσα στὸ Νούμενορ καὶ τὶς Χῶρες τῶν Ἀθανάτων, καὶ τὰ νερὰ ἔπεσαν μέσα του καὶ ὁ θόρυβος καὶ ὁ καπνὸς ἀπὸ τοὺς καταρράκτες ἔφτασε ὡς τὸν οὐρανὸ κι ὅλος ὁ κόσμος σείστηκε.
Ὁλοι οἱ στόλοι τῶν Νουμενόριαν τραβήχτηκαν πρὸς τὴν ἄβυσσο καὶ καταποντίστηκαν καὶ τοὺς κατάπιε ἡ γῆ γιὰ πάντα. Ὁ Ἀρ-Φαραζὸν, ὅμως, ὁ βασιλιάς, καὶ οἱ θνητοὶ πολεμιστές ποὺ εἶχαν πατήσει τὸ πόδι τους στὴ γῆ τοῦ Ἀμάν θάφτηκαν κάτω ἀπὸ τὰ βουνὰ ποὺ ἔπεσαν. 
Ἐκεῖ, λέγεται, μένουν φυλακισμένοι στὶς Σπηλιὲς τῶν Λησμονημένων, ὡς τὴν Τελευταία Μάχη καὶ τὴν Ἡμέρα τῆς Κρίσεως.
Ἀλλὰ ἡ γῆ τοῦ Ἀμάν καὶ τὸ νησὶ Ἐρέσσεα τῶν Ἑλνταρ ἔφυγαν κι ἀπομακρύνθηκαν ὥστε νὰ μὴν μποροῦν ποτέ πιὰ νὰ τὰ φτάσουν οἱ Ἀνθρωποι. 
Ἡ Ἀντορ, ἡ Γῆ Δῶρο, τὸ Νούμενορ τῶν Βασιλέων, ἡ Ἐλέννα τοῦ Ἄστρου τοῦ Ἐαρέντιλ, καταστράφηκε ἐντελῶς. Γιατί ἦταν κοντὰ στὴν ἀνατολικὴ πλευρὰ τοῦ μεγάλου χάσματος καὶ τὰ θεμέλιά της γκρεμίστηκαν καὶ ἔπεσε καὶ τὴν πήρε τὸ σκοτάδι καὶ δὲν ὑπάρχει πια. 
Καὶ τώρα δὲν ὑπάρχει κανένας τόπος στὴ Μέση-γη ποὺ νὰ διατηρεῖται ἡ μνήμη τῆς ἐποχῆς ποὺ δὲν ὑπῆρχε τὸ κακό. Γιατί ὁ Ἰλούβαταρ ἔριξε πίσω τὶς Μεγάλες Θάλασσες δυτικὰ τῆς Μέσης-γῆς καὶ τοὺς ἄδειους τόπους στὰ ἀνατολικὰ της καὶ δημιουργήθηκαν καινούριες στεριὲς καὶ νέες θάλασσες. 
Ὁ κόσμος μίκρυνε, γιατί τὸ Βάλινορ καὶ ἡ Ἐρέσσεα ἀπομακρύνθηκαν ἀπ᾽ αὐτόν στὴν περιοχή τῶν κρυμμένων πραγμάτων.
Σε ἀπρόσμενη ὥρα γιὰ τοὺς Ἀνθρώπους ἥρθε ἡ μο
ῖρα τὴν τριακοστὴ ἕνατη μέρα μετὰ τὴν ἀναχώρηση τῶν στόλων. 
Ξαφνικὰ, φωτιὰ ξεπετάχτηκε ἀπὸ τὴ Μενελτάρμα καὶ ἦρθε ἕνας πανίσχυρος ἄνεμος, καὶ ἡ γῆ ἀντάριασε κι ὁ οὐρανὸς γύρισε, καὶ οἱ λόφοι κύλησαν, καὶ τὸ Νούμενορ βούλιαξε στὴ θάλασσα μὲ ὅλα του τὰ παιδιά, τὶς γυναῖκες, τὶς κοπέλες καὶ τὶς περήφανες κυράδες του. 
Μὲ ὅλους τοὺς κήπους καὶ τὰ παλάτια καὶ τοὺς πύργους του, τοὺς τάφους καὶ τὰ πλούτη του, τὰ κοσμήματα καὶ τὰ ὑφαντά του, τὶς ζωγραφιὲς καὶ τὰ ἀγάλματά του, τὸ γέλιο καὶ τὴν εὐθυμία του, τὴ μουσικὴ του, τὴ σοφία καὶ τὶς γνώσεις του: ὅλα χάθηκαν γιὰ πάντα. 
Καὶ τελευταία ἀπ᾽ ὅλους, τὸ κύμα ποὺ ἀνέβαινε, πράσινο, παγωμένο κι ἀφρισμένο στὴν κορυφὴ, καθὼς ἀνέβαινε στὴ στεριὰ, πήρε στὴν ἀγκαλιὰ του τὴν Ταρ-Μίριελ, τὴ βασίλισσα, ποὺ ἦταν πιὸ ὄμορφη ἀπὸ τὸ ἀσήμι, τὸ ἐλεφαντόδοντο ἢ τὰ μαργαριτάρια. 
Πολὺ ἀργὰ προσπάθησε νὰ σκαρφαλώσει στὶς ἀπόκρημνες πλαγιὲς τῆς Μενελτάρμα γιὰ νὰ φτάσει στὸν ἱερὸ τόπο. Τὰ νερὰ ὅμως τὴν πρόλαβαν, καὶ ἡ κραυγὴ της χάθηκε στὸ βουητὸ τοῦ ἀνέμου.
Ἀλλὰ εἴτε ὁ Ἀμαντιλ ἔφτασε πραγματικὰ στὸ Βάλινορ καὶ ὁ Μάνγουε εἰσάκουσε τὴν παράκλησή του, εἴτε ὄχι, χάρη στοὺς Βάλαρ, ὁ Ἐλεντιλ, οἱ γιοὶ του καὶ οἱ δικοὶ τους γλίτωσαν ἀπὸ τὴν καταστροφὴ τῆς μέρας ἐκείνης.
Γιατί ὁ Ἐλεντιλ εἶχε μείνει στὸ Ρόμεννα καὶ εἶχε ἀρνηθεῖ τὴν πρόσκληση τοῦ βασιλιά ὅταν εἶχε ξεκινήσει γιὰ τὸν πόλεμο. 
Ξεφεύγοντας τοὺς στρατιώτες τοῦ Σάουρον ποὺ ἦρθαν νὰ τὸν πιάσουν καὶ νὰ τὸν σύρουν στὶς φωτιὲς τοῦ Ναοῦ, ἐπιβιβάστηκε στὸ πλοῖο του κι ἀπομακρύνθηκε ἀπὸ τὴν ἀκτή περιμένοντας τὴν ὥρα. 
Ἡ στεριὰ τὸν προφύλαξε ἀπὸ τὴ μεγάλη ἔλξη τῆς θάλασσας ποὺ τράβηξε τὰ πάντα πρὸς τὴν ἄβυσσο καὶ ὕστερα βρέθηκε προφυλαγμένος ἀπὸ τὴν πρώτη μανία τῆς καταιγίδας.
Ἀλλὰ ὅταν τὸ κύμα ποὺ τὰ κατάπινε ὅλα κύλησε πάνω στὴ γῆ καὶ τὸ Νούμενορ κλονίστηκε κι ἔπεσε, τότε θὰ εἶχε πνιγεῖ κι αὐτὸς καὶ θὰ τὸ εἶχε θεωρήσει σὰν λιγότερο κακὸ νὰ χαθεῖ. Γιατί κανένας θάνατος δὲ θὰ μπορούσε νὰ εἶναι πιο πικρὸς ἀπὸ τὶς ἀπώλειες καὶ τὴν ἀγωνία ἐκείνης τῆς μέρας. Ἀλλὰ ὁ μεγάλος ἄνεμος τὸν πήρε, πιο ξέφρενος ἀπ᾽ ὁποιονδήποτε ἄνεμο ποὺ εἶχαν γνωρίσει οἱ ἄνθρωποι, λυσσομανώντας ἀπὸ τὴ δύση καὶ σάρωσε τὰ καράβια του μακριά. 
Ἔσκισε τὰ πανιὰ τους καὶ ἔσπασε τὰ κατάρτια τους, κυνηγώντας τοὺς δύστυχους ἀνθρώπους σὰν ἄχυρα στὸ νερό.
Ἦταν ἐννέα καράβια: τέσσερα γιὰ τὸν Ἐλεντιλ, τρία γιὰ τὸν Ἰσίλντουρ καὶ δύο γιὰ τὸν Ἀνάριον. Ἔφευγαν μπροστὰ στὴ μαύρη θύελλα ἀπὸ τὸ λυκόφως τῆς μοῖρας στο σκοτάδι τοῦ κόσμου. 
Τὰ βάθη ὑψώθηκαν μπροστά τους σὰν θυμωμένοι πύργοι, καὶ τὰ κύματα, σὰν κινούμενα βουνὰ μὲ κουκοῦλες ἀπὸ χιόνι ποὺ σφάδαζε, τοὺς ἀνέβαζαν ὡς τὰ ἀγριεμένα σύννεφα. Ὕστερα ἀπὸ πολλὲς μέρες, τοὺς πέταξαν στὶς ἀκτὲς τῆς Μέσης-γῆς.
Καὶ ὅλες οἱ ἀκτὲς καὶ οἱ περιοχὲς τοῦ δυτικοῦ κόσμου ποὺ ἔβλεπαν στὴ θάλασσα, ἔπαθαν μεγάλες ἀλλαγὲς καὶ καταστροφὲς ἐκεῖνον τὸν καιρό. Γιατί οἱ θάλασσες εἰσέβαλαν στὶς στεριὲς, καὶ ἀκτὲς καταποντίστηκαν καὶ ἀρχαῖα νησιὰ πνίγηκαν καὶ καινούρια ὑψώθηκαν. Καὶ βουνὰ σωριάστηκαν καὶ ποτάμια γύρισαν σὲ ξένες διαδρομές.
Ἀργότερα, ὁ Ἐλεντιλ καὶ οἱ γιοὶ του ἴδρυσαν βασίλεια στὴ Μέση-γη. Ὁλό ποὺ ἡ γνώση καὶ ἡ τέχνη τους δὲν ἦταν παρά ἕνας ἀπὸηχος ἀπ᾽ ὅ,τι ἦταν πρὶν ἔρθει ὁ Σάουρον στὸ Νούμενορ, ὅμως φάνηκαν πολύ σπουδαῖα στους ἄγριους ἀνθρώπους τοῦ κόσμου. 
Πολλὰ ἐξιστοροῦνται ἀλλοῦ γιὰ τὰ κατορθώματα τῶν κληρονόμων τοῦ Ἐλεντιλ στὴν ἐποχή ποὺ ἀκολούθησε, καὶ γιὰ τοὺς ἀγώνες τους ἐναντίον τοῦ Σάουρον, ποὺ δὲν εἶχαν ἀκόμη τελειώσει. Γιατί κι ὁ ἴδιος ὁ Σάουρον εἶχε πλημμυρίσει ἀπὸ μεγάλο
φόβο ἀπὸ τὴν ὀργὴ τῶν Βάλαρ καὶ τὴν τιμωρία ποὺ ἐπέβαλε ὁ Ἐρου στὴ γῆ καὶ στὴ θάλασσα. 
Ἡ ἐπανάσταση ποὺ ἐπέβαλε ὁ Ἐρου ἦταν πολὺ μεγαλύτερη ἀπ᾽ ὅ,τι εἶχε ἐπιδιώξει ὁ Σάουρον, γιατί αὐτὸς εἶχε ἐλπίσει μόνο στὸ θάνατο τῶν Νουμενόριαν καὶ στὴν ἥττα τοῦ ὑπερήφανου βασιλιὰ τους.
Ὁ Σάουρον, καθισμένος στὸ μαύρο κάθισμά του στὴ μέση τοῦ Ναοῦ, εἶχε γελάσει ὅταν ἄκουσε τὶς τρομπέτες τοῦ Ἀρ-Φαραζὸν νὰ σαλπίζουν γιὰ μάχη. Καὶ πάλι γέλασε ὅταν ἄκουσε τὶς βροντὲς τῆς καταιγίδας. Τρίτη φορά, ἐκεῖ ποὺ γελοῦσε μὲ τὶς σκέψεις του καὶ συλλογιζόταν τί θὰ κάνει τώρα στὸν κόσμο, ἀφοῦ ξεφορτώθηκε γιὰ πάντα τοὺς Ἐντάιν, τὸν βρήκε τὸ κακὸ στὴ μέση τοῦ γέλιου του καὶ ὁ θρόνος του κι ὁ ναὸς του ἔπεσαν στὴν ἄβυσσο.
Ὁ Σάουρον, ὅμως, δὲν ἦταν ἀπὸ θνητὴ σάρκα καὶ ἀν καὶ τώρα ἔχασε τὴ μορφὴ ἐκείνη μὲ τὴν ὁποία εἶχε κάνει τόσο κακό, ἔτσι ποὺ ποτέ πιὰ δὲν μποροῦσε νὰ ἐμφανιστεῖ ὡραῖος στὰ μάτια τῶν ἀνθρώπων, ὅμως τὸ πνεῦμα του ἀνέβηκε ἀπὸ τὰ βάθη καὶ πέρασε σὰν ἴσκιος καὶ μαῦρος ἄνεμος πάνω ἀπὸ τὴ θάλασσα καὶ ἦρθε πίσω στὴ Μέση-γη καὶ στὴ Μόρντορ, ποὺ ἦταν τὸ σπίτι του.
Ἐκεῖ πήρε ξανά τὸ μεγάλο του Δαχτυλίδι στὸ Μπαράντ-ντουρ κι ἐγκαταστάθηκε ἐκεῖ, μαῦρος καὶ σιωπηλός, ὥσπου ἔφτιαξε γιὰ τὸν ἑαυτό του καινούρια μεταμφίεση, μία ὁρατὴ μορφὴ κακίας καὶ μίσους. Τὸ Μάτι τοῦ Σάουρον τοῦ Τρομεροῦ, ἐλάχιστοι μπορούσαν νὰ τὸ ἀντέξουν.
Αὐτὰ δὲν ἀνήκουν στὴν ἱστορία τοῦ Καταποντισμοῦ τοῦ Νούμενορ, γιὰ τὸν ὁποῖο τώρα εἴπωθηκαν ὅλα. 
Καὶ ἀκόμη καὶ τὸ ὄνομα ἐκείνης τῆς γῆς χάθηκε, καὶ οἱ ἄνθρωποι μιλοῦσαν ἀπὸ τότε, ὄχι γιὰ τὴν Ἐλέννα, οὔτε γιὰ τὴν Ἀντορ, τὸ Δῶρο ποὺ τοὺς ἔδωσαν καὶ πῆραν πίσω, οὔτε γιὰ τὸ Νουμενόρε, στὰ ὅρια τοῦ κόσμου. 
Οἱ Ἐξόριστοι στὶς ἀκτὲς τῆς θάλασσας, ἂν γύριζαν κατὰ τὴ Δύση ἀπ᾽ τὴν ἐπιθυμία τῆς καρδιᾶς τους, μιλοῦσαν γιὰ τὸ Μαρ-νου-Φάλμαρ, ποὺ πνίγηκε στὰ κύματα, τὸ Ἀκαλλαμπέθ, ποὺ ἔπεσε, τὴν Ἀταλάντη, στὴ γλῶσσα τῶν Ἑλνταρ.
Ἀνάμεσα στοὺς Ἐξόριστους, πολλοὶ πίστευαν ὅτι ἡ κορυφὴ τῆς Μενελτάρμα, τῆς Στήλης τοῦ Οὐρανοῦ, δὲν καταποντίστηκε γιὰ πάντα, ἀλλὰ σηκώθηκε ξανά πάνω ἀπὸ τὰ κύματα, ἕνα μοναχικὸ νησὶ χαμένο στὰ ἀπέραντα νερά. 
Ἡταν τόπος καθαγιασμένος καὶ ἀκόμα καὶ στὶς μέρες τοῦ Σάουρον, κανένας δὲν τὸν εἶχε βεβηλώσει. Καὶ ὑπῆρχαν μερικοὶ ἀπὸ τὴ γενιὰ τοῦ Ἐαρέντιλ ποὺ ἀργότερα τὸ ἀναζήτησαν. Γιατί λεγόταν ἀπὸ τοὺς σοφοὺς ὅτι οἱ παλιοὶ ἄνθρωποι, ποὺ ἔβλεπαν μακριά, μπορούσαν νὰ δουν ἀπὸ τὴ Μενελτάρμα μία ἀναλαμπὴ τῆς Ἀθάνατης Χῶρας. 
Γιατί καὶ μετὰ τὴν kαταστροφή, οἱ καρδιὲς τῶν Ντούνενταϊν ἐξακολουθοῦσαν νὰ εἶναι στραμμένες δυτικά. Καὶ ὅλο ποὺ ἔξεραν ὅτι ὁ κόσμος εἶχε ἀλλάξει, ἔλεγαν: 
«Τὸ Αβαλλόνε ἔχει ἐξαφανιστεῖ ἀπὸ τὴ γῆ, καὶ τὴ χώρα τοῦ Ἀμάν τὴν ἔχουν πάρει μακριά καὶ στὸν κόσμο τῆς τωρινῆς σκοτεινιᾶς δὲν μπορούν νὰ βρεθοῦν. Ὅμως κάποτε ὑπῆρχαν, ἐπομένως ὑπάρχουν ἀκόμα στὴν πραγματικότητα καὶ στὸ ὁλοκληρωμένο σχήμα τοῦ κόσμου, ὅπως εἶχε ἐπινοηθεῖ στὴν ἀρχή». 
Γιατί οἱ Ντούνενταϊν ἰσχυρίζονταν πως ἀκόμη καὶ οἱ θνητοὶ ἄνθρωποι, ἂν εἶχαν εὐλογία, θὰ μπορούσαν νὰ δουν σὲ ἄλλες ἐποχὲς ἀπὸ ἐκείνες τῆς ζωῆς τῶν σωμάτων τους. Καὶ πάντοτε ἐπιθυμοῦσαν νὰ ξεφύγουν ἀπὸ τὶς σκιὲς τῆς ἐξορίας τους καὶ νὰ δουν μὲ κάποιον τρόπο τὸ ἀθάνατο φῶς. Γιατί ἡ λύπη τῆς σκέψης τοῦ θανάτου τοὺς εἶχε ἀκολουθήσει καὶ πέρα ἀπὸ τὰ βάθη τῆς θάλασσας. 
Κι ἔτσι, κάποιοι μεγάλοι θαλασσοπόροι ἀπ᾽ αὐτοὺς ἐξακολουθοῦν νὰ ψάχνουν τὶς ἄδειες θάλασσες, ἐλπίζοντας νὰ συναντήσουν τὸ Νησὶ τῆς Μενελτάρμα καὶ ἐκεῖ νὰ δουν κάποιο ὄραμα τῶν πραγμάτων ποὺ ὑπῆρχαν. Ἀλλὰ δὲν τὸ ἔβρισκαν. 
Καὶ ὅσοι ταξίδευαν μακριά, ἔβρισκαν μόνο καινούριες χώρες, ἀλλὰ τὶς ἔβρισκαν, ὅπως καὶ τὶς παλιὲς, νὰ ὑπόκεινται στὸ θάνατο. Καὶ ὅσοι ταξίδευαν ἀκόμη πιὸ μακριά, δὲν ἔκαναν παρά μία ζώνη γύρω ἀπὸ τὴ γῆ καὶ γύριζαν κατάκοποι τελικὰ στὸ σημείο ἀπὸ ὅπου ξεκίνησαν κι ἔλεγαν: «Ὅλοι οἱ δρόμοι τῶρα εἶναι κυρτοί».
Ἔτσι, στὶς μετέπειτα μέρες, κάτι με τὰ ταξίδια τῶν καραβιῶν, κάτι ἀπὸ τὶς παραδόσεις καὶ τὴν τέχνη τῶν ἄστρων, οἱ βασιλιάδες τῶν ἀνθρώπων ἤξεραν πὼς ὁ κόσμος εἶχε πραγματικὰ γίνει στρογγυλὸς καὶ παρ᾽ ὅλα αὐτά, οἱ Ἑλνταρ ἐξακολουθοῦσαν νὰ ἔχουν τὴν ἄδεια νὰ φεύγουν καὶ νὰ πηγαίνουν στὴν Ἀρχαία Δύση καὶ στὸ Ἀβαλλόνε, ἂν ἤθελαν. 
Ἐπομένως, οἱ σοφοὶ τῶν ἀνθρώπων ἔλεγαν ὅτι ἡ Εὐθεία Ὁδὸς ἔπρεπε νὰ ὑπάρχει ἀκόμα γιὰ ἐκεῖνους ποὺ εἶχαν τὴν ἄδεια νὰ τὴ βροῦν. 
Καὶ δίδασκαν ὅτι, ἐνῶ ὁ καινούριος κόσμος εἶχε ὑποχωρήσει, ὁ παλιὸς δρόμος καὶ τὸ μονοπάτι τῆς ἀνάμνησης τῆς Δύσης ἐξακολουθοῦσαν νὰ ὑπάρχουν, σὰν μεγάλη ἀόρατη γέφυρα ποὺ περνοῦσε μέσα ἀπὸ τὸν ἀέρα ποὺ ἀναπνέουμε καὶ πετοῦμε (ποὺ τώρα ἦταν κυρτὸς, ὅπως κι ὁ κόσμος ἦταν κυρτός) καὶ διέσχιζε τὸ κενό ποὺ ἡ σάρκα χωρὶς βοήθεια δὲν μπορεῖ νὰ ἀντέξει, ὥσπου ἔφτανε στὸ Τολ Ἐρέσσεα, τὸ Μοναχικὸ Νησὶ, καὶ ἴσως καὶ πιὸ πέρα, στὸ Βάλινορ, ὅπου οἱ Βάλαρ ἐξακολουθοῦν νὰ ζοῦν καὶ νὰ παρακολουθοῦν τὴν ἐξέλιξη τῆς ἱστορίας τοῦ κόσμου.
Καὶ ἱστορίες καὶ φήμες κυκλοφοροῦσαν στὶς θαλασσινὲς ἀκτὲς γιὰ θαλασσοπόρους κι ἀνθρώπους ἐγκαταλειμμένους στὴ θάλασσα, ποὺ ἀπὸ κάποια τύχη ἢ χάρη ἢ εὔνοια τῶν Βάλαρ κατάφεραν νὰ μποῦν στὴν Εὐθεία Ὁδό καὶ νὰ δουν τὸ πρόσωπο τοῦ κόσμου νὰ χαμηλώνει πίσω τους κι ἔτσι νὰ φτάσουν στὶς φωτισμένες μὲ λάμπες ἀποβάθρες τοῦ Ἀβαλλόνε ἢ ἀκόμα καὶ στὶς τελευταῖες παραλίες στὰ ὅρια τοῦ Ἀμάν κι ἐκεῖ νὰ ἀντικρίσουν τὸ Λευκὸ Βουνό, φοβερὸ καὶ πανέμορφο, πρὶν πεθάνουν.
Τα Δαχτυλίδια της Δύναμης
και η Τρίτη Εποχή όπου οι ιστορίες αυτές τελειώνουν
Παλιά υπήρχε ο Σάουρον ο Μάια, που οι Σίνταρ στο Μπελέριαντ ονόμαζαν Γκορθάουρ. Στο ξεκίνημα της Άρντα ο Μέλκορ τον διέφθειρε και τον πήρε με το μέρος του και έγινε ο μεγαλύτερος και ο πιο έμπιστος από τους υπηρέτες του Εχθρού, και ο πιο επικίνδυνος, γιατί μπορούσε να παίρνει πολλές μορφές. Για πολύ καιρό, αν ήθελε, μπορούσε να εμφανίζεται ευγενής και ωραίος κι έτσι να εξαπατά όλους εκτός από τους πολύ προσεκτικούς.
Όταν τα Θανγκορόντριμ καταστράφηκαν και ανατράπηκε ο Μόργκοθ, ο Σάουρον πήρε ξανά την ωραία του μορφή και προσκύνησε τον Έονγουε, τον κήρυκα του Μάνγουε, και απαρνήθηκε όλες τις κακές του πράξεις. Και μερικοί υποστηρίζουν ότι αυτό στην αρχή δεν το έκανε ψέματα, αλλά ότι ο Σάουρον στ’ αλήθεια μετανόησε, έστω κι από φόβο, επειδή τον τρόμαξε η πτώση του Μόργκοθ και η μεγάλη οργή των Αρχόντων της Δύσης. Όμως ο Έονγουε δεν είχε εξουσία να συγχωρέσει κάποιον της δικής του τάξης και διέταξε τον Σάουρον να γυρίσει στο Άμαν κι εκεί να κριθεί από τον Μάνγουε. Τότε ο Σάουρον ντράπηκε και δεν ήθελε να επιστρέψει ταπεινωμένος και, ίσως, να τιμωρηθεί από τους Βάλαρ με μια μακρόχρονη ποινή δουλείας για ν’ αποδείξει την καλή του πίστη. Γιατί στην υπηρεσία του Μόργκοθ η δύναμή του ήταν πολύ μεγάλη. Γι’ αυτό, όταν ο Έονγουε έφυγε, αυτός κρύφτηκε στη Μέση-γη και ξαναγύρισε στο κακό, γιατί τα δεσμά του Μόργκοθ ήταν πολύ δυνατά.
Στη Μεγάλη Μάχη και στις αναταραχές από την πτώση των Θανγκορόντριμ έγιναν τρομεροί σεισμοί στη Γη και το Μπελέριαντ διαμελίστηκε και ερημώθηκε. Βόρεια και νότια, πολλές περιοχές καταποντίστηκαν κάτω από τα νερά της Μεγάλης Θάλασσας. Στα ανατολικά, στο Οσσίριαντ, τα τείχη των Έρεντ Λούιν έσπασαν και δημιουργήθηκε ένα μεγάλο άνοιγμα προς το νότο και μπήκε η θάλασσα και σχημάτισε έναν κόλπο. Σε αυτό τον κόλπο ήρθε να καταλήξει ο ποταμός Λούιν με την καινούρια του κοίτη κι έτσι ονομάστηκε ο Κόλπος του Λούν. Αυτή την περιοχή από παλιά την έλεγαν Λίντον οι Νόλντορ και από τότε είχε το όνομα αυτό, και πολλοί από τους Έλνταρ εξακολουθούσαν να κατοικούν εκεί, χρονοτριβώντας, απρόθυμοι ακόμη να εγκαταλείψουν το Μπελέριαντ όπου είχαν πολεμήσει και είχαν κοπιάσει τόσα χρόνια. Ο Γκιλ-γκάλαντ, ο γιος του Φίνγκον, ήταν ο βασιλιάς τους και μαζί του ήταν ο Έλροντ ο Μισοξωτικός, ο γιος του Εαρέντιλ του Θαλασσοπόρου και αδελφός του Έλρος, του πρώτου βασιλιά του Νούμενορ.
Στις παραλίες του Κόλπου του Λούν κατασκεύασαν τα Ξωτικά τα λιμάνια τους και τα ονόμασαν Μίθλοντ. Εκεί διατηρούσαν πολλά πλοία, γιατί ο τόπος προσέφερε καλό λιμάνι. Από τα Γκρίζα Λιμάνια οι Έλνταρ κατά καιρούς ανοίγουν πανιά και φεύγουν από τη σκοτεινιά των ημερών της Γης. Με το έλεος των Βάλαρ, οι Πρωτογέννητοι μπορούσαν ακόμη να πάρουν την Ευθεία Οδό και να επιστρέψουν, αν ήθελαν, στους δικούς τους στην Ερέσσεα και στο Βάλινορ, πέρα από τις κυκλωτικές θάλασσες.
Υπήρχαν άλλοι από τους Έλνταρ που διάβηκαν τα βουνά Έρεντ Λούιν εκείνη την εποχή και προχώρησαν στο εσωτερικό. Πολλοί από αυτούς ήταν Τέλερι, από εκείνους που επέζησαν από τον Ντόριαθ και το Οσσίριαντ και ίδρυσαν βασίλεια ανάμεσα στα Ξωτικά των Δασών, σε δάση και βουνά μακριά από τη θάλασσα, την οποία όμως πάντοτε ποθούσαν στα βάθη της καρδιάς τους. Μόνο στο Έρεγκιον, που οι Άνθρωποι το ονόμαζαν Χόλλιν, Ξωτικά της φυλής των Νόλντορ ίδρυσαν ένα μόνιμο βασίλειο πέρα από τα Έρεντ Λούιν. Το Έρεγκιον βρισκόταν κοντά στα μεγάλα αρχοντικά των Νάνων που ονομάζονταν Καζάντ-ντουμ, αλλά τα Ξωτικά τα έλεγαν Χαντχόντροντ και αργότερα Μόρια. Από το Όστιν-Έδιλ, την πόλη των Ξωτικών, η λεωφόρος έφτανε ως τη δυτική πύλη του Καζάντ-ντουμ, γιατί δημιουργήθηκε φιλία ανάμεσα στους Νάνους και τα Ξωτικά, που παρόμοια δεν υπήρξε ποτέ πουθενά αλλού, προς όφελος και των δύο λαών. Στο Έρεγκιον οι τεχνίτες των Γκουάιθ-ι-Μίρνταϊν, του Λαού των Κοσμηματοκατασκευαστών, ξεπέρασαν σε τέχνη όλους όσοι είχαν ασχοληθεί ποτέ με αυτήν, με εξαίρεση μόνο τον Φέανορ. Και πραγματικά, ο μεγαλύτερος στην τέχνη ανάμεσά τους ήταν ο Κελεμπρίμπορ, ο γιος του Κουρούφιν, που είχε αποξενωθεί από τον πατέρα του και είχε μείνει στη Νάργκοθροντ όταν ο Κέλεγκορμ και ο Κουρούφιν είχαν εκδιωχθεί, όπως λέγεται στα Ομοιρά.
Αλλού στη Μέση-γη επικράτησε ειρήνη για πολλά χρόνια. Όμως, κατά το μεγαλύτερο μέρος, οι περιοχές ήταν άγριες και έρημες, με εξαίρεση μόνο τους τόπους που ήρθε κόσμος από το Μπελέριαντ. Πραγματικά, πολλά Ξωτικά ζούσαν εκεί όπως είχαν ζήσει και χρόνια αμέτρητα, περιπλανώμενα ελεύθερα στις ευρύχωρες περιοχές μακριά από τη Θάλασσα. Ήταν όμως Αβάρι, που γι’ αυτούς τα κατορθώματα του Μπελέριαντ δεν ήταν παρά μία φήμη και το Βάλινορ ένα μακρινό όνομα. Στα νότια και πιο πέρα, ανατολικά, οι Άνθρωποι αυξάνονταν και πληθύνονταν, και οι πιο πολλοί στράφηκαν προς το κακό, γιατί ο Σάουρον δούλευε.
Βλέποντας την ερήμωση του κόσμου, ο Σάουρον είπε μέσα του ότι οι Βάλαρ μετά την ανατροπή του Μόργκοθ είχαν λησμονήσει τη Μέση-γη και η περηφάνια του αυξήθηκε ανάλογα. Έβλεπε με μίσος τους Έλνταρ και φοβόταν τους Ανθρώπους του Νούμενορ που έρχονταν πότε πότε με τα πλοία τους στις ακτές της Μέσης-γης, αλλά για καιρό υποκρινόταν και έκρυβε τα σκοτεινά σχέδια που είχε στην καρδιά του.
Από όλους τους λαούς της Γης, βρήκε πολύ εύκολο να παρασύρει με το μέρος του τους ανθρώπους, αλλά για πολύ καιρό προσπάθησε
να πείσει τα Ξωτικά να μπουν στην υπηρεσία του, γιατί γνώριζε ότι οι Πρωτογέννητοι είχαν τη μεγαλύτερη δύναμη. Πήγαινε παντού ανάμεσά τους και η μορφή του ήταν ακόμη σαν κάποιου και όμορφου και σοφού. Μόνο στο Λίντον δεν ήρθε, γιατί ο Γκιλ-γκάλαντ και ο Έλροντ αμφέβαλλαν και γι’ αυτόν και για τη φαινομενική ομορφιά του. Και, μολονότι στ’ αλήθεια δεν ήξεραν ποιος είναι, δεν τον άφησαν να μπει στη χώρα εκείνη. Αλλού, όμως, τον δέχονταν ευχαρίστως και λίγοι απ’ αυτούς έδωσαν σημασία στους αγγελιαφόρους από το Λίντον που τους έλεγαν να προσέχουν, γιατί ο Σάουρον πήρε το όνομα Αννάταρ, ο άρχοντας των Δώρων, και στην αρχή είχαν μεγάλα οφέλη από τη φιλία του. Και τους έλεγε:
«Κρίμα, η αδυναμία των μεγάλων! Γιατί πανίσχυρος βασιλιάς είναι ο Γκιλ-γκάλαντ και σοφός σε όλα είναι ο άρχοντας Έλροντ, κι όμως δε θέλουν να με βοηθήσουν στο κοπιαστικό μου έργο. Μήπως δε θέλουν να δουν άλλους τόπους να έχουν τόση ευδαιμονία όσο ο δικός τους; Για ποιο λόγο θα πρέπει η Μέση-γη να μείνει για πάντα έρημη και σκοτεινή, αφού τα Ξωτικά μπορούν να την κάνουν όμορφη σαν την Ερέσσεα, για να μην πω σαν το Βάλινορ; Κι αφού δε γυρίσατε εκεί ενώ μπορούσατε, βλέπω πως αγαπάτε αυτή τη Μέση-γη, όπως κι εγώ. Δεν είναι, λοιπόν, δουλειά μας να κοπιάσουμε μαζί για τον εμπλουτισμό της και για να ανεβάσουμε όλες τις Ξωτικο-γενιές, που πλανιούνται εδώ κι εκεί άμαθες, στο ύψος εκείνης της δύναμης και της γνώσης που έχουν όσοι βρίσκονται πέρα από τη Θάλασσα;»
Και στο Έρεγκιον οι συμβουλές του Σάουρον έγιναν με τη μεγαλύτερη ευχαρίστηση δεκτές, γιατί σε εκείνη τη χώρα οι Νόλντορ πάντα επιθυμούσαν να αυξήσουν την τέχνη και τη λεπτότητα των έργων τους. Επιπλέον, οι καρδιές τους δεν είχαν γαληνέψει από τότε που αρνήθηκαν να επιστρέψουν στη Δύση κι επιθυμούσαν και να παραμείνουν στη Μέση-γη, που πραγματικά αγαπούσαν, και ταυτόχρονα να απολαμβάνουν την ευδαιμονία εκείνων που είχαν φύγει. Γι’ αυτό άκουσαν τον Σάουρον κι έμαθαν από αυτόν πολλά πράγματα, γιατί η γνώση του ήταν μεγάλη. Εκείνες τις μέρες οι μεταλλουργοί του Όστιν-Έδιλ ξεπέρασαν όλα τα προηγούμενά τους έργα και σκέφτηκαν πολύ και κατασκεύασαν Δαχτυλίδια με Δυνάμεις. Ο Σάουρον όμως καθοδηγούσε τις προσπάθειές τους και ήταν ενήμερος για όλα όσα έκαναν, γιατί επιθυμία του ήταν να δέσει τα Ξωτικά και να τα έχει κάτω από την επίβλεψή του.
Τα Ξωτικά, λοιπόν, έφτιαξαν πολλά δαχτυλίδια, αλλά κρυφά ο Σάουρον κατασκεύασε ένα Δαχτυλίδι που εξουσίαζε όλα τ’ άλλα και η δύναμή τους ήταν δεμένη με αυτό. Και ήταν ολοκληρωτικά υποταγμένα σ’ αυτό και υπήρχαν μόνο όσο υπήρχε εκείνο. Και ένα μεγάλο μέρος της δύναμης και της θέλησης του Σάουρον μπήκε σ’ εκείνο το Ένα Δαχτυλίδι, γιατί η δύναμη των Ξωτικο-δαχτυλιδιών ήταν πολύ μεγάλη και εκείνο που θα τα εξουσίαζε έπρεπε να διαθέτει εξαιρετική ισχύ. Και ο Σάουρον το έφτιαξε στο Βουνό της Φωτιάς, στη Γη της Σκιάς. Και όσο φορούσε το Ένα Δαχτυλίδι μπορούσε να διακρίνει όλα όσα έκαναν τα μικρότερα δαχτυλίδια και μπορούσε να δει και να κυβερνήσει και τις ίδιες τις σκέψεις εκείνων που τα φορούσαν.
Αλλά τα Ξωτικά δεν ήταν τόσο ανόητα για να ξεγελαστούν. Μόλις ο Σάουρον έβαλε το Ένα Δαχτυλίδι στο δάχτυλό του, τον αντιλήφθηκαν και τον γνώρισαν και κατάλαβαν πως θα εξουσίαζε κι αυτούς και όλα όσα είχαν φτιάξει. Τότε με θυμό και φόβο έβγαλαν τα δαχτυλίδια τους. Εκείνος, όμως, ανακαλύπτοντας πως προδόθηκε και ότι τα Ξωτικά δεν εξαπατήθηκαν, θύμωσε κι ήρθε εναντίον τους ανοιχτά σε πόλεμο απαιτώντας να του παραδώσουν τα δαχτυλίδια, αφού οι Ξωτικο-μεταλλουργοί δεν θα κατάφερναν να τα κατασκευάσουν χωρίς τις γνώσεις και τις συμβουλές του. Τα Ξωτικά όμως τράπηκαν σε φυγή και γλίτωσαν τρία από τα δαχτυλίδια τους παίρνοντάς τα μαζί τους και κρύβοντάς τα.
Αυτά ήταν τα Τρία που είχαν φτιαχτεί τελευταία και είχαν τις μεγαλύτερες δυνάμεις. Νάρυα, Νένυα και Βίλυα ήταν τα ονόματά τους, τα Δαχτυλίδια της Φωτιάς, των Υδάτων και του Αέρα, δεμένα με ρουμπίνι, διαμάντι και ζαφείρι. Από όλα τα Ξωτικο-δαχτυλίδια αυτά ποθούσε περισσότερο να αποκτήσει, γιατί όποιος τα είχε στη διάθεσή του μπορούσε να απομακρύνει τη φθορά του χρόνου και να μεταθέτει την κούραση του κόσμου. Ο Σάουρον, όμως, δεν μπόρεσε να τα ανακαλύψει, γιατί τα είχαν δώσει στα χέρια των Σοφών, που τα έκρυψαν και ποτέ ξανά δεν τα χρησιμοποίησαν φανερά για όσον καιρό αυτός είχε το Δαχτυλίδι της Εξουσίας. Κι έτσι τα Τρία έμειναν αμόλυντα, επειδή είχαν αποκλειστικά φτιαχτεί από τον Κελεμπρίμπορ και το χέρι του Σάουρον δεν τα είχε αγγίξει ποτέ, όμως το Ένα τα εξουσίαζε.
Από τότε ο πόλεμος δε σταμάτησε ποτέ ανάμεσα στον Σάουρον και τα Ξωτικά και το Έρεγκιον ερημώθηκε και ο Κελεμπρίμπορ σκοτώθηκε και οι πύλες της Μόρια έκλεισαν. Εκείνη την εποχή το λημέρι και καταφύγιο του Ίμλαντρις, που οι Άνθρωποι το ονόμαζαν Ρίβεντελ, ιδρύθηκε από τον Έλροντ το Μισοξωτικό και διατηρήθηκε για πολλά χρόνια. Ο Σάουρον, όμως, συγκέντρωσε στα χέρια του όλα τα Δαχτυλίδια της Δύναμης που είχαν απομείνει και τα μοίρασε στους άλλους λαούς της Μέσης-γης, ελπίζοντας έτσι να φέρει κάτω από την επιρροή του όλους εκείνους που επιθυμούσαν να διαθέτουν μυστικές δυνάμεις πάνω από τα δικά τους μέτρα. Επτά δαχτυλίδια έδωσε στους Νάνους, αλλά στους Ανθρώπους έδωσε εννέα, γιατί οι Άνθρωποι αποδείχτηκαν σε αυτό το θέμα, όπως και σε άλλα, οι ευκολότεροι να παραδοθούν στη θέλησή του. Και όλα εκείνα τα δαχτυλίδια που εξουσίαζε τα διέστρεψε πολύ εύκολα γιατί είχε λάβει μέρος στην κατασκευή τους, και ήταν καταραμένα και πρόδωσαν στο τέλος όλους εκείνους που τα χρησιμοποιούσαν. Οι Νάνοι, βέβαια, αποδείχτηκαν σκληροί και δύσκολοι να υποταχτούν, δύσκολ
α ανέχονται την κυριαρχία τρίτων και οι απόκρυφες σκέψεις τους δύσκολα φανερώνονται, ούτε είναι δυνατό να γίνουν φαντάσματα. Χρησιμοποίησαν τα δαχτυλίδια τους μόνο για ν’ αποκτήσουν πλούτο, αλλά άναψε στις καρδιές τους οργή και κυριάρχησε η απληστία, απ’ όπου αρκετό κακό προήλθε προς όφελος του Σάουρον. Λέγεται ότι το ξεκίνημα για τον καθένα από τους Επτά Θησαυρούς των Νανο-βασιλιάδων παλιά ήταν ένα χρυσό δαχτυλίδι. Αλλά όλοι εκείνοι οι θησαυροί λεηλατήθηκαν και οι Δράκοι τους καταβρόχθισαν και από τα Επτά Δαχτυλίδια μερικά χάθηκαν στη φωτιά και μερικά τα πήρε πίσω ο Σάουρον.
Οι Άνθρωποι αποδείχτηκε ευκολότερο να παγιδευτούν. Όσοι χρησιμοποίησαν τα Εννέα Δαχτυλίδια έγιναν πανίσχυροι στον καιρό τους, βασιλιάδες, μάγοι και πολεμιστές του παλιού καιρού. Απόκτησαν δόξα και μεγάλο πλούτο, που, όμως, στάθηκε η καταστροφή τους. Είχαν, φαινομενικά, ζωή δίχως τέλος, όμως η ζωή τους έγινε ανυπόφορη. Μπορούσαν να κυκλοφορούν, αν το ήθελαν, αόρατοι από όλα τα μάτια σ’ αυτόν τον κόσμο κάτω από τον ήλιο και μπορούσαν να δουν πράγματα σε κόσμους αόρατους για τα μάτια των θνητών, αλλά τις περισσότερες φορές έβλεπαν μόνο φαντάσματα και απάτες του Σάουρον. Και όλοι, ένας ένας, αργά ή γρήγορα, ανάλογα με την εσωτερική τους δύναμη και το καλό ή το κακό της θέλησής τους στην αρχή, έγιναν σκλάβοι του δαχτυλιδιού που φορούσαν και έπεφταν στην κυριαρχία του Ενός, που ανήκε στον Σάουρον. Κι έγιναν για πάντα αόρατοι, εκτός από τα μάτια εκείνου που φορούσε το Κυρίαρχο Δαχτυλίδι, και πέρασαν στον κόσμο των σκιών. Έγιναν οι Νάζγκουλ, τα Δαχτυλιδοφαντάσματα, οι πιο τρομεροί υπηρέτες του Εχθρού, το σκοτάδι πήγαινε πάντα μαζί τους και φώναζαν με θανατερές φωνές.
Τώρα η επιθυμία και η υπερηφάνεια του Σάουρον αυξήθηκαν ώσπου δεν είχαν όρια πια, κι αποφάσισε να γίνει κύριος των πάντων στη Μέση-γη και να καταστρέψει τα Ξωτικά και να καταφέρει, αν μπορέσει, την πτώση του Νούμενορ. Δεν ανεχόταν να υπάρχει ελευθερία ούτε κάποιος αντίπαλος και ονόμασε τον εαυτό του άρχοντα της Γης. Μπορούσε ακόμη να φορά μάσκα ώστε, όταν ήθελε, να εξαπατά τα μάτια των Ανθρώπων και να εμφανίζεται σοφός και ωραίος. Αλλά κυβερνούσε περισσότερο με τη βία και το φόβο, όταν του χρησίμευαν, κι εκείνοι που έβλεπαν τη σκιά του να απλώνεται πάνω στον κόσμο τον ονόμαζαν Σκοτεινό Άρχοντα και τον αποκαλούσαν ο Εχθρός, και συγκέντρωσε ξανά κάτω από τη διακυβέρνησή του όλα τα πονηρά όντα που είχαν απομείνει πάνω και κάτω από τη γη από τις μέρες του Μόργκοθ. Και οι Ορκ ήταν υπό τις διαταγές του και πολλαπλασιάζονταν σαν τις μύγες. Έτσι ξεκίνησαν τα Μαύρα Χρόνια, που τα Ξωτικά ονομάζουν Μέρες της Φυγής. Εκείνη την εποχή πολλά Ξωτικά της Μέσης-γης κατέφυγαν στο Λίντον κι από κει πέρασαν τη θάλασσα και δεν γύρισαν ποτέ πίσω και πολλά εξαφανίστηκαν από τον Σάουρον και τους υπηρέτες του. Αλλά στο Λίντον ο Γκιλ-γκάλαντ εξακολουθούσε να διατηρεί τη δύναμή του και ο Σάουρον δεν τολμούσε ακόμη να περάσει τα Βουνά των Έρεντ Λούιν ή να επιτεθεί στα Λιμάνια και ο Γκιλ-γκάλαντ είχε και τη βοήθεια των Νουμενόριαν. Στα άλλα μέρη βασίλευε ο Σάουρον και όσοι ήθελαν να είναι ελεύθεροι έβρισκαν καταφύγιο στα δάση και τα βουνά και ο φόβος συνεχώς τους καταδίωκε. Ανατολικά και νότια, σχεδόν όλοι οι Άνθρωποι βρίσκονταν κάτω από την κυριαρχία του και απέκτησαν δύναμη εκείνες τις μέρες κι έχτισαν πολλές πόλεις και πέτρινα τείχη και ήταν πολυάριθμοι και άγριοι στον πόλεμο και οπλισμένοι με σίδερο. Γι’ αυτούς ο Σάουρον ήταν βασιλιάς και θεός μαζί και τον έτρεμαν, γιατί είχε περιβάλει τον τόπο που έμενε με φωτιά.
Έφτασε όμως κάτι στο τέλος που αναχαίτισε την επέλαση του Σάουρον στη δύση. Γιατί, όπως εξιστορείται στο Ακαϊαρδέβ, η δύναμή του αμφισβητήθηκε από τη δύναμη του Νούμενορ. Τόσο μεγάλη ήταν η δύναμη και το μεγαλείο των Νουμενόριαν στο απόγειο της βασιλείας τους, που οι υπηρέτες του Σάουρον δεν μπορούσαν να τους αντισταθούν. Ελπίζοντας να καταφέρει με την πονηριά ό,τι δεν μπορούσε να πετύχει με τη δύναμη, άφησε τη Μέση-γη για λίγο και πήγε στο Νούμενορ σαν όμηρος του βασιλιά Ταρ-Κάλιον. Κι εκεί εγκαταστάθηκε ώσπου, τέλος, με τα τεχνάσματά του διέφθειρε τις καρδιές των περισσότερων από εκείνον το λαό και τους έστειλε να πολεμήσουν εναντίον των Βάλαρ κι έτσι κατάφερε να τους καταστρέψει, όπως από πολύ καιρό επιθυμούσε. Αλλά η καταστροφή εκείνη ήταν πιο τρομερή από ό,τι είχε προβλέψει ο Σάουρον, γιατί είχε ξεχάσει τη δύναμη των αρχόντων της Δύσης όταν θύμωναν. Ο κόσμος κομματιάστηκε και η γη καταβαραθρώθηκε και τη σκέπασαν οι θάλασσες και ο ίδιος ο Σάουρον έπεσε στην άβυσσο. Το πνεύμα του όμως ξέφυγε και γύρισε πίσω στη Μέση-γη πάνω σ’ ένα μαύρο σύννεφο αναζητώντας καταφύγιο. Εκεί βρήκε πως η δύναμη του Γκιλ-γκάλαντ είχε μεγαλώσει τα χρόνια της απουσίας του και είχε απλωθεί τώρα σε μεγάλες περιοχές του βορρά και της δύσης και είχε περάσει πέρα απ’ τα Ομιχλιασμένα Βουνά και το Μεγάλο Ποταμό ως τις παρυφές του Μεγάλου Πράσινου Δάσους, και πλησίαζε τα οχυρά όπου κάποτε έμενε με ασφάλεια. Τότε ο Σάουρον αποσύρθηκε στο φρούριό του στη Μαύρη Χώρα και σχεδίαζε πόλεμο.
Εκείνον τον καιρό όσοι από τους Νουμενόριαν γλίτωσαν την καταστροφή ήρθαν στην ανατολή, όπως εξιστορείται στο Ακαϊάρδεβ. Ο κυριότερος απ’ αυτούς ήταν ο Έλεντιλ ο Υψηλός και οι γιοι του, ο Ισίλντουρ και ο Ανάριον. Αυτοί ήταν συγγενείς του βασιλιά, απόγονοι του Έλρος, αλλά δεν είχαν δείξει προθυμία να ακούσουν τον Σάουρον και είχαν αρνηθεί να πολεμήσουν εναντίον των αρχόντων της Δύσης. Επανδρώνοντας τα πλοία τους με όλους όσοι είχαν μείνει πιστοί εγκατέλειψαν τη γη του Νούμενορ
πριν τη βρει η καταστροφή. Αυτοί ήταν άντρες ισχυροί και τα πλοία τους ήταν ψηλά και γερά, αλλά τα βρήκαν οι καταιγίδες και τους σήκωσαν ψηλά, πάνω σε λόφους από νερό, ως τα σύννεφα και κατέβηκαν στη Μέση-γη σαν τα πουλιά της καταιγίδας.
Τον Έλεντιλ τον ξέβρασαν τα κύματα στην περιοχή του Λίντον και έγινε φίλος με τον Γκιλ-γκάλαντ. Από κει ανέβηκε τον ποταμό Λούιν και πέρα από τα Έρεντ Λούιν ίδρυσε το βασίλειό του και ο λαός του εγκαταστάθηκε σε πολλά μέρη του Έριαντορ κοντά στις όχθες του Λούιν και του Μπαράντουιν, αλλά πρωτεύουσά του ήταν η Αννούμινας πλάι στα νερά της λίμνης Νενουιάλ. Οι Νουμενόριαν επίσης εγκαταστάθηκαν στο Φόρνοστ στα Βορινά Οροπέδια, στο Κάρντολαν και στους λόφους του Ρουντάουρ και ύψωσαν πύργους στο Έμυν Μπέραϊντ και στο Άμον Σουλ κι εκεί υπάρχουν πολλοί τύμβοι και ερείπια, αλλά οι πύργοι του Έμυν Μπέραϊντ εξακολουθούν να βλέπουν στη θάλασσα.
Ο Ισίλντουρ και ο Ανάριον παρασύρθηκαν μακριά προς το νότο και τελικά έφεραν τα πλοία τους στο Μεγάλο Ποταμό Άντουιν που κατεβαίνει από το Ροβάνιον και χύνεται στη νότια θάλασσα στον κόλπο του Μπέλφαλας και ίδρυσαν ένα βασίλειο σε εκείνους τους τόπους που αργότερα ονομάστηκε Γκόντορ, ενώ το Βόρειο Βασίλειο ονομάστηκε Άρνορ. Πολύ πριν, στις μέρες της ακμής τους, οι ναυτικοί του Νούμενορ είχαν ιδρύσει ένα λιμάνι και διάφορα οχυρά γύρω από τις εκβολές του Άντουιν, σε πείσμα του Σάουρον στη Μαύρη Χώρα που βρισκόταν κοντά στα ανατολικά. Αργότερα, σε αυτό το λιμάνι έρχονταν μόνον οι Πιστοί του Νούμενορ και πολλοί επομένως από τον κόσμο στις παράκτιες περιοχές ήταν λίγο ή πολύ συγγενείς με τους φίλους των Ξωτικών και τους ανθρώπους του Έλεντιλ κι έτσι καλοδέχτηκαν τους γιους του. Η κυριότερη πόλη σε αυτό το νότιο βασίλειο ήταν η Οσγκίλιαθ, που ο Μεγάλος Ποταμός την έκοβε στα δύο, και οι Νουμενόριαν έχτισαν εκεί μια μεγάλη γέφυρα, πάνω στην οποία υπήρχαν πύργοι και πέτρινα σπίτια που τα θαύμαζε όποιος τα έβλεπε και ψηλά πλοία ανέβαιναν από τη θάλασσα στις αποβάθρες της πόλης. Και άλλα οχυρά έχτισαν επίσης και από τις δύο πλευρές: της Μίνας Ίθιλ, τον Πύργο της Σελήνης που Ανατέλλει, ανατολικά πάνω σε μια πλαγιά των Βουνών της Σκιάς, σαν απειλή για τη Μόρντορ, και δυτικά τη Μίνας Άνορ, τον Πύργο του Δύοντος Ηλίου, στους πρόποδες του βουνού Μιντολλούιν, σαν ασπίδα κατά των άγριων ανθρώπων από τις κοιλάδες. Στη Μίνας Ίθιλ ήταν η κατοικία του Ισίλντουρ και στη Μίνας Άνορ η κατοικία του Ανάριον, αλλά μοιράζονταν την επικράτεια και οι θρόνοι τους ήταν τοποθετημένοι ο ένας πλάι στον άλλο στη Μεγάλη Αίθουσα στην Οσγκίλιαθ. Αυτές ήταν οι κυριότερες εγκαταστάσεις των Νουμενόριαν στην Γκόντορ, αλλά κατασκεύασαν στη χώρα και άλλα έργα θαυμαστά και ισχυρά στις μέρες της ακμής τους, στο Άργκοναθ και στο Άγκλαροντ και στο Έρεχ και στον κύκλο του Άνγκρενοστ, που οι Άνθρωποι το ονόμαζαν Ίσενγκαρντ, κατασκεύασαν από άθραυστη πέτρα τον Πύργο του Όρθανκ.
Πολλούς θησαυρούς και σπουδαία κειμήλια δυνατά και θαυμαστά είχαν φέρει οι Εξόριστοι από το Νούμενορ και από αυτά τα πιο διάσημα ήταν οι Εφτά Κρυστάλλινες Σφαίρες και το Λευκό Δέντρο. Το Λευκό Δέντρο προερχόταν από τον καρπό του ωραίου Νίμλοθ που φύτρωνε στις αυλές του βασιλιά στο Αρμένελος στο Νούμενορ πριν το κάψει ο Σάουρον. Και το Νίμλοθ με τη σειρά του καταγόταν από το Δέντρο του Τίριον που ήταν όμοιο με το αρχαιότερο των δέντρων, το Λευκό Τελπέριον, που η Γιαβάννα είχε κάνει να φυτρώσει στη χώρα των Βάλαρ. Το Δέντρο, ανάμνηση των Έλνταρ και του φωτός του Βάλινορ, φυτεύτηκε στη Μίνας Ίθιλ μπροστά στο σπίτι του Ισίλντουρ, επειδή αυτός ήταν που είχε γλιτώσει τον καρπό από την καταστροφή. Τις Σφαίρες όμως τις μοίρασαν.
Τρεις πήρε ο Έλεντιλ και δύο ο καθένας από τους γιους του. Τις Σφαίρες του Έλεντιλ τις τοποθέτησαν στους πύργους στο Έμυν Μπέραϊντ, στο Άμον Σουλ και στην πόλη του Αννούμινας. Αλλά οι Σφαίρες των γιων του τοποθετήθηκαν στη Μίνας Ίθιλ, τη Μίνας Άνορ, στο Όρθανκ και στην Οσγκίλιαθ. Αυτές τώρα οι Σφαίρες είχαν την εξής ιδιότητα: όσοι κοιτούσαν μέσα σε αυτές μπορούσαν να διακρίνουν πράγματα μακρινά, είτε στο χώρο είτε στο χρόνο. Κυρίως φανέρωναν μόνο πράγματα κοντινά σε κάποια άλλη συγγενική Σφαίρα, γιατί οι Σφαίρες επικοινωνούσαν η μία με την άλλη. Αλλά εκείνοι που είχαν μεγάλη δύναμη στη θέληση και στο νου μπορούσαν να μάθουν ώστε να κατευθύνουν το βλέμμα τους όπου ήθελαν. Έτσι οι Νουμενόριαν γνώριζαν πολλά πράγματα που οι εχθροί τους επιθυμούσαν να τα ’χουν κρυφά και πολύ λίγα ξέφευγαν από την επαγρύπνησή τους τις μέρες της δύναμής τους.
Λέγεται ότι οι πύργοι του Έμυν Μπέραϊντ δεν κατασκευάστηκαν πραγματικά από τους Εξόριστους του Νούμενορ, αλλά υψώθηκαν από τον Γκιλ-γκάλαντ για τον Έλεντιλ, το φίλο του, και η Σφαίρα της Όρασης του Έμυν Μπέραϊντ ήταν τοποθετημένη στο Έλοστίριον, τον πιο ψηλό από τους πύργους. Εκεί αποσυρόταν ο Έλεντιλ κι από κει κοιτούσε προς τα έξω, πέρα από τις διαχωριστικές θάλασσες, όταν τον κυρίευε νοσταλγία από την εξορία. Και πιστεύεται ότι έτσι μπορούσε μερικές φορές να δει πέρα μακριά ακόμη κι ως τον Πύργο του Αβαλλόνε στην Ερέσσεα, όπου βρισκόταν και βρίσκεται ακόμη η Κυρίαρχη Σφαίρα. Αυτές οι Σφαίρες ήταν δώρα των Έλνταρ στον Αμαντιλ, στον πατέρα του Έλεντιλ, για να ανακουφίζονται οι Πιστοί του Νούμενορ στις σκοτεινές τους μέρες, όταν τα Ξωτικά δεν μπορούσαν να έρθουν πια σε εκείνη τη χώρα κάτω από τη σκιά του Σάουρον. Τα ονόμαζαν Παλαντίρι, εκείνα που βλέπουν από μακριά. Αλλά όλα εκεί να που μεταφέρθηκαν στη Μέση-γη χάθηκαν παλιά.
Έτσι οι Εξόριστοι του Νούμενορ ίδρυσαν τα βασίλειά τους στην Άρνορ και στην Γκόντορ. Αλλά πριν περάσουν πολλά χρόνια, έγινε φανερό ότι ο εχθρός τους, ο Σάουρον, είχε κι αυτός επιστρέψει. Ήρθε κρυφά, όπως είπαμε, στο αρχαίο βασίλειό του στη Μόρντορ, πίσω από τα Έφελ Ντούαθ, τα Βουνά της Σκιάς και συνόρευε με την Γκόντορ ανατολικά. Εκεί, δεσπόζοντας στην κοιλάδα του Γκόργκοροθ, κατασκευάστηκε το οχυρό του, τεράστιο και ισχυρό, το Μπαράντ-ντουρ, ο Σκοτεινός Πύργος, κι υπήρχε ένα πύρινο βουνό σε εκείνη τη χώρα, που τα Ξωτικά το ονόμαζαν Οροντρούιν. Και πραγματικά, γι’ αυτόν το λόγο ο Σάουρον είχε εγκατασταθεί εκεί από πολύ παλιά, επειδή χρησιμοποιούσε τη φωτιά που έβγαινε από την καρδιά της γης για τα μάγια του και για την επεξεργασία μετάλλων. Και καταμεσής της Γης της Μόρντορ είχε κατασκευάσει το Κυρίαρχο Δαχτυλίδι.
Εκεί τώρα στα σκοτεινά συλλογιζόταν ώσπου να φτιάξει νέα μορφή για τον εαυτό του, και ήταν τρομερή, γιατί η όμορφη όψη του είχε χαθεί για πάντα όταν έπεσε στην άβυσσο στον καταποντισμό του Νούμενορ. Πήρε ξανά το μεγάλο Δαχτυλίδι και ντύθηκε με Δύναμη. Και την κακία του Ματιού του Σάουρον λίγοι, ακόμη κι απ’ τους μεγάλους ανάμεσα στα Ξωτικά και τους Ανθρώπους, μπορούσαν να την αντέξουν.
Ο Σάουρον τώρα προετοίμαζε πόλεμο εναντίον των Έλνταρ και των Ανθρώπων της Δύσης και οι φωτιές του Βουνού ξύπνησαν πάλι. Οπότε, βλέποντας τον καπνό του Οροντρούιν από μακριά και καταλαβαίνοντας πως ο Σάουρον είχε επιστρέψει, οι Νουμενόριαν ονόμασαν το βουνό ξανά Αμον Αμαρθ, που σημαίνει το Βουνό του Χαμού. Και ο Σάουρον συγκέντρωσε μεγάλες δυνάμεις απ’ όσους τον υπηρετούσαν από την ανατολή και το νότο, και ανάμεσά τους δεν ήταν λίγοι αυτοί που προέρχονταν από την υψηλή φυλή του Νούμενορ. Διότι από τις μέρες της πρόσκαιρης διαμονής του Σάουρον στη χώρα εκείνη οι καρδιές σχεδόν όλων των ανθρώπων της είχαν στραφεί προς το σκοτάδι. Κι έτσι, πολλοί από εκείνους που είχαν ταξιδέψει τότε στην ανατολή και είχαν χτίσει οχυρά και οικισμούς στις ακτές ήταν κιόλας με το μέρος του και εξακολουθούσαν μετά χαράς να τον υπηρετούν στη Μέση-γη. Αλλά εξαιτίας της δύναμης του Γκιλ-γκάλαντ οι αποστάτες αυτοί, άρχοντες μεγάλοι και πονηροί, εγκαταστάθηκαν κυρίως μακριά στις νότιες περιοχές. Ήταν όμως δύο, ο Χερούμορ και ο Φούινουρ, που απέκτησαν δύναμη στους Χαράντριμ, ένα μεγάλο και σκληρό λαό, και κατοικούσαν στις αχανείς εκτάσεις νότια της Μόρντορ, πέρα από τις εκβολές του Άντουιν.
Όταν, λοιπόν, ο Σάουρον έκρινε πως έφτασε η ώρα του, ήρθε με μεγάλες δυνάμεις εναντίον του καινούριου βασιλείου της Γκόντορ, πήρε τη Μίνας Ίθιλ και κατέστρεψε το Λευκό Δέντρο του Ισίλντουρ που φύτρωνε εκεί. Ο Ισίλντουρ όμως ξέφυγε και, παίρνοντας μαζί του ένα βλασταράκι του Δέντρου, κατέβηκε με τη γυναίκα του και τους γιους του το Ποτάμι με το πλοίο. Και ανοίγοντας τα πανιά τους από τις εκβολές του Άντουιν, αναζήτησαν τον Έλεντιλ. Εν τω μεταξύ, ο Ανάριον κράτησε την Οσγκίλιαθ από τον Εχθρό και, για κείνη τη φορά, τον ανάγκασε να υποχωρήσει στα βουνά. Ο Σάουρον, όμως, συγκέντρωσε ξανά τις δυνάμεις του και ο Ανάριον γνώριζε πως αν δεν έρθει βοήθεια στο βασίλειό του, δε θα μπορούσε να κρατήσει για πολύ.
Ο Έλεντιλ, λοιπόν, κι ο Γκιλ-γκάλαντ έκαναν μαζί συμβούλιο, γιατί είδαν πως ο Σάουρον θα δυνάμωνε πολύ και θα νικούσε τους εχθρούς του έναν έναν, αν δεν ενώνονταν εναντίον του. Κι έτσι σχημάτισαν μια Ομοσπονδία, που ονομάστηκε η Τελευταία Συμμαχία, και βάδισαν ανατολικά στη Μέση-γη συγκεντρώνοντας μεγάλες δυνάμεις Ξωτικών και ανθρώπων, και σταμάτησαν για λίγο στο Ίμλαντρις. Και λέγεται πως η στρατιά που συγκεντρώθηκε εκεί ήταν η πιο όμορφη και λαμπρή σε όπλα απ’ οποιαδήποτε έχει ποτέ δει η Μέση-γη και καμιά μεγαλύτερη δεν έχει στρατολογηθεί από τότε που οι δυνάμεις των Βάλαρ βάδισαν κατά των Θανγκορόντριμ.
Από το Ίμλαντρις διέσχισαν τα Ομιχλιασμένα Βουνά από πολλά περάσματα και κατέβηκαν τον ποταμό Άντουιν κι έτσι συναντήθηκαν τελικά με το στρατό του Σάουρον στο Ντάγκορλαντ, το Πεδίο της Μάχης, το οποίο βρίσκεται μπροστά στην πύλη της Μαύρης Χώρας. Όλα τα ζωντανά πλάσματα ήταν μοιρασμένα εκείνη τη μέρα και από κάθε είδος, ακόμη και απ’ τα ζώα και τα πουλιά, άλλα βρέθηκαν εδώ κι άλλα εκεί σε κάποια παράταξη, εκτός μόνο από τα Ξωτικά. Αυτά μόνον έμειναν αδιάσπαστα κι ακολούθησαν τον Γκιλ-γκάλαντ. Ελάχιστοι Νάνοι πολέμησαν με το μέρος οποιουδήποτε, αλλά η γενιά του Ντούριν της Μόρια πολέμησαν εναντίον του Σάουρον.
Οι στρατιωτικές δυνάμεις του Γκιλ-γκάλαντ και του Έλεντιλ νίκησαν, γιατί η δύναμη των Ξωτικών εξακολουθούσε να είναι μεγάλη τις μέρες εκείνες και οι Νουμενόριαν ήταν δυνατοί και ψηλοί και τρομεροί στο θυμό τους. Κανείς δεν μπορούσε ν’ αντισταθεί στον Λέγκλος, το δόρυ του Γκιλ-γκάλαντ, και το σπαθί του Έλεντιλ γέμιζε φόβο και τους Ορκ και τους ανθρώπους, γιατί έλαμπε με το φως του ήλιου και της σελήνης και το έλεγαν Νάρσιλ.
Τότε ο Γκιλ-γκάλαντ και ο Έλεντιλ μπήκαν στη Μόρντορ και περικύκλωσαν το φρούριο του Σάουρον και το πολιόρκησαν για επτά χρόνια και είχαν πολλές και σοβαρές απώλειες από φωτιές και από βέλη και βλήματα του Εχθρού, και ο Σάουρον έκανε πολλές εξόδους εναντίον τους. Κι εκεί, στην κοιλάδα του Γκόργκοροθ, σκοτώθηκε ο Ανάριον, ο γιος του Έλεντιλ, και πολλοί άλλοι. Αλλά, τελικά, η πολιορκία ήταν τόσο στενή που και ο ίδιος ο Σάουρον βγήκε και πολέμησε με τον Γκιλ-γκάλαν
τ και τον Έλεντιλ και σκοτώθηκαν και οι δύο. Και το σπαθί του Έλεντιλ έσπασε κάτω απ’ αυτόν καθώς έπεσε. Αλλά έπεσε κάτω και ο Σάουρον και με τον σπασμένο Νάρσιλ ο Ισίλντουρ έκοψε το Κυρίαρχο Δαχτυλίδι από το χέρι του Σάουρον και το πήρε για τον εαυτό του. Έτσι ο Σάουρον νικήθηκε εκείνο τον καιρό κι εγκατέλειψε το σώμα του, και το πνεύμα του έφυγε μακριά και κρύφτηκε στις ερημιές και για πολλά χρόνια δεν ξαναπήρε ορατό σχήμα.
Έτσι άρχισε η Τρίτη Εποχή του Κόσμου, μετά τις Αρχαίες Μέρες και τα Μαύρα Χρόνια, και υπήρχε ακόμη ελπίδα εκείνο τον καιρό και η θύμηση της ευθυμίας, και για πολύ καιρό το Λευκό Δέντρο των Έλνταρ άνθιζε στις αυλές των βασιλέων των Ανθρώπων, γιατί το βλασταράκι που είχε γλιτώσει ο Ισίλντουρ το φύτεψε στο κάστρο της Άνορ σε μνήμη του αδελφού του, πριν φύγει από την Γκόντορ. Οι υπηρέτες του Σάουρον κατατροπώθηκαν και σκόρπισαν, όμως δεν αφανίστηκαν εντελώς. Και, μ’ όλο που πολλοί Άνθρωποι άφησαν τώρα το κακό κι έγιναν υπήκοοι των Κληρονόμων του Έλεντιλ, όμως πολλοί κρατούσαν σαν τον Σάουρον στην καρδιά τους και μισούσαν τα βασίλεια της Δύσης. Ο Μαύρος Πύργος ισοπεδώθηκε μέχρι τα θεμέλια του, τα οποία όμως παρέμειναν και δεν ξεχάστηκε. Οι Νουμενόριαν εγκατέστησαν φρουρά στη γη της Μόρντορ, αλλά κανείς δεν τολμούσε να εγκατασταθεί εκεί εξαιτίας του τρόμου της ανάμνησης του Σάουρον και επειδή το Βουνό της Φωτιάς δέσποζε κοντά στο Μπαράντ-ντουρ και η κοιλάδα του Γκόργκοροθ ήταν γεμάτη στάχτη. Πολλοί από τα Ξωτικά και πολλοί από τους Νουμενόριαν και τους ανθρώπους που ήταν σύμμαχοί τους είχαν χαθεί στη Μάχη και την Πολιορκία. Ο Έλεντιλ ο Υψηλός και ο Γκιλ-γκάλαντ ο ψηλός βασιλιάς δεν υπήρχαν πια. Ποτέ ξανά δεν συγκεντρώθηκε τέτοιος στρατός ούτε έγινε τέτοια συμμαχία Ξωτικών και ανθρώπων, γιατί μετά τις μέρες του Έρεντιλ, τα δύο γένη αποξενώθηκαν.
Το Κυρίαρχο Δαχτυλίδι ξεχάστηκε ακόμη και από τους Σοφούς της εποχής εκείνης, όμως δεν είχε καταστραφεί. Ο Ισίλντουρ δεν ήθελε να το παραδώσει στον Έλροντ και τον Κίρνταν που ήταν παρόντες. Τον συμβούλεψαν να το πετάξει στη φωτιά του Οροντρούιν που ήταν κοντά και από όπου είχε κατασκευαστεί, ώστε και αυτό να καταστραφεί και η δύναμη του Σάουρον να ελαττωθεί για πάντα και να μείνει σαν σκιά κακίας στην ερημιά. Ο Ισίλντουρ όμως απέρριψε αυτή τη συμβουλή λέγοντας:
«Θα το κρατήσω σαν αντάλλαγμα για το θάνατο του πατέρα μου και του αδελφού μου. Εγώ δεν έδωσα στον Εχθρό τη χαριστική βολή;» Και το Δαχτυλίδι που κρατούσε του φαινόταν πως είχε υπέροχη όψη και δεν δεχόταν με τίποτα να το καταστρέψει. Παίρνοντάς το, λοιπόν, επέστρεψε αρχικά στη Μίνας Άνορ και εκεί φύτεψε το Λευκό Δέντρο στη μνήμη του αδελφού του Ανάριον. Αλλά σύντομα έφυγε, αφού έδωσε συμβουλές στον Μένελντιλ, το γιο του αδελφού του και του ανέθεσε το βασίλειο του Νότου. Πήρε μαζί του το Δαχτυλίδι θεωρώντας το κειμήλιο του οίκου του και ταξίδεψε βόρεια, φεύγοντας από την Γκόντορ από το δρόμο που είχε έρθει ο Έλεντιλ, και εγκατέλειψε το Νότιο Βασίλειο, γιατί σκόπευε να αναλάβει το βασίλειο του πατέρα του στο Έριαντορ, μακριά από τη σκιά της Μαύρης Χώρας.
Αλλά τον Ισίλντουρ τον συνέτριψε ένα σώμα Ορκ που του είχε στήσει καρτέρι στα Ομιχλιασμένα Βουνά και έπεσαν πάνω του χωρίς να το πάρει είδηση, στον καταυλισμό του, ανάμεσα στο Πράσινο Δάσος και το Μεγάλο Ποταμό, κοντά στο Λόεγκ Νίνγκλορον, στο Γκλάντεν Φιλντς, γιατί ήταν απρόσεκτος και δεν είχε βάλει φρουρούς, πιστεύοντας πως είχαν νικηθεί όλοι του οι εχθροί. Εκεί σκοτώθηκαν σχεδόν όλοι οι άνθρωποι του και ανάμεσά τους οι τρεις μεγαλύτεροι γιοι του, ο Έλεντουρ, ο Αραταν και ο Κίρυον, εκτός από τη γυναίκα του και το μικρότερο γιο του, τον Βάλαντιλ, που τους είχε αφήσει στο Ίμλαντρις όταν είχε πάει στον πόλεμο. Ο Ισίλντουρ ξέφυγε χρησιμοποιώντας το Δαχτυλίδι, γιατί όταν το φορούσε γινόταν αόρατος για όλα τα μάτια. Αλλά οι Ορκ τον κυνήγησαν, ακολουθώντας τη μυρωδιά του και τα ίχνη του, ώσπου εκείνος έφτασε στο Ποτάμι και έπεσε μέσα. Εκεί το Δαχτυλίδι τον πρόδωσε και πήρε εκδίκηση για λογαριασμό του δημιουργού του, γιατί γλίστρησε από το δάχτυλό του καθώς κολυμπούσε και χάθηκε στο νερό. Τότε οι Ορκ τον είδαν καθώς πάλευε μες στο ρεύμα και τον τόξευσαν με πολλά βέλη. Αυτό ήταν το τέλος του. Μόνον τρεις από τους ανθρώπους του γύρισαν πίσω, διασχίζοντας τα βουνά, ύστερα από μεγάλη περιπλάνηση. Ένας από αυτούς ήταν ο Όχτααρ, ο ακόλουθός του, που στη φύλαξή του είχε δώσει τα κομμάτια από το σπαθί του Έλεντιλ.
Έτσι ο Νάρσιλ έφτασε κάποτε στα χέρια του Βάλαντιλ, του κληρονόμου του Ισίλντουρ, στο Ίμλαντρις. Αλλά η λάμα ήταν σπασμένη και το φως της είχε σβήσει και δεν ξαναφτιάχτηκε. Ο άρχοντας Έλροντ προφήτεψε ότι αυτό δε θα γινόταν αν δε βρισκόταν πάλι το Κυρίαρχο Δαχτυλίδι και δεν επέστρεφε ο Σάουρον. Αλλά τα Ξωτικά και οι Άνθρωποι ήλπιζαν ότι αυτά δε θα πραγματοποιούνταν ποτέ.
Ο Βάλαντιλ εγκαταστάθηκε στην Αννούμινας, αλλά ο λαός του είχε λιγοστέψει. Από τους Νουμενόριαν και από τους Ανθρώπους του Έριαντορ είχαν απομείνει τώρα πολύ λίγοι για να γεμίσουν τη χώρα ή να συντηρήσουν όλα τα οχυρά που είχε κατασκευάσει ο Έλεντιλ. Στο Ντάγκορλαντ και στη Μόρντορ και στο Γκλάντεν Φιλντς είχαν πέσει πολλοί. Μετά τις μέρες του Εαρέντουρ, του έβδομου βασιλιά που διαδέχτηκε τον Βάλαντιλ, οι Άνθρωποι της Δύσης, οι Ντούνενταϊν του Βορρά, χωρίστηκαν σε ασήμαντα βασίλεια και πριγκιπάτα και οι εχθροί τους τα κυρίεψαν το ένα μετά το άλλο. Συνεχώς λιγόστευαν με το πέρασμα των χρόνων, ώσπου πέρασε η δόξα τους αφήνοντας μόνο πρασινισμένους τύμβους στα λιβάδια. Τέλος, δεν απόμεινε τίποτε εκτός από έναν παράξενο λαό που πλανιόταν κρυφά στις ερημιές και οι υπόλοιποι άνθρωποι δεν ήξεραν ούτε πού είναι τα σπίτια τους ούτε το σκοπό των ταξιδιών τους. Μόνο στο Ίμλαντρις, στο σπίτι του Έλροντ, δεν λησμονήθηκε η καταγωγή τους. Όμως τα κομμάτια του σπαθιού τα πρόσεχαν οι κληρονόμοι του Ισίλντουρ από γενιά σε γενιά πολλών ανθρώπων και η γραμμή τους, από πατέρα σε γιο, είχε διατηρηθεί αδιάσπαστη.
Στο Νότο διατηρήθηκε το βασίλειο της Γκόντορ και για αρκετό καιρό η λαμπρότητά του αυξανόταν, ώσπου έφτασε να θυμίζει τον πλούτο και το μεγαλείο του Νούμενορ πριν από την πτώση του. Οι άνθρωποι της Γκόντορ έχτισαν ψηλούς πύργους και οχυρά και λιμάνια για πολλά πλοία και η Φτερωτή Κορόνα των βασιλέων των Ανθρώπων ήταν σεβαστή από τους λαούς πολλών χωρών με πολλές γλώσσες. Για πολλά χρόνια το Λευκό Δέντρο μεγάλωνε μπροστά στο σπίτι του βασιλιά στη Μίνας Άνορ, απόγονος εκεί
νου του δέντρου που ο Ισίλντουρ έφερε από τα βάθη της θάλασσας από το Νούμενορ. Ο σπόρος του προερχόταν από το Αβαλλόνε και πιο πριν από το Βάλινορ τη Μέρα πριν τις μέρες, τότε που ο κόσμος ήταν νέος.
Όμως κάποτε, στη φθορά των γοργόφτερων χρόνων της Μέσης-γης, η Γκόντορ έπεσε σε παρακμή και η γενιά του Μένελντιλ, γιου του Ανάριον, έσβησε. Γιατί το αίμα των Νουμενόριαν αναμείχθηκε πολύ με το αίμα άλλων ανθρώπων και η δύναμη και η σοφία τους ελαττώθηκαν και η διάρκεια της ζωής τους μίκρυνε και η άγρυπνη φρούρηση της Μόρντορ αποκοιμήθηκε. Στις μέρες του Τελέμναρ, του εικοστού τρίτου από τη γενιά του Μένελντιλ, μαύροι άνεμοι από την ανατολή έφεραν πανούκλα που χτύπησε το βασιλιά και τα παιδιά του και πολλοί από τους ανθρώπους της Γκόντορ χάθηκαν. Τότε τα φρούρια στα σύνορα της Μόρντορ εγκαταλείφθηκαν και η Μίνας Ίθιλ άδειασε. Το κακό μπήκε ξανά στη Μαύρη Χώρα κρυφά και οι στάχτες του Γκόργκοροθ αναδεύονταν λες και από κρύο άνεμο, γιατί σκοτεινά όντα μαζεύτηκαν εκεί. Λέγεται ότι αυτοί ήταν στην πραγματικότητα οι Ουλάιρι, που ο Σάουρον τους ονόμαζε Νάζγκουλ, τα Εννέα Δαχτυλιδοφαντάσματα, που είχαν μείνει για πολύ καιρό κρυμμένα, αλλά γύρισαν τώρα να προετοιμάσουν το έδαφος για τον Αφέντη τους, που είχε αρχίσει να μεγαλώνει πάλι.
Στις μέρες του Εάρνιλ χτύπησαν για πρώτη φορά. Ήρθαν τη νύχτα από την Μόρντορ μέσα από τα περάσματα των Βουνών της Σκιάς και κυρίευσαν τη Μίνας Ίθιλ κι εγκαταστάθηκαν εκεί. Την έκαναν έναν τόπο τόσο τρομερό που κανείς δεν τολμούσε να ρίξει το βλέμμα πάνω της. Από τότε και ύστερα την έλεγαν Μίνας Μόργκουλ, ο Πύργος της Μαγείας. Η Μίνας Μόργκουλ βρισκόταν σε διαρκή πόλεμο με τη Μίνας Άνορ στη Δύση. Τότε η Οσγκίλιαθ, που με την ελάττωση των ανθρώπων είχε από πολύν καιρό ερημωθεί, έγινε ένας τόπος όλο ερείπια και μια πόλη φαντασμάτων. Η Μίνας Άνορ όμως κρατούσε και την μετονόμασαν σε Μίνας Τίριθ, ο Πύργος της Φρουράς. Εκεί οι βασιλιάδες έχτισαν έναν λευκό πύργο στην ακρόπολη, πολύ ψηλό και ωραίο, που έβλεπε σε πολλούς τόπους. Περήφανη και δυνατή ήταν ακόμη η πόλη αυτή κι εκεί το Λευκό Δέντρο εξακολουθούσε ν’ ανθίζει για καιρό μπροστά από την κατοικία των βασιλέων και εκεί τα απομεινάρια των Νουμενόριαν εξακολουθούσαν να υπερασπίζονται το πέρασμα του ποταμού ενάντια στη φρίκη της Μίνας Μόργκουλ και ενάντια σ’ όλους τους εχθρούς της Δύσης, Ορκ και τέρατα και πονηρούς ανθρώπους. Έτσι, οι περιοχές πίσω τους, δυτικά του Αντουιν, ήταν προστατευμένες από τον πόλεμο και την καταστροφή.
Η Μίνας Τίριθ εξακολουθούσε να αντέχει και μετά τις μέρες του Εάρνουρ, γιου του Εάρνιλ και τελευταίου βασιλιά της Γκόντορ. Αυτός πήγε με τ’ άλογό του μόνος στις πύλες της Μίνας Μόργκουλ για ν’ απαντήσει στην πρόκληση του άρχοντα της Μόργκουλ και τον αντιμετώπισε σε μονομαχία, αλλά τον πρόδωσαν οι Νάζγκουλ και τον πήραν ζωντανό στην πόλη των βασανιστηρίων και κανένας ζωντανός άνθρωπος δεν τον ξανάδε πια. Ο Εάρνουρ, λοιπόν, δεν άφησε διάδοχο. Αλλά όταν η γενιά των βασιλέων χάθηκε, οι Επίτροποι του οίκου του Μάρντιλ του Πιστού κυβερνούσαν την πόλη και το βασίλειο που συνεχώς μίκραινε. Οι Ροχίρριμ, οι Καβαλάρηδες του Βορρά, ήρθαν κι εγκαταστάθηκαν στην πράσινη γη του Ρόαν, που προηγουμένως ονομαζόταν Κάλενάρδον και αποτελούσε μέρος του βασιλείου της Γκόντορ. Οι Ροχίρριμ βοηθούσαν τους Άρχοντες της Πόλης στους πολέμους τους. Βόρεια, πέρα από τους Καταρράκτες του Ράουρος και τις Πύλες του Άργκοναθ, υπήρχαν ακόμη κι άλλες αμυντικές δυνάμεις πιο παλιές, για τις οποίες οι Άνθρωποι γνώριζαν ελάχιστα. Εναντίον τους, τα πονηρά όντα δεν τολμούσαν να κινηθούν ώσπου να ωριμάσει ο καιρός και να βγει ξανά ο σκοτεινός τους άρχοντας, ο Σάουρον. Και ώσπου να έρθει αυτός ο καιρός, ποτέ ξανά μετά τις μέρες του Εάρνιλ δεν τόλμησαν οι Νάζγκουλ να περάσουν το ποτάμι ή να βγουν από την πόλη τους με μορφή ορατή από τους ανθρώπους.
Σε όλο το διάστημα της Τρίτης Εποχής, μετά την πτώση του Γκιλ-γκάλαντ, ο άρχοντας Έλροντ εγκαταστάθηκε στο Ίμλαντρις και συγκέντρωσε εκεί πολλά Ξωτικά και σοφούς και δυνατούς απ’ όλα τα γένη της Μέσης-γης. Διατήρησε για πολλές γενιές των ανθρώπων την ανάμνηση όλων όσα υπήρξαν όμορφα και το σπίτι του Έλροντ ήταν καταφύγιο όλων των κουρασμένων και καταπιεσμένων και θησαυροφυλάκιο καλών συμβουλών και σοφής γνώσης. Σ’ εκείνο το σπίτι έβρισκαν καταφύγιο οι Κληρονόμοι του Ισίλντουρ στην παιδική και στη γεροντική τους ηλικία γιατί είχαν εξ αίματος συγγένεια με τον ίδιο τον Έλροντ και γιατί αυτός γνώριζε μες στη σοφία του ότι από τη γενιά τους θα προερχόταν κάποιος, στον οποίο επιφυλασσόταν μεγάλος ρόλος στα τελευταία κατορθώματα εκείνης της Εποχής. Ώσπου να έρθει αυτός ο καιρός, τα κομμάτια του σπαθιού του Έλεντιλ είχαν δοθεί στη φύλαξη του Έλροντ, τον καιρό που οι Ντούνενταϊν σκοτείνιασαν και έγιναν ένας περιπλανώμενος λαός.
Στο Έριαντορ, το Ίμλαντρις ήταν η κυριότερη εγκατάσταση των Υψηλών Ξωτικών. Στα Γκρίζα Λιμάνια του Λίντον έμεναν επίσης τα υπολείμματα του λαού του Γκιλ-γκάλαντ του Ξωτικοβασιλιά. Κατά καιρούς περιπλανιόντουσαν στις περιοχές του Έριαντορ, αλλά κυρίως κατοικούσαν κοντά στις ακτές της θάλασσας, ναυπηγώντας και συντηρώντας τα Ξωτικοπλοία, με τα οποία, όσοι από τους Πρωτογέννητους κουράζονταν από τον κόσμο, άνοιγαν πανιά για τη μακρινή Δύση. Ο Κίρνταν ο Ναυπηγός ήταν ο άρχοντας των Λιμανιών και τον θεωρούσαν μεγάλο ανάμεσα στους Σοφούς.
Για τα Τρία Δαχτυλίδια που τα Ξωτικά τα είχαν διατηρήσει αμόλυντα δεν ακουγόταν ανοιχτά λέξη μεταξύ των Σοφών και ελάχιστοι, ακόμη κι από τους Έλνταρ, γνώριζαν πού είχαν δοθεί. Μετά την πτώση του Σάουρον, η δύναμή τους συνεχώς δρούσε και όπου βρίσκονταν, εκεί βρισκόταν και το γέλιο και τα πάντα έμεναν ακηλίδωτα από τις θλίψεις του χρόνου. Έτσι, πριν τελειώσει η Τρίτη Εποχή, τα Ξωτικά κατάλαβαν πως το Δαχτυλίδι με το Ζαφείρι βρισκόταν με τον Έλροντ, στην όμορφη κοιλάδα του Ρίβεντελ, που πάνω από το σπίτι του τα άστρα του ουρανού έλαμπαν πιο φωτεινά. Ενώ το Δαχτυλίδι με το Διαμάντι βρισκόταν στη γη του Λόριεν που ζούσε η άρχοντας Γκαλάντριελ. Ήταν βασίλισσα των Ξωτικών του δάσους, γυναίκα του Κέλεμπορν από το Ντόριαθ. Αυτή όμως η ίδια προερχόταν από τους Νόλντορ και θυμόταν την Ημέρα πριν τις μέρες στο Βάλινορ και ήταν η πιο ισχυρή και η πιο όμορφη από όλα τα Ξωτικά που έμεναν στη Μέση-γη. Αλλά το Κόκκινο Δαχτυλίδι παρέμενε κρυμμένο μέχρι το τέλος και κανείς, εκτός από τον Έλροντ, την Γκαλάντριελ και τον Κίρνταν, δεν ήξερε σε ποιον είχε δοθεί.
Σε δύο τόπους η ευδαιμονία και η ομορφιά των Ξωτικών εξακολουθούσε να υπάρχει αμείωτη όσο διαρκούσε εκείνη η Εποχή: στο Ίμλαντρις και στο Δοθλόριεν, στην κρυμμένη γη ανάμεσα στον Κέλεμπραντ και τον Αντουιν, όπου τα δέντρα άνθιζαν με χρυσά λουλούδια και όπου κανένας Ορκ ή πονηρό πλάσμα δεν τολμούσε ποτέ να πλησιάσει. Ακούγονταν πολλές φωνές μεταξύ των Ξωτικών που προφήτευαν ότι αν ο Σάουρον ξαναρχόταν ποτέ, τότε ή θα έβρισκε το Κυρίαρχο Δαχτυλίδι που ήταν χαμένο ή, στην καλύτερη περίπτωση, θα το έβρισκαν οι εχθροί του και θα το κατέστρεφαν. Αλλά και στις δύο περιπτώσεις, οι δυνάμεις των Τριών θα πρέπει να χαθούν και όλα όσα διατηρούσαν θα πρέπει να σβήσουν κι έτσι τα Ξωτικά θα περάσουν στο λυκόφως και θα αρχίσει η Κυριαρχία των Ανθρώπων.
Έτσι ακριβώς και έγινε: το Ένα και τα Επτά και τα Εννέα έχουν καταστραφεί. Τα Τρία έχουν φύγει και μαζί τους η Τρίτη Εποχή τελειώνει και οι ιστορίες των Έλνταρ στη Μέση-γη πλησιάζουν στο τέλος τους. Εκείνα ήταν τα Χρόνια του Μαρασμού και τότε ήταν που η τελευταία άνθηση των Ξωτικών, ανατολικά της Θάλασσας, έφτασε στο χειμώνα της. Εκείνη την εποχή οι Νόλντορ εξακολουθούσαν να κυκλοφορούν ακόμη στις Δώθε Χώρες, τα ισχυρότερα και ωραιότερα παιδιά του κόσμου και οι γλώσσες τους ακούγονταν ακόμη από τ’ αυτιά των θνητών. Πολλά όμορφα κι αξιοθαύμαστα παρέμεναν τότε στη Γη και πολλά επίσης πονηρά και φοβερά: υπήρχαν Ορκ και γίγαντες και δράκοι και άγρια ζώα και παράξενα πλάσματα γέρικα και σοφά στα δάση που τα ονόματά τους έχουν λησμονηθεί. Νάνοι εξακολουθούσαν να δουλεύουν κάτω από τους λόφους φτιάχνοντας με υπομονή και τέχνη έργα από μέταλλο και πέτρα που κανείς τώρα δεν μπορεί να συναγωνιστεί. Αλλά η Κυριαρχία των Ανθρώπων επερχόταν κι όλα άλλαζαν, ώσπου, τέλος, ο Σκοτεινός Άρχοντας εμφανίστηκε ξανά στο Δάσος της Σκοτεινιάς.
Από παλιά, το όνομα εκείνου του δάσους ήταν Μεγάλο Πράσινο Δάσος και στους ευρύχωρους χώρους του περάσματος έβρισκαν καταφύγιο πολλά ζώα και γλυκόλαλα πουλιά. Εκεί βρισκόταν το βασίλειο του βασιλιά Θράντουιλ, κάτω από τις βελανιδιές και τις οξιές. Ύστερα, όμως, από πολλά χρόνια, όταν είχε περάσει σχεδόν το ένα τρίτο εκείνης της εποχής του κόσμου, μια σκιά άρχισε να σέρνεται από τα νότια αργά μες στο δάσος και εκεί κυκλοφορούσε φόβος στα σκοτεινά ξέφωτα. Άγρια ζώα έβγαιναν κυνήγι και πλάσματα κακοποιά και ανελέητα έστηναν εκεί τις παγίδες τους.
Τότε το όνομα του δάσους άλλαξε και το είπαν Δάσος της Σκοτεινιάς, γιατί απλώνονταν πηχτές οι σκιές της νύχτας εκεί και ελάχιστοι τολμούσαν να το διασχίσουν, εκτός μόνο στα βορινά, που ο λαός του Θράντουιλ εξακολουθούσε να κρατά το κακό σε απόσταση. Ελάχιστοι μπορούσαν να πουν από πού ήρθε και πέρασε πολύς καιρός πριν ακόμη και οι Σοφοί να μπορέσουν να το ανακαλύψουν. Ήταν η Σκιά του Σάουρον και το σημάδι της επιστροφής του. Γιατί, βγαίνοντας από τις ερημιές της Ανατολής, πήγε κι εγκαταστάθηκε στα νότια του δάσους και σιγά σιγά αναπτύχθηκε και πήρε πάλι μορφή. Έστησε την κατοικία του σε έναν σκοτεινό λόφο και έκανε εκεί τα μαύρα μάγια του κι όλος ο κόσμος έτρεμε το Μάγο του Ντολ Γκούλντουρ. Στην αρχή δεν ήξεραν πόσο μεγάλο κίνδυνο διέτρεχαν.
Τότε που οι πρώτες σκιές άρχισαν να γίνονται αισθητές στο Δάσος της Σκοτεινιάς, εμφανίστηκαν στα δυτικά της Μέσης-γης οι Ίσταρι, που οι Άνθρωποι ονόμαζαν Σοφούς Μάγους. Κανείς δεν ήξερε τότε από πού ήρθαν εκτός από τον Κίρνταν στα Λιμάνια και μόνο στον Έλροντ και στην Γκαλάντριελ αποκάλυψε ότι ήρθαν πέρα από τη θάλασσα. Αργότερα τα Ξωτικά είπαν ότι ήταν αγγελιαφόροι σταλμένοι από τους Άρχοντες της Δύσης να αντιταχθούν στη δύναμη του Σάουρον, σε περίπτωση που θα σηκωνόταν ξανά, και να παρακινούν τα Ξωτικά και τους ανθρώπους και όλα τα καλοπροαίρετα πλάσματα σε γενναία κατορθώματα. Εμφανίστηκαν με όψη Ανθρώπων, γέρων μεν αλλά ακμαίων που ελάχιστα άλλαζαν με το πέρασμα των χρόνων και γερνούσαν πολύ αργά, με όλο που τους βάραιναν μεγάλες σκοτούρες. Είχαν μεγάλη σοφία και δύναμη, πνευματική και σωματική. Για πολλά χρόνια ταξίδευαν παντού ανάμεσα στα Ξωτικά και τους ανθρώπους και κουβέντιαζαν επίσης με ζώα και πουλιά και οι λαοί της Μέσης-γης τους έδωσαν πολλά ονόματα, γιατί οι ίδιοι δεν αποκάλυψαν τα πραγματικά τους ονόματα. Κυριότεροι ανάμεσά τους ήταν εκείνοι που τα Ξωτικά ονόμαζαν Μιθραντίρ και Κουρουνίρ, αλλά οι Άνθρωποι στο Βορρά τους έλεγαν Γκάνταλφ και Σάρουμαν. Από αυτούς ο Κουρουνίρ ήταν ο αρχαιότερος και ήρθε
πρώτος και ύστερα απ’ αυτόν ήρθαν ο Μιθραντίρ και ο Ράνταγκαστ και άλλοι Ίσταρι που πήγαν στην ανατολή της Μέσης-γης και δεν εμφανίζονται σ’ αυτές τις ιστορίες. Ο Ράνταγκαστ ήταν ο φίλος όλων των ζώων και των πουλιών, ο Κουρουνίρ όμως πήγε ανάμεσα στους ανθρώπους. Ήταν επιδέξιος στα λόγια και σε ό,τι είχε σχέση με τη μεταλλουργία. Ο Μιθραντίρ ήταν στενός σύμβουλος του Έλροντ και των Ξωτικών. Αυτός πλανήθηκε μακριά στο Βορρά και τη Δύση και δεν έκανε ποτέ σε κανένα μέρος μόνιμη κατοικία. Ο Κουρουνίρ όμως ταξίδεψε στην Ανατολή κι όταν γύρισε, εγκαταστάθηκε στο Όρθανκ, στο Δακτύλιο του Ίσενγκαρντ, που οι Νουμενόριαν είχαν φτιάξει στις μέρες της δύναμής τους.
Πάντα ο πιο άγρυπνος ήταν ο Μιθραντίρ και αυτός ήταν που είχε τις περισσότερες αμφιβολίες για το σκοτάδι στο Δάσος της Σκοτεινιάς, γιατί, αν και πολλοί πίστευαν πως την είχαν φτιάξει τα Δαχτυλιδοφαντάσματα, αυτός φοβόταν πως στην πραγματικότητα ήταν η πρώτη σκιά της επιστροφής του Σάουρον. Πήγε στο Ντολ Γκούλντουρ και ο Μάγος τράπηκε σε φυγή μπροστά του και για αρκετόν καιρό βασίλεψε ειρήνη όλο επαγρύπνηση. Αλλά, τελικά, η Σκιά ξαναγύρισε και η δύναμή της μεγάλωσε. Τότε συνεδρίασε το Συμβούλιο των Σοφών που ονομάζεται Λευκό Συμβούλιο, στο οποίο έλαβαν μέρος οι Έλροντ, η Γκαλάντριελ, ο Κίρνταν και οι άλλοι άρχοντες των Έλνταρ και μαζί τους ήταν ο Μιθραντίρ και ο Κουρουνίρ. Ο Κουρουνίρ (ο Σάρουμαν ο Λευκός) εξελέγη πρόεδρος, γιατί αυτός είχε μελετήσει τα έργα του Σάουρον από παλιά. Η Γκαλάντριελ στην πραγματικότητα ήθελε να ήταν ο Μιθραντίρ επικεφαλής του Συνεδρίου και του Σάρουμαν του κακοφάνηκε, γιατί η περηφάνια του και η επιθυμία του για εξουσία είχαν αυξηθεί πολύ. Ο Μιθραντίρ, όμως, αρνήθηκε το αξίωμα, γιατί δεν ήθελε να έχει ούτε δεσμούς ούτε πίστη σε άλλους έξω απ’ αυτούς που τον έστειλαν και δεν ήθελε να εγκατασταθεί κάπου ούτε να είναι υποχρεωμένος να υπακούει σε κάποιο κάλεσμα. Ο Σάρουμαν, όμως, τώρα άρχισε να μελετά όλα τα σχετικά με τα Δαχτυλίδια της Δύναμης, την κατασκευή τους και την ιστορία τους.
Η Σκιά έγινε ακόμη πιο μεγάλη και η καρδιά του Έλροντ και του Μιθραντίρ σκοτείνιασε. Έτσι, κάποτε, ο Μιθραντίρ με μεγάλο κίνδυνο ξαναπήγε στο Ντολ Γκούλντουρ και στα μπουντρούμια του Μάγου, κι ανακάλυψε την αλήθεια για όσα φοβόταν και ξέφυγε. Επιστρέφοντας στον Έλροντ είπε:
«Αληθινό, αλίμονο, είναι αυτό που μαντέψαμε. Αυτός δεν είναι κάποιος Ουλάιρι, όπως πολλοί πιστεύουν για καιρό. Είναι ο ίδιος ο Σάουρον που έχει πάρει πάλι σχήμα και τώρα αναπτύσσεται πολύ γρήγορα και συγκεντρώνει πάλι όλα τα Δαχτυλίδια στα χέρια του και αδιάκοπα γυρεύει νέα για το Ένα καθώς και για τους κληρονόμους του Ισίλντουρ, αν εξακολουθούν να υπάρχουν στη Γη».
Ο Έλροντ απάντησε:
«Την ώρα που ο Ισίλντουρ πήρε το Δαχτυλίδι και δεν το άφησε, ήταν γραφτό ο Σάουρον να γυρίσει».
«Όμως το Ένα χάθηκε», είπε ο Μιθραντίρ, «και όσο ακόμη βρίσκεται κρυμμένο, μπορούμε να υποτάξουμε τον Εχθρό, αν συγκεντρώσουμε τις δυνάμεις μας και δεν καθυστερήσουμε».
Τότε έγινε σύγκληση του Λευκού Συμβουλίου και ο Μιθραντίρ τους σύστησε με επιμονή να κινηθούν γρήγορα, αλλά ο Κουρουνίρ μίλησε αντίθετα και τους συμβούλεψε να περιμένουν ακόμη και να επαγρυπνούν.
«Δεν πιστεύω», είπε, «πως το Ένα θα βρεθεί ποτέ ξανά στη Μέση-γη. Πιστεύω ότι έπεσε παλιά από τον Αντουιν και κύλησε στη θάλασσα. Κι εκεί θα μείνει ως το τέλος, τότε που όλος αυτός ο κόσμος θα γκρεμιστεί και τα βάθη θα φύγουν».
Έτσι, τίποτε δεν έγινε τότε, με όλο που η καρδιά του Έλροντ ήταν ανήσυχη και είπε στον Μιθραντίρ:
«Παρ’ όλα αυτά, εγώ προβλέπω ότι το Ένα θα βρεθεί και τότε θα σηκωθεί πάλι πόλεμος και μ’ αυτό τον πόλεμο θα τελειώσει τούτη η Εποχή. Και θα τελειώσει με μια δεύτερη σκοτεινιά, εκτός και κάτι απρόβλεπτο μας σώσει που δεν μπορούν να δουν τα μάτια μου».
«Πολλά είναι τα απρόβλεπτα του κόσμου», είπε ο Μιθραντίρ, «και η βοήθεια συχνά έρχεται από τα χέρια των αδύνατων όταν οι Σοφοί σκοντάφτουν».
Οι Σοφοί ήταν ανήσυχοι, αλλά κανείς ακόμη δεν είχε καταλάβει πως ο Κουρουνίρ είχε στραφεί σε σκέψεις σκοτεινές και ήταν ήδη προδότης μέσα στην καρδιά του. Ήθελε αυτός και κανείς άλλος να βρει το Μεγάλο Δαχτυλίδι, για να το χρησιμοποιήσει ο ίδιος και να διατάξει όλο τον κόσμο σύμφωνα με τη θέλησή του. Είχε μελετήσει για πάρα πολύ καιρό τους τρόπους του Σάουρον ελπίζοντας να τον νικήσει και τώρα περισσότερο τον ζήλευε σαν αντίπαλο παρά μισούσε τα έργα του. Έκρινε πως το Δαχτυλίδι, που ήταν του Σάουρον, θα αναζητούσε τον αφέντη του τώρα που εμφανίστηκε για άλλη μία φορά. Αν τον καταδίωκαν και τον έδιωχναν πάλι, τότε το Δαχτυλίδι θα έμενε κρυμμένο. Ήταν πρόθυμος να παίξει με τον κίνδυνο και να αφήσει τον Σάουρον ήσυχο για κάποιο χρονικό διάστημα, ελπίζοντας πως με τις τέχνες του θα μπορούσε να προλάβει και τους φίλους του και τον Εχθρό, όταν θα εμφανιζόταν το Δαχτυλίδι.
Έβαλε να παρακολουθούν το Γκλάντεν Φιλντς. Γρήγορα όμως ανακάλυψε πως οι υπηρέτες του Ντολ Γκούλντουρ έψαχναν παντού το Ποτάμι σ’ εκείνη την περιοχή. Τότε κατάλαβε πως ο Σάουρον είχε κι αυτός μάθει τον τρόπο που τελείωσε ο Ισίλντουρ και αυτό τον φόβισε και αποσύρθηκε στο Ίσενγκαρντ και το οχύρωσε. Συνεχώς ερευνούσε όλο και πιο βαθιά, οτιδήποτε είχε σχέση με τα Δαχτυλίδια της Δύναμης και την τέχνη της κατασκευής τους. Αλλά τίποτα από όλα αυτά δεν ανακοίνωσε στο Συμβούλιο, εξακολουθώντας να ελπίζει πως μπορεί να ήταν αυτός ο πρώτος που θα μάθαινε για το Δαχτυλίδι. Είχε ένα μεγάλο δίκτυο κατασκόπων και πολλοί από αυτούς ήταν πουλιά. Ο Ράνταγκαστ τον βοηθούσε μην έχοντας αντιληφθεί την προδοσία του και 
νομίζοντας πως αυτό αποτελούσε μέρος της παρακολούθησης του Εχθρού.
Αλλά συνεχώς η σκιά στο Δάσος της Σκοτεινιάς πύκνωνε και στο Ντολ Γκούλντουρ πονηρά όντα συγκεντρώνονταν απ’ όλα τα σκοτεινά μέρη του κόσμου και ενώνονταν ξανά κάτω από μια θέληση και η κακία τους κατευθυνόταν εναντίον των Ξωτικών και όσων είχαν επιζήσει από το Νούμενορ. Για αυτό, τέλος, έγινε πάλι σύγκληση του Συμβουλίου και όλα τα σχετικά γύρω από τα Δαχτυλίδια συζητήθηκαν πολύ. Ο Μιθραντίρ όμως απευθύνθηκε στο Συμβούλιο λέγοντας:
«Δεν είναι απαραίτητο να βρεθεί το Δαχτυλίδι, γιατί όσο υπάρχει στη Γη και δεν έχει καταστραφεί, η δύναμη που κατέχει θα εξακολουθεί να υπάρχει και ο Σάουρον θα αυξάνει τη δύναμή του και θα ελπίζει. Η δύναμη των Ξωτικών και των Ξωτικοφίλων είναι τώρα μικρότερη απ’ ό,τι ήταν παλιά. Σύντομα θα γίνει πολύ δυνατός για σας, ακόμη και χωρίς το Μεγάλο Δαχτυλίδι αφού εξουσιάζει τα Εννέα και από τα Επτά έχει βρει τρία. Πρέπει να χτυπήσουμε».
Ο Κουρουνίρ συμφώνησε τώρα μ’ αυτήν την πρόταση, γιατί ήθελε να διώξουν τον Σάουρον από το Ντολ Γκούλντουρ που ήταν κοντά στον Ποταμό και να μην έχει άνεση πια να ψάχνει εκεί. Έτσι, για τελευταία φορά βοήθησε το Συμβούλιο και συγκέντρωσαν τις δυνάμεις τους και έκαναν επίθεση εναντίον του Ντολ Γκούλντουρ. Ο Σάουρον διώχτηκε από το κρησφύγετό του και το Δάσος της Σκοτεινιάς για λίγο ηρέμησε πάλι.
Το χτύπημά τους, όμως, ήρθε πολύ αργά. Γιατί ο Σκοτεινός Άρχοντας το είχε προβλέψει και είχε προ πολλού προετοιμάσει όλες του τις κινήσεις. Οι Ουλάιρι, οι Εννέα του Υπηρέτες, είχαν πάει πριν απ’ αυτόν να προετοιμάσουν τον ερχομό του. Για αυτό η φυγή του δεν ήταν παρά προσποίηση και γρήγορα ξαναγύρισε και πριν οι Σοφοί προλάβουν να τον εμποδίσουν μπήκε ξανά στο βασίλειό του στη Μόρντορ και ύψωσε για άλλη μια φορά τους σκοτεινούς πύργους του Μπαράντ-ντουρ. Εκείνη τη χρονιά το Λευκό Συμβούλιο συνεδρίασε για τελευταία φορά και ο Κουρουνίρ αποσύρθηκε στο Ίσενγκαρντ και δε συμβουλευόταν κανέναν εκτός από τον εαυτό του.
Οι Ορκ άρχισαν να συγκεντρώνονται και μακριά στην ανατολή και στο νότο οι άγριοι λαοί εξοπλίζονταν. Τότε, μες στον αυξανόμενο φόβο και τις φήμες για πόλεμο, η πρόβλεψη του Έλροντ αποδείχτηκε αληθινή και το Ένα Δαχτυλίδι πράγματι βρέθηκε ξανά με τόσο παράξενη συγκυρία που ούτε και ο Μιθραντίρ δεν είχε προβλέψει: η τύχη του ήταν κρυμμένη κι απ’ τον Κουρουνίρ κι απ’ τον Σάουρον. Γιατί το είχε βρει και το είχε πάρει από τον Αντουιν παλιά, πριν αρχίσουν να το αναζητούν, κάποιος από τους μικρούληδες ψαράδες που ζούσαν πλάι στο Ποτάμι, πριν χαθούν οι βασιλιάδες στην Γκόντορ. Αυτός που το βρήκε το πήγε κάπου όπου κανείς δεν μπορούσε να ψάξει, σε κρυψώνα σκοτεινή κάτω από τις ρίζες των βουνών. Εκεί έμεινε ακόμη κι ως τη χρονιά της επίθεσης εναντίον του Ντολ Γκούλντουρ ώσπου βρέθηκε ξανά από κάποιον περαστικό, που είχε καταφύγει στα βάθη της γης για να ξεφύγει την καταδίωξη των Ορκ. Το Δαχτυλίδι πήγε σε μια χώρα μακρινή, στη χώρα των Περιάνναθ, των Μικρών Ανθρώπων, των Μικρούληδων, που ζούσαν στα δυτικά του Έριαντορ. Πριν από τη μέρα εκείνη λίγο τους υπολόγιζαν τα Ξωτικά και οι Άνθρωποι και ούτε ο Σάουρον ούτε κανείς από τους Σοφούς, αν εξαιρέσουμε τον Μιθραντίρ, τους είχαν ποτέ λάβει υπόψη σ’ όλα τους τα συμβούλια.
Από καλή τύχη και από την επαγρύπνηση του ο Μιθραντίρ έμαθε πρώτος για το Δαχτυλίδι πριν το πληροφορηθεί ο Σάουρον. Γέμισε τρόμο και αμφιβολία. Η δύναμη του κακού που διέθετε αυτό το πράγμα ήταν πολύ μεγάλη για να τολμήσει ο οποιοσδήποτε Σοφός να το χρησιμοποιήσει, εκτός και, σαν τον Κουρουνίρ, ήθελε ο ίδιος να γίνει τύραννος και σκοτεινός άρχοντας με τη σειρά του. Δεν μπορούσε και να παραμένει κρυφό από τον Σάουρον για πάντα ούτε έφτανε η τέχνη των Ξωτικών για να το χαλάσει. Έτσι, με τη βοήθεια των Ντούνενταϊν του Βορρά, ο Μιθραντίρ παρακολουθούσε τη χώρα των Περιάνναθ και περίμενε. Ο Σάουρον όμως είχε πολλά αφτιά και γρήγορα άκουσε ψιθύρους για το Ένα Δαχτυλίδι που το ποθούσε πάνω από οτιδήποτε άλλο και έστειλε τους Νάζγκουλ να το πάρουν. Τότε άναψε πόλεμος και με τη μάχη εναντίον του Σάουρον τελείωσε η Τρίτη Εποχή με τον ίδιο τρόπο όπως είχε αρχίσει.
Αλλά εκείνοι που είδαν όλα όσα έγιναν τότε, πράξεις παλικαριάς και θαυμασμού, έχουν πει αλλού την ιστορία του Πολέμου του Δαχτυλιδιού και πώς τελείωσε με απρόσμενη νίκη και λύπη που είχαν από παλιά προβλέψει. Εδώ ας πούμε μόνο ότι τις μέρες εκείνες ο Κληρονόμος του Ισίλντουρ παρουσιάστηκε στο Βορρά και πήρε τα κομμάτια από το σπαθί του Έλεντιλ και στο Ίμλαντρις τα συγκόλλησαν ξανά και πήγε στον πόλεμο, ένας μεγάλος στρατηλάτης των Ανθρώπων. Αυτός ήταν ο Αραγκορν, ο γιος του Άραθορν, ο τριακοστός ένατος απόγονος σε κατευθείαν διαδοχή από τον Ισίλντουρ, που έμοιαζε όμως του Έλεντιλ περισσότερο από τον οποιονδήποτε πρόγονό του. Μάχη δόθηκε και στο Ρόαν και ο Κουρουνίρ ο προδότης έπεσε και το Ίσενγκαρντ κυριεύτηκε. Μπροστά στην Πόλη της Γκόντορ δόθηκε μεγάλη μάχη και ο άρχοντας της Μόργκουλ, αξιωματικός του Σάουρον, πήγε στα σκοτάδια. Ο Κληρονόμος του Ισίλντουρ οδήγησε τις δυνάμεις της Δύσης στις Μαύρες Πύλες της Μόρντορ.
Σ’ εκείνη την τελευταία μάχη πήραν μέρος ο Μιθραντίρ, οι γιοι του Έλροντ, ο βασιλιάς του Ρόαν, οι άρχοντες της Γκόντορ και ο Κληρονόμος του Ισίλντουρ με τους Ντούνενταϊν του Βορρά. Εκεί, τέλος, αντίκρισαν κατάφατσα το θάνατο και την ήττα κι όλη τους η αντρειοσύνη ήταν μάταιη. Ο Σάουρον ήταν πάρα πολύ δυνατός. Όμως εκείνη την ώρα αποδέχτηκε αυτό που είχε πει ο Μιθραντί
ρ και ήρθε βοήθεια από τα χέρια των αδυνάτων καθώς οι Σοφοί ταλαντεύονταν. Γιατί, όπως πολλά τραγούδια έχουν πει από τότε, οι Περιάνναθ, οι Μικροί Άνθρωποι, που κατοικούσαν στις λοφοπλαγιές και τους λόφους, ήταν που τους έσωσαν.
Ο Φρόντο ο Μικρούλης ---έτσι λέγεται--- μετά από συμβουλή του Μιθραντίρ, ανέλαβε το φορτίο και μόνος με τον υπηρέτη του μέσα από κινδύνους και σκοτάδια, έφτασε τελικά, σε πείσμα του Σάουρον, ακόμη και ως το Βουνό του Χαμού και εκεί, στη Φωτιά που άναψαν, πέταξε το Μεγάλο Δαχτυλίδι της Δύναμης κι έτσι, επιτέλους, αυτό καταστράφηκε και το κακό του κάηκε στη φωτιά.
Ο Σάουρον έχασε και νικήθηκε κατά κράτος κι έφυγε σαν μια σκιά κακίας. Οι πύργοι του Μπαράντ-ντουρ σωριάστηκαν κι ο απόηχος της πτώσης τους έκανε πολλούς τόπους να τρέμουν. Έτσι ήρθαν ξανά η ειρήνη και καινούρια Άνοιξη στη Γη και ο Κληρονόμος του Ισίλντουρ στέφθηκε βασιλιάς της Γκόντορ και της Άρνορ και η δύναμη των Ντούνενταϊν ανυψώθηκε και η δόξα τους αναβίωσε. Στις αυλές της Μίνας Άνορ το Λευκό Δέντρο άνθησε ξανά, γιατί βρέθηκε ένα βλασταράκι από τον Μιθραντίρ στα χιόνια του Μιντολλούιν που θέριεψε ολόλευκο πάνω από την Πόλη της Γκόντορ. Όσο εξακολουθούσε να φυτρώνει εκεί, οι Παλιές Μέρες δεν ήταν εντελώς λησμονημένες στις καρδιές των βασιλέων.
Όλα αυτά, λοιπόν, έγιναν κυρίως με τις συμβουλές και την επαγρύπνηση του Μιθραντίρ και τις τελευταίες μέρες φανερώθηκε πως ήταν άρχοντας άξιος μεγάλου σεβασμού. Ντυμένος στα λευκά πήγε έφιππος στη μάχη. Μόνον όταν ήρθε η ώρα του να φύγει έγινε γνωστό ότι για πολύ καιρό ήταν ο φύλακας του Κόκκινου Δαχτυλιδιού της Φωτιάς. Αρχικά το Δαχτυλίδι εκείνο το είχαν εμπιστευθεί στον Κίρνταν, τον Άρχοντα των Λιμανιών. Αυτός το παρέδωσε στον Μιθραντίρ γιατί ήξερε από πού ερχόταν και πού τέλος θα γύριζε.
«Πάρε τώρα αυτό το Δαχτυλίδι», είπε, «γιατί οι μόχθοι και οι φροντίδες σου θα είναι βαριές, αλλά σε όλα αυτό θα σε στηρίξει και θα σε προφυλάσσει από την κούραση. Γιατί αυτό είναι το Δαχτυλίδι της Φωτιάς και μ’ αυτό, ίσως, μπορέσεις να αναθερμάνεις στις καρδιές την αρχαία αντρειοσύνη σ’ έναν κόσμο που όλο και γίνεται ψυχρότερος. Όσο για μένα, η καρδιά μου βρίσκεται στη Θάλασσα και θα μείνω στις γκρίζες ακτές φυλάγοντας τα Λιμάνια ώσπου και το τελευταίο πλοίο ν’ ανοίξει πανιά. Τότε θα σε περιμένω».
Λευκό ήταν το πλοίο εκείνο και χρόνια έκανε να φτιαχτεί και πολύ περίμενε το τέλος για το οποίο είχε μιλήσει ο Κίρνταν. Όταν όμως όλα έγιναν και ο Κληρονόμος του Ισίλντουρ είχε αναλάβει τη διακυβέρνηση των Ανθρώπων και η κυριαρχία της Δύσης είχε περάσει στα χέρια του, τότε έγινε φανερό πως η δύναμη των Τριών Δαχτυλιδιών είχε κι αυτή τελειώσει. Για τους Πρωτογέννητους ο κόσμος έγινε γέρικος και γκρίζος. Εκείνη την εποχή οι τελευταίοι από τους Νόλντορ άνοιξαν πανιά από τα Λιμάνια κι εγκατέλειψαν τη Μέση-γη για πάντα. Τελευταίοι απ’ όλους οι Φύλακες των Τριών Δαχτυλιδιών ξανοίχτηκαν στη Θάλασσα κι ο άρχοντας Έλροντ πήρε εκεί το πλοίο που ο Κίρνταν είχε ετοιμάσει. Στο λυκόφως του φθινοπώρου σαλπάρισε από το Μίθλοντ, ώσπου οι θάλασσες του Κυρτωμένου Κόσμου υποχώρησαν κάτωθέ του και οι άνεμοι του στρογγυλού ουρανού έπαψαν να τον ενοχλούν. Ταξιδεύοντας στην ανώτερη ατμόσφαιρα, πάνω από τις ομίχλες του κόσμου, πέρασε στην Αρχαία Δύση και εδώ φτάνει το τέλος των Έλνταρ και στις ιστορίες και στα τραγούδια.

